
WERGERA JI EREBÎ 
M. EMÎN NAROZÎ 


HnaRıı 





JI WEŞANXANEYA AZAD 


Dema di 2012'a de me Weşanxaneya Azad ava kir, min xwest ez bi vê 
berhema gelekî hêja dest bi weşanê bikim. Lê wexta min fêm kir ku werger û 
amadekirin wê gelek wext bistîne ez mecbûr mam dev ji vê fikara xwe 
berdim. Ji wî wextî ve, yanî ev nêzîkî 3 sala ye em li ser vê kitêbê dixebitin û 
niha em gihiştin merheleya çapkirinê. 

Kitêba “Tarîxul Dewletul Ekrad” cara ewil min ji lêkolîner-nivîskar 
Mehmet Bayrak bihîst. Di bernameyek televizyonê de behsa vê berhemê 
dikir û digot ev berhem li Kitêbxaneya Suleymaniyê li Stenbol e. Ji bo 
bidestxistina kopîyek orjînala kitêbê ez pê re ketim têkiliyê. Wexta ez li 
Stenbol çûm kutupxaneyê ez dîsa bi telefonê bi Mehmet Bayrak(li Almanya 
bû) re axivîm, bi rêpêşêkirina wî ez bi ser berhemê vebûm û kopîk kitêbê ya 
PDF ji min re xistin CD'yekê. Dûra li London me û Mehmet Bayrak hevdu 
dît, em dîsa li ser berhemê axivîn û min rice kir ku pêşgotinê ji vê kitêbê re 
binivîse. 

Ev kitêb bi Erebî hatiye nivîsandin. Min xwest ez hem orjînala kitêbê û 
hem jî wergera wê ya Kurdî çap bikim. Ji ber ku kitêb nêzî 700 salî berê 
hatiye nivîsandin, kesê ku karibe vê kitêbê vergerîne Kurdî pir hindik bûn. 
Bi pirsyanê ez têgihiştim ku M. Emîn Narozî van xebata dike. Min xwe 
gihand M. Emîn Narozî, wî jî bi dilxweşî ev xebat girt ser xwe û piştî kedek 
zêde werger temam kir. 

Ev kitêb ji du beşan pêk tê, beşa orjînala kitêbê ya ku bi tîpên Erebî ye û 
beşa wergera Kurdî ya ku bi tîpên Latînî ye. Heke li gor tîpê Latînî em îfade 
bikin beşa Erebî ji dawiya kitêbê dest pê dike û ya wergera Kurdî jî di serê 
kitêbê de ye. Yanî di vir de kitêba “TARÎXUL DEWLETUL EKRAD” û 
wergera wê ya Kurdî “TARÎXA DEWLETA KURDAN” cih girtiye. Jixwe 

esas beşa orjînal e, dibe ku kêmanî û xelitiyê me hebin, bi vî hawayî îmkana 
liberhevxistinê jî heye. 

Ji ber ku kirin ev berhema pir hêja bigihe ber destê xwendevanan, di serî 
de ez gelekî spasî Mehmet Bayrak û M. Emîn Narozî dikim. Ji serê ewil heya 
kitêb qediya di gelek waran de alîkariya Şadî Hassaf jî bi min re çêbû, ez 
gelekî spasî wî jî dikim. Ez hêvî dikim ev kitêb, bi qasî hêjabûna xwe cihê xwe 
bigre. 


Edîtora Weşanxaneya Azad 
Eslîxan Yildirim 

_ KITÊBA HERÎ PÊŞÎ YA DÎROKA DEWLETA KURDAN YA KU 
ÎRO DI DEST ME DE HEYE: TZA4RÎXU”L- DEWLETU'L- 
EKR4D(TARÎX4 DEWLET4 KURDAN) 


Wek ku dîrokzanekî gotiye; ji bo xelkekî felaketa herî mezin, nivîsandina 
dîroka wî ya bi destê dujmin e. Ev tespît pir watedar e û rastûrê Kurda eleqe- 
dar dike. Loma di gel hemû zehmetiyan dema Kurd bixwe dest bavêjin dîro- 
ka xwe û binivîsin, ev bi serê xwe pir girîng e. 

Nasnameya Kurdan ku yek ji xelkê herî qedîm yê Kurdistan û 
Mezopotamyayê ye, bi destê rejîma Kemalîst ya şopdarê Îttîhat û Teraqqîyê 
ji destpêka Cumhûriyetê ve bi fermiyet hat qedexekirin û li ser bingeha 
“neqebûlkirin û tunehesibandin”a Kurdan “dîrokek fermî ya Tirkan” hat 
_ avakirin. 

M. Kemal, li İzmîrê di Kongreya Îktîsadê ya sala 1923'an de digot; 
“Dîroka Dewleta Osmanî ji serî heya binî destana ku behsa padîşaba, emîra, 
şeqsa û rewş û danûstendina wan e. Heslê kitêba ku paşeroj û sedsalan li ser 
navê dîrokê dane dest me ev e.” lê wî bi xwe jî di kitêboka rêber ya ku di sala 
1930'î de bi navê “Stûnên Tarîxa Tirkan” da hazirkirin û xist merîyetê de, di 
elimandina tarîxa Tirkan ya fermî de ev vegotina nîjadperest ferz dikir: 

“Tarîxa Tirkan, wê ji milletê Tirk re vebêje ku irqê wî, ji heyama ku li ser 
rûyê dinyayê insanetî peyda bûye beya niba xulyaqeta beyî bilind û esîl temsîl 
dike, di pêvajoya sedsalan de bi jêbatîbûn û aqilmendiya irqê wî liþeybev şewqa 
şaristaniyê daye tarîtiya ezmana )a beşeriyetê. Tarîxa Tirkan, wê ji milletê 
Tirk re vebêje ku; irqê wî bi qasî eskeriyê, rêveberiyê û siyasetê, di ilm, Jen, ede- 
biyat û bunerê wek resim, musîk, mîmarî û þeykeltiraşê de jî bi qabîlîyeteke 
bêemsal hatiye siran. 

Tarîxa Tirkan, wê ji milletê Tirk re vebêje ku, li dinyayê çi dera şoþa insan 
tê de beye li wir mora bakimiyet û çanda irqê wî ya ku winda nebûye û þer wê 


* Kitêba Ebu Hanife el Dînawerî ya bi navê “Ensab el-Ekrad”(Koka Kurdan) di sedsala 9”emîn de hatiye nivîsan- 
din lê negihaye roja me. Li gor hin çavkaniyan 4 nusxeyên qopyê destnivîsê wê hene. 





bimîne þeye, þerwiba ew ji sulaleya dinyadîtî tên yên bi þer m'ene û esasî ji 
kaniyên şan fı şerefê têr vexwarine yên bi sedan dewletê þerî mezin ava kirine 
ku milletên xwedî mînakek kêmî wan be jî xwe pê serbilind dikin.” (Bnr.TTürk 
Tarihi Tetkik Cemiyeti: Tarih - IV, r. 258-259) 

Ev tespîta Tarîxa Fermî, esas pêşbîniya Plzzaz Jslaþata Şarqê (Şark Islabar 
Planı) ye ya ku di sala 1925'an de bi dizî hatiye amadekirin û ketiye meriye- 
tê. Nejixwe, di cih de qelemşorê Kemalist ev te'lîmata M. Kemal Ataturk 
tînin zimên û dest bi derbaskirina jiyanê dikin... 

Wek mînak, şaristaniyên ku li Anatolya û Mezopotamya şax û perê xwe 
vedabûn bi yek carê re kirine malê Tirkan û derbasî dîrokek çewt bûne; 
heman demê berdane kesên ku Misilmanî xistine pêş û ev teorî qebûl neki- 
rine, yên wek dîrokzan Zakir Kadiri Ogan ku bi heslê xwe ji Asya Navîn in. 
Di vê derbarê de M. Kemal mektûbek dirêj şandibû Saziya Dîroka 
Tirka(Türk Tarih Kurumu) û heya berî ne bi gelekî ev veşirtî mabû. Piştî vê 
rewşê, hema hema dîrokzanê ku karibe li hember vê teoriya M. Kemal der- 
keve nemabû. 

Jixwe dîrokvan bi rêveberiya Îttîhad-Terakkî, bi riya ê wek Nacî Îsmaîl 
(Pelîster) yê Arnavût -ku xwe bi navê Dr. Friç dide nasîn-- li ser derewa, bi 
hawayê ku “miletê Kurd û zimanê Kurdî tune” Tarîxeke Kurdan didin 
hazirkirin. Dîrokvan û zimanvanên Kemalîst yên wek Huseyin Namik 
Orkûn, nivîstekên Orhon-Elegeş ku pêşî ji aliyê Oryantalîstê Rojavayî hati- 
bûn xwendin jî tehrîf dikirin û diguherandin; gotina “Körı/e(güzel-xweşik- 
MB) Han 4lp Urungu” diqulipandin dikirin Kurd û îddîa dikirin ku heslê 
Kurdan Tirk in, zimanê wan jî T#r&iya Çiyayî ye. 

Tê zanîn ku car caran hem rêveberên Osmanî û hem yê Cumhuriyetê, ji 
bo zanînê berhemên Rojavayî û yê Rojhilatî dane wergerandin. Her weha, ji 
ber ku pir girîn e, berhema Şerefname ya Mîrê Bedlîsê Şerefxan di heyama 
Osmanî de ji aliyê çend padîşahan ve ji bo Osmanî dane wergerandin; wer- 
gera rewşenbîrê Amedî ya sala 1930'î jî di dest hin berpirsyaran de maye. 
Wek ku tê zanin ev dîrok di sedsalên derbasbûyî de wergerî zimanê 
Rojavayîyan bûye lê incex di nîveka duyemîn ya sedsala 20'an de ji aliyê 
Mehmed Emin Bozarslan ve li Tirkîyê hatiye çapkirin. 

Ev rewşa elîtên Kemalîstan ya “tecahuluarîfane” yanî polîtîkaya “xwe 
ehmeqşeytanîkirin” di belgeyên bidizî de xwe dide der. Jixwe dewlet, di 
tevgera fermî de “red dike û dide mandelê” lê di tevgera bidizî de “li xwe 
mikur tê û qebûl dike.” Mînaka herî balkêş ya di vê derbarê de em karin di 
“Rapora Kurdan” de ya bidizî bibînin ku beşeke mezin me sala 1993'an di 

berhema min ya bi navê «ملنرزن1"‎ ve Ulusal- Demokratik Müûücadeleleri(Kurd 
û Tekoşîna Yan ya Netewî-Demokratîk)” de weşandibû, ya ku sala 1945'an 
bi destê Hukumetê ji aliyê valiyê berê û sermufettişê mulkiyê yê wê demê 
Ahmed Hasib Koylan ve hatibû amadekirin. 

Wek mînak, di vê xebatê de dema li ser “Tarîxa Kurdan û Heslê Wan” 
disekinin hem ji çavkaniyên Rojavayiyan hem ji yên Rojhilat sûd tê wergirtin 
û di bin sernivîsên mîna %# Gor Efsaneyan, Li Gor Şahnameyê, Li Gor 
Mesûdî û Dîrokzanên Ereb yên Din, Li Gor Ermeniyan, Li Gor Minorsky, Li 
Gor Ksenofon, Li Gor 4dnsiklopediya Britanya, Li Gor 4nsiklopediya İslamê, 
Li Gor Rewşenbîrên Kurdan” de mijar hatiye vekolan. Di berhemên ku 
Ocaxên Tirk(Türk Ocakları) û Saziya Dîroka Tirkan(Türk Tarih Kurumu) 
bi dizî wergerandine lê çap nekirine jî ev pir vekirî tê xuyakirin... 

Berî em vê beşê bi dawî bikin, em cih bidin tespîtên di xebata Prof. Dr. 
Ahmet Demirel ya li ser Meclisên Cumhuriyetê, ji bo sansur û çewtkirina li 
ser dîroka Kurdan hatiye meşandin bê fêmkirin muhîm e. Prof. Demirel 
dide xuyakirin ku, heya 1925'a di Zabitê Meclisê yê bidizî de navê Kurdistan 
bi sedan - bi hezaran car derbas bûye; lê di navbera salên 1927- 1947'an de 
ku rastî heyama rejîma Mufettîşîya Umumî ya li Kurdistanê tê, di Zabitê 
Meclisê de tenê 5 carî gotina “Kurd” derbas dibe; 4 ji van wek mansib, 1 jî bi 

Ermeniyan re di mijarek sucdariyê de derbas dibe. 


Girîngîya Tarîxu'l- Devletu'l- Ekrad(Tarîxa Devleta Kurdan) 


Wek ku tê zanîn, di Cazzîn't- Tevarîh» ya Raşideddin de pir behsa Kurdan 
û Kurdistan derbas dibe û ev wek tarîxa Tirka ya ewil tê qebûlkirin ku ber- 
hemek dawiya sedsala مه*13‎ û destpêka sedsala 14'an e. Bi qasî tê zanîn ev ji 
aliyê Karl Jahn ve bi navê “Die Gescþicbþte der Oğuzen des Raşidaddin” di sala 
1969”an de li Viyana wek heslê xwe hatiye çapkirin. Dûra beşa “Oğ#zname” 
ya heman berhemê di 1972'yan de ji aliyê Ord. Prof. Dr. A. Zeki Velidi 
Togan ve bi navê “Oğuz Destanı” li Stenbol hatiye çapkirin. Tê bîra min, di 
runiştinê min yê Mehkemeyê Ewlehiya Dewletê ya Enqereyê de, ji bo ez ras- 
tiyên Kurd û Kurdistanê esehî bikim car caran weşanên Tirkan yê mîna vê 
min wek çavkanî bi kar tanîn û îro dilê min bi wan kesê ku dûrî ilm ev polî- 
tîkaya “redkirin û mandelê” dimeşandin dişewite. 

Di serî de weke berhema dîrokî Zz4abasis(Yegera Bideþbezaran) ya 
Xenofon, kitêbên dînî yê Asûriyan û tarîxa Ereban, heke em gelek çavkani- 
yên ku behsa Kurd û Kurdistanê dikin bidin aliyekî, nivîsên tarîxî yê rastûrê 

bi Kurda ve eleqedar digihê heya sedsala 9'emîn. Kitêba yek ji alimên Kurda 
yê herî zanyar Dînawerî(Ebu Hanife Ahmed layê Dawûd layê Wenand ed 
Dînawerî(820-28/896) ya bi navê “Ensab el-Ekrad”(Koka Kurdan, yan jî 
Dîroka Kurdan) di sedsala 9”emîn de hatiye nivîsandin lê mixabin heya niha 
negihaye ber destan, yanî peyde nebûye. (Li gor hin çavkaniyan 4 kopîyê wê 
yê destnivîs hene.) Wek astronomî, botanîk, metalurjî, coxrafya, matematîk 
û tarîxê di gelek waran de xebatê Dînawerî hene. Kitêba wî ya bi navê “Kîtab 
el Nebat” ku 8 cild e pir navdar e... 

Berhema herî kevn ya li ser dewleta Kurdan ya ku di dest me de heye ev 
berhema sala 1257'a Tayîxu'l- Devletu'l- Ekrad(Tarîxa Dewleta Kurdan) e 
ku tenê nusxeyek wê li Kutupxaneya Suleymanîye ya Stenbol heye. Ji ber ku 
behsa xanedaniya Memlûkan jî tê de derbas dibe, di berhemê de ya destnivîs 
dûra bi nivîsek cuda gotina %e- Errak” li sernivîsê hatiye zêdekirin. 

Ê ku cara pêşî behsa vê berhemê kiriye zanistê Frensiz Claude Cahen e. 
Cahen, di berhema xwe(Paris- 1940) ya bi navê Ze Syrie du Nord”(Bakurê 
Surî); di þundirê “Kronîkên Ereb yê Stenbolê” (341 Yununi, 4yasofya) de cih 
dide vê berhemê jî. 

Wek ku me berê daye tu jakiriyê esas navê kitêba El-Xezrecî, Ebu'l- 
Favaris Abdulezîz Muhammed bin Îbrahîm el-Ensarî )62 &izayî el-Xezrecî tê 
gotin) ku tenê nusxeyek wê li Kutupxaneya Suleymanîye heye, “Tarîxu'l- 
Dewletu'l- Ekrad”(Tarîxa Dewleta Kurdan) e. Dûra bi nivîsek cuda “ge7- 
"مط‎ li sernivîsê hatiye zêdekirin. Di vê tarîxê de bi taybetî behsa “Dewleta 
Kurd ya Eyûbî” tê kirin. Lê di berhemê de hinekî behsa dema Selçûqiyan jî 
heye. 

Ev nusxeya tenê ya ji aliyê Dinyayê ve tê zanîn ku me jî dîtiye û mîkrofil- 
mê wê stendiye, li Kutupxaneya Suleymanîye-Beşa Hekîmoğlu bi numreya 
695'a qeyitkirî ye. Ev tarîxa bi zimanê Erebî û destnivîs, bûyerên salên 571- 
655(M.1175-1257) vedibêje û çavkaniyek muhîm ya dema Selahedîn Eyûbî 
ye. Bi îhtîmalek mezin destnivîs ya nivîskar bixwe ye. Ebatê kitêbê mezin e û 
ji 398 rûpelî(199 pel) pêk tê. Berhema “E/- Nav adir el- Sultaniye” ya yek ji 
dîrokzanên navdar yê dema Selahedînê Eyûbî İbn Şeddad û berhema 
“Miratu'l- Zaman” ya yek ji dîrokzanên dema piştî Selahedîn Eyûbî Sibt bin 
el-Cewzî esas hatiye girtin. 

Ji ber ku berhem destnivîsa nivîskar bixwe ye-yanî ne îstînsah(ji ber nivîs) 
e- dibe ku tu nusxayên wê yên din li dinyayê tunebin(Bnr. Doç. Dr. 
Ramazan Şeşen: 5a/aþaddin Devrinde Eyyubiley Devleti(Di Heyama 
Selabedîn de Dewleta Eyûbîyan), İst. Ün. Ed. Fak. Yay. 1983, r. 20-21). Bi 

rastî jî di vekolîna ku rastûrê me di Kutupxaneya Misir/ Îskenderiye de kir 
jî, ku di warê berhemên Erebî de dewlemend tê qebûlkirin, tenê CD'ya vê 
berhemê hebû. 

Wek ku kare bê texmînkirin; gelek berhem û kronîkên Erebî hene yê 
behsa Kurdan û behsa dema Selahadîn Eyûbî dike. Lê yek ji berhema herî 
muhîm ya dîroka Kurdan ya vê demê, berhema bi navê “E/- Kzznil fı'- 
Tarix” ya Îbnu'l- Esîr” e ku dîrokzanê Kurdistanî tê qebûlkirin. Îbnu'l- Esîr 
dîrokzanekî ku rastûrê li seraya Selahadînê Eyûbî maye û pê re tevli şera 
bûye. Loma berhema wî ji dîrokek sîyasî ku wî bixwe dîtîye pêk tê. Ev ber- 
hem di demek nêzîk de ji aliyê komisyonekê wergerî Tirkî bû û bi navê 
“İslam Tariþi” (Tarîxa Îslamê) wek 6 cild hat weşandin. 


Çîroka Min û “Tayixu'l- Devletu”l- Ekrad” 


Ev berhema pir girîng ji ber ku rastûrê dîroka Kurdan e û tarîxa wê dire 
nîveka sedsala 13'emîn, cara ewil di serê salên 1980'yî de wek mîkrofîlm min 
kopî kiribû û ji bo bi rehetî bê xwendin min derbasî kertê fotografa kiribû. 
Ji ber ku salên Cunta yê ewil bû yek-du nusha jî min kopî kaxeta kiribû. 

Yê ku ewil hat bîra min Mehmed Emin Bozarslan bû, ku wê demê li 
Îsweç bû. Ji ber ku berhem bi destnivîsek Erebiya sedsala 13'emîn hatibû 
nivîsandin. Yanî kêm insan karîbûn ji bin vî barî rabin. Loma ev berhema ku 
min pir qedir didayê, bi riya Kemal Burkay yê li Îsweç dijiya, min şandibû ji 
Bozarslan re. Lê Bozarslan wê demê gotibû wextê min tune û bi dû de 
Burkay fotokopîya berhemê dide zanist Dr. Kemal Fuad. 

Di vê navberê de gelek wext derbas bibû û tu agahî ji berhemê derneketi- 
bû. T'enê min zanîbû berhem gihaye Dr. Kemal Fuad û hew. Lê serê 1987'an 
di hatinek min ya Elemanya de, di nav Xebatên Akademîk(1977-1990) ya 
Bîblîyografya Weşanên Kurdî ya Prof. Dr. Joyce Blau de ez rastî vê Tarîxa 
me neyêm? Tu nabê K. Fuad vê berhemê dide hemşeriyê xwe Fehmî 
Huseyin Hafiz; ew jî li Zanîngeha Melbourne ya Avustralya wek teza dok- 
torayê li ser vê berhemê dixebite. 

Piştî vê ne bi gelekî dema ez çûm Avustralya, dîsa bi şagirtekî doktora re 
em çûn Zanîngehê û ew teza ku wek 3 cilda hatibû amadekirin lê hîn neha- 
tibû weşandin min bi çavê xwe dît. Cilda 1'emîn bi İngilîzî lêkolîn-vekolîn; 
cilda 2'yemîn wergera İngilîzî; cilda 3'yemîn jî orjînala kitêbê bû. Min rewş 
ji midîrê Kutupxaneyê re vegot, incex bi heqqê xwe min tenê karîbû ez kopi- 
ya tebeqeke cilda pêşî bistînim. 

Serboriya min û vê kitêbê bi min re wek bîranînek xweş ma. Rojekê ji 
rojan, dema Eslixan Yıldırım ku li London dijî û li ser weşanên Kurdolojî 
dixebite ji min pêşniyaz xwest, bê şik min ev berhem da pêş. Dema me li 
İngilîstanê hevdu dîtibû, min fêm kiribû ku kopiyek vê xebatê bidest xistiye. 
Niha ez dibînim ku wergera wê ya Kurdî jî daye kirin û dixwaze ez soza xwe 
bînim cih, yanî ez pêşgotinekê ji berhemê re binivîsim. 

Min jî bê tereddut ev qebûl kir û min xwest ez serboriya xwe û vê Tarîxa 
Kurdan ya ewil ku bi taybetî min eleqedar dike, parve bikim. Çirku ez 
zanim, dema ev xebat tên kirin naskirina literatura Rojava û sûdwergirtina ji 
çavkaniyên Rojhilata Navîn/Osmanî pir muhîm e. Çirku bavê zanyariya 
Kurdolojî Rojava ye, diya çavkaniyên Kurdolojî jî lîteratura Mezopotamya û 
Pêşiya Asya ye. Ji aliyê min ve, di vê nuqtê de tiştê ku ez herî muhîm dibînim, 
ne tenê Tirk; ji bo Kurdan jî ku zêde bi çavkaniyên xwe nizanin, bi vê wesîlê 


wê bighên çavkaniyek girîng... 


Mehmet Bayrak 

PÊŞGOTIN 


Ev kitêba di destê we de ji destxeteke Erebî ya Kitêbxaneya Silêmanîyê li 
Stenbolê ya bi navê “Tarîxa Dewleta Kurdan” hatîye wergerandin. Ev dest- 
xet ji hêla Eslîxan Yıldırım ve bi pêşnîyaza ku belkî ez karibim wê ji Erebî 
wergerînim Kurdî (Kurmancî) ji bo min hat hinartin. 

Îcar piştî ku min li kitêbê nihêrî û xwend, min dît ku kitêbeke hêja ye û 
li ser tarîxa Dewleta Eyûbî ya Kurd e ku bi rastî jî ji min re gelekî balkêş bû, 
dikete nav beşa xebatên min yên berê û xwedî agahdarîyên berfireh bû. 
Herweha kitêbê li ser dema Selahedîn û Eyûbîyan bi taybetî û li ser Kurdan 

„ û rola wan ya hingê di împeratorîya Selahedîn û Eyûbîyên piştî wî de bi giştî, 
agahdarîyên gelekî hêja dida. 

Ji ber vê jî min yekser pêşnîyaz pejirand, hahakê ez rabûm min hûçikên 
xwe yên sistîyê û zend û bendên xwe hildan, di demeke kin de jî dest bi 
wergerandina wê kir û heya ku ji min hat min bênavbir lê lez kir ta ku ew 
qedand. 

Wek ku di beşa orjînala wê ya di dawiya vê kitêbê de jî hûn ê bibînin, ev 
destnivîs bi xwe bi tevayî ji sed û not û neh pelan pêk tê ku hêla rastê pelê 
yekê yan jî ku meriv weke rûpel hesab bike, rûpelê yekê vala ye û li hêla çepê 
yan jî rûpelê diduyan du mor û çend peyvên Erebî ku nayên xwedin, hene. 

Li hêla rastê pelê diduyan ku dibe rûpelê sisiyan jî bi destnivîseke cuda bi 
Osmankî “Ev [kitêb] rewşa bûyer û kirinên navbera salên 571/1175-1176 û 
655/1257an nîşan dide” heye. 

Li bin jî weke tarîxa 1740'î heye [dibe tarîxa nivîsîna vê tekstê be] ku li 
ber wê jî di nav kevanekeke mezin de bi Erebî ev teksta jêrîn heye: “Ji sala 
pêncsed û heftê û yekê (571/1175-1176) heya sala şeşsed û pêncî û pêncan 
(655/1257).” 

Dû re jî bi Tirkî weha didomîne: “Li hêla serî ya rûpelê duyemîn yê ka- 
xezê/pelê yekem û rûpelê duyemîn yê kaxezê (?) pêncemîn ev îbare/derbirîn 
bi vî awayê hatîye derxistin.” 

Li bin vê tekstê jî bi Erebî ev heye: “Bizanibe ku nivîskarê me di Bûyera 
Adilî ya sala 586/1190'î de amade bûye û dîtîye ku leşkerekî kuştî hej- 
martîne. [Bnr.] rûpelê duyemîn ji pelê 33'yan.” Li bin jî çend reqemên mîna 
“169 & 167, 211/175” hene. 

Çawa ku dixwiyê ev pelê serî ji bo parastina kitêbê yan pêşî, yan jî dû re 
dema rûpelê serê kitêbê qetîyaye pê ve hatîye danîn û ev nivîsên hêla rast û 
çepê jî dû re ji bo agahdarîyên ser kitêbê lê hatine zêdekirin. Weke xuya dike 
jî, ew bi destnivîsên cihê û qelem û hibrên cihê hatine nivîsîn; çunkî hem 
awayên destnivîsan hem jî qelem û hibrên wan û zimanên wan jî ji hev cihê 
ne. 

Îcar li hêla çepê ya pelê diduyan ku dibe rûpelê çaran li ser goşeyê rastê 
nîvrêzeke ser xêzkirî heye ku nayê xwendin û li bin wê nîvrêzê jî bi Erebî 
gotina “fî t-Tewarîx” (di tarîxan de) heye. 

Li bin wê jî bi Erebî “Berhema Mihemed ibn Îbrahîm ibn Mihemed ibn 
Ebu l-Fewaris “Ebdulezîzê Ensarî yê Xezrecî” nivîsîye ku ev nivîs hem ji hêla 
awayê destnivîsînê ve û hem jî ji hêla hibra xameyê ve ne mîna ye ya kitêbê. 

Li serê jorî yê çepê jî sê reqemên ku dişibin 447'a Erebî hene, lê dilê meriv 
baş lê rûnanê ku ew reqem in. 

Li bin wê jî bi reqemên Erebî 197 heye û li bin reqeman jî bi nivîskî “Tê 
de sed û not û heft pel hene” nivîsîye. 

Li bin van herdu tekstan di nav sê xalan de rişmeya/navê kitêbê nivîsîye 
û li bin navê kitêbê jî li hêla rastê bi xetên hûr navê kitêbê weha didomîne: 
... Tarîxa Dewleta Kurdan û Tirkan ... 

Û ji kesên giregir ên biqûqnas, zabid, zimannas, 

şair, sofî, hikimdar, kelamnas, ferþengzan, 

bedîszan û yên din ku tê de mirine, Xwedê reþma 

xwe li hemîyan bike! 


Lê awayê destnivîsa gotina “ û Tirkan” û yê “Tarîxa Dewleta Kurdan” ne 
weke hev in û ne ji destekî ne, meriv dibê qey “û Tirkan” paşê li nav hatîye 
zêdekirin. Belkî hineka ji bo Tirkan jî bikin şirîkê vê berhemê, yan jî bi fikara 
ku berhemê biparêzin ev lê zêde kirine. 

Li pêşberî vê berdewamîya nav jî li hêla rastê ev nivîs heye: 


Ev terceme bi xetên --- tarîxnivîs--- hedîszan --- Fer”anî --- cihwarê li 
Misrê ---. 

Li bin van jî li alîyê çepê ku dikeve navbera herdu nivîsên jorîn ev nivîs 
heye: “Ev ji kitêbên bendeyê mihtacê Rebbê xwe yê payeberz, Mihemed ibn 
Ebdulabaqî ibn Muhibudîn in ku Xwedê wan efû bike.” Li bin van li hêla 
rastê jî du peyvên mîna “di nûra xwe de” bi Erebî hene, lê baş ne diyar in. 

Di bin van tevan de li rastê rûpel çend gotinên jêçûyî hene û li dû wan jî 
bi teksteke jêçûyî bi qasî ku tê xwendin tarîx û bûyerên wê serdema ku ev 
kitêb qala wan dike, dide zanîn ku ew weha ye: 

“Tê de ji sala --- pêncsed û pêncî û heft (557/1161-1162) heya - - - şeşsed 
û şêstan (660/1261-1262) - - - - ” û li binî jî bi reqemên hûrik yên Erebî li 
jora tekstê 570/1174 û li jêra tekstê jî 571-655/1175/76-1257 nivîsîye.! 

Li bin van jî çend reqemên hûr û dû peyvên nîvco hene ku nayên 
xwendin û li binê wan jî li hêla rastê çawa ku dixwiyê navê kitêbê nivîsîye ku 
ev e: “Tarîxa Dewleta Kurdan” û li bin jî bi Erebî navê xwedîyê kitêbê weha 
dide: “Ji kitêbên mihtacê efûya Rebbê qewîn Mihemed ibn Ebdulbaqî ibn 
Muhibudîn in, Xwedê wan efû bike.” 

Li pêşberî van li hêla çepê jî navê xwedîyê kitêbê careke din dubare dike, 
lê bi cudayî ku weha ye: “Ev di nobetdarîya bendeyê mihtacê rehma Xwedê 
Muhibedînê Remekî de ye.” û li bin jî hinek niyaz û selat hene ku ew jî qenc 
nayên xwendin. Li binê rûpelê jî mora kitêbxaneya ku lê dimîne û reqema wê 

„ heye. 

Kitêb bi alîyê rastê yê pelê sisîyan ku dibe rûpelê pêncan, piştî Bismillahî 
û selat û selaman bi sernivîsa sala pêncsed û heftê û yekê (571/1175-1176) 
dest pê dike ku li kêlekê jî bi reqemên Erebî 571 (1175-1176) nivîsîye. 
Lêbelê destnivîsa vî alîyê rastê yanî rûpelê pêncan ku li nîvê rûpel mohrek jî 
heye, ji destnivîs û hibra yê çepê yanî rûpelê şeşan cuda ye û çawa ku me berê 
jî got, hem destnivîsa vî rûpelê pêncan û hem jî ya pelê diduyan yanî rûpelên 
sisê û çaran hem ji hev cihê ne û hem jî ji destxet û hibra temamê kitêbê bi 
xwe jî cuda ne ku ji ber vê jî meriv texmîn dike ew rûpel dû re lê hatine 
zêdekirin. 


Jixwe li paşîya kitêbê jî ji pelê 198'an rûyê çepê ku dibe rûpelê 397'an hem 


ji hêla destnivîsê ve û hem jî ji hêla hibrê ve ji temamê kitêbê cuda ye ku çawa 


' Li gorî van tarîxan divê mebest ji ya 537/1161'ê dema rêwingîya sipahsalar Şêrkoh bi Selahedîn û sipaha Şamê ve 
ber bi.Misrê ve be, ku hingê Şawerê wezîrê Misrê xwe avêtibû Nûredîn Zengî da leşker bişîne hawara wî û wî jî 
Şêrkoh bi hêzekê ve pê re şandibû Misrê. Çawa ku mebest bi tarîxa 660/1261'ê jî destnîşankirina bidawîhatina 
hikimdarîya Eyûbîyan ya hêla Şamê bû jî, piştî ya Misrê ya sala 655/1257'an. Lê bi tarîxên 570/1174 û 571/1175- 
76'an jî destpêka desthilatdarîya Selahedîn destnîşan dike û bi 655/1257'an jî çawa me got, dawîlêhatina ferman- 
rewayiya Eyûbîyan ya Misrê dîyar dike. 

dixwiyê ji ber jêqetîn û kêmasîya rûpelî ew lê hatîye zêdekirin. Lê yê ku ew 
nivîsîye jî navê xwe li kêleka rûpel bi hibra sor nivîsîye ku min ew jî xistîye 
nav notan. Li binê vî rûpelî jî çar kelîmeyên ku qenc nayên xwendin hene. 

Li pelê 199'an jî bi tenê li rûyê rastê çend peyv û gotin hene ku nayên 
xwendin, ev risteyên jêrîn jî hene û morek jî li binê wan e: 

“Dû re ew sal bi xelkên xwe ve qedîyan 

Mîna ku ew [sal] û ew [xelk] hemî bûne xewn” 

Mor jî li bin van risteyan e. 

Destnivîs ji bilî pelên lêzêdekirî ji 197 pelan yanî 394 rûpelan pêk tê ku 
her rûpel jî ji 21 rêzan û her rêz jî ji 9-10 gotinan pêk tê. Bi rastî li gorî sedsala 
12 û 13'an kitêb bi destnivîseke gelekî xweş hatîye nivîsîn, lê gelek gotinên 
wê yan ji binî bêxal in yan jî xalên wan kêm in, bes çawa dixwiyê nivîskarê me 
jî ji wan kesan bûye ku giringî bi xalan nedidan û difikirîn ku xal spehîtîya 
nivîsê xerab dikin. Ji bilî vê nisxeya kitêbê tu nisxeyên din jî li dereke din 
derneketine ku bi hev re bên rٍûbarkirin û kêmasî û zêdeyîyên wê bên dîtin. 

Ev kitêba “Tarîxa Dewleta Kurdan” çawa ku me berê jî qal kir li ser 
Dewlet yan jî Împeratorîya Eyûbîyan e ku piştî mirina Nûredîn Mehmûd 
Zengî ya sala 1174'an û bi destpêka desthilatdarîya berfireh û temamî ya 
Siltan Melik Nasir Selahedîn Yûsuf ibn Eyûb ibn Şadî ibn Yaqûb ibn 
Merwanê Rewadîyê Hezbanîyê Kurd, ku di sala 571/1175'an dest pê kirîye 
û heya sala 652/1254'an bi tevayî yanî li Misrê, Şamê û deverên din û heya 
sala 658/1260'î jî li hêla Şamê domandîye. Çawa ku li cihên weke Heskîfê û 
hêla Sêrtê hê derengtir jî maye, lê di vê destnivîsê de bi tenê heya sala 
655/1257'an li ser desthilata Eyûbîyan agahdarî hene. 

Ev destxet çendî ku bi taybetî li ser Dewleta Eyûbî ya Kurd e jî lê tê de li 
ser gelek bûyerên hawîrdorê Dewleta Eyûbîyan jî radiweste. Mîna hem- 
berîya navbera Selahedîn û hikimdarên Zengîyan yên piştî Nûredîn Zengî di 
destpêkê de, hinek bûyerên ser Dewleta Xwarizmîyan û pêwendîyên wan 
yên qenc û xerab bi Kurd û Moxolîyan ve û herweha ceng û gengeşeyên hêla 
Mexrib, Endulus, Zelaqe û Yemenê digel pêwendîyên bi xelîfeyên Ebasîyan 
re û yên Abxaz û Gurcîyan jî ku hinek jê gelek bi kurtî û hinek jî bi berfirehî 
nivîsîne. 

Nivîskarê me agahiyên ser sedsala ku tê de bûye, heya hinekên dawî yên 
ku bi xwe jîyaye jî, tomar kiriye. Ji ber vê jî wî saloxên xwe gelekî bi balkêşî 
hilbijartîye, çunkî wî agahên xwe ji şêxên xwe, ji hevdemên xwe, ji xwen- 
dekarên xwe û ji hevçaxên xwe bihîstîye û ew bi nêrîn û çavdêrîyên xwe jî 
xurt kirîye. 

Çawa ku wî giringî daye berhemên dîroknasên hevdemên bûyeran ku ew 
jî tomar kirine, mîna Newadira Ibn Şedad (m. 632/1225), carina bê ku navê 
wî bide û carina jî bi navdan gelek agahî jê veguhastine. Wî ji Îmad el-Katib 
el-Îsfehanî (m. 597/1200) jî gelek bûyer wergirtine, herweke ku ji Mîr`at uz- 
Zemana Sibt Ibn Cewzî (m. 654/1256) jî gelek caran bêdayîna çavkanîyê, 
agahdarî wergirtine; ji bilî ku li ser Xwarizmî û Moxolan jî gelek tişt ji kitêba 
Nesewî (m. 639/1241) ya Sîretu Siltan Celaledîn Menkbirtî jî wergirtine. 
Herweha çawa ku dixwiyê wî hinek agahên xwe jî ji berhemên derûdorên 
serdema xwe yên mîna Ibn Esîr (m. 630/1232) û Yehya ibn Ebî Teyy (m. 
630/1232) veguhestine. 

Digel agahiyên devkî ku li ser bûyerên Êrîşa Xaçî ya Heftan di bin ser- 
darîya qiralê Fransa Luisê IX'em ya sala 647/1249'an ya ser Misir û 
.Dimyatê, bikar anîye. Tevlî bûyerên ser Melik Kamilê Eyûbî (m. 
635/1237), Mîr Fexredînê kurê Şêxê Şêxan û yên ser nexweşîya Melik Salih 
Necmedîn Eyûbê Kurê Melik Kamil ku ji devê Mîr Hisamedîn ibn Ebû 
Elîyê Hezbanîyê Kurd û yên din, veguhestine. 

Ev berhema bi navê 74zfxa Dewleta Kurdan kitêbeke têr û tije û dagirtiyê 
bi agahdarîyên giranbiha û girîng in ku li ser Împeratorîya Eyûbîyan 
çavkanîyeke bi rêkûpêk, hevgirtî û li ser hev tomarkirîye. Kitêb bi bûyerên 

„ sala 571/1175-76'an dest pê dike û heya sala 655/1257'an didomîne ku 
84'salên hikimdarîya Eyûbîyên Kurd digire nav xwe. Ew sal bi sal bûyerên 
wê desthilatdarîyê carina bi berfirehî û carina jî bi kurtî rêz dike û wan yeko 
yeko di beşa wê salê de dîyar dike ji bilî salên 588/1192 û 589/1193?yan ku 
wan ne di beşeke serbixwe de lê di nav bûyerên sala 587/1191'ê de dide û sala 
580/1184'an jî ku çawa dixwiyê yan hatîye jibîrkirin, yan jî ji ber ku bûyerên 
giring tê de neqewimîne, jê kêm maye. 

Çawa ku xwendevan jî dê bibînin nivîskarê me li ser hinek babetan bi 
berfirehî radiweste û wan bi rê û zê dike û hinekan jî hima bi kurtî bi çend 
rêzan derbas dike. Ew her bi vî teherî mirina hinek desthilatdar, zana û 
şareza, qazî û şair, rewşenbîr û nivîskaran jî dide û bi dirêjayî pesinê wan 
dide, li ser wan salox û agahên berfireh dinivîse û ji berhemên wan 
nimûneyan rêz dike, lê hinekan jî hew navên wan dide û qet qala berhemên 
wan jî nake. Ew salox û bûyerên xwe jî geh bi tarîxên wan yên temamî, geh 
bi tenê bi salên wan ve û geh jî bi sal û mehên wan, yan jî hew bi rojên wan 
ve dide. 

Nivîskar ne tenê li ser bûyerên sîyasî û leşkerî rawestîyaye, lê belê wî jî 
mîna nivîserên tarîxê yên serdema xwe dest avêtîye mijarên cur bi cur yên 

mîna kerasatên siruştî, weke erdhejên herêmî, êş û webayên navçeyî, xela û 
qatîyên aborî, volkan û rabûna ava çemên mezin yên mîna Nîlê û herî û 
teqan, digel lehî û lêmiştên erdnîgarî ku xelkê ji ber wan dest ji ax û ava xwe 
û erd û welatên xwe berdaye û revîyaye. 

Ew hinek salan bi bûyer yan jî cengekê dest pê dike û hinekan jî bi mirina 
desthilatdar yan jî zana û rewşenbîrekî dest pê dike herweke ku di hinekan 
de bi tenê bûyeran dinivîse, lê di hinekan de jî bi tenê li ser mirinan disekine 
û hinekan jî herduyan têkel dike. Ew di bûyerên xwe de gelek caran agahdarî 
li ser rewşa aborî, rakirin yan jî danîna bac û xwêgîyê û ya bêş û xeracan jî 
radiweste û rewşa têcirî û bazirganîyê jî dîyar dike. 

Ew di agahên xwe de ji bilî rewşa aborî û bazirganîyê li ser karûbarên 
civakî û avadanî jî radiweste, mîna avakirina nexweşxane, medrese, xankah, 
tekîye, feqîrxane, weqif û yên din. Digel agah û bûyerên civakî yên mîna 
qencî, sedeqe, wergirtina cil û bergan û karûbarên pîrozbayî, şahî, cejnên 
Newrozan û yên dînî û civakî û cûre û awayên xwarin û vexwarinê û rêûres- 
mên fermî, dînî, tesewifî û astronomî ku di gelek deverên cihê de dîyar dike 
û dide zanîn. Herweha di kitêbê de ji bilî xebatên civakî yên mîna paqijî, 
nexweşî û yên din qala lîstikên rewac yên hingê jî kirîye, mîna nêçîr, berdana 
nîşanê bi tivingên guleavêj yên nîşana hingê, lîstikên bi alavên cengê, çewgan, 
cirîd û beza siwaran. 

Di destnivîsê de behsa gelek navên erk û karûbarên îdarî/birevebirî û 
desthilatê jî yên mîna melik(şah/padşah), qazî, serekqazî, wezîr, 
teştdar/mîrê teştxaneyê(ku berpirsîyarê şûştina cil û kinc, dest û tiştên wî 
yên malê ye), mîrê axurê(serdarê tewlexaneyê û yê seyisên hespên siltan), 
mîrê menşûrê(berpirsiyarê amadekirin û belavkirina menşûrnameyên/bel- 
genameyên mîrgeh û payeyan, katibê înşayê/debîrê darêj û pexşanê, ustad- 
dar(berpirsîyarê aşxaneya siltan, teşrîfkirina xwarinê û rawestana li ber sifrê), 
hejmarkar/muhtesib, rikêbdar (berpirsiyarê hespê siltan e ku bi seyisan dide 
amadekirin), şihne/serkê ewlekarîyê, cihgir/naib, mihmandar (pêşwazîya 
qasid, şande û mîrên cotyar û gundîyan dike) û walîyê bajaran. 

Herweha mîna dehlîz(konê/çadira/xanîyê darîn yê siltan û mahîyeta wî 
di ceng û nêçîr û rêwingîyan de) û Dîwan(ku nûnerên 10-16 erkên mîna 
wezîrtî, katibê sirê/nihênîyê, çavdêrê sipahê, çavdêrê karûbarên girîng, 
çavdêrê xass/taybetî, çavdêrê gencîneyê/xeznedar, çavdêrê bimaristanê, 
çavdêrê mizgeftan, çavdêrê silahxaneyê, çavdêrê biyûtan -mal û xanên sil- 
tanîyê-, çavdêrê Beyt ul-malê, çavdêrê dîwana dîlan, çavdêrê bazar û bazir- 
ganîyê, çavdêrê navenda postê, çavdêrê embarên zad û kelxaneyê/darêjxanê 
endamên wê ne). 

Ji bilî van behsa wezîfedarên mîna mîrê cendar(destûra ketina mîr û ser- 
daran ber xizmetê û pêşkêşîya ketina dîwanê), hacib/berdevk/teşrîfdar, (yê 
ku cilûbergên siltan yan jî mîr lê dike), xeznedar, katibên 
dercan/tomaran(yên ku kaxezên katibê sirê, katibê dest/berdest pê îmza 
dikin û katibê ku nîşanên naiban/cihgiran li kaxezan dixin), alayên siltanîyê, 
silahdar(mîrê çek û sîlahan), sancaqdar(berpirsîyarê alayên siltanîyê), 
çavdêrê bac û zekatxaneyê û biyûtatan(mal û xanên ku dîyarî, xelat, silahx- 
ane/ zeredxana û hemî tiştên pêwîst yên siltanîyê tê de tên parastin), kirîye. 

Digel diyarkirina erkên dînî mîna qazî, serekqazî, qazîesker, miftîyê 
dadgehê, wekîlê beyt el-malê, neqîbê şerîfan, şêxê şêxan(ku berpirsîyarê 
xankeh û feqîrxaneyan bû), xutbexwên û dersdêr(berpirsîyarê medreseyan) 
û qala navgînên deryayî yên wê serdemê, posteya hingê û tîpa bandoyê ku ji 
alavên muzîkê yên hingê pêk dihat. 

Nivîskarê me piştî wefata Selahedîn jî li ser împeratorî û deshilata 
Eyûbîyan agahdarî dane û çi bûyer û nakokîyên nav wan xwe bi xwe bin û çi 
jî nakokîyên navbera wan û yên hawîrdorên wan bin, li ser hemîyan nivîsîne 
û herweha çi li ser desthilat û mîrgehên wan û mîrnişînîyên Kurdên hawîr- 
dorên wan be û çi jî li ser desthilatdarî û derebegîyên girêdayên bi împera- 
torîya wan ve be, gelek agahdarîyên berfireh dane. Ji bilî agahdarîyên girîng 

„yên mîna cenga bi Firengan re li Mexribê, wî li ser cengên Rojhilatê yên di 
navbera Moxol û Xwarizmîyan de, Selçûqî, Xwarizmî û Bexdayê û 
Xwarizmî û Gurcîyan de derketine jî agahdarî dane. 

Jixwe çawa ku dixwiyê, çi di serdema Selahedîn û apê wî Şêrkoh û bavê wî 
Necmedîn Eyûb de be û çi jî di dema zaro û birayên wî û nevî û birazîyên wî 
de be, hemîyan jî bi her awayî giringî daye hêza leşkerî ya mîrnişînîyên 
Kurdan û ji bo pêşveçûn û serkeftinê derfetên mezin dane mîr û serdar û 
serekhêzên Kurdan û gelek ji wan anîne ser payeyên bilind î girîng û gelek 
erd û cewlîk û mîrgehên xurt î berhemdar dane Kurdan. 

Weke nimûne ji bilî mîrgeh û deshilatdarîyên destê malbata Eyûbîyan bi 
xwe yên mîna Misir, Qahîre, Fistat, Nûbe ku piştî Selahedîn û cihgirên wî 
Behaedîn Qereqûş, Adilê birayê wî û Tiqyedînê biraziyê wî, gihabû kurê wî 
Melik Ezîz Osman û dû re jî gihabû Melik Kamilê kurê Adil û kurê wî Melik 
Salih Necmedîn Eyûb. Yemen, Tunis û derûdorên wê ya Torinşahê birayê 
wî û dû re jî-Seyf el-Îslam Tuxtekînê birayê wî û di destê zaroyên Tuxtekîn 
û kurê Melik Kamil de mabû, Kerek û Şewbek jî demekê di destê Melik Adil 


û kurê wî de mabû û dû re jî gihabû mîrên Kurd Ezkeşî û Sarimidîn Tibnînî. 

Şam û derûdorên wê jî piştî Selahedîn û cihgirên wî Torinşah û Ferûxşah 
gihabû Melik Efdel, Melik Ezîz Osman û dû re heya mirina Melik Mi ezem 
Îsa jî di destê wî de mabû û dû re jî gihabû Melik Kamil, Melik Îsmaîl, Melik 
Salih Necmedîn û Melik Nasir Dawid ku hemî ji malbata Eyûbî ne. 

Herweha mîna Helebê jî ku piştî Nûredîn Zengî û kurê wî Melik Salih 
Îsmaîl, gihabû Melik Zahir Xazîyê kurê Siltan Selahedîn û dawîyê jî di destê 
zaruyên Melik Zahir de mabû. Himis û Rehbe ku piştî sipahsalar Esededîn 
Şêrkoh gihabû kurê wî Nasirudîn Mihemed Şêrkoh û heya dawîyê jî bi derû- 
dorên xwe ve di destê zaro û nevîyên Şêrkoh de mabûn, herweke ku Hema 
jî gihabû Tiqyedînê kurê Şahinşahê Eyûbî û çi bigir heya dawîyê jî di destê 
zaro û nevîyên wî de mabû. 

Mîna 82 albeka mîrgeha Ferûxşahê kurê Şahinşahê kurê Eyûb û Emcedê 
kurê wî jî heya vê dawîyê di destê nevîyê wî de mabû û Busraya Melik Zafirê 
kurê Selahedîn û Melik Cewadê kurê Adil Melik de û kurê Melik Mi ezem 
Îsa de mabû û Sincara ku di navbera zaroyên Eyûbî û yên Zengîyan de carê 
dest diguhert. 

Mîna Riha ku piştî Melik Mizafer Gokbûrî gihabû Melik Mizafer 
Tiqyedîn û dû re jî carina digiha Melik Eşref Mûsayê kurê Melik Adil û cari- 
na jî Melik Kamilê birayê wî çawa ku Dinêser (Qosera niha) û Xabûr jî piştî 
Zengîyan gihabû Melik Eşref Mûsa. Mîna Serxed û Simeysata ku piştî têkçû- 
na wî ji ber apê wî Melik Adil û birayê wî Melik Ezîz Osman gihabûn Melik 
Efdel Elîyê kurê Selahedîn û malbat û birayên wî yên biçûk. 

Mîna Şehrezor û Qerabella û derûdorên wan jî ku di destê cihgirê Siltan 
Selahedîn de bû û dû re jî gihabû mîrekên Kurdan, Dîloka ku di destê Melik 
Yûsufê kurê Melik Zahirê kurê xwedîyê Helebê de bû û Meyafarqîn ku piştî 
wefata Melik Mizafer Tiqyedîn gihabû Melik Xazî Şehabedînê kurê Melik 
Adil û demekê jî Melik Eşref Mûsa Xelat, Adilcewaz û derûdorên wê jî 
spartibûyê, lê piştî serîhildana wî ew jê sitandibû. 

Herweha mîna Heskîf/Hesenkeyfa ku piştî bi dawîanîna desthilatdarîya 
Artûqîyan gihabû Melik Salihê kurê Melik Adil û Melik Mi”ُezem 
Torinşahê kurê Melik Salih ku dû re heya piştî salên 1400'î jî di destê 
Eyûbîyan de mabû û desthilatdarê wê yê dawî jî Melik Xelîlê Eyûbî bû ku 
Şah Îsmaîlê Sefewî yê esilkurd paşê ew desteser kiribû û Îskenderîye û derû- 
dorên wê ku heya mirina Torinşahê kurê Eyûb jî di destê wî de mabû. 

Îcar ji bilî van nimûneyên herêmên împeratorîyê ku di nav melik û mîrza- 
yên Eyûbîyan de kêm zêde parvekirîbûn, Selahedîn hê di dema xwe de 
herêmeke mezin ji mîrgehên dora Qahîre û navenda Misrê dabû Mîrê 

Mezin Seyfedîn Meştûbê Hakarî, ew kiribû mîr û serdarê hêza xwe ya tay- 
betî û li leşker û serdarên wê hêzê jî gelek mîrgeh li Misrê belav kiribû. Ji bilî 
vê wî gelek mîrgehên hêja jî hingê li Misrê dabû Qutbedîn Xwisro ibn Tilîlê 
Hezbanî, ew jî kiribû serdarekî xwe yê desthilatdar û gelek rûmet didayê. 
Herweha piştî vegirtina Qudsê ew dabû Hisamedîn ibn Hîcayê Semînê/ 
Qelewê Hezbanî, çawa ku dû re jî ew anîbû ser raspêrîya Nisêbîn û derû- 
dorên wê. 

Jixwe Êzîdiyên mîrgeha Kilîsê û derûdorên wê jî ku piştî hatina 
Emewîyan ya hêla Şamê lewaz bûbûn, di dema Selahedîn de ji nû ve xurt 
bûn, di bin. mîrîtîya Şêx Mend de bi pêş ketin, heya herêma Antakyayê jî 
berfireh bûn û ew bû hevkarekî qewîn û beşek ji Împeratorîya Eyûbî ya 
Kurdî. Ji bilî ku gelek kele û mîrgehên Kurdan mîna Îmadiye, Akre, Cizîra 
Botan, keleyên Hekarî, Şehrezor, derûdorên wê û yên din ku Îmadedîn 
Zengî ji wan sitandibû, bi paş ve li wan hatin vegerandin. Lê bi taybetî jî piştî 
vegirtina Qudsê û cenga Ekayê ya dijwar hê di saxîya Selahedîn de û piştî wî 
jî êdî mîr û serdarên Kurdan çi li Misrê û çi jî li hêla Şamê û 
Cezîreyê/Mezopotamya jorîn (rojava û başûrê Kurdistanê) be di nav deshi- 
latdarîya Eyûbîyan de bûn xwedî giranîyeke leşkerî û gerînendeya girîng û 
qewîn ku di van 25-35 salên dawî de giranîya wan ji her hêlê ve eşkere xwiya 

_ dikir. 

Yanî bi gotineke din desthilatdarî yan jî Împeratorîya Eyûbîyan bi tenê 
ne desthilata çend serdar û mîrekên Eyûbîyên mêrxas bû ku di ber xizmeta 
Ereb û Tirkmenan de bû û hew silehşorîya wan dikirin û dewleta wan ya 
Îslamî digerandin. Lê belê ew bi xwe û bi mîrek, serdar, mêrxas, xweşmêr û 
şehsiwarên xwe yên Kurd hemî bihevre xwedîyê împeratorîyê bûn, girtin û 
berdana wê di destê wan de bû û beşeke mezin ya Kurdistanê jî bi wan re bû. 
Digel vê jî mîr û serdarên Tirkmen, Ereb û yên din jî bi wan re pir hebûn û 
ew di ber xizmeta dewleta Kurdan de bûn ku hevkarê wan bûn û xwedî 
payeyên mezin bûn jî. Jixwe heya vê dawîyê dereng jî tu dewletên neteweyî 
nehatibûn damezrandin û dewlet û împeratorîyên wê serdemê hemî jî weha 
li ser navê malbateke xwedî hêz î esilzade bûn, mîna Sasanî, Bîzansî, Emewî, 
Ebasî, Fatimî, Biweyhî, Selçûqî, Şedadî, Rewadî, Merwanî, Hesnewî, Zengî, 
Eyûbî, Xwarizmşahî, Memlûkî, Osmanî, Sefewî û gelekên din. 

Rast e sazûmana dewletê ya bingehîn û raman û zagona wê jî Îslamî bû ku 
pirên dewletên wê navçeyê di wê serdemê de weha bûne û ger ne weha bûya 
jî ji xwe dewlet ewqas bi pêş nediket û mezin jî nedibû. Çunkî bi rastî li gorî 
hingê di nav xelkê herêmê de mîna Ereb, Kurd, Faris û Tirkan, damezran- 

dina dewleteke xurt î mezin mîna împeratorîyekê ne hêsa bû. Li gorî hingê 
bêguman pêwîst bû ku pişta xwe bida ser bingehekî hevpar ta ku bikaribûya 
hemîyan bi şêweyekî dilxwaz li dor ramaneke pîroz bigihiştandina hev û ber 
bi armanceke hevbeş ve bi pêş bixistina. Ku jixwe Necmedîn, Şêrkoh û 
Selahedîn digel Kurdan ev yek kir armanc û civaka Rojhilata Navîn ya Îslamî 
li ser doza Qudsa pîroz û vegerandina rûmeta Îslamê gihand hev û hemû 
xistin ber xizmeta împeratorîya xwe ya Kurd. Ji bo rastdêrîn û dilewlekirina 
ser vê armanca wan û hazirkirina Eyûb û Şêrkoh Selahedîn ji bo desthilat- 
darîyeke pêşerojê ya malbatî û Kurdî çawa ku Elî Beyyûmî jî di kitêba xwe de 
destnîşan dike," ez bawer im jiyannameya Selahedîn ya ku di kitêbxaneya 
Îskenderîyê de hatîye dîtin û rojnamevana Fransî Genevieve Chauvel ew 
name weke bingeh girtîye û romaneke belgewarî yî dîrokî li ser Selahedîn 
nivîsîye, dê vê armancê zelaltir bike: 

“Selahedînê Eyûbî bi zimanê xwe behsa serpêhatîya malbata xwe û jiyana 
xwe dike:" 

Berî her tiştî ez Kurd im û ji eşîra/hoza Rewadî me ku yek ji kevntirîn û 
esilzadetirîn hozên Kurda ye. Cihwarên eşîrê rojavayê Azerbaycanê bû, lê li 
ser eslê me ji Merwanê bavê Şadîyê kalê min û wê ve tu agahên min ên zêde 
nînin. Dovina [Divîna] ku şûnwarê me dihat hisabê di sedsala 10'emîn de 
serbajarê Ermenistana Piçûk bû ku jê re Ermenistana Navîn jî dihat gotin. 
Apê min Şêrkoh û bavê min Eyûb li Dovinê [Divînê] hatibûn dinê, lê di sala 
1128'an de gava Dovin ketibû ber êrîşên Tirkmenan, hingê kalkê min Şadî 
herdu kurên xwe û jina xwe bi xwe re hilanîbû û bi zehmetî canên xwe ji ber 
qirkirinên hovane yên Tirkmenan rizgar kiribûn. Tirkmenan bi qirkirineke 
hovane, bi wêrankarîyeke mezin û talankarîyeke bêwijdanî Divîn kir kavil 
ku bi vê talankarîyê re mal û-milk û hebûna malbata me jî hemî ketîye destê 
Tirkmenan û bi tenê karibûne canên xwe xelas bikin.” 

Ew di beşeke din ya nameyê de weha didomîne: “Li Şamê mamosteyên 
min êdî bi tenê ne mitesewif bûn, li wê derê min ji dersên matematik, tarîx 
û cografyayê/erdnîgarîyê jî hez kir û mamosteyê min Ebû Taman jî ziman, 
tarîx û adetên Kurdî nîşanî min dan û bi giştî jiyana min guhert ku heya ez 
sax bûm ez ji bin tesîra wî derneketim.” 


" Bnr. Elî Beyyûmî, Qiyam ed-Dewle el-Eyûbîye fî Misir/Kuruluş Devrinde Eyyûbîler, Dar el Fikir el-Hedîs, 
Qahîre, 1952, wergera Tirkî Ebdulhadî Timûrtaş, Kent Yayınları, Stenbol, 2005, r. 81-91. 

Çavkanîya vê jiyannameyê qenc nayê zanîn ji bilî ku rojnamevana firansî Genevieve Chauvelê ew di romana ser‏ "ا 
Selahedîn de bi kar anye û dû re di intenetê de jî vê dawîyê bi navê ”Nameya Selahedîn” ya kitêbxaneya‏ 
Îskenderîyeyê çar rûpel bi serenavê ”Selahedînê Eyûbî bi zimanê xwe behsa serpêhatîya malbata xwe û jiyana xwe‏ 
dike” hatîye dîtin. Li binê vî serenavî jî ev navê (Sehretullah) heye.‏ 

Piştî ku kekê wî Şahinşah di cenga dora Şamê عل‎ tê kuştin, hingê nîşanên 
ku bavê wî dixwest wî ji rojên bê re amade bike, dîyar dibûn: “Demeke kurt 
piştî cengê wezîr mir û Siltan jî bavê min kir sipahsalarê Şamê ku li pêşberî 
ihtîmala êrîşeke Ereban tevdîr digirtin. Wê hingê êdî bavê min destûr dida 
min jî ku ez li hespan siwar bibim û fêrî canbazîyên şer û cengê bibim, lê divê 
min jibîr nekira ku ez Kurd im û kurê sipahsalarekî me. Êdî bejna min a 
zirav jî ji bo siwarîya hespê pêketî û amade bû ku vê yekê jî ez pir şa dikirim.” 

Çawa ku li cihekî din jî serbilindîya xwe û apê xwe bi hêzên Kurdan weha 
nîşan dide: “Di Adara 1164'an de Siltan Nûredîn ji bo sefera Qahîreyê fer- 
man li sipahsalarê xwe Şêrkoh kir û apê min Şêrkoh jî gazî min kir û got: 
“Yûsuf tu jî dê bi min re bêyî.” Ez hingê 27 salî bûm û em di yekê Nîsana sala 
1164'an de di derîyê Sûdanê re ji Şamê derketin û sipahsalar Şêrkoh jî bi 
sipaha xwe ya ji deh hezar siwarên Kurd pêkhatî serbilind bû û em di serê 
Gulana 1164'an de serkeftî vegerîyan Şamê. Ji ber serkeftina min ya di vê 
cengê de û şarezayî û hinerê min yê birêveberîyê, Siltan Nûredîn ez kirim 
şihneyê (serekê ewlekarîya) Şamê ku ez di 27 salîya xwe de bûbûm mezinê 
temamê ewlekarîya Şama mezin.” 

Herweha li vê derê jî dîyar dike ku gelek hêzên Kurdan hingê piştgirîya 
wan kirine: “Di Kanûna sala 1168'an de Frengan peymana ku me pêkve 

girêdabû xera kiribûn û careke din dest danîbûn ser Qahîreyê ku ji ber vê jî 

Siltan (Nûredîn) gazî min kir û got: “Zû here Şêrkoh bibîne!” Ez çûm û gava 
min Şêrkoh dît, wî got: “Min ji mêj ve 6000 siwarîyên Kurd amade kirine.” 
Jixwe 2000 siwar jî li Helebê amade bûn ku di nav wan de Tirkmen jî hebûn. 
Digel ku apê min pir dixwest jî lê min qet nediva ez beşdarî vê rêwingîyê 
bibim, lê dîsa ez beşdar bûm. Gava em di 4'ê Çileyê sala 1169'an de gihîştin 
ber derîyê Qahîreyê, Firengan newêrabû bi me re şer jî bikin û vekişîyan çûn 
ku Şêrkoh jî bê xwîn Qahîreyê sitend.” 

Gava meriv bi awayekî berfireh û di serdema wê de û di şert û mercên 
dewletbûyina hingê de li Împeratorîya Eyûbî dinihêre, meriv dibîne ku ew jî 
bi rastî mîna dewlet û xanedanîyên wê serdemê yên malbatî û hoz û eşîrtî 
bûne û hikim di destê kîjan eşîr, malbat, êl û hozên navendî de bûye, ew dew- 
let ya wî xelkê ku ji wan hoz û eşîran pêk dihat, bûye. Nimûne ya Selçûqî, ya 
Zengî, ya Biweyhî, ya Merwanî ya Osmanî, ya Rûmî/Romayî, ya Bîzansî jî 
piranîya hikim di destê wan hoz, malbat û xanedanan de bûye, lê heya 
radeyekê ew jî bi navendeke dînî ve girêdayî bûne û pirên wan jî ne li ser axa 
xwe bûne û hêzên wan yên leşkerî û îdarî jî bi tevayî ne ji wan bûne. Lê ew jî 
mîna ya Eyûbîyan piranîya serdar û birêvebir û hikimdarê wan ji hoza xwe- 

dîyê dewletê bûne, lê di nav wan de yekîtîyek û tifaqek bi hoz û gelên herêmê 
re hebûye ku çi ji hêla leşker ve be û çi jî ji hêla îdarî ve be, ew hevkar bûne. 

Îcar em lê binêrin ka ya Eyûbîyan çiqas di destê Kurdan de bûye, rola 
Kurdan çiqas tê de hebûye û li ser dewletê heya çi radeyê xwedî hikim bûne. 
Hinek mîr û serdarên ku ji destpêkê heya paşîyê giranîya wan di dewlet û 
Împeratorîya Eyûbî ya Kurd de hebûne ev in: Mîrê Mezin Seyfedîn Meştûbê 
Hekarî, Qutbedîn Xwisro ibn Tilîlê Hezbanî, Şehabedin Harimîyê xalê 
Selahedîn, Mîr Hisamedîn ibn Ebu l-Hîcayê Hezbanî, Mîr Micelayê Hekarî, 
Feqe Îsayê Hekarî û birayê wî Mucîredîn, Seyfedîn Ezkeş/Yazguçê Esedî, 
Zahîredîn ibn Belengerî, Ezedîn Mûsik ibn Çekoyê Kurdê Selahî, Mîr 
Xweştirînê Hekarî û kurê wî Hisamedîn ibn Xweştirîn, Şêx Mandê Êzîdî ku 
demekê fermandarîya sipaha Helebê û derûdorên wê kiribû, Şêrkoh ibn 
Bilalê Zerzarî, Noşirwanê Zerzarî, Mihemed Şerefedîn Şahrûh/Şahrûxê 
Zerzarî, mîrekên Qeymerîyan mîna Seyfedîn, Diyaedîn û yên din. Ji bilî wan 
gelek kes ji eşîrên Rewadî/Revendî, Hezbanî, Mihranî, Hekemî, Hekarî, 
Himeydî, Beşnewî, Merwanî, Zerzarî, Siweydî û yên din ku evên han hemî 
hinek jê bi hîmdarî, hinek jê jî bi serkarî û desthilatdarî hevbeşên împerato- 
rîyê bûn û xwedî payeyên bilind û mîrgehên mezin bûn ku hem sîyasî, hem 
leşkerî û hem jî îdarî gelek karûbarên desthilatê digerandin. Lê rast e ji bilî 
van jî gelek mîrek û serdar û serekhêzên mîna Artûqî, Memlûkî, Kenanî, 
Ereb, Selçûqîyên Anatolyayê, vê paşîyê Xwarizmî, Tirkmen û Xiristîyanên 
herêmê jî hebûn ku bi Kurdan-re hevkar bûn û xwedî mîrgeh, paye û desthi- 
lat bûn jî. 

Lê digel van tevan jî Selahedîn ji awayê olî ve jî cudahîya xwe ji gelên 
hevkar ên din jî weha destnîşan dike: “Di Îlona sala 1171'ê de li Bexdayê 
Xelîfe Mistensir mir û kurê wî el-Mustedi” kete cihê wî ku dijî Siltan 
Nûredîn derket, çunkî hê jî li Misrê alaya Fatimîyan ya reş li ba dibû. Ew 200 
sal bûn ku li Misrê xelîfetîya Şî î ya Fatimî li ser hikim bû, lê em bi malbatî 
Şafi “î bûn û min nedixwest ez dest bidim xelîfetîya Şî “î ya Fatimî, çunkî hem 
gelekî xeternak bû û hem jî yê ku min kiribû wezîr jî Xelîfeyê Fatimî bû. Dû 
re Xelîfeyê Fatimî nexweş ket û mir ku geleşeke girîng jî ji ber xwe ve çareser 
bûê 


Ji jiyannameya Selahedînê Eyûbî ya ku di Kitêbxaneya İskenderiyeyê de bi destnivîsa wî hatîye dîtin û roj- 
namevana Fransî Genevieve Chauvel ew kirîye bingehê romana xwe ya bi navê Saladin. 

Ji zana, şareza, rewşenbîr, bîrewer û şêx û mitesewifan jî evên jêrîn û 
gelekên din hevalbendên wan bûne: Ji malbata Şehrezorîyan qazî Mihyedîn 
ibn Zekîyedîn û yên din, ji malbata Selahîyên Kurd jî Şêxê Kurdan Şêx 
Ebdurehman û yên din, ji Malbata Esrûnîyên Kurd jî mîna Şerefedîn ibn 
Ebû Esrûn û yên din, Qazîyê Misrê Şêxê Şêxan Sedredîn ibn Dirbas 
Ebdulmelikê Mihranî, Şêx Fexredînê kurê Şêxê Şêxan û yên mîna Diyaedîn 
Mihemed ibn Osmanê Erbîlî yê Kurd ê Ruhawî, Îmadedîn Îsmaîlê Mihranî 
yê Kurd û qazîyê Qahîreyê, Feqih Diyaedîn Îsayê Hekarî yê Kurd û gelek jî 
ji gelên din ku navên vanên me hejmart û yên din jî hemî di vê kitêbê de der- 
bas dibe. 

Nivîskarê me li ser rêz û benda sipaha dijmin û ya Misilmanan digel 
awayên cengê û rêzberîya wan di cengê de bi berfirehî sekinîye û gelek navên 
alavên cengê yên hingê, mîna çek û sîlah, alavên parastinê, yên dorpêçanê, 
yên şerê derya û bejayîyê û yên din nivîsîne. Herweha ew li ser stendin û da- 
yîna fîdyeyan ji bo esîran û mîrgeh û payeyên leşkerî û îdarî, digel 
pêwendîyên navbera melikên Eyûbî xwe bi xwe, navbera wan û mîrekên din 
û navbera mîrekan xwe bi xwe jî rawestîyaye û carina li ser nakokî û 
hevkarîyên bi xelîfetîyê re jî li gorî hêl û dem û rewşê hinek agahdarî dane. 

Digel van tevan ew li ser zana û şarezayên hingê bîrewer û rewşenbîrên 
serdema xwe bi giştî û bi taybetî jî yên Kurd rawestîyaye û navên gelek serdar 
û mîrekên Kurdan, çekdar û mêrxasên wan nivîsîye, behsa gelek berhemên 
zanayên wan jî kirîye û pesnê mêrxasîyên mîrek û serdarên Kurdan carina bi 
kurtî û carina jî bi berfirehî daye. 

Ev berhem zêdeyî 700 sal berê hatiye nivîsandin, her wiha kitêba herî 
kevn e ku rasterê li ser navê Dewleta Kurdan hatiye nivîsandin û îro di dest 
me de heye. Mixabin di derbarê jiyana nivîskar Xezrecî de em piştî zehmetî 
û lêgerîneke pir rastî hinek agahdarîyên kurt hatin. Li gorî Yûsuf ibn Yehya 
ibn Zeyatê/Zeyadê Tadilî (m. 1230) ku di kitêba xwe ya ser mitesewifan ya 
bi navê e#-Teşewwif/ f Rical et-Tesewwif de qal dike: “Ew Feqih/şerîetmedar 
bûye û xwendekar û menteyiyê Şu eyb Ebû Medyenê Xews (1126-1198) 
bûye. Herweha ew hevdemê Mihemed ibn Elîyê Senhacî yê Qele'î (m. 
628/1230-31) û hevalê Ebû Elî Mensûrê Melayinî bûye ku di dema wî (ibn 
Zeyatê/Zeyadê Tadilî) de li Bîcayeya bajarê Cezayirê jiyaye.” Ji bilî vê kitêba 
ber destê me. berhemeke Mihemed ibn Îbrahîm ibn Mihemed ibn Ebi l- 
Fewaris “Ebdulezîz el-Ensarî el-Xezrecî ya-din bi navê Sel/azznet el-Milel! min 
Zilel el-Meknûn fî Ehşaî n-Niþel li kutupxaneya Kahîreyê heye. Ev berhem 
di sala 621 [1224] de ji aliyê Sileyman ibn Elî ibn Sileyman Tilimsanî ve 

hatiye kopîkirin. Weke ku ji navê wî tê fêmkirin ew ji qebîleya Xezrec e yê 
ku li herêma Hîcaz in, lê ew li Cezayirê, li Fasê/Mexribê û derû dorên wê jî 
ji bo xwendin û zanînê gerîyaye û çûye heya Misrê û hêla Şamê û hawîrdorên 
wê jî. Ji ber ku di rûpelê pêşî yê kitêba wî de nivîsîye ku nivîskarê kitêbê bûye 


şahidê bûyera/cenga Adilî jî.” 
Xwendina Destnivîsê 


Bi rastî xwendina vê destxetê ez gelekî westandim, çunkî çendî ku li gorî 
sedsala 12-13yan destnivîseke xweş bû jî lê ew li gorî pîvanên hingê ku zêde 
giringî nedidan xalan, hatibû nivîsîn û ji ber vê jî divîyabû ku haya meriv baş 
ji jêder û mijara kitêbê hebe û ji naveroka kitêb û bûyerên tê de qenc agahdar 
be. Gelek gotinên wê yan ji binî bêxal bûn yan jî ji dêla du xal û sê xalan ve 
hew yek hatibû danîn ku belkî ew jî paşê lê hatibe zêdekirin. Herweha gelek 
gotin û navên deverên dûr ji herêma me û tişt û alavên kevn tê de hebûn ku 
bi tenê bi daneberheva wan bi bûyerên çavkanîyên din re dihatin fêmkirin. 
Ji bilî gelek alavên cengê yên kevnar ku di ferhengan de jî kêm dihatin dîtin. 

Gelek herfên wê yên mîna “d”, “w”, “r”, “z”yên Erebî û yên din ku pir 
dişibihîn hevdû hebûn û ji ber ku xal jî li ser wan tunebûn hingê ji hev veqe- 
tandina wan pir zehmet bû. Çawa ku di “elîf û r”, “elîf û n” û “elîflamên” wê 
de digel gelekên weha yên din jî, tevlîhevî hebû. 

Lê bi rastî divê ez ji edîtorê çapa Erebî Dr. Mûsa Mistefa Hesneyanî re 
spas bikim ku di xwendina destnivîsê de û di dîtina jêderan de zû giha 
hawara min û bi alîkarîya çapa wî ya Erebî xwendina wê ji min re hinekî hêsa 
bû, ji bilî çend deverên ku ji nisxeya wî kêm mabûn ku min ew bi notekê di 
cihê wan de dîyar kirîne, herweke ku di cihekî de gotinek û di yekî din de jî 
çend hevokên nîvjêçûyî hebûn ku min jî ew nexwendin. 

Herweha ji bilî xwendina wê, wergerandina أو‎ rên tê de jî bi serê xwe 
zehmetîyek bû ku ez gelekî bi wan ve lebikîm. Lê ji tevî bêhtir jî lêkolîna ser 
jiyana wan kesên tê de, ya ser navên cih û deverên tê de û ya ser berfirehîya 
bûyerên tê de û lêgerîna çavkanîyên ser wan ez pir westandim. 

Min di notan de navên çavkanîyan cara pêşî bi temamî carekê yan jî du 
caran daye, lê dû re gava di cihekî din de hatibe min hew navê kurt yê 
nivîskarê berhemê daye û navê kitibê jî serê herfên “berhema navdayî” (b. n.) 
daye, ji bo rûpel jî “r.” nivîsîye û ger ku berg hebe jî cara pêşî “berg” û dû re jî 


" Bnr. http://albassiria.ma/etudes-articles/261-ribatat-rabat-maroc-livre-attachawof-book.htm 

kurtîya wê “bg.” nivîsîye û ji carek duduyên pêşî pê ve jî ji dêla berg/bg. û 
rûpel/r. ve weha nivîsîye: 1/25, yanî (berg 1, r.25). 

Ji bo têgihîştina maneyê carina min gotinek yan jî çend peyv lê zêde 
kirine û ew xistîne nav kevaneka bi goşe: [---] 


Di kitêbê de ev kurtasî hatine bikaranîn: 


b. n. berhema navdayî 

bg./c. berg/cild 

5 rûpel 

p. pel 

m. mirin 

bş. beş 

bnr. binêre 

tên tarix (a weşanê) nîne 

q. qisim/beş 

ed. editor 

(cis) eleyh îs-selam 

(r..e:) rediyellahu “enhû 
(ese:) celle celaluhû 

[---] tekstên lêzêdekirî yên wergêr 
(---) ferheng, maneya gotinê 


di şûna gotinên ku xeber bûn hatiye danîn. 


Sultan Selahedînê Eyûbî 

Ji ber ku kitêb ji sala 571/1175 dest pê dike, bi kurtayî be jî em hebekî 
behsa bingeha damezrandina Dewleta Eyûbî û şexsiyeta damezrênerê wê 
Selahedînê Eyûbî bikin wê baş be. Siltan Selahedînê Eyûbî (532-589/1137- 
1193), yek ji şexsiyetên herî navdar ê Rojhilata Navîn e, gelek berhem li ser 
hatine nivîsandin û hê jî pir zêde tê heskirin. Helbestvanê navdar Mehmet 
Akif Ersoy, di helbestek xwe de gotiye; “Siltanê herî xoşewîst yê Şerqê, 
Selahadîn.” Di sala 1898'an de gava Împaratorê Almanya seredana Şamê 
kirîye, wî di gotara xwe de weha pesnê Selahedîn daye: “Tiştê dilşadîya min 
zêde dike ew e ku ez li wî welatî me ku mezintirîn kesê serdema xwe û mêr- 
xastirîn û xweşmêrtirîn gernasê wextê xwe lê jîyaye, ew ê ku hatina wî bi xwe 
bûye rûmet û esalet û navûdengê wî li hemî welat û şaristanan bilind û belav 
bûye; ew jî Selahedînê Eyûbî ”عر‎ Kurdolog, rojhilatnas û lêkolînerê bi 


v! Bnr, Ebd el-Xaliq Sersam, Selahedînê Eyûbî, r. 67; Ehmed Bîlî, Jîyana Selahedînê Eyûbî, r. 216 

navûdeng Prof. Vladimir Minorsky jî di pêşgotina kitêba xwe ya Studies in 
Caucasian History de diyar dike ku, piştî Napolyon lehengê ji hêla dijminê 
xwe ve bêhtirîn pesnê wî hatiye dayîn Selahedînê Eyûbî ye û ew ne hew li pey 
rizgarkirina Qudsê û axa Îslamê bi tenê bûye, lê ew ji bo rizgarkirin û 
bipêşvebirina temamê Rojhilata Navîn xebitiye û tekoşîn daye. 

Berê behsa binyadê malbata Selahedînê Eyûbî derbas bû ku ji Kurdên 
Rewadî ne û ew jî bavikek ji hoz û eşîra mezin ya Hezbanîyên Kurd in. Ev 
eُşîra pir mezin ya Hezbanîyan di dema xwe ya zêrîn de ji başûrê Kurdistanê 
heya bigihê deverên Azerbaycan û hawîrdorên wê li gelek navendan belav 
bûne û desthilatdarî jî li wan deran kirine. Lê dema Selçûqî hatine û herêm 
wêran kirine bapîrê Selahedînê Eyûbî, Şadî bi herdu kurên xwe, Esededîn 
Şêrkoh û Necmedîn Eyûb [digel hinek mêrxasên pismamên xwej]`" ve berê 


xwe dane Bexdayê û ji wê derê jî çûne Tikrîtê." 


Berî hingê dostekî Şadî bi navê Micahîdedîn Behrûz îbn Ebdullah el- 
Xîyasî ku koleyekî spî bû, li Divinê bûyerek hatibû sere wî û Şadî ew ji 
kuştinê xelas kiribû, bi dizî ew ji Divînê derxistibû; dû re ew çûbû Bexdayê û 
bûbû serekê ewlekariya wê. Vêca tê gotin ku li ser vê yekê gava rewşa jiyanê 
li Divînê nexweş dibe, Şadî bi zaroyên xwe û hinek pismamên xwe ve bar 
dike hêla Bexdayê cem dostê xwe Behrûz. Behrûz jî piştî pêşwaziyeke baş 
wan dişîne bajarê Tikrîtê ku mîrgeha wî bûye û Şadî dike dizdar, yanî dibe 
waliyê wê û bi dû mirina wî re jî kurê wî yê mezin Necmedîn Eyûb dikeve 
cihê wî, ew dibe dizdar û birayê wî Şêrkoh jî dibe serdarê hêza leşkerî. 

Di sala 1137'an de dema Şêrkoh dostekî Xelîfe kuştîye, Behrûz jî ji 
Necmedîn re gotîye: “Ji ber qenciya bavê we ez nikarim zirarê bidim we, lê ji 
mîrgeha min derkevin herin.” Şeva ku Micahîdedîn Behrûz fermana derkerti- 
na Necmedîn Eyûb û malbata wî ji Tikrîtê daye, Selahedîn li keleya Tikrîtê 
hatiye dinyayê. Ji ber alîkariya Eyûb bi Imadedîn Zengî re gava ku bi Mesûdê 
kurê Mihemedê kurê Melikşahê Selçûqî re avêtibû ser Bexdayê û Xelîfe jî 
alîkarî ji Qerace el-Saqî xwestibû, ew jî çûbû şerê wan û ew şikandibûn, hingê 
Zengî xwe avêtibû Tikrîtê cem Necmedîn; vê carê jî wan berên xwe dane 
Mûsilê û qesta Îmadedîn Zengî kirine. Ew ji hêla Zengî ve baş hatine 
pêşwazîkirin, mîrgeh û erd jê wergirtine û ketine nav koma serdarên wî yên 
bilind. Dû re gava Zengî çûye avêtiye ser hêla Şamê û Baalbek vegirtiye 


1 م‎ Haydar Işık, Şêrkosd a an Sultan Sehledê Eyûbîye, Perî Yayınları, İstanbul, 2002, r. 14. 

ELI gorî Ehmed Muxtar el-'Ebadî hingê Tikrît bajarekî Kurdan bûye û xelkê lê jî hemî Kurd bûne, lê mixabin ku 
ji bo vê agahdarîya xwe tu çavkanî nedaye. Bnr. Ehmed Muxtar el-'Ebadî, Fî Tarîx el- -Eyyûbîyyîn we-l-Memalîk, 
Dar en-Nehd el-Erebîye, Beyrût, 1995, r, 42 

hingê Necmedîn Eyûb kiriye parêzgerê wê û wî jî mala xwe ji Mûsilê biriye 
wê derê, ku li gor çavkaniyan hingê divê Yûsif Selahedîn du salî be. 

Selahedîn ji du salî heya 9-10 saliya zaroktiya xwe li Baalbekê derbas 
kiriye û di 7 saliya xwe de li mizgefta Baalbekê ya mezin ku piranîya wê ji 
bingehê du perestgehên kevnare hatibû avakirin, perwerdeya xwe ya dest- 
pêkê wergirtîye. Berî xwendin û nivîsînê wî hinek ayetên Quranê jiber kiriye 
û hê dest bi hînkirina xwendin û nivîsîna Erebî, fêrbûna rêzimana wî û dest- 
nivîsa bedew kiriye. Ji xwe Selahedîn bi malbata xwe re bi Kurdî dipeyîvî û li 
mizgeftê jî bi Erebî diaxivî, lê di dema destpêka perwerdeya leşkerî de ku 
diçû nav hêzên Nûredîn hingê jî fêrî Tirkî dibû. 

Di sala 1148'an de bi serekfermandariya Împeratorê Almanya Konradê 
3'emîn, Qiral Luisê 7'an yê Fransî û hinek fermandarên din êrîşeke 
Xaçparêzî ya xurt anîn ser Şamê, bi gelek çekên mezin î bi heybet dora wê 
pêçan û bi mencenîqa li dîwarên sûra wê xistin. Lê bi saya siyaseta Necmedîn 
Eyûbê bavê wî û sernermiya mezinê raspartî yê Şamê Mu 'înedîn Onur ku 
pêwendiyên berê yên bi Xaçparêzan re birrî, ji hêzên Islamê yên xurt jî bi 
nameyên cihê hêviya alîkariyê kir. Ew jî hatin hawara wan û ev yek li herderî 
hat belavkirin ta ku moralên şervanên Şamê xurt bû û hê berî hawar bigihîje 
wan, zor dan dijmin, dijmin şikiya û revî revî ji ser Şamê rabû. Dema bavê wî 
li Şamê bûbû serfermandar hingê Selahedîn hertim li bal bû û pir pê ser- 
bilind bû. Qazî Îbn Şedad jî di kitêba xwe ya “el-Newadir el-Sultaniye” de 
dibêje: “Ji roja ku Selahedîn bi bavê xwe re ji Baalbekê hate Şamê, ew hertim 
di her çûyîn û hatin û rabûn û rûniştinê de pê re bû û hevaltiya wî dikir.” 
Çend sal piştre jî di sala 1152'yan de ku hingê 14 salî bûye, bavê wî ew ji bo 
fêrbûna pîşeyê leşkerî şandîye Helebê cem apê wî Şêrkoh. 

Piştî mirina Mu'înedîn Onirê berpirsiyarê Şamê, Nûredîn Şêrkoh şand 
cem Necmedîn Eyûbê birayê wî ji bo destdanîna ser Şamê bê ceng ku bi 
temamî ketibû destê Mucîredînê hevkarê Xaçparêzan. Wî hêvî dikir ku bi 
yekkirina hêza leşkerê Şam û Helebê dê hêza wan bêhtir karibe derbên 
dijwar li dijminê wan bixe û belkî bi paş ve girtina Qudsê jî bi leztir bixe. 
Bêguman Necmedîn jî hem ji bo birayê xwe Şêrkoh ku serekleşkerê sipaha 
Nûredîn bû û hem jî ji bo hezkirin û baweriya wî bi malbata Zengiyan yekser 
pêşniyara wî pejirand û hêdî hêdî xelkê Şamê ji bo spartina wê û ketina 
Nûredîn ya Şamê amade kir. Bi vê serkeftinê du mîrgehên mezin yê Şêrkoh 
li yên: berê zêde bûn, Necmedîn jî bû mezinê Şamê hemî û li xort û mirovên 
malbatê jî gelek mîrgeh û paye hatin belavkirin. Selahedînê lawê valiyê Şamê 
yê 16 salî, êdî gelek caran beşdarî civata wan dibû û Nûredîn pir dieciband 

ku di gelek waran de wî jî ji xwe re mînak digirt. Herweha ji apê xwe Şêrkoh 
jî gelek rind fêrî pîşeyê cengê, yê nêçîr û siwarîyê jî bûbû. Ew di 18 salîya xwe 
de ji hêla seraya Nûredîn ve di nav hikûmeta leşkerî ya Şamê de bû cihgirê 
apê xwe û yek ji berpirsîyarê asayîşê yê beşa pêkanîna qanûn û awayê wer- 
girtina cil û bergan.” 

Di sala 1163'yan de Şawerê wezîrê Misrê, ji ber Dîrxamê ku dest danîbû 
ser wezîrtiya wî reviya hat Şamê; hawara xwe anî gihand Nûredîn û soz dayê 
ku ger ew hêzeke leşkerî pê re bişîne da wî vegerîne ser wezîrtiya wî, dê mes- 
refê wê hêzê hemî bide û sêyeka hatina welatê xwe jî pêşkêşî Nûredîn bike. 
Ew wezîfe dikeve ser milê Şêrkoh û dema diçe ser Kahîreyê Selahedîn jî bi 
xwe re dibe ku wî wextî 27 salî bûye. 

Piştî vegerandina Şawer li wezîrtiyê ew dest bi dek û dolaban dike û 
dixwaze wan destevala bişîne Şamê, lê Şêrkoh qîma xwe pê nayine û haziriya 
şer dike. Li hember vê Şawer jî ji Frengan hawar dixwaze û ew di bajarê 
Bilbîsê de bi hêza xwe ya hindik şerê hêza Frengan û sipaha Şawer pêkve 
dikin û bi casûsên xwe û nameyên kevokan nûçeya hatina hawarê û êrîşên 
Nûredîn yên ser deverên Frengan belav dikin ta ku Şawer bêgav dibe hinek 
ji sozê ku dabû tîne cih, Freng jî derdikevin diçin cihên xwe û ew jî vedigerin 
Şamê. Gava vedigerin Şamê, Nûredîn, ji ber mêrxasî û cengaweriya wî 
Selahedîn dike şihneyê Şamê, yanî serekê temamê ewlekariya bajarê Şamê. 

Selahedînê Eyûbî sê caran bi apê xwe re diçe ser Misrê. Di cara sêyemîn 
ya paşî de jî ku êdî hem li ser lavelava Şawer û ya malbata xwe û hem jî ji 
bêçareyî Xelîfe bi nameyeke ku porê jinên saraya xwe jî dixê, ji Şêrkoh û 
Nûredîn hawarê dixwaze. Dîsa piştî rizgarkirina Misrê ji Frengan Şawer dest 
bi dek û dolabên xwe kir, lê vê carê dîsa Şêrkoh û Selahedîn ketin tevgerê, 
dest danîn ser dek û dolabên wî ku hima wê hingê fersendek derket û li ser 
dilxwazîya Xelîfeyê Misrê el-Adid jî Şawer di nav fenûfûtên xwe de hat 
kuştin û Şêrkoh jî ji hêla Xelîfe ve li dewsa wî bû wezîr û hat perûkirin. 

Piştî wezîrtiya xwe ya nêzî du meh û nîvan Şêrkoh nexweş ket û jê ranebû. 
Sê roj piştî şîna apê wî û pêşwaziya serxweşiyan ku xelîfeyê Misrê el-Adid bi 
xwe jî beşdar bûbû, Xelîfe bi tîpên mûzîkê û pasvanên wezîrtiyê digel perûya 
wezîrtiyê û cilûbergê wê û şûr û hespekî xemilandî mabeynciyê xwe şand pey 
Selahedîn da perûya wezîrtiyê li xwe bike, bi kêf û şahî here serayê hizûra 
Xelîfe û li şûna apê xwe bibe wezîrê wî (26'ê Adara 1169). 





Ê BINL, Li. ÎNewDa. را‎ n e “Esrîþî, r. 35, 37-38, 40; Tarik Elî, 72e Book of Saladin (Pirtûka Selabeddîn), 
Everest Yayınları, Îstanbul, 2000, wergera Tirkî, Mehmet Harmancı, r. 17, 39; Ebû-l-Fîda Îsmaîl Îbn el-Kesîr, e/- 
Bîdaye we-l-Nîþaye, Darı Îhya el-Turas el-Erebî, Beyrût, 1997, c. 12, r. 178, sal 543 

Hin dîrokzan sala 564/1169'an, yanî dema Selahedîn bûbû wezîrê 
xelîfeyê Fatimîyan, destpêka Dewleta Eyûbîyan qebûl dikin. Di vê demê de 
digel pêsturiya ku ji hêla Nûredîn û Xelîfeyê Bexdayê ve ji bo jiholêrakirina 
Dewleta Fatimiyan û xwendina xutbeyê li ser navê xelîfeyê Bexdayê dihat 
kirin jî Selahedînê Eyûbî bi bêhnfirehî ev bi paş dixist û li benda kemilîna 
demê û fersendeke çê dihişt. Gava ew fersend ji xwe re peyda kir jî, fermana 
guhertina xutbeyê û xwendina wê li ser navê xelîfeyê Bexdayê da bê ku bibe 
sedemê xirecir û serêşekê (567/1171'ê). Bi vî awayî Dewleta Fatimiyan bi 
dawî bû, yekîtiya Îslamê pêk hat û Dewleta Eyûbiyan hat avakirin. 
Selahedînê Eyûbî heman bêhnfirehî ji bo Zengiyan jî meşand û hêdî hêdî, 
bêyî ku şer û kuştinên zêde çêbibin bingeha dewleta xwe qewîn kir û roj bi 
roj fireh kir. 

Nûredîn di sala 1174'an de mir û kurê xwe Melîk Salih Îsmaîl li cihê xwe 
hişt. Wextê mirina bavê xwe ew li Şamê bû û li kela Helebê jî Şemsedîn Elî 
îbn Daye û Şazbext (Şadbext) diman. Ji ber ku Îbn Daye behsa xwe û hinek 
karan kiribû, Melîk Salih jî rabû ji Şamê berê xwe da Helebê. Her di wê rojê 
de Ebu-l-Fedl îbn Xeşab jî di bûyereke ku li Helebê qewimî de hat kuştin, di 
nav hinek serdarên Nûredîn yên Helebê de jî tevlihevî derket û rewş giha 
heya girtin û kuştinê. 

Ji xwe piştî mirina Nûredîn rewşa Şamê tevlihev bûbû û Şemsedîn îbn 
Miqedim jî ev yek ji Selahedîn re nivîsîbû. Ew rabû li Misrê leşkerekî pir 
amade kir, yekî ku wê biparêze jî lê hişt û bi mebesta ku ew dê bi kar û barê 
Melîk Salih ve rabe, berê xwe da Şamê. Ew di roja sêşema 30'ê Çirîya 
1174'an de bi teslîmgirtin kete Şamê û keleya wê stand. Piştre ew ber bi 
Helebê ve çû, di rêya xwe de dakete "Himsê û di Çileyê sala 1174'an de bajar 
vegirt, lê bi keleya wê ve mijûl nebû û berê xwe da Helebê. 

Dû re gava xwedîyê Mûsilê Seyfedîn Xazî îbn. Qutbedîn Mewdûd îbn 
Îmadedîn Zengî pê hisîya, zanî ku Selahedîn hêza xwe xurt kirîye, rewşa xwe 
baş li hev anîye û tirsîya ku ger haya wî jê nemîne dê dest deyne ser welêt û 
fermandarîyê têxe dest xwe. Li ser vê yekê ew rabû leşker da hev, sipaheke 
mezin amade kir û birayê xwe Mesûd îbn Qutbedîn Mewdûd danî ser û ew 
şandin pêşîya wî da ku nehêlin têkeve welêt. 

Gava ev nûçe gihîşt Selahedîn ew ji ser Helebê rabû û di destpêka Çileyê 
sala 1174'an.de berê xwe da "Hemayê. Ji wê derê vegerîya "Himsê û keleya wê 
jî vegirt. Hingê Îzedîn Mesûd jî gihîşte Helebê, wî leşkerê xwedîyê Helebê 
Melîk Salih îbn Nûredîn jî bi xwe re girt û bi hêzeke mezin ve derket. Dema 
Selahedîn bi hatina wan hisîya, ew jî ber bi wan ve çû heya ku gihîşt qiloçên 
[girên hafa] ”Hemayê, li wê derê xeber ji wan re şand û wan jî jê re şand. 

Ew ji bo lihevhatinê xebitî, lê wan aştî nexwest û texmîn dikir ku dê bi şer 
bigihîjin armanca xwe. Ew ketin nav hev û piştî şerekî giran ew ji ber şikestin 
û tibabek ji wan jî dîl bûn, lê Selahedîn qencî bi wan kir. Ev bûyer di 19'ê 
Remezana vê salê غ”570/13)‎ Nîsana 1175'an) de li qiloçên “Hemayê qewimî 
û hima piştî têkçûna wan dîsa ew çû û cara diduyan jî avête ser Helebê. Ew 
li ser ku Me'err, Kefirtab û Barîn jê re bin pê re li hev hatin. 

Hingê Seyfedîn Xazî jî dora birayê xwe Imadedîn Zengî pêçabû ji ber ku 
meyla wî li ser Selahedîn bû, lê gava nûçeya têkçûnê gihayê ew hima pêrepêre 
çû Nisêbînê, da leşker bide hev û erzaq bide wan. Ew ji wê derê çû Bîrê, ji 
Firatê derbas bû, li alîyê Şamê kon veda û xeber şand cem kurapê xwe yê 
xwedîyê Helebê Salih îbn Nûredîn da heya bigihîjê hazirîya wî bê kirin. Dû 
re ew çû Helebê û Melik Salih jî hat pêrgê wî, ew demekê li Helebê ma û 
hêzên xwe dan ser hev. 

Selahedîn jî şande Misrê pey leşkerê xwe leşker jê re hat û rabû çû heya 
ber qiloçên 'Hemayê. 23'yê Nîsana 1176'an li wê derê li ber hev pan bûn û 
şerekî dijwar di navbera wan de derket. 

Çepê Selahedîn, ku Muzaferedîn îbn Zeynedîn (ê xwedîyê Erbîlê) lê 
dima û dikete aliyê Seyfedîn yê rastê, şikest lê Selahedîn bi xwe êrîşî wan kir, 
ew şikandin û gelek ji mîrek û serdarên wan jî dîl girtin, bes mineta xwe xiste 
ser wan û ew berdan.* 

Selahedîn çadir belav kirin, xezîne bexişandin û xargeha Seyfedîn jî da 
birazîyê xwe Ezedîn Feruxşahê kurê Şahînşah îbn Eyûb ku xwedîyê Baalbekê 
bû û bavê Melik Emced Behremşah bû. 

Ew ji wir çû Menbecê, ew vegirt, piştre di Nîsana 1176'an de çû dora 
keleya “Ezazê girt. Gava ew li ser wê bû komek Îsmaîlî ji nedî ve êrîş birin ser 
Selahedîn, lê wî xwe ji wan parast ta ku pasvanên wî gihîştin wan. Ew li ser 
ma heya ku di 14'ê Hezîrana wê salê [571/1176] de ew stand û ji wir çû di 
27'ê Hezîranê de dakete ser Helebê, demekê li ser ma lê dû re ji ser rabû. 
Wan li wê derê keçeke Nûredîn ya piçûk anîbû cem ku jê keleya “Ezazê 
bixwaze, wî jî ew dayê û piştre ji ser rabû çû. Hingê birayê wî Şems el-Dewle 
Tûranşah [Torinşah/Toranşah?] jî gihîştibû cem, wî ew li Şamê li cihê xwe 
hişt û di Îlona 1176'an de vegeriya Misrê da rewşa wê saxtî bike. 

Di pey de wî xwe ji cengê re amade kir û di destpêka Cemadelûlaya 
573/Teşrîna 1177'an de bi leşker ve daket ber û berê qeraxê heya ku li 


Remelayê gihîşt Frengan, lê ew roj şikestin para wan bû. Gava ew şkestin 


X Bnr. Şehabedîn Ebû Şame, Rewdeteyn j Exbarî Dewleteyn, Dar el-Kutub el-'Îlmîye, Beyrût, 2002, bg. 2, r. 261 

nêzîkî wan deran keleyeke ku xwe lê ragirin jî tunebû. Ew ber bi welatê 
Misrê ve çûn lê rêya xwe şaş kirin, ji hev belav bûn û hinek ji wan ku şareza 
Îsayê Hekarî jî di nav wan de bû, dîl bûn. Ev têkçûneke mezin bû ku bi bû- 
yera Hittînê ya navdar ewêzîya wê hat girtin. 

Selahedîn û hevalên xwe, bi xwe heya ku ji diltengîya têkçûna Remelayê 
bi ser xwe ve nehatin, li Misrê man, lê piştre gava nûçeya derketina 
tevlîhevîyan li Şamê gihîştê, hingê xwest ku vegere wê derê û giringîyê bide 
cengê. Tam hingê peyamnêrê Qilîçarslan ê xwedîyê Romê jî hat cem, 
daxwaza lihevhatinê jê kir û zerardîtina xwe ya ji Ermenîyan dîyar kir. Wî 
xwest ku ji bo alîkarîya Qilîçarslan here ser welatê Lawin (yê Sîsê ku ji hêla 
qeraxê ve diket navbera Heleb û Romê). Ew çûyê û leşkerê Helebê jî xwest, 
wî di ser rêya xwe de keleyek vegirt, ew wêran kir û piştre jî kete welatê 
Lawin. Wan doza aştîyê kir, ew jî bi wan re li hev hat û ji ser wan vegeriya, 
piştre Qilîçarslan ji bo hemî Rojhilatîyan lihevhatin pêşnîyaz kir û wî jî erê 
kir. Qilîçarslan û fermanber hemî beşdarî lihevhatinê bûn, Selahedîn di 10'ê 
Cemadelûlaya sala 576/3?yê Çirîya 1180'yî de bi wan re peyman çêkir û ve- 
geriya Şamê, ji wir jî çû Misrê. 

Piştre Melik Salih îbn Nûredîn mir û gava nûçeya mirina Melik Salih û 
hiştina Helebê ji Ezedîn Mesûd re hat, hingê wî bi lez berê xwe da wê ku berî 

„Selahedîn bigihîjê. Ew çû Helebê çend mehan lê ma lê wê gavê bihîst ku 
Selahedîn ji Misrê ber pê ve diçe û gava dît ku meyla hinek serdarên wî bi ser 
Selahedîn ve ye, ew rabû wî mal û xezîneyên wê hemî bar kir bir Mûsilê û li 
ser daxwazîya birayê xwe Îmadedînê xwedîyê Sincarê ku berê ew jê xwestibû 
dayê û ji dêl ve Sincar jê wergirt. 

Selahedîn jî di 30'ê Kanûnê de giha Şamê û hilkişîya keleya wê, dest danî 
ser tiştên tê de mayî û di 11'ê Sibata salê [577/1182] de bi dîya Melik Salih 
re zewicî. 

Dema Ezedîn Mesûd Heleb da birayê xwe Îmadedîn Zengî û Sincarê ji 
dêla wê ve girt, ew ji Helebê derket û Îmadedîn Zengî çû ketê. Selahedîn jî 
ku berê li Firatê derbas bûbû û dest danîbû ser derûdorên wê, hinek 
navçeyên Cezîreyê mîna Nisêbîn û Xabûr û yên din jî vegirtibû. Dû re çûbû 
dora Mûsilê pêçabû û zor dabûyê jî lê di vegirtina wê de bi ser neketibû û 
gava ji ser Mûsilê vegerîya jî rabû çû avêt ser Helebê û dora wê girt. 

Îcar ji ber ku Ezedînê kekê wî mal di xezîneya wê de nehiştibû, Îmadedîn 
nikaribû Helebê biparêze, rabû Mîr Hisamedîn Tuman îbn Xazî şand cem 
Selahedîn û ji dêla Helebê ve ji Selahedîn Sincar, Xabûr, Nisêbîn û Sirûcê 


xwest û wî jî ew derê danê û jê sozê hevkarîya li dijî dijminê wî wergirt. Ji xwe 

berê di 17'ê Çileyê 1183'yan de Selahedîn çûbû Sincar vegirtibû û ew dabû 
birazîyê xwe Teqîyedîn “Emer. 

Ew cara sisîyan di zivistanê de bi mebesta ku li ser Mûsilê bimîne heya ku 
wê û welatên pêve giradayî bistîne çû ser. Ew di Teşrîna 1185'an de çûyê, 
meha Şaban û Remezanê hemî li ser ma û di navbera wî û xwedîyê wê de 
navbeyncî çûn û hatin. Dema ku ew li ser Mûsilê bû û zor dida Mesûd Zengî 
ji wan herêm û welatên hawîrdor serdar û mezinên bajar û welatan yeko 
yeko diçûn serdana wargeha wî û raspêriya xwe jê re diyar dikirin. Yek ji wan 
desthilatdarê Erbîlê (Hewlêrê) bû ku bi hezar siwarên xwe ve giha wargehê, 
herweha mîrê Mêrdînê û siltanê Faris Pehlewanê Selçûqî jî peyamnêrên xwe 
digel delegasyonên hêja û diyariyên giranbiha şandin wargehê. Her di wê 
demê de Şahermenê Xelatê jî ku berê ji bo Mûsilê meriv şandibûn cem 
Selahedîn û gef lê xwaribûn, mir û şah û mezinên derûdorê jî êrîşî Xelatê 
kirin. Yê pêşî Pehlewanê mezinê Faris bû ku bi lez çû da dest deyne ser wê, 
lê mezinê wê yê nû ku koleyekî bi navê Begtîmûr bû ji Selahedîn hawar xwest 
û dîyar kir ku ew dixwaze wê bispêre wî. Wî hima di cih de şerîetmedar Îsa 
digel hejmarek qazî ve şand da hevkariyê pêk bînin û bi wan re jî kurapê xwe 
Nasirûdîn Şêrkoh digel hêzeke leşkerî ve bi rê kir. 

Piştî vegerîna ser dorpêçana Mûsilê bi demekê Selahedîn nexweş ket, ve- 
gerîya Heranê û li wê derê peyama [xwedîyê Mûsilê] ya ku daxwazîya wî peji- 
randîye jî, gihîştê. Ew li ser ku xwedîyê Mûsilê, Şehrezor û der û dorên wê, 
wîlayeta Qerebellayê û deverên pişta Zabê bide Selahedîn û li ser mînberan 
[di xutbê de] navê wî bê xwendin û li ser sikkeyan jî navê wî bê kolan, li hev 
hatin. Gava wî sond xwar hingê Selahedîn cihgirê xwe şand ku here wan de- 
verên li ser biryardayî bispêre xwe." 

Piştî vê lihevhatinê êdî Selahedîn di 45 salîya xwe de bûbû mezintirîn 
desthilatdarê civaka Îslamê ku dikarîbû ji navçeyeke berfireh ya navbera der 
û dorên Dîcle ji hêla rojava ve û ji hêla rojhilat ve jî heya tixûbê Tunisê leşker 
û cebilxane (ajar) bide hev. 

Yek ji serkeftinên Selahedînê Eyûbî yê herî navdar Cenga Hittînê ye. Bi 
vê serkeftinê re vegirtina Qudsê ji Selahedîn ve xwiya bû. Raspartin û riz- 
garkirina Qudsê di roja îna 2'yê Çirîyê (583/1187) de çêbû. Ji xwe ev mijar 
di kitêbê de derbas dibin. Di dîroka dinyayê de vegirtina Qudsê ya ji aliyê 
Selahedînê Eyûbî ve cihekî girîng digre. Tevgera wî ya dema teslîmgirtina 
wê, serbilindahiyeke mirovatiyê ye. Ji ber ku 88 sal berê dema Xaçîyan 
Qûdus vegirtibû û dest danîbûn ser, di mizgefta Eqsayê de bêcudahiya 


Îbn el-Esîr, el-Kamil, c. 11, r. 516-17‏ كد 

navbera jin, mêr, zarok, kal û pîr heftê hezar Misilman kuştibûn û heştê rojî 
jî li wan kolan û li ber wan dîwaran tade, eziyet û kuştin bi xelkê tê de çi 
Cihû, çi Misilman û çi jî yên din bin kiribûn; li bendê bûn ku Selahedînê 
Eyûbî jî heman tiştî bîne serê wan. Lê Selahedînê Eyûbî, bi dayîna serê 
şexsekî bedelek pir biçûk, ew rizgar kirin. Serekdarîya lihevhatinê li ser her 
mêrekî 20, her jinekê 5 dînarên Sûrî û ji bo her zarokekî jî çi keç çi kur 
dînarek birrîbû ku çi kesê bide dê xwe azad bike. Dîlên Misilmanan jî yên li 
Qudsê ku gelek bûn, hemî hatin berdan. 

Bêguman gava meriv van pesnên jorîn dibîne û wan dide ber yên jêrî jî 
bêhtir tê digihê ku sedemê navdarîya wî li nav civata Îslam û dervayê wê heya 
cîhanê hemî jî belav bûye, hew ne ji bo hêza wî ya leşkerî û serkeftinên wî yên 
şer û cengê ne, lê belkî giranbihayîya wî û qedirşînasîya wî hê bêhtir ji ber 
camêrî û dadmendîya wî û van xesletên wî bûye. Li gor Ibn Şedad gava 23'yê 
Sibata 1193'yan de çavên xwe ji jîyanê girt, ji dînarekî Sûrî û çel û heft 
dîrhemên Nasirî pê ve tiştekî din di gencîneya wî de tunebû. Her weha wî tu 
milk jî, ne xanî, ne erd, ne bostan, ne gund û ne jî çandinîyek li pey xwe 
hiştiye. Ev jî camêrî û qenciya wî baş bi me dide zanîn. 

Herweha nîşaneke xweşmêrî û şehsiwarîya Selahedîn û taybetmendîya wî 
jî şandina hespekî ji bo neyarê xwe yê xedar yê ji hespêketî Rîçard re di kemî- 
. na şerê Yafayê yê sala 1192'yan de bû. Çawa ku di dema dijminîya Rîçard ya 
herî dijwar û xedarîya wî de ku bi destê wî biketa dê hêzên Selahedîn hofir 
bikirina û herderî bi serê wan ve bianîna xwarê jî, lê gava ew nexweş ketîye 
Selahedîn şehsiwarî û xweşmêrîya xwe nîşan daye û rabûye jê re hekîmê xwe 
şandîye û pê re jî berf û şerbeta berfê rêkirîye. 

Îmad el-Katib Îsfehanî jî li ser camêrî û merdîya wî weha dibêje: 
“Selahedîn, hebûna jî û tinebûna jî dida, ger mal tinebûna soz dida û dema 
mal çêdibû û dihat ji sozê ku dabû zêdetir dida. Wî tu carî tu xwestek vala 
venegerandiye û ger ku tunebûya jî bi wan re xweşbêş û henek dikirin mîna 
ku ji bo deynê ser xwe ji wan muhletê bixwaze û gava mal dihat jî zêdetir dida 
wan.*" Wî ji bo hespên ku di cengê de birîndar dibûn yan jî dihatin kuştin jî 
pere dida xwedîyên wan û yê ku bê hesp bihata jî hesp didayê û ku hazir 
tunebûya jî soz didayê ku dê bidê. Digel ewqas malê pir ku jê re dihat jî tu 
carî malê wî têra ku zikat lê bikeve li cem wî kom nedibû, çawa dihat wisa jî 
diçû, çunkî wî malê xwe hemî dikir xêr û xêrat.”*" 


xl تزع‎ Mihemed Sellabî, Selahedin Eyyübi ve Kudsün Yeniden Fethi, Ravza Yayınları, İstanbul, 2010, wergera 
Tirkî Şerafettin Şahaslan, r. 254-256 ku ji Feth el-Qissîya Îmad el-Karib, r. 265, girtîye 
تنه‎ Sellabî, b. n., r. 5 


33 





Ibn el-Esîr jî di tarîxa xwe ya el-Kamilê de wiha dibêje: “Ji xwe nefs- 
piçûkiya wî li ber çavan bû ku wî tu carî xwe li ser tu hevalên xwe mezin 
nedikir û yên ku xwe mezin dikirin jî wî ew fihêtkar dikirin. Feqîr û sofî 
hemû dihatin cem, wî ji wan re sema û şahiyên muzîkê li dar dixistin û gava 
yek ji wan ji bo semayê yan jî muzîkê radibû ew jî bi wan re radibû û 
rûnedinişt, li benda wan dima heya ku semaya xwe diqedand. 

Wî kincên bêşerî'etî qet li xwe nedikir, ew pir zana û çavnas bû, li gotinan 
guhdarî dikir û dida guhdarîkirin. Bi tevayî, di wê serdemê de yê mîna wî pir 
kêm bûn. Wî pir qencî û karên baş dikir û li cenga pîroz ya ji bo rizgarîya axa 
Îslamê gelekî miqate bû, ji xwe vegirtinên wî jî îspata vê yekê ye. Wî li pey 
xwe hivde zaroyên kurîn hiştibû.” 

Siltan Selahedîn pir ji zana û aliman bi taybetî jî yên mezin î dersdar hez 
dikir û qîmet dida wan, çawa ku ji her cûre xwendin û zanînê jî hez dikir, 
loma jî li her deverê ku vedigirt ji bilî avedanîyên din li yên xwendin û zanînê 
jî miqate bû. Mînak: Medreseya Selahî, Medreseya Henîfîyan, Medreseya 
Hiseynî ya Meşhedê, Medreseya Fazilî, Medreseya Hedîsê ya Kemalî, 
Medreseya Salihîye. Herweha li Feyûma Misrê jî bi Melik Tiqyedîn du 
medrese dabû avakirin, yek ji bo Malikîyan û yek jî ji bo Şafi'îyan ku 
Selahedîn bi xwe jî li Îskenderiyeyê medreseya Şafi îyan ava kiribû. Ibn 
Cibeyr gava çûbû Misrê diyar kiribû ku şanazîya vî welatî du tişt in, medrese 
û tekye/dergah ku bi saya wan zanîn û şarezayî û ilm û îrfan belav dibin. 
Tiştê ku Ibn Cibeyr şaşmayî hiştîye ew bû ku Qerafe hemî mizgeft û 
medrese û avayî bûn ku rêwingî/biyanî, zana, qenc, feqîr lê diman û mesrefê 
hemîyan jî Siltan dida û herweha mesrefê medreseyên Misir û Qahîreyê jî tev 
wî dida.” 

Di heyama Dewleta Eyûbiyan de gelek nexweşxane, cihê alîkariya 
zarokên bêkes û kesên feqîr hatibûn avakirin. Ji aliyê din ve sin'et û teknîk bi 
pêş ketibû; bi hilberîna kaxet, eşyayên ji hesin û ji camê, qumaşên ji hirî, 
hevrêşim û pembo navdar bû. Bi kinayî, li gor heyama xwe Siltan Selahedîn 
hem di warê fermandarî û leşkeriyê de, hem jî di warê çand û zanyariyê de pir 
pêşketî bû û li her derê dewleta xwe gavên girîng avetine. Di hêla wêje, 
ziman, civaknasî, zanistên fenî û olî de gelek şexsiyetên mezin gihandine. Ji 
ber van tevan tesîra wî heya roja me jî berdewam dike. Di xelaseka sala du 
hezarî de, rojnameya Swêdî ya Dagens Nyheterê û kovara Îngilîzî ya Timesê 


xıv Ibn el Esir El-Kamil fı t-Tarîx, c.12, r. 95, sal 589/1193 
XY Sellabî, b. n., r. 283-289 

Selahedînê Eyûbî yek ji her deh navdarên salên hezara duyemîn nîşan daye. 
Roja îro jî di Rojhilata Navîn de gelek cih û war li ser navê wî hene, kitêb û 
roman li ser tên nivîsandin û hîn jî mînake ji bo pêşerojê. 


M. Emîn Narozî 


37 



















J aoéöiijj) : vêsîn‏ ب 
tand. Aya 0‏ ملم Ar‏ املو xala‏ را بإب AJ‏ 
direk dê gac‏ لاع ا ا )د اك اا 
درو بدا وا meji‏ مصاع û i cia‏ حقطية وه ا rê b RAA‏ 
3 1 اناجرهم لا 56 ع وودات عن وي i we‏ 000 
FAN a 1 VU YÊ aka ar‏ 
i di u ;‏ وسار توم we 2 0 5- N tiba‏ 
لجسم ( الاسم حا متمدو صرت gaê kur + Jar‏ اك ا 
اا معي بوذي اقل ميتي xavê‏ ويا Kane. a‏ 
Hırêtêlyan: >5eda‏ ودموم رجه اجؤلعة مويه B3‏ ا و RE‏ 
betê‏ وج Hetîn‏ ويدف Yazıli,‏ مجو امد توه e yedê‏ ) 
بس يا 1 دان 3 الوم عو وس ليسي a‏ 




















. . ` aca ji bo, Malika PR ER. Ta k- Awan) 
aer “î zin حا عفرت يوي‎ "yê nerede يتوم‎ va ' ka 25 eware 
: ec av dipan kasan Ku taa بجا‎ a "J! مرف راجو‎ xc م‎ dila 

Ê ل‎ Arde “xwinî û دكا 8 بن د ان‎ beba dê يه‎ 
Ê | je 000000 harê AM 5 ل‎ sna 5 : 


1L mh‏ دجنل l2‏ ا اتج وروا Aa‏ دخو ١‏ اليه 


٠ En wê. n & naê 
DEW A ky EM Zinê ok eı ELEK OK SE VA e, Jk dinaefek 05 Çı hı (Jêkarı> ê ji. 
ا‎ aT S4 ل‎ 6 “ 76 9 












w„ 0 1 - 2 


ê 1 : N ` " bû 59 ٠: ãTê . U 145 n "Ê “WW ew AI; د‎ 5 





1 الل عي واد vb. + dim we‏ ال ا اليج م 
eê çe.‏ 17 31 1000 و ؟ 3 xwi ¬ã çê)‏ .+ 
N aA‏ 0000 ناهر .%54 ا د اليا 7 i Ê n.‏ 
رمه N Wanî weten ıl‏ ني اكول 3 ملا Wa‏ 
(jbj wekok O; hisa‏ اس bln ıı‏ ل GR‏ 
“wi L @ Wê. wa wes mezîn gıhandi he. :‏ دوا وا AREK VE‏ 
be: ÛJ 4elan anka 3‏ مارو ين د Uo ke‏ للف عو i WARA EN. pro‏ 
rêv 03 . 5 We 5 MN Heh 8‏ 
iê‏ عرصي “aba Mêvan‏ ل 1 اجاج ب ود بيه اللا ا 
j “+ j ra, ١ Ta‏ 0 4 





8 el ; 5 
هدم‎ 
7 1 HAN2. 
3 HA d7 
ê4 
3 ا‎ û ê AX 
AGA ¬ 7an? م‎ 
Û Wn U yed 7 
2 01 WAT 1 
000 4 
ên edê dz. ; a¬ j 
3711111 
اا‎ 
YEY Û N 
2w ١ 
N. ب فار‎ a 
NA ١ | 
' r 





14 ا 
DEWLETA KURDAN‏ 
Sy?‏ 


هيجص ابره 
firan 4 Cklesan‏ 2 و2 11 25 
و« سرج 


Sala Pêncsed û Heftê û Yekê [571/1175] 


هيج صراحييه 


Tê [di vê salê] de sê sîxurên Îsmaîlîyan! êrîşî ser Melik Nasir Selahedîn 
Yûsuf ibn Eyûb kir ku hingê ew li ser Helebê bû, yekî ji wan kêrek li serê wî 
da, ew birîndar kir. Wî [Selahedîn] ji bo kuştina hersêkan ferman da û dû re 
çû ser welatê Îsmaîlîyan,? ew şewitand û mencenîq li ser [keleya] Misyafê 
girêdan.” Leşker talan birin, kuştin kirin û dîl girtin ta ku mezinê Îsmaîlîyan 
yê hingê Senan ibn Mihemed“ xeber şand cem Şehabedîn Mehmûd Sahibê 
xalê Selahedîn û jê re got: “Em cînarê te ne û kurê xweha te ev tişt anîn serê 
me, ya çê ew e ku hêzên xwe ji ser me rake.” Wî û Selahedîn ji hev re name 
nivîsîn ta ku di navbera wan de peyman pêk hat û ew ji ser wan rabû çû 
Şamê. 


" Ev koma Îsmaîlî yek ji qewet û berên mezhebê Şî'î yê Diwazde Îmamî bû ku piştî wefata Caferê Sadiq (80- 
148/699-765) derketibû Ji ber ku Caferê Sadiq îmametî ji kurê xwe yê pêşî Îsmaîl re wesiyet kiribû, çendî ku ew 
berî bavê xwe miribû û nebûbû îmam jî lê dîsa jê navê xwe wergirtibû. Herweha jê re Batinîye jî tê gotin ji ber ku 
navdana wê bi Îsmaîlê mirî weke îmamê derûnî yan jî nepenî/nexwiya hatîye pejirandin. Îmametî di dawîya sedsala 
pêncemîn de jê derbasî Hesenê kurê Mihemed Sebah bûye û li Şam û Îraqê hinek kele jî ketine destê wan. Yek ji 
çalakîyên wan êrîşa ser mezin û siyasetvanan bû ku ji bo rakirina Dewleta Fatimî ji hêla Selahedîn ve û piştgirîya 
Zengîyan du êrîş birin ser Selahedînê Eyûbî: Carek dema li ser keleya “Ezazê bû û ya duyem jî gava li ser Helebê bû 
ku herdu jî hingê di destê Zengîyan de bûn. Lê bi saya êrîşeke pir dijwar ji hêla Selahedîn ve ya ser keleyên wan û 
bi taybetî jî ser Şêx Senan Raşidudînê mezinê wan yê bi navê Şeyx el-Cebel, êdî hew bi xerabî nêzîkî desthilatdariya 
Eyûbîyan bûn. Ji bo berfirehiyê bnr.(binêre) Dr. Mûsa Mistefa Hesneyanî, es-Sezewat el-Exîre min Heyati Dewlet 
el-Kurd el-Eyûbîyye fî Misr we Bilad eş-Şam: Salên Paşî ji Jiyana Dewleta Kurdî Eyûbî li Misir û Welatê Şamê, 
Zanîngeha Dihokê, Dihok, 2007, r. 225-230; Ibn Xeldûn, Mwzeddîme, Dar el-Ceyl, Beyrût, sal nedîyar (s.n.), r. 
217-223; Corcî Zeydan. Selaþedînê Eyûbî (romana tarîxî), Nûdem, Stockholm, 2003, werger Emîn Narozî, r. 102 
-105; Mihemed Kurd Elî, 2162 eş-Şam, Mekteb en-Nûrî, Dimeşq, 1983, berg 6, r. 254. 
2 Deverên Îsmaîlîyan yan jî Batinîyan berê li hêla Qezwînê keleya Alamûtê û derûdorên wê bûn, lê piştî hatina 
Frengan ew daketibûn hêla Şamê û bi alîkariya wan çend keleyên çiyayê Nasirîye/Simaqê yên hêla qeraxê Şamê bi 
zor stendibûn. Keleya wan ya sereke Misyaf bû ku asêtirîn keleya wan bû û yên din jî Resafe, Menîqe, Qelî 'e, 
'Elîqe, Merqebe, Qedmûs û Kehf bûn. Bnr. Xezrecî, Tzrx Dewle el-Ekrad we l-Errak, ed. Mûsa Mistefa 
Hesneyanî, Zanîngeha Dihokê, 2010, Dihok, r. 96, not 1; Corcî Zeydan, b. n.(berhema navbuhurî), r. 104. 
: Ji bo berfirehiya vê bûyerê binêre Îbn el-Esîr, el-Kamil f t-Tarîx, dar el-Kutub el-Îlmîyye, Beyrût, 1987, berg 10, 
r.76 û 81; Ebû Şame, Ki/zÞ er-Rewdeteyn f! Exbar ed-Dewleteyn, Dar el-Kutub el-Îlmîyye, Beyrût, 2002, berg 2, r. 
229; Îbn Wasil, Mwferrec el-Kurûb f? Exbari benî Eyyûb, Metb”e l-Emîrîye, Qahîre, 1957, berg 2, r. 44-45; Îbn 
Kesîr, e/-Bfdaye we n-Nihaye, Dar Îhya et-Turas el-Erebî, Beyrût, 1997, berg 12, r. 228. 
4 Ew Raşidudîn Senan ibn Sileyman ibn Mihemed ibn Raşidê Besrî (528-588 k. /1134-1192 z.) bû li Besrayê hari- 
bû dinê û demekê li keleya Elamûtê/Alamûtê jiyabû, lê dû re hatibû li Şamê bi cih bûbû; wî serê pêşî dijminîya 
Selahedîn kiribû lê dû re pê re li hev hatibû û berî Selahedîn miribû. Tarîxa Dewleta Kurdan, b. n., r. 96, not 5. Li 
gorî Corcî Zeydan ew di heman salê de miriye. C. Zeydan, b. n., r. 263. 

Tê [di vê sala 571 k.(koçî) /1175'an z.(zayînî)] de birayê Selahedîn 


Şemsudewle jî ji Yemenê hat.” 


Tê [di vê sala 571/1175'an] de Hafiz Elî ibn Hesen ibn el-ُ Esakir ed- 
Dimeşqî jî wefat kir ku bûna wî di sala çarsed û not û nehan (499/1105) de 
bû, ew yek ji zanayên navdar yên hedîsê bû ku li Hîcaz, Îraq û Xorasanê geri- 
yabû û heştê cild li ser tarîxa Şamê nivîsîbû.“ 


Tê [di vê sala 571/1175'an] de bûyera Kenzê serekê Sûdanê li Se”îdê 
çêbû ku wî reşik hemî kom kirin û çu ser Qahîreyê da dewletê li Misrîyan 
[Fatmiyan] vegerîne. Adil Seyfedînê [birayê Selahedîn], Hisamedîn Eb ul- 
Hicayê [Hezbanî]! û 'Ezedîn Mûsikê” [kurê Çekoyê Hezbanî yê xalê 


5 Ew Melik Mi`ezemTûran/Torinşah Şahê (şahê.rojhilatê) kurê Eyûbê kurê Şadî bû û birayê Selahedîn yê mezin- 
tirîn bû ku ji xwe zahftir rûmet didayê. Di destpêka wezîrtîya Misrê de di sala 568 k. / 1172'yan z. de Selahedîn ew 
şandibû ser Nûbe û dû re ser Yemenê da wan vegire. Dema ji wê derê zivirîbû Şamê Selahedîn ew kiribû cihgirê 
xwe yê Dimeşqê, lê ji ber ku ketibû nav kêf û şahîyan Selahedîn ew ji ser Şamê rakiribû û şandibû Îskenderîyeyê ku 
di sala 576 k. /1180'yan z. de li wê derê wefat kiribû û xweha wî Sitîşam dû re ew veguhastibû medreseya xwe ya 
Şamê. Ebû Şame, Rew deteyn, 2/160; Ibn Xelîkan, J7efeyat el-E “yan, Dar el-Kutub el-Îlmîyye, Beyrût, 1998, bg. 
(berg) 1, r. 292-293 

> Ibn “Esakir: Elîyê (499-571/1105-1175) kurê Ebû Mihemed Hesen ibn Hibetullah Eb ul-Hesen ibn Ebdullah 
ibn Huseyn Hafiz Siqet ud-Dîn Eb ul-Qasimê Şafi îyê navdarê bi Ibn 'Esakirê Dimeşqî bû ku di sala 571/1175'an 
de wefat kiribû û li goristana Derîyê Piçûk hatibû veşartin û Selahedînê Eyûbî bi xwe jî beşdarî cenazeyê wî bûbû. 
Ew yek ji hedîsnasên dema xwe bû û yek ji giregirên hiqûqnasên Şafi “îyan bû. Ji bilî kitêba wî ya navdar ya bi navê 
“Tarîx el-Kebîr li Dimeşq” ku 80 berg e, wî di warên cihê de ji 71 kitêbî bêhtir berhemên hêja nivîsîne. Ebû Şame, 
b. n., 2/276; Ibn Xelikan, b. n., 3/270-271 

7 Ew birayê Siltan Selahedînê Eyûbî Ebû Bekir Mihemedê (540-615/1145-1218) kurê Necmedîn Eyûbê kurê Şadî 
bû û navdarê bi Melik Adil Seyfedîn bû ku bi birayê xwe û apê xwe Şêrkoh re çûbû Misrê, dû re di dema desthilata 
Selahadîn de li gelek welatan cihgirîya wî kiribû û beşdarî pirên ceng û çalakîyên wî bûbû û piştî mirina Selahedîn 
jî bi çend salan gava ku zaroyên wî bi hev ketibûn yan jî wî ew berdabûn hev, dest danîbû ser împeratorîya 
Selahedîn û di paşîya temenê xwe de desthilatdarîya xwe di nav zaroyên xwe de par ve kiribû. Melik Adil di sala 
şeşsed û pazdehan (615/1218) de wefat kiribû. Ibn Xelikan, b. n., berg 4/322; Ebû Şame, Zey/, r. 168 

* Hisamedîn Eb ul-Hicayê Semînê Kurd ê Hezbanî ku di dema Selahedîn de gelek xizmet ji Dewleta Eyûbî ya Kurd 
re kiribû, dizdarîya keleya Ekayê û serektîya hêzên parastina wê li dijî êrîşa Frengan ya sêyemîn kiribû. Wî demekê 
Qudsê parastibû û dû re jî desthilatdarîya navçeya Nisêbînê kiribû, lê li ser gazinên xelkê jê ew rabûbû çûbû 
Bexdayê ku dû re Xelîfe ew ji bo karekî şandibû Hemedanê lê jê re çep hatibû û hevalên wî dest jê berdabûn ku ji 
ber wê jî wî karê xwe pêk neanîbû û vegeriyabû. Ew ji şerma Xelîfe ji pêla Bexdayê ve di ser Deqûqayê re çûbû ku 
here Şamê lê li Deqûqayê nexweş ketibû û wefat kiribû. Ebû Şame, Zey/, r. 21 

? Ezedîn Mûsik ibn Çekoyê Hezbanîyê Kurd ê Selahî ku kurxalê Siltan Selahedîn bû, mezinekî pêşengên hêzên wî 
û desthilatdarê eyaletên rojhilatê Misrê bû. Ew hafizquran bû, ji bo mafê merivan xemxwar bû û di her xezayên 
Siltan de beşdar bûbû heya ku nexweş ket û êşa wî xedar bûbû ku hingê rabûbû destûr ji Siltan xwestibû û çûbû li 
Şamê di sala pêncsed û heştê û pêncan (585/1189) de wefat kiribû. Ebû Şame, b. n., 2/221 û 4/64; Boris James, 
Selaheddin ve Kürtler, Avesta, 2011, Îstanbul, wergera Tirkî, Nazlı Bilgiç, r. 115; Qewamudîn Feyh ibn Elîyê 
Bundarî, 5ez #l-Berq uş-Şamî, Yıldız Yayıncılık, Stenbol, 2004, r. 95-96 

Selahedîn] çûne wî ku dema ew gihan hev û şer kirin Kenz û yên pê re hatin 
kuştin. Îmad “مكلك‎ weha derbumesel li ser gotiye: “Kenz hat kuştin û 
qiloçê du bizinan jî li hev neket.” 


'" Ew Ebû Ebdullah Mihemed (519-597/1125-1201) ibn Sefyedîn Eb ul-Ferec Mihemd ibn Nefîsedîn Ebû Rica 
Hamid ibn Mihemed ibn Ebdullah ibn Elî ibn Mehmûd ibn Hibetullah ku bi birazîtîya “Ezîz [Ezîzedîn Ehmed 
ibn Hamid el-Îsfehanî el-Mistewfî] naskirî ye û navdarê bi Eluh (yanî qertel) û nasnavdayê bi Emadedîn Katib el- 
Îsfehanî ye. Ew hiqûqnasekî Şafı 'î bû ku demekê li Medreseya Nîzamîyeyê fiqhê xwendibû û di zanîna edeb û 
rewanbêjîyê de navdar bû ku di honraweyên wî de jî qenc dixwiyê. Weke ku ji nasnavê wî jî tê zanîn ew di sala 
pêncsed û nozdan (519/1125) de li Îsfehanê hatiye dinê û hê zû ji bo xwendinê çûye Bexdayê ku dû re gihaye wezîr 
“Ewnedîn ibn Hubeyre û çavdêrîya Besra û Wasitê kiriye. Piştî mirina wezîr rewşa wî nexweş bûye û ji wê derê 
rabûye çûye Şamê ber xizmeta Nûredîn Zengî û dû re jî gihaye ber xizmeta Selahedînê Eyûbî û bûye cihgirê Qazî 
Fazil yê wezîrtîya Selahedîn dema ku ew ne amade bûye. Piştî wefata Selahedîn ew li Şamê bi cih bûye û li 
Medreseya xwe ya Îmadîye heya mirina xwe ku sala pênsed û not û heftan (597/-1201) bû, dersdêrî kiriye. 
Berhemên wî ev in: Xerfdet el-Qesr, el-Fetþ el-Qissî fî l-Fetbþ el-Qudsî, el-Berq eş-Şamî ku li ser cengên Selahedîn û 
vegirtinên wî ne, Dfıanu Resaîl, Dîwanu §i'r, es-Seyl “ela z-Zeyl, Nesret el-Fitre we “Esret el-Fitre ku li ser tarîxa 
Selçûqîyan e û el-Bundarî ew bi navê Z#24et en-Nesre we Nixbet el-“Esre kurt kiriye û e/-Bastan ku ew jî li ser tarîxê 
ye. Ibn Xelîkan, b. n., 4/382; Xeyredînê Ziriklî, El-E lam, Dar ul- “Ilm lil-Melayîn, 1998, Beyrût, çapa 13'an, berg 
7026. 

Sala Pêncsed û Heftê û Diduyan [572/1176] 


لقيجص جيه 


Tê [di vê sala 572/1176'an] de Selahedîn çû Misrê û Şems ed-Dewle li 
Şamê danî cihê xwe. Freng jî çûn Dariya [gundekî nêzî Şamê ye] û ew şewi- 
tandin, talan kirin û vegeriyan. 


Tê [di vê sala 572/1176'an] de Selahedîn li Qereqûş” ferman kir ku sûre- 
kê li dora Qahîre û Misrê ava bike û malekî pir dayê ku tu kesî sûd jê werne- 
girt. 


Tê [di vê sala 572/1176'an] de Selahedîn li Qerafatê [ku taxeke Qahîreyê 
ye] Medreseya Şafı î ava kir û li Qesrê jî bîmaristanek/nexweşxaneyek ava 
kir, hinek weqif danîn ser û Qaymazê Lexemî jî qefleyên heciyan bir Hîcazê. 


Tê [di vê sala 572/1176an] de qaziyê Şamê û deverên wê Qazî 
Kemaledînê Şehrezorî wefat kir ku navê wî Mihemed ibn Ebdullah ibn 
Qasim bû û di sala çarsed û not û diduyan(492/1098) de bûbû. Ew serekê 
malbata xwe bû û di dema Nûredîn ibn Zengî” de serekqaziyê Dimeşq, 
Hims, Hema, Heleb û hemî herêma Şamê bû û berpirsiyarê karûbarê med- 


ı' Beha ud-Dîn Ebû Se”îd Qereqûş ibn “Ebdullah el-Esedî (m. 597/1200) ku mîrekî xizmetkarê Selahedînê Eyûbî 
bû û demekê cihgirê wî yê Misrê bû ku sûra dora Qahîreyê, Kelya Çiya û pira Cîzeyê ya ser riya Îhraman/piramîdan 
ava kiribû. Dema Selahedîn Ekayê vegirt ew danî ser, lê dû re di şerê wê de Frengan ew dîl girt ku Selahedîn ew bi 
deh hezar fidyeyê azad kir û gelekî şa bû. Ew yekî pêbawer bû ku Selahedîn gelek karûbarê xwe dispartê û ji bo 
wezîrtîya wî ya Misrê jî bi Feqih Îsayê Hekarî re siyasereke baş gerandibû. Tê gotin jî ku ew berê koleyê Esededîn 
Şêrkohê apê Selahedîn bû lê wî ew azad kiribû û dabû cem Selahedîn. Zirkilî, b. n., 5/193; Ibn Xelîkan, b. n., 
3/517; Ibn Kesîr, b. n., 13/34, Ibn el-Esîr, b. n., 10/33 

2 Melikê Adil Nûredîn Mehmûd ibn Emadedîn Zengî ibn Aqsenqer (511-569/1117-1173) ku dema bavê wî 
Atabeg Emadedîn Zengî ji hêla koleyê/koleyên berdestê wî ve gava li ser keleya Ce berê bû, hat kuştin hingê 
Esededîn Şêrkoh ibn Şadî jî bi Nûredîn Mehmûdê kurê wî ve pê re bûn. Li gorî Ibn el-Esîr wî bi xwe lê li gor hinek 
çavkanîyên mîna Ebû Şame, Ibn Ebî Teyy, Beyyûmî û yên din Şêrkoh ibn Şadî [hahakê gustîla Atabeg ji destê wî 
derxistiye û xistiye destê kurê wî Nûredîn Mehmûd ibn Zengî û] destnîşan kiriye ku divê ew di demeke kurt de 
xwe bighînin Helebê û weha jî kirine ku li ser vê yekê welatê bavê wî di navbera wî û birayê wî Seyfedîn Xazî ibn 
Zengî de hatiye parvekirin. Hêla Mûsilê û hinek ji Kurdistan û Cezîreyê gihane Seyfedîn Xazî û Heleb û derûdorên 
wê û Şamê digel beşeke Cezîreyê jî di destê Nûredîn Zengî de maye. Dû re jî bi alîkarîya Necmedîn Eyûbê bavê 

rese, mizgift, weqif, hisbe” û herweha karûbarê dînî yên şerîetê bû û zana û 
şarezayekî xwedî desthilatdarî bû ku şihnekiya (ewlekariya) bajarê Şamê jî pê 
ve girêdayî bû û carê hevalbendekî xwe datanî ser, ta ku dû re Nûredîn ew 
sparte Selahedîn. [Ji ber vê jî] di navbera wan [Kemaledîn û Selahedîn] de 
nakokî hebû ku her yèk ji wan karê yê din rexne dikir. 


Îcar dema ku Selahedîn ji bo vegirtina bajarê Şamê nameya alîkariyê jê re 
nivîsî wî jî pê re alîkarî kir û deriyên Şamê jê re vekirin ku dema Selahedîn jî 
ketê ji bo spaskariyê yekser rabû çû mala wî û dilê wî xweş kir. Ew merivekî 
qenc, camêr, merd, dîndar, dilsoz, bi wijdan û rûmetdar bû ku pir xêrûbêr ji 
mala wî derdiketin. 


Ew hat cem Şêx Ehmedê bavê Şêxê Henbelîyan Şêx Ebû Emer ku yê pêşî 
bû li Qasyûnê [çiyayê raserî bajarê Şamê] bi cih bûbû. Ew bi hezar dînarî ve 
çû serdana wî û ew da Şêx Ehmed, lê wî negirt. Kemaledîn pê gandê Hemeyê 
yê Newala Berdayê [çemê Berdayê ku mezintirîn çemê Şamê bû] kirî, nîvê 
wê kir weqfa ser Şêx Ehmed û xelkê Qudsê û nîvê din jî kir weqfa ser dîlan." 


Nûredîn qedrê qazî Kemaledîn di ser yê Elî ibn 'Esrûn" re digirt û ew li 
cem wî [Nûredîn] mîna wezîrekî bû ku bi qasidî ew dişand Bexdayê. 


Selahedîn, bi sîyaseteke zîrekî û şarezayî bê xwîn û şer û kuştin bajarê Şamê jî bi aştî bo Nûredîn Mehmûd hatiye 
spartin. Ji ber vê jî wî gelek qîmet daye Şêrkoh û Necmedîn Eyûbê birayê wî ku Şêrkoh kiriye serekleşkerê xwe û 
Necmedîn jî kiribû serekê şêwirmendên xwe ku bê şêwira pê tu tişt nedikir û pêbawertirîn şêwirmendê bû. Wî dû 
re welatê xwe hem ji hêla erdê Şamê û hawîrdorên wê ve digel deverên derûdorên Cezîreyê û hem jî bi serkêşiya 
Şêrkoh û Selahedîn ber bi welatê Misrê û Yemen û Sûdanê ve berfirehtir kiriye. Ew merivekî dîndar, hişmend, dad- 
mend, şerîethez, hiqûqnas, zanahez bû ku gelek medrese, mizgeft, xan û xankah û nexweşxane li her derên welatê 
xwe ava kiribûn û gelek weqif danîbûn ser wan. Herweha ew pir dilêr û mêrxas bû ku li dijî Frengan gelek êrîş û 
şerên dijwar kiriye û di sala pêncsed û çel û yekê (541/1146) de hatiye ser hikim û dû re payeya siltaniyê wergirtiye 
û di sala pêncsed û şêst û nehan (569/1173) de piştî 'desthilatdarîyeke 28 salan wefat kiriye. Ibn el-Esîr, b. n. 9/ 
341-42 û 10/55-57; Ebû Şame, b. n., 2/200-208 û 1/190-193 

» Hisbe: erkeke pîroz î hêja bû ku ji serkarê wê re mihtesib dihat gotin û ew bi karûbarê fermana kirin û nekirin û 
mûçe û pîşeyan ve mijûl dibû û dest diavêt kesê ku ji heq pêkanîna jiyan û pîşeyê xwe dernediket. Ehmed ibn Elî 
el-Qelqeşendî, Subh el-E "şa fî Sîna ' ع‎ el-Înşa, Dar el-Kutub el-Îlmîye, Beyrût, 1987, berg, 4, r. 38 

ı4 Ji bo agahdariya bêhtir bnr. Ibn el-Esîr, b.n., 10/83: Ebû Şame, b. .ص‎ 2/280; Ibn Texrîberdî, E»-icûm ez- 
Zahþîre, Dar Kutub el-Îlmîye, 1992, Beyrût, berg 6, r. 73; Îbn Kesîr, b. ص‎ 12/229-230 

ı5 Şerefedîn ibn Ebî “Esrûn (492-585/1098-1189) : Ebû Se'd Ebdullah ibn Ebî Sirrî ibn Hibetullah ibn Miteher 
ibn Elî ibn Ebî 'Esrûn et-Temîmî el-Hedîsî el-Mûsilî ku hiqûqnasekî Şafı 1 bû û li Mûsilê dersdêrî kiribû û di 
dema desthilatdarîya Nûredîn Zengî de daketibû Şamê û demeke dirêj lê û li Sincar, Nisêbîn, Heran û deverên din 
yên Diyabekirê qazîtî kiribû, çawa ku li Hims, Heleb, Hema, Ba“albek û yên din jî dersdêrî kiribû. Wî gelek ber- 
hem nivîsîbûn ku hinek ji wan ev in: Sefwet el-Mezbeb min Nibayet el-Merleb, Kitab el-Întîsar, Kitab el-Murşid fi 
„ l-Eirû', ez-Zerî 'e fi Me 'rîfe eş-Ş§erî 'e,et-Teysîr, Muxteser fı l-Feraiz û yên din. Ji bo agahiyên bêhtir bnr. Ebû Şame, 
b. n., 4/64, not 1; Ibn Xelîkan, b. n., 3/41-45; Hafiz ez-Zehebî, e/-f#er fî xeberi men xeber, dar el-Kutub el-Îlmîye, 
Beyrût, 1985, berg 3, r. 90; Îbn Kesîr, b. n., 12/257 

[Carekê] wî [Nûredîn?] ji Xelîfe El-Muqtefî'“ re kaxizek [nameyek] nivîsî 
ku tê de digot: “el-Memlûk Mihemed ibn Ebdullah er-Resûl(Koleyê 
Mihemedê kurê Ebdullah yê Pêxember” Muqtefî jî li ser dinivîsî “Selellahu 
'eleyhî we sellem.(Mihrîvanî û ewleyiya Xwedê li ser be.)” 


Dema Kemaledîn wefat kir, Ibn Ebû Esrûn dest danî ser karê wî û bi kor- 
ون‎ cenazê wî re meşiya ku melikên mîna Seyf el-Îslam,” Tiqyedîn Emer," 
Şems ed-Dewle û yên din hemî beşdarî rakirina cenazeyê wî bûbûn. Ew birin 
Qasyûnê û di navsera wî de li cem mizgefta Besaridê hat veşartin. 


Qazî Kemaledîn hemî tiştên xwe kiribû tesediq û wesiyet jî kiribû ku 
malê wî hemî bidin xêra wî û ewqas weqif danîbûn ser dergahên qenciyê ku 
malê wî têra kefenê wî nemabû û bi ihramên xwe hatibû kefenkirin. Wî di 
şeşê Miheremê de wefat kir. 


[Piştî wî] Selahedîn qazîtî daye ibn “Esrûn û ferman daye ku Mihyedîn 
ibn Zekîyedîn el-Qereşî” bike cihgirê xwe. Wî bi îmzaya/nîşana/tewqî a 


ı6 Xelîfe el-Muqtefî lî Emrîllah Ebû Ebdullah Mihemed ibn el-Mustezhir Billah Ebû Ebas Ehmed ibn el-Muqtedî 
bi Emrillah (489- 555/1095-1160) ku bîst û çar sal û çend mehan xelîfetî kiribû. Ew yekî camêr î mêrxas bû ku pir 
qencî dikir û piştî demeke dûr û dirêj cara pêşî desthilatdarîyê bi rastî li Xelîfe vegerandibû. Ibn el-Esîr, b. n., 9/438, 
Ebû Şame, b. n., 1/343 

' Seyf el-Îslam eb ul-Fewaris Tuxtekîn ibn Eyûb ibn Şadî ibn Merwan Melik “Ezîz Zehîrudînê xwediyê Yemenê û 
birayê Siltan Selahedînê Eyûbî bû. Siltan piştî vegera Şemsidewle Tûranşah/ Torinşah ji Yemenê ku gelek ji deve- 
rên wê vegirtibû, ev birayê xwe Seyf el-Îslam Tuxtekîn di sala pêncsed û heftê û heftan (577/1181) de şand cihê 
wî. Ew merivekî mêrxas î camêr bû û xwedî siyaseteke qenc î dûrbîn bû, lê gelek jî hişk î dijwar û malkir bû û gelek 
xêrûbêr jî ji wî malê xwe yê pir derdixist. Seyf el-Îslam di nozdeyê Şewala sala pêncsed û not û sisiyan (593/1196) 
de li Yemenê wefat kir. Ibn Xelîkan, b. n., 2/429; Ibn el-Esîr, b. n., 10/248; Ebû Şame, b. n. 4/257. Ev nav li gorî 
Ibn Şedad Toranşah e, bnr. Qazî Behaedîn Şedadî, 5fzer Selabedîn el-Eyûbî, Dar el-Qelem- el-Erebê, Heleb, 2001, 
r.122 

" Melik Mizafer Tiqyedîn Ebû Se“îd Emer ibn Nûridewle Şahinşah ibn Eyûb (534-587/1139-1191) ku birazîyê 
Selahedîn û xwedîyê Hemayê û gelek deverên din bû. Ew merivekî mêrxas î xweşmêr û pir comerd bû ku di gelek 
cengên dijî Frengan de bi ser ketiye û piştgirekî çêtirîn yê apê xwe bûye û bi taybetî jî di cenga Dimyatê de ku di 
destpêka wezîrtîya Selahedîn de bû, pir serkeftî bûye ta ku Xelîfe Adid bi xwe pesnê wî daye û ew perû kiriye. Wî 
pir ji zana û dersdêran hez dikir ku ji bo wê çend medrese ava kirine û pir qencî bi wan kiriye û weqif danîne ser 
wan. Wî demekê li Misrê û li hinek deverên din cihgiriya apê xwe Selahedîn kiriye, lê dû re hatîye Şamê cem wî û 
ji wê derê jî çûye hêla berfiratê û Meyafarqînê û derbasî ser Xelatê bûye ku ew jî vegirtîye û derbasî ser Menazkirdê/ 
Melazgirê bûye û li ser yan jî di dema vegera ji ser di navbera wê û Meyafarqînê de wefat kiriye. Ibn Xelîkan, b. n., 
3/399; Îbn Kesîr, b. n., 12/ 267. Ebû Şame, b. n., 4/170 

® Serek qazîyê Dimeşqê Mihyedîn ibn Zekîyedîn Mihemed ibn Eb ul-Hesen Elî ibn Mihemed Eb ul-Me'alî 
Mecdedîn ibn Yehya el-Qereşî ku navdarê bi Mihyedîn ibn Zekîyedîn bû û fiqihnasekî Şafi 'îyan yê Şamê bû. 
Dema vegirtina Qudsê ji hêla Selahedîn ve di sala pêncsed û heştê û sisiyan (583/1187) de cara pêşî xutbe lê xwen- 
dibû ku dû re Selahedîn ew kiribû serekqazîyê Şamê û berpirsiyarê weqfan û heya mirina xwe ya sala pêncsed û not 
û heştan (550-598/1155-1201) jî li ser karê xwe mabû. Ew li Dimeşqê bûbû û lê wefat kiribû ku bavê wî Zekîyedîn 
jî qazîtîya Şamê kiribû. Bnr. Ebû Şame, b. n., 4/170; Zey/, r. 49; Ibn Xelîkan, b. n., 4/68-73 

Selahedîn ew kiriye cihgir û Îbn “Esrûn Qazî maye heya ku bînahiyên wî 
kêm bûne. Hingê li ser destnîşankirina Qazî Fazil? jî erka qazîtiyê daye kurê 
wî Ebû Hamid Mihemed û wî jî heya sala 587/1191'an lê domandiye. Dû re 
ew ji kar hat azadkirin û Mihyedîn ibn Zekîyedîn bi serê xwe bi tenê qazî 
maye. Ev herdu risteyên jêrî ji honraweyên Qazî Kemaledîn in: 


Ez batim cem te ku stêran jî çavdêrî dikir û sipêde jî kete dilê rojþbilaf 
Li tirsa evîna te ya mezin siwar bûm û bi þêviya þevgiþanê ber bi te ve þatim 


% Qazî Fazil Mucîrudîn Ebû Elî Ebdurehman (529-596/1134-1 199) ibn el-Qazî Eşref Behaedîn Ebû Mecd Elî ibn 
Qazî Seîd Ebû Mihemed Hesen ibn Hesen ibn Ehmed ibn Ferec ibn Ehmedê Lexemî bû ku li Esqelanê bûbû û li 
Misrê jiyabû. Ew wezîrê Melik Nasir Selahedîn bû ku ji dil û can pê re xebitîbû ku di pîşeyê xweşnivîsînê de pir 
bipêşketî bû û ji yên berî xwe hemî derbas bûbû ku ger reşnivîsên wî bên civandin.ew ji sed baran bêhtir in. Îmad 
el-Katib ji bilî zanîn, bîrewerî, rewşenbîrî û serwextiyeke wî ya pir wî weke şarezayekî mezin û xwedîyê pênûs û 
rewanbêjîyê daye nasîn û di warê xweşnivîsîn, rewanbêjî û xweşbêjîyê de gelek pesnê wî dide ku kesî di ser wî re 
nedîtîye. Selahedîn gelek qedrê wî digirt û di hemî karûbarê xwe de pê dişêwirî ku wî jî ji dil û can ji Selahedîn re 
dixwest û pê re dixebitî û xizmeta wî dikir û piştî Selahedîn jî li cem kurê wî Melik Ezîz bi qedir û qîmet ma û ew 
jî bi dil û can bi karûbarê wî ve jî rabû herweke ku ji bavê wî re dikir û dû re jî bi karûbarê kurê Ezîz ve rabû heya 
ku Melik Adil çû Misrê û hingê wefat kir. Ibn Xelîkan, هبط‎ 3/133-138; Ebû Şame, b. n., 4/278-285; Ibn Kesîr, 
b.n., 13/21-22 

Sala Pêncsed û Heftê û Sisiyan [573/1177] 


Tê [di vê sala 573/1177'an] de Tutamiş?! giha Bexdayê û şûr û kefenê wî 
di dest de di bin Tacê de rawestiya, çend caran erd maçî kir û doza bexşînê ji 
Xelîfe kir, Xelîfe jî ew efû kir û ew li jina wî vegerand. 


Di Cemadelaxera [sala 573/Çileyê sala 1177'an] de Selahedîn ji Misrê bi 
leşker ve derket, ew daket Esqelanê? û çû qesta Tilsafîyeyê? kir. Leşker li ser 
pirê ket xircirê û haya wî jê nema, hew dît ku Freng ketin nava wan. 
Tiqyedîn Emer nigê xwe da erdê û şer kir, lê paşê zora wî jî birin û gelek kes 
ji Misilmanan hatin kuştin, leşkerê Îslamê şikiya û gelek jî dîl bûn ku Feqe 
Îsayê Hekarî?” û yên din jî di nav wan de bûn, lê ger ku şev neketa navbera 
wan ji Misilmanan yek jî nedima.” 


2! Li gorî Ibn el-Esîr Tinemîş e ku di sala pêncsed û heftêyî (570/1174) de bi mêrê xweha xwe Qutbedîn Qaymaz 
re li ber Xelîfe serî hildabûn û Bexdayê talan kiribûn, dû re ew reviyabûn Mûsilê, lê Qaymaz di rê de miribû û ew 
bi hinek serdaran ve gihabû wê derê, ew di vê salê de vegeriyabû û xwe avêtibû Xelîfe. Ji bo agahiyên berfirehtir bnr. 
Ibn el-Esîr, b. n., 10/71 

2 Esqelan bajarekî Şamê yê hêla Filistînê ye ku li qeraxê deryayê di navbera Xeze û Beyt Cebrînê de dimîne. Yaqût 
el-Hemawî, Mı “cem el-Buldan, Dar el-Kutub el-Îlmîye, Beyrût, tarîx nîne (t. n.), berg 4, r. 137 

2 Tilsafîye keleyeke bi ser Filistînê ve ye ku'dikeve hêla Remleyê û nêzîkî Beyt Cibrînê ye. Yaqût, b. n., 2/49 

2 Ziyaedînê Hekarî: Feqîh Ebû Mihemed Îsayê kurê Mihemedê. kurê Îsayê kurê Mihemedê kurê Yûsufê kurê 
Qasimê kurê Îsayê Hekarî bû ku yek ji mîrekên xwiyanî yên sipaha Selahedîn bû û piştî wefata Esededîn Şêrkoh di 
wezîrtîya wî ya Misrê de jî rolekî girîng girtibû. Hingê ew û Behaedîn Qereqûş lê xebitîbûn heya ku ji bo wezîrtîya 
Selahedîn yekîtîya Kurdan pêk anîbûn û pêkve ew ji bo wezîrtîyê ji Xelîfe Adid re pêşniyaz kiribûn. Ji bilî ku ew 
serdarekî Selahedîn yê pêbawer û şêwirmendê wî bû, herweha ew pêşengekî girîng yê serdarên Esedî bû jî. Ew hem 
hiqûqnas û hem jî leşkerekî mêrxas î xweşmêr, camêr û miletperwer bû. Ew yek ji hevalên Şêxê pêşewa Eb ul-Qasim 
ibn el-Berzî bû ku li Cizîra Botan li cem wî fiqih xwendibû û dû re gihabû Esededîn Şêrkoh û bûbû meleyê wî. 
Dema Şêrkoh mêrxasiya wî dîtibû, qedrê wî girtibû û mîrgeh dabûnê û piştî wî jî ew li cem Siltan Selahedîn gelekî 
bi pêş ketibû û mezin û qedirgiran bûbû. Wî du cûre kinc pêkve werdigirtin hem çekên leşkeran li xwe dikir û hem 
jî şaşa şerîetnasan dida serê xwe û heya mirina xwe ya sala 585/1189'an jî weha rûmetdar û qedirbilind ma. Ibn el- 
Esîr, b. n., 10/190, Ibn Xelîkan, b. n. 3/436 

25 Ibn Şedad ji bo tarîxa vê bûyerê despêka Cemadelulayê dide û li gor Ibn Esîr jî ew di bîst û çarê Cemadelulayê de 
gihane Esqelanê û êrîşî wê kirine, ew talan û tajan kirine, lê tu pêjin ji Frengan nehatiye ku loma ew ji hev belav 
bûne û komeke hindik ji wan pê re çûne heya di Cemadelaxerê de gihane Remleyê da biavêjin ser hinek keleyên wê 
û dora wan bipêçin, lê dema ku ew li pira çemekî wê derbas bûne ku gelekî teng bûye, ji nedî ve Frengan bi hêza 
xwe ya xurt û mêrxasên xwe hemî ve êrîşî ser wan kirine û ji ber ku ew belawela bûne û ji hatina wan bêagah bûne, 
ew xerab têk çûne. Çendî ku Tiqyedînê birazîyê Selahedîn bi çend şerkarên xwe ve şerekî dijwar bi wan re kirîne jî 
lê ji ber ku gelek ji hevalên wî hatine kuştin û dîlgirtin êdî fersenda wan hew maye ku xwe bi kotek û heft bela ji 

Selahedîn di heman şevê عل‎ bê delîl û bê av û zad çû Misrê; bêguman ev 
bûyera mezintirîn bû ku hingê xelkê Îslamê xemgîn kiribû û Selahedîn jî qels 
dêrabû; xezîneyên wî hatibûn talankirin, mêrxasên wî hatibûn kuştin û pêle- 
wanên wî hatibûn dîlgirtin. Mezintirîn serdarên Frengan yê hingê Ernat 
[Reynald de Chãtillon/Reynaldê Çatîlonî] bû ku di bûyera Harimê” de 
Nûredîn ew dîl girtibû û li Helebê avêtibû zindanê, lê Melik Salihê?” kurê wî 
ew berdabû. 


Bêguman sipaha Îslamê ku ji bîst hezarî bêhtir bûn, ger ew ji bo êrîşên 
qeraxê belav nebûna têk nediçû. Ji xwe gava ew şikiyan haya pirên wan jê 
tunebû, lê dema ji êrîşan hatin û Selahedîn li wê derê nedîtin û tu keleyên ku 
xwe biavîjinê jî nebûn, ew ketin Remleyê? û Frengan jî bi kuştin û dîlgirtin 
da pey wan û yên fılitî jî ji tîn û birçîna mirin. 


Ernat bi koma leşkerê xwe ve vegeriya ser Hemayê û li ser çog da ku xalê 
Selahedîn Şehabedîn Mehmûd? lê dima, ew hingê nexweş bû û Seyfedîn 
Meştûb?” jî li cem wî bû. Leşker û xelkê Hemayê şerekî mezin bi Ernat re kir 


nav lepên wan xelas bikin, lê gelek ji wan hatine kuştin û dîl girtin ku di nav kuştîyan de kurekî ciwan î pir spehî 
yê Mizafer Tiqyedînê birazîyê Selahedîn jî hebû û hiqûqnasê navdar Feqeh Îsayê Hekarî jî digel birayê xwe û kurekî 
Tiqyedîn yê din bi navê Şahinşah di nav dîlan de bûne ku dû re Selahedîn ew bi fîdyeyê azad kirîne. Ji bo berfirehî 
bnr. Ibn el-Esîr, b. n., 10/85; Ebû Şame, b. n., 2/304; Ibn Şedad, b. n., r. 61 

% Ev [Mîrza] Ernat (Prince Reginald [Renaud/Reynald] de Chatillonê [Rînaldê Çatilonî/Çatiyonî] di bûyera 
Harimê ya sala 559/1163'an de hatibû dîlgirtin û heya piştî wefata Nûredîn Zengî jî di zindanê de mabû, lê dû re 
di dema kurê wî Melik Salih de bi fidye hatibû berdan. Harim keleyek û kûraneke ser bi Helebê ve ye ku li hêla 
Antakyayê dikeve. Ibn el-Esîr, b. n., 9/467; Yaqût el-Hemawî, b. n., 2/237 

27 Ew Melik Salih Îsmaîl (558-577/1162-1181) ibn Nûredîn Mehmûd ibn Emadedîn Zengî bû ku piştî bavê xwe 
di sala 569/1173”yan de hê yazde salî bû hat ser hikim û di sala 577/1181'ê de 19 salî miribû. Di nexweşiya xwe ya 
mirinê de mîrek û serdarên xwe ji kurapê xwe Ezedîn Mesûd ibn Mewdûd ibn Zengî re dabû sondê da welatê destê 
wî bispêrin kurapê wî. Ibn el-Esîr, b. n.,10/106; Îbn Kesîr, b. n. 12/239 

2 Reَmele bajerekî girîng î navdar yê Filistînê ye ku gelek zana jê derketine; ew cihê Dawid û Silêman pêxember (e. 
s.) bûye ku di destpêka Îslamê de cara pêşî sipahsalarê birayê Welîdê kurê Ebd el-Melik lê daketiye û ew ava kiriye 
û kiriye bajar. Yaqût, b. n., 3/79 

2? Şehabedîn Mehmûd ibn Titişê/Tikişê Harimî ye ku xalê Siltan Selahedîn û xezûrê wî bû û ji bo wezîrtîya 
Selahedîn li Misrê Îsayê Hekarî ew qayil kiribû da ji bo Selahedîn dest ji wezîrtîyê berde û piştgirîya desthilatada- 
rîya wî bike û wî jî erê kiribû û giranîya xwe dabû hêla wî û hinek mîrekên din jî kişandibû cem. Ew yek ji mêrxas- 
tirîn, şarezatirîn û qenctirîn serdaran bû ku xwarziyê wî Selahedîn Hema bi mîrgehî dabûyê û heya mirina xwe ya 
Cemadelaxera sala pêncsed û heftê û sisiyan (573/1177) lê mabû ku hingê sê roj piştî mirina kurê xwe Titiş wî jî 
rehmet kiribû. Ebû Şame, b. n., 2/310. Ibn Kesîr, b. n., 12/232 

%* Ew Mîr Seyfedînê Elîyê kurê Ehmedê kurê Eb ul-Hicayê kurê Ebdullahê kurê Ebû Xelîl Merzûbanê Hekarî bû 
û navdarê bi Seyfedîn Meştûb bû ku Siltan dema ji vegirtina Ekayê tirsiyabû ew û Qereqûş danîbûn ser ku pir bi 
wan bawer bû û dû re jî ew danîbû ser parastina Qudsê. Ew jî-yek ji mîrekên ku dixwestin têkevin cihê Şêrkoh û 
bibin wezîr lê Îsayê Hekarî ew ji bo piştgiriya Selahedîn qayil kiribû ku dû re ji dil û can bi her awayî desteka xwe 
ji Selahedîn re pêşkêş kiribû û Siltan jî pir rûmet dabûyê û qedrê wî girtibû. Tu mîr û serdar di dewleta Selahedîn 
de negihane qedirgiranî û payeya wî û nêzîk jî nebûne ku ji ber vê jî bi navê Mîrê Mezintirîn hatibû navdan. Wî di 
sala 588/1192'yan de li Nablusê ku mîrgeha wî bû, wefat kir, lê li gor Ibn Şedad ew li Qudsê gihaye mihrîvaniya 
Xwedê. Ibn Xelîkan, b. n., 1/191; Ibn Şedad, b. n., r. 271; Ibn Kesîr, b. n., 12/348 

lê ger ne ji Meştûb bûya dê wan ew vegirta. Wan darên wê birîn û çandiniyên 
wê xerab kirin û çûn Harimê ku Gumîştekînê Xadim?! lê bû û li ber Melîk 
Salih serî hildabû. Wan mencenîq li ser girêdan û çend rojan pê re şer kir. 
Bêgaviyê Xadim avête ber destê Melik Salih, wî jî alîkarî jê re şand û ew ji ser 
rabûn û çûn Antakya, hingê Gumîştekîn û Ebû Salih ibn el- Ecemî hatin 
kuştin. 


Dema nûçeya êrîşa Frengan ya ser Hemayê gihîşt Selahedîn wî leşkerê 
Misrê kom kir û berê xwe da Şamê; ew giha Şamê ku birayê wî Şemsedewle 
li wê derê bi kêf û şahiyên xwe ve lebikîbû û ji Frengan re ji bo bertîl mal şan- 
dibû. Ev yek pir li zora Selahedîn çûbû, pê re hêrs bûbû û gotibû: “Tu bi kêf 
û lîstikê ve mijûl î û malê Misilmanan belav dikî.” Dema Selahedîn ji Misrê 
derketibû birayê Xwe Melik Adil kiribû cihgirî xwe. 


3 Sededîn Gumiştekîn ku serkarê Dewleta Melik Salih Îsmaîl ibn Nûredîn Zengî bû û Melik Salih keleya Harimê 
dabûyê, lê Ebû Salihê Ecemî ku ew jî pêşengekî dewleta Nûredîn bû û di dema kurê wî Melik Salih de jî bi pêş keti- 
bû, bi hesûdîya kesên derûdorên xwe çavreşî avêtibûyê. Lê dû re gava Ebû Salih ji hêla batinyan ve hatibû kuştin 
ku kuştina wî ketibû stuyê Gumiştekîn û ji ber vê jî Melik Salih xwestibû Harimê jê bistîne, lê xelkê xwe di keleyê 
de asê kiribû û nexwestibû keleyê bidin. Ji ber vê yekê Melik Salih jî di sala 573/1177'an de bi tadeyî ew kuştibû. 
Ibn el-Esîr, b. n., 10/87; Ebû Şame, b. n., 2/308 

Sala Pêncsed û Heftê û Çaran [574/1178] 


فبيجصناحيرة 


Tê (di vê sala 574/1178'an) de Ibn el-Muqedim Şemsedîn? li Ba 'albekê” 
serî hilda ku Selahedîn ew dabûyê; Selahedîn ji Şamê derket û dakete 
Ba “albekê û neh mehan dora wê pêça ta ku tiştên cem Ibn Muqedim qedi- 
yan,“ hingê rabû yek şand cem Selahedîn û daxwaza bedêla wê kir û wî jî 
Barîn* û Kefirtabê“ dayê û ew jî jê derket. Ibn Muqedim jê derket û 
Selahedîn jî 82 albekê jê girt û sparte birayê xwe Şemsidewle. 


Tê (di vê sala 574/1178an) de xeber giha Selahedîn ku Henfirî” dixwaze 
êrîşî ser welatan bike û rabû biraziyê xwe Ezedîn Feruxşah* bi leşkerê Şamê 
ve şand qiloçê/pozê Hirê. [Wî jê re got] ger ku hate ser te, tu min bi name- 

„yên teyran [kevokan] agahdar bike, lê tu neçe ser wan heya ku ez bigihîjim 
te. Ew rabû çû û li Merc 'uyûnê daket û hew dît ku pêşnijdeyên Henfirî ketin 
nav wan û dest bi şer kirin, ew bi xwe kete şer. Henfrî xedar birîndar bû, wan 
[hevalên wî] Henfirî girt û ew revand, ew şikiyan û Ferûxşah jî ew talan 
kirin; demek dû re dema ku Henfirî mir, Selahedîn hat û daket Keleya 
Yaqûb? û nijdeyên êrîşan şand ser welatên Frengan. 


Ew mîr Mihemed ibn Ebd el-Melik e ku yek ji serdarên mezin yê Dewleta Nûrî yî Zengî û ya Eyûbî bû û di dest-‏ 2د 
danîna ser Şamê û derûdorên wê de piştgirîyeke xurt dabû Selahedîn , Ibn el-Esîr, b. n., 10/91‏ 
albek bajarekî kevnar e ku di dera Silêmanê kurê Dawid Pêxember (e. s.) de hatîye avakirin û gelek avahî, peyker‏ و8 % 
û qesrên mermer ên bêhempa lê hene. Ji hêla qeraxê ve bi qasî 150 km'yî ji Dimeşqê dûr e. Yaqût, b. n., 1/537‏ 
Bnr. Ibn el-Esîr, el-Kamil, 11/450-451; Ebû Şame, b. n., 3/3; Ibn Kesîr, b. n., 12/320, el-Meqrîzî, es-5#/4k, c. 1, q, 1, r. 66‏ % 
Barîn/Ba rîn Bajarek e ku dikeve navbera Heleb û Hemayê. Yaqût, b. n., 1/381‏ % 
Kefirtab bajarekî ku dikeve navbera Me'erre û Helebê û di çoleke bêav de ye û ji ava sarincan pê ve ava wan nîne.‏ % 
Yaqût, b. n., 4/534‏ 
Hamfirîyê IlIlem (Humphrey: Onfroi de Toron Ill'em ) yê xwedîyê kela Banyasê ku dikeve başûr-rojhilatê‏ 7 
Şamê, Ibn Wasil, M«/ferrec el-Kirûb, Metbe'eya Emîrîye, Qahîre, 1957, berg 2, r. 72; Sören Wibeck, Kãrstãg‏ 
Vãsterlandets heliga Krig, Historika Media, 2005, Falun, r. 177‏ 
Mensûr Ezedîn Ferûxşahê kurê Şahinşahê kurê Eyûb ku xwedîyê Ba “albekê û cihgirê mamê xwe Selahedîn yê Dimeşqê‏ 38 
bû ku ji herkesê xwe zahftir pê bawer bû û bavê Emced Behramşahê xwedîyê Ba 'albekê yê piştî wî bû. Ew merivekî mêrx-‏ 
as î xurt, hişmend î camêr û xweşmêr bû ku şairan ji bo qencî û camêrîyê pesnê wî dane û wî bi xwe jî honrawe nivîsîne.‏ 
Ew di sala pêncsed û heftê û heştan (578/1182) de çûye rehmetê. Ibn Kesîr, b. n., 12/241; Eb ul-Fîda, /-Mıteser jî‏ 
Exbar il-Beşer, Dar el-Kutub el-Ilmîyye, Beyrût, 1997, berg 2, r. 147; Ibn el-Esîr, b. n., 10/118‏ 
Keleya Yaqûb bajarekî navbera Dimeşq û qeraxê ye ku wek Beyt Ehzanê jî tê binavkirin û tê texmînkirin ku‏ 
Yûsuf (e. s.) li wê derê ji Yaqûb (e. s.) dûr bûye. Yaqûr, b. n., 1/615‏ 

Tê (di vê sala 574/1178'an) de Heys û Beys ku navê wî Se'd ibn 


Mihemed ibn es-Sefî et-Temîmî“ bû, wefat kir. Ji honraweyên wî: 


Tu qureyê ku leqayî min bû nîne ku 

dema rastlêþatinê nexwaze kibra xwe nîşan bide. 
Û ti şîranî ji min re ji cîþanê fı çêşa wê nîne 

ji bilî pêşberiya min ji tenêbûnê bi tenêbûn. 


Dîsa gotiye: 


Zanîna min bi dema biryardayî ya berê sebr û bêdengiya min pêwîst dêra, 
lê ez nekirim derewîn û teslîm negirtim. 

Ger bi gotinê gihîştina mebestê pêk biþata dê xewna Kelîm [Mûsa e. s.] 
neþata bþeramkirin digel ku riya çiyê bû jî. 

Pîrmendiya biş; ger rûmetdar be û bênasîn nezanên wê biryara hawîrdor û 
ecelê dibînin. 


% Sed Ibn Mihemed ibn Sed Şehabedîn Eb ul-Fewaris ku bi Heyse Beyse naskirî bû, xwedî dîwaneke honraweyê 
ya navdar bû ku di Şabana sala 574/1178an de 82 salî wefat kiribû. Wî xwe digihand temîmîyan lê li gorî bavê wî 
jê pê ve wî ji kesî din ev nebihîstîye. Ew feqîhekî Şafî “î û şarezayê bi honraweyên Erebî û cihêtîya zimanê Erebî bû. 
Ibn Kesîr, b. n., 12/234 

Sala Pêncsed û Heftê û Pêncan [575/1179] 


SÎ? 


Tê (di vê sala 575/1179'an) de Ermenistan“! û welatê Erbîlê? hejiya û 
çîya jî welê nêzîkî hev bûn ku di navbera herdu çîyan de navbireke wisa kêm 
ma ku hindik mabû li hev bikevin û vegeriyan cihên xwe. 

Di meha Rebî elewelê de Selahedîn li Merc“iyûnê% avête ser Frengan. 
Serekê Dawîye“ û Esbetaran,“* xwediya Teberîye“ û Îbn Berzan,“ xwediyê 


*“ Ermenistan navê herêmeke fireh e ku li hêla Bakur dikeve, tê gotin ku du Ermenistan hene ya Mezin û ya piçûk. 
Sînorê Ermenistanan ji hêlekê ve ji Berze`e heya Bab el-Ebwabê, ji hêlekê ve jî digihîje welatê Rûmê, çiyayê Qaf 
(Kafkasya) û Sahib Serîrê. Hatiye gotin jî ku Ermenistana Mezin Xelat û herêmên pê ve ne û ya piçûk jî Tiflîs û 
derûdorên wê ne. Herweha hinakan jî gotiye: “Sê Ermenistan hene” û hinekan jî gotiye: “Ew Çar herêm in” Ji bo 
berfirehî Bnr. Yaqût, b. n., 1/191; Muneccimbaşi, Czzzz/ ' ed-Dume], beşa ser Şedadîyan di lêkolîna Minorsky ya 
The Studies in Caucasten History, Avesta, 2010, Stembol, wergera Emîn Narozî, r. 19-21. 

4 Erbîl/Irbil/Hewlêr bajarekî mezin û xwedî keleyeke asê ye ku li ser girekî bilind î axîn û berfireh î mezin e û di 
« erdekî pahn î rast û fireh de ye ku mîna ye keleya Helebê lê jê mezintir e. Ew di navbera herdu Zaban de dimîne û 
bi ser Mûsilê ve ye ku navbera wan qonaxa du rojan e. Çendî ku bajarekî mezin e jî lê avahî û xelkê wê ji bajarîyan 
bêhtir dişibihin gundîyan. Pirtirînê xelkê wê Kurd in çawa ku xelkê ristaq/navçe û hawîrdorên wê û cotkar û gun- 
dîyên wê jî hemî Kurd in. Yaqût, b. n., 2/166-67; niha Erbîl/Hewlêr paytexta Herêma Kurdistana federal e li 
Başûrê Kurdistanê. 

4 Cihekî ku dikeve qeraxê Şamê. Yaqûr, b. n., 5/119 

4 Dawîye: e/-Dawîye yan jî e/-Dêwîye erebîkirina navê rêxistina Siwarên Peyker (Les Templiers) yan jî Siwarên 
Reben yên Îsa bû ku serekê wan yê hingê Gerardê Ridefortî (Gerard de Ridefort) bû, li gorî Ebû Şame navê wî Odo 
of Saint- Omand bû. Bundarî, b. n., r. 376, 450; Ebû Şame, b. n., 2/1, r. 22 

4 Îsbetar yan Estebarîye yan jî Esbetarîye jî erebîkirina navê rêxistina 5fıarên Piroz yên Yû'þena (Les 
Hospitalers/Johaniter) bû ku mezinê wan jî Gilbert d` Assailly bû. Bundarî, b. n., r. 44, 450 

Piştî vegirtina Qodsê Frengan li wê derê nexweşxaneyên ku keşeyan ew îdare dikirin ava kiribûn û ji wan jî sê rêxis- 
tinên keşeyî yên leşkerî pêkhatibûn ku mebesta wan jî saxkirina nexweş û birîndarên leşker û Mixsîyên Xiristîyan 
bû. Ew rêxistin ev bûn: Rêxistina 5fzrên Pîroz yên Yû'þena, (Les Hospitalers/Johaniter), rêxistina 2 
Peyker, (Les Templiers) ku herdu jî Frensî bûn û rêxistina 5f#ıarên Tûtûnî ku ev Elmanî bûn. Heçî rêxistina 
Siwarên Pîroz yên Yu'hena yan jî Siwarên Qudsa Pîroz ku Ereban ji wan re sPeayîye gotiye, di sala 493/1099'an 
dema vegirtina Qudsê de ji hêla Xaçparêzan ve hatiye damezrandin û endamên wê di Cengên Xaçparêzî yên li 
Filistînê de rolekî girîng leyîstîne. 

Ev rêxistina han bi saya alîkarîya mal û milkê ku ji Ewrûpaya Xiristîyan hemî ji wan re hatiye civandin, her xwedîyê 
desthilatdarîyeke berfireh û hêzeke xurt bûye ta ku piştî cenga Hitînê ya sala 583/1187'an Quds bi paş ve hatiye 
stendin hingê ew ji wê derê çûne Ekayê û piştî rizgarkirina wê jî ew rabûne çûne Qibrisê û ji wê derê jî di sala 
709/1309'an de derbasî Rodosê bûne û li wê derê bi navê Siwarên Rodosê hatine binavkirin. Ew demeke dûr û 
dirêj li wê derê mane, xwe gelekî bi pêş xistîne û gelek xebat û cengên deryayî kirine ta ku di sala 929/1522'yan de 
ji hêla Sultan Selimê I'em ve hatine derxistin û hingê jî çûne Maltayê û li wê derê jî bi navê Siwar yan jî Hêzên 
Maltayî hatine binavkirin, lê li wê derê êdî dev ji cengê berdane û dest bi karê xêrûbêr kirîne. 

Rêxistina Siwarên Peyker (Les Templiers) yan jî Siwarên Reben yên Îsa ku Ereban ew bi navê e/-Dzıwîye yan jî e/- 
Dêwîye binav kiriye di sala صه*513/1119‎ de hatiye damezrandin û mebesta wan jî her weke ya Zsþerarîyan bûye. 


53 





Nablusê“ û Remle,? Qestelan* û Yafayê,' xwediyê Qudsê” û yê Cibeylê” 
hatin dîlgirtin. Ev bûyereke mezin bû ku hinekan ji wan xwe azad kir û 


^ 


hinek jî dîlgirtî mirin, Ziyaedîn Feqeh Îsa jî ku di êrîşa Remleyê de hatibû 
dîlgirtin, bi fîdyeyeke bi qasî şêst hezar dînarî hat azadkirin. 


Siltan çû ser qesra Yaqûb û Beyt el-Ehzena cem Mexadeyê û mencenîq li 
ser girêdan, neqebçêkeran“ perû û xelat kir û bi xwe beşdarî cengê bû. Wan 
neqeb girtin û dar û text şewitandin ta ku birc ketin û wan jî ji bo ewleyiyê 


Dîroka wan jî bi dîroka Cengên Xaçparêzî re bûye yek û ew bi serhişkî û şerûdiya xwe ya cengxwazîyê navdar bûne. 
Ew bi xêra piştgiriya civaka Xiristîyanî ya rojava û bexşîna malê pir ji rêxistinê re bûne dewlemendrtirîn rêxistina 
wê serdemê. Her weha bi xêra pêşkêşîya malê pir ji rêxistinê re, wê li gelek deverên rojhilat û rojava nûnerîyên xwe 
danîne û gelek cihên bazirganî û banqe saz kirine û ev rêxistin bi van karan jî ewqas dewlemend bûye ku êdî bûye 
mîna banqeya qiral, serdar û papayan. Her weha vê dewlemendîyê bi xwe re acizîya xelkê û hêrsa fermandaran jî 
rakiriye û bûye sedemê jiholêrakirina rêxistinê jî. Papa Clemens V di sala 712/1312'an de fermana fesixkirina rêxis- 
tinê li temamê Ewrûpayê daye û wergirtina kincên wê li her derî qedexe kiriye. [Salek] piştre Papa fermana şewi- 
tandina serekê wê Jacques de Molay bi saxî daye. Îbn Texreberdî, e/-JViczzu el-Zabîre, 6/29-30, sal 583, not 6; Piers 
Paul Read, Tezzpelriddarna (Les Templiers) och Korsz4gen till det beliga landet, Bokförlaget Prizma, Stockholm, 
2003, wergera Per Nykvist, r. 111 û 326-334 

4 Kont Raymondê Ill'em (Sencelî) yê xwedîyê Tripoli/Trablusê. Muferrec el-Kirûb, b. n., 2/ 76; Sören Wibeck, 
b. n., 173; Bundarî, b. n., r. 12. 100 

4 Li gorî Ibn el-Esîr ibn Bîrzanê xwedîyê Remle û Nablusê ye û li gorî Bundarî jî ibn Barzan [Baudouin dIbelin] 
e ku piştî qiral mezintirîn desthilatdarê Frengan bû û bi sed û pêncî hezar dînarên Sûrî û bi berdana hezar dîlên 
Misilmanan yên li deverên bin destê xwe, xwe azad kiribû û li gor wî birayê wî yê xwedîyê Cibeylê [Hugue Ilem de 
Gibelet] jî di nav dîlan de bûye. Ibn el-Esîr, b. n., 10/95; Sören Wibeck, b. n., 171-73, 176; Ibn Wasil, b. n., 2/76; 
Qewamidîn Bundarî, مسعى‎ #l-Berq, Yıldız Yayınları, Stenbol, 2004, r. 206-208, 220, 450 

# Xwedîyê Nablusê Balianê IIl'em bû, bnr. Rensiman, Tarîxa Cengên Xaçparêzî bg. 2, r. 673. 

% Remle bajarekî mezin yê kûraneke Filistînê ye ku berê paytexta Dawid (e. s.), Silêman (e. s.) û Rehbemê kurê 
Silêman Pêxember bû. Birayê Welîdê kurê Ebd el-Melik gava ku bûbû serdarê sipaha wî hingê ewçûbû wê derê qes- 
rek ji xwe re lê ava kiribû û ew ji nû ve kiribû bajêr. Dû re ew ketibû destê Frengan û heya sala pêncsed û heştê û 
sisiyan (583/1187) jî [di destê xwediyê Nablusê [Baudouin (ibn) Barzan de ] mabû ta ku hingê Selahedîn ew rizgar 
kiribû û di sala pêncsed û heştê û heftan (587/1191) de ew wêran kiribû da careke din nekeve destê Frengan. 
Yaqût, b. n., 3/79 

% Li gorî Yaqût Qestel navê cihekî yan jî kûraneke navbera Hims û Şamê ye û navê cihekî nêzîkî Belqaya erdê Şamê 
li ser riya Medîneyê ye. Yaqût, b. n., 4/394. Li gor Ibn Wasil ev peyv Erebîkiriya gotina Latînî ya Castellanus e ku 
tê maneya dizdarê keleyê û Firensîya wê jî Chatelain/Çatelayn e. Ibn Wasil b. n., 2/76 

* Yafa bajarekî qeraxî ye, dikeve navbera Arsûf û Remleyê ku di cenga wê ya bi Rîçard re dema ew tê de peya mabû 
Selahedîn yan jî Adil jê re hespek şandibû. Bnr. Minorsky, b. n., beşa pêşdîroka Selahedîn, Avesta Stenbol, 2008, 
wergera Emîn Narozî&Emine Onatli, r. 20. 

% Ew qiral Baudouinê IV'em (1174-1185) bû û çendî ku nivîskar wî jî dixe nav dîlan lê çawa ku ez dizanim ew dîl 
nebûye û li gorî Ebû Şame jî ew birîndar xelas bûye. Bundarî, b. n., r. 450, Ebû Şame, b. n., 2/1-23 

+ Mîrza Hugue II'yem de Gibelet bû ku diya wî kontesa Trablusê bû û pêncî û pênc hezar dînarên Sûrî fidyeya wî 
dabû û ew azad kiribû. Li gorî Bundarî wî di ber azadîya xwe ve de Cibeylê teslîm kiriye ne ku diya wî fidye daye. 
Ebû Şame, b. n., 2/1, r. 23, Bundarî, b. n., 207, 376, 389, 450. Cibeyl bajarekî qeraxê Şamê ye ku dikeve rojhilatê 
Beyrûdê. Ew di dema êrîşên Xaçîyan de ketibû destê Frengan û di destê wan de mabû heya dema Selahedînê Eyûbî 
ku ew ji wan sitandibû û spartibû hinek Kurdan da wê biparêzin, lê piştî wî bi demekê di sala 593/1196'an de 
Kurdan ew firotibû û jê derketibûn û çûbûn. Yaqût, b. n., 2/127 

3 Neqabî/Neqebçêker/kunçêker beşek ji leşkerê Eyûbîyan bûn ku di dema dorpêçana bajar, kele û dizan de dîwar 
û sûrên wan qul û qewêran tê de vedikirin da leşker têkevin hindurê wan û wan vegirin. Bnr. Henbelî, Şîfa ul- 
Qulûb, ı.96; Îsfehanî, e/-Berq uş-Şamî, 5/101. 

kir qarîn, Misilmanan lez kir zor dayê û ew bi zor vegirt. Heçî berayiya sûra wê 
bi qasî dirêjiya deh zîra 'an* bû û bilindiya wê jî çel zîra” bûn; [di vî şerî de] 
Misilmanan hezar û pênc sed kes ji wan kuşt û sed kes ji dîlên xwe rizgar kirin. 


Tê (di vê salê) de Qilîç Aslan* bi bîst hezarî ve avêt ser Re banê” lê 
Tiqyedîn Emer bi hezar siwarî ve* çû pêşiya wî û ew şikand ku Tiqyedîn bi 
vê bûyerê rû stend û carê pê pesnê xwe dida.” 


Tê (di vê sala 575/1179'an) de Melik Emced Feruxşah% Be”albekê teslîm 
girt, her hingê el-Mustedî wefat kir û Îmam en-Nasir lî Dînîllah Ehmed bû 
Xelîfe ku kunyeya wî Ebû Ebas bû û di sala pêncsed û pêncî û diduyan 
(552/1157'an) de bûbû. Peymana pê re di meha Zilqadeyê de pêk hat ku ew 
hingê bîst û sê salî bû. Wî Şeyx eş-Şiyûx“' û [Beşîrê] Xadim ji bo peymanê 
şandibû cem Selahedîn. 


Îmam el-Mustedî” Billah (jî di vê salê de) wefat kir ku navê wî Hesen 
Yûsuf el-Mustencid bû. Ew merivekî camêr î dadmend, rûmetdar î xuyxweş 
û ji xelkê re milayim û mihrîvan û dilovan î nefspiçûk bû ku erdîyeyê ji erasê 
û dikandariyan û bac ji ser gel rakir. Ew di Zilqadeyê de wefat kir ku temenê 
wî hingê sî û yek sal bû û xelîfetiya wî heft sal bûn. Ew li mala xwe hat veşar- 

“tin lê dû re veguhestin gora wî ya cînarê mizgefta Fexr el-Dewle. 


Zîra'ek li gorî çend bajarên mezin di navbera 68-75cm de tê guhertin, bnr. Hans Wher, Arebic-Inglish dikto-‏ 5د 
nary, beşa herfa “z:>”alê.‏ 

% Qiliçarslan ibn Mesûd ibn Qilîçarslanê kurê Selçûqê Selçûqî ku xwedîyê welatê Qonya, Aqseray, Sêwas, Meletya 
û yên din bû; ew di sala pêncsed û heştê û heştan (588/1192) de piştî bîst û neh salên deshilatdarîyê mir. Wî berî 
mirina xwe welatê xwe di nav zaroyên xwe de par ve kir ku vê jî jê re serêşan çêkir û poşman bû, lê êdî ji destê wî 
derketibû. Ibn el-Esîr, b. n., 10/219 

# Bajarek ji yên ku dikeve gelîyê raserî çemê Firatê û navbera Heleb û Simeysatê ye, ew keleyeke ku di bin çiyê de 
dimîne, lê erdhejînê ew di sala 340/951'ê de wêran kiriye ku dû re Seyfedînê Hemdanî ew daye avakirin. Bnr. 
Yaqût, b. n., 3/59 

% Li gorî Ibn Kesîr ew bi heştsed siwarî ve ku Seyfedîn Elîyê kurê Ehmedê Muştûb jî bi wan re bû, çûyê. Bnr Ibn 
Kesîr, b. n., 12/235. 

% Ji bo berfirehîya vê bûyerê bnr. Ibn el-Esîr, b. n., 10/97; Ebû Şame, b. بق‎ 

© Ew Behremşahê kurê Ferûxşahê kurê Şahînşahê kurê Eyûb bû û bi Melik Emced Mecdedîn eb ul-Mizafer navdar 
bû û xwedîyê Ba albekê bû ku di sala şeşsed û bîst û heştan (628/1230) de hatibû kuştin. Ew şairtirînê Eyûbîyan 
bû û honraweyên wî navdar bûn ku dîwaneke wî ya şi ran heye. Ibn Wasil, b. n., 4/284-293; Ibn Kesîr, b. نص‎ 
13/99-100 

“ Ew Şêxê şêxan Sedredîn (508-580/1114-1184) Ebd er-Rehman ibn Îsmaîl ibn Ebû Se'd Ehmed ibn Mihemedê 
Nîsabûrî/Nîşapûrî bû ku yek ji ustadên mezin yê serdema xwe bû û bav û kalên wî jî mezinên xwiyanî bûn. Xelîfe 
ew û Beşîrê Xadim ji bo.lihevhatina navbera Selahedîn û Ezedînê xwedîyê Mûsilê şandibû cem Selahedîn lê ew li 
ser dorpêçana Kerekê bû ku dernekê li benda wî man, lê dema hat jî tu peyman pêk nehat û ew nexweş ketin û vege- 
riyan û di rê de di sala pêncsed û heştêyî (580/1184) de mirin. Ebû Şame, b. n. 3/135-36; Ibn el-Esîr, b. n., 10/129 
@ Şehabedîn Beşîr el-Xadimê (m. 580/1184) ustadarê Xelîfe en-Nasir Muqtefî û teşrîfatdarê wî bû ku Xelîfe ew bi 
Şêx Sedredîn re şandibû cem Siltan Selahedîn ji bo lihevanîna wî û Ezedîn Mesûd Zengî, lê çawa ku li jor jî bihurî 
ew jî mîna Sedredîn nexweş ket û di rê de mir. Ibn Wasil, b. n., 2/95 

Sala Pêncsed û Heftê û Şeşan [576/1180] 


قيجصرااجبيةه 


Tê (di vê sala 576/1180'yî) de Seyfedîn Xazîyê kurê Qutbedîn Mewdûdê 
lawê Zengî* çû rehmetê ku nexweşiya wî werem bû; temenê wî sih sal bû û 
desthilatdariya wî jî deh sal bû. Dema nexweşiya wî zor dayê hingê xwest ku 
peymana desthilatdariyê bi kurê xwe Mu'”îzedîn Sencerşah“ re çêke, lê ew 
tirsiya ku birîya wî negihîje Siltan Selahedîn û got: “Kurê min piçûk e nikare 
himberiya Selahedîn bike, lê birayê min Ezedîn xwedî ray û şarezayî ye û têra 
rabûna bi vî karî ve dike.” Ezedîn qebûl nekir. Lê dema Micahidedîn 
Qaymaz*“ jî Ezedîn destnîşan kir hingê serdaran pê re peyman çêkir û 
Seyfedîn Xazî jî wefat kir. Ezedîn di serxweşiyê de rûnişt, lê gel jî ji ber mêra- 
nî û dilêriya wî berî ku hikim bigihîjê paxav jê dikir, bes dema desthilat wer- 


girt xuyê wî guherî û ew bû qencîdêr û dilovanê gel. 


Tê (di vê sala 576/1180'yî) de Siltan Selahedîn berê xwe da welatê Ibn 
Lawin“ ji bo alîkariya Qiliç Aslan, wî leşkerê Helebê xist xizmeta wî, çunkî 
di dema lihevhatinê de ev şert hatibû danîn. Ew li ser çemê Ezreqê“” yê nav- 


5 Seyfedîn Xazîyê kurê Qutbedîn Mewdûdê lawê Zengî (546-576/1150-1180) xwedîyê Mûsilê û welatê Cezîreyê 
bû ku demeke dirêj ji ber vê nexweşîyê dikişand û di vê salê de dema nexweşîya wî bêhtir lê giran bû rabû gazî gire- 
girên dewleta xwe kir û wesyet kir ku deshilata welatê wî bidin birayê wî Ezedîn Mesûd, lê bi şertê ku hinek herê- 
man bide zaroyên wî û Micahîdudîn Qaymaz jî serkarên karûbarên wan û tevdîrgêrên wan be û apê wan jî pêpirs 
û şêwirmendê wan be. Ibn el-Esîr, b. n., 10/100; Ebû Şame, b. n., 3/40-42 

“ Sencerşahê kurê Seyfedîn Xazî ji ber xerabîya xûyê xwe ji serkar, zaro, leşker, gel û hawîdorên xwe hemî re ji hêla 
kurê xwe Xazî ve bi mekreke ecêb î dahîyane di sala şeşsed û pêncan (605/1208) de hat kuştin. Ji bo berfirehî bnr. 
Ibn el-Esîr, b. n., 10/345; Ebû Şame, Zey/, 5/102. 

“ Micahîdedîn Qaymaz Xadimê Rûmîyê ku di dewleta Ezedîn Mesûd û kurê wî Arslanşah de serkar û hikimdarê 
Mûsilê bû û mizgefta Micahidî, Medrese, tekye û bîmaristan li pişta Mûsilê ava kiribûn û gelek weqif dabûn ser. 
Ew yekî dîndar î qenc û dadmend î camêr bû ku her roj bi sed dînarî xêrê ji malê xwe derdixist. Dema Îzedîn Mesûd 
mir û kurê wî Arslanşah kete cihê wî hingê ew avêt zindanê û zor dayê heya ku di sala pêncsed û not û çaran 
(594/1197) de tê de mir. Ebû Şame, Zey/, 5/20 

» Ew Ibn Lionê qiralê Ermenîyan bû ku hinek Tirkmen biribûn bi hêla xwe ve, mal dabû wan û ji wan xwestibû 
ku heywanên xwe li erdê wî biçêrînin, lê dû re bêbextî bi wan re kiribû, dest avêtibû herem û malê wan û kesên wan 
kuştibûn û dîl girtibûn. Ibn el-Esîr, b. n., 10/102-103. Ebû Şame, b. n.„ 3/37 

6 Çemê Ezreq çemekî navbera Behesna û Hisin Mensûrê ye ku ji hêla Helebê ve li rexê welatê Rûmê dikeve. Yaqût, 


b. n. 5/366 

A68 م‎ a 4ê م‎ 6 ^ ^ ^ ^A ^ 
bera Bahesnê* û Hisin Mensûrê” kom bûn û lê derbasî çemê Eswedê” bûn. 
Kele ji wan sitendin, wêran kirin û dîl girtin, ew vegeriya çemê Senceyê ku 

A‏ . .^ + بحسن 
diçû ser Firatê û vegeriya Şamê.‏ 


© Bahesnê keleyeke asê yî-ecêb e ku nêzîkî Mereş û Simeysatê dikeve û navenda wê jî bajarê Keysûmê ye. Yaqût, b. 
n. 5/611 
© Hisin Mensûr li rojavayê Firatê nêzî Simeysatê ye, ew bajarekî bi sûr û xendeq e ku sê dergahên wê hene. Yaqût, 


b. n., 2/306 
7 Eswed navê çemekî nêzîkî çemê Ezreqê ye ku li hêla welatê Mesîse û Tersûsê dikeve. Yaqût, b. n., 5/366 





Sala Pêncsed û Heftê û Heftan (577/1181) 


9y _ÎAR2 


Tê [di vê sala 577/1181'ê] de Melik Salih Îsma'îl ibn Nûredîn li keleya 
Helebê wefat kir û ji bo desthilatdariya Ezedîn Mesûdê”! xwediyê Mûsilê 
sond hat xwarin. Mirina wî di dilê xelkê de weke bûyereke mezin cih girt, 
çunkî temenê wî hê negihabû bîst salî.” Wan [serdarên Helebî] bi lez ev 
agahî gihandin Ezedîn Mesûd û ew jî hahakê rabû xwe gihand Helebê. Ji ser- 
darên wî yên pêşî ku gihan Helebê, Mizaferedîn îbn Zeynedîn” û xwediyê 
Sirûcê”“ bûn; serdaran hema sond xwar û dû re "Îzedîn Mesûd ket Helebê, 
hilkişiya kelê û dest danî ser zexîre û gencîneyên wê. Ew bi diya Melik Salih 
re zewicî û demekê li Helebê ma, lê tê gihîşt ku ew nikare Şamê û Mûsilê 


7! Eb ul-Feth/Eb ul-Muzafer Mesûd ibn Qutbedîn Mewdûd ibn Emadedîn Zengî ibn Aqsenqer Atabeg Ezedînê 
xwedîyê Mûsilê bû ku piştî mirina Qutbedîn Mewdûd bavê wî, birayê wî Seyfedîn Xazî hatibû ser hukim, ew jî 
bûbû sipahsalarê wî û dema Siltan Selahedîn ji Misrê hatibû Şamê vegirtibû û çûbû ser Helebê, Xazî sipaheke 
mezin di bin fermandarîya Mesûd de şandibû ser Selahedîn. Hingê çendî ku Selahedîn xwestibû bi aştî pê re bikin 
lê wan nekir û paşê ew şikiyabûn û Selahedîn çûbû ser Helebê, lê bi Melik Salih Îsmaîlê kurê Nûredîn re li hev hati- 
bû û Helebê jê re hiştibû. Piştî mirina birayê wî Seyfedîn Xazî ya sala pêncsed û heftê û şeşan (576/1180) êdî dest- 
hilatdarî bi tenê jê re mabû û rewş weha mabû heya dema mirina Melik Salih Îsmaîlê kurapê wî ya vê tarîxê 
(577/1181). Ji bo berfirehî bnr. Ibn Xelîkan, b. n., 4/423-428; Ibn el-Esîr, b. n., 10/59, 69, 74; ez-Ziriklî, b. n., 
7/220 

72 Ya rasttir ew hê 19 salî bû. Ibn el-Esîr, b. n., 10/106 

7 Melik Mi`ezem Mizaferedîn (549-630/1154-1232) Ebû Se“îd Gökbûrî ibn Eb ul-Hesen Elî ibn Begtekin ibn 
Mihemed e ku Bavê wî Zeynedîn Elî Küçükê xwedîyê Erbîlê gelek zaro li pey xwe hiştibûn û welatên di destê xwe 
de ji bilî Erbîlê yên mîna Sencar, Herran, Eqreya Himeydîyan, keleyên Hekarîya hemî, Tiikrît, Şehrezor û yên din 
tev ji Atabeg Qutbedîn Zengî re hiştibûn. Piştî mirina bavê wî ew çarde salî ketibû cihê wî lê dû re Micahededîn 
Qaymaz bi dek û dolaban ew jê sitandibû û dabû birayê wî yê jê piçûktir Zeynedîn. Ew jî rabûbû çûbû Bexdayê û 
ji wê derê jî çûbû Mûsilê ketibû ber xizmeta Seyfedîn Xazî ibn Mewdûd ku wî jî Heranê bi mîrgehî dabûyê. Dû re 
çûbû cem Selahedîn ku li cem wî qedrê wî bilind bûbû û mêrxasî û xweşmêrîya wî bêhtir xwiya bûbû ta ku 
Selahedîn xweha xwe ya jinebî Rebî e Xatûnê dabûyê û mîrgehên wî zêde kiribûn. Ew li nik Selahedîn mabû û 
bûbû yek ji serdarên wî yên mezintirîn ku pê re beşdarî gelek cengên wî bûbû û di wan de gelek pehlewanî û ger- 
nasîyên mezin nîşan dabû. Dema birayê wî Zeynedîn miribû ew rabûbû ji dêla mîrgehên xwe tev ve hew Erbîlê ji 
Selahedîn xwestibû ku wî jî ew dabûyê û Şehrezorê jî lê zêde kiribû ku heya dawîya jiyana xwe ya sala şeşsed û sîhî 
(630/1232) li wê derê bi karûbarên xwe û xêr û xêratan ve temenê xwe derbas kiribû, lê jina wî Rebî 'e Xatûna Qîza 
Necmedîn Eyûb heya sala şeşsed û çel û sisiyan (643/1245) jî sax mabû. Ew yekî mêrxas, camêr, xweşmêr, egîd, 
zana, şerkar, milahîm, xêrkar, dadmend û pir comerd bû ku salê sêsed hezar Dînarî li Mewlûda Pêxember xerc dikir 
û gelek qencî bi zana, şêx û mişayix û sofîyan dikir û pir guh dida feqîran û alîkarî bi wan re dikir. Ji bo berfirehtir 
bnr. Ibn Xelîkan, b. n., 3/535-540; Ibn Kesîr, b. n., 13/104 

7 Sirûc Bajarekî nêzîkî Heranê ye. Yaqût, b. n., 3/244 

pêkve biparêze, çunkî li hember Siltan pêwîstiya wî bi mayîna li Şamê hebû. 
Serdaran ji bo daxwaziya zêdetir lê israr kir û rê nîşanî wî da ta ku cih lê teng 


bû. 


Hingê serkarê karûbarê wî Micahededîn Qaymez bû ku yekî bihnteng bû 
û zor û zehmetiyên serdarên Şamê ranedigirt. Wî Mizaferedîn îbn Zeynedîn 
li şûna xwe li Helebê hişt û ji keleya Helebê derket çû Reqayê.” Li Reqayê 
birayê wî Emadedîn Zengî“ ew pêşwazî kir, di nav wan de li ser guhertina 
Helebê bi Sincarê” lihevhatin pêk hat û Ezedîn ji birayê xwe Emadedîn re 
sond xwar û Emadedîn ji bo teslîmgirtina Helebê çû wê û Ezedîn jî çû 
Sincarê. 


Tê [di vê sala 577/1181'ê] de Selahedîn ji Şamê çû Qahîreyê û birazyê 
xwe Ezedîn Feruxşah li Şamê danî cihê xwe. Prensê Kerekê” jî hingê derket 
û çû Tîmayê” da ku fersendê bibîne û bi rêberên Ereb ve here bavêje ser rêya 
Hîcazê. Feruxşah jî bi leşkerê Şamê ve çû Kerekê û giha nêzî Tîmayê lê dema 
nûçe giha Prens, ew vegeriya Kerekê. Selahedîn ferman li birayê xwe Seyf el- 
Îslam Tuxtekîn* kir ku here Yemenê, ew rabû xwe amade kir. 


Tê [di vê sala 577/1181'ê] de Selahedîn ber bi Îskenderîyeyê ve çû û li 
pişta wê li nik “Umûd Sewarîyê”! çadir veda. 


7 Reqe Bajarekî navdar yê rojhilatê Firatê û deverek ji yên Cezîreyê ye. Yaqût, b. n., 3/67 

7 Eb ul-Feth/Eb ul-Cûd Emadedîn Zengî ibn Qutbedîn Mewdûd ibn Emadedîn Zengî ku navdarê bi Xwedîyê 
Sincarê bû û piştî mirina kurapê xwe Melik Salih Îsmaîlê kurê Nûredîn Mehmûd Zengî bûbû xwedîyê Helebê. Dû 
re dema Siltan Selahedîn çûbû dora Helebê girtibû û zor dabûyê ew rabûbû bi Selahedîn re li hev kiribû ku ji dêla 
Helebê ve Sincar, Nisêbîn, Xabûr, Reqe û Sirûcê bidê û li ser vê ew rabûbû çûbû Sincarê û li wê derê mabû heya 
mirina xwe ya sala pêncsed û not û çaran (594/1197). Gava ew ji bo spartina Helebê bo Selahedîn ji keleya wê 
daketibû xelkê Helebê gelek lome û gotinên xerab pê kiribûn. Piştî ku bi Selahedîn re li hev hatibû êdî ew pê re 
beşdarî gelek cengên mezin yên dijî Frengan bûbû û Selahedîn jî gelek qedir dabûyê û ew perû kiribû. Ibn Xelîkan, 
b. n., 2/275; Ebû Şame, Zey/, 5/19 

7 Sincar/Şingal bajarekî navdar î kevnar yê herêma Cezîreyê ye û bi sê rojan ji Mûsilê dûr e. Yaqût, b. n., 2/297 

7 Kerek keleyeke asê ye li hêla Şamê ye ku dikeve navbera Eyleya ser derya Sor û Qudsê. Yaqût, b. n., 4/514 

7" Tîma bajarokekî hêla Şamê ye ku di navbera wê û Newala Qurayê de li ser riya hecîyên Şamê dimîne. Yaqût, b. 
n., 2/78 

* Ew Melik Ezîz Zaheredîn Seyf ul-Îslam Ebu l-Fewaris Tuxtekîn ibn Eyûb bû ku Selahedîn ew şandibû Yemenê 
da wê derê li hev rast bike. Ew çûbû karûbarê wê li hev sererastkiribû û heya mirina xwe ya sala 593/1196'an lê 
mabû. Ibn Esîr, b. n., 10/248; Ibn Xelîkan, b. n., 2/206; Ebû Şame, Zey/, r. 15; Ibn Wasil, b. n., 3/72; Ebu l-Fîda, 
Muxteser, 2/93: Ibn Kesîr, b. n., 13/15; Ibn Texreberdî, b. n., 6/141 

a “Umûd Sewarî li Îskenderîyeyê dikeve ser qeraxê deryaya Rûmê/Navîn ku dirêjîya wê 43 gaz (32m) in. Eb ul- 
Fîda, Teqwîm el-Buldan, Dar Sedir, Beyrût, 1840, r. 113 

Sala Pêncsed û Heftê û Heyştan (578/1182) 


AN 2 2‏ دع 


Tê [di vê sala 578/1182'an] de Seyf el-Îslam Tuxtekîn çû Yemenê ku 
Hetan?” lê dima, wî ferman kir ku [Hetan] here Şamê, wî jî mal û gencîneyê 
xwe da hev û dakete pişta Zebîdê,* lê Seyf el-Îslam ew girt. Wî hemî tiştên 
ku bi xwe re kom kiribû ku hêjabû hezar hezar dînarî da hev û dû re ew kuşt; 
hingê Osman îbn ez-Zencîlî““ li "Edenê** bû, gava ev yek bihîst berê xwe da 
Şamê û çû. 


Di meha seferê de Selahedîn ji Misrê derket çû Berkeyê“ û giregirên dew- 
letê jî ji bo verêkirinê pê re derketin. Siltan di ser Eyleyê” re çû Newala 
Mûsa.* Hingê Ferûxşah li Şamê bû; ew hat agahdarkirin ku Freng li Kerekê 


civîyane da têkevin pêşiya Siltan, ew ji Şamê derket û çû ser Teberîye,” Eka” 
û Debûrîyê”! û ew jî çûne wî. Ew rastî wan hat, ew şikandin hinek ji wan kuş- 
tin, dîl girtin û keleya bi navê kela Celdek”* ku diket raserî Sewedê” vegirt û 


çû heya Busrayê,* li wê derê giha Siltan û pêkve ketin Şamê. 


% Ew Hetanê kurê Kamilê kurê Munqizê Kenanî bû, ku Şemsidewle Torinşah piştî lihevrastkirna Yemenê û derû- 
dorên wê dema xwestibû vegere Şamê rabûbû birayê wî Seyfedîn Mibarek li Zebîdê danîbû cihê xwe, lê piştre wî jî 
xwestibû vegere û dema ji Torinşah destûr wergirtibû rabûbû Hêètanê birayê xwe danîbû cihê xwe û hatibû cem 
Torinşah û pê re çûbû Misrê. Ibn Esîr, b. n., 10/53, 105, 111; Ebû Şame, b. n., 3/64 

% Zebîd serbajarê tehaimê ye ku di tîra deryayê de ye û bi qonaxa rojekê ji deryayê dûr e. Eb ul-Fîda, Teqıfzz, r.79 
% Ezedîn Zencîlî Ebû Emer Osmanê kurê Elî ye ku serdarekî mezin bû û bi Torinşah ibn Eyûb re çûbû ser Yemenê 
û wî ew di sala pênsed û heftê û yekê (571/1175) de danîbû ser bajarê wê yê navdar “Edenê ku piştî sala 
590/1193'yan li Şamê miribû. Ebû Şame, b. n., 3/63, not 2 

“Eden bajarekî navdar yê Yemenê ye ku dikeve ser qeraxê Deryaya Hindê. Yaqût, b. n., 4/100 

% Berke cihek e li pişta Qahîreyê. Meqrîzî, 32/4/66, 1, beş 1, r. 77 

* Eyle bajarek e li ser Deryaya Sor li alîyê Şamê 05 0ط‎ 47 

Wadî Mûsa newalek e li başûrê Qudsê ku dikeve navbera wê û erdê Hîcazê. Yaqût, 5/398 

* Teberîye bajarekî piçûk e ku dikeve raserî Gola Teberîyeyê û li hêla çiyayê Tûrê dimîne. Ew ji aqarê Urdunê yê 
hêla Xûrê ye.Yaqût, b. n., 4/20 

% Eka navê bajarekî ser qeraxê derya Şamê ye û ji deverên ser bi Urdinê ve ye. Yaqût, b. n., 4/159 

 Debûre bajarokekî nêzîkî Teberîyeyê ye ku devereke bi ser Urdinê ve ye. Yaqût, b. n., 2/498 

%* Keleya Celdekê yek ji keleyên Şamê ye ku bi hebsê jî tê nasîn. Ibn el-Esîr, 10/544 

% Sewad devereke Belqayê ye ku ji ber reşayîya kevirên xwe ev nav wergirtiye. Yaqût, b. n., 3/309 

% Busra yek ji deverên ser bi Şamê ve ye ku navenda wîlayeta Hewranê bû. Yaqût, b. n., 1/522 

Berî hingê Mizaferedîn ibn Zeynedîn ji Siltan re nivîsîbû û meyla xwe ya 
bi ser wî ve nîşan dabû; ji ber vê Siltan rabû ji Şamê derket û çû Hemayê û 
Mizaferedîn îbn Zeynedîn jî çû gihayê û vegirtina Firatê jê re hêsa nîşan da, 
Cezîreyê girtî da zanîn û ji bo Helebê jî tu tişt pêwîst nedidît çunkî ji xwe ew 


li ber dest bû. 


Wî bi ya wî kir û ji Firatê derbas bû, çû daket Bîreyê”* û ji desthiladarên 
rojhilatê [Amed, Hisin Keyfa/Heskiîf, Heran, Riha, Reqe, Serê Kanîyê, 
Sirûc/Pirsûs û deverên wan] re nivîsand ku heyetan bişînin cem. Qutbedîn 
Îlxazîyê““ xwediyê Mêrdînê” çû bal, ew bi hatina wî şa bû û derket pêrgî wî; 
dû re Mihemed ibn Qereaslan ibn Artuqê”** xwediyê Hesenkeyfê/ Heskîfê” 
giha cem. Di pey de Siltan jî piştî vegirtina Bîreyê û dana wê bi mîrgehî bo 
Şehabedîn Mehmûdê Artûqî'? ji wê derê çû û daket ser Rihayê/Urfayê ku 


Fexredîn Mesûdê Zaferanî"! lê bû, wî bi ewleyî ew dayê û Siltan jî ew da ser 


mîrgehên Mizaferedîn ibn Zeynedîn ku Heran!” û derûdorên wê bûn. Dû 


% Bîre bajarekî nêzîkî Simeysatê ye ku dikeve navbera Heleb û gelîyên Rûmê û keleyeke asê lê bû ku xwedî pahna- 
„veke fireh bû. Yaqût, b. n., 1/624 

*% Qutbedîn Îlxazî ibn Necmedîn ibn Elbî ibn Temirtaş/Timûrtaş ibn Îlxazî ibn Artûqê xwedîyê Mêrdînê ku piştî 
mirina wî ya sala pêncsed û heştêyî (580/1184) kurê wî yê zarok Hisamedîn Bölük Arslan ketibû cihê wî û ji ber 
vê jî Şah Ermenê xwediyê Xelatê yê Xalê Qutbedîn dest danîbû ser karûbarê dewleta wî û Nizamedîn Beqeş kiribû 
perwerdekarê kurê wî. Ibn el-Esîr, b. n., 10/129 

” Mêrdîn keleyeke navdar e li ser kumçika Çiyayê Cezîreyê ku raserî Dinêser [Qoser/Qiziltepeya niha], Dara 
[bajarê kevnare yê navbera Nisêbîn û Mêrdînê] û Nisêbînê dikeve. Yaqût, b. n., 5/46 

% Nûredîn Mihemed ibn Kara Arslan ibn Dawidê Artuqîyê (562-5581/1166-1185) xwedîyê Heskîf û Amedê bû 
ku du kur li pey xwe hiştibûn. Yê mezin Qudbedîn Suqman/Sökmen ketibû cihê wî û karûbarê dewleta xwe jî spar- 
tibû wezîrê wî Qewamê kurê Semaqayê Sêrtî. Ibn el-Esîr, b. n., 10/133 

% Hesinkeyf/Heskîf bajar û keleyeke mezin e ku dikeve ser çemê Dîcle û di navbera Amed û Cizîra Botan de dimî- 
ne. Yaqût, b. n., 2/306. [Ya rasttir ew dikeve navbera Batman û Midyadê ku bi qasî sih kilometreyan nêzîkî 
Batmanê ye. 

'% Ew Şehabedîn Mehmûd ibn Îlyasê Artuqî bû û kurapê Qutbedîn Îlxazîyê Artuqî yê xwedîyê Mêrdînê bû ku xwe 
dabû hêla Siltan Selahedîn. Li gorî Ibn el-Esîr Bîre ya Şehabedîn bû lê piştî mirina wî ji kurê wî re mabû ku 
Qutbedînê kurapê bavê wî yê xwedîyê Mêrdînê xwestibû ew jê bistîne lê Selahedîn nehiştibû. Ibn el-Esîr, b. n., 
10/108 

'' Ew Fexredîn Mesûdê Zaferanî bû ku dema wefata Nûredîn Zengî ew li Hemayê dima, lê dû re xelkê Hemayê li 
ber rabû û ew jê derxist. Ew ji wê derê rabû çû Be rînê bi Frengan re li hev kir û li pêşberî Melik Salih ibn Nûredîn 
Zengî rabû û xwe tê de asê kir heya ku Siltan Selahedîn hat Şamê. Ew hingê çû cem Selahedîn û ket ber xizmeta wî 
û dû re jî çû cem Nasirudîn Şêrkohê kurapê Selahedînê Eyûbî. Ehmed ibn Ezreq el-Fariqî, Tarîxa Meyafaqîn, 
Nûbihar, Stenbol, 2014, r. 651; Ebû Şame, Rezdeteyn, Y:, ı. 0 

ı Heran bajarekî navdar î kevnar î pir mezin bû ku niha wêran bûye [hew şûnwarên hinek ji bajêr û yê zanîngeha 
wê ya kevnare dimîne], ew nêzîkî Rehayê ye û dikeve ser rêya Mûsil, Şam û welatê Rûmê [Bîzansê]. Tê gotin ku 
navê xwe ji navê Haranê birayê Îbrahîm Pêxember (e. s.) girtiye ku wî ava kiribû lê Ereban ew kiriye Heran. 
Herweha tê gotin jî ku ew yek ji bajarên pêşî ye ku piştî Tofanê hatibûye avakirin. Dîsa tê gotin ku warên Sabîyîyan 
û cihê civanên wan bûye û bermayên wan hê jî lê mane. Eb ul-Fida, 7eqıwim r.276, Yaqût, b.:n., 2/271 

re çû Reqayê ku Qutbedîn “الممعلا‎ [ibn Hisam el-Menbecî] lê bû, wî êminî 
dayê û çû dest danî ser Xabûr'"“ û Nisêbînê" û Eb ul-Hicayê 
Semîn/Qelew'%* danî ser Nisêbînê û Xabûr jî spart Cemaledîn Xweştirînê 
Ezkeşî'” û çû daket ser Mûsilê.'* Siltan daket ser derîyê Îmadî, Tac el-Milûk 
[Bûrî]'? jî daket ser derîyê pirê û Tiqyedîn Emer jî li ser derîyê rojhilatê bû. 


Heçî ji parastina bajêr Micahidedîn Qaymaz berpirsyar bû ku qenc bi 
parastina wê ve radibû. Ezedîn Mesûd rabû ji bo mehderiyê 
delegasyonek/desteyeke nimayendan şandibû cem Xelîfe!" û Xelîfe jî Şeyx 
eş-Şiyûx/Şêxêşêxan Ebd er-Rehîm şandibû û ji Siltan xwestibû ku ji ser 
Mûsilê rabe li ser soz û peymana ku Ezedîn bibe hevkarê wî û ji bo cenga 


Frengan pê re alîkarî bike. 


Siltan çel rojî li ser Mûsilê ma, lê dît ku ew bajarekî mezin û xwedî sipa- 
heke xurt e ku heya keleyên wê neyên vegirtin ew hew bi dorpêçanê nagihê 


5 Qutbedîn Yenal ibn Hisam el-Menbecî yek ji serdarên mezin yê Nûredîn bû ku bi Esededin Şêrkoh re çûbû 
Misrê, lê gava ku piştî wefata Şêrkoh wezîrtîya Misrê gihabû Selahedîn hingê ew jî bi Eynudewle Yarûqî ibn Koxat, 
Ezedîn Curdîk û yên din re zivirîbû Şamê ku gotibûn em nakevin bin fermandarîya Yûsuf (Selahedîn). Ew xwedîyê 
Menbecê bû ku piştî wefata Nûredîn Zengî dijberîyeke xurt li pêşberî Selahedînê Eyûbî kiribû ta ku Selahedîn 
Menbec jê sitandibû. Hingê ew çûbû cem Seyfedîn Xazî ibn Zengî ku wî jî Reqeyê dabûyê lê dûre di sala 
578/1177'an de Selahedîn ew jî jê sitandibû, ji ber ku di şerê navbera Zengî û Eyûbîyan de ew sersedemekî sereke 
bû û pir bi rik dijberîya Selahedîn dikir. Bundarî, 5eaa, r. 17, 98, 120, 256; Ebû Şame, b. n., 4, 655 

[Berê] Xabûr ji bo kûraneke fireh î mezin li herêma Cezîreyê dihat gotin ku navê xwe ji çemê Xabûrê yê navbera‏ “ا 
Serê Kanîyê û Firatê girtibû û gelek deverên dora wî jî li ser dihatin hesabê. Yaqût, b. n., 2/382‏ 

5 Bajarê Nisêbînê ku niha bi ser Mêrdînê ve ye dikeve ser riya karwanên Mûsil û Şamê. Yaqût, b. n., 5/233. Ew 
niha li ser riya hevrêşimê ye û dikeve navbera Dinêser/Qoser, Mêrdîn û Cizîra Botan û li ber sînorê Rojavayê 
Kurdistanê (Kurdistana Sûrîyeyê) ye. 

ı% Ji bo Eb ul-Hîcayê Semîn ku ji Kurdên Hezbanî yên hekemî yên Erbîlê ye bnr. li pêş r. 2, not 8. 

'” Cemaledîn/Hisamedînê kurê Xweştirînê Ezkeşî yek ji serdarên Šelahedîn û zanayên wî yê girîng bû ku li Saraya 
Qahîreyê Medreseyeke Şafî “îyan û enstîtuyeke Kurdî ava kiribû. Wî di sala 619/1122'yan de li Heranê bi 
Emadedîn Meştûb re ketibû zindana Melik Eşrefê Eyûbî û tê de wefat kiribû. Ew bapîrê mîrê mezin Mucîredîn Eb 
ul-Hîca Îsa ibn Heşîr ibn Xweştirînê Ezkeşîyê Kurdî bû ku vê dawîyê beşdarî cenga Tataran ya Eyn Calûtê bûbû 
û tê de gelek mêrxasî kiribû û di têkbirina Tataran de pareke wî ya mezin hebû. Melik Muzafer dema ketibû 
Dimeşqê ew bi Mîr Elemedîn Sencerê Helebî ve kiribû cihgirê xwe yê wê. Ew lê mabû heya ku di sala 661/1262'an 
de li Şamê rehmet kiribû û kurê wî Mîr Ezedîn Xweştirîn jî ji bo demekê ketibû cihê wî. Ebû Şame, b. n., 3/81, 
Zeyl, r. 344; Ibn Kesîr b. n., 13/181; Boris James, b. n., 172. Ibn Wasil, b. n., 4/76 

!" Ev cara pêşî bû ku Siltan Selahedîn avêtibû ser Mûsilê û dora wê pêçabû, ji bo berfirehî bnr. Ibn el-Esîr, b. مص‎ 
10/114. 

© Tac el-Milûk Ebû Se"îd Bûrî (556-579/1160-1183) ibn Eyûb ibn Şadî ibn Merwan Mecdedînê birayê Siltan 
Selahedîn yê piçûktirîn bû ku dîwaneke wî ya honraweyê heye. Wî ji ber birîna ku di cenga ser Helebê de girtibû 
di sala 579/1183'yan de wefat kir. Ibn Xelîkan, b. n., 1/280 

1” Ew Xelîfe Nasir li Dînîllah Eb ul-Ebbas Ehmed ibn el-Mustedi” bi Emrillah (553-622/1158-1225) ibn el- 
Mustencid Billah Yûsuf ibn el-Muqtefîyê Haşimîyê Ebbasî bû ku temenê wî gihabû 69 sal û du meh û bîst rojan û 
nêzîkî çel û heft salan xelîfetî kiribû. Wî di sala 622/1225'an de wefat kir û piştî wî jî kurê wî yê welîehd Ebû Nesr 
ez-Zahir bi Emrillah kete cihê wî, lê piştî neh mehan mir. Ebû Şame, Zeyl, 218; Ibn Kesîr, b. n., 13/81 

armanca xwe. Ew digel qasidê Xelîfe ji ser rabû û çû ser Sencarê!!! ku hingê 
Şerefedîn/Qutbedînê [birayê Ezedîn Mîrêmîran Hindû] lê bû û bi mence- 
nîqan lê da ta ku di sûrê de neqebeke mezin vebû. Li ser vê Şerefedîn tirsiya 
û hêviya ewleyiyê kir, wî ewleyî dayê û bi mal û eyalê xwe ve derket çû Mûsilê 
û Sincarê da Tiqyedînê biraziyê xwe!” û dû re jî çû Heranê, hêzên leşkerî yên 
Diyarê Bekir jî vegeriyan navendên xwe. 


Tê [di vê sala 578/1182'an] de bûyera navbera el-Hacib Lulu”!'? ya bi 
Frengan re ku mîrzayê Kerekê [Ernat/Rinald De Şatîyon] bi dar û textan ve 
çûbû Eyleyê,''“ lê mabû, li wê derê bi mebesta ku here ser Mekke û Medîneyê 
gemî saz kiribûn û li deryayê êrîş pêk anîbûn. Gava karê sazkirina gemîyan 
qediyabû, ew li wan siwar bûbû û di Deryaya Qulzemê/Sor de çûbû gihabû 
' 1226815 û dest danîbû ser keştîyên ticaran, ew talan kiribûn, hinek kesên tê 


de kuştibûn hinek jî dîl girtibûn û berê xwe dabûn Cideyê.!'“ 


Gava ev nûçe giha Melîk Adil, ew rabû ferman li Hisamedîn el-Hacib 
Lulu kir, ew li keştîyan siwar bû û di Deryaya Qulzemê de dabû pey wan, 
bayê jî alîkariya wî kiribû heya ku ew li hafa Medîneya Nebî (e. s.) gihîştibû 
wan; hinek ji wan di bejê de reviyabûn û yên din dîl hatibûn girtin. Wî sed 
û heftê kes dîl girtin, malên bazirganan xelaskir û li wan vegerand, dest danî 
ser keştîyên wan û vegeriya Qahîreyê. Wan ev yek ji Siltan re nivîsî û wî jî fer- 
man kir ku serê hinek dîlan li Qahîre, yê hinekan li Mekkê û yên hinekan jî 
li Medînê jêbikin û wan jî weha kir. 


ıı Li gorî Mensûr Mihemedê kurê T'iqyedînê Eyûbî ji ber ku Sincarîyan riya alîkarî û hawara ku di dema dorpêçana 
Mûsilê de ji derûdoran ji wan re dihar, dibirî loma Siltan Selahedîn pêşî birazîyê xwe T'iqyedîn Emer şandibûye ser 
Sincarê lê dû re dema ku navbeyncîyê Xelîfe hatiye navbera wan da wan li hev bîne û çendî ku negihaye tu encamê 
jî lê dîsa Selahedîn ji ser Mûsilê rabûye û çûye ser Sincarê ji bo alîkariya Tiqyedîn û ew ji birayê Ezedîn, Şerefedîn 
Mîrêmîran Hindûyê kurê Mewdûd sitandîye û Se dedînê kurê Mu “înedîn Onur danîye ser. Mensûr Mihemd ibn 
Teqyedîn Eyûbî, Midmar el-Hqaîq we sir» il-Xelayiq, el-Heyet el-Misrî el-Amme lil-Kitab, Misir, 2005, r. 136; Ibn 
el-Esîr, b. n., 10/114-116 

ı2 Li gorî Ibn el-Esîr û Mensûr Mihemedê Tiqyedîn siltan ew daye Se dedînê kurê Mu'înedîn Onur. Bnr. Ibn el- 
Esîr, b. n., 10/116; Mensûr Mihemed, b. n., r. 137 

ıı» Mîr Hisamedîn Lu 'luُ el-Hacib serdarekî sipaha Misrê ya dema Fatimîyan bû ku bi eslê xwe Ermenî bû, lê piştî 
dema Selahedîn bûbû yek ji giregêrin dewleta Selahîdîn û serekê hêza wî ya deryayî heya ku di sala pênsed û not û 
şeşan (596/1199) de miribû. Ebû Şame, b. n., 3/88, not 4 

'ı4 Eyle bajarekî ser Deryaya Sor e ji hêla Şamê ve ku keleya wê di nav deryayê de ye. Yaqût, b. n., 1/347, Eb ul-Fîda, 
Teqwîm ul-Buldan,rı.87 

„ 15 'Îzab bajarekî piçûk yê kevîya Deryaya Sor e û derbenda keştîyên ku ji Edenê diçin Se îda [Misrê] ye. Yaqût, b. 
n., 4/193 

ııe Cide bajarekî [S. Erebistana niha ye] ku dikeve ser qeraxê deryaya Yemenê. Yaqût, b. n., 2/133 

Qazî el-Fazil nameyek ji Xelîfe re nivîsî ku tê de weha digot: “Freng bi 
karekî kirêt ve rabûn û serê sibê zû daketin ber deryayê, wan keştîyek saz kir, 
ew bi cengawer û zexîre dagirtin û pê xwe berdan qeraxê Tehameyê.'” Ew bi 
tundrewî bi nav welat ketin ta ku Misilmanan digot qey êdî qiyamet fetl û 
pêçên xwe nîşan dide û berr û merşên xwe yên raxistî dide hev. Lê wê gavê ji 
bo xatirê hewşa Beyta Wî ya paristî û warê nebîyên Wî yên mezin û cihê gor- 
bihuşta Pêxemberê Wî yê pirgewre (e. s.) hêrsa Xwedê rabû çawa ku di ayeta 
Beytê de jî dema xwedîyê fîl hatibû wê û wan jî Xwedê kiribû wekîl û ew 
spartibû Wî, hingê heman qencî kiribû û çi baştirîn wekîl bû ku ji heqê wan 
derketibû û ji neyara tu agahdêr û şûnwar nehiştibû. Mîna ku dibêje: “Ewên 
kafirbûyî bi komî berbi dojehê ve hatin birin.”'"* 


Tê [di vê sala 578/1182'an] de melikên rojhilat qesda [şerê] Siltan kirin 
ku hingê li ser Heranê bû. Şahermenê xwedîyê Xelatê!” ku navê wî 
Zahîrudîn û nasnavê wî jî Suqmen/Sokman'% bû û berê ji bo mehderîya 
Mûsilê qasid şandibû cem Siltan, lê nehatibû pejirandin, hat û daket 
Herzemê."! Ezedîn jî bi leşkerê Mûsilê û yê Helebê ve derket û hat giha wî. 
Her wê demê pênc hezar leşkerê Misrê jî gihabû Siltan, wî leşker kişand Serê 


Kanîyê'? û lê daket; lê ew ji hev belav bûn û her yek ji wan vegeriya welatê 


xwe. 


7 Tehame herêmeke mîna Girava Erebî ye ku ji Yemenê heya derûdorên Şamê dirêj dibe. Yaqût, b. n., 2/74 

!lê Sûretê zumur (39), ayet 71 

٠١ Xelat bajarekî kevnar î navdar e ku berê di demeke pir kevn de bûye navenda Ermenistana Navîn. Yaqût, b. n., 
2/435. Ew dikeve Kurdistana niha ser qeraxê deryaçeya Wanê û di navbera Tetwan û Erdîşê de dimîne. 

5 Sökmen/Suqman ibn Zehiredin Îbrahîm ibn Sökman el-Qutbîyê koleyê Qutbedîn Îsmaîlê xwedîyê Merenda 
azerbaycanê bû ku di sala çarsed û not û sisiyan (493/1099) de kalê wî Suqman bi daxwazî û alîkariya xelkê Xelatê 
ew ji raspêrê Merwanîyan ku xûyê wî ji wan re nexweş bûbû û zordarî li wan dikir, sitandibû û heya vê salê 
(579/1183'yan jî 582/1186'an) jî Xelat di destê vî nevîyê wî Suqmanê II'em de mabû ku piştî wî jî ketibû destê 
koleyê wî Begtîmûr [Tîmûr Beg ?] ta ku ew jî di sala pêncsed û heştê û nehan (589/1193) de hatibû kuştin. Eb ul- 
Fîda, e/-Muxteser fi Exbar el-Beşer, Dar el-Kutub el-Îlmîye, Beyrût, 1997, 2/29, 46, 150 

'2! Herzem bajerekî piçûk e li ser çemikekî ku di newaleke bi darûber de di navbera Mêrdîn û Dinêserê/ Qoserê de 
dimîne. Yaqût, b. n., 2/278 

2 Serê Kanîyê bajarekî Cezîreyê [beşa bakur rojavayê Kurdistanê] yê navdar e ku dikeve navbera Heran, Nisêbîn 
û Dinêsirê/Qoserê, lê nêzîktirê Dinêsir [û Wêranşehrê] ye. Çar kanîyên pir bi av jê diherikin ku çemê Xabûrê ji 
wan dest pê dike. Yaqût, b. n., 3/14 

Siltan ji wê derê çû Amedê ku Mehmûd ibn Îl-Deniz'? lê dima, lê serekê 
wê Mehmûd ibn Neysan'"“ lê hikim dikir, bes Siltan jî berê ew bi Nûredîn 
Mihemed ibn Qere Aslan/Karaslan'* re soz dabû. Wî mencenîq li ser girê- 
dan û hindik mabû wê vegire ku hinek pîrekên çarşevkirî yên Îbn Îl-Deniz û 
Îbn Neysan hatin xwe avêtin cem û ji bo çend rojan hêvîya navberdayinê jê 
kirin ku wî jî ew da wan. 


Tê [di vê sala 578/1182'an] de ew leşkerên ku li ser keleya Harimê'“ bûn, 
dest danîn ser walîyê wê Serxekê”” û diruşmên Siltan avêtin û xeber gihandin 
wî, wî jî yekî ku ew teslîm bigire ji wan re şand. 


H Yefata] EÞmed îbn Elî îbn Eþmed er-Ruf/a'î'* 


Şêxê Betaîhîyan'? ku li Um 'Ebîdeyê'"” dima û xwedî keramet û paye bû, 
hersal di demên [civanê] de gelek kes li cem kom dibûn. Hinek şêxên me 
salix didan û [yekî ji wan] digot: “Ez di şeva nîvê meha Şabanê de çûme cem 
û min nêzîkî sed hezar kes li nik wî dît, min jê re got: Ev komeke pir e. Wî 
got: Ez bi vê mehşerê re hatime heşirkirin (lê ne] ku ketiye dilê min ez serekê 
vê komê me.” Ew yekî terkîcîhan, dilpak û nefspiçûk bû û tu tiştî bêqîmet 
«nedidît. Sedemê mirina wî jî ew bû ku hinek zahidan ev şi'ir jê re xwendibû: 


ı3 Ew Şems el-Milûk Mehmûd ibn Îl-Deniz/Îlildî bû ku xwedîyê Amedê yê kevn yê dema siltanên kevnar (li dor 
salên 543/1148] bû û kurê wî Mehmûd jî çendî ku pir bû jî lê li ber destê wî bû. Ebû Şame, b. n., 3/97; Mensûr 
Mihemedê ibn Tiqyedînê Eyûbî, b. n., 162; Ibn Ezreq el-Fariqî, b. n., r. 592 
!4 Li gor Ebû Şame ku ji Ibn Ebî Tey wergirtiye “Ibn Teysan” e, lê Ibn el-Esîr “Behaedîn Ibn Neysan” dide û li nik 
Îmad el-Katib jî “Ibn Neysan” e, navê wî yê tevayî jî li gorî AMM/Zmı:ar el-Heqayîqa Mensûr ibn Tiqyedîn Mesûd ibn 
Ebî Elî ibn Neysan e ne Mehmûd e. Ebû Şame b. n., 3/95, 97 
25 Ew Qutbedîn Îlxazî ibn Necmedîn ibn Elbî ibn Tîmûrtaş ibn Îlxaqzî ibn Artûqê xwedîyê Mêrdînê bû ku ji bilî 
wê Hesenkeyf û Amed jî yên wî bûn. Ew di sala pêncsed û heştêyî de (580/1184) mir û kurê wî yê piçûk ku deh 
salî bû kete cihê wî. Malbata Artûqiyan ku digihîje bavikê Dogerê Tirkmenî ji yên pêşî bûn ku berî Misrîyan dema 
ku Artûq ibn Ekseb/Eksuk walîtîya wê dikir, Qudsê parastibûn. Ebû Şame, b. n., 3/144; Ibn el-Esîr, b. n., 10/129; 
Sîpan Hesen Elî Bengelî, دونك‎ Keyfa, Spîrez, 2005, r. 3 
كت‎ Harim keleyek asê û navçeyeke mezin î bi darûber e ku li hêla Antakya dikeve, lê li ser Helebê ye. Yaqût, b. n., 
2/237 
127 Çendî ku Selahedîn ewleyî daye Serxek û ji dêla Harimê ve xwestiye çend deverên din bidê jî lê ew pêbawer 
nebûbû û nexwestibû keleyê teslîm bike û pêwendî bi Frengan re danîbû da wî biparêzin ta ku bi zor jê hatibû 
sitandin û ew hatibû girtin û zindankirin. Ibn el-Esîr b. n., 10/122-123 
2 Ew Ebû Ebas Ehmed Ebû Hesen Elî ibn Ebî Ebas Ehmed ibn Rufa'î bû ku yekî qenc î hiqûqnas û Şafı 'î bû û 
eslê wî Ereb bû. Gelek kesên feqîr pê bawer bûn ku li cem wî civiyabûn, dixwendin û “emel dikirin. Ibn Xelîkan, 
b.n. 1/182 
ı2 Betaîhîn devereke navdar e ku ji çend gundên navbera Wasit û Besrayê li nav avê li hev kom bûne, pêk tê. Ibn 
Xelîkan, b. n., 1/184 
'» Um 'Ebîde gundek ji yên Betahîhê ye. Ibn Xelîkan, b. n., 1/183 

Dema şeva tarî bû dilê min bi zikrê we tî bû/sewdaser bû 

Ez mîna kevokên qirikxelekkiriyê bi pirtikên rengîn diqîrim 
Ewr li ser min kul û xeman dibarînin 

Û li bin min jî derya ne ku kul ji wan dizên 

Ez ne kuştî me ji xwe di kuştinê de rihetî heye 

Û ne jî jê memnûn im ta ku ez azad bibim 


Li ser vê yekê Şêx girîya û nexweş ket û di roja pêncşema dozdeyê 


Cemadulûlaya [vê sala 578/1182'an) de wefat kir. 
[Yefata] Ferûxşabê kurê Şabinşabê kurê Eyûb 


Nasnavê wî Ezedîn bû ku nimûneyê hêja yê qencan bû, pir bi xêrûbêr bû 
û zahf qencî dikir, ew yekî nefspiçûk, xweşmêr, camêr û merd bû û pêşengekî 
mêrxas ku beriyê ji zilmê bû. Îmad el-Katib di Xerîdeyê'?! de li ser wî weha 
nivîsiye: “Wî kesên malbata xwe yên qenc di ser re digirt û bi zahfiya qenci- 
yên xwe rê ji jêxwestinê re nedihişt. Ji dostên wî yên taybetî û bijarte serek 
Tacedîn el-Kindî bû'” ku pirzanayê dema xwe, qencîkarê pir hêja, 
hilgirê/bargirê hêza xwe, şêwirmendê hogirên xwe, tîrêjên roja xwe û dilsozê 
dilê xwe bû. 


Ferûxşah şairekî rewanbêj bû ku Îmad el-Katib gotiye: “Wî ji bo xwe li 
ber destê Melîk Nasir Selahedîn ji min re weha gotiye: 


Gava te xwest ku heqê tiştan bidî wan 
Û li benda bikmê dadmendiyê yê baştirîn bî 
Tu qenciyê bi yê ne layiq re meke 


Zilma te danîna tiştan e ne di cibê de” 


Gelek honraweyên wî yên tomarkirî jî hene, wî di meha Cumadulûlayê 
de li Şamê wefat kir û li kumbeta xwe ya raserî bakurê meydanê yê bilind hat 
veşartin. Siltan piştî wî Be albekê di dest Melîk Emced Behremşahê [kurê 
wî] de hişt û Şemsedîn îbn el-Miqedem jî bi cihgirî şande wê derê. 


Kurtasiya navê kitêba katibê înşayê yê Selahedîn û Nûredîn Îmad el-Katib ya Xerîdet el-Qesir we Cerîdet el-‏ اذا 
“Esirê ye ku li ser şairan e.‏ 

Tacedîn Eb ul-Yemen Zeyd (520-613/1126-1216) ibn el-Hesen ibn Zeyd ibn el-Hesen ibn Se“îd el-Kindî ku li 
Bexdayê bûye û mezin bûye, lê li Şamê jiyaye û wefat kiriye. Ew yekî rêzimannas, wêjenas û rewanbêj bûye ku ji ber 
navdariya wî ne hewceyî gotin û pesnê ye. Ibn Xelîkan, b. n., 2/284 

Tê [di vê sala 578/1182'an] de şerî 'etnasê Şafi 'î Qutbedîn Nîşapûrî'” ku 
di sala 505/1111'an de li Nîşapûrê'“ hatibû dinê, çû rehmetê, wî di roja 
cejna remezanê de wefat kir û li goristana mitesewifan hat veşartin; ew yekî 
qenc î hêja û xuyxweş bû. 


Ew Eb ul-Me'alî Mesûd -(505-578/1114-1182) ibn Mihemed ibn Mesûd ibn Tahir Qutbedîn‏ ذا 
Nîsabûrîyê/Nîşapûrîyê Tersîşîyê hiqûqnasê Şafiî bû ku li Nîsabûr/Nîşapûr û Merweyê fiqih [hiqûqa Îslamê]‏ 
xwendibû, li Nîsabûrê li Medreseya Nîzamîye jî dersdêrî kiribû. Dû re li Şamê li Helebê li medreseyên ku Nûredîn‏ 
Mehmûd û Esededîn Şêrkoh jê re ava kiribûn, li Hemedanê û dîsa li Şamê ders dabû. Ji bilî kitêba ser eqîdeyê ku‏ 
hemî babetên pêwîst ji Selahedîn re nivîsîbû, wî kitêbeke Fiqhê ya fetwayê bi navê “el-Hadî” jî nivîsîbû. Ibn‏ 
Xelîkan, b. n., 4/418‏ 


Nîsabûr/Nîşapûr bajarekî mezin î navdar e ku kana qencan û kanîya zanayan bû û gelek mêweyên xweş lê‏ 4د 
hene.Yaqût, b. n., 5/382‏ 

Sala Pêncsed û Heftê û Nehan (579/1183) 


9 _ÎhA2 


Di meha Miheremê de Siltan, Amedê teslîm girt û li saraya wê rûnişt, lê 
dû re ew. û deverên pê ve girêdayî da Nûredîn Mihemedê kurê Qere 
Arslan/Kara Arslan'* û [Qazî] el-Fazil jî li ser vê vegirtinê ji Xelîfe re name- 
yek nivîsî: 

“Xizmetkar li benda bersivê ye da bi leşker ku gotin e û bi rim ku qelem 
e, dirêjî pê bide ku ev yeka han [vegirtina Amedê) ne ji ber sedemê pêşketina 
dewleta ku danîbû lê textê wê xwar bûbû, pêk hat û ne ji ber dozeke ku 
xemên sipaha wî bê wê dozê piçûk hatibû dêran jî bû. Lê belê ji ber ku jê 
[Amedê] hevrîşimekî pir bi bal vê Cezîreya han ve tê şandin û ew jî dibe cihê 
cudahî û zehmetiyê ku loma ev vegirtin pêk hat. Îcar ger ku ew şandina hev- 
rîşim di yek rêzebendê de li hev bê sererastkirin dê hemî leşkerê Îslamê di 
cenga dîjî kafiran de bi rêkûpêk yekrêz bibe. Çawa ku kufr jî dê li ser piştê li 
erdê bikeve, bê avêtin û li çol û xaka Misrê ya rast û li av û deryayên Cezîreyê 
hemî têk biçe.” 


Di meha Miheremê de Siltan hilkişiya, çû li çemê Firatê xist da here ser 
bajarê Helebê. 


Yegirtina Helebê 


Wî riya xwe bi Eyntabê'* xist ku Nasihudîn Mihemed ibn Xumartekîn"” 
lê dima, ew daket cem û wî jî mazûvaniyeke baş jê re kir ku wî (Siltan) jî ew 
li ser wê [Eyntabê] hişt. Ew di 13”ê Miheremê de giha Helebê û li meydana 


'? Nûredîn Mihemedê kurê Qere Aslanê Artûqîyê xwedîyê Hisenkeyfê/Heskîfê ye ku behsa wî li pêş di babeta 
vegirtina Amedê de derbas bû. 

> Eyntab keleyeke asê û navçeyeke navbera Heleb û Antakya ye ku bi navê Dîlokê jî dihat nasîn û bi Helebê ve 
girêdayê bû. Yaqût, b. n., 4/199. Niha bajarekî mezin û navendeke endustrî û bazirganîyê ye li rojavayê Kurdistanê. 
7 Li gorî Ibn el-Esîr ew Nasirudîn Mihemedê birayê Şêx Îsmaîlê xeznedarê Nûredîn Zengî bû. Ibn el-Esîr b. n., 
10/120 

Xidir/Kesk daket û ji spêdeyê heya êvarê ceng kir. Birayê Siltan Tac el-Milûk 
Bûrî derket pêş û tîrek hat li çavê wî ket û ew gelekî êşand ta ku di 23'yê 
meha Seferê de pê mir. 


Dû re dema Emadedîn Zengî fêhm kir ku hêza wî têrî şer nake rabû ji 
Hisamedîn Tuman"”* re got ku derkeve here cem Selahedîn û hêvîya aştîyê jê 
bike. Ew bi dizî derket da kes pê nizanibe û biryara lihevhatinê hat dayîn ku 
Sencar û deverên wê û Xabûr û Nisêbîn li “Emadedîn bê vegerandin. Gava 
xelk pê hîsiyan serdar jî rabûn çûn cem Selahedîn û wî jî xil et [cibê serdari- 
yê] li wan kir, lê xelkê Helebê li bin keleyê hincan, kinc û sabûn danîn û li 
Emadedîn kirin gazî: “Ey karker, ey şolkar, dakeve were mîna xunsayan 
(nêrûmêyan) kincan bişo; ji vê pê ve tu bi kêrî tu tiştî nayê.” û weha li ser şi ir 
çêkirin. 


Di 23'yê Seferê de Tac el-Milûkê birayê Selahedîn wefat kir, Siltan pir li 
ber ket û pê gelekî xemgîn bû û di sersaxiyê de rûnişt. Hingê “Emadedîn jî 
daket cem, Siltan derket pêşiyê, pir qedirê wî girt û jê re xizmet kir û hespên 
beze/entîke û perûyên giranbiha jê re pêşkêş kir. Dû re “Emadedîn vegeriya 
Keleyê û Siltan jî li ser birayê xwe dilşikestî û xemgîn bû û digiriya û digot: 
“Min mûyekî porê birayê xwe bi Helebê nedida.” Emadedîn çû Sincarê û 
Siltan jî li çadirê ma bê ku qîmet bide Helebê; dû re hilkişiya keleyê û Qazîyê 
Şamê Mihyedîn ibn Zekiyedîn el-Qereşî'” li ser ev şi'ir got: 


Vegirtina te ya keleya Şehba!“ di Seferê de 
Mijdevan e ji bo vegirtinên Qudsê di Recebê de 


Xelk li avêtina/gotina wî ya bêmeram ma ecêbmayî, çawa digot weha jî 
141 y^, 


bû û Siltan jî ew kir serekqaziyê Helebê û Şamê jî da ser. Wî Tilbaşer“' û 
J qazıy J 
Tilxalidê!'? da Bedredîn Dildirim ibn Behaedîn ibn Yarûq.'“ Keleya 


Li gor Ibn el-Esîr Mîr Tûman el-Yarûqî ye ku serdarekî mêrxas yê Misilmanan bû û di sala pêncsed û heştê û‏ فت 
pêncan (585/1189) de miribû; li gor Îbn Xelîkan jî navê wî yê temamî Mîr Hisamedîn Tûman ibn Xazî ibn Yelmî‏ 
Ebû Şame, b. n., 3/102 û 4/49; Ibn‏ ;10/121 .ص ibn Tencûl bû ku ji çiyayê Selûr yê dora Helebê bû. Ibn el-Esîr, b.‏ 
Xelîkan b. n., 5/522, beşa Jînenîgariya Selahedîn.‏ 

135 Ji bo agahên ser li jor li beşê sala 572'yan binihêre. 

Li gor ibn el-Esîr û Ebû Şame “Vegirtina we ya Helebê bi şûr e” ye. Ibn el-Esîr, b. n., 10/122; Ebû Şame, b. n.,‏ د 
3/111 

ıi Tjlbaşer keleyeke asê û navçeyeke fireh bû li bakurê Helebê ku Ermenî lê diman. Yaqût, b. n., 2/47 

142 Tilxalid keleyeke dora Helebê bû. Yaqût, b. n., 2/48 

ı4 Ew Mîr Bedredîn Dildirim ibn Yarûq el-Yarûqîyê xwedîyê Tilbaşerê bû ku di sala şeşsed û yazdan (611/ 1214) 
de miribû. Ebû Şame, Zey/, r. 5 


6o 





Eُzazê'“ jî da Elemedîn Silêman ibn Cender'“ û dû re di roja şemiyê ya doz- 
deyê Rebî “elaxerê de ji Helebê derket û di sisyê Cemadelewelê de kete Şamê, 
çend rojan lê ma û derket çû el-Exwarê.'“ 


Tê (di vê sala 579/1183'an) de Zeynedîn Yûsuf ibn Zeynedîn Elî 
Kuçuk!“ li Erbîlê (Hewlêrê) li ber Mûsilê serî hilda û meyla xwe ya bi Siltan 


re jê re nivîsî, wî jî menşûrê'“ Erbîlê jê re şand. 


Herweha Sencerşah ibn Seyfedîn Xazî serî li Cezîreyê rakir, ku zarokekî 
piçûk bû, çunkî Micahîdedîn Qaymazê'? ku li Mûsilê cihgir û wesiyê ser 
zaroyên Zeynedîn!” û Seyfedîn'' yên Erbîl û Cezîreyê bû. Mehmûd ibn 
Zilfendar'* ji ber ku ji Micahîdedîn Qaymaz dihesidî rabû ji “Ezedîn Mesûdê 
xwediyê Mûsilê re îma kir ku dest deyne serê û wî jî ew (Qaymaz) girt, lê 
karûbarê welatan hat birrîn [nehat kirin]. Dema Ezedîn dît ku pêkanîna 
karûbarê welatan qut bû û nekirî ma, rabû Micahîdedîn berda, qencî pê re 
kir, ew danî ser kela Mûsilê û dest danî ser Ibn Zilfendar û hemî kesên ku ji 
bo girtina Micahîdedîn ew han dabûn. 


'4 E?zaz keleyeke navdar bû ku diket bakur-rojavayê Helebê. Eb ul-Fîda, Teqıwfm, r.231-232 

Ew Elemedîn Silêman ibn Cender ku yek ji serdarên mezin yê Helebê bû û dostekî kevn yê Siltan Selahedîn yê‏ كف 
berî desthilatdariya wî bû û pir pêbawer bû ku pê dişêwirî. Ew biramakê Melik Adil bû ku di sala587/1191'ê de‏ 
wefat kiribû û yê ku piştî nexweşiya Selahedîn ya xedar jê re destnîşan kiribû da Împaratorîya xwe di nav zaroyên‏ 
Bundarî, Sena ul-Nerq, r. 288‏ ;10/140 .ص xwe de parve bike jî ew bû. Îsfehanî, Fe, 571; Ibn el-Esîr, b.‏ 

Exwar/Xewr kûrana Urdinê ya erdê Şamê ya navbera Dimeşq û Qudsê ye ku ji herduyan jî nizimtir e, çemê‏ كك 
Urdinê tê re derbas dibe û gelek gund bajar lê hene. Yaqût, b. n., 4/245-246‏ 

47 Ew Zeynedîn Yûsuf ibn Zeynedîn Elî Kuçukê birayê Mizaferedîn Gokbûrîyê serdarê navdar û zavayê Selahedîn 
bû ku dema cenga ser Ekayê nexweş ketibû û wextekî hindik piştre di remezana sala pêncsed û heştê û şeşan 
(586/1190) de miribû û piştî wî Mizaferedîn ji Selahedîn xwestibû ku ji dêla Heran û Rihayê ve Erbîlê bidê û wî 
jî ew dabûyê. Ebû Şame, b. n., 4/98-99; Ibn el-Esîr, b. n., 10/199 

4 Fermannameya Siltan, şah, padişah û xelîfeyan e ji bo dayina mîrgeh, mal yan jî payeyekê ji serdar, mîr û merivên 
dewletê yên din re. Qelqeşendî, راك‎ #l-E eşa fî Sîna 'et el-Înşa, Dar el-Kutub el-Îlmîye, Beyrût, 1987, bg. 13, r. 162 
ı4 Micahîdedîn Qaymaz Xadimê Rûmî ibn Ebdullah ez-Zeynî ku koleyê Zeynedîn Elî Küçükê kurê Begtekînê 
xwedîyê Erbîlê bû û bavê Mizaferedîn Gokbûrîyê zavayê Selahedîn û yek ji serdarên wî yên mêrxastirîn bû. Wî di 
dema serdarî û cihgirîya xwe ya malbata Zengîyan de li Mûsilê gelek mizgeft, bîmaristan û tekye ava kiribû û weqif 
danîbûn ser wan û gelek xêr jî li feqîr û belengazên wê derê kiribû ta ku kurê Ezedîn Mesûdê Zengî Nûredîn 
Arslanşah piştî mirina bavê xwe ew avêtibû zindanê û heya mirina xwe ya sala pêncsed û not û çaran (594/1197) 
jî tê de mabû. Ebû Şame, Zey/, 20; Ibn el-Kesîr b. n., 13/19; Ibn el-Esîr, b. n., 10/251 

0 Zeynedîn Ebû Se'îd Elî Kuçukê kurê Begtekîn ku xwedîyê Erbîlê û bavê Melik Mi`ezem Mizaferedîn Gokbûrî 
û Zeynedîn Yûsuf bû ku li jor behsa wan hemiyan derbas bû. 

5! Seyfedîn Xazîyê kurê Qutbedîn Mewdûdê kurê Emadedîn Zengîyê kurê Aqsenqer e ku behsa wan berê derbas bû. 
'& Mehmûd ibn Zilfendar yek ji wanê ku ji bo girtina Micahîdedîn Qaymaz, Ezedîn Mesûd han dabû û piştî girtina 
Micahîdedîn, Ezedîn Mesûd walîtîya Mûsilê dabûyê. Ibn el-Esîr, b. n., 10/123 

Xezaya Beysanê'“ 


Siltan Selahedîn di Cemadelaxerê de ji Exwarê çû Beysanê ku xelkê wê jê 
reviyabû, Curdîkê Nûrî,'* Cawlîyê Esedî [Şêrkoyî]!* û komek ji Nûrîyan!“ 
hatin pêrgî wî. Ew hatin "Eyn Calûtê'” û Freng jî li ser Fûleyê'* bûn, hinek 
ji Frengan êrîşî ser “Eyn Calûtê kir û komeke pir ji wan hat kuştin û sed fêris 


jî hatin dîlgirtin. 


Siltan ji wê derê ber bi Fûleyê ve çû da li pêşberî wan rêza cengê girêde. 
Frengan xwe di hundir de asê kir û tu kes ji wan derneket heya ku bû şev, bi 
şev ew ber bi “Ekayê ve çûn û Siltan jî da pey wan ji paş ve li wan xist ku heya 
ketin 'Ekayê, komek ji wan hat kuştin; Siltan ji dû wan vegeriya û di rê de 
talan û şewatê da kirin heya ku kete Şamê. 


53 Beysan bajarekî Urdinê ye ku dikeve Kûrana Şamê û di navbera Hewran û Filistînê de dimîne. Yaqût, b. n., 
1/625 

Ew Ezedîn Curdîkê koleyê Nûredîn Zengî bû ku pêşengekî mêrxas û fêrisekî hêja yê dema wî û ya Selahedîn tev‏ 4ت 
de bû û bi Şêrkoh re çûbû Misrê, bi Selahedîn re dest danîbû ser Şawerê wezîrê xelîfeyê Misrê yê Fatimî el-Adid û‏ 
demekê Selahedîn birêvebirina Qudsê jî spartibûyê. Ebû Şame, b. n., 4/259; Ibn Xelîkan, b. n., 5/504, beşa jiyana‏ 
Selahedîn.‏ 

'5 Ev Ezedîn Cawlîyê/Çawlîyê: Esedî pêşî koleyê Aqsenqerê Bursiqî bû ku dema bêbextiya pê re ya sala 
522/1128'an dest danîbû ser desthilatdariya Mûsilê ta ku demek piştre di heman salê de Siltan Mehmûdê Selçûqî 
ew dabû Emadedînê Zengî. Piştî wê bi demekê ew gihabû Esededîn Şêrkoh û bûbû serekkoleyên wî û mêrxastirînê. 
Ew herdem di cehd û xebata cihadê de bû ku di vegera ji vegirtina Meyafarqînê berbi Mûsilê ve di rê de ketibû û 
nigê wî şikestibû û dû re miribû. Ibn Wasil, b. n., 1/31, 32, 34; Bundarî, 5ezaa sl-Berq, ı. 346 

Ji mîrek û serdarên ber xizmeta Nûredîn Mehmûd Zengî re tê gotin.‏ كك 

7 “Eyn Calût bajarekî bi ser Filistînê ve ye ku dikeve navbera Beysan û Nablusê. Yaqût, b. n., 4/200 

55 Fûle bajarokekî ku ji hêla Şamê ve digihê Filistînê. Yaqût, b. n., 4/318 

Sala Pêncsed û Heştêyî ]580/1184['* 


فوصاطاحجريةه 


Dû re di meha Recebê de ew derket ku here ser Kerekê û birayê wî Melîk 
Adil jî jê re nivîsîbû ku ji dêla Misrê ve Helebê bidê, wî jî jê re nivîsî da li 
Kerekê bigihîje wî. Ew li Kerekê gihan hev û Siltan Mencenîq li ser girêdan, 

Freng li hev civiyan û daketin Waliha'% nêzî Kerekê. Siltan tê geha ku hesara 
Kerekê dê dirêj bibe û ji ser rabû çû Şamê û birayê wî Adil jî pê re çû. 


Wî Heleb dayê û ew çûyê ku kurê Selahedîn Melik Zahir Xazî û Seyfedîn 
Ezkeş!“! lê bûn. Wan ew dayê û Zahir jî berbiçav bi dilxweşî çû Şamê ber xiz- 


meta bavê xwe, lê tiştê di dilê wî de tê عل‎ bû.'? 


Tê (di vê sala 580/1184'an) de di navbera Kurd û Tirkan de bûyer der- 
ketin ku serkeftin ya Tirkan bû. 


ı9 Sernavê salê ji vê derê kêm bû, min lê zêde kir. 

ı6 Waleh cihek e li Belqayê ku dikeve navbera Dimeşq û Wad el-Qurayê û gundekî ser riya ku ji Emanê diçe Kerekê 
ye. Meqrîzî, Silûk, 1/1, r. 84, not 2; Bundarî, b. n., r. 32; Ebû Şame, b. n., 2/56; Ibn Şedad, b. n., 53-54 

4 Ew Seyfedîn Yazkûcê Esedî bû ku di sala pêncsed û heftê û yekê (571/ 1175) de li ser keleya Ezazê gava yê batinî 
xwestibû Selahedîn bikuje, wî ew kuştibû û dû re Siltan ew kiribû walîyê Helebê ser karûbarê kurê xwe Melik 
Zahir. Ew di sala pêncsed û not û nehan (599/1202) de miribû. Li gor Ibn Şedad Yazkic e, li gor Ibn el-Esîr jî 
Yazkiş/Yazkic e û li gor Ebû Şame jî Ezkeş û Eyazkûc e. Ibn Xelîkan, b. n., 5/522; Qazî Behaedîn Ibn Şedad, Sfrez 
Selabedîn Eyûbî, Dar el-Qelem el-Erebî, 2001, Heleb, r. 72; Ibn el-Esîr, b. n., 10/124; Ebû Şame, b. n., 3/113, not 
2 û Zeyl, r. 5S2 

ıe Di sala pêncsed û heftê û nehan (579/1183) de dema Siltan Selahedîn Helebê vegirtibû hingê ew dabû kurê xwe 
Melik Zahir Xazî (568-613/1172-1216) ku hê zarok bû û Seyfedîn Yazkûcê Esedî jî danîbû bal ji bo tevgerandina 
karûbarê wî, lê gava ew jê sitand û da mamê wî Adil dengê xwe nekir, lê ew bêdilê wî bû, çunkî wî ji Mecdedîn ibn 
Xeşab re gotibû: “Gava min bihîst ku Siltan Helebê daye Melik Adil, ez pir xemgîn bûm, lewra min pir jê hez kiribû 
ku min bêrîya wê dikir û bêyî wê nediqedand; min digot xwezî yan neda min yan jî ji min nestanda.” Ebû Şame, b. 


n., 3/125; Ibn Xelîkan, b. n., 3/448 

Nameya wa 'iz Zeynedîn!“ ku pê Siltan vedixwend Misrê 


“Xwedê dema desthilatdariya mewlana Siltan el-Melik en-Nasir bidomî- 
ne û wê xurtir, serkeftîtir û rasttir bidêrîne. Gelo tu tiştê ku mezinê me pê 
bêriya Misrê, Nîlê wê, xêrên wê, av û şerbeta wê ya xweş, saraya wê, keştîgeha 
wê, derya û kendava wê, dar û berên wê, bihna wê, bender û pîvanga wê, 
hogiriya xelkê wê, qesrên wê yên mu'izî,'“ qonaxên wê “املق مغر‎ Çîzeya'“ 
wê, girava wê ya Rewdeya ber Nîlê wê, bereketa birkên'“ wê, Qelyûba!“ wê 
ya dilrakişên, rê û dirbên wê yên hişbir, cihê hevgihîştina herdu deryayan [ya 
şor û şêrîn], cihê hilkişîna piramîdan, gulşena bihuşta wê û gulzara bostanên 
wê, mizgeft û şehîdgehên wê, qeraxên wê yên mezin î fireh û nîşanên qenci- 


yên wê bike, dibînî?” 


Siltan jî jê re nivîsî: “Nameya şerî 'etnas Zeynedîn, Xwedê bereketa wî 
bidomîne, gihîşte me, [me xweşiya diyarê Misrê û nermiya hêwa wê nas kiri- 
عر‎ - - - lê]'? guman nîne ku Şam qenctir e, xêra nişteciyên wê mezintir e, dil 
jî bi ser ve meyildartir in, ava wê ya sar çêtir û bêhtir e, hêwaya wê ya havîn û 
zivistanan xweştir e, çawa ku rewşa wê şepaltir e, spehîtiya wê kamiltir e û dil 
jî lê şadtir e. Herweha xatûnên Şamê yên alîperde yî spehî meşatekirî ne, 
girêbendên wan vekirîne, baxçeyên wê dîmenxweş in û awirên wê tûj in 
mîna yên merivên wê, belkî jî merivên çavê wê ne, kemerên wê girêdayî ne û 
zîv û zêrên wê xalis in. Evîndarên wê sewdaser in, dildarên wê bêlome ne, di 
bilindiya girên wê de guman nîne û ji her rohniyê re mînak heye, beşawen- 
dên wê li ser belgên din mîna jina sermest dilîzin û şalûl û bilbilên wê bi 
zimanê biyanî û Erebî tev dixwînin. 


Ew Zeynedîn Elî ibn Necayê Wa`iz bû ku ji xelkê Şamê bû, lê li Misrê jiyabû ku bi waz û şîretên xwe yên‏ ا 
xweşbêjî û bi qencîya xwe ya rûgeşî navdar bû. Ji ber hevnasîna wan ya ji mêj ve û xweşîya xuyê wî yê hezkirî Siltan‏ 
gelek qencî pê re dikir û timî pê dişêwirî û jê re dinivîsî. Ebû Şame, b. n., 3/137-139‏ 

4“ Yanî qesrên xelîfeyê fatimî Mu`îz Lêdînîllah Ebû Temîm Me`d ibn Mensûr ibn Qayim ibn Mehdî “Ubeydullah 
ku di dema wî de di sala sêsed û pêncî û heştan (358/968) de Fatimîyan bi serdarîya Cewherê Seqelî Misrê vegir- 
tibû û her wî Qahîreyê digel qesrên wê ji Mu`îz re ava kiribû. Ibn Xelîkan, b. n., 3/99 

!6 Qonaxên ezîzî ew in ku Sitîya Texrîberdîya keça Ezîz Billah li raserî Nîlê ava kiribû û hertişt û herder jê ve xwiya- 
bû ku dû re Fatimîyan ew ji xwe re kiribûn seyrangeh, lê pişt re Tiqyedîn Emerê Eyûbî ew kiribûn Medrese. Ebû 
Şame, b. n., 2/1, r. 188 ku ji el-Mewa'iz we l-Î “tîbara Meqrîzî 1/483'yan veguhastîye. 

6 Cîze bajarokekî piçûk e ku ji hêla rojava ve dikeve pêşberî Fistat û Misrê û mezintirîn kûrana Misrê ye. Yaqût, 
b. n., 2/200 

1 Bi navê Birkê çend cih li Misrê hene, mîna Birka Hecîyan ku dema hecî diçûn hecê yan jî ji hecê dihatin lê kom dibûn û 
herweha sipaha Misrê jî berî ku here cengê lê diciviya, Birka Fîl, Birka Hebe û hinekî din. Ebû Şame, b. n., 2/1, r. 189. 

1 Qelyûb navenda wîlayeta Qelyûbîyeyê ye ku dikeve bakurê Qahîreyê. Qutbedîn Mûsa ibn Mihemed Yûnînî, 
Zeylu Mîrat ut-Zeman, Mecme` Seqqafe, Ebû Dabi, 2007, bg. 2/1181 

© Li gorî Ebû Şame ev çend rêzên zêde jî di destpêka nameya ku Îsfehanî li ser navê Selahedîn ji feqeh Zeynedîn 
re nivîsî ye, hene, lê ew ji ya Nivîskarê me û ya Bundarî ku ji Îsfehanî veguhastiye kêm in û çawa dixwiyê hemiyan 
jî jê veguhastiye lê bi kurtasî û hinek guhertin. Bnr. Ebû Şame, b. n., 2/1, r. 188-190; Bundarî, b. n., r. 312-313. 

Herweha çend ji avên kûr î pir yên avdêr û çemên wê yên herek lê hene, 
mêweyên bêbeha, rih û rihan, fêkî û hinar, camêrî û xêrên qenc ku Xwedayê 
berztirîn bi xwe pê sond xwariye û gotiye; “We t- tîn we z-zeytûnî”"” ku hêja- 
yiya wan ya nihênî diyar dike, lê hene. Çawa ku Pêxember (e. s.) jî gotiye; 'Ji 
nav welatên Xwedê Şam yê paqij î çêtir e ku loma koleyên xwe yên qenctirîn 
jî dişîne wê derê.”'”' Hemî eshabiyan xwestine li Şamê rûnin û Şam di dest- 


pêka Îslamê [14/635] de hatiye stendin.”? 


Ji xwe înkar nakin ku Xwedê teala behsa Misrê jî kiriye, lê li ser devê 
Firawn gava gotiye: “Ma milkê Misrê ne yê min "ارك‎ bes ev yek jê re weke cihê 
lome û riswayiyê nîşan daye. Ma tu nabînî ku Yûsuf (e. s.) jê bar kiriye çûye 
Şamê, ji xwe dû re mayîna Şamê nêzîktirê dilêrî û pêwîsttirê şadî û çalakiyê ye. 


Ma rakêşana çiyayê raserî goristana Qerafeya Fistat, Misir û Qahîreyê ji 
Senaya çiyayê Senîrê ka ye û ka tozqala bilind ya kumçika şerefeya ronahiyê. 
Ka ye kelpîçên çiyayê Lubnanê yên pîramîdan, ku herdu jî her mîna du qelîş- 
tekan in. Ma gelo digel dirêjiya delta û dayina Nîlê jî sermaya teyrokê di têra- 
viya yê tî de û fêdeya nexweşiyê tê de heye û ji wê zahfiyê re xweşikî û teyisîna 
vî hindikî çî ye? Bêguman pesindêriya me li mizgeftê û li kumbeta sîsyarikê 
ye ku pê kurtkirna qesrê tê diyarkirin. Ger çemekî wan mîna yê Banasê”“ 
hebûya dê pêwîstiya wan bi alavê pîvanê tunebûya û em welatî nakolin çawa 
ku wî dûr dikin û em qenciya wî inkar nakin çawa ku kirine. Ji xwe hezkirina 
welat ji îmanê ye û em înkar nakin ku herêma Misrê herêmeke pir mezin e û 
hêvîdar in ku Zeynedîn vegere cem heqiyê û hevkariyê bi tiştê biheqtirîn re 


bike.” 


Tê (di vê sala 580/1184'an) de Siltan êrîşî Nablusê"* kir ku hingê sipaha 
rojhilat, ya Husnê [Hesenkêfê/Heskîfê], ya Amedê, ya Diyarê Bekir digel 
Mizaferedînê kurê Zeynedîn, Melik Adil ji Helebê û Tiqyedîn “Umer jî bi 


7” Sûretê Tîn (95), ayet 1 
70 Ji bo vê hedîsê bnr. Ebû Şame, b. n., 2/1, r. 190 û 3/139, not 3. 

ı2 Vegirtina Şamê di sala 14/635'an de pêk hatiye. Ibn Esakir, Muxteseru Tarîxî Dimeşq, bg. 1, r. 203 

173 Sûretê Zuxruf (43), ayet 51 

7 Banas şaxekî çemê Şamê yê mezintirîn yê Bereda ye ku li gundê Dumerê dibe sê şax: nîvê wî bi navê xwe yê 
Bereda didomîne, yê din dibe Sewra ku li çepê Bereda dimîne û yê din jî Banas e ku li başûrê wî ye. Yaqût, b. n., 
1/393, 450 

5 Nablus bajarekî navdar e li erdê Filistînê ku dikeve navbera du çiyayên dirêj î teng û pirbiav û erdê wê jî bi kevir 
e û bi qasî deh fersexan (60km?) nêzî Qudsê ye. Yaqût, b. n., 5/288 

sipahên xwe ve hatin. Ew ji Şamê derket, daket Kerekê!“ û mencenîq li ser 
girêdan ku vegirtina wê yek ji girîngtirîn armanca wî bû, çunkî ew diket ser 
rêya Misrê. Nûçe gihîşt Frengan, wan siwar û peyayên xwe dan hev û ber pê 
ve çûn heya daketin Walehê. Siltan qeraxên wan yên vala talan kir û çû heya 
giha Belqayê"” û dakete Xûrê û êrîş bir ser Nablusê, lê kuşt, dîl girt û daket 
ser Sebsetiyeyê”* ku rahib û keşe lê diman û emanet jî li nik wan bûn. Wan 
hêviya ewleyiyê jê kir û ger bide wan dê dîlên di dest xwe de hemî berdin. Wî 
ewleyî da wan, çû ser Xûrê û ji nişka ve derket hafa 'Eqebe Fîqê'” û vegeriya 
Şamê. Peyambirên Xelîfe ku heya hingê pê re bûn, xwestin vegerin Bexdayê, 
wî jî destûr da wan. 


Tê (di vê sala 580/1184'an) de Qutbedîn Îlxazî Zeynel Begê xwediyê 
Mêrdînê wefat kir û du lawên biçûk li pey xwe hişt. Ew yekî camêr, mêrxas, 
dadmend û bi wijdan bû. 


Tê. (di vê sala 580/1184'an) de peyambirên Zeynedîn Yûsuf ibn 
Zeynedîn Elî Kuçuk gihîştin cem Siltan û ew agahdar kirin ku leşkerê Mûsilê 
bi serdariya Micahidedîn Qaymaz û leşkerê Qizil [Qizil Aslan]'* jî pê re ku 
hejmara wan şeşhezar bû, gihane deverê. Lê Zeynedîn Yûsuf bi leşkerê Erbîlê 
ve ku ji hezar siwarî kêmtir bûn derketiye pêşiya wan, ew şikandine, pirên 
wan kuştine û dîl girtine. Dema Siltan ev bihîst jê re karekî mezin hat, çunkî 
Zeynedîn Yûsuf kilîklên xwe spartibû wî [yan bûbû rasipêr û hevalbendên 
wî] û ji Şamê bi rê ketibû. 


!"Kerek navê keleyeke pir asê li hêla Şamê ye ku ji hêla çiyayê Belqayê ve dikeve navbera Eyle, Deryaya Qulzemê û 
Qudsê. Herweha navê gundekî mezin yê Ba albekê ye jî ku tê gotin gora Nûh (e. s.) lê ye. Yaqût b. n., 4/514 

17 Belqa navçeyeke bi ser Dimeşqê ve ye ku dikeve navbera Şam û Wad il-Qurayê û navenda wê jî Eman e. Yaqût, 
b:nall/579 

175 Sebsetîye navçeyeke Filistînê ye ku navbera wê û Qudsê dû roj in. Yaqût, b. n., 3/208 

' Eqebeya Fîqê bajarekî Şamê ye ku dikeve navbera Dimeşq û Teberîyê. Yaqût, b. n., 4/286 

ı9 Ew Kizil Arslan Osmanê kurê Il-deniz e ku piştî mirina birayê xwe Pehlewan hatibû ser hikim û dest danîbû ser 
Aran, Azerbaycan, Hemedan, Isfehan, Rey û deverên navbera wan û bûbû raspêrê xwedîyê Faris û Xûzîstanê. Wî 
Siltan Tuxrilê kurê Arslanê kurê Tuxril desteser kiribû, dû re siltanîya xwe dîyar kiribû û ji xwe re xutbe dabû 
xwendin, lê di pey de ew di sala pêncsed û heştê û heftan (587/1191) de li Hemedanê di nav nivînên xwe de hat 
kuştin. Bundarî, b. n., 259; Ibn Esîr, e/-Kazz:il, 12/75-76; Ibn Xelîkan, JJefeyat, 3/ 106. Îsfehanî, Feth, r. 355, 372 


7 





Sala Pêncsed û Heştê û Yekê (581/1185) 


9 NÎ A2 


Tê (di vê sala 581/1185'an) de Siltan ji Şamê derket, leşker xwest û daket 
ser Heranê, Mizaferedîn ibn Zeynedîn jî li Bîrê gihayê. Wî li Seyfedîn Elî ibn 
Meştûb ferman kir ku di pêşengiya leşker de here Serê Kanîyê. Dû re, ji ber 
tiştekî ku qewimîbû Siltan li Mizaferedîn ibn Zeynedîn ket gumanê û dest 
danî ser, keleya Heran û Rihayê jê sitand û ji bo tedîbê/terbîyekirinê ew 
demekê girtî hişt,'*' lê dû re ew perû kir, dilê wî xweş kir û keleya Heranê û 
deverên di destê wî de bi paş ve dayê. Ew vegerand ser adetê wî yê qencîkirin 
û rûmetdanê û ji bilî keleya Rihayê tiştek ji milkê wî jê kêm nema ku sozê wê 
jî dayê. 


Siltan ji wê derê çû heya ku li Îsmaîlîya nêzîkî. Mûsilê daket û her roj 
komek ji wan diçûn dora Mûsilê û vedigeriyan. Li wê derê nûçeya mirina 
Şahermenê xwediyê Xelatê gihîştê, ew bi hêviya vegirtina wê çûyê û li 
Meyafarqînê'” daket. Wî şerekî mezin pê re kir û mencenîq li ser girêdan û 
di meha Cemadelewelê de bi zor ew vegirt, lê rewşa Xelatê ya [vegirtina] wê 
jê re pêk nehat, çunkî koleyê Şahermen Begtîmûr dest danîbû ser. Siltan ji 


Ji ber ku Mizaferedîn ibn Zeynedîn hertim jê re dinivîsî û pê re sozê mal û mêran dida ji bo avêtina ser Mûsilê,‏ "ا 
lê gava Selahedîn derbasî Heranê bû wî di sozê ku dabû de sistayî kir, derûdorê jî fesadî kirin ku wî xwe guhartiye‏ 
û dîsa derbasî hêla mezinên xwe yên kevn Zengî û Mûsiliyan bûye ta ku Selahedîn jî lê kete gumanê û rabû dest‏ 
danî ser heya ku lê pirsî û rewşa wî esehî kir. Ibn el-Esîr, b. n., 10/131; Ibn Wasil, b. n., 2/165‏ 

'* Meyafarqîn navdartirîn herêma Diyarê Bekir e ku navê xwe ji “Meya”ya qîza keşe ku pêşî ew ava kiribû û Farqîna 
bi maneya keştîvan [Baricîn] wergirtiye ku xendeqa wê spehî dêrabû. Hatiye gotin jî ku beşa wê ya kevirîn ji hêla 
Enoşirwanê kurê Qubad ve hatiye avakirin, lê ya acûrîn jî ji hêla Şah Ebriwîz [Perwîz] ve hatiye avakirin. Ji ber ku 
di bin destê Dewleta Rûmê de maye jî tê gotin ku wan ew ava kiriye lê di cihê wê de gundekî mezin hebûye û dêreke 
Mesîhîyan jî tê de bûye heya niha (dor salên 1200) jî dîwarên wê mabûne. Serekê vê wîlayetê yekî bi navê Liyûta 
bûye ku bi Meryema keça mezinê çiyayê wê yê ku di vê dema me de (nêzîkî salên 1150-1208) Kurdên deverên 
Şamê lê dimînin re, zewiciye. Wê sê kur dane wî ku du heb ji wan ketine xizmeta Qiral Îyûdsiyûsê Yûnanî li 
Romaya Mezin û yê sêyemîn jî ku navê wî Merûsa bû bi xwendin û zanînê ve lebikiye û bûye zanayekî di ser yên 
dema xwe re û dema bavê wî miriye jî ew li cihê bavê xwe rûniştiye. Hingê tixûbê desthilatdarîya qiralên Rûmê digi- 
ha heya welatê Dîyarê Bekir û Cezîreyê û şahê Faris jî hingê Şapûrê dugirmilk/dusermil bû û di navbera wî û qiralê 
Rûmê de dijminîyeke navdar hebû. Yaqût, b. n., 5/272-73--- 

wêِ derê vegeriya Mûsilê ku cara sêyemîn bû, ew daket Kefirzemarê'* ku 
germa wêِ pir bû. Egîdekî Kurd ji hêza mêrxasên parastina Siltan ku şi'ir 
dihonan û mîrgeha wî di Qûsa Eswanê de bû,'“ lê ji ber dûriya Qûsê ji 
Mûsilê, nanê/mîrîya wî jê hatibû birrîn, ev riste şandin cem Siltan: 


Ma qey di şerî "eta Nebîyê şandî de heye 
ku mîrgeha wî li Qûsê û karê wî li Mûsilê ye 


Dema Siltan pê hisiya got: “Na Wellah” û debariyeke pir dayê. 


Siltan demekê li wê derê ma û hingê Sencerşahê xwediyê Cezîreyê hat 
Cem, wî xweş ew pêşwazî kir û ew vegerand welatê wî. 


[Dû re Siltan] bi nexweşiyeke dijwar ket û rabû berê xwe da Heranê, wî 
zor dida xwe jî dîsa nikaribû li mehafê siwar bibûya û pir qels û lewaz bûbû 
ku herkes li benda mirina wî bû. Melik Adil jî bi bijîşkên Helebê re ji Helebê 
gihîşte wî. 


Her wê hingê qasidên Mûsilê Behaedîn er-Rebîb'* û qazî Behaedîn ibn 
Şedad'* jî gihanê û ji Siltan hêviya lihevhatinê kirin û wî jî qebûl kir. Wî nav- 
bera herdu çeman ji xwediyê Cezîreyê sitand û da xwediyê Mûsilê, wî jî jê re 
sonda tam xwar û heya mirinê jî li ser sonda xwe ”نمم‎ Di wê navê de nûçeya 


53 Kefirzemar/Kevirzemar gundekî Mûsilê ye ku dikeve navçeyeke fireh ya hêla herdu gundên kevnar yên Qerda 
û Bazibda/Bazibdê ku nêzîkî çiyayê Cûdî yê hafa Cizîra Botan in. Yaqût, b. n., 4/533, 366 

4 Qûs navekî Qiptî yê bajarekî mezin î fireh û navdar e ku navenda Se “îda Misrê bû. Yaqût, b. n., 4/469 

Mixabin ku min tu agahî li ser Behaedîn ibn Rebîb peyda nekirin.‏ نه 

'& Eb ul-Mehasin Yûsuf ibn Rafi (539-632/1144-1234) ibn Temîm ibn “Utbe ibn Mihemed ibn “Utabê Esedîyê 
navdarê bi Qazî Behaedîn ibn Şedad bû ku hê piçûk bûye bavê wî miriye û xalên wî yanî zaroyên Şedadê kalên wî 
ew xwedî kirine û wî jî nasnavê Ibn Şedad wergirtiye. Ew li Mûsilê hatiye dinê û li wê derê li cem gelek zanayên 
hêja xwendiye, demek di pey de derbasî Bexdayê bûye û lê dersdarî kiriye, lê dû re dîsa vegeriyaye Mûsilê. Berî dema 
lihevhatina Selahedîn û Ezedînê xwedîyê Mûsilê cara pêşî bi Şêx Sedredîn Ebdurehîmê kurê Îsmaîl û qazî 
Mihyedînê Şehrezorî re ku piştre wî jî bi qasidîya xwe ya li hevhatinê Selahedîn nas kiriye û dawîyê wî ew di dema 
hesara keleya Kewkebê de di sala pêncsed û heştê û çaran (584/1188) de anîye kiriye Qazîesker û hakimê Qudsê 
û pê re maye heya wefata Selahedîn ku di nexweşiya wî ya dawî de pê re bûye. Wî demekê qazîtîya Helebê kiriye û 
di karûbarê nevîyê Selahedîn Melik Ezîzê kurê Melik Zahir de pê re alîkarî kiriye û pê ve rabûye û di wê navê de 
kitêb jî nivîsîne ku yek ji wan jî li ser xuy û jiyana Selahedîn e. Ji bilî vê ya bi navê Vewadir us-Siltanîye f! Sîret 
Selaþedîn el-Eydbîye wî kitêbên Delaîl el-Eþkam, Fedîl el-Cîþad, Melce ul-Eþkam û Muciz ul-Bahþir û yên din nivî- 
sîne. Ibn Xelîkan, b. n., 5/442-459; Ebû Şame, Zey/, 248. Ibn Kesîr, b. n., 13/121 

1 Li gorî Îbn el-Esîr û Ibn Wasil dema ku Selahedîn nexweş ketiye û rabûye vegeriyaye Heranê ku berî hingê kesên 
aştîxwaz mîna Qazî Behaedîn ibn Şedad, wezîrê Emadedîn Zengî Şemsedîn ibn Ebd el-Kafî, Qazî Şemsedîn 
Mihemed ibn Mihemed ibn Mûsa yê navdarê bi Ibn el-Feraş û Behaedîn ibn Rebîb di navbera wan de diçûn û 
dihatin, di rê de qasidên Ezedîn Zengî yê lihevhatinê û pejirandina daxwazên wî ku li jor bihurîn gihane Selahedîn 
û li gorî wê gere Şehrezor û deverên pê ve, wîlayeta Qerebelayê, deverên Qifcaqan/Qipcaqan û navber û derûdorên 

wefata Nasiredîn Mihemed ibn Esededîn Şêrkoh'* hat ku Melik Adil çû di 


sersaxiya wî de rûnişt. 


Tê (di vê sala 581/1185'an) de li her derî bûyerên mezin di navbera Kurd 
û Tirkmenan de derket.'” 


Tê (di vê sala 581/1185'an) de li Şamê remildaran got ku dê bablîsokeke 
xurt sîlekaneke pir bi xwe re rake û mirovan bibe helakê. Wan jêrzemînek 
amade kir da xwe tê de biparêzin, lê yek tiştik ji wan jî pêk nehat û derewa 
remildaran derkete holê. 


“Usmetedîn Xatûn 


Qîza Mîr Mu'”înedîn Onur û jina herdu siltanan: Siltan Nûredîn û Siltan 
Selahedîn. Ew yek ji paqijtirîn, qenctirîn û xurttirînê jinan bû ku sedeqe û 
xêrên wê yên pir hebûn û wê li Şamê medreseyek ji Henîfîyan"” re li taxa 


herdu Zaban bigihê Selahedîn û li ser navê wî xutbe bê xwendin. Li ser vê herduyan ji hey re sond xwariye û 
Selahedîn şandiye deverên navdayî teslîm girtiye. Ibn el-Esîr, b. n., 10/134-35, Ibn Wasil, b. n., 2/170-173: Ibn 
Şedad, b. n., r. 79 

5 Ew Nasiredîn Mihemed ibn Esededîn Şêrkohê xwedîyê Hims, Rehbe, Tedemir û Sulemîyeyê bû ku dema avêti- 
na ser Mûsilê bi Siltan re bû, lê dema Siltan Nexweş ket û çû Heranê ew jî pê re çû û dema nexweşiya wî xedar bû 
jî ew rabû ku here mîrgehên xwe, lê di rê de li Helebê û Şamê ji bo wergirtina desthilatdariyê piştî wefata Selahedîn 
li piştgirîyê geriya û hê derbasî mîregehên xwe bû. Demeke kurt dû re jî di şeva Cejna Qurbanê de ji ber vexwarina 
zêde ya şerabê heya serê sibehê di sala pêncsed û heştê û yekê (581/1185) de mirî hat dîtin. Li vê derê Ibn el-Esîr ji 
ber alîgirîya xwe ya Zengîyan ku hemşerî û hevalbendê wan bû gumaneke xerab diavêje ser Selahedîn ku di nav yên 
serdema xwe de jê pê ve kesî ev nekiriye. Ew Selahedîn di wê rewşa wî ya ku ji ber nexweşîna xwe ya xedar de gelekî 
qels û bêhiş bûye jî bi jehrîkirina kurapê xwe û destdanîna ser mîrata wî ya malê hêja yî giranbiha gumanbar dike, 
lê ji bilî wî yên din yên ku piştî başbûna ji nexweşiyê pê re çûne serxweşiyê û parvekirina mîratê, mîna Îmad el-Katib 
û yên din ku bi xwe pê re bûne, diyar dikin ku li gor adet û şerîetê malê wî par ve kiriye û mîrgehên wî dane kurê 
wî Melik Micahid Şêrkohê dozde salî ku ew mîrgeh pêncî û şeş sal di destê wî de mane. Çawa ku Gibb Hamilton 
jî vê bêbextîya Ibn Esîr bi delîlan pûç dike. Ibn el-Esîr, b. n., 10/135; Ibn Wasil, b. n., 174-176; Gibb Hamîlton A. 
R, ji “The Rise of Saladin 1169-1189”, di 4 Zistor) of the Crusades, University of Wisconsin, Philadelphia, 1958, 
c. 1, wergera Erebî, Yûsuf Eybeş, Se/ahedîn el-Eyyûbî, Beysan, Beyrût, 1996, r. 89-93. 

!% Di vê sala (581/1185an) de li aliyê Cizîr, Mûsil, Diyarê Bekir, Xelat, Şam, Şehrezor û Azerbaycanê di navbera Kurd 
û Tirkmenan de qirên derket û bêhejmar kes hatin kuştin. Wî şerî bi salan domand, gelek xwîn rijiya, rê hatin birrîn 
û mal hatin talankirin. Sedemê vê buyerê jî ev bû: Jineke Tirkmen bi zilamekî Tirkmen re zewicîbû û ew di ber kele- 
yeka Kurdên zozanan de derbasbûn. Li wê derê merivên jinikê gihîştibûn mêrikê Tirkmen û jê daxwaza xwarina 
dawetê kiribûn, lê wî nedabû wan û di nav wan de xirecir dirêj bûbû ta ku kuştin derketibû. Hingê xwediyê keleyê jî 
hatibû xwar, mêrê jinikê biribû û kuştibû. Bi vê yekê re şer geş bûbû Tirkmen rabûbûn ser piyan û çûbûn gelek kes ji 
Kurdan kuştibûn, herweha Kurd jî çûbûn T'irkmen kuştibûn û bi vî awayî şer di nav wan de mezin bûbû û demeke 
dirêj domandibû. Dû re Micahîdedîn Qaymaz, hinek ji serokên Kurd û yên Tirkmenan anîbû cem xwe, wan li hev 
anîbû, cil, xelat, û tiştine din dabûn wan û gelek mal ji bo wan derxistibû. Hingê fitne tefiyabû, Xwedê ew xirabî 
qedandibû û xelk dageriyabû ser ewlehî û êminiya xwe ya berê. Ibn el-Esîr, b. n., 10/136; Ibn Şedad, b. n., r. 80 

'% Xwedîyê mezhebê Îmamê Henîfî Ebû Henîfe Ni man (80-150/699-767) ibn Sabit ibn Zûtî ibn Mahê hiqûq- 
zan ê Kûfî bû ku bi zanîn, fiqih û teqwayîyê navdar bû û hîmdarê yek ji herçar mezhebên Sinîyan bû. Kalê wî تعن‎ 
ji Kabulê ye tê gotin jî ku ji Babîlê ye, lê neviyê wî Îsmaîl gotiye: “Ew kurê Hemadê kurê Ni manê kurê Sabitê kurê 
Ni manê kurê Merzûban e û ji Farisên azad in û tu carî nebûne kole. Ebû Henîfe ji peyrewan bû ku çar eshabe dîti- 
bûn û pir zana yî zahid î qenc û nefspiçûk bû. Ibn Xelîkan, b. n., 4/576 

Hicr ez-Zehebê ava kiribû û ji sofîyan re jî tekyeyek نا‎ girê hêla qibleyê der- 
vayê Bab en-Nesrê li ser Banasê ava kiribû û turbeyek jî li Qasyûnê"! li ser 
çemê Yezîdê”” ava kiribû ku lê hatibû veşartin. Wê gelek weqfên mezin jî 
danîbû ser van cihan ku wefata wê jî di Receba 581/1185'an de bû. Siltan di 
dema nexweşiya xwe ya li Heranê de mirina wê bihîstibû û pir pê xemgîn 
bûbû”* ku ji ber nedîtina wê jî nexweşiya wî lê girantir bûbû. 


Piştî wê birayê wê Se "dedîn Mesûd ibn Mu 'înedîn Onur jî miribû ku yek 
ji serdarên mezin bû û Siltan wî bi Rebî'e Xatûna xwişka xwe re" zewican- 
dibû. Gava Mesûd Onur miribû hingê Rebî e Xatûn bi Mizaferedîn 
Gokbûri ibn Zeynedîn Kuçuk re zewicîbû. 


[Yefata)] Nasirudîn Mibemed ibn Esededîn Şêrkob ibn Şadî 


Ku Siltan berê jê ditirsiya çunkî doz dikir ku desthilatdarî ji Selahedîn 
bêhtir mafê wî bû. Ew mêrê xweha Siltan Sitîşamê'”* bû ku [dema nexweşiya 
Siltan li Heranê lê giran bûbû] ew jî veqetiyabû, hatibû mîrgeha xwe ya 
Himsê. Wefata wî li Himsê di roja erefê de bû, goştê wî ji hev diket û ji ber 
vê yekê guman dihat kirin ku hinekan jehr dabê. Jina wî Sitîşam ew veguhas- 


^ 


tibû goristana xwe ya “Ewêneya bakurê Şamê û wî li cem birayê xwe 
“Şemsedewle veşartibû. Dema Siltan wefata wî bihîstibû Hims, Tedemir,”“ 
Rehbe”” û Selemîyeyê”* ji kurê wî Esededîn Şêrkoh'? re hiştibû û ev mîrge- 
hên bavê wî spartibû wî, ew perû kiribû û milknemeyek (menşûrek) jê re li 
ser nivîsîbû. 


'”' Qasyûn navê çiyayekî raserî Dimeşqê ye ku çend şikeft û bermayên pêxemberan lê hene . Yaqût, b. n., 4/335 

'% Yezîd navê çemekî Dimeşqê ye ku navê xwe ji Yezîdê Me”awîye girtiye. Yaqût, b. n., 5/499 

Li gorî Ebû Şame ku ji Îmad el-Katib veguhastiye ji ber ku dema wefata wê Selahedîn li Heranê nexweş bûye wan‏ دق 
ew pê nehisandiye, lê li gor Texrî Berdî jî Selahedîn pê hisiyaye, pê xemgîn bûye û ji ber wê jî êşa wî zêdetir bûye.‏ 
Ebû Şame, b. n., 3/157-58; Texrî Berdî, b. n., 6/91‏ 

54 Rebî “e Xatûna qîza Eyûb ibn Şadî ku piştî mirina mêrê xwe Sadedîn Mesûd bi Mizaferedîn Gokbûrî re zewicîbû 
û heya mirina wî jî li cem mabû, lê dû re piştî mirina Mizaferedîn ew çûbû Şamê û heya wefata xwe ya sala şeşsed 
û çel û sisêyan /643/1245) nêzî heştê salîya xwe lê mabû û di saxîya xwe de nêzî pêncî kes ji mehremên xwe li ser 
desthilatdarî û melikî dîtibû. Sibt Ibn Cewzî, b. n., 8/756-57; Ebû Şame, Zeyl, 272-73; Eb ul-Fida, Muxteser, 
2/279; Ibn Kesîr, b. n., 13/128; Ibn Texreberdî, b. n., 6/313 

Ew Sitîşam Xatûna qîza Eyûb ibn Şadî bû û xweha Şemsidewle ya helal bû, jina Nasirudînê kurê Şêrkoh bû û‏ ددا 
diya Hisamedîn Lacîn bû ku Sibt Ibn Cewzî gotiye: “Ew sitîya xatûnan bû”, ew yeke hişmend, şareza, bîrewer, xwe-‏ 
dîxêr bû û pir sedeqe didan, wê tekye û medrese ava kiribûn û weqif danîbûn ser wan û di sala şeşsed û şazdan‏ 
de wefat kiribû. Ji kesên mehremên wê, bira û zaroyên birayên wê sih û pênc kes di dema wê de bûbûn‏ )616/1219( 
melik û desthilstdar. Ebû Şame, Zey/, 180‏ 

!'%Tedemur bajarekî kevnar û navdar e ku dikeve deşta Şamê û qoriaxa pênc rojan ji Heleb, Dimeşq û Rehbeyê dûr 
2: Yaqût, b..n„.2/20. 

7 Rehbe gundekî dora Şamê ye. Yaqût, b. n., 3/37-38 

5: Selemîye/Sulemîye bajarokekî hêla berîyê ye û ji deverên Hemayê ye ku berê li ser Himsê bû. Yaqût, b. n., 3/272 
5 Esededîn Şêrkohê kurê Nasirudîn Mihemedê kurê Şêrkohê kurê Şadî ye ku dema bavê wî mir hê dozde salî bû. 
Îbn el-Esîr, b. n., 10/135 

Sala Pêncsed û Heştê û Diduyan (582/1186) 


9 yNÎAA2 


Tê (di vê sala 582/1186'an) de xelkê Kerxê?% di roja Aşûreyê?" de xweliya 
agir raxist, çûl daleqand; jinan jî kir qareqar, serqot derketin û ji Derîyê 
Bedrîyeyê heya derîyê hicreya Xelîfe çûn û bi tepan li xwe xistin. Diyariyên 
zêde ji wan û ji yên ku serpêhatiya pakrewaniya Hiseyn (r. e.) dixwendin 
dihatin ku vê yekê jî besta wan bêhtir rakir û ew pê ve çûn heya ku rewş giha 
radeya devavêtina eshabeyên mîna Ebû Bekir, Emer, Osman, Telhe, Zibeyr 
û Ayîşe, Xwedê ji wan xweş be, xelkê Kerxê jî tiştek di bin cilikê de nehişt û 


hemî tiştên ku veşartî mabûn jî qîriyan û eşkere kirin. 


Di vê mehê de Hacibê Dîwanê?” Kemaledîn ibn Hubeyre di texterewana 
xwe de derbasî hêla rojava bû ku erbabên dewletê jî digel şûrên tazî pê re bûn. 
Ew di paşiya roja xwe de peyade û ser vekirî vegeriya, destê wî jî di destê nef- 
tavêjan?% de bû ku şaşik û riyê wî jî ketibû qirika wî û dengbêjê wî jî ku jê re 
Xetlîşa dihat gotin, li kêlekê dimeşiya. Jixwe ji Xelîfe re hatibû gotin ku ew 
demsaziya hevaljin û dengbêjan dike û ev yek jî pê giran hatibû ku ji ber vê 
yekê jî ev tişt anîbû serê wî [Kemaledîn]. 


Tê (di vê sala 582/1186'an) de remildaran ji asoyan diyar kir ku, dê di 
meha Cemadelaxerê de dinya xera bibe û gotin ku dê di gerestêr/rojgarên 


mîna Roj (Şems, Xwirşîd), Heyv (Qemer), Kîwan (Zuhel, Saturn), Behram, 


Kerx gotineke Nebtî ye ku tê maneya komkirin û civandin, îcar ji ber ku li taxeke Bexdayê dikan û eraseyên tica-‏ سن 
ran hatine komkirin da nekevin nav bajêr ew bûye navê wê taxa Bexdayê ku niha dikeve hêla rojavayê çemê Dicle.‏ 
Herweha li gelek bajaran tax yan jî deverên bi navê Kerxê hene; mîna Kerxa Cûdan, Kerxa Reqeyê, kerxa Xuzîstanê‏ 
[Kerxa Kîkan] û yên din. Yaqût, b. n., 4/507-510‏ 

2%! Roja Aşura ya dehê meha Miheremê ye li gor Salnameya Heyvî yî Koçî. 

28 Hacib/berdevkê ku padişah/siltan/mîr/desthilatdar ji gel vedişêre, derîyê wî li ser wan digire yan jî ji wan re 
vedike û wan berdide cem, lê di dema Memlûkîyan de hacib li Misrê ew bû ku li bajêr biryar dianîn cih. Li cem wan 
ev erk piştî cihgiriya desthilatdarî dihat. Ibn Xeldûn, Mz#qeddî»ne, Dar el-Cîl, Beyrût, n. d., r. 265 

2% Nefatûn/Zeraqûn (Neftavêj) hêzeke leşkerî ya sipaha Eyûbî û Memlûkîyan bû ku kincên agirparêz li xwe dikirin 
û bi alavên agiravêj neft vêdixistin û diavêtin ser amancên dijmin û alavên wî yên cengê. Mûsa ibn Mihemed 
Yûnînî, b. n., 2/681. Herweha Hiseyn, Sipaha Eyûbîyan, ı. 292; 'Udwan, Eskerîya Îslamî, r.72-76 

(Merîx, Mars), Gelawêj/Nahîd (Zuhre, Venus), Tîr (ً Etarid, Merkur) û 
Bercîs (Muşterî, Jubîter) dê di Birca Mêzîn (Mîzan) yan jî Kêvjalê (Sertanê) 
de bên hemberî hev û tesîreke ku cîhan pê bierçiqe û jehriyeke şewatok bi 
ber bayê keve û sîlekaneke sor bi xwe re bigerîne. Xelkê bi kolana jêrzemînan 
û dagirtina zad xwe amade kir, lê dem qediya û tiştek neqewimî ku derewa 
remildaran jî derket holê. 


Eb ul-Xenaim Mihemed ibn Mi'elim2% li ser Ebu Fedlê remildar ku sere- 
kê wan bû got: 


Ji Ebû Fedil re gotineke mikurlêhatî bibêje ku Cemad?* bihurî û Receb jî hat 
Lê tu bagera ku digotin pêk nehat û tu stêra bi dûvik xwiya nebû 
Haşa tu roj jî tarî nebû û tu eziyet ` ji ber berf û bagerê dîyar nebû 

Yê nizane ku nikare biryar bide li ser qerar dide, ha ev e ya ecêb 


Tu bi rewşena avê remla xwe biavê lê resedgeh çêtir e ji çilmisîna daran 
Vira remildaran bêşik wa dîyar bû ma çi peyv gotin û nebû bi derewan? 
Tevdîrgêrê karûbar yek e ne heft in lê hene sedem ji bo hemî bûyeran 

Ne mişterî saxlem e, ne Zuhel nemir ` ne ji Zuhre û ne ji Qutub re heye gêran 


Pîrozî ji Xwedê re ku rastî xwiyabû û herdem belav bû, rabû jê guman 


Tê (di vê sala 582/1186'an) de Siltan li Firatê xist û derbas bû çû heya 
Helebê û ji wê derê jî qesda Şamê kir ku di rê de li Tila Siltan?“ rastî 
Esededîn Şêrkohê xwediyê Himsê û xweha wî Sefra Xatûn hat ku hediyeyên 
mezin bi wan re bûn. Ew jî çû Himsê, baca rê û deynê ser wê rakir û ji birayê 
xwe Adil re got ku, mîrasê li gor Feraiza Xwedê di nav wan de par ve bike. 
Wî (Nasirudîn) Şêrkoh, xweha wî Sefra û jina xwe Sitîşam li pey xwe hiştibû. 
Adil hilkişiya keleya Himsê, çend roj lê ma û mîratê li wan parve kir ku male- 
kî pir, gewher û kemerên zîv û zêr li pey xwe hiştibûn; tibabê mîrata wî hemî 
hezar hezar (milyonek) dînar bûn. 


24 Eb ul-Xenaîm Necmedîn Mihemedê kurê Elîyê (501-592/1107-1195) kurê Farisê kurê Elîyê kurê Ebdullahê 
kurê Hiseynê kurê Qasimê kurê Mi elimê Heresîyê Wasitî bû ku bi şair ibn el-Mu”elim navdar bû û di sala 
pêncsed û yekê (501/1107) de bûbû û di sala pêncsed û not û diduyan (592/1195) de li Hereseya Wasitê miribû. 
Şi rên wî nerm, manexweş î xezelwerî bûn. Ebû Şame, Zey/, r. 11; Ibn Xelîkan, b. n., 4/261 

255 Mebest jê meha Cemadelaxerê ya şeşan ji Salnameya Heyvî yî Koçî ye. 

2061511 Siltan cihek e ku navbera wê û Helebê ji hêla Dimeşqê ve bi qasî qonaxekê ye. Yaqût, b. n., 2/49 

Qazî Şerefedîn?” ibn Ebî 'Esrûn jî di parvekirinê de amade bû, ew rojekê 
li wê derê ma, lê di bin dawa wî de kemereke micewher derket ku neyarên wî 
ji bo xemgînkirina wî ji yên amade re çav kirine da ew wê têxin bin wî da wî 
bihetikînin. Melik Adil ew tiştê ku ne layiqê wî bû bi bal ve da, lê Şerafedîn 
pak û paqijê ji vê yekê bû, çunkî ew dewlemend, camêr û bi rûmet bû. Wî ji 
Melik Adil re sond xwar ku haya wî jê tunebû û rast jî digot çunkî hesûdan 
weha kiribû. 


Tê (di vê sala 582/1186'an) de Seyf el-Îslam çû ket Mekkê û li Beytê 
azana heya bi "ela xeyr el- emel?* qedexe kir û hinek ji “Ubeydîyên”” ku 
tadeyî li gel dikirin kuşt. Mîrê Mekeyê dergahê Beytê xilqand û hilkişiya cem 
Ebû Qubeys;?'? wî meriv şand cem da kilîlê bîne, lê neşand. Seyf el-Îslam ji 
qasidê xwe re got: “Jê re bibêje; “Xwedayê payeberz hinek tiştên ku em pêk 
tînin ji me re qedexe kirîne“ û Pêxember jî gotiye; “Hûn kilîlê ji mala Şeybe 
nestînin” lê tu distînî, em ê wê bistînin û ji Xwedê Tela hêviya bexşandinê 


bikin.” Hingê wî kilîl jê re şand. 


Tê (di vê sala 582/1186'an) de Siltan welat di navbera zaroyên xwe û 
malbata xwe de li ser dîtina Qazî el-Fadil ku di dema nexweşiya wî de dest- 
nîşan kiribû, parve kir.?'! Melik Efdel Elî? hingê li Misrê bû û berendamê 
welîehdiyê bû, lê Siltan dixwest ku [Melik] Ezîz?” bişîne Misrê û rabû ji 
Efdel re nivîsî û gazî wî kir da here Şamê. Gava ew bi mala xwe û diya xwe ve 


2 Di tekstê de Necmedîn bû lê li gor Ebû Şame û Ibn Xelîkan û Ibn Kesîr divê Şerefedîn be, çunkî Necmedînê 
kurê wî dû re piştî mirina wî dikeve cihê wî. Ebû Şame, b. n., 4/64; Ibn Xelîkan b. n., 4/41-44; Ibn Kesîr, b. n., 
12/257 

2 Ev deqa azana Şî “îyan e ku ji dêla “Heyya "ele l-felah” ve bi kar tînin. Ebû Şame, 3/174 

29 Mebest jê kesên peyrewên Dewleta Fatimî ne ku ji ber pêşîyê wan “Ubeydullah el-Mehdî ji wan re “Ubeydî jî 
hatiye gotin. 

2® Ebû Qubeys navê çiyayê raserî Mekkeyê ye. Yaqût, b. n., 103 

2! Li gorî Ibn el-Esîr, mîrekî mezin yê dostê Selahedên yê kevn bi navê Silêman ibn Cender ku yekî şareza yî serwext 
bûye û Selahedîn jî pê bawer bûye, ev yek jê re destnîşan kiriye û ew han daye ser vê guhertinê. Li gorî gumanan ji 
ber ku Adil dema li Helebê bû û Selahedîn nexweş bû zêde rû û guh nedabûyê loma wî (Ibn Cender) jî ev fesadî 
kiriye. Ibn el-Esîr, b. n., 10/140 

22 Ew Eb ul-Hesen Elî Melik Efdel Nûredînê (566-622/1170-1225) kurê Siltan Selahedîn yê mezin bû û welîehdê 
wî bû ku di sala pênsed û şêst û şeşan (566/1170) de li Qahîreyê bûbû û di sala 622'yan de wefat kiribû. Wî demekê 
piştî wefata bavê xwe li Şam û Qudsê desthilatdarî kiribû û demekê piştî mirina birayê xwe Osman jî dest danîbû 
ser Misrê, lê dû re Melik Adil ew jê sitandibû û Serxedê dabûyê. Demek piştre bi birayê xwe Zahir re dijî apê xwe 
yekîtî çêkiribû, lê bi ser neketibû û li ser vê Melik Adilê apê wî Serxed jî jê sitandibû û Simeysatê dabûyê. Ibn el- 
Esîr, b. n., 10/445; Ibn Xelîkan, b. n., 3/366; Ibn Kesîr, b. n., 13/83 

Melik Ezîz Emadedîn Eb ul-Fetrh Osmanê (567-595/1171-1198) kurê Siltan Selahedînê Eyûbî bû ku di sala‏ قله 
pêncsed û şêst û heftan (567/1171) de li Qahîreyê hatibû dinê û di sala pêncsed û not û pêncan (595/1198) de‏ 
piştî ketina ji hespê di nêçîrê de nexweş ketibû û di bîst û heft salîya xwe de pê miribû. Bavê wî ew di bin parastina‏ 
apê wî Melik Adil de kiribû cihgirê xwe yê Misrê ku piştî wefata bavê xwe lê serbixwe mabû, lê demek piştre li ser‏ 

hat û amade bû, Siltan rabû ew bi Sefra Xatûna xweha Esededînê xwediyê 
Himsê re zewicand. 


Selahedîn malbata xwe û serdarên xwe civand û bi wan re peymana welî- 
ehdiyê ji Efdel re çêkir. Siltan dixwest ku Heleb ji kurê wî Melik Zahir?" re 
be, lê ji birayê xwe Melik Adil şerm dikir. Melik Adil tê giha û Zahir bi keça 
xwe re zewicand û ji Zahir re got: “Tu dizanî ku bajarê Helebê mezin e û 
keleya wê jî qewî ye, tu wê ji Siltan bixwaze.” Melik Zahir ji Siltan ew xwest, 
wî ev agahî da Adil û wî jî ev yek qenc dît û li ser vê biryarê îdareya Helebê 
da Melik Zahir, ya Şamê da Melik Efdel, ya Misrê jî da Melik Ezîz, gelek mîr- 
gehên mezin jî li Misrê da Adil û ew kir atabegê Melik Ezîz li Misrê û ew şan- 
din Misrê. 


Tiqyedîn hingê li Misrê bû û desthilatdariya wî li cem Melik Efdel weke 
ya walîyekî bû, lê gava nûçeya biryarên Selahedîn bihîst pir li zora wî har, 
çunkî wî texmîn dikir ku dê ew li Misrê serbixwe bibe. 


Hingê xulamê wî Qereqûş?” gihabû nêzîkî hawîrdorê Mexribê, jê re nivî- 
sand û ew vexwend wê derê û dilê wî bijand desthilatdariyeke nû. Wî mal û 
barê xwe yê giranbiha da hev, şand Îskenderîyeyê û rewş ji Siltan re nivîsand, 

"lê ev yek li zora Siltan çû û ditirsiya jî ku pirê leşker pê re here Mexribê, ji ber 
vê jî jê re nivîsî, lome û gazih jê kirin û jê re got: “Min ev nûçe bihîstiye.” Û 
ew xweste cem xwe; ew nikaribû dijî wî derkeve. 


Ezîz û Adil yekê Şabanê ketin Qahîreyê û Tiqyedîn jî çû Şamê, Siltan çû 


pêşiya wî û deverên bi destê wî yên [mîna] Hema, Me ' “لتر‎ Menbec”” hemî 


Şamê û Misrê di navbera wî û birayê wî Melik Efdel de nakokî derketibû, lê ew heya mirina xwe li Misrê mabû. Ibn 
el-Esîr, b. n., 10/255; Ebû Şame, b. n., 3/164-65, Zeyl, r 25; Ibn Xelîkan, b. n., 3/219-22 

244 Ew Eb ul-Feth/Ebû Mensûr Melik Zahir Xazî Xiyasedînê (568-613/1172-1216) kurê Siltan Selahedînê Eyûbî 
bû ku di sala pêncsed û şêst û heştan (568/1172) de li Misrê hatibû dinê û di sala şeşsed û sêzdan (613/1216) de 
li Helebê 44 salî wefat kiribû. Hê di zaroktiya xwe de ew bûbû cihgirê bavê xwe yê Helebê ku demekê bavê wî ew 
jê sitandibû û dabû apê wî Melik Adil, lê dû re ew lê vegerandibû û heya mirina xwe ew xwedîyê Heleb, Menbec û 
hinek deverên din yên Şamê mabû û piştî wî jî ew der di destên zaroyên wî de mabûn. Ibn el-Esîr, b. n., 10/369; 
Ebû Şame, Zeyl, r. 145; Îbn Xelîkan, b. n., 3/448-52 

Ew ne Behaedîn Qereqûşê Tewaşî yê fermanberê Şêrkuh û Selahedîn bû, lê belê Şêrefedîn Qereqûşê Teqewî yê‏ كله 
koleyê Tiqyedîn bû ku di navbera salên pêncsed û heftê û yek û pêncsed û heştê û diduyan (572/1175, 572/1176,‏ 
de çûbû Afrîka, li Qeyrewanê bi alîkarîya hinek giregirên‏ )582/1186 ,578/1182 ,577/1181( ,576/1180 ,575/1179 
wê derê jî bi leşkerê Yûsuf ibn “Ebd el-Muminê fermandarê dewlera Miwehidî ya Merakeşê re şer kiribû û dest‏ 
danîbû ser Trablusa Rojava û gelek deverên din yên wê, bi taybetî jî deverên bin destê Îbrahîmê Silahdar. Ebû‏ 
Şame, b. n., 3/66, 2/272, 274; Ibn Wasil, b. n., 1/236‏ 

2'6 Me”er bajarekî mezin î kevnar û navdar e ku dikeve navbera Hema û Helebê, lê li ser Himsê ye. Yaqût, b. n., 5/182 
27 Menbec bajarekî kevnar e ku bi ya Yaqût rûmî ye lê tê gotin jî ku Kesra ew ava kiriye, ew bajarekî mezin î fıreh 
e û di deştekê de ye ku hatina wê pir e û bi xêrûbêr e. Yaqût, b. n., 5/237 

lê vegerand, Meyafarqîn jî lê zêde kir û wî jî daxwaziya xwe ya li ser Mexribê 
veşart. 


Yozbayê koleyê Teqyedîn çû Mexribê, xwediyê Mexribê çû pêşiya wî, wî 
ew dîl girt, lê dû re minet lê kir, ew berda û şand hinek geliyên nêzî deverên 
dijmin. Ew qenc ceriband û dûre ew kir serdarê leşker. 


[Dijîtiya navbera Frengan û batina Qûmis ber bi Siltan ve] 


Tê (di vê sala 582/1186'an) de dijîtî di navbera Frengan de derket û dîti- 
nên wan ji hev cuda bûn ku ev jî bû sedemê şadîya Îslamê. Sedemê vê jî ew 
bû ku Raymond Sencîlî?* yê Qûmisê?” (mîrê) Trablusê?” ku berê bi banû- 
ya2! xwediya Teberîyeyê re zewicîbû, xwest têkeve rêza Siltan. Jixwe hikim jî 
di destê birayê wê yê cuzamî?? de bû, dema mirina cuzamî nêzîk bûbû wesî- 
yet kiribû ku hikim ji kurê xweha wî? re be ku ew jî zarokekî piçûk bû. Gava 
Qûmis bi diya wî re zewicîbû ew bûbû perwerdigarê wî lê kurik jî miribû ku 
desthilatî jî li gor qaydeyê wan gihîştibû dîya wî û Qûmis jî li bendê bû ku dê 
karûbar bispêre wî, lê çavê wê çû ser hinek siwarên Freng ku li Qudsê civiya- 
bûn û ew jî bi taca milûkiyê ya di destê wê de di navbera du rêzên wan de 
rawestiyabû û dinihêrt ka tacê bide serê kîjan kesê ku wê heq dike. Wê dest- 
hilatdar û şahsiwar (şowalye) şopandin û tac danî serê yê ku çavê wê çûbû ser 
û wê ew kiribû qral, bi hêviya ku pê re bizewice. Qûmis û giregir bi vê yekê 
qayîl nebûn û Xwedê T'e”ala tundî xist navbera wan. 


Tê (di vê sala 582/1186'an) de prensê Kerekê Ernat, ku xebîstirîn û şerx- 
waztirînê wan bû, ji Kerekê derket û çû avêt pêşiya karwanê ku ji Misrê diçû 
Şamê. Bi karwan re xelkekî pir û malekî zahf hebû; wî bi kuştin, dîlkirin û 


talankirinê dest danî ser hemiyî. Siltan ji bo vî karî xeber şand ser wan, lome 


25 Raymondê kurê Raymondê Sencîlî [Kont Raimond of Tripoli] ku bi banûya xwedîya Trablusê re zewicîbû û 
çûbû li cem wê mabû. Ibn el-Esîr, b. n., 10/141; Sören Wibeck, b. n., r. 169 

2? Qumus erebîzekirina gotina Latînî ya ”comes/komes”ê ye û tê maneya heval, lê ji bo mîr jî tê bikaranîn çunkî di 
destpêkê de ew hevalê qiral yê ceng û çûnûhatê bûye. Çawa ku ”comte”ya Fransî jî bûye ”kund” û ”qund” yanî kont 
ku hemî jî bi maneya mîr û serdar in. Ibn Wasil, b. n., 1/73, not 1 

2% Trablus bajarekî ku li kevîya deryaya Şamê dikeve û bi pêncî û çar (54) mîlan nêzî 82 albekê û bi not mîlî jî nêzî 
Dimeşqê ye. Eb ul-Fîda, Teqıwîm, r.253 

2! Ew Xwedîya Teberîyeyê xatûna mezin Eschiva/Eşîva/Ehiva bû. Sören Wibeck, b. n., r. 173-74 

222 Ew qiralê Qudsê Baudouinê:Balduinê IV:em bû ku qiralîya wî di navbera salên 1174-1185'an de bû. Ibn Wasil, 
b. n., 2/184, not 2 

22 Ew Baudouinê:Balduinê V:em yê kurê xweha wî (Baudouinê:Balduinê IV:em ) Sibylla bû ku ji dêla Raymond 
ve bi Gay Lusignan re zewicî û ew kir qiralê Qudsê, Sören Wibeck, b. n., r. 167-169. 

li wan kir û pirsa ehd û peyman û sozê ku dabûn ji wan kir û daxwaza vege- 
randina malê ku biribû lê kir, lê wî guh nedayê, êrîş û xerabiyên xwe 
domand. 


'Îmad el-Katib gotiye ku, pê re nijdeyeke piçûk digel hêzeke hindik hebû 
ku pir şerûd bû û ji xerabtirînê wan bû, lê ew (Ernat) aram bû ta ku jê re fer- 
send derket û rabû avêt ser qefleyeke giran ku pê re malekî pir hebû. Di nav 
wan de komek cindî û giregirên welatan hebûn, ew birin Kerekê û girêdan. 
Siltan xeber jê re şand, ji bo kirinên wî yên kirêt, pîsîtiyên wî û bêbextiyên wî 
ew riswa kir. Lê wî dev jê berneda û êrîşê xwe yê ser têciran domand ta ku 
Siltan sondika wî xwar û tiştê ku pêwîst bû anî cih û xwîna wî di şerê Hitînê 
de rijand. Siltan li Şamê ma û amadekariya şerê dijmin kir û ji her hêlê ve leş- 
ker xwest. 


Sala Pêncsed û Heştê û Sisiyan (583/1187) 


9S Î2 


Di destpêka meha Miheremê de Siltan bi leşkerê Şamê ve ji Dimeşqê der- 
ket û daket Busrayê û çavdêriya karwanê hecîyan dikir ku xweha wî Sitîşam 
û kurê xwe Îbn Lacîn?“ jî bi wan re bûn, çunkî nûçe gehabûyê ku mîrzayê 
(prensê) Kerekê (Ernat) çavnêriya wan dike û ditirsiya ku êrîşî wan bike. 
Hecî di paşiya meha Miheremê de hatin û serê Siltan jî ji [xetera] wan vala 
bû, rabû çû Kerekê, darên wê birrîn û çandiniyên wê hemî çinîn û heman tişt 
anî serê Şewbekê?? jî. Ew li wê derê li benda leşkerê Misrê bû ku dema ber bi 
Kerekê ve çûbû ferman li kurê xwe Melik Efdel kiribû da bi hinek leşker ve 
dakeve Serê Avê û li benda leşkerê rojhilatê be.“ 


[Dema ew gihîştin] Efdel, wî hêzek ji wan şand ser Teberîyeyê û 
Mizaferedîn ibn Zeynedîn kir serdarê leşkerê rojhilat û Sarimudîn Qaymazê 
Necmî?” jî anî serdariya leşkerê Şamê û ew daketin ser Teberîyeyê. Bedredîn 
Dildirimê serdarê sipaha Helebê derket pêş û serdarê Dawîye û yê Esbetaran 
bi komek leşker ve çûnê û şerê wî kirin, wî ew kuştin, hinek jî dîl girtin û çû 
li Sefûrîyeyê jî heman tişt kir û bi dîlan ve vegeriya cem Efdel ku li raserî 
Qîqanê?* bû. Siltan hat Mesîla gundê rojavayê Hûnê û Sefedê?? û hilkişiya 


ser girê wê ku dema leşker û rewşa wan dît pê şa bû. 


24 Ew Hisamedînê kurê “Emerê kurê Lacîn/Laçîn bû û kurê Sitîşama xweha Siltan Selahedîn bû ku di sala pêncsed 
û heştê û heftan de (587/1191) li Dimeşqê miribû. Ibn el-Esîr, b. n., 10/212; Ebû Şame, b. n., 4/171 

25 Şewbek keleyeke asê ye li dora erdê Şamê ku dikeve navbera “Eman, Eyle û Qulzemê û nêzîkî Kerekê ye. Yaqût, 
b. n., 3/420 

26 Mebest ji welatên rojhilatê, deverên rojhilatê Şamê (Hims, Hema, Ba albek, Heleb), hinek navçeyên Berfiratê 
(Heran, Riha, Serê Kanîyê, Bîre û yên din) Sincar û welatê Cezîreyê ne(Mêrdîn, Dinêser, Xabûr, Beled, Mûsil, 
Erbîl û deverên dora wan in). Ibn el Esîr, b. n., 10/143; Ibn Wasil, b. n., 164 

2” Ew Sarimidîn Qaymazê kurê Ebdullahê Necmî bû, ku xwiyayiyekî dewleta Selahedîn û berpirsiyarê xargeh û 
mala wî bû û mîna ustaddarê/desteserkarê wî kar dikir, ku dema Siltan deverek vedigirt ew disparte wî da wê li hev 
rast û ewle bike. Ji ber vê yekê jî dema vegirtina Amedê û mirina Xelîfe Adid li Misrê gelek mal bi dest xistibû ku 
pê gelek xêr û qencî li hewcedar û feqîran dikir. Ew di sala pêncsed û not û şeşan (596/1199) de miribû. Ebû Şame, 
b. n., 4/272; Ibn Kesîr, b. n., 13/20 

2% Qîqan/Tilqîqan devereke pişta Helebê ye. Yaqût, b. n., 4/480 

22 Sefed bajarekî çiyayê Lubnanê yê raserî Himsa erdê Şamê ye. Yaqût, b. n., 3/468 

Ew di roja îna 17'yê Rebîelûlayê de bi lez çû Fîqê?” û Efdel û leşker jî pê 
re çûn û li Eqhewanê?" rastî hev hatin. Ji ber wî dixwest ku roja înê rastî 
neyar bê da bi nîyazên xwitbexwênan bê pîrozdêran, wî bi 12 hezar siwar û 
gelek peyadeyan ve li qeraxê Gola Teberîyeyê kon û xargehên?2? seferê veda. 
Freng jî ji Ekayê derketin, lê ew hê jî di xewna xwe de bûn û tê gotin ku hej- 
mara wan bi peya û siwaran ve heştê hezar bû, ew li Sefûrîyeyê?? daketin. 


Siltan çû Teberîyeyê, mencenîq li ser girêdan, di sûrên wê de neqeb çêki- 
rin û di roja pêncşema çardeyê Rebîelaxirê de ew vegirt, lê nehiştin têkeve 
keleyê ku xatûna jina Qumis [Kont Raimond/Raymond] lê dima. 


Freng jî bi pêş ketin û roja înê dema hilkişîna rojê daketin Lûbiyeyê;?“ ku 
Misilmanan jî hingê av ji ser wan birrîbû û rojeke wisa germ bû ku devera 
Xewrê li wan bûbû alava agir û Mizaferedînê kurê Zeynedîn jî agir berda 
kewş û kelaş û çandiniyên dora wan.?* Ew tamamê şevê li wê derê man û 
Misilman jî li dora wan bûn. Dema bû spêdeya roja şemiyê wan şer kir heya 
nîvro û dû re jî hilkişiyan ser Girê Hittînê,*“ lê agir jî li dora wan dişixulî. Ew 
[ji ber germê û jî tîna] mirin û li serê gir ketin erdê ku Qûmis [Kont 
Raimond] jî heya hingê bi wan re mabû, lê dû re êrîş kir û Siltan jî jê re rê 
vekir ta ku ew hilkişiya serê Sefedê. Wan [Misilmanan] jî şûr bi kuştin û dîl- 
girtin xist nav Frengan, ji melikan yên dîlgirtî: Qral Kabî [Guy de Lusignan], 
birayê wî Cefrî/Gefrî [Geoffri de Lusignan], mîrzayê Kerekê [Ernat],” 
Henfiri,?* xwediyê Cibeyl, Beyrût û Seydayê Hiyû (Huge II de Gibélet), 
serekên Dawîye?” û Esbetaran“ û yên din. Xaçê Xiristiyanan yê mezintirîn 
jî ku bi gewher û yaqûtan avzêrkirî bû û di nav qewlikekî zêrîn de bû hat des- 
teserkirin û pêşkêşî Selahedîn hat kirin ku li cem Xiristiyanan temsîla Mesîh 


(e. s) dikir.2“ 


2% Fîq bajarekî Şamê ye ku dikeve navbera Dimeşq û Teberîyê. Yaqût, b. n., 4/ 324 

2! Uqhuwane cihek e li erdê Şamê li ser çemê Teberîyê ku dikeve hêla Urdinê. Yaqût, b. n., 1/278 

22 Konên mezin yan jî xanîyên darîn yên siltan û mîran yên ceng û seferê. 

2 Sefûrîye navçe û bajarokekî hêla Urdunê ye li erdê Şamê ku nêzîkî Teberîyê ye. Yaqûr, b. n., 3/470 

24 Lubîyye cihekî nêzî Teberîyê ye. Ibn Wasil, b. n., 2/189 

25 Li gorî Dr. Suheyl Zekkar şervanekî dilxwaz gava dîtiye ku berê bayê li Frengan e rabûye agir berdaye kewş û 
kelaşê dora wan. Dr. Suheyl Zekkar, Hittîn, Dar el-Fikir, Beyrût, 2002, r. 128 

26 Girê Hittînê cihekî navbera Teberîye û Lûbîyeyê ye ku jê re qiloçê/pozê Hirttînê jî tê gotin. Suheyl Zekkar, b. n., 
r. 119 û xerîte 100-101. 

27 Ew xwedîyê Kêrek û Şewbekê Renaud de Chatillon bû. 

Henfriyê III'em yê xwedîyê Tibnînê: (Onfroi de Toron)‏ فم 

2? Ew Gerard de Ridfordê yan jî Eude de St. -Amendê serekê Dawîyeyan (Les Templiers: Siwarên Peyker) bû. 

2 Jj ”Les Hospitalers”a Fransî, hatiye xerabkirin ku navên wan yên temamî “Siwarên Pîroz yên Yuhena” bû û sere- 
kên wan jî Gilbert d` Assailly bû. 

2ı Mezintirîn xaçê Filehan bû ku li gor baweriya wan beşek ji wî darî bû ku Îsa (e. s.) pê ve hatibû daleqandin. 

Yê ku qral dîl girtibû Mîr Ezedîn Dirbasê kurê Memê Mihrînî?? bû û yê 
ku mîrzayê Kerekê jî dîl girtibû Îbrahîmê xulamê Mihrînî bû. Dema Siltan 
ew dîtin, daket û sicda şikrê bir, hat xargeha xwe û ew xwestin cem xwe. Qral 
li kêleka Siltan ya rastê rûnişt û mîrzayê Kerekê jî li kêleka qral rûnişt. Siltan 
li Qral nihêrî ku ji tîna bûye hilkehilka wî, wî ferman kir ku piyaleyek ji ave- 
berfê jê re bînin û gava anîn, wî jê vexwar û da mîrza [Ernat] jî lê Siltan jê re 
got: “Min destûra avdana wî nedabû te, çire te av dayê.” Ji xwe Siltan berê 
nezir kiribû ku Mîrza bi destê xwe bikuje û jê re got: “Ey mel ûnê bêbext, te 
sond xwar û te xedir kir û te sonda xwe xwar” û dest bi hejmartina xedr û 
xerabiyên wî kir û rabû şûrek avêtê ku milê wî daxist û xulaman jî ew temam 
kir û laşê wî avêtin ber seyan. Dema qral ew kuştî dît tirsiya û hişê wî çû, lê 
Siltan ewleyî dayê û got: “Ev xayîn û derewîn bû, ku ne carekê bi tenê xedr 
kiribû.” Dû re Siltan xwest ku Dawîye û Esbetarî bibin Misilman, yê ku bû 
ew sax ma û yê ku nebû Misilman hat kuştin ku pirên wan hatin kuştin. 


Qral û dîlên mayî bi Şamê ve bi bal Sefyedîn ibn Qabid?% ve hatin rêkirin, 
yên giregir di keleyê de hatin girtin û dîlên din bi bihayekî wisa kêm hatin 
bazarkirin ku hinek ji dîlên belengaz bi nalekî hatin firotin û gava jê re hat 
gotin ku behayekî pir kêm e wî got: “Mebesta min kêmxistina wan e.” 


Qazî ibn Ebû 'Esrûn kete Şamê û xaçê mezintir jî serberjêr di destê wî de 
bû. Siltan jî vegeriya Teberîyê, ewleyî da xwediya wê,“ ew jî bi xwe û malê 
xwe ve derket çû Ekayê û Teberîye ket destê Sarimidîn Qaymezê Necmî.?“ 
Qûmis [Kont Raimond] jî ji Sefedê derket çû Trablusê û lê mir ku tê عع‎ 
mînkirin ew ji ber birînên xwe miribû. 


Yegirtina “Ekayê (4kre)?“ 


Siltan ji Teberîyê derket, di paşiya Rebî 'elaxerê de dakete ser “Ekayê û dît 
ku tu kesê wê biparêze lê nîne, çunkî bûyera Hitînê ew helak kiribûn ku sih 


Li gorî Ib Boris James ew Mîr Ezedîn Dirbasê kurê Memê Marînî bû û ji hoza naskirî ya Kurdên Marînî bû ku‏ “ا 
yek ji êlên hêla Hezbanîyên Hekariya bû. Boris James,b. n. r. 50, 124‏ 

29 Seyfedîn ibn Qabid cihgirê Siltan Selahedîn yê Dimeşqê bû ku gotina wî bi qedir bû; ew di sala pêncsed û heştê 
û heftan (587/1191) de miribû. Ebû Şame, b. n., 4/171; Ibn Wasil, b. n., 2/195 

24 Kontes Eschiva/Ehiva/Işivaya desthilatdara Teberîyê û jina Raimondê/Raymondê desthilatdarê Trablusê bû. 
Sören Wibeck, b. n., r. 173-74 

%5 Sarimidîn Qaymezê Necmî ku yek ji serdarên mezin yê Eyûbîyan bû û memlûkê Necmedîn Eyûbê kurê Şadî bû 
ku piştî wefata Selahedîn gihabû kurê wî Melik Ezîz û çûbû Misrê û lê mabû heya ku herdu bira Efdel û Ezîz li hev 
ketibûn. Bnr. Dawadarî, Kesaz, 7/124. 

%6 “Eka bajarekî mezin e li ser qeraxê deryaya Şamê ku lê kaniyeke bi navê Kanîya Çêlekan û mizgefteke bi navê 
Mizgefta Salih Pêxember (e. s.) heye. Eb ul-Fida, Teqwînm, r. 242 

hezar [kes] bûn. Wan ji bo canê xwe û bi qasî ku karibin bi xwe re mal bibin 
ewleyî xwest, Siltan ewleyî da wan û di destpêka Cemadelûlayê de kete 
Ekayê. Çar hezar dîlên Misilmanan lê hebûn, wî ew azad kirin, dêr kir miz- 
geft, kurê xwe Efdel danî ser û xutbexwênî, qazîtî û îmametî jî spart 
Ebdulletîf ibn Ebû Necîbê Şehrezorî.” Gava Misilman ketin Ekayê wan 
dest danî ser talanekî bêhejmar ku heryekê rima xwe di ser xaniyekî wê de 
çikand û dest danî ser xanî û malê tê de hemî, Siltan jî hemî mal û pertalên 
ku taybetiyê bi Dawîyeyan (Les Templiers: Siwarên Peyker) re bûn spart 
Feqeh Îsayê Hekarî. 


Melik Adil di van vegirtinan de ne amade bû, çunkî ew li Misrê bû, lê 
dema ew hat wî di rêya xwe de Mecdel Yaba?“ û Yafayê vegirt ku Melik Ezîz 
jî pê re bû, lewra ew jî bi leşkerê Misrê re hatibû, Adil çû Misrê, lê Ezîz pê re 
venegeriya û gihîşt bavê xwe. 


Îmad el-Katib ji Bexdayê re nameyek nivîsî ku destpêka wê weha bû: “ 
“Piştî Tewratê me di Zebûrê de jî nivîsiye ku bêguman mîratgirê erdê dê ben- 
deyên min yên qenc bin.” Spas ji Xwedê re ku ev soz anî cih û ji ber û paşê 
ve alîkariya vî dînê baqij kiriye, piştî her tangasiyekê firehiyek daniye, piştî 
her rewşekê yeke din çêkiriye û ew rewşa ku Îslam nema kare jê re sebir bike, 
hêsa dêraye û bi gotina xwe xîtabî wan kiriye: “Bêguman me careke din jî 
minet û qencî bi te re kir. 2% Jixwe yekemîn sedsala Pêxember û heval û pey- 
rewên wî di vê dewleta ku tê de bihna xweş ji çermê nivîsînê belav dibe, dem 
weke heyeteke spehî geriyaye, maf jî bi xweşikiya xwe rohnî daye û kufrê jî 
emanetên ku li cem bûn bi paş ve daye, xizmetkar jî bi vegirtina mezin û ser- 
keftina qenc dilên bawermendan xweş rave dike û rûyên kafiran pîs û kirêt 
dike. Mizgîniya qencî û نم‎ metên Xwedê jî ji roja pêncşema bîst û sisiyê 
Rebî 'ulaxerê ve heya pêncşema paşiya wê her tên û ew jî heft şev û heşt rojên 
peyweste ne ku can û laş tê de tune bûne. Ew bûn mîna kuliyên jihewaketî û 
mîna şaxên dara xurmê ya beladayî ku welatên Îslamê pê şad bûn û keniyan 
û yên kufrê jî giriyan. 


24 Ebd el-Letîf Ebû Necîbê Şehrezorî ku ji xelkê Şehrezorî bû di sala şeşsed û dehan (610/1213) de li Erbîlê wefat 
kiribû. Şehrezor: wîlayeteke fireh ji yên Çiya bû ku diket navbera Hewlêr û Hemedanê, lê vêgavê ew girêdayê bi 
Silêmanîyeyê ve ye. Yaqût, 3/375 

28 Mecdelyaba gundekî nêzîkî Remleyê ye ku keleyeke asê lê hebû, Yaqût. 5/68 

2 Sûretê Enbîya (21), ayet 105 

2% Sûretê Taha (21), ayet 37 


8o 





Di roja pêncşema pêşî عل‎ Teberîye hat vegirtin û di roja în û şemiyê de ew 
şikestina ku tu tişt ji wan nema pêk hat û piştî vê tu kes êdî li pey wan ranabe, 
“Û Xwedayê te gava gundên zalim vegirt weha dest danî ser.” 


Di roja pêncşema paşiya mehê de Eka bi ewleyî hat vegirtin û alayên 
îmanê lê hatin bilindkirin. Ew diya welatî ye û xweha [bihuşta] Îrema bi 
sitûn e û xaçê xaçan jî dîlê destê me ye û dilê kufra ku bi leşkerê xwe yê têk- 
çûyî ve dîl e, şikestî ye. Alîkarê xaç û piştgirê wî bi destên xurt dorpêçayî ne 
ku nikarin bi gerewî jî bi paş ve bistînin û çendî ku komên ser hev yên zîv û 
zêr bên pêşkêşkirin jî dîsa ji wan nayê pejirandin. 


Teberîye jî alayên Îslamê lê hatine hilkişandin û kafir jî jê berepaş hatine 
derxistin, ez jiyam heta min dît ku ev çêtirîn roja Îslamê ye, dêr jî bûne miz- 
geft û kesê ku bawerî bi Xwedê û Roja Paşî/Qiyametê anîne wê ava dikin. 
Herweha serjêgeh/selexane jî bûne minberên xutbexwênan.” Wî di dawiya 
nameyê de jî gotiye: “Çûna ber bi Qudsê ve jî ne dûr e û êdî dema vegirtina 
wêِ ye, jixwe tarîtiya delaletê (averêya ji rastiyê) li ser dirêj bûye û bêguman 
dema ronîkirina spêdeya wê nêzîk bûye.” 

Dema [Siltan] Ekayê vegirt ew rabû çû Tibnînê?? û ew jî bi ewleyî sitand, 
Seyda?':“û ` Beyrûdê; :Cibeyl,%/Xeza;#*'Darûm;““:Remle, ' Beyha;“”+Beyt 
Cibrîn,** Xelîl (e. s.)?? û heya dakete Esqelanê hemî sitand. Li ser wê 
[Esqelanê] Hisamedîn ibn Mihranî?% hat kuştin lê dû re Siltan ew sitand ku 
di navbera vegirtina Frengan û derxistina ji destê wan sih û pênc sal derbas 
bûye. Siltan ev deverên han hemî di çel rojan de sitand ku destpêka wê hij- 
deyê Cemadûlayê bû û paşiya wê jî heştê Recebê bû. 


%! Sûretê Hûd (11), ayet 102. 

22 Tibnîn bajarekî navbera Şam û Sûrê ye ku dikeve çiyayê raserî Banyasê. Yaqût, 2/16 

2% Seyda bajarekî bi ser qeraxê Şamê ve ye û li rojhilatê Sûrê ye. Yaqût, 3/496 

2% Cibeyl bajarekî qeraxê Şamê ye. Yaqût, b. n, 2/127 

2# Xeze bajarekî paşiya erdê Şamê ye ku dikeve rojavayê Esqelanê û nêzîkî wê ye. Yaqût, b. n., 4/229 
%4 Darûm keleyek e ser riya Misrê ye ku piştî Xezeyê tê. Yaqût, b. n., 2/483 

Beyna cihekî ser riya Esqelanê ye ji hêla Beyrûdê ve û piştî Remleyê tê. Ibn Şedad, b.n, r. 80 

2% Beyt Cibrîn bajarokekî navbera Qudsê û Xezeyê ye. Yaqût, b. n., 1/616 

2% Xelîl bajarekî nêzî Qudsê ye. Yaqût, b. n., 2/442 

%9 Ew yek ji serdarê mezin Hisamedînê kurê Îbrahîmê kurê Hiseynê Mihranî bû ku ji hoza Mihranîyên Kurd bû 
û yekemîn şehîdê wê bûyerê bû. Ebû Şame, b. n., 3/210 


257 


90 





Yegirtina Qudsê 


Siltan ber pê ve çû û di yekşema nîvê meha Recebê de dakete ser. Berê 
remildaran jê re gotibû ku tu Qudsê vegirî dê çavekî te kor bibe, wî jî bersiv 
dabû: “Ez razîme ku wê vegirim bila ez kor jî bibim.” Pêşî ew daketibû ser 
rojavayê wê dû re cihê xwe guhertibû, xwe dabû hêla bakur û bi wê sipaha pir 
zor dabû wê ku bêhtir ji şêst hezarî şerkar tê de hebûn. Wî bi şev û bi roj lê 
dabû ta ku ji hêla Newala Cehenemê”! ve di qiloçê/pozê wê yê bakurîn de di 
sûrê de neqeb vekiribûn. Dema Frengan ev dîtibû hêviya ewlehiyê jê kiribûn 
û li ser vê biryara şandina heyetekê hatibû dayîn û Xwedê giyanê wî pîroz 
bidêrîne, wî di roja îna bîst û heftê Receba sala pêncsed û heştê û sisiyan 
(583/1187) de ew sitandibû ku ew jî Şeva Mîracê ya dîyarkirî bû. Komek ji 
zana, şêx û mişayix, mitesewif û derwêşên çûxwergir”“ di van vegirtinan de 
amade bûn ku bi şemate û dengê bilind dua dikirin, tehlîl û tekbîr didan?“ û 
xaçê ser kumbeta tatê daxistin. 


Biryara heyeta aştiyê ew bû ku ji berdêla her mêrekî ve deh dînar, ji ya her 
jinekê ve pênc dînar û ji ya her zarokekî ve jî çi keç çi kur dînarek bê dayîn.“ 
Çi kesê ku berdêla xwe bide dê xwe azad bike û ger nede dê dîl bibe. Kesê ku 
berdêla xwe dabû çûbû gihabû Sûrê“ û Xwedê fereca xêrê dabû dîlên 
Misilmanan ku hejmara wan sê hezar bû.“ Temamê hatina Qudsê ku dused 
û deh hezar dînar bûn hatibû belavkirin. Wan bi xwe li ser peymana dêra 
Qemameyê*?” biryar dabû û biryara cihê ku herinê jî dîsa wan dabû. Dema 
dagirkirina Frengan ya Qudsê not û du sal (92) bûn, çunkî wan di sala çarsed 
û not û yekê (491/1097)? de dest danîbû ser û sala pêncsed û heştê û sisiyan 
(583/1187) bi paş ve hatibû sitandin. Siltan ketibû [kumbeta] ser tatê, bi 
gulavê û gîyayê ew şûştibû û pê re jî giriyabû û sûretên ser jî jê biribû. Wî 
herdu xaç şikandibûn û wargeha Dawîyeyan [Siwarên Peyker: Les 


Newala Cehenemê cihekî ku ji hêla bakur ve li pişta Qudsê dikeve. Ibn Şedad, b. n., 92‏ كه 

© Şêxên Sofî ku eba û xirqeyên çûxîn li wan bûn. 

28 Digotin: La îlahe îlla Ellah we Ellahu ekber. 

24 Li gorî Ibn el-Esîr û Ebû Şame yên zarokan du dînar bûye. Ibn el-Esîr, b. n., 10/156. Ebû Şame, b. n., 3/219 

26 Sûr bajarekî navdar e ku dikeve raserî deryaya Şamê[Navîn] û sê hêlê wê derya ye. Yaqûr, b. n., 3/492 

26 Li gorî Ibn el-Esîr pênc hezar dîl bûne. Ibn el-Esîr, b. n., 10/156 

27 Qemame mezintirîn dêra Xiristiyanan ya Qudsê ye ku di nav bajêr de ye û dora wê sûrkirî ye. Di nav wê de goris- 
taneke bi navê Qiyame heye ku li gor bawerîya wan Îsa (e. s.) qiyameta xwe lê rakiriye. Yaqût, b. n., 4/450 

26 Li gorî çavkaniyên Ewrûpî Qudis di sala 493/1099an de ji hêla Xaçparêzan ve hatibû vegirtin. Sören Wibeck, 
b. n., r. 11; Joseph- François Michaud, Historie des croisades NILOE, (Korstãgen), wergera Swêdî, J. Gunnarson, 
International Book Automation, n. d., Bohuslãns Grafiska AB, Uddevalla, r. 70-72. 

Templiers] xera kiribû û Mizgefta Eqsayê li şûna wê ava kiribû. Hinek gire- 
giran gotin dirêj kiribûn, lê Siltan jî gotina Ibn Zekîyedîn bibîr anîbû: 


Vegirtina te ya keleya Şebhayê di Seferê de 
Mijdevanê vegirtina Qudsê ye di Recebê de 


Dema vê honraweyê li Helebê Xwendibû Fazil ji Siltan re gotibû: 
“Xwedê vî qaziyî ji xeybê dabû xeberdan û rewşa vegirtinan pê dabû gotin.” 


Hingê Ibn Zekîyedîn serekqaziyê Şam û Helebê bû. 


Siltan bi Frengên ku li Qudsê mabûn re hinek şandibûn da wan bigihînin 
Sûrê cem Markîz. ? 


Qazî Fazil li Şamê nexweş bû û dema vegirtinê ne amade bû ku ji ber vê 
jî Siltan ferman dabû Îmad el-Katib ku nameyekê li ser vegirtinê ji Bexdayê 
re bişîne, wî jî ev nameya jêrîn nivîsîbû: 

“Xwedayê payeberz soz daye wan kesên ku bawerî pê anîne û karên qenc 
kirine, dê wan bike cihgirên xwe yên ser erdê, çawa ku yên berî wan jî kiribûn 
xelîfeyên xwe. Herweha Ew dê dînê ku ji we re bijartiye ji wan re biçespîne û 
dê tirsa wan ewleyî bigerîne.”” 


Spasî ji Xwedayê ku sozê xelîfetiyê pêk aniye û bi wehdetparêzan şerîkçê- 
ker û dijraber qehirandiye û vê xelîfetiyê kiriye xassê bi Siltanê Dîwana Ezîzî 
û tirs jî bi ewleyiyê guhertiye. Herweha xizmetkarê meqamê nebewî [Mebest 
jê Siltan Selahhedîn e] vê vegirtina xembar û serkeftina pîroz biçûk dêraye û 
ew ji bo xalistirîn weliyê xwe bexişandiye, hêvî û niyazên wî pêk aniye. 
Xemên wî kêm kiriye, ferwer şahên miletan jê re kêm xistiye. 


Hemd ji Wî re be ku bi vegirtinê tiştê di dil de pêk aniye û wehşeta kufrê 
ya li ser Îslamê bi hogiriyê guhertiye û roja-wî ya xerab kiriye, vegerandiye 
roja wî ya xweş û di şûna keşe û pitrik, xaçperest û rojperestan de zana û şerî- 
etmedar lê bi cih kirine û bi qeweta gelê roja înê yê roja yekşemê jê [ji Qudsê] 
derxistiye. 


0 Ew Markis Konradê Montferratî bû û birayê helal yê mêrî Sbylla yê pêşî bû ku piştî şerê Hitînê bi deh rojan giha- 
bû Sûrê. Rainceman, 2/762; Sören Wibeck, b. n., 179, 188 
2% Sûretê Nûr (24), ayet 55 


92 





Spasî ji Xwedê re ku xizmetkarî ji Darûmê heya Trablusê digel temamê 
hawîrdorê welatê Frengan heya bigihê Nablusê vegirtiye û tahtê jî bi stêrên 
çavên bawermendan şûştiye, bi tijebûna xêr û mukafata qencan kincên bêh- 
êvîtiyê yên lê jê kiriye û Îslama ku jê re biyanî mabû vegerandiye mala wê. 
Heyva hîdayetê ji şevîna xwe ya dawî hilatiye û axa pîrozdêrayî dîsa zîviriye 
ser pîroziya xwe û ew ji xeterên lê û tê de ewle bûye û bûye nijdeya serê sibê 
û cihê hêsakirinê. Jixwe dûrtirên ji Mizgefta Eqsayê dûrtirînên ji Xwedê ne. 


Gelek dilovanên nêzîk bi komî hatinê û bi qîreqîra tesbîhgoyan zengilê 
dêran bêdeng maye, bi ketina qencan xerab jê derketin ku mihrabê jî ji alîgi- 
rên xwe re gotiye: “Merheba li ser çavan.” Wê koma Îslamê bi qasî ku Xwedê 
ew kom kirin ser hev, girt nav xwe, alayên Îslamê li ser minberan bilind bûn, 
wî ji qenciyên wê para xwe ya sozdayî wergirt ku bi zimanê xwe yê giram 
xwendiye: “Serkeftin ji Xwedê ye û vegirtin jî nêzîk e. 


Wî taht bi stêrên çavên mutteqiyan ji qirêja kafiran şûşt û bi nêzîkayiya 
yekyezdaniyan kafir jê dûr bûn û pê jî tiştê ku ji dema Mi raca Pêxember û 
mu 'cîzeya Mihemedî hatibû jibîrkirin, hat bibîranîn. Bi girtina Beyta Pîroz 
rûmet û pîroziya Îslamê jî lê vegeriya û avahiyên wê yên teqwayiyê vegeriyan 
ser binesaziya xwe ...” 

Îmad el-Katib di vê biwarê de gelek babetên şirovedirêj nivîsîne.”' 


Çûna ber bi Sûrê ve 


Di meha Şabanê de Siltan çû Sûrê û di destpêka remezanê de gihayê. Ew 
mîna keştiyeke di deryayê de ku her hêlên wê bi behrê dorpêçayî be û ji yek 
cihekî pê ve ku heft birc tê de bûn, tu rê di bejê de nediçûyê. Markîs lê dima 
ku yekî mêrxas î jîr û bi tevdîr bû û hemî Frengên Qudsê û yên Qeraxê xwe 
avêtibûn wê derê. 


Siltan li benda hatina sîtola Misrê li wê derê ma û gava gihayê wî di derya 
û bejê tevde şerê wan kir, lê sîtol şevekê hay ji xwe nema û Frengan êrîşî wê 
kir, dest danîn ser keştiyan û hinekan jî xwe avêt deryayê û tê de xeniqîn, 


A 272 
e 


Siltan jî bi paş ket heya dawiya Şewalê. 


Ev bi kurtî ji Îmad el-Katib el-Îsfehanî hatiye wergirtin, lê tevayîya wê di kitêba wî ya ser Cengên Selahedîn û‏ جه 
vegirtina Qudsê de heye. Îmad el-Katib, E/-Fez/ el-Qissî "7 Fetþ el-Qodsî, Dar ul-Kutub el-Îlmîye, Beyrût, 2003, l 26‏ 
r. 99-106 binêre. Li gorî Ebû Şame û Ibn Wasil serekê sîtolê‏ ريص Jj bo vê bûyerê li Feth el-Qisîya Îmad el-Katib Îsfehanî, b.‏ 272 
Ebd es-Selamê Mexribî bû û keştîvanê wê jî Bedran Faris bû. Ebû Şame, b. n., 3/266; Ibn Wasil, b. n. 2/ 244‏ 

Tacedîn Ebû Bekir Hamidê birayê Îmad el-Katib ji Bexdayê hat giha wê 
derê ku Siltan ew xweş pêşwazî kir û qencî pê kir; pê re jî nameyek û belge- 
yeke dagirtiyê bi gazinan hebû ku hinek ji wan jî ev bûn: Yek ji gazinê Xelîfe 
li ser Reşîd ibn Bûşincî bû. Ew zarokek bû li Bexdayê, li wir tu giringî neda- 
bûnê û ew jî rabûbû çûbû Şamê cem Selahedîn. Ew ji Selahedîn re weke edî- 
bekî ji maleke mezin hatibû danasîn û ji hêla Siltan ve hatibû ecibandin. Wî 
ew bi nameyekê şandibû Bexdayê, lê ev yek li zora Xelîfe çûbû û gotibû; “Ma 
ji vî pê ve kesî din li cem wî nîne” û kêm qedir dabûyê. Îcar dema ew veger- 
yabû cem Siltan jê re gotibû; “Guh nedane min û ez hatim kêmxistin.” Yek 
jê jî ew bû ku çi kesên mîna Temîrk, kurê serekê serekan, îbn Hubeyre û yên 
din ji Bexdayê bireviyana û xwe biavêtana cem Siltan, wî ew qebûl dikirin û 
yek jê jî bikaranîna nasnavê Nesir bû ku yê Xelîfe bû jî. Dû re di dawiyê de 
nivîsîbû; “Tu bi vegirtina Qudsê minetê li me dikî, lê ma qey ew ne bi leşkerê 
Dîwanê û di bin alaya wê de hatiye vegirtin?” Siltan pir pê hêrs bûbû, çunkî 
ew ji bo karê ku kiribû li benda nameya Xelîfe ya spasiyê bû. 


Dû re Siltan ji birayê Îmad re gotibû: “Bêguman ew kesên ku xwe li min 
digirin yên malbatnas in; jixwe di çolê de meriv xwe diavêje koxê pîrejinekê 
da wî ji kuştinê biparêze. Heçî bikaranîna nasnavê Nasir e bi Xwedê ne min 
hilbijartiye û ne jî min ew xwestiye, lê dema min dewleta neyarê [Xelîfe] el- 
Mustedi` ya dused salî ji holê rakiribû, hingê ji bo vê û ji bo ximetên min yên 
din Xelîfe ev bernav”? li min kiribû û ji Bexdayê ji bo min ji Nûredîn re şan- 
dibû ku ew ne di dema we de bû jî. Ji xwe di nav leşkerê min de deh hezar 
Kurd û Tirkmen hene ku heryek ji wan bi nasnavê Selahedîn binavkiriye, lê 
ez nabêjim çira. Heçî gotina wî ya ku min Qudsê di bin alaya wî û leşkerê wî 
de vegirtiye, ka ne ala û leşkerê wî? Bi Xwedê min ew bi tenê di bin alaya xwe 
de û bi sipaha xwe vegirtiye.” Û Siltan bi hêrs qêrîn kir û mîna biruskê çîk 
veda. Li ser vê yekê di navbera wî û Xelîfe de di dil de dijîtî derket, lê berbiçav 
Siltan xwe ragirt [û tiştek diyar nekir]. Piştre di vê salê de bi kuştina 
Şemsedîn ibn Muqedim”“ ya ser [girê] Erefeyê dijîtî temam bû. 


27è Mebest jê bernavê Melik Nasir e, bnr. Îmad el-Katib Îsfehanî, b. n., r 116-1 19; Ebû Şame, b. n., 270-272; Ibn 
Wasil, b. n., 2/250; Ibn Kesîr, b. n., 12/253, lê hinek weha dizanin ku piştî mirina apê wî Şêrkoh dema Xelîfe Adid 
ew kiriye wezîrê xwe, ev nasnav lê kiriye, lê Henbelî bi xwe herdu varîyantan jî dibêje; bnr. Îbn Xelîkan, b. n., 
3/498 Henbelî, $ wl-Qulûb, rı. 67. 

71 Ew Mîr Şemsedîn Mihemed ibn Ebd el-Melik Ibn Muqedemê ku yek ji mezintirîn serdarê dewlata Nûredîn û 
Selahedîn bû û piştî vegirtina Qudsê ji bo çûna hecê destûr ji Selahedîn xwestibû. Ji xwe wê salê jî gelek kes ji wela- 
tên cihê yên mîna Misir, Xelat, welatê Romê, Cezîre, Mûsil, Îraq û gelek deverên din ji bo dîtina Qudsê û çûna 
hecê li Şamê civiyabûn û gava wî jî xwestibû here hecê hingê Selahedîn jî rabûbû ew weke mîrê hecîyên Şam û 
Cezîreyê bi wan re şandibû, lê mixabin ku dêlindêza wî ya pir mîrê hecîyên Bexdayê Micîredîn/Fexredîn Taştekîn 

Wî ferman da Fadil, wî jî ji Xelîfe re nivîsî û tê de got: “Doza hew xwe 
rastdîtinê cudahiyê dixwaze, girtina vî derîyî ji vekirina wî çêtir e û qeşirîna 
vê birînê ji axivîn û firehbûna wê baştir e.” 


Şemsedîn Ibn Muqedim, yek ji mezintirîn serdarê herdu siltanan 
Nûredîn û Selahedîn bû, ku di vê salê de Siltan ew kiribû serdarên heciyan. 
Gava ew gihîştibû Erefeyê xwestibû ku alaya Selahedîn li ser çîya hilde û li 
teblikan bixe, lê Taştekîn”* nehîştibû û gotibû; “Ev cihekî wisa ye ku hew 
alaya Xelîfe tê hildan” û alaya Selahedîn daxistibû. Ibn Muqedim digel 
Şamîyên pê re siwar bûbû, Taştekîn jî siwar bûbû û dest bi şer kiribûn ta ku 
gelek ji herdu beran hatibûn kuştin; koleyê Taştekîn tîrek avêtibû ku li çavê 
ibn el-Muqedim ketibû û ji hiş xwe çûbû. Taştekîn hatibû ew biribû çadira 
xwe û ew bi xwe re biribû Minayê ku di roja cejna mezin de wefat kiribû û 
hecîyên Şamî hatibûn talankirin. Ibn Muqedem li Mi”elayê”“ hatibû veşar- 
tin. 


Îmad el-Katib gotiye: “Şemsedîn gihabû [Girê] Erefê lê haya wî ji bobe- 
latê tunebû, gihîştina wî belav bûbû û dahola wî lê ketibû, siwarên wî dabûn 
xar û cirîdan, alayên wî li ba bûn û konên wî hatibûn vegirtin. Vê yekê 
„Taştekînê serdarê hecîyên Îraqî hêrs kiribû, ew bi heval û hogirên xwe ve 
siwar bûbû, êrîşî Şemsedîn û hevalên wî kiribû ku girîngtirîn sedemê wî raki- 
rina alayê û lêxistina teblikê bû. [Di şer de] komek ji hecîyên Şamê hatibûn 
birîndarkirin û kuştin, ew hetikî û riswa bûbûn. Taştekîn ew birîndar biribû 
çadira xwe ku hê bi ruh bû, wî ew bi xwe re rakiribû biribû Minayê ku lê 
miribû û li Mu 'ellayê hatibû veşartin.” 


Taştekîn ji bo gunehê ku kiribû tirsiyabû, lê ji Xwedê nertirsiyabû, heramê 
xwe helal kiribû û giregir jî kiribûn şahidê xwe ku sûcdar Ibn Muqedim bûye 


û ew [belgeya şahidîya wan] li Dîwanê di civatê de dabû xwendin. 


ibn Ebdullah el-Muqtefã hêrs kiribû û li zora wî çûbû ku ew bi def û teblikên xwe yên barkirinê berî wî derkevin 
serê girê Erefê û xwestibû ku defên xwe rawestînin û berî wî neçin. Lê belê gava Ibn Muqedim bi ya wî nekiribû wî 
jî di roja Erefê de ferman li mêrxasên xwe kiribû da êrîşî wan bikin û di şer de Ibn Muqedim û hinek peyayên wî 
hatibûn kuştin. Ibn-el-Esîr, b. n., 10/162-63; Ebû Şame, b. n., 3/274-275; Îmad el-Katib, b. n., r. 120 

25 Ew Taştekîn ibn Ebdullah el-Muqtefewî Fexredîn e ku bîst û şeş salan hecî biribûn hecê û anîbûn û bûbû mîna 
melikê riya hecê. Wî ji Xelîfe re nivîsîbû ku ew ji Selahedîn re nameyan dişîne û xelîfe jî ew girtibû û avêtibû zin- 
danê ta ku namenivîsîna xwe înkar nekir jî ew berneda. Ew di sala şeşsed û sisiyan (603/1206) de miribû. Ebû 
Şame, Zeyl, r. 80 

2é Mi ela navê cihekî ye li Hîcazê. Yaqût, AM# cem, 5/184 

Dema nûçeya kuştina wî gihabû Siltan pir giriyabû, gelekî pê xemgîn 
bûbû û gotibû: “Xwedê min bikuje ger ez ji bo wî bi ser nekevim!” û di nav- 
bera wî û Xelîfe de dijberî zêde bûbû, qasidek ji bo lêborînê hatibû cem wî û 
gotibû: “Bersiva tiştê qewimî bi xebata min ya cîhadê ve girêdayî ye.” 


Piştî hingê kurê Siltan Melik Zahir bi leşkerê Helebê ve gihayê û ji Qudsê 
jî Melik Adil xwestibû cem xwe, ew jî hate cem û wî ew şandin da herin dora 
Huneynê”” bigirin, lê ew bi ewleyî hate teslîmgirtin. 


Heya hingê zivistan jî hatibû û baran li wan bariyabû, ji ber vê jî ew piştî 
barkirina mencenîq û veguhestina wan û şewitandina alavên ku nedihatin 
veguhestin ji ser Sûrê rabû û destûr da sîpahan, lê ew bi komek ji hêza xwe ya 
taybetî ve li Ekayê ma. 


î7 Huneyn navê çiyayekî ku dikeve raserî hêla Misrê. Yaqût, Mu'cem, 5/482 

Sala Pêncsed û Heştê û Çaran(584/1188) 


Sy? 


Tê [di vê sala 584/1188'an] de Xelîfe [en-Nasir Lidînîllah], Ibn Yûnis 
[Celaledîn “Ubeydullah] amade kir û ew şande ser Hemedanê? ku berê wî 
ew kiribû wezîr. Ew di nîvê şeva hijdeyê meha Miheremê de derkete rê û 
heyv jî di çarîka/çaryeka bircê gerstêra Merîxê de bû. Ew bi sipahan ve çû ku 
li ser Hemedanê bê hemberî Siltan Tuxril,?? ji ber ku Tuxril berê peyam ji 
Xelîfe re şandibû û doza siltantiyê lê kiribû. Wî [Xelîfe] mal û sipaheke 
mezin amade kiribû, Ibn Yûnus kiribû sipahsalarê wan ku Tuxrîlê xwediyê 
Besrayê û serdarê karwanê heciyan Taştekîn jî bi sipahê re bûn, lê herdu jî bi 
sipahsalariya Ibn Yûnus ne dilxweş bûn. Gava Ibn Yûnis bi vê hisiyabû goti- 
bû: “Bi Xwedê ez ê van bêxim xeteran” û çûbû ber dergahê Hemedanê. Ew 
li wê derê rastî hev hatibûn û Tuxrîl û Taştekîn dest jê qeriyabûn ku hingê 
Siltan jî ew şikandibûn, gelek tengasî û tadeyî dabû wan, ew kuştibûn û dîl 
girtibûn. Wan wezîr Ibn Yûnis girtibû ku serê wî (porî wî) kurkirî bû, ew 
biribûn cem Siltan, wî jî kumekî sor î bi paşik, bi zengil û pelik danîbû serê 
wî û pê keniyabû. 


Ji leşker zêde kes negihabû Bexdayê, hinek jê di çiya de û hinek jî ji tihn û 
birçîna qir bûbûn. Ev bûyer jî weke ya Xelîfe Musterşid bû ku xezîneyên 
Xelîfe û siwar û koleyên wî hatibûn girtin.“ [Piştî vê bûyerê] Xelîfe, Seîd 
ibn Cedîde kiribû wezîr. 


2® Hemedan ku bi maneya dildar e, navê mezintirîn bajarê Welatê Çiyan e [ku berê ji bo Welatê Kurdan dihat 
gotin]. Yaqût, b. n., 5/471 

2? Ew Siltan Tuxrîl ibn Alparslan ibn Tuxril ibn Mihemed ibn Melikşah ibn Alparslanê Selçûqî bû ku siltanê 
Selçûqîyan yê dawî bû û di sala pêncsed û notî (590/1193) de nêzîkî bajarê Reyê hatibû kuştin. Ibn el-Esîr, b. n., 
178; Ebû Şame, Zey/, r. 5 

2% Ew bûyer di sala pênsed û bîst û nehan (529/1134) de gava Xelîfe el-Musterşid ji bo cenga bi Siltan Mesûdê kurê 
Siltan Mihemedê Selçûqî re derketibû, qewimî ku hingê hinek ji leşkerên Xelîfe û mîrekên wî bi dizî gihabûn 
Siltan û bi Xelîfe re bêbextî kiribûn. Encama wê bûbû têkçûna hêzên Xelîfe û dîlgirtina wî û komeke pir ji desthi- 
latdar û birêvebirên wî. Ibn el-Esîr, b. n. 9/281 

Tê (di vê sala 584/1188'an) de Siltan daket ser Kewkebê,?*' dît ku hew- 
ceyî bi şerekî bi sebir heye; rabû Sarimudîn Qaymazê Necmî danî ser, Tuxril 
Camdar jî danî ser Sedefê û Kuciyayê birayê Siltan” jî şand ser Kerek û 
Şewbekê. Ev herçar kele çêtirîn kele bûn û riyên wan jî asê bûn, ji ber vê jî 
gava dît ku vegirtina wan dê dirêj biajo ew rabû zexîreya xam ji ser wan birrî. 


Siltan ji ser rabû û di şeşê meha Rebî elewelê de ket Şamê, lê bihîst ku 
Freng çûne Cibeylê û êrîşî wê kirine. Çawa ev nûçe gihîştê ew bi hêrs derket 
û ji deverên din jî leşker xwest, lê dema Freng bi vê hisiyan dest ji Cibeylê 
berdan. Ta hingê nûçe hat ku Emadedîn Zengîyê xwediyê Sencarê û leşkerê 
Mûsilê hatibû û yê Mizaferedîn ibn Zeynedîn jî gihabû Helebê. Ew rabû bi 
hêla Keleya Kurdan (Hisn el-Ekrad)?*# berbi qeraxê jorîn ve çû, daket ser 
girekî pêşberî Keleya Kurdan û dora wê pêça. Wî, wextê ku karibe wê têxe 
hesarê nedît û leşker jî ji her hêlê ve civiyabû, ew rabû bi leşker ve êrîşî ser 
welatê T'rablusê kir. 


Dema bû roja înê ya çarê Rebî "elewelê wî telpên*“ hêzên leşker rêz kir û 
bi rêzbenda cenga cepheyî meşiya; pêşî hêla rastê bi serdariya Emadedîn 
Zengî kişiya, dil/hêza navendê jî di nêvî de bû, hêla çepê jî li dawî ma ku ser- 
darê wê jî Mizaferedîn ibn Zeynedîn bû û giranî (pertal û tiştên hêja û 


girîng) jî di nîvê leşker de bû. 
Yegirtina Entersûsê”* 


Dakertina wî ya ser, roja yekşema şeşê meha Cemadelûlayê bû, ew siwar bû 
û fermana êrîşên dijwar kir û şer li ser şidand. Hê vegirtina konan temam 
nebûbû xelk derketin ser sûrê, bi zor ew vegirt û mirov hemî çi tişt û kesên 


2ı! Kewkeb keleyeke asê ye ku dikeve ser çiyayê raserî bajarê Teberîyê û herweha navê çiyayekî welatê Harisîyên 
Kabî ye jî. Yaqût, b. n., 4/561 

282 Birayê Siltan yê piçûk ku Sadedîn Gumuş Begê Esedî bû. Ebû Şame, b. n., 4/28 

288 Hisin el-Ekrad/Keleya Kurdan navê keleyeke asê ye û ji hêla rojava ve dikeve ser çiyayê pêşberî Himsê yê ku bi 
çiyayê Lubnanê ve ye û dikeve navbera Hims û Ba "albekê. Li gorî Yaqûtê Hemawî hinek mîrekên Şamê di demekê 
de ji bo parastina li pêşberî Frengan ev kele spartine çekdarên Kurdan, lê dû re dema ku pir zorî gihaye wan û kes 
nikaribûye here hawara wan, wan jî ew firotiye Frengan û jê derketine. Yaqût, b. n., 2/304; Ebu l-Fida, Teqî, b. 
TE 257 

24 Telb/tulb [telp/tulp] ku ji bo serdarê sed, du sed yan jî heftê siwarî re hatiye bikaranîn, ji zimanê Kurdî ketiye 
zimanê Erebî. Li gorî Îbn Îyas ev gotin cara pêşî li Şam û Misrê weha hatiye bikaranîn, lê piştre bûye navê hêzeke 
leşkerî ku ji 170-200 siwarî pêk dihat. Îbn Texreberdî, e/-iVicd4za el-Zabîre, 6/10: Meqrîzî, Sı/4k, bg. 1, q 1, r. 248, 
not 2 

25 Entertûs bajarekî ku dikeve ser qeraxê deryaya navîn û ji hêla qeraxê ve devera Şamê ya dawî ye û destpêka deve- 
rên Himsê ye. Yaqût, b. n., 1/320 

lê hebûn talan kirin. Siltan bi dilekî xweş û bi kêf vegeriya xargehê, lê du bir- 
cên keleyê yên asê hebûn ku derb nedigihanê, wî hêzên leşker li ser danîn û 
yek ji wan bircan siparte Mizaferedîn ibn Zeynedîn. Wî hêz û qewet dayê 
heya ku ew xera kir, dest danî ser tiştên tê de û sûr û dêra wê hedimand. Ew 
dêreke mezin bû ku lê heca xwe dikirin, lê birca duyemîn ji ber ku pir asê bû 
wî dest jê berda û nexwest pê ve bilebike. 


Yegirtina Cebeleyê?““ 


Ew roja înê daket ser û hê hatina leşker temam nebûbû bajar hat vegirtin 
ku tê de hinek Misilman jî hebûn û qazîyekî hikim li wan dikir. Keleyê bi 
xwe xwe ragirt, çunkî ew asê bû û kesên lê şerekî dijwar dikir heya têgihan ku 
nikarin wê biparêzin û rabûn ewleyî xwestin. Wî ewleyî da wan û di 19'ê 
Cemadelûlayê de ew danê. 


Yegirtina Laziqîyê” 


Ew ji Cebeleyê çû Laziqîyê û di çardeyê Cemadelûlayê de daket ser ku 
bajarekî spehî yî dilbijên î bêsûr bû û bendereke mezin lê hebû. Du keleyên 
wê yên asê bi hev ve li ser girekî raserî bajêr bûn, ceng û êrîşên dijwar li ser 
herdu keleyan dest pê kir û dengê qîreqîr û helahela û tekbîran bilind bû. 
Êrîşê her domand ta ku dest danîn ser bajêr û xelkê gelek tişt/mal talan kirin. 
Girtina herdu keleyan ma heya roja înê, lê êrîş berdewam bûn û şer jî li kar 
bû ta ku ji hêla bakurê keleyê ve neqeb hatin vekirin. Gava neyarên Xwedê 
tiştê ku dihat serê wan dît, ewleyî xwest û hêvî kir ku qazîyê Cebelê li ser 
rewşa wan biryar bide û daxwaza wan hat pejirandin. Ji xwe rehma Xwedê lê 
be, çi gava ewleyî jê dihat xwestin tê de kêmasî nedikir. Biryar hat dan ku ew 
bi xwe, mal û zarokên xwe ji bilî mehsûl û alavên çekan serbest bêne berdan; 
wan jî erê kir û têra ku li wan siwar bibin heya bigihên ewlegeha xwe dawar 


dane wan. 


Yegirtina Seþyûnê 


Ew bi leşkerê xwe ve çû û di roja îna 19'ê Cemadelaxerê de daket ser 
Sehyûnê, ji derûdorên wê yên din jî leşker hat, dora wê hat pêçan û şeş men- 


2 Cebele keleyeke navdar ya qeraxê Şamê û devera Helebê ye û nêzîkî Laziqîyê ye. Yaqût, b. n., Yaqût, 122 
287 Laziqîye bajarekî qeraxê behra navîn e ku dikeve rojavayê Cebeleyê. Yaqût, b..n., 5/6 
28 Şehyûn keleyeke asê ye û ji deverên qeraxê deryaya navîn/Şamê ye, lê nagihê ser deryayê. Yaqût, b. n., 3/495 

cenîq li ser hatin girêdan. Ew keleyeke asê û dijwar bû, xendeqên wê jî newa- 
line fireh î tirsnak bûn û sê sûr li dora wê bûn. Ji hêlên cihê ve şer li ser dijwar 
bû û mencenîqa kurê wî Melik Zahir lê da heya ku perçeyekî mezin yê sûrê 
hedimand. Serê siba înê ji bo birina êrîşê bang li leşker kir, êrîş kir û deng 
bilind bûn. Hê saetek neçûbû ku Misilman derketin ser sûrên wargeha leş- 
kerî û kesên lê hilkişiyan kelê. Dema wan mirin dît hawar kirin û ewleyî 
xwestin, wî ewleyî da wan û biryar weha hat girtin ku ji bo azadiya her mêre- 
kî deh, ya her jinekê pênc û ya her zarokekî jî du dînar bên dayin. Wî kele 
teslîm girt û li wê derê ma heya ku çend keleyên din yên wan doran jî hatin 
vegirtin. 


Yegirtina [Bajarê] Bekasê* 


Roja sêşema şeşê Cemadelaxerê ew dakete ser Bekasê, mencenîq li ser 
girêdan û ji bo êrîş û zordanê peya derxistin pêş heya roja nehê meha 
Cemadelaxerê ku Xwedê vegirtina wê bi zor pêk anî û kesên tê de hatin dîl- 
girtin. Keleyeke wê ya asê bi navê Şexr/Şexer?” hebû ku bi pirekê mirov der- 
basî cem dibû, ew pir asê bû û tu riyê wê tunebûn. Ew ji her hêlê ve xistin bin 
bandora mencenîqan ta ku yên tê de têgihan ku tu alîkarê wan nînin û wî di 
roja şazdan de ew jî vegirt û di roja hivdan de kurê xwe Melik Zahir şand ser 


keleya Sermanîyê, wî şerê wê kir, ew xist tengasiyê û roja înê ew sitand. 
Yegirtina (Bajarê) Berzîyê?' 


Siltan hima bixar û cirîd çû ser keleya Berzîyê ku keleyeke asê yî pir xurt 
bû û li ser keviya çiyayekî bilind diket, hawîrdorê wê bi newalan pêçayî bû û 
bi pîvan heya jora kumçika wê pênc sed û heftê zîra” bû.” Wî leşker xwest, 
dora wê girt û ji her hêlê ve şer da destpêkirin, bi mencenîqan bi şev û roj li 
sûrên wê da. Wî [dû re] leşker kir sê beş, ku heryek ji wan beşeke rojê şer 
dikir da newestin û ji cengê sist nebin. Gava dora Siltan bi xwe hat, siwar bû 
û li dora wan çû û hat, nav di şerkaran de da ta ku ew ji her hêlê ve hatin dora 
sûrê û êrîşî ser kirin. Hê saetek di ser re neçûbû mirov hilkişiyan ser sûran û 
avêtin ser keleyê heya ku wê bi zor vegirtin. Hemî tiştên tê de hat talankirin 


2 Bekas keleyeke hêla Helebê ye û li ser keviya çemê Asî ye. Yaqût, b. n., 1/561 

2% Şexer keleyeke nêzîkî Bekasê ye û dikeve navbera Antakya û Efamîyeyê. Yaqût, b. n., 3/399 

Berzîyê keleyeke nêzîkî qeraxê Şamê ye li ser qîlê çiyayekî şahîk e. Yaqût, b. n., 1/456‏ ام 

2® Zîra'ek li gor pîvanên zira 'a mîmarî 75 cm ye ku 570 x 75- 427.5 metre dike. Hans Wehr, Zrebic-Englisþ 
Dictionary, beşa herfa z, r. 309 

û hemî kesên tê de jî hatin dîlgirtin; Siltan bi xwediyê keleyê ve ku yekî girs 
bû û bi malbata xwe ve hivde kes bûn, hat. Siltan qencî bi wan re kir û ew 
şandin cem xwediyê Antakyayê?” ku mirovên wî bûn û pê ve girêdayî bûn; 
bi vê yekê xwest ku wî ber bi xwe ve bikêşe. 


Yegirtina Derbsakê?“ 


Ew roja îna heştê Recebê daket ser Derbsakê û bi mencenîq û leşker ve 
şerekî dijwar bi wan re kir û ew xistin tengasiyê ta ku di bin Birca Gêdûkê de 
neqeb vekirin. Wan ewleyî xwest, wî ew da wan û di roja înê de ew vegirt û 


da Elemedîn Silêman ibn Cender. 
Yegirtina [Bajarê] Bexrasê?! 


Ew keleyeke asê yî nêzîkî Antakyayê bû ku daket ser merca wê û pêşnij- 
deya leşker jî li aliyê Antakya mabû û şerekî dijwar bi wan re kiribû heya ku 
daxwaza ewleyiyê kiribûn. Di diduyê meha Şabanê de alaya siltaniyê bilind 
bûbû û xelkê Antakya ji bo aştiyê peyam jê re şandibû û ew ji ber bîzîya leşker 
û qilqilandina pir ya Emadedînê xwediyê Sincarê bi wan re li hev hatibû. Bi 
xwediyê Antakyayê re aştî pêk anî bi şertê ku dîlên Misilmanan yên li cem 
xwe hemî berde. Dû re ew rabû çû ku here Şamê lê biraziyê wî Tiqyedîn 
emer nehişt û ew vexwend da hilkişe keleya Hamayê û sifreyeke xweş jê re 
amade kir û semaya sofiyan jê re pêşkêş kir. Ew şevekê li wê derê raza, Cebele 
û Laziqîyê dayê û derbasî 82 albekê bû û jê jî derket çû û bi çend rojên hin- 
dik berî hatina remezanê giha Şamê, lê wî rawestina cenga pîroz baş nedidît. 


Di destpêka remezanê de ew ji Şamê derket da here Sedefê û di meha 
remezanê de daket ser bi leşker dora wê pêça û mencenîq li ser girêdan. Qazî 
Behaedîn ibn Şedad gotiye: “Ez bi şev li Sedefê di xizmeta wî de bûm ku ji bo 
danîna pênc mencenîqan cih diyar kir û wê şevê got; “heya em her pênc 
mencenîqan daneynin em ranazin” û heryek ji wan mencenîqan spartin gele- 
kî. Peyamên wan carê diçûn û dihatin û li ser karên xwe wî agahdar dikirin 


2? Antakya navenda serbajarên gelî û derûdorên Şamê ye û bajarekî xwiyayî û maka wan e û qonaxa şevekê ji Helebê 


dûr e. Yaqût, b. n., 1/316 
4 Derbsak keleyek ku tê عل‎ çemê Reş derbas dibe û dikeve bakur-rojhilatê Bexrasê û navbera wan 10 mîl in. Ebu 


l-Fida, 7eqwîm, r.261 
2% Bexras bajarekî ku dikeve qontara çiyayê Lukamê û bi qonaxa sê fersengan nêzî Antakyayê ye. Yaqûr, b. n., 1/552 

û wî jî ji wan re heya serê sibê tarîf dikir ka dê çawa bikin û em jî di xizmeta 
wî de bûn. Ji bilî cihê pevgirêdanê, pêkvedanîna mencenîqan qediya û min jî 
bi hedîseke pêxember ya dirust mizgînî dayê: “Du çav hene ku agir nagihe 
wan; çavek yê ku ji bo Xwedê pasvanî dike û yek jî yê ku ji tirsa Xwedê digirî. 
Êrîşê jî bi dorê her didomand heya ku ew di çardê meha Şewalê de bi ewleyî 
hat girtin. 


Yegirtina Kewkebê 


Dû re çû qesda Kewkebê kir, daket navsera çiya û leşker kêşayê, dora kele- 
yê pêça û wê bi temamî xist tengasiyê, ta ku cihekî wisa ji xwe re girt ku tîrên 
dijmin negihîjin wî û dîwarekî herî jî ava kir da pişta wî veşêre. Wî di cehda 
xwe ya cenga pîroz de, her li ser domand heya ku cihekî neqebkirinê dît. 
Dema dijminê riswa bi neqebê hisiya û li ser sûrê jî alayek xwiya bû ku nîşan 
dide ew vegirtiye, rabûn ewleyî xwestin û Siltan jî ew da wan. Wî di nîvê 
Zilqadeyê de ew sitand û destûr da leşker û bi birayê xwe Melik Adil re çû ku 
here Qudsê da seriyekî lê bixin û birayê xwe jî rêwî bike ku ew dê biçûya 
Misrê. Ew bi birayê xwe re çû heya Esqelanê, li rewşa wê nihêrî û xatir ji bira- 
yê xwe Melik Adil xwest, Kerekê dayê û Esqelanê jê sitand û ber bi Ekayê ve 


zivirî. 


Di meha Şewalê de wezîrê Xelîfe Ibn Yûnis giha Bexdayê ku ji dema 
şikandinê ve bi Siltan Tuxril re bû. Xelîfe berê ji Begtîmûr/Begtemirê 
[Tîmûr Beg yan jî Temir Begê] xwediyê Xelatê re nivîsîbû ku ji Tuxril wî 
bixwaze û jixwe Qizilê birayê Pehlewan jî hêrs bûbû, [leşker] kom kiribû û 
çûbû Hemedanê ser Tuxril, ew şikiyabû û çûbû Xelatê ku ibn Yûnis jî pê re 
bû. Begtîmûr tiştê ku anîbû serê wezîr û leşkerê Xelîfe inkar kiribû û goti- 
bû:“Wan dest pêkir, li ber min rabûn û jixwe yê ku pêşî dest pê bike ew 
zalimtir e.” Wî jî jê re gotibû: “Nexwe wezîr berde!” Ew nikaribû dijî wî der- 
keve û rabûbû ew berdabû. Begtîmûr jî jê re hesp, hêstir, kole û xizmetkar 
şandibûn, lê wî du hêstirên bi kurtan ji xwe re hiştibûn û yên din hemî bi paş 
ve şandibûn. Ew li hespekî siwar bûbû û xulamê wî jî li yê din û şaşikeke 
weke ya sofiyan dabû serê xwe û bi karwanekî re çûbû heya gihabû Mûsilê. 
Xwediyê Mûsilê ew nas kiribû û heman tiştê ku Begtimûr jê re kiribû wî jî 
xwestibû bike, lê wî tiştekî jê negirtibû û bi tenê jê keştîyek xwest, wî jî dabû- 
yê ku ew pê daketibû Bexdayê. Ew hilkişiyabû avahiya xwe û kesek pê nehi- 


sandibû, lê xelîfe pê hisiyabû û ji wezîr Ibn Cedîde re qotibû na. 

Di remezanê عل‎ Siltan Melik Nasir Selahedîn, keleya Kerekê vegirt. Îmad 
el-Katib gotiye: “Me keleya Kerekê sitand ku berê xwediyê wê dixwest here 
ser Hîcazê û dafikên mişrikên xwe li ser rêya derbasbûnê vedabû, me sala 
berê kaseya mirinê tahm kiribû, lê di vê salê de me keleya ku xwe pê diparast 
vegirtibû û bi girtina vê keleyê Beyt ul-Heram jî ewle bûbû. 


| Yefata] Mecdedîn Mueyid ed-Deıevle Usame ibn Murşid ibn Munqiz 


El-Kenanî di sala çarsed û heştê û heştan de li Şîzirê hat dinê, ew di hune- 
rê edeb, nivîsîn û şi rê de zîrek bû, hişpir, xweştevdîr û berhemhêja “شط‎ Ew 
ji şi rên dema cahiliyê bîst hezar malik ji ber bû, ew di dema ku Musterşid bi 
Sedeqe ibn Dubeys?” re şer dikir çûbû Bexdayê, lê derbasî hêla rojhilat nebû- 
bû. Ew derketibû çûbû Misrê û demekê lê mabû, lê dû re hatibû Hemayê û 
lê mabû. Îmad el-Katib di Berq eş-Şamî û Xerîdeyê de behsa wî kiriye ku di 
Berq eş-Şamî de weha gotiye: “Ew yek ji serdarên giranbiha bû û Xwedê 
temenekî dirêj dabûyê. Ew di nav mêrxasên Şamê û egîdên Îslamê de dihat 
hejmartin.” 


Di el-Xezîdetê de jî gotiye: “Mîr Mieyid ed-Dewle Usame di xurtiya pex- 
şan û honraweyê de weke navê xwe, di riya aştiyê de çûye û ji riyên lomeka- 
rîyê averê bûye. Ew di dema Salih ibn Ruzîk?* de bar kiriye çûye Misrê,?” dû 
re vegeriyaye Şamê û çûye Hesinkeyfê/Heskîfê û lê maye ta ku Selahedîn 
Şamê vegirtiye. Kurê wî “Edud ed-Dewle Merhef dost û demsazê Selahedîn 
bû, ji ber vê jî Siltan pirsa bavê wî jê kiribû, wî jî gotibû: “Ew li Heskîfê ye.” 


2» Mecdedîn Mueyid ed-Dewle Usame (488-584/1095-1188) ibn Murşid ibn Elî ibn Miqelid ibn Nesr ibn 
Minqiz el-Kenanîyê Kelbî Ebu l-Muzafer Şîzirî bû ku xwedîyê Keleya Şîzirê bû û mezintirîn serdarê Minqîzîyan 
bû ku gelek berhemên wî hene: Ezaz el-Enþar, el-Bedî' fî 'Îlm el-Belaxe, et- Tecayir el-Murebebe, Dîwana في‎ 2 
û Kitab el-Î'tîbay. Ebû Şame, .حا‎ n., 4/35; Ibn Xelîkan b. n., 1/202 

27 Ev bûyera Eb ul-Exer Dubeys ibn Seyfudewle Sedeqe ibn Mensûr ibn Dubeys ibn Elî ibn Mezyedê Esedî 
Nûrudewle di sala pêncsed û bîst û nehan de qewimî ku di dema Xelîfe Musterşid de destkeftiyên wî çêbûbûn û 
gelek deverên welatê Îraqê ketibû destê wî. Ew di ber xizmeta Siltan Mesûd de bû û pê re digel Xelîfe çûbû 
Azerbaycanê ber derîyê Meraxeyê, ku li wê derê piştî dane kuştina Xelîfe Musterşid, Mesûd ew jî hingê (sala 529/) 
dabû kuştin da kuştina Xelîfe têxe stuyê wî. Ibn Xelîkan, b. n., 2/223, Ibn Esîr, b. n., 9/285 

28 Ew Melik Salih Farisudîn Eb ul-Xarat Telayî“ ibn Ruzîkê Ermenîyê wezîrê Xelîfeyê Misrê el-Adid û bavê jina 
wî bû ku gava walîyê devereke hêla Se“îdê bû, xwedîyê Misrê Zafir Îsmaîl hatibû kuştin; hingê xelkê Qesra wî 
çûbûn hawara xwe avêtibûn cem Salih. Ew çûbû hawara wan û dema ketibû Qahîreyê qatilên Zafir ji ber reviyabûn. 
Ew demek piştre bûbû wezîrê Faîz û piştî wî jî demekê wezîrtîya Adid kiribû ta ku Şawer ew ji ser kar bi zor dax- 
istibû. Ew di sala pêncsed û pêncî û şeşan (556/1160) de hatibû kuştin. Ibn Kesîr, b. n., 12/192; Ibn Xelîkan, b. 
n., 2/432 

2? Ya rastî li gorî Îbn Xelîkan ew di dema Salih de ji Misrê reviyabû ne ku çûbû wê derê, çunkî çawa tê gotin, dema 
ku Zafirê xwedîyê Misrê ji hêla Ebas û kurê wî ve hatibû kuştin, hingê Usame jî bi wan re bû û dema Salih çûbû 
hawara xelkê Qesra Zafır jî ew (Usame) bi wan re ji ber Salih ibn Rûzîk reviyabû. Ibn Xelîkan, b. n., 2/432 

Siltan rabûbû ew xwestibû Şamê û ew li cem mabû. Ew heştê salî bû, piştre 
ew çûbû Hemayê û 96 salî li wê derê miribû. Dîwaneke wî ya şi rê ya navdar 
heye ku hertim Salehedîn ew dixwend û mitale dikir. 


Îmad gotiye ji أو‎ rê wî xweştir tunebûn: 


Ey dozdarê sebrê ji dostên xwe ji xwe re 
ku dema yada wan xwiya bike derew dertîne 


.Dilê te li erdê Şamê afiriye û tu li Misra 
çikandî dema rojhilatê wî dixwazî 


Ma te hevaltiya taştiya sibê pê re nîyet kiriye 
Û dema ku cih jî bibijêre ma tu hevaltiya wî bikî? 


Te ew li darê xerîbiyê tenha xemgîn kiriye 
Te ew hejmartiye ku tu wî digirînî û li ser digerînî 


Heyhat ku dem di nav we de riziyaye 
Tu xwe ji xwestina tiştê fewitî pak bidêre 


Dîsa jê li ser kela Deresê: 

Hevalekî ku suhbeta wî ne umîda demê ye 

Ji bo fêdeyê min zorî dikêşe û tekoşîn dide 

Ez ji dema hevaltiya te rastî wî nehatime û ji dema 
ku çavê min lê nihêrtiye em edebî cuda bûne 


Dîsa jê: 


Gotin: Çel kesan ew ji evînê asteng kiriye 
Û birayê porspî şerma yê lirêrastkirî ye 


Çiqas germ e ku di şeva ciwanî de 
Sibeya pîrîyê riya rastirîn nîşan dide 

Li ser yê zindanê jî gotiye: 


Te hebis kirin û li teyrê ku dixwîne ji bo 
Çêtirîn û bêhempayîya wî zordarî kirine 


Te ditirsînin digel ku tu refaha hebsa wan î 
Çawa ku şûr jî di kalanan de ditirsînin 


Ne ku hebs xanîyê kêmxistinê ye ji yê 
Payeberz re lê ew ji serekan re weke bend e 


Li ser Nûredîn Zengî jî gotiye: 


Siltanê me zahid e ku xelk jê re dişide 


Û hemî li ser xêrûbêriyê dikudînin 


Rojên wî weke meha rojîyê paqijin ji 
Gunehan in ku tê de birçîbûn û tîbûn hene 


Wî got ku kurê wî Merhef jî li Qahîreyê ji me re xwendiye: 


Dem jî hertim sozê mirinê dide min 
Û bi hevdîtina te sozên wê hêvî dide min 


Dema em rastî hev hatin em ji hev qetiyan 
Xwezî em bi halê xwe yê ku me nediva bimana 


Dîsa jê ku pesnê Selahedîn dida, ew ya Mecd ed-Dewle Usame ye: 


Ey melikê Îslamê tu her di qenciyê de bî 
Nîşan wê du şadî alîkarî û serkeftinî 


Tu neyaran jî bi cil dikî, koleyên wan paqij dikî 
Û alîkarê te herduyên tûj şûr û qeder in 

Te rojên ciwaniyê ji demê re amade kir 
Lê herdu mihreman canî û pîrîyê ew tarî kir 


Barana kêmik ya Misilmanan xweş û qenc hat 
Ku qencî û dewlemendî ji ewrên wê ne 


Te di demê de xuyê dadmendiyê girtiye 
Ku dirustan şerîet û şerefê biryar pê daye 


Bi serkeftina ser xaçiyan eseyî bike ku ew 


Dê du helakdêr xedir û dilxweşî wan bibin helakê 


Pesnê wan dîtina pêşeroja milkê wan e 
Ku hingê jî du endîşe: tirs û guman têne wan 


Rev ne xelaskarê wan e û xelefê wan 
Ji bizda wî du pêgihayî xela û dawbir têne wan 


Heye ku tu sibê bi egîdiya wî wan bibexşî 
Leşkerê wî du muxbir dewlemendî û berhem 


Wî bi qenciyên xwe biryar li yên bihurî da 


Hibirbazan kitêb û sîyerê jê xatir nexwest 


Dadmendî pê ye û ewleyiya birûska bayê sar 
ku dû nêçîrgir gur û piling ew nehêlan 


Hebûna kefê ku gava av vedixwe xerq dibe 
Di du pêlên wê yên rabûyî de derya û baran 


Qenciyên ku.kom bûne tê de hevkarî heye 
Di qenciya wê de du qenctirîn xeber û xêr hene 


Tu Misilman bibe û jê re bijî û koleyê wê be 
Heya ku çerx û agir, roj û heyv bigerin 

Di warê xatirxwestinê de gotiye: 


Ey çavê ku di heyamê xatiran de te dilepikîne 
Girîn ji spartina dawî û nêrînê re ne 


Tu para xwe ji wan di navbera wan de bigire 
Piştî wan cehda stêrên çavan û seherê bike 


Min got çêtirîn ji vê dubeytiyê: 


Ji çavên min stêr carekê li ser hev herikîn 
Gotin: Tu digirî lê fêda girînê nîne 
Bihêle çavên te rihetî û xweşî bide me 


Çê û kê ye ku wî bi stêran dilepikîne 


Gava ew ji Misrê derket hingê Salih ibn Rizîk ku pir jê hez dikir, bi çûna 
A A^ Wn كنض‎ LEW كي‎ 4 ^ A W 2 SLA A u ZA: AVA 9 
wî xemgîn bû û jê re nivîsî ku vegere Misrê, lê ew neçû û jê re nîvîsî, hêvî kir 
ku malbata wî bişîne Şamê: 


Qey Cîzeya Dil û Fustat xaneya wan e 
Xanî zehmetî dernaxe lê evîn tadeyî dide 


Ez bêdil ji we cuda bûm, ew min dike agahdêr 


Ku nîne ji bo min ne tu cihgirê we û ne jî şûngêr 


Ger bi cîhanê cih bihata dagirtin ez ê winda bûma 


Ma gelo sedef cihê gewherê giranbiha digire? 


Ez ji tiştê ku dem pêk tîne re na nakim 
Her peyam armanca razîkirina wan e 


Ez li ser tu karê ku xwestina wî fewitiye ax nakim 
Lê axîna min ji bo cudahiya kesê ku ez jê veqetiya me 

Salih ibn Rizîk jî ev bersiv jê re nivîsîbû: 


Adaba te ya xirandinê mîna davê bêtarîf e 
Ku di her guhî de ji rindiya wî kenar xwiyabû 


Dema hat cem me dibêje; min ew neşandiye 
Ev kitêbek e hat yan jî bexçeyekî bi hogirî ye 


Gava em te bibîr tînin Mecdedîn rohniyeke ku 
hezkirin û xemgînî jê tê kişandin, li me vedigerîne 


Tu bi hêviyên eseyî ber bi me ve were 
Û rondikên wan kanîkên ku diherikin, rawestîne 


Bes e dûrî û xerîbî û zû bersiv bide me 
Tu cihgirê ku şûna te bigire nîne û ne jî tu peyrew 


ıo8 


Sala Pêncsed û Heştê û Pêncan (585/1189) 


Tê (di vê sala 585/1189'an) de Celaledîn ibn Yûnisê ku Tuxril ew şikan- 
dibû, li wezîrtiyê hat vegerandin û Ibn Cedîde jê hat avêtin. Cihgirên Xelîfe 
jî kela Tikrîtê ku ev demek bû leşker ew xistibû hesarê, teslîm girt. Ji xwe 
xwediyê wê Mîr Fexredîn Îsa ibn Mewdûd'% miribû û birayê wî Er 'eş ketibû 
cihê wî, lê birayên wî ew kuştibûn. Sedemê kuştina wî jî ew bû ku wî zaroke- 
ke dengbêj xwestibû, lê birayên wî jî ev yek weke derketina ji sînor û kêmxis- 
tina xwe dît, herweke ku Er'”eş jî xwe dabû hêla Xelîfe û ji bo vê jî wan ew bi 
kuştina Fexredîn Îsa tawanbar kir, ew û dengbêjê tev kuştin û birayê xwe 
Harûn ibn Mewdûd danî cihê wî. Paşgotinên xerab ji wan derketin û Xelîfe 
jî rabû leşker amade kir û şand ser wan. Xelkê bajêr ji talankirin û axmekirinê 
tirsiya û zaroyên Mewdûd jî zanîbûn ku hêz û qeweta wan ji şerê Xelîfe re 
tune û rabûn qazîyê Tikrîtê Tacedîn Yehya rêkirin Bexdayê. Li ser rewşa 
wan biryar hat dan û ji wan re ku gelek bûn, li Bexdayê taxek hat veqetandin. 


Tê (di vê sala 585/1189'an) de wî [Siltan Selahedîn] Behaedîn Qereqûş 
kir waliyê Ekayê û ferman dayê ku digel Hisamedîn Bişare sûrê ava bikin û 
di meha Seferê de Siltan çû Şamê. 


Tê (di vê sala 585/1189'an) de Siltan Bedredîn Mewdûdê birayê Melik 
Adil yê ji dê li Şamê kir desthilatdar û ewlakariya wê sipartê. 


Di meha Rebî” elewelê de Siltan ji Şamê derket, çû Şeqîfernûnê”! û li 


Merca Filûsê?? daket, dû re jî çû Banyasê?% û jê jî çû Merc 'iyûnê.”“ Xwediyê 


Ew Fexredîn Ebû Mensûr Îsa ibn Mewdûd ibn Elî ibn Ebd el-Melik ibn Şu eybê desthilatdarê Tikrîtê bû ku ji‏ مد 
Tirkên Şamê bû û birayên wî di sala pêncsed û heştê û pêncan (584/1188) de ew li keleya Tikrîtê kuştibû. Ibn‏ 
Xelîkan, b. n., 3/437‏ 

«1 Şeqîfernûn keleyeke pir asê ye li çiyayî nêzîkî Banyasê ku bi ser Şamê ve ye û di navbera wê û qeraxê de dimîne. 
Yaqût, b. n., 3/404 

3® Merc Filûs cihekî ku dikeve navbera Şeqîfernûn û Dimeşqê û qonaxa rojekê jê dûr e. Ibn Şedad, b. n, r. 111 
%%Banyas bajarokekî piçûk e, nêzîkî Dimeşqê ku li başûr-rojavayê wê li qontara çiyayê Berfê [Golana/ Colana niha] 
dikeve. Ebu 1-1103, Tazızim, r. 249 


3% Merc “iyûn deverek e ku dikeve qeraxê erdê Şamê. Yaqût, b. n., 5/119 

Şeqîqê yek ji şarezatirînê Frengan bû ku haya wî ji kirêbên Misilmanan hebû 
û tarîx û siyera wan xwendibû, em hew pê hisyan ku wa ye li ber derê çadira 
Siltan e.** Seyda di destê wî de bû, Siltan qencî pê kir û qedrê wî girt; wî ji 
Siltan xwest ku sê mehan wext bidê da ew karibe mal û malbata xwe veguhê- 
ze Sûrê. Ew herdem dadiket cem Siltan û pê re xwarin dixwar, gava mehên 
wî qediyan û spartina keleyê jê hat xwestin, hingê got: “Xelkê kelê li ber min 
serî hildaye.” lê wî [Siltan] ew girt û şande Şamê. 


Di meha Rebî elewelê de nûçeya teslîmbûna Şewbekê giha Siltan ku ev 
salek bû hêzeke zahf danîbû ser dorpêçana wê û gava zadê wan xelas bûbû ew 
jî teslîm bûbûn. 


Tê (di vê sala 585/1189an) de li ser Sûrê bûyerek qewimî û ew xazîyên 
ku ji rojhilatê ve hatibûn, tê de hatin kuştin; sedem jî ew bû ku Freng li Sûrê 
kom bûbûn û dema bû 17'yê Cemadelûlayê nûçe giha Siltan ku Frengan pira 
navbera Seyda û Sûrê birrîye. Siltan -rehma Xwedê lê be- siwar bû, çawîş jî 
banga şer kir, leşker jî siwar bû û çûn gihan bûyerê, lê ew veqetiyabûn. Ji ber 
ku komek Freng ji pirê derbas bûbûn û pêşnijdeya Îslamê êrîşî wan kiribû û 
cengeke dijwar bi wan re kiribû, ku gelek kes ji wan kuştibûn û Xwedê ser- 
keftin dabû Misilmanan, lê ji Misilmanan jî ji bilî xulamê Siltan yê bi navê 
Eybekê kerr kes nehatibû kuştin, ku Siltan jî ji ber mêrxasiya wî gelekî pê 
xemgîn bûbû. 


Siltan heya bîst û nehê Cemadelûlayê, di konê ku nijdeyeke siwaran ew 
nêzîkî bûyerê vedabû de ma û carê siwar dibû diçû hafa gel. Gelek mêrxas û 
xazîyên ku ji rojhilat gihabûnê û kesên normal pê re bûn ku şandina wan pir 
dixwest lê ew nediçûn. Dû re peyayan êrîşî pirê kir û ketin nav neyarî û hinek 
ji wan derbas bûn û cengeke mezin di navbera wan de derket. Gelek kes ji 
Frengan li wê derê kom bûbûn ku haya Misilmanan jê tunebû û wan bi care- 
kê êrîş kir, lê Siltan ji wan dûr bû û leşker jî pê re nemabû û çendekên ku 
mabûn jî şandibû pey wan da wan vegerîne, wan nihêrî ku rewş zêde xerab 
bûye, Freng pirtir bûne, bi ser ketine û pirên wan kuştine. Xazî ibn Mesûd 
ibn Besar jî ku xortekî spehî bû hatibû kuştin û Frengan serên kuştiyan ji bo 
nîşandanê şandibûn giravan û gotibûn: “Ka serdarên we? Evên han serê 
mezinên Misilmanan in.” 


5 Çawa ku dixwiyê nivîskarê me ev der ji Ibn Şedad veguhastiye, çunkî ihtîmala ku ew bi xwe hingê bi Siltan re be 
pir qels e. Bnr. Ibn Şedad, b. n., r. 111 


110 





Di dozdeyê Recebê de Freng daketin ser Ekayê, ew ji Sûrê di riya qeraxê 
Naqûr?”* û Îskenderûnê”” de çûbûn. Siltan jî di bejê de çû pêşiya wan, lê ew 
jê derbas bûbûn û ji deryayê heya deryayê dora wê pêçabûn. Siltan jî daket 
Tilkêsanê?”* û ji mezinên Îslamê re agahdarî şand û ji wan alîkarî xwest. Pêşî 
xwediyê Hemayê Melik Mizafer Tiqyedîn gihayê, dû re jî Mizaferedîn ibn 
Zeynedîn bi leşkerê rojhilat ve û dû re jî leşkerê Misrê gihîşt cem wî. Di dest- 
pêka Şabanê de çûn, zor dane wan, wan xwe li cihekî da hev ta ku hêleke sûra 
Ekayê vala ma û Misilman bi meriv û zexîre ve ketin wê. Siltan jî ket bajêr û 
derket ser sûrê ku xelkekî pir lê hebû, wî mîr Hisamedîn Eb ul-Hicayê Semîn 
(qelew) yê Ezkeşî digel kesên pê re û pismamên wî ku ji hezar û pêncsed 
siwarî zêdetir bûn kişand wê derê û ew bi mêr, bi şerkar, çek û alav, zexîre, 
hejmar û gencîne dagirt û Eb ul-Hicayê Qelew jî li wê derê kir cihgirê silta- 
niyê, sipahsalar û berpirsiyarê hemî karûbarên wê û komek kolemen û hinek 


Tirk jî lê hiştin. 


Vêca dema bû yazdeyê Şabanê, Freng bi siwar û peyayên xwe ve derketin 
û Tiqyedînê xwediyê Hemayê jî li hêla rastê Siltan bû ku ji ber wan hino 
hino hildikişiya jor. Leşkerê Frengan jî kişiyan serê girikan û hêdî hêdî bêyî 
ku ji nav peyadeyên xwe derkevin meşiyan û peyadeyên wan jî li dora wan 
„ weke sûra avakirî bûn. Ew li pey hev hin bi hin kişiyan heya ku nêzîkî konên 
hêzên pêşnijdeyan bûn. Gava Misilmanan hatina neyar ya ber bi wan ve dît 
bangî hev kirin, qêrîn û nav di xwe dan ku Siltan jî li leşkerê Îslamê kir qêrîn 
û got: “Ey Îslam!” Hingê hemî pêkve bi yek carê siwar bûn û mîna yek keş û 
yek dest êrîş kirin, dijmin bi têkçûneke ewqas dijwar berepaş vekişiya ku 
birîndar û kuştîyên wan li hev terpilîn û li hev ketin. Ew çend rojan ji cengê 
vekişiyan. Riya çûna Ekayê vekirîbû, lê Siltan li bendê bû ku ew dê dîsan 
derkevin û baştir dît ku çembera dora wan berfiretir bikin. Ji ber vê jî wî alav 
û barên giran veguhest ser Til eyadîyê'” û di wê gavê de jî Mîr Hisamedîn 
Tûmanê ku yek ji mêrxasên Misilmanan bû, mir. 


Di roja şemiyê de di navbera neyar û xelkê bajêr de cengeke mezin derket 
û komeke mezin ji herdu hêlan hat kuştin. Şerê navbera herdu beran dirêj bû 
û tu roja ku bê birîndarî û bê kuştî derbas be tunebû. Dû re ew fêrî hevûdu 


% Naqûr li Lubnanê gundekî ber Qeraxê ye ku dikeve ser sînorê navbera Lubnan û Filistînê. Îmad el-Katib, e/-Berq 


eş-§amî, r. 176, not 3 

* Îskenderûn bajarekî ser Deryaya Navîn e ku niha bi Antakyayê/Xatayê ve girêdayî ye û di navbera wê û Edenê 
de dimîne. 

* Tjlkîsan cihekî merca Ekayê ye û dikeve qeraxên Şamê. Yaqût, b. n., 2/50 

Til”eyadiye girekî raserî Ekayê ye. Ibn Şedad, b. n., r. 125‏ ود 

bûn ku herdu alî jî carina bi hev re diaxivîn û dest ji şer berdidan. Carina 
weha dibû ku ji ber dirêjiya pêkvemanê yekî yan jî hinekan ji wan sitran 
digotin û yekî yan jî hinekan ji yên din li ber direqisîn û dû re dîsa li şer vedi- 
geriyan. 


Balkêşiyeke kêmpeyda di vê bûyerê de 


Ji ber ku mirovên herdu beran jî ji cengê bîz bûbûn, rabûn wan got: “Ma 
heya kengê dê mezin şer bikin û zarok jê bêpar bin? Em dixwazin zarokek ji 
me û yek jî ji we ji bo şer bên derxistin.” Du zarok ji yên bajêr derketin çûne 
şerê du zarokên Frengan û di navbera herdu sebîyan de şer dijwar bû ta ku 
yek ji zarokê Misilmanan zora yê kafiran bir, pê girt ew avête erdê û ew dîl 
girt. Wî xwest ku bibe lê hinek Freng ew bi du dînaran jê kirîn û gotin: “Ev 
bi rastî dîlê te ye.” Wî du dînarên xwe sitand û ew berda ku ev yeka han di 


cengê de kêm peyda dibe. 


Keştîyeke ku hesp tê de bûn giha Frengan, lê hespek jê reviya, kete derya- 
yê û sobeyî kir, ew jî li dorê bûn da wî bigirin, lê ew çû heya bendera 
Misilmanan. 


Rêzbûna mezin ya ser Ekayê 


Dema bû roja çarşema bîst û yekê Şabanê leşkerê Frengan bi libteke wisa 
tev geriya ku ne mîna adetê siwar, peya, piçûk û mezinên wan yên hercar bû 
û li dervayê çadirên xwe, li hêla rast û çepê û di navendê de bûne rêz û sef gir- 
tine. Li navendê qral dima û li ber destê wî jî Încîla barkirî hebû ku bi kincekî 
etles pêçayî û nixumandî bû. Çar kesan bi herçar aliyên wê digirtin û li ber 
qral dimeşiyan; wan serên giran girtibûn û herdu hêlên wan yên rastê digi- 


han çem û hêla çepê jî digiha deryayê. 


Siltan jî siwar bû, telbên leşker li hev rast kir ku her telbekê li ber çadira 
wê danîbû, çunkî wî -rehma Xwedê lê be- ketina wan ya çadirê jî li gorî ter- 
tîba cengê li hêla rast, çep û navendê rêzkiribû da ku dema êrîş çêbibe pêwîs- 
tiya bi rêzkirineke nû tunebe. Siltan bi xwe di navendê de bû û li rastê naven- 
dê jî kurê wî Melik Efdel dima dû re kurê wî Melik Zahir, dû re leşkerê 
Mûsilê dihat ku serdarê wan jî Zehîredîn Belengerî?" bû û di pey de jî leşkerê 


*'” Ev nav û paşnav li cem Ibn Şedad “Zehiredîn ibn Belenkerî” ye lê di Mz /èrecê û Rewdeteynê de jî mîna vê derê 
“Belengerî” ye, bnr. Ibn Şedad, Sfrer, r. 128; Ibn Wasil, b. n., 2/295; Ebû Şame, Rewdefeyn, 4/52. 

Diyarbekir/Diyarê Bekir bû ku serdarê wan jî Qutbedînê kurê [Nûredînê] 
xwediyê Hisnê (Hesenkeyfê) bû. Piştre Hisamedînê kurê Lacînê xwediyê 
Nablusê bû, dû re jî Qaymazê Necmî bû û gelek hêzên xurt jî li hêla rastê 
hebûn û li paşiya wê jî Melik Mizafer Tiqyedîn bû. 


Herçî li destpêkên hêla çepê ji aliyê navendê ve Seyfedîn Meştûb, Mîr 
Micela,?'' koma Mihranî û Hekarîyan,'? Micahîdedîn Yerenqeşê'" pêşengê 
leşkerê Sencarê û komek kolemen bûn, dû re jî Koleyên Esediyên:“ ku der- 
bûmesel bi wan dihat dayin yên mîna Seyfedîn Yazgiç/Yazgûç û Ruslan 
Buxa û yên din dihatin. 


Serê hêla çepê Mizaferedîn îbn Zeynedîn bû, digel siwar û peyayên xwe û 
li pêşiya navendê Feqeh Îsa bû û siltan jî li ser telpan digeriya û wan han dida 
ser cengê. Freng her bi pêş ve dikişiyan û Misilmanan jî didomand ta ku çar 
saet ji rojê çûn û hingê çepê dijmin ber bi rastê Misilmanan ve liviya û pêşen- 
gê hêja Melik Mizafer ji wan re derket û ew pir li hev qelibîn û ketin nav hev. 
Ew li ser pêşeng Melik Mizafer kom bûn, ew hinekî vekişiya da dijmin ji 
hevalên xwe dûr bibin û ew jî li wan vegerin. Gava Siltan dît ku vekişiya, tex- 
mîn kir ku ew qels bûne û rabû çend telpên ji navendê şand hawara wî da 
hêla wî xurt bibe û pê re jî hêzên hêla çepê dijmin ji ser wan zivirîn û çûn li 
ser girekî raserî deryayê kom bûn. 


Gava ewên pêşberî navendê dîtin ku navend qels bûye dilê wan bijiya wê 
û ber bi rastê navendê ve lebitîn û pêkve bi yek carî û yekdestî bi peya û siwa- 
rên xwe ve dirêjî wan kirin. Êrîşa wan ket ser hêza Diyarbekirîyên ku ji cengê 
bêhay bûn û ew pîs şikiyan. Navend û hêla rastê tev şikiya û neyar da pey têk- 
çûyan heya “Eyadîyê, ew li dor gir fitilîn, ketin çadiran û giranî, mal û bazar 
talan kirin û derbasî xargeha Siltan bûn. Wan taştdarê?" wî, Îsmaîl Mekbes?'“ 


Ew Mîr Micela ibn Merwanê Mihranî bû ku beşdarî gelek cengên giran bûbû û mêrxasekî bi serê xwe bû. Îmad‏ اله 
el-Katib, E/-ferþ el-Qisî, r. 191. Ibn Wasil, b. n., 2/299; Ebû Şame, b. n., 4/54; ibn el-Esîr b. n., 10/187.‏ 

12 Mebest jê hêzên herdu hozên Kurd yên naskirî Mihranî û Hekarî ne ku di r. 88 û 89'an de bihûrîn. 

Ew Micahîdedîn Yerenqeş ibn Tûman ibn Xazîyê koleyê Emadedînê II'em ê kurê Qutbedîn Mewdûdê mezinê‏ تلد 
Sincarê bû ku di sala pênsed û not û çaran (594/1197) de miribû û herweha bûbû atabegê kurê wî Qutbedîn‏ 
Mihemed ibn Zengî jî. Eb ul-Fida” e/-Muxteser fi Exbar el-Beşey, 2/181-182; Musa Mistefa Hesneyanî, 3172047‏ 
Spîrez, Dihok, 2005, r. 115-116‏ 

Mebest ji Kolemenên Esedî, çekdarên ku girêdayê hêza Esededîn Şêrkohê apê Selahedîn bûn.‏ فل 

2'5 Taştdar serkarê Taştxaneya ku cihê şûştina dest û cawan e. Tê de kincên Siltan, rûniştek/palkursî, balîv û şalikên 
wî yên nimêjê dihatin şûştin. Qelqeşendî, 5#Þ/ #l-E ' şa, 4, 10-11 

3ı6 Ew mitesewif Îsmaîlê Urmewîyê Mekbes bû. Ebû Şame, b. n., 4/58 

û ibn Rewahe?" kuştin, lê heçî hêla çepê bû ew ji bo van tirsên weha mezin 
bi tebat bû. Ew [Freng] li ser Mizaferedîn ibn Zeynedîn kom bûn û bû mîna 
ku tê gotin: 


Wî di delavên şêlû de nigê xwe bi cih kir 
Û jê re got di korta binpê te de heşere hene 


Serdarên Esedî, yên Mihranî û Seyfedîn Meştûb li ber xwe dan, xwe ragir- 
tin û çûn li cem Mizaferedîn ibn Zeynedîn civiyan ku çavê her yek ji wan lê 
bû û di xeterên weha de pê bawer bûn. Wî xwe dirêjî neyarî dikir û hercarê 
bi derbên riman û bi devê şûran derbeke ku komên wan ji hev belav dikir, li 
wan dixist. 


Siltan bi xwe, xwe dabû binê girekî û li dora wî ji pênc kesan pê ve tu kes 
nemabû, serê leşkerê şikiyayî gihabû [cihê] eqhewanan/beybûnan û hinek ji 
wan jî gihabûn Şamê. Frengan jî dabû pey wan heya ku ew hilkişiyabûn çiya 
hê ji dû wan vegeriyabûn. Vêca dema wan Mizaferedîn ibn Zeynedîn dît ji 
wan kirê ku ew dekek e ji bo wan û vegeriyan da herin bigihîjin leşkerê xwe 
û şûr jî di nav wan de bû. 


Siltan jî zivirî ku hingê gelek kes ji egîdên Misilmanan li cem kom bûbûn 
û wî jî reva Frengan ya berepaş dît û hêla çepê jî li pey wan bû, hingê Siltan 
li kesên li cem xwe kire qêrîn. Ew jî çûn alîkariya Mizaferedîn û hêza milê 
çepê û hêzeke pir ji wan avêtin erdê ku di cenga wê rojê de kedeke pir û xeba- 
teke hêja ya Seyfedîn Meştûb û kolemenên Esedî hebû. Dilê wan pir bijiya 
Frengan û xelk li pey wan pir bû ta ku gihîştin hevalbendên xwe yên têkçûyî, 
lê Misilman jî bi hêzeke zahf her li pey wan bûn, ew zêdetir reviyan û têkçûn; 
hêza çepê jî li pey wan derb û lêdanên xwe domandin. 


Melik Mizafer bi koma xwe ve zivirî hêla rastê û alîkarî da peyayan û xelk 
ji her hêlê ve vegeriya û meriv ketin nav kuştin, avêtin, lêdan û birînan ta ku 
leşkerê şikestî zivirî û Misilmanan êrîşî ser neyarên di çadiran de kir, lê ji wan 
hinek telpên ku xwe rehet kiribûn derketin, wan ev kar tirsnak dît û rabûn 
Misilman ji pey wan vegerandin. 


37 Ew Ebû Elî Hiseyn (515-585/1121-1189) ibn Ebdullah ibn Rewaheyê şerîetnasê şair bû ku di sala pêncsed û 
pazdeyan (515/1121) de li Hemayê bûbû û lê mezin bûbû, demekê çûbû li Şamê mabû û dû re çûbû Misrê û dema 
vegera jê ji hêla Frengan ve hatibû dîlgirtin, lê dû re hatibû berdan ta ku di vê cengê de hatibû kuştin. Ebû Şame, 
b. n., 4/85, not 1; Ibn el-Esîr, b. n., 10/178 

Xelk pir westiyabûn ku piştî nimêja esrê leşker jî vegeriyan û di nav koma 
kuştiyan de xewr bûn û bi vê yekê ew dilxweş û şad bûn.?" 


Siltan vegeriya xargeha xwe, ew jî di xizmeta wî de rûniştin û hev hejmar- 
tin ka ji koleyan yên kêm kîjan in ku digel yên nenas ve hemî 150 kes bûn,” 
lê ji yên ku dihatin nasîn jî Mîr Ezedîn Micela el-Hekarî?” bû ku Siltan nanê 
(mîrîtiya) wî da kurê wî Ezedîn. Herweha Zehîredînê?! birayê Feqeh Îsa jî 
kêm bû ku min dît Feqeh Îsa rûniştibû dikeniya û xelkê jî serxweşî tê dida, lê 
heçî ê ... jî kuştiyên wan heft hezar bûn.?? 


Dema Siltan vegeriya konan û dît ku têkbirinê çi bi serê merivan aniye û 
koleyan malên wan talan kiriye,'? rabû bi lez name ji derûdoran re nivîsand 
da ji leşkerê Îslamê yên têkçûyî û yên belavbûyî ku gelek bûn, vegerin cihên 
xwe, çunkî bi tenê yên ku ji erzê xwe ditirsiyan vegeriyabûn, lê yên din bi riya 
xwe de çûbûn. 


Piştî xelasbûna ji vê bûyerê Siltan ji tirsa ku bihna kuştiyan ziyan bide leş- 
ker rabû çû Xerûbeyê”“ û jê re konek hat vedan û wî jî ferman da leşker ku 
ew jî li cihê kon lê vedaye bimînin. Wî serdar û şêwirmendên xwe vexwend 
٠ cem xwe û dû re ji wan xwest ku lê guhdarî bikin û got: “Hemd ji Xwedê re 
û selat li Resûlê wî be! Divê hûn bizanibin ku ev dijminê me û neyarê Xwedê 
hatine li vî welatê me daketine, lê bêguman nîşanên serkeftina dijî wan dîyar 
bûne. Bêşik çendî ku ew komeke hindik mane jî dîsa divê qelandina wan 
girîng bê dîtin, bi Xwedê êdî ev yek li ser me pêwîst bûye. 


Leşkerê Misilmanan di nav koma kuştiyên neyar de nixro bû ku xwîna wan gihabû heya çadirên Misilmanan û‏ قله 
kêfxweş û dilşad vegeriyabûn; bnr. Ibn Şedad, 5fze 130.‏ 

3? Li gor Ibn Şedad weha ye: Siltan şad û dilxweş vegeriya çadira xwe û ew jî rûniştin û hesab kirin ka kîjan xulam 
winda ne; bnr. Ibn Şedad, 5fzer, 131. 

* Çendî ku di tekstê de Ezedîn Micela Hekarî jî hatiye, lê li gorî çavkaniyên din û weke ku li pêş jî derbas bû ew 
Mîr Micela ibn Merwanê Mihranî ye ku hoza Mihranî jî mîna ya Hekarî yek ji hozên hêla Hekariya ye. Îmad el- 
Katib, E/-fetþ el-Qisî, r. 191. Ibn Wasil, b. n., 2/299; Ibn Şedad, Set, r. 128; Ibn el-Esîr, b. n., 10/187. 

2! Zehîredînê birayê Feqeh Îsayê Hekarî bû ku bûbû walîyê Qudsê û mêrxasî, zanîn û dîndariyê li cem xwe civan- 
dibû. Ew ji ser hespê xwe ketibû ku çend merivên wî jî ji bo xelaskirina wî hatibûn kuştin. Ebû Şame, b. n., 4/54; 
Ibn Esîr, b. n., 10/187. 

32 Jj bilî vanên han Îmad el-Katib Hacib Xelîlê Hekarî jî lê kesên şehîd zêde kiriye. Ebû Şame, b. .م‎ 4/54; Ibn el- 
Esîr, b. n., 10/187 

3% Ji bo vê bûyerê bnr. Îsfehanî b. n., r. 193-198; Ibn el-Esîr, b. n., 10/185-188; Ebû Şame, b. n., 4/51- 60; Ibn 
Wasil, b. n., 2/294-303. 

24 Xerûbe keleyeke li qeraxê Şamê ye ku dikeve raserî Ekayê. Yaqût, b. n., 2/415 

Ji xwe hûn jî dizanin ku leşkerê me ev e û ji bilî Melik Adil tu hawareke 
me ya din nemaye û ev neyar ger bimîne û mana wî dirêj bibe, heya ku riya 
deryayê vebe dê jê re hawar were. Ji ber vê jî nêrîna min ew e ku em zû şerê 
wan bikin, lê heryek ji we jî dîtin û ramana we çi be bibêjin.” Ramanên cuda 
di navbera wan de çûn û hatin ta ku fikra wan li ser wê li hev hat ku leşker 
vekişe Xerûbeyê, demekê li wê derê raweste ta ku ji hilgirtina çekan xwe 
rehet bike, çunkî ev pêncî roj bûn leşker di bin çekan de û li ser pişta hespan 
bû û hesp jî ji geman bîz bûbûn. Îcar piştî xwerehetkirinê ew dê bi xwe ve 
bihatina û ta hingê dê Melik Adil jî bigihîşta wê derê û beşdarî şêwra wan 
bibûya. Siltan bi ya wan kir, lê ew bê dilê xwe ji wê derê rabû çû. 


Tê (di vê sal 585/1189'an) de şerîetmedar Mîr Ziyaedîn Îsayê Hekarî ji 
ber êşa bihnçikînê wefat kir ku digel êşa navçûnê ew hê dijwartir dibû. Ew 
yekî camêr, mêrxas, qencîxwaz û pir dilsoz bû û herdem bi karûbarên xelkê 
ve radibû. Wî di nehê Zilqadeyê de rehmet kir ku ji bo veşartinê birin Qudsê 


û li pişta wê hat veşartin. Siltan û xelk pir li ser xemgîn bûn. 
[*Yefata] Mîr Ezedîn Mûsik ibn Çeko el-Hezbanî 


Ew kurê xalê Selahedîn bû û Quran bi herheft neqlan** jiber kiribû û li 
hedîsê guhdarî dikir. Wî ji merivan hez dikir, pêwîstiyên wan dianî cih û 
qencî bi wan re dikir. Ew di hemî xezayên Siltan de pê re bû û di yekê de jî jê 
nemabû ku Siltan jî rûmeta wî digirt, qedrekî bilind didayê û tu serdarên 
mezin raserî wî rûnediniştand. Ew yekî qenc î camêr bû ku li merca Ekayê bi 
nexweşiyeke giran ketibû û siltan jî lê ferman kiribû ku here li Şamê xwe 
nîşanî doktoran bide, ew gihabû Şamê û lê rehmet kiribû û li Qasyûnê hati- 
bû veşartin. 


Kêmpþeydayeke xweş 


Yek ji kêmpeydayên vê cengê jî ew bû ku koleyekî Siltan bi navê 
Serasenqer hebû ku pir mêrxas bû, gelek Freng kuştibûn, ew riswa kiribûn û 
ahd û emana wan biribû. Ew ji bo wî li hev civiyan û li ber kemîn danîn, 


%% Mebest jê awayên xwendina Quranê bi heft neqil û awayên sereke ne ku bûne bingeha awayên xwendina 
Quranê. Ew pêşî heft bûn lê dû re hinekî din jî li wan hatin zêdekirin ku hemî pêk ve dibin deh: 1. Nafî`, 2. Ibn 
Kesîr, 3. Ebû “Amir el-E 'la, 4. Îbn “Amir, 5. Ebû Bekir, 6. “Asim, 7. Hemza, 8. Kîsaî, 9. Hafs, 10. Yaqûb Hezremî. 
A. I. (Ansiklopedîya Îslamê), bg. 6. R. 1008. Ibn Xeldûn, b. n., r. 484. 

hinek ji wan derketin pêşiya wî û ji hêlên cihê ve êrîşî wî kirin. Yekî ji wan bi 
porê wî girt û yê din jî bi şûrê xwe li stuyê wî da ku kuştina wî nêzîk bû, lê 
derb li destê yê ku bi porê wî girtibû ket, destê wî jê bû û porê wî ji destê wî 
2111. Serasenqer heya ku jê hat reviya û baz da çû giha hevalên xwe û çendî 
ku ew bi pey wî ketin jî lê negihîştinê. 


II7 


Sala Pêncsed û Heştê û Şeşan (586/1190) 


قيصناحييه 


Teslîmgirtina §Şeqîfê 


Di panzdeyê meha Rebî 'ulewelê de Frengên ku Şeqîfê diparastin hêvîya 
ewleyîyê kirin û xwestin ku di miqabilî teslîmkirina Şeqîfê de xwediyê wê ji 
hebsê bê berdan. Ji tu Frengên ku tê de bûn dijîtî derneket, cihgirên Siltan jî 
ew teslîm girt û xwediyê wê berda û ew û Frengên ku li Şeqîfê bûn vegeriyan 
Sûrê. 


Dema Siltan êrîşa zivistanê û birrîna riya deryayê dît û li Ekayê qût û 
monet û hejmara peya û merivan temam bû, hingê digel teqdîra Xwedayê 
payeberz dilê wî jî ewle bû. Wî ji cihgirên xwe yên Misrê xwest ku sîtoleke 
mezin saz bikin da gelek kesan hilgire û çû heya kete Ekayê da mezinahiya 
xwe nîşanî dijmin bide û pozê wan bifirkîne. Wî destûr da leşker da herin 
xwe rehet bikin û ew bi çend neferên hindik ve li pêşberî dijmin man. 
Herîyeke pir virçoqî ketibû navbera herdu leşkeran ku nedihişt ew bigihîjin 
hevdû. 


Di diduyê Rebî 'elaxerê de Emadedîn Zengî ibn Mewdûdê xwediyê 
Sencarê, bi leşkerê xwe ve û xweş edilandî gihîşt cem. Siltan bi rûmetgirî ew 
pêşwazî kir û ew li xargeha xwe daxist û perûyên ku layiqî wî bûn jê re pêşkêş 
kir û li kêleka xwe jê re doşekek teylesanî raxist û li hêla çepê jî jê re xargehek 
veda. 


Dû re Elaedîn Xuremşah ibn Ezedîn Mesûdê xwediyê Mûsilê ji dêlva 


bavê xwe ve hat ku Siltan bi hatina wî kêfxweş bû û hê dûr ew pêşwazî kir û 
xargeha wî jî di navbera yên zaroyên xwe Efdel û Zahir de danî. 

Gibþîştina sîtola deryayî ya Misrê 


Di deryayê de gelek keştiyên bayê xwiya bûn ku Siltan fêm kir ew sîtola 
Misrê ye û rabû siwar bû, rêzbenda cengê danî û çû ser neyar da wî ji êrîşa ser 
sîtolê bilebikîne. Dema neyar bi hatina sîtolê hisiya xwe jê re amade kir û 
sîtola xwe saz kir û gel jî çû keviya deryayê da hêz bide sîtolê. Herdu sîtol di 
deryayê de gihan hev û leşker jî di bejê de, agirê cengê geş bû û di navbera 
herdu sîtolan de şerekî dijwar derket û serkeftina donanmeya Îslamê xwiya- 
bû û şêniyek*“ jê [ji neyarî] sitand û zora keştiyeke neyar ku ji Konstantînê 
gihabû wê derê, bir û donanmeya Îslamê ket Ekayê. Hinek gemîyên ku qût 
û zexîre bar kiribûn jî ji qeraxê pê re hatin û dilê xelkê bajêr xweş bû. Şer di 
navbera herdu hêzan de li dervayê bajêr domand heya ku şev ket navbera 
wan û gelek kes ji Frengan hatin kuştin. 


Giþîştina Zeynedînê Xwediyê Erbîlê 


Ew Zeynedîn Yûsuf ibn Zeynedîn Elî Kuçuk bû ku bi leşkerekî rind û 
xemilandineke layiqê xwe ve hatibû. Siltan bi xwe çû pêşwaziya wî û qedr û 
rûmet dayê û ew danî kêlaka konê birayê wî Mizaferedîn. 


Hingê nûçe belav bû ku qralê Alman*7 ji Konstantînê bi hêzeke ku nayê 
hijmartin ketiye rê û ji Konyayê?“ derbas bûye ew der talan kiriye, kesên lê 
kuştiye û hatiye gihaye welatê Ibn Lawin (Lion). Siltan ji [vegirtina] welatan 
tirsiya û hinek ji leşkerên mîna Melik Mizafer T'iqyedîn, Ezedîn ibn 
Miqedimeyê xwediyê Kefirtabê, hêza Yarûqîyan,? Bedredînê şihne?” û kurê 
xwe Melik Efdel ji bo parastinê şande wan devera [ser riya Barbaros]. Dema 
Freng pê hisiyan ku komek leşker kêm xwiya dike, ya xwe kirin yek ku der- 
kevin herin biavêjin ser hêla rastê ku Melik Adil lê bû, çunkî pirên hêzên ku 
hatibûn şandin ji hêla rastê bûn. 


Keştîyeke mezin ya cengê ya kevn e ku ji bo barkirin û birina leşker dihat bikaranîn û herweha pê karê êrîş û‏ 26د 
parastinê jî dihat kirin, wek şanî/şênî/şewan tê gotin. Bundarî, Sezaa #J-Berq, r.92; Îsfehanî Fe/» ul-Qisî, r. 109; Ibn‏ 
Wasil, b. n., 2/13, not 1.‏ 

Ew Imperator Fredrik Barbarossa bû ku bi leşkerekî zahf ve ketibû rê, lê berî ku bigihê armancê di sala pêncsed‏ 7د 
û heştê û şeşan (586/1190) de, di rê de miribû. Ibn Şedad, b. n., r. 134-135; Dewadarî, Kezzz, 7/105‏ 

Bajarekî mezin yê Turkiyê ye ku dikeve Anatolya navîn.‏ هد 

Yarûqî hêzeke Tirkmenan ya cem Yarûq ibn Aslanê Tirkmenî bû ku li cem Tirkmenan yekî mezin î qedirgiran‏ 0د 
bû û di sala 564/1168'an de miribû. Yarûqî li hêla qibleyê Helebê dima û li serê girekî ku raserî çemê Qewîqê diket‏ 
[keleyekê] ava kiribû û niha jî jê re Yarûqî tê gotin. Ibn Xelîkan, J/7efeyat, 3/263‏ 

3% Ew Bedredîn Dildirim ibn Behaudewle ibn Yarûqê Tilbaşerî bû ku ji Nûredîn û Selahedîn tev re xizmet kiribû 
û di dema Selahedîn de bûbû şihneyê/serekê ewlekariya Dimeşqê û di sala 611/1214'an de li Tilbaşerê miribû. Ibn 
Şedad, زع فى‎ r. 149; Bundarî, b. n., r. 8 

Bûyera 4Adilî 


Di bîstê Cemadelaxerê de Freng derketin û çûn ser gutleke Misilmanan 
û dirêjî ser çep, rast û navendê kirin, li deveran belav bûn û qesta hêla rastê 
kirin ku hejmareke pir bûn. Siltan siwar bû û kire qêrîn: “Hayhê gelî 
Misilmana!” Li defa hawarê xist û defên serdaran jî lê ketin û leşker siwar bû 
û telpên leşker hatin xwestin, lê berî ku siwarbûna leşker temam bibe, Freng 
gihîştin hêla rastê. Ew gihan konwarên Melik Adil û ketin nav xargeha wî û 


ji bo talan û xirabiyê destê xwe dirêjî bazar û hawîrdorên konan kirin. 


Melik Adil bi xwe siwar bû û xwest ku yên dû jî siwar bibin û weke yekî 
xapiyayî rawestiya da ku xargehê hemî talari bikin. Wî bi xwe êrîş kir û kurê 
wî Melik Cewad jî bi leşker ve çû wan û mîna şêrê ku êrîşî nêçîra xwe bike 
daweşande wan, ew şikiyan û reviyan ku herin çadirên xwe û şûrê Xwedê jî 
di nav wan de. Dema Siltan êrîşa ser birayê xwe dît kir gazî û got: “Gelî 
Misilmanan û mêrxasên yekîtiyê!” Komek ji koleyên wî û mêrxasên dorê zû 
bersiva wî didan, leşker da pey hev, telp rêz bûn û bi derb û lêdanê qada şer 
rast kirin. Hê saetek neçûbû ku xelkê [neyar] mîna şaxên dara xurmê ya bela- 
lêketî li erdê dirêj bû. Serê wan li xargehên Misilmanan û dawiya wan jî li yên 
wan bû ku kêm kes ji wan fılitîn. 


Hejmara kuştiyên wan heşt hezar bûn û gava Misilman pê hisiyan ku li 
Ekayê çi hatiye serê dijminên Xwedê, derketin û çûn konên neyarên ... yên 
li bajêr û şerekî mezin di nav wan de derket. Serkeftin ji Misilmanên ku êrîşî 
konên wan kiribûn û komek pîrek, qumaş û hûrûmûrên malê, heya bigihê 
dîzikên tevî xwarinê talan kiribûn re bû ku nameyek ji Ekayê hatibû û ev 


salox dabû. 


Ez rastî leşkerekî bi hiş hatim ku kuştî dijimartin, min jê pirsî: “Te heya 
çend kesan hejmartin?” Wî got: “T' niha çar hezar kes.” Di wê rojê de name- 
birek ji Helebê hat ku di nameya wan de weha nivîsîbû: “Komeke mezin ji 
neyarên bakur ji bo talankirina derûdorên welatan derketine, leşkerê Îslamê 
ji Helebê çûye riyên wan girtine û tu kes ji wan nefilitiye. Defa mizgîniyê hat 
lêxistin ku xelk pê pir şad bû û ji dema vê bûyerê ve neyarên Xwedê perşikestî 


bûn heya ku Kendihar/Kont Henry?" gihabû wan. 

Ew Kont Henrıyê kontê [champagne] Şambanyayê bû û xortekî esilzade bû ku diya wî hem xweha qiralê İngilîz 
û hem jî qiralê Fransa bû. Îsfehanî, Fer e/-Qissî, r. 413, not 1; Steven Runciman, Z1isfo”y of Crusades, 3/62 

Gibîştina Kendeþrî/Kont Henry 


Ew yek ji qralên wan yê mezin bû ku bi gelek keştî, mal, zexîre, qût û 
mûnet, çek digel peya û xelqekî pir û hejmareke zahf gihabû wan ku bi hatina 
wî gelekî dilêr bûn. Hingê Siltan bi sipahan hemî ve çû girê Xerûbeyê bi 
hêviya ku dilê wan bibijê û ji konên xwe derkevin û leşkerê mayî jî li wê derê 
weke yekîneyên pêşmergan mabûn. Ji bakur nûçe hat ku leşkerê qralê Alman 
li Antakya civiyane, ew pir nexweş in û di rewşeke xerab de ne û ji wan çi 
kesên ku derdikevin, hevalbendên me û leşkerê Helebê bi lez wan desteser 


dikin. 


Lê dijminê ku dadikeve Ekayê, gava alîkarî li pey hev ji deryayê li wan 
zêde dibe, hingê dilbijîna wan ya bajarî bêhtir dibe û ji her hêlê ve bi mence- 
nîqan lê dixin û bi şev û roj atlebûnê naxinê. 


Erîşa Misilmanên li Ekayê ji bo şerê Frengan û sotina mencenîqan 


Dema xelkê bajêr tadeyê ku bi êrîşa dijmin re bi ser wan ve giha xelkê û 
dilbijîn û çavberdana neyar ya bajêr dît, xîreta Îslamî ew xistin libatê. 
„ Pêşengê leşkerî mîr Hisamedîn Eb ul-Hîca es-Semîn el-Ezkeşî?? bû ku yekî 
qencîxwaz, mêrxas û di nav hoza xwe de xwedî peyv bû. Wan pêkve biryar da 
ku derkevin herin ser dijmin, wan derî vekir û bi siwar û peyayan ve hemî 
derketin û çûne wan. Dema Misilman ketin nav konên neyar, wan (dijmin) 
dest ji mencenîqan berda û ew di cih de hiştin, agiravêj*? jî gihîştin wan, agir 
berdane mencenîqan û agir li wan geş bû heya ku mencenîq û perdeyên wan 
şewitîn û heftê kes jî ji siwarên dijmin hatin kuştin. 


Ta hingê Siltan jî ji Beyrûdê keştiya mezin ya barbir amade kiribû û bi 
çarsed xirarên zad, pez, penîr, qût û mûnet dagirtibû, lê hingê keştiyên dij- 
min jî dora Ekayê girtibûn ku gelek pêwîstiya kesên tê de bi xwarin û erzaqê 
hebû. Komek Misilman kincên Frengan li xwe kirin û li keştîyê siwar bûn û 
hinek beraz jî danîn ser serê wê û du xaç jî pê ve eliqandin û ketin nav gemî- 
yên Frengan. Kesên di torpîdoavêja”“ dijmin û di keştîya bar û ya rêwîyan 


3 Li ser Hisamedîn Eb ul-Hîca es-Semîn el-Ezkeşî bnr. li jêr r. 174. 

* Di cengên hingê de, agiravêj hebûn ku bi riya mencenîqan yan jî tîran agir diavêtin nav dijmin ku ji wan re 
Neftavêj jî dihat gotin û kincên taybetî ku nedişewitî li ber wan bûn. 

Torpîdoavêj: Keştîyên ku di bin avê de pir bi lez diçin û torpîlên/bombayên mezin diavêjin.‏ فد 


121 





de dijî derbasbûna wan derketin, lê wan got ku ew diçin cem leşker û hima 


hahakê li wan derbas bûn û çûn heya ku gihan derbenda Ekayê. 


Sobeberekî Misilman bi navê Îsa hebû ku name dibirin bajêr, wî xwe niqo 
dikir û di binê avê de diçû heya ku li aliyê din derdiket. Di şevekê de wî li ser 
nava xwe sê kîsên ku hezar dînar di wan de bûn girêda û binameyên leşker ve 
di deryayê de avjenî kir, lê tiştek hat serê wî û mir. Piştî sê rojan gava deryayê 
laşê mirî avêt derva, dîtin ku wa Îsayê sobeber e û zêr û name jî li ser nava wî 
ne. Ji vî zilamî pê ve ji tu kesî salox nehatiye dayîn ku di saxî û mirîtiya xwe 
tev de emanetê xwe anîbe cih. 


Heçî qralê Alman bi xwe ew ji Antakya derket da here Ekayê, di rê de 
xwediyê Sûrê ku yekî şareza û bi dek bû, rastî wî hat û pêk ve çûn heya gihan 
Ekayê, Freng rastî wan hatin û bi hatina wan re mizgînî dane hev. 


عاد عد 


Peyambirê xwediyê Konstantînê giha Siltan û ji bo Romê doza lêborînê 
jê kir, ew dostê Siltan bû û behs dikir ku ew li Konstantînê?”* li ser navê 
Xelîfe û Siltan xutbê dide xwendin.“ 


Piştre nûçeyên Ekayê ji Siltan hatin birîn, ew rabû wî hinek sobeber 
amade kir, mal da wan da li nava xwe girêdin û teyran jî têxin ebayên xwe û 
herin, lê xeber giha wan ku Frengan dafikek li ber derbendê vedaye û çi gava 
sobeber diçin dikevin wê davê û wan jî dev ji çûnê berda. 


Li Ekayê komek ji Misilman hatin kuştin ku Cemaledîn Mihemed ibn 
Okir jî yek ji wan bû. Ew bi şêniyê derketibû û şer dikir ku gemîyên Frengan 
dora wî pêçan û ewleyî danê ku teslîm bibe lê wî got: “Ez destê xwe hew 
dixim destê mezinê we.” Gava mezinê wan hat wî bi destê wî girt, ew himbêz 
kir û pê ve xwe avêt deryayê û pêkve xeniqîn. 


35 Piştî vegirtina Qudsê ya sala pêncsed û heştê û sisiyan (583/1187) de Siltan Selahedîn, Îshaqê II'em bi balyozî 
şandibû cem Împaratorê Dewleta Bîzansîyan. Ew lê xebitîbû heya ku di sala 585/1189'an de di navbera Selahedîn 
û Împarator de peyman hatibû girêdan û vê yekê jî Freng kiribûn dijwartirîn neyarê Împarator. Meqrîzî, $i/4&, bg. 
1/1, r. 98, not. 1 

% Ji bo agahiyên zêdetir li ser vî balyozî bnr. Ibn el!-Esîr, sal 586, Ebû Şame 4/88-90; Ibn Wasil, 2/328-329; Ibn 
Kesîr, 12/359; Meqrîzî, 5i/4k, bg. 1/1, r. 98, 104. 

Tê (di vê sala 586/1190'î) de Zeynedîn Yûsuf ibn Zeynedîn Kuçuk Elîyê 
xwediyê Erbîlê mir ku mirina wî ji ber du talerzên cuda bû. Wî destûr xwest 
û çû Nasîreyê ku birayê wî Mizaferedîn jî pê re çû, ew demekê li wê derê ma 
û di bîst û heştê Remezana sala pêncsed û heştê û şeşan (586/1190) de wefat 
kir. Xelk ji ber ciwaniya wî û mirina wî ya li xerîbiyê li ser pir xemgîn bû û 
Siltan jî qencî bi birayê wî Mizaferedîn Gokbûrî re kir û Erbîlê dayê û 
Şehrezorê”” jî danî ser û ji dêl ve welatê wî yê Heran, Riha, Simeysat,?** 
Miwezir”” û deverên li ser ku di destê wî de bûn, jê girt. Biraziyê wî Mizafer 
Tiqyedîn xwest ku di wê navbera nebûna Mizaferedîn de dakeve cihê wî. 


Tiqyedîn di sisêyê meha Şewalê de gihayê û Mu'“izedîn Sencerşahê xwe- 
diyê Cezîreyê jî pê re bû û Mizaferedîn jî çû Erbîlê û ew teslîm girt. Sedemê 
hatina Mu'izedîn Sencerşah jî pê re ew bû ku, ew ji nijdeyê ber xizmeta 
Siltan bû lê aciz û perîşan bûbû û çend caran ji Siltan destûr xwestibû, lê 
Siltan nedabûyê û mazeret diyar kiribû ku peyamên neyar ji bo aştiyê diçin 
û tên û ji ber vê jî ne layiq e pê bihisin ku yên mîna te dest ji cîhadê berdidin. 

Xwediyê Cezîreyê jî siwar bû û çû dehlîzê'? 
cem Siltan bû û bi devikî hêviya destûrê jê kir, lê Siltan weke caran mazeret 
. nîşan da, ew rabû ji bo xatirxwestinê destê Siltan ramîsa û derket. Wî çadira 
xwe û ya hevalên xwe rakir û bêdestûr berê xwe da welatê xwe. Siltan rabû jê 
re nameyek rêَkir tê de soz dayê û gef lê xwar û jê re got: “Te daxwaza gihîş- 
tina me kir û xwest ku bibî hevalbendê me, ji tirsa xwe û welatê xwe ji ehlê 
xwe ku dixwestin welatê te bistînin û te telef bikin. Îca niha tu bi xwe xwe 
biparêze çûnkî di nav me û te de tu sond nema.” Wî name xwend û bi maze- 
reteke ne layîq bersiv da û bi rewşa xwe ve çû ta ku gihîşt palê Fîqê. 


destûr xwest û dû re derbasî 


Melik Mizafer Tiqyedîn ku çûbû da cihê xargeha ku ji Mizaferedîn ibn 
Zeynedîn vala bûbû dagire û vedigeriya ber xizmeta Siltan, rastî wî hat. Wî 
jê veneşart ku ew bêdestûr diçe, li hev rûniştin, jê pirsî, ew şermezar kir, lê vê 


Şehrezor li gorî Yaqût eyaleteke fireh ya [welatên] Çiya ye ku dikeve navbera Erbîl/Hewlêr û Hemedanê û dibê-‏ قد 
jin ku, Zorê kurê Dehak ew ava kiriye û navê xwe jê girtiye, xelkê lê hemî Kurd in û niha bajarê wê Kerkûk e. Lê li‏ 
gorî Mesre` ibn Hîlal jî Şehrezor navenda çend bajar û gundên wê herêma ku navenda wan Şehrezor e. Xelkê lê‏ 
hemî Kurdên mêrxas in ku zû bi zû serî ji siltan û xelîfeyan re danaynin û nakevin ber fermana desthilatdarên bîya-‏ 
nî û mîrekên ku ne ji wan bin qebûl nakin. Serbajarê wê di çolekê de ye û mîrek û desthilatdarên wan ji wan in.‏ 
Petros Bûstanî, b. n., 10/619; Yaqûr, b. n., 3/375; Niha ew li ser parêzgeha Silêmanîyê ya Başûrê Kurdistanê ye.‏ 
Simeysat bajarekî ku ji hêla rojavayê ve li keviya Firatê dikeve. Yaqût, b. n., 293‏ %8 

Miwezir navê kûraneke Cizîreyê ye ku Nisêbîna Rûmê jî dikeve berê. Yaqût, b. n., 5/256‏ ود 

Dehlîz komek konên/xargehên tevlîhev in ku dora heryek ji wan ji hundir ve bi textan sûrkirî ye û ew jî di dema rêwîtî‏ 40د 
û seferê de taybetiyê bi siltan ve ye û bi hemî pêwîstî û pêdiviyên siltan ve pir dagirtî ye. Qelqeşendî, b. n., 4/50‏ 

peyva pê re tu fêde neda rewşa wî û gava dît ku ew li çûna ber bi welatê xwe 
ve bi îsrar e, rabû gotina xwe sert kir û got: “Ger tu vedigeri vegere, nexwe ez 
dê bi fermî bi te re bikim.”“' Ew vegeriya û Melik Mizafer mehdera wî kir û 
ew nêzî xwe bi cih kir. 


Derketina Frengan ber bi Serê Kanîyê ve 


Gava rewş li wan teng bû û xela giran bû gelek kes ji wan ji bo xweparas- 
tina ji birçîbûna zêde derketin û qesta ser me “.متكا‎ Dilbijîna wan jî ji ber 
nexweşiya Siltan bû ku texmîn dikirin êdî ew dê ranebe. Ew di yazdeyê meha 
Şewala sala pêncsed û heştê û şeşan [586/1190] de bi siwar û peyayên xwe 
digel barê zad û konan ve hatin wî erdê bin Girê Heclê, ew warê ku dema 
Misilman berê daketibûn ser çêkiribûn. Gava wî -rehma Xwedê lê be- li ser 
hatina wan ya bi vî awayî agahdarî sitand, ew rabû wî li yekîneyên pêşeng fer- 
man kir da ji cihê xwe yê girê Eyadîyê rabin û ji ber wan vekişin herin girê 
Keysanê. Ew wê şevê razan û pêşnijde jî li dora wan man heya beyaniyê dema 
ku ew ji bo siwarbûnê lebitîn. Jixwe Siltan ji êvarê ve ferman kiribû ku giranî 
[giraniya zexîre, cebilxane û alavên cengê] di destpêka şevê de here 
Nasiriyê'? û hêzên leşkerî jî bi tertîba cengê li hêla rast, çep û navendê siwar 
û rêz bibin û ew jî siwar bû li çawîşan kir gazî û çû heya ser girekî çiyayê 
Xerûbê û lê rawestiya. 


Li hêla rastê kurên wî Melik Efdelê xwediyê Şamê, Melik Zahirê xwediyê 
Helebê û Melik Zafirê*“ xwediyê Busrayê û Elaedîn Xuremşahê kurê xwedi- 
yê Mûsilê bûn. Melik Adil jî li wê kêlekê bû û li pey wî jî Hisamedîn ibn 
Lacîn, Qaymazê Necmî, Ezedîn Cûrdikê Nûrî, Hisamedîn Beşareyê xwediyê 
Banyasê, Bedredîn Dildirimê xwediyê Tilbaşirê û komeke mezin ji serdaran 
bûn. 


Li hêla çepê jî Emadedîn Zengîyê xwediyê Sincarê û biraziyê wî Mu'ize- 
dînê xwediyê Cezîreyê bûn û li kêlekê jî Melik Mizafer Tiqyedîn dima. 


Ji bo agahên bêhtir, bnr. Ibn Şedad, 5fzer Selabedîn, b. n., r. 176-177‏ فا 

%? Çendî ku nivîskar hem li vê derê û hem jî di paşîya beşa bûyera Adilî de mîna ku bi xwe li wê derê be diyar dike, 
lê ya rastî ew bi xwe ne guwahê bûyerê bûye, divê ku ji Ibn Şedad veguhastibe, bnr. Ibn Şedad, Sfrer Se/aþedîn, zı. 
178. 

%9 Bajarokî piçûk yê nêzîkî Teberiyê ye. Ibn Şedad, b. n., r. 179, not, 3 

4 Ew Melik Zafır Mizaferedîn Xidir bû ku di sala pêncsed û şêst û heştan (568/1172) de li Misrê bûbû. Henbelî, 
Şîfa ul-Qulûb, r. 196; Dewadarî, K'ezaz, 7/100 

Herweha dîsa li hêla çepê Seyfedîn Elîyê Meştûb digel hemî koma Mihranî 
0 Hekarîyan û Xweştirîn û serdarên Kurdan yên din bûn. Li navendê jî 
koma hawîrdorê (hêza taybetî ya parastina Siltan) bû, Siltan pêşniyaz kir ku 
ji her hêzê komek ji pêşengan derkeve û dora dijmin bipêçe û hinek telp jî 
xwe li pişt gir veşêrin ku belkî ew jî ji bêhaydariya dijmin sûd wergirin. 


Ew her diçûn û leşker jî ji her hêlê ve şerê wan dikir heya ku hatin Serê 
Kanîyê û lê derbasî hêla rojava bûn û daketin ser girekî wê derê û ber û berê 
çem çadirên xwe vedan. Gelek ji wan hatin kuştin û birîndar kirin ku birîn- 
darên xwe dibirin û kuştiyên xwe jî vedişartin. Li wê derê leşker ji ser wan 
vegeriya cihê çavdêrî û nobetdariyê û Siltan jî ji hêza çepê xwest ku dora wan 
bipêçin da paşiya wan bikeve ser deryayê û hêza rastê jî ji hêla rojava ve dora 
çem bigire û Calîş'“ jî şerê wan bikin û ewqas bi tîran li wan bixin ku tîr ji 
ser wan qet neyên birrîn. 


Wê şevê xelk bi wî awayî raket û ew çû ser çiyayê Xerûbe; sala çûyî jî der- 
ketibû ser û dakete konekî nazik î tenik û xelk jî li dorê di çadirên nazik de 
bûn ku dijmin xwiya dikir. Nûçeyên neyêr heya sibê saet bi saet digihanê û 
nûçe jê re hat ku ew ji bo siwarbûnê dilivin û ew jî siwar bû, telp jî rêz kirin 
٠ û bi rê ket heya giha nêzîkî çiyayê Xerûbê da hemî rewşa wan bibîne. 


Ew pir bêhal û hêz qels bû, lê dilê wî qewîn bû ku dû re ji leşker re şand û 
ferman kir da şerê wan bikin, zorî bidin wan û ji her hêlê ve êrîşî wan bikin 
û ferman li telpan kir ku wan têxin hesarê. Neyar çû ser keviya çem hêla roja- 
va û gelek ji wan hatin kuştin. Wan peyadeyên xwe ji xwe re kiribû sûr ku bi 
zenbûrek û tîran li leşker dixistin û nedihiştin ji bilî tîran tu kes bigihîje wan. 
Ew [peyade] weke kuliya li dor wan bûn û (siwarên wan jî di nîveka wan de 
wisa diçûn ku qet xwiya nedikirin)*“ û trampetan lê dixist, borezan diqîriyan 


û dengê tehlîl û tekbîran bilind dibû. 


Siltan pêşeng bi leşkerê cem xwe ve weke telpan dirêj kirin ta ku ji çend 
liban pê ve tu kes li cem nema. Alaya dijmin li ser çerxekê bilind bûbû û li ser 
qantiran dikişiya, ew pir bilind weke minareyekê bû. Xirqeyê wê spî û sor 
mîna du xaçan bû, ew her diçûn heya ku nîvrokî gihan pêşberî pira 


%5 Calîşîye/Calîş navê alayeke mezin e ku di serê wê de biskek por/mû heye, lê vê dawiyê ji bo hêza pêşeng ya naven- 
da cengê û pêşnijdeyê hariye bikaranîn. Îsfehanî, Fer e/-Qissî, r. 70, not 6; Bundarî, S$ezaa ıl-Berq, r. 110 
+ Ev rêza nav neynokê ji bo temamkirina maneyê ji Ibn Şedad hatiye wergirtin. Bnr. Ibn Şedad, b. n., r. 181, rêz 14. 

De'ûqê,“ ew tî bûbûn û pir westiyabûn. Di wê rojê عل‎ Misilmanan şerekî 
dijwar kir, mafê cihadê dan û ji her hêlê ve êrîşî wan kirin û weke xelekekê 
dora wan girtibûn, lê ji peyadeyên wan ew nedihatin xwiyakirin. Di wê rojê 
de erka mezin li ser milê hêza pêşeng bû ku çêşa mirinê bi wan da tahmkirin. 


Di wê rojê de komek ji wan yên mîna Îyazê Dirêj birîndar bûn ku di wê 
cengê de giha cihê herî bilind. Digel ku bi gelek cihan birîndar bûbû jî lê dîsa 
şer didomand, herweha Seyfedîn Yazgûc jî bi gelek cihan birîndar bûbû ku 
yek ji fêrisên navdarê bi mêrxasiyeke pir bû û xwedî gelek meqaman bû. Di 
wê rojê de gelek kes birîndar bûn. Lê xelk her li dora wan bû heya ku daketin 
cem pira De'ûqê û ji tirsa xelkê ku lê derbas bibin herin wan, pir birrîn û 
xera kirin. 


Siltan vegeriya girê Xerûbê da di wê şevê de ji nedî ve biavêje ser yên ku 
di konan de mane û ji yên bajêr re nivîsî da ew jî ji hêla bajêr ve werin wan, 
lê gava ji yên bajêr tu bersiv jê re nehat wî jî dev jê berda. Di spêdeya pêncşe- 
ma çardeyê Şewalê de agahî hat ku neyar dilebite da rabe biçe. Siltan jî siwar 
bû telp xwestin, xelkê dest ji şer berda û telp li hêla rojhilatê çem rawestan- 
din. Bi vê hêzê re mezinên wan Kendehrî (Kont Henry) û Markîs derketi- 
bûn lê kurê qralê Almanî digel komeke mezin jî di çadiran de mabûn û bi 
wan re derneketibûn. 


Dema neyar ketin konên xwe, hinek telpên wan yên tê de xwe rehet diki- 
rin, ew derketin û avêtin ser pêşengên Îslamê û şer di navbera wan û pêşen- 
gan de derket û cengeke dijwar dest pê kir. Ji neyar gelek hatin kuştin û 
birîndarkirin û ji Misilmana jî sê kes hatin kuştin. Wextê neyar gihîştin 
konên xwe, Siltan jî bi giraniyan ve vegeriya xargeha xwe, lê Siltan hê jî bêta- 
qet bû, lê ji bo selametiya vê koma derva xwe radigirt. Ji ber qelsiyê ew bi xwe 
nikaribû bi karûbar ve rabe û ji ber vê jî min dît ku ji bo vê rewşê digiriya, 
çunkî ew bi xwe nikaribû têkeve nav leşker û şer bike. Min didît ku li zaroyên 
xwe yeko yeko ferman dikir da ew beşdarî cengê bibin. Min jê bihîst ku 
digot: “Di merca Ekayê de ji ber zahfiya kuştiyan ji herdu beran ve wexm pir 
zêde bûye” û ev risteya jêrîn wek mînak xwend: 


Min û Malik bikujin û Malik jî bi min re bikujin 


“” Pireke ser çemê Merca Ekayê bû. Îsfehanî, Berq eş-Şamî, ı. 444-446 

Mebesta wî pê ew bû ku ez razîme bêm kuştin ger neyar jî were kuştin û 
vê yekê jî moralekî xurt xist dilê sipahê. 


Bûyera Kemînê 


Gava bû roja îna dozdeyê salê, rehma Xwedê lê be, qenc dît ku kemînekê 
li ber dijmin vede, ew rabû wî hinek ji giregirên leşker ku ji nav gelek kesan 
hilbijartibû, derxist û ferman li wan kir ku bi şev herin li ser girê bakurê 
Ekayê kemîn vedin û hinek kesên hindik jî xwe nîşanî dijmin bidin û qesta 
xargeha wî bikin û ber pê ve herin da gava derkevin ew wan têk bive û berê 
wan bide hêla kemînê. Ew çûn wan li binê gir kemîn veda û gava roj bilind 
bû hinekên hindik ji wan çûn heya ku gihîştin çadirên dijmin û bi tîr li wan 
xistin. 


Wan bi derbên li pey hev rehên xîretakêşiya wan bilind kir û dilêriyê 
dused siwar ji neyar tehrîk kir û ew pêkve derketin çûne wan ku bi wan re 
peyade nînbûn. Van jî [Misilmanan] bi kêmiya xwe dilên wan bijandin xwe 
û ew ji ber wan şikiyan lê bi wan re şer kirin heya gihan kemînê. Yên di kemî- 
nê de mîna şêrên birçî çûne wan û bi yek dengî li wan kirin qêrîn, lê neyarê 
... xwe ragirt û şerekî dijwar kir. 


Dû re ew têkçûyî bi paş ve zivirîn, leşker jî bi şûr û riman da ser pişta wan 
ta ku komeke mezin ji wan avêtin erdê û yên din jî teslîm bûn. Wan ew dîl 
girtin û hespên wan zeft kirin, mijdevan jî ji leşkerê Îslamê re mizgînî anî û 
dengê tehlîl û tekbîran bilind bû. Siltan siwar bû çû pêşiya Misilmanan û 
bawerî da hêsîran ku di nav wan de pêşengê leşkerê Firensîs û xeznedarê qral 


jî hebûn. 


Siltan, rehma Xwedê lê be, bi kêfxweşî vegeriya konan û leşker dîl anîn 
cem; wî jî qedrê pêşengên wan girt, mezinê leşkerê Firensîs bi kincekî taybetî 
perû kir û ji bo her yek ji yên din jî dana kurkekî çerm wek xercî ji bo wan 
emir kir. Ji ber ku hewa pir sar bû, rabû nêzî xargeha xwe çadirek ji wan re 
veda. Wî herdem qencî bi wan dikir û pêşengên wan dianî ser sifra xwarinê. 
Dû re wî ferman kir ku wan girêbidin û ew şandin Şamê, wî destûr da wan 
ku ji hevalên xwe re bişînin da tiştê pêwîst ji nav leşkerê wan ji wan re bînin, 
wan jî weha kir û çûn parêzgeha Şamê. 

5 


leşker ji cengê‏ هدعو[ 


Dema zivistanê êrîş kir û derya rabû û ew ji zordana neyar ya bajêr ji ber 
barana zahf ewle bû, hingê ferman da leşkerê Îslamê da ew vegerin welatên 
xwe ku hinekî xwe rehet bikin. Emadedînê xwediyê Sincarê, Sencerşahê 
xwediyê Cezîreyê, Elaedînê kurê xwediyê Mûsilê çûn, wî bi wan re ji huştir, 
hesp, kinc û bi qasî ku wan di qenciyê de bixeriqîne diyarî amade kiribû. Li 
cem Siltan, Xwedê rewanê wî pîroz bidêrîne, ji bilî hinek kesên hindik ji ser- 
dar û hêza wî ya taybetî pê ve tu kes nema. 

Sala Pêncsed û Heştê û Heftan (587/1191) 


فبيوصنااحوية 


Ar AR A A WEDA .. 


Dema derya bilind bû û Siltan ji keştîyên neyar ewle bû û şênîyên xwe j 
deryayê kişandin bejê, hingê wî çêtir dît ku leşkerê Ekayê biguherîne û qût û 
zexîre û nefeqe barbike bişîne wê derê û leşkerê lê jî, ku ji ber tade û ezyetê 
cenga daîmî ya bi şev û roj bêzar bûbû, jê derxe. Serekê bedêla serdarên ku 
têkevin hundir Seyfedîn Elî el-Meştûbê Hekarî bû ku di roja çarşema şazde- 
yê meha Muherema salê de kete Ekayê û di heman rojê de jî serekê kevn Mîr 
Hisamedîn Eb ul-Hîca es-Semîn el-Kezkîcî [Yazkecî/Ezkecî] bû bi hevalên 
xwe ve derket. Wî ji herkesê ku dê bi Meştûb re têkeve hundir qût û mûnetê 
saleke sax da wan da bi xwe re bibin. 


Melik Adil bi leşkerê xwe ve bar kir û çû Heyfayê'“ ser qeraxê çem, cihê 
ku gemî tên barkirin û dikevin Ekayê. Ew li wê derê ma û xelkê ji bo ketina 
wê han da ku heya hingê heft gemîyên bar yên tije qût, zexîre û nefeqe keti- 
bûnê û ew jî ji parêzgeha Misrê ya dexl û dan hatibûn. Yek ji wan gemîyan 
nêzîkî bajêr li kevirekî ketibû û şikiyabû ku ji ber vê jî hemî kesên li bajêr ji 
şer berê xwe dabûn hêla deryayê da herin cem gemîyê û dest deynin ser tiştên 
tê de. 


Dema neyar pê hisiya ku şervanan dest ji şer berdane û berê xwe dane hêla 
deryayê, wan jî çekên xwe girtin û hêzeke xurt ji wan li hev civiyan û ji hêla 
bejê ve bi êrîşeke dijwar çûne ser bajêr, ew nêzîkî sûran bûn û di yek nêrde- 
wanê de hilkişiyan, lê mîna ku Xwedê jî dixwest nêrdewan di bin wan de 
şikiya ku xelkê bajêr ew tedarik kiribû, û gelek ji wan hatin kuştin û ew pol 
û poşman vegeriyan. 


Heyfa, keleyeke nêzîkî Yafayê ye ku diket ser qeraxên Şamê. Yaqût, b. n., 2/381‏ قفد 

Îcar heçî beşên gemiyê yên ku mabûn gava derya rabû û pêlan lê da, ew li 
ser tahtê li hev ketin, qulipî û hemî tiştên tê de mayî “edim bûn û gelek kes jî 
tê de xerq bûn ku ger bimana dê têra bajêr ya salekê bikira. Ji ber vê yekê sis- 
tiyeke mezin ket nav Misilmanan û ew bû nîşanên pêşî yên vegirtina bajêr.”? 


Dû re perçeyekî mezin ji sûrê ket ser dîwarê kelê yê xwiya, ew hedimand 
û vê jî dilê dijmin bijand bajêr û ji bo êrîşa ser bajêr heyecaneke mezin bi wan 
re peyda kir. Ew weke perçeyek ji tarîtiya şevê ji her hêlê ve hatin bajêr û bû 
pistepista xelkê di bajêr de û kul û xemên wan rabûn. Wan gelek kes ji neyar 
kuştin û birîndar kirin û ew li cihê ketina perçeyê sûrê weke sedekê rawesti- 
yan û hemî hostayên dîwar û avadaniyê anîn li wê derê kom kirin û bi tîr, 
neftavêj û mencenîqan ew parastin ta ku ji berê çêtir ava kirin. 


Gava dem xweş bû û riya deryayê jî vebû hingê leşkerê Îslamê jî vegeriya 
ku yê pêşî hat yek ji mîrekê Helebê Mîr Elemedîn Silêman ibn Cender bû. 
Ew yekî salmezin î behsjêkirî bû û xwedî serpêhatî û nêrînên qenc bû ku 


Siltan jî pir qedrê wî digirt. 


Dû re Mecdedîn ibn Ezedîn Ferûxşahê xwediyê Be albekê hat û sipahên 
Îslamê ji her hêlê ve li pey hev hatin. Neyarê... jî ji pêşnijdeyê re sozê hatina 
qralê Fransa dida ku li cem wan yek ji qralên wan yên mezintirîn bû û leşkerê 
wan tev bi ya wî dikir ku gava bihata dê biryar li ser hemiyan bida. Ew nifir- 
lêbûyî bi şeş gemiyên bar yên mezin ve daket. 


Dû re Kend Frîd (Kont Fredrikê dûkê Swabia) hat ku pêşengekî mezin 
bû û behsa wî dihat kirin, wî sala Remleyê'” Hema û Haremê xistibû hesarê. 
Piştre ji mîrekên Misilmanan Mewdûdê kurê serekê ewlekariya Şamê 
hat. Misilmanan êrîşî ser pezên dijmin kir û ew girtin ku hejmara wan sed û 
bîst lib bû û siwar û peyayên wan hemî bi pey ketin, lê şikir ji Xwedê re tiştek 
zeft nekirin. 


Di çarê Cemadeulaya sala heştê û heftan de dijmin êrîşî bajêr kir û heft 
mencenîq li ser girêdan. Ji Ekayê nameyên tirseke mezin dihatin ku hêviya 
pêkanîna daxwazên neyar ji wan dihat kirin. Siltan çû heya ser Xerûbeyê 
rawestiya û leşker li gor hêla rast, çep û navendê rêz kir û dû re ji bo kontrola 


%9 Çawa ku dixwiyê ev der bi guhertineke pir hindik ji Ibn Şedad hatiye wergirtin. Bnr. Ibn Şedad, نمق‎ 187-188. 


%% Remle bajarekî mezin yê Filistînê ye, ji bo zêdetir bnr. nota 28'an. 

rewşa dijminî qilawizek şand da binêre ka di xendeqên wan عل‎ kemînek heye 
yan na. Ew vegeriyan û agahî dan ku tu kemîn nînin, lê ew bi xwe bi çend 
Memlûkên xwe ve çû heya giha cihê xendeqên wan û hilkişiya ser Tilfıizûlê,*' 
wî mencenîq û tiştên ku dikirin bi çavên xwe dît û vegeriya xargehan. 


Di spêdeya wê şevê de dizan zarokekî ber şîr yê sêmehî ku ji diya wî dizî- 
bûn anî cem ku di wê şevê de diya wî heya serê sibê dikir kazkaz û alîkarî dix- 
west. Qralê Frengan jê re got: “Siltan yekî dilsoz e, em destûr didin te ku tu 
herî cem, rabe here cem û wî jê bixwaze dê li te vegerîne.” Ew derket û ji pêş- 
nijdeyê yarmetî xwest, wan ew berda cem Siltan, ew çû heya ku li ser girê 
Xerûbê siwar ew dît. Ew giriya û rûyê xwe di axê de da, dilê wî pê şewitî, stê- 
rên wî bariyan û ferman kir ku zarokê bînin. Wan ew firotî li sûkê dît, wî 
bihayê zarokê da zebûnî û ew da diya wî, wê ew himêz kir, pir giriya, nêzîkî 
saetekê şîr dayê û ferman da ku wê li hespekî siwar kin û bişînin nav leşkerê 
wan. 


Di wê rojê de Zehîr ibn Belengerî ku yek ji mîrekên Mûsilê bû, hêviya xiz- 
meta Siltan kir û dû re nûçeya êrîşa hû ya ser Ekayê hat. Siltan siwar bû û çû 
hêla bajêr lê ceng ji hev qetiyabû û bûbû şev. 


Çûna Siltan ber bi girê ' Eyadîyê ve 


Dema bû roja sêşema nehê Cemadelulayê xeber giha Siltan ku Frengan 
zor daye bajêr û mencenîq li ser girêdane. Ew siwar bû û telp li hev rast kirin 
û çû heya Xerûbeyê, yekîneya pêşeng xurt kir ku êrîşa dijmin ya ser bajêr jî 
dijwar bûbû. Rehma Xwedê lê be, wî jî pir zor da wan û di xendeqa wan de 
êrîşî ser wan kir û her bi dijwarî zor da wan heya ku ji êrîşa xwe vegeriyan. 
Piştre Siltan zivirî konekî nazik ku li wê derê jê re hatibû vedan. Wî yekîneya 
pêşdar xurt kir û ferman li gel kir ku dagerin çadiran da demekê xwe rehet 
bikin. Lê hingê ji pêşnijdeyê nûçe hat ku piştî zanîna vegera Siltan Freng jî 
dîsa li êrîşê vegeriyane û ev yek jî pir li zora Siltan çû û rabû li defa hawarê da 
û telp li hev rêz kirin, avête ser wan û di xendeqên wan de li wan da heya ku 
bû şev. Dû re gava ew vegeriya jê re li ser girê Eyadê xargehek hat danîn û wî 
jî komek ji leşker li ber wan rêz kir da bi tevahiya şevê wan bi hicûma ser xen- 
deqan û reşandina tîran bilebikînin. Dema dijmin berdewamiya van êrîşên 


Û Tilfizûl eel nêzî Ekayê ye ku li gorî Ibn Şedad Til edûl e. Bnr. Ibn Şedad, b. n. r. 196; Dewadarî, Kezzz, 7/ 94. 

dijwar î xeternak dîtin, ji tirsa destdanîna ser konên xwe dest ji êrîşê berdan 
û bi parastina xendeqên xwe ve lebikîn ku gava wî jî sistiya wan ya ji êrîşê dît 
ew jî vegeriya çadira xwe ya “Eyadiyê. Wî yek danî ser xendeqên wan ku saet 


bi saet agahî bidê lê r dikudand. 
Destpêkirina wan ya zordana bajêr 


Agahî hat ku ji ber zordana wan ya bajêr û avêtina heywanên xwe yên 
mirar bo xendeqa bajêr, Misilmanên ku di bajêr de ne ji bêgavî derdikevin 
diçin xendeqê û dewarên ku avêtine xendeqê jê derdixin. Yanî hêzek ji wan 
di şer de ne û yek jî xendeqê paqij dike û mirarên tê de diavêje deryayê, hêzek 
jî mencenîqan dikêşe, yek jî sûran diparêze û yek jî xwe ji westan û tadeyê 


rehet dike. 


Ew bi xwe di wê rewşê de bûn û Siltan jî qet lêdan û zordana wan nedi- 
birrî û çiqas zor bidan bajêr wî jî ew dixistin tengasiyê da wan bilebikîne. Vî 
halî bi şev û bi roj weha domand heya ku Enktîr?* giha wan ku ew bi hatina 
wî kêfxweş bûn û ji bo nîşana xurtiya xwe agirekî mezin vêxist. Ew bi bîst û 
pênc şêniyên tije kes û çek hat û bi hatina wî tirsek li cem Misilmanan peyda 
bû, lê Siltan bi xwe van hemiyan bi aramî, bi payîn (ku li bendê bû) û bi 
tewekelî pêşwazî dikir. 


Xerqbûna gemîya bar ya Îslamê ku nîşana sêyemîn ya ketina bajêr bû'” 


Di şazdeyê Cemadelûlaya sala [pênc]sed û heştê yî de gemîyeke barbir î 
mezin û tirsnak ku tije bû bi alav, çek, zexîre, peya û şeşsed û pêncî şervan 
geha ber Ekayê. Lê Enktîrê ... jê re asteng derxist û bi çel keştiyên cengê ji her 
hêlê ve dora wê girt û şerekî dijwar dijî wê kir. Weha qewimî ku hewa sekinî 
û wan jî şerekî xedar dijî wî kir. Ji leşkerê li ser gelek kes hatin kuştin û birîn- 
darkirin û keştiyeke mezin ya neyar hat şewitandin, lê ew li ser merivên 
gemîyê pir bûn ku pir zorî didanê. Serdarê wan Yaqûbê Helebî, yekî mêrxas 


%? Enktîr Rîçardê I'em (1157-1199) ê kurê Henriyê Il'em bû ku piştî mirina bavê xwe ya sala 1189'an hatîbû ser 
hikim û bi navê Rîçardê Dilşêr navdar bû. Ew ji hêla bavê ve digihîşt Normandiyên Înglistanê ku ew jî pismamên 
Vikingîyên Skandinavya bûn û ji hêla dê ve jî ji malbata qiralên Fransî bû. Ew di deh salên desthilatdariya xwe tev 
de ku di navbera salên 1189-1199'an de bû ji şeş mehan pêştir li Ingilîstanê nemabû, çunkî ew hertim bi karûbarê 
xwe yê sîyasî li Ewrûpa û bi beşdarbûna Cenga Xaçparêzî ya Sêyemîn ve lebikî mabû. Ebd el-Emîr Mihemed Emîn 
û Mihemed Tewfîq Hesen, 7arîxa Ewrûpa di serdema navîn de, ı. 143: Biograph) forRicbard tbe Lionbeart 
(Character)from Robin Hood (2010). 

î? Çawa ku dixwiyê nivîser ev der bi hinek guhartin ji Ibn Şedad veguhastiye, bnr. Ibn Şedad, Sfrez, r. 200-202. 

û serdarekî xwedî tecrûbeyên cengê bû, dema wî nîşanên têkçûnê dît û nihêrî 
ku divê ew şer bikin got: “Ne bi şeref be dê em neyên kuştin û divê em tiştek 
ji vê gemîyê nedin wan.” Wan kerane xistin ber kêlekên gemîyê da wê bihe- 
dimînin û heya ku ji her hêlê ve qul tê de vekirin, lê domandin. Av ket nava 
wê, ew noqî avê bû û yên tê de hemî xeniqîn, lê neyar bi ser neket û tu tişt jê 
negiha wan. Xelk bi vê yekê pir xemgîn bû, lê Siltan aram bû û li ser cengê 


didomand. 


Di nehê Cemadelulayê de defên bajêr lê dan ku nîşana êrîşên dijmin bû û 
defên hewarê yên Siltan jî bersiva wan da û leşker kir telp û çû êrîşî ser wan 
kir û ew bi paş ve birin heya ber çadirên wan ku beroşên wan jî ji ser kuçikên 
wan daxistin. Hingê neyar dilbicih bû ku leşker li ser konên wan in û ew jî ji 
şerê bajêr vegeriyan û hatin şerê leşker ku heya nîvro şer di nav wan de bi 
xurtî domand. Herdu ber jî ji germa bêhiş û perîşan bûn û ji ber germ û wes- 
tandinê bêgav bûn û vegeriyan konên xwe. 


Di roja bîst û sisêyê Cemadelulayê de defên hewarê yên bajêr lê dan û yên 
Siltan jî bersiva wan dan û ew bi kincan ve siwar bû, leşker xwest û cenga 
navbera herdu beran dijwar bû. Neyar ji bo tengezarkirina bajêr rik kir û leş- 
_ ker jî avêt ser xendeqên wan, neyar ji êrîşa bajêr vegeriya û di navbera wan û 
Misilmanan de şer xurt bû. Xîretê neyar girt û siwarên wan siwar bûn û peya- 
de jî derketin û pêkve çûn pişta sûran û mîna yek kesî û bi yekdestî êrîşî 
Misilmanan kirin. Misilmanan xwe bi awayekî xurt ragirt, ew ji cihên xwe 
neliviyan û şer di nav herdu hêlan de qewîn bû, derbên herdu beran jî dijwar 
bûn û Misilmanan jî sebir û samana qencan nîşan da. 


Dema dijmin ev sebra wan dît, destûr xwestin ku qasidekî bişînin cem 
wan û wan jî destûr dayê; peyambir pêşî giha cem Melik Adil û wî jî digel 
Melîk Efdel ew gihand xizmeta Siltan. Kurtasiya nameya wî ew bû ku qral 
Enktar dixwest, bi Siltan re di civînekê de li hev rûnin. Dema Siltan name 
bihîst hima bê fikirandin di cih de bersiv da û got: “Şah ancax li ser bingehekî 
dicivin, çunkî piştî civîn û baweriyê êdî şer di nav wan de ne xweş e. Vêca ger 
ew vê yekê bivê divê pêşî biryara bingehekî bê dayîn, herweha divê tercûma- 
nek jî di navberê de hebe da ew tercûman peyambirê navbera me be û piştî 
hingê civîn pêk bê. 


Di hijdeyê Cemadelaxerê de neyer bi siwar û peyayên xwe ve ji hêla der- 
yayê ve hat ser Misilmanan û Siltan jî siwar bû ku leşker jî pê re rabû. Şer di 

nav herdu beran de germ bû ta ku Kurdek û Bedewîyek hatin kuştin, lê şer 
her didomand heya ku şev kete navbera wan. Di spêdeya wê rojê de name ji 
xelkê bajêr hat ku gazin ji cenga neyar ya dijwar û berdewamiya wê ya bi şev 
û bi roj dikirin. Dû re Enktar (Rîçardê Dilşêr) bi nexweşiyeke dijwar ket ku 
ji ber çû hedê mirinê û Fransîs jî birîndar bûbû ku ev yeka han ger ne ji israr 
û kubra wan bûya nedihat serê wan. 


Di paşiya Cemadulûlayê de leşkerê Sencarê/Şengalê hat ku serdarê wan 
Micahidedîn Yerenqeş bû û yekî dîndar î hişmend bû û ji cîhadê hez dikir. 
Siltan derket pêrgî wî û rûmet dayê, dû re hêzeke mezin ji sipaha Misrê mîna 
zaroyên Ebû Zekrî, Dirbasê Marînî,“ Elemudînê Gurcî?“ û Seyfedîn 
Senqerê Dewadar?“ hat û di pey wan de jî Elaedînê xwediyê Mûsilê hat. 
Siltan li Xerûbeyê pêşwaziya wî kir û bi leşkerê xwe ve derbas kir û ew bir 
heya pêşberî neyar û ew xist hêla rastê û qedrê wî girt û ji kêlekan yên mîna 
Wî jê re:anî.. 


Nexweşiya Enktar (Rîçard) dijmin ji êrîşê bi paş xist ku ev jî qenciyeke 
Xwedê bû. Jixwe mencenîqan bi qasî bejnekê ji sûrê hedimandibû, wan her 
lê didomand, bi derbên mencenîqan kevir jê radikirin û ji cengê re [derfeta 
wan] kêmtir dikirin ta ku sûra bajêr ji hev xilxilandin û bingehên wê qels 
kirin. Bêxewî û westanê jî xelkê bajêr wisa perîşan kiribû ku hinek ji wan 
çend şevan bêxew mabûn, lê dijminê wan ku pir bûn di şer de hevdu digu- 
hartin. Dema neyar bi vê bêxewî û westana wan hisiya ji her hêlê ve dest bi 
êrîşan kir û ew bûne beş bi beş ku çi dema beşek ji wan diwestiya wê xwe 
rehet dikir û yeke din dihate şer. Bi vê re jî wan li avakirina sûr û xendeqên 
xwe yên navbera wan û leşkerê Îslamê bi şerê peyadeyan yê bi şev û bi roj re 


didomand. 


Dema Siltan bi nûçeyên kesên ku ev rewş dîtibûn hisiya û nîşanên navbe- 
ra me û bajêr ku lêdana defa hewarê bû fêm kir, siwar bû û leşker jî pê re, 
siwar û peya hemî civandin û êrîşî xendeqên dijmin kir ta ku leşker kete wan. 


%4 Ew Dîyaedîn Ebû `Emr ibn Dirbasê Marînîyê Hezbanîyê Kurd bû ku yek ji zanayê mezin yê serdema Siltan 
Selahedîn bû, lê dû re Melik Ezîz dema mîrek û serdarên bavê xwe ji xwe dûr kir, hingê wî jî ji qazîtîyê avêt. Bnr. 
Boris James, b. n., 124,136-137. 

%% Elemudînê Gurcî, mixabin ku min tu agahî li ser peyda nekir. 

5“ Seyfedîn Senqerê Dewadar, tu agahî li ser nehat dîtin. 

37 Ji bo gihîştina hawara leşkerê Îslamê bo wan bnr. Îmad el-Katib Îsfehanî, Bey eş-Ş$zzî, r. 495-496; Ibn Şedad, 
b. n. r. 206; Ebû Şame, b. n., 4/148-149; Ibn Wasil, b. n., 2/354. 

Di wê rojê de cengeke mezin qewimî û ew jî, rehma Xwedê lê be, weke bavê 
ku zarokê xwe winda kiribe ji telpekê diçû ba hêzekê û ji bo cengê leşker han 
dida. Wî gazî leşker dikir: “Hey gelî Misilmanan” û çi dema ku çavên wî bi 
Ekayê û belaya ku hatibû serê wê û bobelata xelkê bajêr diket stêrk jê diheri- 
kîn. Wî êrîş û handana ser cengê şidand û heya ku tarîtî ket erdê êrîş kir û 
piştî 'eşaya dereng vegeriya xargehê, lê heya serê siba wê rojê jî ji ber westan- 
din, xemgînî û bêaramiyê bêhal ma. [Dû re] ferman kir ku li defa hewarê 
bixin û leşker ji her hêlê ve siwar bûn û sibehê jî her weke rewşa êvarê kirin. 


Di wê rojê de pêşagahek ji bajêr hat ku tê de digot: “Em ewqas westiyane 
û aciz bûne ku jê zêdetir êdî teslîmbûn e û ger spêdeyê tiştek ji me re nêkirin 
em dê ewleyî bixwazin, bajêr bidin û bi tenê serê xwe bikirin.” Û ev mezinti- 
rîn û nexweştirîn nûçe bû ku bi ser Misilmanan ve hatibû û di dilê wan de 
axivîbû. Çunkî temamê çekên xeraxê, yên Qudsê, yên Şam, Heleb û Misrê di 
Ekayê de civiyabûn û herweha mîrekên mezintirîn û mêrxasên Îslamê yên 


mîna Seyfedîn Meştûb û serdarên mezin yên Îslamê yên din jî tê de bûn.?* 


Siltan çêtir dît ku êrîşî dijmin bike, rabû li leşkerê Îslamê kir qêrîn û telp 
siwar kirin û di wê rojê de şer xurt kir. Leşker nexwest ku êrîşî ser dijmin 
„ bike, lewra peyayên Frengan weke sûreke asê û mehkem bi çek û zenberûkan 
li pişt sûran bûn. Cengê di navbera herdu beran de çi bi kuştin û çi jî bi birîn- 
darkirin be her didomand heya ku şev daket navbera wan. 


Dema çûna wan ya ser bajêr dijwar bû û ji herderî ve li ser zêde bûn û 
peyayên bajêr û siwarên wî jî ji ber pirbûna kuştin û birîndariyê kêm bûn, 
hingê ew bi xwe jî qels bûn û qelsî û aciziya xweparastina dijî neyar bi nîşa- 
nan diyar kir. Ew çax Dijmin jî kete xendeqan, dest danîn ser wan û li başûrê 
bajêr jî bi cih bûn, wan qul tê de vekirin û piştî dagirtina qulan agir berdanê 
ta ku bedena wê ji hêla başûr ve ket. Dijmin ji başûr ve ket hundir ku sed û 
pêncî kesî ji wan hatin kuştin. 


Hingê Mîr Seyfedîn Meştûb derket çû cem Fransîs ku serdarên wan bû, 
jê ewleyî xwest û got: “Me gelek bajar ji we girtin, me ew dihedimandin û em 
diketinê, lê digel vê jî gava ewleyî ji me dihat dixwestin me ew dida wan û me 


3® Ji bo berfirehiya cenga Ekayê bnr. Îmad el-Katib Îsfehanî, e/-Ferþ el-Qissî, ı. 296-598?; Ibn el-Esîr, b. n., 10/205- 
207; Ibn Şedad, b. n., 208-213; Ebû Şame, b. n., 4/46-158; Ibn Wasil; b. n., 2/288, 5 5-364; Ebu l-Fîda, AM#xfesey, 
2/162-165; Ibn Kesîr, b. n., 12/354-367. 

ew dibirin ewlegeha wan û qencî bi wan dikir. Vêca em dê bajêr bidin te, lê 
tu jî dê ewleyî bidî me.” Wî wiha bersiv da:“Hûn koleyên me ne, em dê hingê 
li ser bifikirin û biryar bidin.” Meştûb hêrs bû û gelek peyv gotin ku hinek ji 
wan jî ev in: “Em bajêr teslîm nakin heya ku em hemî bên kuştin û heya yek 
ji me bê kuştin dê pêncî kes ji we jî bên kuştin.” 


Gava Meştûb ev xeber got, komek ji yên di bajêr de tirsiyan û ji xwe re 
berkûsek (keştiyeke piçûk) girtin û lê siwar bûn û bi şev derketin çûn cem 
leşkerê Îslamê. Di nav wan de yên naskirî Ersel, Ibn Cawlîyê mezin û 
Senqerê Weşaqî bûn. Heçî Ersel û Senqer dema gihan leşker xwe winda 
kirin ku kesek bi ser cihê wan venebû, lê Îbn Cawlî hat girtin û ew avêtin 
hebisxaneya mîr û payedaran. 


Di sibeya wê şevê de Siltan siwar bû, li defa hawarê xist, telp xwestin, 
rahişt mecrefe û biviran û alavên temartina xendeqan û xwest ku bi xwe êrîş 
bike û here têkeve konên dijmin, lê leşker pê re alîkarî nekir û nehiştin ku 
here û gotin: “Em Îslamê hemî dixin xeterê û tu fêde jî tê de nîne.” 


Di wê rojê de sê qasidên Enktîr hatin û hêviya mêwe û berfê kirin, Siltan 
qencî bi wan re kir û ew ketin sûka leşker, lê temaşe kir û vegeriyan cem 
hêzên xwe.” 


[Rêzên navbera þêzên Kurd û EFrengan li Ekayê] 


Dema Kurdan dît ku çi hat serê hevalên wan yên ku di Ekayê de ne, çok 
dan erdê û çûn cem Siltan, jê re gotin: “Çawa dibe ku hevalên me û yên te, 
dê sibê serê wan têkeve ber derban û em rûniştîne?” Siltan got: “Xwedê diza- 
ne bi min xweş e ku ez û zarokên xwe tev herin ger kesên di Ekayê de sax bifı- 
litin.” Wan got: “Em dê xwe biavêjin xendeq û sûrên dijmin û ranabin heya 
yan em dê bigihîjin mebesta xwe û hevalên xwe rizgar bikin, yan em ê jî bimi- 
rin; hingê em dê li cem Xwedê û evdan tev rûspî bin.”'% 


Ev tekst bi guhertin û lêzêdekirin ji Ibn Şedad hatiye veguhastin. Ibn Şedad, b. n., r. 211-213‏ د 

%% Çawa ku ji vê derê tê zanîn pirên kesên li Ekayê Kurd bûne û ew gelek Kurdên mêrxas û qedirbiha bûne jî û her- 
weha çendî ku kêm dîroknasan ev rastî dîyar kiribe jî lê mîna ku Mûsa Mistefa Hesneyanî jî ev rastî di noteke bin 
teksta Erebî de desnîşan kiriye, ji vê derê jî qenc tê zanîn ku hêzên sereke yên sipaha Selahedîn ku li Ekayê dijî 
Frengan şer kirine Kurd bûne. Bnr. Xezrecî, Tzzfxa Dewleta Kurdan, Metbe'eya zanîngeha Dihokê, Dihok, 2010, 
196. 

Defên hewarê yên Siltan lê xistin û li micahidan hat qêrînkirin û leşker bi 
pêş ket. Kurd peya bûn û mertalên bejnbilind û rim girêdan û xwe avêtin 
xendeqan. Lê neyarên Xwedê weke sedeke hesin xwe dabûn ber sûran. Di wê 
rojê de di navbera Kurdan û Frengan de cengeke ku di dema cahiliyê de jî 
nehatiye saloxdan, pêk hat û Sancaqa*! hêla birayê Seyfedîn Meştûb, sanca- 
qa mîr Hisamedîn Eb ul-Hîca es-Semîn, Sancaqa Mihranîyan, ya Sarimudîn 
Qaymazê Necmî û ya Elemedîn Silêman ibn Cender hilkişiyan ser sûrên 
wan ku bi rastî ew rojeke dîtinê bû. 


Leşkerên din ji pêşketinê hatin astengkirin, çunkî tade û mirin derket 
pêşiya wan. Gava tiştê ku hat serê Frengan ji wan re dîyar bû û eseyî bû ku 
leşkerê Îslamê êrîşî ser konên wan kiriye, ew ji çûna ser Ekayê vegeriyan û 
weke şeva tarî bi siwar û peyayên xwe ve çûne ser yên ku li serê sûran in û di 
nava herdu beran de derb û lêdana bi destan dest pê kir ta ku hev avêtin û 
herkesî ji westiyanê para xwe girt. Gelek kes ji Kurdan hatin kuştin û Siltan 
jî li ser hêz û xazîyên din diçû û dihat û bi bilindtirîn dengî dikir gazî: “Ey 
gelî micahidan”, çendî ku xelk pir westiyabû jî lê dîsa ranewestiyan heya ku 
şev kete navbera wan, lê hingê jî Kurd venedigeriyan. Siltan çû ba wan, ew 
vegerandin konan û bi behsa bûyerên ku hatibûn serê miletên berê li ber dilê 

„wan çû û hat. 


Sîxurekî nenas ji bajêr hat û diyar kir ku tu kes ji Misilmanan nemaye û 
ew nema karin bajêr biparêzin û bi wan re li hev kirine ku ew bajêr û dused 
hezar dînarî, pênc sed dîlên? nediyar û sed kesên xwiyanî û xaçê xaçan bidin 


da ew bi pîrek û zarokên xwe ve sax bên berdan. 


Dema Siltan bi vê hisiya bi sertî li dij derket û şêwirmend civandin û nûçe 
ji wan re got; lê rewşa wî tevlîhev bû, dilê wî li hev ket û xwest ku nameyekê 
binivîse û bi amîyan re bişîne û peymana wan nepejirîne. Hê ew di vê rewşê 
de bûn hew bihîstin ku alayên kufrê, duruşmên wan û xaçên wan li ser sûrên 
bajêr bilind bûne. Ew di nîvroya roja înê ya hivdeyê Cemadelaxera sala pênc- 
sed û heştê û heftan de çêbû û Freng bi yek dengekî qîrîyan û boruzanên wan 
bûrrîyan. Ev bobelat pir li zora Misilmanan çû û gotinên kesên hişmend jî bi 
tenê bû xwendina “Înna lî-Lah we înna îleyhî racî 'ûne.“(Bêgûman em 


%! Şancaq alayên zer î piçûk in. Qelqeşendî, b. n., 4/8 

: Li gor Îsfehanî, Ibn Şedad û Ebû Şame hezar û pêncsed dîl hatine xwestin. Îsfehanî, e/-Fetþ, r. 512; Ibn Şedad, 
b, n., r. 216; Ebû Şame, b. n.,4/153-154 

3% Şûretê Beqere (1), ayet 6 

milkê Xwedê ne û em lê vedigerin.)” Bizdeke mezin ket nav xelkê û qarîn û 
waweyleke pir kete nav leşker. Siltan baş dît ku ji cihê lê ye vekişe çunkî tu 
armanc ji zordanê nemabû û spêdeya nozdeyê Cemadelaxerê de bar kir çû 


Şefre“ emê.“ 


Di wê rojê de sê kesên zana ji wan derketin ku Kacib Qûşîyê teşrîfdarê 
Behaedîn Qereqûş jî bi wan re bû û dixwestin mal û dîlên ku li ser peyman 
hatiye kirin bêne encamdan. Ew şevekê qedirgirtî man û çûne Şamê da dîlan 
bibînin, Siltan jî peyambirek şand ba Frengan da ji wan pirs bike ka peyman 
çawa çêbûye û ka dema tehsîla tiştên li ser lihevkirî çiqas e. Qasid di nav wan 
de ji bo nivîsîna bingehê sulhê çû û hat ta ku dîl û malên taybetiyê bi vê demê 
û xaçê xaçan digel dayina sedhezar dînar û hezar û şeşsed dîlî, ji hêla wan ve 
hatin dîtin. Wan pêbawerên xwe şandin û ji bilî dîlên ku dê ji hêla wan ve 
bihatina kifşkirin hemî tiştî dîtin, lê wan nikaribû ew kifş bikirana û her 
dirêj dikirin û dereng dixistin ta ku mideyê pêşî di hijdeyê meha Recebê de 
qediya. 


Dû re di wê rojê de mirov şandin û mercên xwe xwestin, Siltan jî ji wan 
re got: “Yan hûn dê hevalên me ji me re bişînin û em jî dê beşa ku di vî midetî 
ji we re hatiye biryardan bişînin. Yan jî hûn dê gerewên tiştê em teslîmî we 
dikin bidin me heya ku hevalên me werin cem me.” Wan got: “Em yekê jî 
nakin, lê hûn dê bi me bawer bin û tiştê ku ji bo vî mideyî hatiye biryardan 
bidin me û em jî dê hevalên we bidin we.” Lê Siltan ev yek nepejirand, çunkî 
wî zanibû ku ger mal, xaç û dîlan bide wan hingê bawerî bi wan nayê û lawa- 
ziya Îslamê dê mezin xwiya bibe. 


Gava dîtin ku ew nade, rabûn çadirên xwe derxistin pişta xendeqên xwe 
û berizîn. Yê ku diberizî û şer jî dixwest qral Enketîr (Rîçardê Dilşêr) bû û 
pê re jî gelek siwar û peya hebûn. Wî xedir li dîlan dikir digel ku wî bi wan 
re peyman çêkiribû û bejêr ji wan teslîm girtibû da canên wan ewle be û 
dema Siltan tiştên biryardayî bide wan dê wan û pîrek û zarokên wan hemî 
berdin, lê ger ku nede hingê dê serê wan bibirin yan jî dîl bigirin. Vêca melûn 
bêbextî kir, ew leşkerê Freng tev roja sêşema hivdeyê Seferê “esirkî siwar bûn, 
heya hatin bin Girê Eyadîyê û meşiyan heya gihan nîvê girê navbera Kîsan û 
Eyadiyê ku yazka Îslamê jî hingê vekişiyabû girê Kîsanê. Dû re dîlên Îslamê 


6 Şefre “em gundekî mezin e ku bi qasî sê mîlan ji hêla qeraxê ve nêzîkî Ekayê ye ku wargeha Selahedîn ya dema 
cenga Ekayê ya sala 586/1190'î lê dima. Yaqût, b. n., 3/353 

yên ku pakrewaniya wan hatibû nivîsîn ku nêzîkî sêhezar Misilman bûn, 
anîn ew bi werîsan girêdan û bi yek destî pêkve êrîşî wan kirin. Wan hêdî 
hêdî bi şûr û riman li wan didan û Misilman jî bi vê yekê pir xemgîn bûn û 
ji hiş ve çûn; ji kesên navdar û yê qewî ku bi kêrî karê avedaniyên wan dihatin 
pê ve ji Misilmanan tu kes sax nehiştin. 


Dema ku bû destpêka Şabana sala pêncsed û heştê û heftan, agirê dijmin 
pêl dan û hêza çavdêr agahiya lebta wan da. Dijmin dest pê kir çû keviya der- 
yayê, bûne sê beş û ji hev belabûn. Her beşek jî barê xwe hildigirt û Siltan jî 
pêşeng xurt kirin, wî piraniya leşker şand ku herin pêşberî wan, ew jî çûn û 
şerekî dijwar bi wan re kirin. Wî ferman li hinek hêzan kir ku li pey girani- 
yan herin da ku qels û xurt bigihîjin hev û ew ji heqê yên ku bêne wan çi dij- 
min û çi jî diz û keleş bin, derkevin. Ew çû heya giha Qeymûnê,*% li wê derê 
daket, qonax veda, xwarin da civatê û bi wan şêwirî ka çi bikin. Ew çû heya 
تت‎ 
Mecdel Yaba û Siltan jî çû ser çemê ku heya Qeysariyê'% diherikî û li wê derê 
cirdikek peya kir”? û di pey de çû heya ku li gundekî bi navê Deyr Rahib”? li 
dora Ersûfê”? daket. 


'Uyûn el-Esawedê”““ dû re çû heya Melaheyê“” û di pey de giraniy 


Gava bû roja şemîya çardeyê meha Şabanê xeber giha Siltan ku dijmin ber 
bi Ersûfê ve bi rê ket, ew siwar bû, telp li hev rast kirin û xwest ku wê rojê leş- 
ker şerê rêzikî û cebheyî bike û ji her telpekê pêşengên wan derxist û neyar jî 
çû heya giha bostanên Ersûfê. Pêşengan tîr berdan wan û telpan jî lez kir û 
bi şid li wan da, şer dijwar bû û ew bi lez meşiyan da bigihên qonaxa xwe. 
Rewş li wan dijwar bû û gewrî li wan teng bû, Siltan jî, rehma Xwedê lê be, 
ji hêla rastê ve diçu ya çepê û halan di wan didan, tîr jê derbas dibûn û dilê 
Misilmanan jî pir bijiyabû wan ta ku pêşiyên peyadeyên wan gihîşt bostanên 
Ersûfê. Siwarên wan di nava peyadeyan de civiyan û rahîştin rimên xwe û bi 


35 Qeymûn keleyeke nêzî Remleyê ye ku ji deverên Filistînê ye. Yaqût, b. n., 4/481 

3 'Uyûn el-Esawid cihekî navbera Qeymûn û Melahetê ye. Îsfehanî, e/-Fezþ, r. 313 

© Melahet cihekî nêzîkî bakur-rojhilatê gola Hewleyê ye. Îsfehanî, b. n., r. 313 

3 Mal û pertalên giran û cebilxane û çekên mezin yên bi wan re 

% Qeysarîye bajarekî ser deryaya Şamê ye ku bi ser Filistînê ve ye. Yaqût, b. n., 4/478 

Çendî ku nivîskar ev der bi hinek guhertin ji Ibn Şedad veguhastiye jî lê ev guhertin û kêmkirinên wî carina‏ د 
kêmasî dixine maneyê jî, mîna vê derê ku di Ibn Şedad de weha ye:“Wî Curdîk li pey dijmin hêlabû û gelek kesên‏ 
li pey wan jî şeva xwe nêzîkî dijmin derbas kiribûn...” Ji bilî vê jî jixwe cihguhertinên wî yên vê paragrafê tev jî tev-‏ 
lihevî û alozî dixin manayê. Bide ber Ibn Şedad, b. n., r. 224-225.‏ 

Deyr Rahib gundekî Filistînê yê nêzîkî Ersûfê ye. Îsfahanî, b. n., r. 317‏ د 

3? Ersûf/Ursûf bajarekî ser deryaya Şamê ye ku dikeve navbera Qeysarîye û Yafayê. Yaqût, b. n., 1/182 

yek dengî kirin qêrîn û ji her hêlê ve bi carekê re êrîş kirin. Xelk ji ber wan 
vekişiya û Misilman hem hêza rastê, hem ya çepê û hem jî navend şikiyan lê 
telpa Siltan xwe ragirt ku ew jî hivde şervan bûn. Lêbelê ala bi xwe hemî di 
cih de bûn û defa hawarê jî bê sistî her lê dida û di vê rewşê de Siltan jî di nav 
telpa xwe de bû, weke tê gotin: 


Pêlewan li te dibihurin birîndarên têkçûnê 
Lê rûyê te rohnî ye û devê te li ken e 


Wî ferman dida daholvan da ku lêxin û çi kesê têkçûyî ku didît yekî 
dişand da wî vegerînin, lê dijmin jî ji tirsa kemînekê rawestiyabû. Dû re 
neyar êrîşeke din kir, xelk reviya û wan jî şer dikir, ew sekinî ew jî sekinîn, 
piştre êrîşa sêyemîn kir û çû heya serê giran; dîsa xelk reviya û wan jî şer dikir, 
gava dijmin rawestiya ew jî sekinîn. Çi kesê dît ku Siltan sekiniye û defa wî 
lê dixe, şerm kir ku bireve here jê derbas bibe û vegeriya telpa Siltan ta ku 
gelek kes lê civiyan. Neyar li ser giran sekînî ji tirsa ku belkî di kevî û derû- 
doran de kemîn li ber wan hatibe danîn. Ew vegeriyan ku herin qonaxa xwe 
. û Siltan jî zivirî ser girekî dora bajêr. Di wê rojê de yê ku xwe ragirt Melik 
Adil, Qaymazê Necmî, Melik Efdelê kurê wî û leşkerê Mûsilê bû, ew roj 
komek kes hatin kuştin û gelek jî birîndar bûn. 


Siltan rabû çû ser Tilewcaya”? raserî çem û serê sibê jî rabû çû li Remleyê 
daket, lê neyar jî çû Yafayê ku hingê Siltan tirsiya ew berî wî herin Esqelanê 
û mîna Ekayê bînin serê wê jî. Wî Melik Adil bi hêzeke pir ve li pêşiya wan 
bi cih kir û çû li bakurê Esqelanê daket; ji Xwedê re îstîxare”“ kir û walîyê wê 
Elemedîn Qeyserê ku yek ji Memlûkên wî yên mezin bû xwest hizûra xwe û 
ferman lê kir ku bi lez wê [Esqelanê) wêran .ععلتط‎ Siltan bi xwe çû bazarê, 
bazarî û kole ji bo xerakirinê xwestin cem xwe, sûr li wan par ve kir û wêran- 
kirina her hinekî jê spart serdarekî. Mirov ketin bajêr, xirecir û girî dest pê 
kir, çunkî ew bajarekî spehî, lihevhatî bû û sûra wê mehkem û avahiyê wê 


*? Tilewca girek e ku dikeve raserî çemê Ewca yê Filistînê û di navbera Yafa û Ersûfê de diherikî ser deryaya navîn. 
Îsfehanî, b. n., 545, not 1 

374 Gava yek li ser biryarekê di gumanê de ye êvarê dema razanê nimêj û du 'a dike û li ser radizê îstîxare dike da di 
xew de nîşanekê li ser bibîne. 

35 Li gor Ibn Şedad, Siltan qet nedixwest Esqelanê xera bike lê ji bo bêgaviyên leşkerî ku ditirsiya heman rewşa 
Ekayê bê serê wê jî loma rabû ew wêran kir, çunkî wî digot: “Bi Xwedê ez qayilim ku zaroyên min hemî herin jî ez 
yek kevirekî jê xerab nekim, lê gava Xwedê weha biryar dabe û wêrankirinê ji bo qenciya Misilmanan çêtir dêrabe, 


ez dikarim çi bikim.” Ibn Şedad, b. n., r. 240-241 

mezin bûn. Xelk ji bo xerakirina bajêr pir xemgîn bû, qarîn û giryê xelkê wê 
bilind bû û dest pê kirin tiştê ku nikaribûn bi xwe re bibin firotin. Tiştê bi 
deh dîrhemî bû bi dîrhemekî dihat firotin ta ku diwazde mirîşk bi dîrhemekî 
hatin firotin. Xelkê bajêr bi zarok û pîrekên xwe ve derketin çûn ba leşker ji 
tirsa ku Freng êrîşî bajêr bikin û destên xirabiyê dirêjî wan bibe. 


Her di wê demê de jî nûçe ji Melik Adil hat ku ew ji bo lihevhatinê pê re 
dipeyivin û ji bo vê kurê Henfrî?“ hatiye bal, Siltan jî li westandin û kesirîna 
leşker û pirbûna deynan fikirî û baş dît ku yekî bişîne cem [Melik Adil] da 
here bi wan re biaxive. Bû sibeha bîstê meha Şabanê ku ew û zaroyên xwe li 
ser xelkê digeriyan da Esqelan di zûtirîn wextî de wêran bibe, lewra ew ditir- 
siyan ku dijmin pê bihise û êrîşî ser wê bikin. Wî emrê şewitandina bajêr da, 
pêlên agir bilind bûn û gelek tiştên xelkê ku nikaribûn bi xwe re bibin şewi- 
tîn û nûçe ji Melik Adil hat ku Freng dixwazin Yafayê ava bikin, lê haya wan 
ji wêrankirina Esqelanê nîne. Şewat û wêrankirina bajarê [Esqelanê] jî heya 
dawiya meha Şabanê her dom dikir. 


Di diduyê meha Remezanê de wî hin kevirbir û komek ji leşker amade kir 
da wêrankirina Esqelanê biqedînin û çû Yubnayê.”” Di sisiyê Remezanê de jî 
„çû Remleyê û leşker li gor rêzbenda rast, çep û navendê li hev rast kir û çû 
Ludê** û fermana xerakirina dêra wê û keleya Remleyê da. Wî firotina ka û 
ceh lê dirust dêra û bi dizî bi hinek leşker ve çû Qudsê da rewşa wê bibîne, 
ew roja înê gihîştê, nimêja înê lê kir, li rewşa wê nihêrî, dû re roja duşemê 
vegeriya cem leşkerê xwe yê serkeftî. 


Qasidê Markîs jî hingê hate cem û diyar kir ku ew dixwaze bi Misilmanan 
re li hev bê; ger ku Seyda û Beyrûdê bidin wî, ew dê eşkere dijminîtiya 
EFrengan bike û dê here dora Ekayê bigire û ji wan bistîne. Wî Necîbedîn Edil 
ez-Zebdanî?”? şand cem û ji pêşniyaza wî re erê kir da wî ji Frengan veqetîne. 
Çunkî ew yekî nehs î xebbîs bû û tê derxistibû ku dê bajarê wî yê Sûrê jê bis- 
tînin, ji ber vê jî wî dest ji wan berdabû û xwe di bajarê Sûrê yê asê de paras- 
tibû ku ji ber vê sedemê jî daxwaza wî pejirand. Necîbedîn Edil ez-Zebdanî 
bi qasidê wî (Markîs) re çû û li ser şert danî ku ew eşkere dijî wan derkeve, 
Ekayê têxe hesarê û ji wan bistîne û dîlên li Sûrê berde; hingê dê ew herdu 
cihan bidin wî. 
ye HanGiyê Ill'em yê xwediyê Tihn inê (Öüroi de Toron) 

37 Yubna bajarokekî nêzîkî Remleyê ye. Yaqût, b. n., 5/491 


Ludd devereke Şamê ye ku nêzîkî Remleyê ye. Ebu l-Fîda, Teqıwîm, r.227‏ د 
Ew ji Zebdanê ye ku herêmeke navdar e di navbera Şamê û Ba` albekê de. Yaqût, b. n., 3/143‏ 79 

Siltan ji bo xwarina leşker ji Remleyê çû ser çîyayê Netrûn”*” û pêşeng jî 


weke xwe man û ji bo xerakirina keleya Netrûnê ku asê bû, ferman da. 


Enktar karûbarê aştîyê spart Melik Adil û wî jî Senî e ibn en-Nihal bi 
qasidî şand cem wan; qasid jî di nav herdu hêlan de çû û hat, lê negiha tu 
encamê. Dû re du Frengan doza ewletiyê kir û xeber dan ku dijmin dixwaze 
derkeve here ser Remleyê û qesta welatên Îslamê bike. 


Derketina Frengan ji Yafayê 


Di sisiyê?! Şewalê de Siltan telp amade kirin, hêza pêşeng jî sparte Melik 
Adil û xazîyên?* ku dixwestin jî pê re çûn û hinek ji wan Rûmên ku berê 
hatibûn û dixwestin beşdarî xezayê bibin jî bi wan re derketin. Dema ew 
gihîştin çadirên dijmin, Memlûkên Siltan êrîş birin ser wan, bi tîran zor dan 
wan heya ku xwe nêzîkî konên wan kirin. Hingê hêrsa wan rabû û ji konên 
xwe li hespan siwar bûn û bi yek dengî kirin qêrîn û çûn ser Memlûkên sil- 
tanîyê û xazîyên bi wan re. Ew di nav lepên wan de ji hev ketin û ji bilî yê ku 
hespê wî ew xilas kir tu kes ji wan nefilitî ku sê koleyên qenc jî hatin kuştin 
û wan jî konên xwe rakirin birin Yazûrê'* û Siltan jî li wargehên wan ma. 


Pefata Melik Mizafer 


Sala pêncsed û heştê û hefta nûçeya wefata Melik Mizafer hat ku Siltan 
Melik Adil, Elemedîn Silêman ibn Cender, Sabiqudîn ibn Daye?“ û Ezedîn 
[Îbrahîm] ibn Muqedim xwest cem xwe, civatê bi tenê kir û ji ebaya xwe 
nameyek derxist ew vekir û giriya. Dû re got: “Melik Muzafer dema ku ji 
Xelatê vedigeriya Meyafarqînê wefat kiriye.” Û ji wan xwest ku vê xeberê 
eşkere nekin da neyar pê nehise û ferman kir ku [ji bo xêra wî] xwarin bê 
danîn û ew hat danîn û hat xwarin jî lê wî bûyer eşkere nekir. Melik Mizafer 
li Meyafarqînê hat veşartin, dû re ew veguhestin medreseya wî ya Hemayê û 
li vir veşartin ku wefata wî di nozdeyê Remezana sala pêncsed û heştê û hef- 


tan (587/1191) de bû. 


*% Netrûn cihekî nêzîkî Dimeşqê ye ku xerakiriyê ji Matîrûnê ye. Yaqût, b. n., 5/50 

2! Li gorî Ibn Şedad heştê Şewalê bû. Ibn Şedad, b. n., r. 6 

?%? Xazî ew tekoşer in ku di xanî û wargehên dijmin de êrîşî ser dikin. Ibn Şedad, b. n. r. 256, not 1 

30 Yazûr bajarokekî qeraxê Remleyê ye ku ji deverên Filistînê bû. Yaqût, b. n., 5/487 

%4 Ew Sabiqudîn Osman ibn Dayeyê ku yek ji herçar kurên Necmedîn Dayeyê serdarê Siltan Nûredîn Mehmûd 
ibn Zengî bû û diya wan dayina/dadiya wî bû. Ew xwedîyê Şeyzer û keleya Ebû Qebîsê bû û di sala 592/1195'an 
de miribû. Dewadarî, Kezzz, 7/120; Ebû Şame, Zey/, r. 3 

[Sala Pêncsed û Heştê û Heştan (588/1192)]'** 


er1 au 


Gibîştina Meştûbþ 


Seyfedîn Meştûb di roja pêncşema destpêka Cemadelaxera sala [pêncsed 
û] heştê û heştan (588/1192) de giha Qudsê û ji nedî ve çû cem Siltan ku 
birayê wî Melik Adil jî li bal bû. Ew pê ve rabû, ew himbêz kir û gelekî pê dil- 
şad bû û li ser nûçeyên ji hêla dijmin ve pê re xeber da û pirsa lihevhatinê jê 


kir; wî jî diyar kir ku Enktîr dest jê berdaye. 
Kuştina Markîsê fenok 


Gava bû şazdeyê Rebî elaxera sala [pêncsed] û heştê û heştan (588/1192) 
qasidek?“ ji dadgehê bi nameyekê ve hat ku tê de digot; ew (Markîs) hatiye 
kuştin. Kuştina wî weha bû ku, roja sêzdehan wî li cem metran xwarin xwar, 
dû re du kes ji hevalên wî derketin û bi kêran çûnê, lê dan heya ku hat kuştin. 
Ew herdu kes hatin girtin û wan got: “Enktîr em ji bo wî bi çek kirine, lê du 
pasvanên keleyê bi karê kuştina wî ve rabûne.” 


Yegirtina Frengan ya 4 


Dema Frengan dît ku Siltan destûr da sipahê û hêzên leşker jê dûr bûn, 
ew rabûn çûn avêtin ser Darûmê ku di destê Elemedîn Qeyser de bû. Wan 
bi siwar û peyan ve hemî zor dayê heya ku tê de neqeb vekirin û ketin hundir 
û hemî kes kuştin û dîl girtin. 


Ev sernav ji teksta eslî kêm bû min ew lê zêde kir.‏ تقد 
Ew Necîbedîn Ebû Mihemed bû. Îsfehanî, b. n., 509‏ 3 

Çûna wan ya ser Mecdel Yabayê 


Gava Frengan dest danî ser Darûmê û karûbarê wê li hev rast kirin û yê 
ku xwestin danîn ser, ew daketin ser Hesaya nêzîkî çiyayê Xelîl (e. s.) û li wê 
derê xwe ji bo Mecdel Yabayê amade kirin. Hêzeke siwar ji wan hatinê ku 
leşkerê Îslamê lê bû û di navbera wan de şerekî dijwar derket û Kendê 
(Kontê) navbihurî hat kuştin. Siltan şand pey sipaha Îslamê û ji wan xwest 
ku bigihîjin ser cengê, Mîr Bedredîn Dildirim digel komeke Tirkmen ve û 
Ezedîn ibn Muqedim gihanê. 


Di sêzdeyê Cemadelulayê de ji leşker qasid hat ku neyar bi siwar û peya- 
deyên xwe ve derketiye û çûye ser girê Safîyeyê*” kon vedaye û ji wê derê jî 
çûye rexê Netrûnê û dû re rabûne çûne Beyt Nûbayê.” 


Siltan serdar civandin, sûrên 01056 li ser wan par ve kir û cihê her yek ji 
wan bi wan da naskirin.”” Dû re nûçe hat ku sipaha Misrê digel Ibn Cerahîyê 
Mihranî,”” Felekedînê birayê Melik Adil yê ji dê û komeke mezin ji serdaran 
tevî xelkekî pir gihîştiye [navçeyê]. Îca dema dijmin ev yek bihîst, wan hêze- 
ke mezin û gelek peyade bi Enktîr?” re bi çek kir da herin têkevin riya wan. 
Siltan mîrê axurê?” bi komekê ve şand da wan hişyar bikin û ferman kir ku 
qefle bi qefle çolebirr û ji bajar û deverên bi şênî dûredûr herin heya têkevin 
welêt. 


Lê belê wan riya nêzîk girt û bi spêdeyê re rêbirên Hesayê avêtin ser wan 
û tu ewleyî nema ji bilî yê ku bi saxî xwe gihand hespê xwe û çû cem qafîleyê. 
Ew sê hezar hêştir bûn digel mal û pertalên bêhejmar. Yê ku nûçeya hatina 
wan gihand neyar jî hinek xerabên Ereban bûn [ku bi neyar re dixebitîn]. Bi 
vê re gelek kêfa neyar hat û bi malê ku dest danîbûn ser, moralê wan qewî bû 
û Siltan jî bi vê derba mezin wisa aciz bû ku di wê şevê de nefitirî û ne jî nan 


i Tilsafiye keleyekj ji deverên Filistînê ye ku nêzîkî Beyt Cibrîna herêma Remleyê dikeve. Yaqût, 2/49 

Beyt Nûba bajarekî piçûk yê herêma Filistinê ye. Yaqût, b. n., 1/620‏ "ا 

% Bi vî awayî her hêzê cihê xwe yê parastina sûrê naskir û xwe amade kir. Ibn Şedad, ?. .م‎ r. 8 

Ew Huseyn ibn Cerahîyê Mihranî bû ku ji êleke mezin ya hozên Hekarîya bû û digihşt êla mezin ya Kurdên‏ "د 
Hezbanî. Îbn Şedad, b. n., 281-282‏ 

Li gorî Ibn Şedad bi Qiral Rîçard re komeke Ereb hebû ku jê re xizmet dikir: “ Ew bi komek Ereb ve çû heya giha‏ "ا 
qafîleyê û bi şêweyekî Erebkî dora wî pêça û dît ku wa ye çav di xew de rawestiyane. Ew zivirî û leşkerê xwe siwar‏ 
kir û êrîşî ser wan kir ku êrîş nêzîkî berê sibê bû.” Ibn Şedad, b. n., r. 281‏ 

22 Mîrê axurê berpirsiyarê tewla/axura hesp, hêstir û hêştirên Siltan bû û serekê seyisên yê bû. Qelqeşendî 


Subþ el-E "şa, es-Sîlaþ fi l-Îslam/Çek di Îslamê de r. 11 

xwar. Dijmin jî alavên hesarê kom kirin û daketin Beyt Nûbayê da biçin dor- 
pêça Qudsê. 


Siltan ferman da ku mîr û serdar bicivin û Mîr Hisamedîn Eb ul-Hîca el- 
Semîn bi zehmetiyeke mezin hat û li ser kursî rûnişt, herweha Mîr Seyfedîn 
Meştûb, Hiseyn ibn Cerahî, Elemedîn Silêman ibn Cender, Esedî hemî, 
Mecdedîn Hilderîyê Himeydî”è Qaymezê Necmî, Ezedîn ibn Miqedim û 
mîrekên din hemî hatin civatê. Siltan ji wan re got: “Ev neyar bi hêzeke xurt- 
tirîn hatiye ser me ku ji ber vê jî ya qenc ew e em li cem tahtê [ber Camîya 
Eqsayê] li hev bicivin û peymana mirinê bidin hev.” ku serdar hemî di eynî 


fikrê de bûn. 


Dû re Siltan demekê rawestiya û got: “Spas ji Xwedê re û mihrîvanî li 
Resûlê wî be, divê hûn bizanibin ku hûn leşkerên Îslamê û hêz û rûmeta wê 
ne. Hûn dizanin ku xwîna Misilmanan û malên wan di ber berpirsiyariya we 
de ye û li dijî vî dijminî ji we pê ve tu kesî din nîne. Ger hûn kêmasî bikin yan 
jî rûnin dê neyar mîna ava ser kitêbê welat hemî bigire ku ev jî di stuyê we de 
ye, çunkî hûn in yên ku we ew girtiye ser milên xwe û malê beytulmalê xwa- 
riye û ya rastî rewşa Misilmanên welatên din tev bi xebata we ve girêdayî ye.” 


Seyfedîn Meştûb bersiv da û got: “Ey mezinê me, em bendeyên te ne û te 
qencî bi me kiriye û em mezin kirine, te [her tişt] daye me, ji stuyê me pê ve 
tu tiştê me nîne û ew jî va li ber te ye, bi Xwedê tu kes ji me xwe ji alîkarî û 
serkeftina te nade paş heya mirinê.” Civatê hemî mîna wî got û pê jî bihna 
Siltan derket, dilê wî xweş bû û tev rabûn çûn. 


Dema bû “eşaya dereng em ji bo xizmeta wî civiyan, lê ew mîna adetê xwe 
yê hercar ne bêhnfireh bû û dû re got: “Ma hûn dizanin bê ka çi bûye, Mîr 
Hisamedîn Eb ul-Hîca şandiye cem min û dibêje; komek ji serdarên 
Kolemenan çûne cem û ew û Meştûb rexne kirine ku çima ew li ser dorpêça- 
nê bi me re di heman fikarê de ne û ew ditirsin ku weke gelê Ekayê bê serê 
wan jî. Ji ber vê jî ya baş ew e ku em rêz bibin û bi rêzbendî şer bikin. Îcar ger 
Xwedê têkbirina wan (Frengan) ji me re biryar dabe em dê welatên wan yên 
din jî zeft bikin, lê ger ku dijê wê be hingê dê Quds here lê leşkerê Îslamê dê 


sax bimîne û welatên Îslamê yên din bêyî Qudsê dê Îslamê biparêze.” 


Mecdedîn Hilderîyê Himeydî yek ji serdarên mezin yê dema Selahedîn bû ku ji Eşîra Himeydîyên Kurdên Akrê‏ دده 
bû, ji bo bêhtir bnr. Ibn Şedad, 5fre, 309.‏ 

Ew wê şevê heya sibê bêxew li ser fikirî û ev yek ji wan şevan bû ku ji bo 
riya Xwedê tê de şiyar mabû. Gava wextê nimêja înê hat rabû xwe şûşt, bi dizî 
xêr kirin û li ber Xwedê ji bo kêmhêziya xwe li xwe mukir hat, di navbera 
bang û qametê de rawestiya, xwe avêt Xwedê û dua kirin. Qazî Behaedîn 
gotiye: “Dema çû secdê hingê min dît ku hinek peyv digot û stêrên çavên wî 
jî diherikîn ser şalika nimêjê.” “Eşaya wê (rojê) nameya [Ezedîn] Cûrdîkê 
[Nûrî] ku bi pêşnijdeyê re bû, hat û tê de digot: “Gel [Freng] hemî li ser pişta 
hespan siwar bûne û demekê rawestiyane, lê dû re dîsa peya bûne û vegeriya- 
ne konên xwe.” Lê sibeya şemîyê name hat ku nêrînên wan li ser çûna ser 
Qudsê û neçûna ser ji hev cuda bûne. Paşê li ser vê yekê li hev kirine ku sêsed 
kes ji giregirên xwe hilbijêrin, ew jî 12َ kesan ji wan û ew jî sê kesan ji wan hil- 
bijêrin û ew hersê kes biryara paşî bidin ku wan jî biryara çûnê daye û tu kesî 
din nikaribûye dijî wan derkeve. Ew serê sibeha yazdeyê Cemadelaxera sala 
heştan [588/1192'yan] çûne Remleyê ku hejmara wan deh hezar siwar bûn 
û peyadeyên wan jî bêhejmar bûn, lê Siltan ji Misra parastî ditirsiya. 


Di pêncê Recebê de kurê wî Melik Zahir giha wê derê û Siltan li 
Azerîyeyê [ku gundekî Qodsê bû] rastî wî hat, Melik Zahir li ber wî erd 


ramîsa û ew jî ji hespê peya bû, ew himbêz kir û navbera çavên wî maçî kir. 


Di dehê Recebê de nûçe giha Siltan ku Freng diçin ser Beyrûdê; ew jî çû 
û li el-Cîbê”“ daket, di yazdeyê Recebê de jî Melik Adil derket cem. Siltan ji 
Cîbê çû Beyt Nûbeyê, ji wê derê çû Remleyê û dû re jî siwar bû çû Yazûr, 


Beyt Decen”? û derket raserî Yafayê. 


Di panzdeyê wê de jî daket ser Yafayê û ji deryayê heya bejê dora wê girt 
û mencenîq li ser girêdan, ew li ser siwar kirin û zor dayê, neqebkar danîn 
dora sûran û ew qul kirin û ketinê ku qral jî hingê ji Ekayê diçû Beyrûdê. 

Spêdeya Siltan dest bi şer û êrîşê kir, ceng giran bû û rewş dijwar bû ta ku 
yên li Yafayê ji bo aştiyê xeber jê re şandin. Wî serdariya Qudsê û mîrgeha wê 
ji wan xwest, wan jî erê kir û heya roja şemîyê moledan xwest ku dibû hijde- 


?% El-Cîb navê du keleyan e ku ji wan re Cîba Jorî û Cîba Jêrî tê gotin û dikevin navbera Qudsê û Nablusê û ji deve- 
rên Filistînê ne. Yaqût, b. n., 2/227 

2% Ya rastî min Beyt Decenê di Mu cema Yaqûtî de nedît, lê Beyt Cibrîn heye ku dikeve navbera Qudsê û Xezeyê 
û dibe ku ew be, lê şaş hatibe nivîsîn çawa ku di Sfreza Ibn Şedad de jî Beyt Cibrîn e. Ibn Şedad, Sfret, ı. 294; Yaqût, 
.ا‎ n. 1/616 

yê?“ Recebê, lê Siltan muhlet neda û ew û leşker hemî çûnê, wan Mencenîq 
li ser girêdan û [lê xistin heya kun tê de vebûn û] kunvekêr ketinê. Hingê 
deng jê bilind bû û defên hewarê lê ketin ku neqebkaran jî bi tivingan agir 
berdanê û bi agir bû weke çiyayekî mezin û dengê tehlîl û tekbîrên wan pir 


bilind bû. 


Ev weha man û dijminê ... jî weke sedeke hesin di qelîşteka dîwar de 
rawestiyabûn ku çi dema yek dihat kuştin yekî din diket dewsa wî. Qasidek 
ji wan hat cem Siltan, jê ewleyî xwest û hêviya vegerandina ji êrîşê kir, lê 
Siltan jê re got: “Ez nikarim wan vegerînim lê ya baştir ku hûn têkevin keleyê 
da Misilman ji dêla mijûliya bi we ve herin bajêr.” Qasid zivirî û ew kişiyan 
keleyê, leşker jî bi zor kete bajêr, gelek qumaşên giranbuha talan kirin û sero- 


katî jî li gor biryara pêşî cihê xwe girt. 


Di berbanga wê şevê de me dengê “orîna boruzana wan bihîst û me fêm 
kir ku nijdeya wan gihaye wê derê; Siltan jî ji bo xurtkirina bajarê Dirbasê 
kurê Memê Marînî,”” Hiseynê Cerahî, Cûrdik û Elemedîn Qeyser şand 
hawara wan. Hingê Melik Zahir çû keleya Yafayê û ferman li kesên lê kir da 
dakevin û wan jî erê kir û ji bo derketinê xwe amade kirin; lê Ezedîn Cûrdik 
٠ got: “Pêwîst nake ku kes jê derê heya ku xelk ji bajêr dernekeve.” Ji tirsa ku 
wan bigirin û ji ber vê, derketin dirêj bû ta ku roj hilkişiya. 


Çel û heft kes bi jin û hespên xwe ve derketin, lê çawa dixwiya ji kesên 
keleyê re sih û şeş merkeb hatibûn. Dema ew derketin nîşanên serîhildanê ji 
wan dihatin dîtin, wan jî rê girtin, derketin ser sûran û dû re li hespên xwe 
siwar bûn, ji keleyê derketin û bi yekdestî pêk ve êrîş kirin. Wan Misilmanên 
ku di bajêr de bûn derxistin, lê def lê ketin û xelk çû wan ta ku wan xistin 


keleyê. 


Wan petrîkê xwe şand cem Siltan û daxwaza biryara berê kir. Ji xwe sede- 
mê nehatina nijdeya wan ew bû ku gava wan sancaqên Misilmanan di bajêr 
û keleyê de dîtin, texmîn kirin ku kele teslîm bûye. 


3% Li gor Ibn Şedad, Ebû Şame û Ibn Wasil nozde ye. Ibn Şedad, b. n., 297; Ebû Şame, b. n., 4/185; Ibn Wasil, b. 
n., 2/394. 


*” Ew Mîr Ezedînê kurê Dirbasê kurê Memê Marînî bû û ji hoza naskirî ya Kurdên Marînî ku yek ji êlên 
Hezbanîyan bû. Boris James, b. n., r. 44 

Gava rewş eseyî bû, wan dest pê kir çûne qeraxê ku keştîvanî gemiya xwe 
ya cengê danîbû bejê. Hê saetek neçûbû, hemî kesên sîtolê li derbendê peya 
bûbûn û di cih de êrîşî Misilmanan kiribûn. Ew ketin destê wan û Siltan jî 
dest danî ser qasid û ferman kir ku giranî û bazaran li Yazûrê bi paş ve bixî- 
nin. Hingê Enktîr jî daket û kete xaneya Siltan û yên li keleyê jî çûne cem. 


Di şazdeyê Recebê de Elaedînê kurê xwediyê Mûsilê bi leşkerê xwe ve 
gihayê ku Siltan pê kêfxweş bû, dû re çû pêşwaziya wî û zêde qedrê wî girt. 
Siltan çû  Netrûnê û di nehê .Şabanê de sipaha Misrê gihîştê ku koma 
Esedîyan û Melik Mueyidê kurê Siltan jî bi wan re bû, Siltan derket pêşwa- 
ziya wan û Misilman bi hatina wan şa bûn. 


Di yazdeyê Şabanê de Melik Mensûrê kurê Tiqyedînê xwediyê Hemayê 
hat û çû cem Siltan, ew rabû wî ew ramîsa, himbêz kir û jê re pir giriya, dû re 
ew pê şabû û qedrê wî girt.”* 


Dema Siltan dît ku ji her hêlê ve leşker civiya, kêfa wî hat û daket ser 
Remleyê û Ezedîn Curdîk û Cemaledîn Ferec bi nijdevanî şandin ser 


Yazûrê. 


Di vê rewşê de jî qasidên Enktîr ji bo berfê û mêwe diçûn û dihatin û 
Siltan jî ew jê re dişandin, ji ber ku ew nexweş bû û Xwedê xox û hirmê xis- 
tibûn ber wî. 


Dema bû şemîya sêzdeyê Şabanê, Bedredîn Dildirimê ku ji hêza pêşengê 
bû hat û diyar kir ku, ew bi Enktîr/Riçard re civiyaye û ew ketiye ber biryara 
ku Siltan pê razîye, pirsa aştîyê kiriye û dest ji Esqelanê jî berdaye. 


Siltan Dîwan civand û li ser kaxizekî Yafa û der û dorên wê nîşan kir, 
Remele, Lud û Mecdel Yabayê ji ber derxist, dû re Qeysarî û deverên pê ve, 
Ersûf û deverên wê û Hayfa û derûdorên wê nîşan kir û Nasîre û Sefûrîyeyê 
jî ji ber derxist û ev hemî di kaxezekî de civandin. Wî ew da Terantay ku bi 
qasid re bibe û ji qasid re got: “Ev ew welat in ku dê di destên we de bimîne, 


?» Ew piştî mirina bavê xwe Melik Muzafer Tiqyedîn bûbû desthilatdarê Hemayê ku ji ber hinek tevgerên wî yên 
ne di rê de nêrîna Siltan li hemberî wî guherîbû, lê dû re bi şaşiyên xwe hisiya û rabû ji tevgerên xwe poşman bû û 
xwe avêt Melik Adil ku rewşa wî li cem Siltan rast bike û wî jî ew efû kir. Ibn el-Esîr, b. n., 10/216; Ebû Şame, b. 
n., 4/170, 177; Ibn Wasil, b. n., 2/377-378. 

ger hûn li ser van li hev bên ew ji we re pîroz bin û ez destê xwe didim we.” 
Terantay bi qasid ve çû û roja duyemîn bi peyambir re vegeriya, ew ketin 
hizûra Siltan û kurtiya bersivê weha bû: “Qral dest ji Esqelanê bernedaye, lê 
rewşa Ludê bila Siltan biryar bide.” Necîb Edil rahişt kaxezê û çû cem qral 
ku nexweş bû, wî jî got: “Taqeta min nemaye ku ez li sûretê [nameyê] bini- 
hêrim, lê ez li hev têm û va ye destê min.” Kendehrî [Kont Henry] û Îbn 
Barzan”” amade bûn ku li sûretê nihêrîn û bi Ludê û Remleya nêvîkirî razî 
bûn ku biryar li ser vê hat dayîn“” û Edil jî yekî ku wî li ser biryarê agahdar 
bike şand cem Siltan. 


Roja çarşema dozdeyê Şabanê bi dest Qral girtin, jê re soz dan û lêborîn 
xwestin ku şah sond naxwin û ew jî weha bi Siltan qanî bû. Yên din bi destên 
wî girtin û sond xwarin, ku Esbetar (Siwarên Yû'henna/Les 
Hospitalers/Johaniter) û Dawîye (Siwarên Peyker/Les Templiers) û mezi- 
nên Frengan yên din jî pê razî bûn û hatin xargeha Siltan. [Yê ku hat] Ibn 
Henfry bû ku Edil jî pê re bû û giliyê bûyerê kir û wan jî bi destê Siltan girt, 
sozê aştiyê dayê û Melik Adil, Melik Efdel, Melik Zahir, Seyfedîn Meştûb, 
Hisemedîn Eb ul-Hîca, Bedredîn Dildirim, Melik Mensûr û Ibn Miqedim 
sond xwarin. Delêlî di kolan û taxan de kire gazî û got ku lihevhatin pêk 

„hatiye û ji wan kesê ku bivê dikare were welatên me û ji me kesên ku bivên 
dikarin herin welatên wan. 


Sed neqîb û komek jî serdar ji bo wêrankirina tiştê ku li Esqelanê avakiri- 
ne, çûn wê derê. 


/ 
Ew çû Netrûnê û leşker têkilî hev bûn û gelek kes ji wan çûne seredana 
Qudsê ku mebesta Siltan jî ew bû ku armanca xwe ya seredanê bînin cih û 
vegerin welatên xwe da Misilman ji wan ewle bibin. 


Siltan destûr da leşkerê Îslamê û yê pêşî ku çû leşkerê Erbîlê/Hewlêrê bû 
di serê remezanê de û dû re leşkerê Mûsil, Sencar/Şengal û yê 
Hisnê/Hisenkeyfê/Heskîfê bûn. 


Ew Balianê Ibelînî (Balian of Ibelin/Balian d`Ibelin) yê xwedîyê Beyt Cibrînê bû ku di cenga Hitînê de serdarê‏ د« 
hêzeke Frengan bû û bi Rymondê Ill'em ê xwedîyê Teberîyê re ji mirinê filitîbû, lê di cenga Qudsê de jî serdarê‏ 
mezin yê hêza Frengan bû. Ebû Şame, Reızdereyn fî Exbar ed-Dewleteyn, Dar el-Kutub, 1998, Qahîre, 2/1, r. 303,‏ 
not 6.‏ 

“o J; bo agahdarîyên bêhtir li ser vê lihevhatinê, bnr. Îsfehanî, b. n., 603-609; Ibn el-Esîr,10/218-219; Ibn Şedad, b. 
n., 304-308, 315-317; Ebû Şame, b. n., 4/190-192; Ibn Kesîr, b. n., 12/269-270; Henbelî, 2 ul-Qulûb, r. 177-178. 

Siltan çû Qudsa rûmetdar, rewşa wê kontrol kir, deverên wê yên bi rûmet 
ziyaret kirin û her lê ma heya ku jê re birêketina keştîya Enktar eseyî bû, 


hingê rabû çû Nablusê. 


Di yazdeyê Şewalê de Behaedîn Qereqûş ji dîlîtiyê filitî û hat û ew gelekî 
pê şa bû, ji ber ku heqê wî li ser hebû. 


Di bîst û sisiyê Şewalê de Seyfedîn Elîyê Meştûb ê Hekarî li Qudsê wefat 
kir, ew ne walîyê wê bû lê yek ji serdarên wê bû û di mala xwe ya li Qudsê de 
hat veşartin. 


Siltan serê sibeha çarşema şazdeyê Şewalê ket Şamê ku wî pir ji Şamê hez 
dikir û mayina lê di ser her bajarî re digirt, çunkî zaroktiya wî lê derbas bûbû. 


Dema Melik Adil çavdêriya rewşa Kerekê kir vegeriya ku here welatên 
berfiratê; Siltan jî çû pêşwaziya wî, li dor Xebaxebê“" û çemê Kuwetê“* nêçîr 


kir ta ku Melik Adil hat gihayê û herdu bi hev re ketin Şamê. 


Dû re Siltan digel birayê xwe û zaroyên xwe nêçîr domand û bi hev re li 
bostanên Şamê, li deverên zaroktiya xwe temaşe dikirin. 


Pêşwaziya Hecîyan 


Di roja çarşema sêzdeyê meha Seferê de qasidên Frengan xwest cem xwe, 
lê [dema ew di rewşa ecêb de dîtin got ku ewro karê wî heye û ] li wan guh- 
darî nekir. Serê sibeya înê ji bo pêşwaziya hecîyan siwar bû ku gelek rûmet 
dida zana û şarezayan. Ew di nav bostanan de di riya Munîb”ê“ re zivirî û 
kete keleyê. 


Roja şemîyê wî xwe pir kesirî dît û taya ziravî/sefrawî ew ji hiş bir, her ku 
çû êşa wî zêdetir bû. Êşa wî di serê wî de bû û nîşana bi dawîhatina temenî 


10 Xebaxeb navê devereke Hewranê ye ku dikeve hêla Dimeşqê. Yaqût, b. n., 4/209 

4® Kuwet gundê pêşî ye ku gava rêwî ji Şamê derdikevin da biçin Misrê digihîjinê. Yaqût, b. n., 4/461 

%? Sedem ew bû ku kurekî wî yê biçûk bi navê Emîr li cem bû û dema ew hatibûn hindur ew ji por û rihên wan yên 

ecêb qusandî û cilûbergên wan tirsiyabû û giriyabû, loma lêborîn ji wan xwestibû û ew vegerandibûn. Ji bo bêhtir 

bnr. Ibn Şedad, b., n., r. 327. 

5 Munîbe”, li gorî Ibn Şedad Menî” e û devereke nav bostanên dora Dimeşqê ye ku li ser riya Hîcazê ye. Ibn Şedad, 
n.f. 228 

bû, ku bizîşkê wî yê li mal û li gerê herdem pê re bû û hînî xûyê wî bûbû ew 
veşartibû. Duktoran ew muayene kir, lê nexweşî gihabû radeya paşî ya qels- 
tirîn. Di roja şeşemîn ya nexweşiya wî de me ew runiştand û me pala wî da 
palgehekê û em (Behaedîn Îbn Şedad û Qazî ibn Fazil) derketin. Di roja heft 
û heştan de nexweşiya wî dijwar bû û di roja nehan de lerzekê ew girt û ket 
tayê ku êdî nikaribû vexwe. Xirecira bajêr dijwar bû, meriv tirsiyan, qumaşan 
ji sûkê bar kirin û xelk ji xemgînî û hesretê ji hiş çû. 


Gava Melik Efdel rewşa bavê xwe dît û jê bêhêvî bû, dest bi girêdana pey- 
manan kir û di mala dergevanê naskiriyê bi Sekene de rûnişt. Wî qazî amade 
kirin da jê re sûretê sondeke kurt binivîsin ku tê de sond û peymana ji bavê 
wî re heya sax be hebû û di pey wefata wî de jî jê bi xwe re soz û peyman hebû. 
Wî ji merivan lêborîn dixwest ku nexweşî xedar bûye, ew nizane dê çi bibe û 
ew vê peymanê bi ihtîyatî hew ji bo adetê desthilatdaran çêdike. 


Kesê pêşî ku ji bo peymanê amede bû şihneyê Şamê Seُ  dedîn Mesûdê 
birayê Bedredîn Mewdûd bû, dû re Nasirudînê xwediyê Sehyûnê sond xwar 


û jê xwest ku keleya di destê wî de jê re be. Sabiqudînê xwediyê Şeyzerê“* hat, 


wî sond xwar lê bê telaq û berdan, Xwoştirînê Hekarî,““ Noşirwanê 


Zerzarî,“” Elikan“* û Mengelan“”? hatin û sond xwarin. Herweha Meymûnê 
Qesrî, Şemsedîn Senqerê mezin hatin û gotin: “Em sond dixwin bi şertê ku 
em şûr di rûyê tu birayên te de nekişînin. Usame hat, sond xwar bi şertê 
nanekî ku wî qayil bike, Senqerê Meştûb, Farisê Bekî, Eybekê Eftes/Fetîs û 
Hisamedîn Beşare ku pêşekê van bû hatin sond xwarin lê tu mîrekên Misrî 
nehatin û wî jî ji wan re negot. 


Kopiya sondê ev bû: “Bêguman ji niha û pê ve min niyeta/mebesta xwe 
zelal kiriye û armanca xwe ji Melik Nasir re di dema jiyana wî de xalis gêraye 


45 Şeyzer keleyeke digel kûraneke Şamê ku nêzîkî Me ereyê ye û bi qonaxa rojekê dûrî Hemayê ye. Yaqût, b. n., 3/434 
46 Ew Cemaledîn Xweştir Mihemd ibn Hiseyn ibn Xweştirînê Hekarî ye ku çawa ji nasnavê wî jî tê zanîn ew yek 
ji mîrekên Hekariya bû ku di nav hêza taybetî ya Selahedîn de bû. Bnr. Ebû Şame, Rew'defeyn, 2/32; Bundarî, 4 
ul-Berq, r. 207, 257; Boris James, .حا‎ n., r 104; Ibn Wasil, b. n. 2/118-132 

407 Noşirwanê Zerzarî mîrekî eşîra Zerzarîyên Kurd bû ku piştî wefata Selahedîn digel mîrekên jorî bi kurê wî Efdel 
re peyman girêdabûn û jê re sond xwaribûn. Ji bo hoza Zerzarîyan bnr. Boris James, b. n., r. 84, 39, 108, 130-132. 
4® Ew Noşirwan ibn Mihemed Alikî/Elikîyê (mîrê dengbêjan) e. Ji bo Alikîyan bnr. Borîs James, b. n., 84, 93; Ibn 
Mistewfî, Tarîxa Erbîl, ı.911. 

Mîr Dawid ibn Mengelan serdarekî dema Selahedînê Eyûbî bû ku hem ji hêla dê û hem jî ji ya bavê ve digihîşt‏ 5ه 
Merwanîyan. Ew di dema êrîşa casûsên Heşaşîyan ya ser Selahedîn de hima piştî Seyfedîn Yazkûc gihabû hawarê û‏ 
nehiştibû ku bigihê Selahedîn, lê yê Heşaşî ew birîndar kiribû. Li gorî Ibn Şedad navê wî Melikan e. Ibn Şedad, b.‏ 
ı. 122, Ibn el-Ezreqê Fariqî, 7,fxa MMeyafarqîn, r. 541; Borîs James, b. n., 84, 93;‏ ,وبع له n., 331; Bundarî, Saza‏ 
Ebû Şame, b. n., 2, 660.‏ 

ku ez dê herdem bi xwe, bi malê xwe, bi şûr û peyayên xwe di riya dewleta wî 
de tekoşîn û xebatê bikim. Ez dê di ber fermana wî de bim û li ber daxwazi- 
yên wî hazir bim û piştî wî jî di ber fermana kurê wî Melik Efdel Elî de bim. 
Bi Xwedê ez dê di ber raspêriya wî de bim û ji bo dewleta wî ez dê xwe, malê 
xwe, şûrê xwe û peyayên xwe bihelînim û ji ber ferman û nakirinên wî der- 
nakevim û dê hundir û dervayê min jê re weke hev be; ji bo vê gotinê Xwedê 


kefîlê min be.” 

[Sala Pêncsed û Heştê û 1 سصعطء‎ 7 


SÎ? 


Roja çarşema hivdeyê meha Sefera sala pêncsed û heştê û nehan ku roja 
dozdeyan ya nexweşiya wî bû, nexweşiya wî dijwar bû, taqeta wî nema û jin 
ketin navbera me û 1.4“ Wan Şêx Ebû Caferê îmamê Kelaseyê“” anî û ew 
xist cem wî ku merivekî qenc bû. Şêx Ebû Cafer li ber serê wî xwend û 
Xwedê xist bîra wî, ku ji roja nehan ve ji hiş xwe çûbû û nehatibû ser hişê 
xwe. Şêx Ebû Cafer qal kir ku dema ew gihaye gotina Xwedê ya “Ew 
Xwedayê ku jê pê ve tu Xweda nînin û zanayê bi tiştê nepenî û dîtî ye”“'? wî 
bihîstiye ku dibêje: “Rast û bicih e.” Eva han di dema pêwîstiyê de ew hişyar 
dikir ku qenciyeke Xwedê bû, spas jê re. 


Wefata wî piştî nimêja sibê ya çarşema bîst û heftê sala pêncsed û heştê û 


nehan (589/1193) bû ku Qazî Fazil piştî nimêja sibê bi lez çû giha wefata wî. 


Dû re kurê wî Melik Efdel li eywana bakur di serxweşiyê de rûnişt ku 
rojeke mezin bû û hemî kes pê xemgîn bû, li ber ket û giriya û civat ji xeber- 
dana waiz û şairan hat parastin. Dewle î““ ew şûşt û piştî nimêja nîvro ew di 
tabûteke bi xewliyê rûkirî hat derxistin. Ew û hemî tiştên ku ji bo kefenê wî 
hat amadekirin Qazî Fazil ew ji cihekî Helal ku wî nas dikir hazir kiribû. 
Dema dîtina tabûtê qarîn bi xelkê ket û ji ber girîn û zarînê alem ji hiş ve çû 
û xelkê kom bi kom li ser nimêj kir. Dû re wî vegerandin xaniyê di bostan de 
û di sifa rojavayî de hat veşartin. 


4o Ey serenav di teksata eslî de tunebû min lê zêde kir. 

Ew ji devê Ibn Şedad vediguhêze. Bnr. Ibn Şedad, b. n., r. 332-333.‏ اله 

42 Kelase navê devereke Dimeşqê ye ku navê xwe ji kargeha kilsê ya wê derê girtiye. En-Ne''îmî, e4-Dzzis fî tarîx el- 
Medaris, 1/290. 

43 Sûretê Heşr (59), ayet 22. 

Dîyaedîn Eb ul-Qasim Ebd el-Melik (518-598/1124-1201) ibn Zeyd ibn Yasînê Texelubî bû ku ji gundê‏ كه 
Dewle “ê yê Mûsilê bû û di sala pêncsed û hijdan (518/1124)de bûbû û di sala pêncsed û not û heştan (598/1201)‏ 
de li Şamê wefat kirîbû. Ebû Şame, Zey/, r. 48.‏ 

Efdel sê rojan serxweşiya wî gerand û xelk bi qasî ku ji tu kesî din re nebû- 
bû jê re xemgîn bû. 


Îmad el-Katib gotiye: “Şeva yekşemê em çûne cem ji bo pirsa nexweşiya 
wî, lê ew zêde dibû û her roj dil qels dibû û kerb û meraq qatqat dibû. Dû re 
di sehera roja çarşemê de ji cîhana fanî bar kir ya beqayê ku ji bo mirina wî 
hêviya zilaman jî mir û bi çûna ava ya roja wî rohniya qencan jî tarî bû. Ew li 
keleya Dimeşqê li mala xwe hat veşartin û komkarê camêrî û hêjayiyê jî di 
gora xwe de hat binaxkirin û şairan jî li ser gerand.” 


Qazî Fazil ji Melik Zahir re ku li Helebê bû nameyeke sersaxiyê weha 


”415 ta dawî. 


ALA جا‎ 


nivîsî: “Bêguman ji we re di resûlê Xwedê de nimûneyeke qenc heye. 
Min ji Melik Zahir re nivîsî ku Xwedê serxweşiyên bobelata wî qenctir bige- 
rîne, paşrewên wî ji kole û hevalên rehmetî re bihêle, hêsir ketin çavan û dil 
xemgîn bûn. Min ji bavê te yê ku ez xizmetkarê wî bûm xatirê dawî ku dû re 
em hev nabînin xwest û min ew teslîmî Xwedê kir bi hêviya qencî û alîkariyê. 
Leşkerê wî yê biryartûj ew neparast û çek û xezîneyan jî nikaribû belayê jê 
dûr bike, çav stêrik dike, dil jî serî datîne û tiştê ku Xwedê jê dixeyide em 
nabêjin; ey Yûsuf, bêşik ez li ser te xemgîn im. Di dawiyê de ger hûn bibin 
yek we hew cenabê wî yê xweşmêr winda kiriye, lê ger hûn bibin dijber hingê 
tirsinaka bobelatên dahatuyê mezin e. 


Tiştê ku li pey xwe bişt 
Qazî Behaedîn ibn Şedad di kitêba xwe ya Sîretê Siltan de gotiye: “Dema 
wefat kir ji çel û heft dirhemên Nasirî û dînarekî bi tenê jî ji zêrên Sûrî pê ve 


tu serwet li pey xwe nehiştiye û tu xanî, aqar, mal, milk, bostan û yên din li 
dû wî nemane. 


Yegirtinên wî 
Cihê ku pêşî vegirt welatê Misrê, Hîcaz, Meke û Medîne, Yemen ji 
Zebîdê heya Hedremûtê ku bi Hindê ve bû; ji herêma Şamê jî Dimeşq, 


Ba 'albek, Hims, Banyas, Hema, Heleb û deverên pê ve bûn. Ji qeraxê û baja- 
rên wê jî Quds, Xeza, Darûm, Tilsafîye, Esqelan, Yafa, Qeysarî, Heyfa, Eka, 


45 Sûretê Ehzab (33), ayet 21. 

Teberîye, Şeqîf, Sefed, Kewkeb, Kerek, Şewbek, Nablus, Seyda, Beyrûd, 
Cibeyl, Cebelî, Laziqî, Şexer, Bekas, Sehyûn, Belatnis, Hisna Berezî, 
Derbisak, Bexras bûn. Ji rojhilat ve Heran, Riha, Reqe, Serê Kanîyê, Sencar, 
Nisêbîn, Cemlîn, Mûzir, Sirûc/Pirsûs, Meyafarqîn, Amed, Şehrezor û 
Bewazîc bûn. 


Li Konstantînê, ji derîyê Hemedanê heya Firatê, ji Firatê heya 
Hedremûtê û ji rojava ve jî heya Afrîka xutbe li ser navê wî dihatin xwendin. 
Wî şêst kele vegirtin û di desthilatadarîya Nûredîn de jî wî Misr, Mexrib, 
Hîcaz, Yemen, Qudus, Qerax û Diyarê Bekir li aqarê wî zêde kirin û ger sax 
bima jî dê ji rojhilat heya rojava dûr û nêzîk cîhan hemî vegirta. Çendî ku 
destpêka vegirtinên wî ku Misir bû, bi himeta Nûredîn, mal, leşker û peya- 
yên wî bû jî, lê jixwe di nav wan de nêzîkayiyeke hevdemî, exlaqî, dadî û xwe 
parastina ji gunahan hebû. Digel ku herdu jî negihan şêst saliya xwe, lê çiqas 
camêrî, xweşmêrî, mêrxasî, xuy û serpêhatiyên qenc hebûn bi dest xistin. 


Zarokên wî ku şazde kur û keçek bûn“'“ 


Di nav zarokên wî de yên mezintirîn Melik Efdel Elî bû ku birayên wî yên 
ji bavê jî Zafer Xizir, Qutbedîn Mûsa, Melik Ezîz Osman, Eُez Yaqûb, 
Melik Zahir Xazî, Melik Zahir Dawid, Melik Mu'iz Ishaq, Mueyed Mesûd, 
Melik Eşref Mihemed, Melik Muhsin Ehmed, Melik Cewad Eyûb, Melik 
Mi”ezem Toranşah, Melik Xalib Melikşah û Nusret Ebûbekir/Ebûbekir 
Nesr bûn. Qîza wî jî navê wê Mu`nîse Xatûn bû ku ew bi kurê Melik Adil 
Melik Kamil re zewicîbû û heya mirina xwe li cem bû. Kurekî wî jî bi navê 
Îsmaîl hebû ku hê di saxiya bavê xwe de miribû. 


Tiştên ku piştî wefata wî batin nûkirin 


Dema ew mir, birayê wî Melik Adil li Kerekê bû, ji wê derê çû taziya kurê 
wî Melik Efdel, çend roj li cem ma dû re çû welatê xwe yê Cezîreyê ku 
Heran, Riha, Simeysat, Reqe, keleya Ce ber“ û.Meyafarqîn bû, jixwe ji erdê 
Şamê jî Kerek û Şewbek yên wî bûn. 


Li gorî Rewdeteynê ku ji kitêba Îmad el-Katib ya Feth el-Qissî fî Feth el-Qudsî veguhastiye û li gorî Ibn Kesîr û‏ كله 
Ibn Wasil jî zarokên wî hivde kur û keçek in û li gor Henbelî jî 18 kur û keçek in ku ew van jî lê zêde dikin:‏ 
Emadedîn ibn Şadî, Nesretedîn Merwan. Ebû Şame, b. n., 4/220; Îsfehanî, b. n., 368; Ibn Kesîr, b. n., 13/6; Ibn‏ 
Ibn Wasil, b. n., 2/421; Ibn‏ ,5/555 بص Wasil, b. n., 2/423. Li ser kurê wî Mişemmer, bnr. Ibn Xelîkan, b.‏ 
Texreberdî, b. n., 6/57, not 2.‏ 

47 Ce ber keleyeke ser Firatê ye ku dikeve navbera Balis û Reqeyê. Yaqût, b. n., 2/165 

[Melik] Efdel qazî Ziyaedîn ibn Şehrezorî“ bi peyambirî şand cem 
Xelîfe ku pê re zerd yan jî zirxê Siltan, şûrê wî, hespê wî, kurteqapûtê wî yê 
cengê yê betanhevrîşim, gurzê wî û gelek hediye jî jê re şandin, lê xelkê ew 
şermezar kir ji ber ku wî vemayên Siltan şandibû Bexdayê. 


Wî Qazî Behaedîn Ibn Şedad jî bi nameyekê şand cem Melik Zahir ku 
jê pirsa biryara wî ya ser Helebê dikir. 


Lê heçî Melik Adil e rojhilatî li ber rabûn û bi Ezedînê xwediyê Mûsilê 
û hevalên wî şêwirîn. Mecd ibn el-Esîr“” derketinê destnîşan kir, lê 
Micahîdedîn ibn Qaymaz baştir dît ku raweste heya rewş qenc diyar bibe û 
pê re jî ji Mizaferedîn ibn Zeynedînê xwediyê Mûsilê re, ji Sencerşahê xwe- 
diyê Cizîreyê re û ji Emadedînê xwediyê Sencarê re name nivîsand, lê ji bira- 
yê wî Emadedîn pê ve kesî bersiva wî neda. Ezedîn ji Mûsilê derket û ew li 
ser Nisêbînê civiyan da welatê Cezîreyê bistînin. Adil jî hingê li ser Heranê 
bû, wî ji zaroyên birayê xwe hawar xwest û jê re leşkerê Misrê û Şamê hat. 


Ezedîn li ser Nisêbînê navêşî bû û çû Dineyserê/Dinêserê,? 


wî ji bo aştî- 
yê xeber şand cem Adil û jê xwest ku bibe cihgirê wî yê Cezîreyê, lê Adil 
qebûl nekir û navêşa wî jî her ku çû zêdetir bû ta ku ji bêgavî vegeriya 


Mûsilê û di meha Şabanê de mir. 


Bektimûrê xwediyê Xelatê bi mirina Siltan hisiya û rabû navê Melik 
Nasir li xwe kir û xwest ku Cezîreyê bistine, lê di Cemadelulayê de hat kuş- 
tin. 


Adil hat Mêrdînê û xwest dora wê bigire, lê xwediyê wê pê re li hev hat 
û ew jî zivirî Heranê ku hingê ji Xelatê qasid hat û ew dixwestin wê derê, lê 
berf hat û nehişt ku here, leşker jî vegeriya navenda xwe. 


4® Eb ul-Fezaîl Qasim Yehya ibn Ebdullah ibn Qasim Zîyaedîn Şehrezorî ku di sala 599/1202'yan de wefat kiribû. 
Ebû Şame, Zey/, r. 55-56; Ibn Kesîr, b. n., 13/29; Ibn Texreberdî, b. n., 6/164 

49? Mecdedîn Eb ul-Se adet Mubarek Mihemd ibn Ebd el-Kerîmê Şeybanî ibn Esîr el-Cizîrî ku di sala 606/1209'an 
de li Mûsilê miribû. Ibn el-Esîr, b. n., 10/350, Ibn Xelîkan, b. n., 4/7-8. 

Dinêser bajarekî navdar yê Cezîreyê ye ku nêzîkî Mêrdînê ye. Yaqût, b. n., 2/544; Qosera/Kızıltepeya‏ ونين 
niha.‏ 

Şems ul-Milûkê kurê Seyf ul-Îslam%! ji Yemenê hat Şamê û li cem Efdel 
ma. Efdel bi xwe jî Ziyaedîn ibn el-Esîr el-Cezerî“? kiribû wezîrê xwe ku xuyê 
wî xerab kiribû û dilê leşker û giregiran ji Efdel sar kiribû. Ezedîn Usameyê 
Geylî/ Gîlî,?? Qazî Fazil, Ibn 'Esrûn û giregir çûne Misrê, Ezîz jî pêşwaziya 
wan kir û qencî bi wan re kir ku piraniya hêza Selahî% bi wan re bûn. Li ser 
vê jî hinek Kurd ji wan reviyan û çûn cem Efdel ku wî jî ew pêşwazî kirin û 
qencî bi wan kir, lê Efdel li kêf û şahiya xwe domand. Qud:s di destê Efdel de 
bû lê nikaribû wê biparêze û rabû ew spart cihgirê Ezîz ku bi vê jî ji gel re 
nekarîna Efdel ya birêvebirinê dîyar bû; Melik Zafir Xizir jî çû cem Adil û wî 
jî Reqe dayê û ew lê ma. 


Ev nûçe giha Frengan ku dilê wa bijiya milk û rabûn çûn ser Cibeylê ku 
komek Kurd lê diman û wan ew firot Frengan. Ezîz ji Misrê derket çû 
Birkeyê, berbiçav ji bo cenga Frengan lê di bin de ji bo sitandina Şamê. Efdel 
pê hisiya, ji apê xwe Adil û rojhilatiyan re nivîsî ku wan jî bi erênî bersiva wî 
da. Ezîz hat guhê Şamê û Adil jî bi leşker ve çûyê û dema nêzîkî Şamê bû 
hingê Ezîz jî dakitibû palê Şehûra“ û Adil jî daket Merca “Ezrayê.““ 


Ezîz jê re şand û xwest ku hev bibînin, ew li ser pişta hespê xwe civiyan û 
şêwirîn. Adil jê re got: “Tu malê xerab neke û bobelatê nexê, ji xwe dijmin jî 
ji her hêlê ve li pey me ye, wa Cibeylê jî vegirtine û ger hûn dijî hev derkevin 
dê derên din jî bigirin. Îca tu vegere Misrê û peymana bavê xwe biparêze, tu 
rûmeta bavê xwe û ya Şamê neşikêne, nexwe dê dilê herkesî bibije Dimeşqê.” 


û Adil jî vegeriya Şamê. 


#! Ew Melik Mu'“iz Şems el-Milûk Îsmaîlê kurê Seyf el-Îslam Tuxtekîn bû ku piştî mirina bavê xwe ya sala 
593/1196'an li Yemenê hatibû ser hikim û di sala 599/1202'yan de hatibû kuştin. Ibn Wasil, b. n., 3/136-139; 
Ebu l-Fîda, M«xteser, 2/192-93. 

42 Diyaedîn eb ul-Feth Nesrullah ibn Eb il-Kerem Mihemed ibn Mihemedê navdarê bi Ibn el-Esîrê Cizîrîyê Mûsilî 
ku di sala 558/1162'an de bûye û di sala 637/1239'an de li Bexdayê miriye. Di nav kitêbên wî yên pir de ev jî hene: 
el-Mesel es-Sair fî Edeb il-Katib we ş-Şa'ir, el-Weşîy îl-Merqûm û yên din. Ebû Şame, b. n., 4/245-246, Zeyl, r. 
258-59; Ibn Wasil b. n., 3/10, 5/258-59. 

43 Ezedîn Usame ibn el-Geylî/Gilî, li gorî Ibn Kesîr û Ebû Şame navê wî Ezedîn Usameyê Cebelî ye. Ibn el-Esîr, b. 
n., 10/359; Ebû Şame, Zeyl, 124-25; Ibn Wasil, b. n., 3/209-10; Ibn el-Kesiîr, b. n., 13/50. 

Dema Qazî Fadil, Îbn Esrûn, Ezedîn Usame ku behsa wan li pêş bihurî û xwiyayiyên din ji Melik Efdel û vî wezî-‏ كته 
rê wî (Diyaedîn ibn el-Esîr) tiştên ne li rê û ne bi dilê xwe dîtin, rabûn destûr ji Melik Efdel xwestin ku herin Misrê,‏ 
wî jî da wan û ew rabûn çûn Misrê cem Melik Ezîz, çawa ku berê jî Qazîyê Selahedîn Behaedîn Îbn Şedad jî çûbû‏ 
Helebê ber xizmeta Melik Zahir. Ji xwe Dîyaedîn ibn el-Esîr bi Melik Efdel dûrkirina serdar, mîrek û xwiyayên‏ 
hevalên bavê wî pê xweş kiribû û civandina heval û mîrekên nû jê re destnîşan kiribû. Wî digot ku, ew heval û mêr-‏ 
xasên bavê te yên taybetî ne ku dê timî bi wî çavî li te binihêrin û herdem li ser te xwe ferz bikin û xwedî maf bibînin‏ 
ku deverên Dimeşqê hemî jî wan têr nakin. Ibn Wasil, b. n., 3/10-12‏ 

“Eqebeya Şehûra navê cihekî ye ku ji hêla Kisweyê ve dikeve pişta Dimeşqê. Eb ul-Fîda, Teqî ul-Buldan, r.253‏ كته 
Merca 'Ezrayê gundekî dora Şamê ye ku bi ser herêma Xûlanê ve ye. Yaqût, b. n., 4/103‏ “ته 


157 





Ezîz li wargeha xwe ma û leşker jî çû ser Efdel, Adil jê re şand ku here 
Merc es-Seferê,?” ew çû lê ew nexweş bû. Mebesta Adil ew bû ku wî ji welêt 
dûr bike da leşker bighîjê, hingê Zahir ji Helebê, Mensûr ji Hemayê, 
Micahid Esededîn ji Himsê, Emced ji 82 albekê hatin hawara Efdel. Adil ji 
wan re got: “Biryar çêbûye ku ew vegere Misrê, hevkarî pêk bê û rewş bibe 
mîna berê.” 


Nexweşiya Ezîz dijwar bû û ger ne ji nexweşiya wî bûya ew li hev nedihat; 
Ezîz mezinên dewleta xwe Fexredîn Ceharkes/Çerkez“* û yên din şand ku ji 
melîkan re sond xwarin. Wî daxwaza zewaca bi qîza Adil re kir ku wî jî keça 
xwe ya Xatûn dayê û heryek ji wan zivirî welatê xwe ku di meha Şabanê de 
bû û li ser vê nameyeke Îmad el-Katib jî heye. 


Dema leşker ji Şamê çû, Efdel dîsa dest bi kêf û lîstika xwe kir û xwe ji gel 
veşart û kete kêf û sefaya xwe û karûbarê dewleta xwe spart Ziyaedînê wezîrê 
xwe ta ku navê Melikê Xewar lê hat danîn. Wî [wezîrê wî Ziyaedîn ibn Esîr] 
jî derûdor xeyidandin, serdar û leşker bi kesên riswa guhart û rewşa gel nex- 
weş bû heya ku bû sedemê rakirina dewleta wî. 


Dema Melik Ezîz giha Şamê hingê Melik Zahir, Mîr Bedredîn Dildirimê 
Yarûqî û malabata wî girt û ew avêt zindana keleya xwe da çavên wan derxe, 
lê ew bi Ezîz ve mijûl bû. Vêca dema ji Şamê zivirî xwest ku çavê wan derxe 
lê Xwedê bi hatina Adil qencî bi Dildirim re kir ku du roj dû re ew giha 
Helebê, derket keleyê, lê raza û pirsa Dildirim jê kir û ew jê xwest ku nikari- 
bû dijî wî derketa û rabû ew berda. 


Dema Adil ji keleyê daket hingê Zahir poşman bû ku ew negirtiye û vê 
raza xwe ji Qazî Îbn Şedad re jî dîyar kir, wî jî jê re got: “Ji Xwedê re spas bike 
ku nehişt, çunkî zaroyên wî desthilatdar in ku ji ber vê jî ji bilî şermê û dîl- 
girtina kesên bi te bawer pê ve tu fêde ji te re nedianî. 


%7 Mercsefûr navê devereke Dimeşqê ye. Yaqût, b. n., 5/118 

*® Fexredîn Ciharkes/Çerkez/Serkes ibn Ebdullahê Selahî ku serdarekî hêja yê Siltan Selahedînê Eyûbî bû û jê re 
Eyaz Çerkez û Ceharkes jî dihat gotin, yanî bi çar dînaran hatiye kirîn ku dû re Melik Adil Banyas, Tibnîn, Şeqîq, 
Hunîn û keleya Ebû Hesen dabûyê. Ew di sala 608/1211'an de mir û Melik Adil kurê wî danî ser mîrgehên wî, lê 
di bin çavdêriya Sarimudîn Xutluba/Qutlu/Kutlu Beyê Tibnînî ku demeke kurt di pey de kurê wî jî mir û keleya 
wî ji Sarimudîn re ma. Bnr. Ebû Şame, Zey/, r. 121; Ibn Xelîkan, b. n., 1/353; Ibn Kesîr, b. n., 13/54. 

Sala Pêncsed û Notî (590/1193-1194) 


€& y-2 


Tê (di vê sala 590/1193-94'an) de Dîcle rabû û av giha heya sûra Bexdayê 
ku Mensûr ava kiribû; ev risteyên jêrîn ji honraweyên Cemaledîn ibn el- 
Cewzî ne: 


Dema şewqa min ji we re zêde bû rohniya min kêm bû 
Azara min ya ser we ezîz bû lê lebatên min kêm bûn 


Ey amadeyên dilê min û nexwiyayên ji ber çavên min 
Ey rawestayên dilê min we hesret dirêj kirin 


Kengê hûn dê mizgîn û bersiva hatina xwe bidin min 
Dostê min dê şad bibin û bihnxweşî bi ser wan ve bifûre 


Kengê dê teblekên noşîcaniyê li dergehên hêviya lêkevin 
Ez ê ji çav re bibêjim ziwa bibe ew tiştê fewitî vegeriya 


Kengê dê bibêjin, ew hatin bi lez derkeve pêşwaziyê 
Û ez dê bibêjim, ey dostên min we çêşa nepeniyan girt 


Ger biryar bide bi evîna min û ez we nebînim 
Û mijdevanê tirsê bê cem we û bibêje ew miriye 


Hûn ji bo parastina wefayê ji xelkê re bibêjin 
Ez li ser peymana xwe mame ta ku dem were 


Û gotiye: 


Ger vegera we li me pêk bê dê dilê min xweş bibe 
Û dê em rewanê xwe jî bi gorî we bikin 

Û gotiye: 


Hûn hesab nekin ku min hezkirina we jibîr kiriye 
Bêguman çiqas dem dirêj bibe jî ez we jibîr nakim 


Ez pirsa nefesên hewayî dikim çunkî 
Ew di ser xweşiyên we de dibhurin û rastî we tên 


Xwedê Te'ala biryara veqetînê di nav min û we de da 
Xweziya temenê min hew ew dema ku min hûn naskirin bûya 


Tê (di vê sala 590/1193-1194'an) de dijîtiya navbera Ezîz û Efdel nû bû 
û sedemê wê jî xapandina leşker û navbeynciyan bû û yê ku bêhtir ew ber bi 
wilo de didehfand jî Usame bû ku digot: “Xwedê ji bo gelê bi te ve dê ji te 
hesab bipirse, ev zilam dîsa li kêf û şeraba xwe vegeriyaye, wezîrê wî û Ibn el- 
“Ecemî ew xistine bin bandora xwe.” Ibn 'Esrûn jî ku Ezîz ew kiribû qazîyê 
Misrê û heya jikaravêtina wî ji hêla Adil ve jî li ser karê xwe mabû, jê re got: 
“Tu roja qiyametê aşt nabî.” Ev gotina Usame û Ibn Esrûn giha Efdel û wî 
dest ji tiştê ku dikir berda, poşman bû, ji zêdekariyên xwe tobe kir û ket nav 
zana û qencan û dest bi nivîsîna Quranê kir ku destnivîsa wî xweş bû. 


Ezîz ji bo çûna wî tevgeriya û Efdel jî çû cem apê xwe Adil û alîkarî jê 
xwest; ew li ser Sefûnê“? rastî wî hat û bi leşkerê rojhilat ve pê re çû Şamê. 
Efdel hat Helebê, bi birayê xwe Zahir re hevkarî çêkir, ji hev re sond xwarin, 
çûn Hema û Himsê û heman hevkarî pêk anîn û hate Şamê. Li Şamê Melik 
Adil destnîşan kir ku wezîr Zîyaedîn ibn el-Esîr el-Cezerî ji wezîrtiyê biavêje 
û jê re got: “Evê han mala te xerab dike.” Lê wî guh nedayê û ew jî jê hêrs bû. 


Melik Zahir jî dijîtiya Melik Mensûrê xwediyê Hemayê, Ezedîn Ibn el- 
Miqedim û Dildirimê xwediyê Tilbaşerê dikir û ji Adil re nivîsî, jê xwest ku 
Tilbaşerê bidê û xwediyê Hemayê û Ibn Miqedim pê ve girêdayî bin,“ lê wî 
erê nekir. Ew jê xeyidî, ji wan veqetiya û ji Ezîz re nivîsî û ew agahdar kir ku 
pê re ye û ji bo hatina ser Şamê ew han da. Ezîz bi lez hat û li Fewarê' daket, 


“% Sefîn cihekî nêzîkî Reqeyê ye ku ji hêla rojava ve dikeve ser keviya çemê Firatê û di navbera Reqe û Balîsê de ye. 
Yaqût, b. n., 3/471 

Ev herdû rêzên jorî ji ya çapkirî(Çapa Erebî, 2010, Dihok, Edîtor Dr. Mûsa Mistefa Hesneyanî) kêm in.‏ كته 

Fewar cihekî nêzîkî Dimeşqê bû ku leşker lê diciviya. Ibn Wasil, b. n., 1/227‏ اله 

Adil jî fêm kir ku bi riya wî nagihîje Zahir û Ezîz pêk ve, rabû ji Esedîyan“? 
re nivîsî û sozê mal û milk da wan; ji ber ku jixwe berê Ezîz Selahî%? xistibûn 
pêş û ew di ser Esedîyan re girtibûn, ew jî jê hêrs bûbûn. 


Dijminiyê di nav wan de cihê xwe girtibû ku Melik Adil jî bi dek ji wan 
re mal, perû û dîyariyên hêja û çê şandibûn. Mezinên Kurdan Eb ul-Hîcayê 
Semîn/Qelew bû ku Ezîz ew ji cihgiriya siltaniyê ya Qudsê avêtibû û pêşik- 
vanê Esedîyan jî Seyfedîn Ezkeş bû ku Ezîz di biwara wî de kêmasî kiribû. Eb 
ul-Hîca û Ezkeş bi şev siwar bûn û berê xwe dan Şamê, gava Ezîz serê sibehê 
di konan de tu kesê Esedî nedît, rabû vegeriya Misrê lê Ezkeş û Eb ul-Hîca 
dest bi teşwîqa Melik Adil ya ser Misrê kirin. 


Çendî ku Kurd û Esedî ji Adil aciz bûn jî, lê bêgaviyê ew bi ser wî ve dahf 
dabûn. Adil û Efdel hevkarî kirin, sond xwarin û li pey Ezîz çûne Misrê, 
dema gihan Qudsê wan mîna berê Eb ul-Hîca danî ser Qudsê û Cûrdik jê 
avêt. Ew çûn gihan Bilbîsê““ ku hinek Selahî lê bûn, Adil ji cengê rawestiya 
û derxistina Ezîz ji Misrê baş nedît. Herweha nîşanên ku siltanî bi Efdel 
nedibû jî jê ve dîyar bûn û qenc nedît ku ew zêde bi pêş keve. Wî xeber ji Ezîz 
re şand û jê Qazî Fazil xwest ku wî ew ji ser kar avêtibû û wî di mala xwe de 
wextê xwe derbas dikir. Ew çû cem Melik Adil, wî rûmet dayê, qencî pê re 
kir û jê re biryara xwe got. 


Fazil zivirî cem Ezîz û pê re peyivî, Ezîz jî herdu zaroyên xwe yên piçûk bi 
xizmetkarê xwe re digel nameyeke ku naveroka wê ev bû şand: “Hûn 
Misilmanan nekujin û xwîna wan nerjînin! Ez van herdu kurên xwe dişînim 
bin kefîltiya apê xwe Adil û welat ji we re dihêlim û diçim rojava.” ku ev jî li 
hizûra hinek serdaran hatibû nivîsîn. Dilê Adil zîz bû, giriya û kesên amade 


jî pê re giriyan. 


Adil got: “Xwedê biparêze, rewş negihaye vê qasê.” Û ji xizmetkar re got: 
“Tu ji dêl min ve xizmeta Siltan bike û jê re bibêje; “Welat welatê te ye, tu sil- 
tan î û em pêgirtiyê te ne” û bi qasid re biryara vegerîna karûbarê Esedîyan û 
ya milk û mîrgehên wan li wan hatiye dan, herweha Eb ul-Hîca jî dê li Qudsê 
li ser karê xwe bimîne.” Ji Efdel re jî got: “Fêde ye ku tu herî cem birayê xwe 


42 Esedî ew bendeyên ku di ber xizmeta Esededîn Şêrkohê mamê Selahedîn de bûn. 
43 Selahî ku ji wan re Nasirî jî tê gotin, ew Memlûkên ber xizmeta Siltan Selahedînê Eyûbî bûn. 
44 Bilbîs bajarekî nêzîkî Fistarta Misrê ye ku dikeve ser riya Şamê. Yaqût, b. n., 1/567 

û pê re li hev werî, ger em tiştên ne layîq bi birayê xwe re bikin ne Xwedê û 
ne meriv di me nabuhurin.” Efdel weha têgihîşt ku Adil ji sond û peymana 
nav xwe û wî vegeriyaye û bi Ezîz re li hev kiriye da welatî jê bistînin. Lê fer- 
senda xeberdanê jê re çênebû, çû cem Ezîz û dakete ser Birkê, lê ji Misra ku 
berê Adil dilê wî bijandibûyê bêhêvî bû û rewş jî dijî wê derketibû. Dema 
nûçeya hatina wî giha Ezîz ew derket pêşiya wî, qedrê wî girt, tiştek jê re pêş- 
kêş kir û tiştê ku xwest jê re kir. Efdel vegeriya Şamê û Ezîz bi Adil û 
Esedîyan ve ketin Misrê. Adil, Ezîz kir siltanê Misrê û bi perdedarî pê re 
meşiya; ger Adil Misrê bixwasta dê ew bigirta, lê wî xwest herdu bira li hev 
bên. Îca dema ku di biwara wî de ji Efdel hinek tişt derketin û xwest wî biku- 
je, hingê wî xwe avêt cihê ku wî xwe lê girtibû. 


Îcar dema Efdel vegeriya Şamê, wezîrê wî el-Cizîrî karên xirab pê da zêde- 
kirin, tade li giregirên dewletê kir û Efdel jî dijî wî derneket; hingê Qaymazê 
Necmî û giregirên dewletê ji Adil re nivîsîn û giliyê wî kirin. Adil jî ji Efdel 
re şand û got: “Tu destê vî ehmeqê pîstevdîr û neserkeftî [ji ser dewletê] 
rake!” lê wî guh nedayê. Ew jî rabû bi Ezîz re hevkariya daketina ser Şamê kir 
û bi hev re berê xwe dan Şamê. Efdel bi hevalên xwe şêwirî û hemiyan dist- 
nîşan kir ku here pêşwaziya ap û birayê xwe, ji bilî wezîr el-Cizîrî ku dijî wan 
derket û xwest ew serî hilde. Wî jî ji hesarê re xwe amade kir û pêşeng û mîre- 
kan da sondê û ew li ser bircan belav kir, wan jî xeber ji Ezîz û Adil re şand 
ku rewşa xwe bi dizî rast kirin. 


Melik Adil bi Ezedînê Himsî re li hev kir da deriyê rojhilatê ku spartî wî 
bû, veke. Roja çarşema şazdeyê meha Recebê Melik Adil û Melik Ezîz siwar 
bûn û hatin ber deriyê rojhilatê. Ibn el-Himsî derî vekir û ew bê şer ketin 
bajêr, Ezîz dakete mala meta xwe Sitîşam û Adil jî li Xanîyê Eqîqê daket. Dû 
re Efdel dakete Xanîyê Eqîqê, çû cem wan û dest bi girîkî pir kir. Ezîz lê fer- 
man kir ku here Serxedê“* û wezîrê wî Cizîrî jî di wê şevê de ji tirsa kuştina 
xwe bi komek sindoq ve derket, wî gelek mal bi xwe re bir û reviya çû welatê 
xwe [Mûsilê]. 


Melik “Ezîz bi Melik Adil re li hev kiribû ku cihgirê wî yê Misrê be û 


Melik Ezîz jî li Şamê bimîne, piştre ew poşman bû û ji Melik Efdel re name- 
yek şand ku tê de dixwest rewşê jê re rast bike. Wî hêviya Melik Ezîz belav 


4# Serxed keleyeke asê û herêmeke fireh e ku digihê herêma Hewrana devera Dimeşqê. Yaqût, b. n. 3/455 

kir û ev xeber giha Melik Adil, Melik Ezîz pê hêrs bû û biryara derketinê li 
ser da, ew bi mal û eyalên xwe ve çu mizgefta Xatûnê û Melik Ezîz Busrayê 
da Adil ku عقدت‎ lê dima. Melik Ezîz çar rojan li Şamê ma û li kûreya kilsê li 
ber gora bavê xwe nimêj kir û fermana avakirina Medreseya Ezîzî û kumbe- 
tekê li ser kir. Ew kar spart Qazî Mihyedîn ibn Zekî û Siltan di sala pêncsed 
û not û diduyan (592/1195'an) de veguhestin kilsxaneyê. 


Melik Efdel li ser wesyeta Siltan dest bi avakirina gorekê li cem mizgefta 
el-Qedemê kiribû ku jê re gotibû: “Bira gora min li ser rê be da yê ku diçe û 
tê rehmet li min bîne.”““ û bi qasî bejnekê bilind bûbû lê Melik Ezîz hat dora 
Şamê girt û ew xerab kir. 


Dema Melik Ezîz diket civata xwe ya kêf û şahiyê hingê Adil weke perde- 
dar (hacib) li ber deriyê wî dima, lê dema ku li Şamê bû şeva wî ya dawî hingê 
Adil ji kurê xwe Melik Mi ezem re got: “Bikeve hizûra Melik Ezîz, destê wî 
maçî bike û Şamê jê bixwaze!” Melik Mi”ezem gihabû çaxê balixiyê, ew ket 
hundir, destê wî ramîsa û Şamê jê xwest, wî bi ew senceqî dayê û Melik Efdel 
jî çû Serxedê. 


„ Melik Adil Ibn Himsîyê ku jê re deriyê rojhilat vekiribû, nefî kir û deh 


hezar dînarê ku dabûyê jî jê bi paş ve xwest. 


Melik Ezîz li ser riya xwe di Qudsê re derbas bû û Hisamedîn Eb ul- 
Hîcayê Qelew ji walîtiya Qudsê avêt û Senqerê Mezin danî cihê wî û Eb ul- 
Hîca jî rabû çû Bexdayê, çawa ku em dê bibêjin. 


Siltan Tuxrulşaþ ibn drslanşab“ 


Ew Kurê Tuxrulşah Beg kurê Mihemed, kurê Melikşah, kurê Alparslan, 
kurê Çixrî Beg, kurê Mikayil, kurê Selçûq ku ji bilî xwediyê Rûmê padişahê 
Selçûqî yê dawî bû. Destpêka desthilatdariya wî piştî mirina bavê wî Arslanê 
kurê Tuxrulşah Beg di sala pêncsed û heftê û yekê (571/1175) de bû ku ew 


Ev wesyeta wî dema nexweşiya wî ya sala 581/1185'an li Heranê bû ku gotibû: “Bila gora min li Qibleyê‏ كته 
Meydana Hesayê li ser devê riya rêwî û karwanan be da yên ku diçin û tên û badî û hazir û leşkerê ku di xezayên‏ 
xwe de di ber re derbas bibin jî jê re bixwînin û niyazan bikin.” 1‏ 

%7 Şemsedîn Mihemed ibn Atabeg Îl-Denizê navdarê bi Pehlewanê xwedîyê welatê Çiya, Reyy, Îsfehan, 
Azerbaycan, Aran û welatên din bû ku di sala 568/1172'yan de hikimdarî kiribû û li gor Ibn Xelikan ew di sala 
581/1185'an de miribû. Ibn el-Esîr, b. n., 10/-46-47; Ebû Şame, b. n., 3/173. 

hê piçûk bû û Pehlewan“* bûbû kefîlê wî heya mirina xwe ya sala pêncsed û 


heştê û diduyan (582/1186). 


Dema Pehlewan mir, atabegî giha Qizil ibn Arslan ibn Îl-Deniz ku birayê 
Pehlewan yê ji dê bû. Tuxrul Beg her di ber destê wî de ma ta ku mezin bû û 
komek serdar jî li dora wî civiyan û hingê ew ji ber destê wî derket. [Dû re 
dema] wî leşkerê Xelîfe şikand û wezîr Ibn Yûnis dîl girt, çawa me berê jî 
gotibû êdî şahan jî fikar jê kirin û Qizil jî jê tirsiya ku hingê hinek ji koleyên 
Pehlewan jî xwe gihandibûnê, lê wê gavê jê re hatibû gotin ku: “Bila li wan 
ewle nebe, da wî nexapînin.” 


Wî hinek ji wan kuşt, hinek jî jê reviyan ta ku qels bû û Qizil jî rabû çû 
ser û ew ji ber wî reviya, Qizil jî Sencer ibn Silêmanşah danî ser hikim û ew 
bi Mi”îzedîn bernav kir. Tuxrul Beg bi xwe yekî xwînrêj bû ku wezîrên xwe 
Redîyedîn û Fexredîn li Hemedanê kuştibû û Hesen ibn Qifqac jî wî bi 
xweha xwe re zewicandibû. Qizil Tirkmen li ser kom kirin, Tuxrul Beg şiki- 
ya û wî di hinek keleyan de avêt zindanê. 


Dema Qizil hat kuştin, pîrekeke ku di kelaya ew tê de bû dima, xwest alî- 
kariya wî bike lê bi şertê ku dema ew rizgar bibe pê re bizewice. Wê ew der- 
xist û ew çû li Hemedanê rastî cihgirê Qizil hat û herduyan şer kir ku cihgirê 
Qizil şikiya û Tuxrul Beg dest danî ser milk û desthilatê, lê belê ev kirinên 
Tuxrul Beg gihan guhê Xwarizm Şah. 


Ew bi leşkerê xwe ve derket, ber bi Iraqê ve çû û Tuxrul Beg jî çûyê, ew li 
ser Reyê“? rastî hev hatin. [Li.wê derê di şer de] tîrek li çavê Tuxrul Beg ket, 
koleyekî wî jî ji paş ve şûrek avêtê, ew kuşt, serê wî jêkir û bir cem Xwarizm 
Şah.“% Wî ew digel sancaqa wî ya serberjêr û şikestî şand Bexdayê û nameyek 
jî ji Xelîfe re nivîsî ku tê de kefîltiya beremriyê dikir. Wî dest danî ser 


Ev Pehlewan Mihemedê kurê Îl-Deniz bû ku di nota jorî de bihurî.‏ كته 

4% Rey bajarekî navdar î bi darûber bû ku maka welatan û nîşana medenîyetan bû û bi qasî 27 fersexan/fersengan 
(162km) ji Qezwînê dûr bû; ew navenda welatên çiya bû ku Tehrana niha ya paytexta Îranê gundekî girêdayê pê 
ve bû û bi qasî fersexekê (6km) nêzîkî wê bû. Yaqûr, b. n., 3/132 û 4/58. Bi kurtî meriv dikare bibêje ku ew bûye 
Tehrana niha. 

Ew Xwarizmşah Elaedîn Mihemed ibn Elaedîn Tikiş bû ku 21 sal û çend meh disthilatdarî kiribûn û desthilat-‏ مه 
dariya xwe pir fireh û mezin kiribû ku gihandibû ya Selçûqîyan. Bnr. Ibn el-Esîr, b. n., 606-607; Ebû Şame, Zey/, r.‏ 
Ebu l-Fida, M~xteser, 2/201-202; Ibn Kesîr, b. n., 13/20, 65-69.‏ ;185 

^ 44I ^ ا‎ ^4 ^ ^ 0 L مم‎ ^ 
Çîyan,*“' Reyê, Xorasan û Îsfehanê“? û deverên din yên bi ser yên xwe ve û 
yên paş çem.“ 


Ev Tuxrul Beg desthilatadarê paşî yê Selçûqîyan bû ku hejmara şahên 
wan bîst û çend kes bûn û dema desthilatdariya wan jî sed û şêst (160) sal 
bûn. Yê pêşî ji wan ku desthilatdarî kiribû Tuxrul Beg bû ku cara pêşî di sala 
çarsed. û sih û diduyan (432/1040) de alaya wî li Xoresanê dîyar bûbû û 
Qaîm [Xelîfe el-Qaîm bi Emrîllah] piştî hikimkirina Fatimîyan demekê li 
ser,“ vegerandibû Bexdayê. Ew di sala çarsed û çel û heftan (447/1055) de 
kete Bexdayê û di sala çarsed û pêncî û yekê (451/1059) de Qaîm bi 
Emrîllah vegerand ser Bexdayê û di sala çarsed û pêncî û pêncan (455/1063) 


de jî bê zaro mir. 


Dû re Alparslan“* ibn Dawid ibn Mikayil, ibn Selçûqê biraziyê Tuxrul 
Beg ku qralê Romê dîl girtibû,“ bû desthilatadar û نا‎ 
Maweraenehrê/ Amûderya/ Transoxiana hate kuştin ku 18 sal“” hikim kiri- 
bû û ji birayê wî Qawird Beg“ re rewş li hev nehatibû û xeniqîbû. 


Welatên Çiya welatên navbera Îsfehan, Zencan, Qezwîn, Hemedan, Dînewer, Qeremsîn/Kermanşah û Reyê ne.‏ اكه 
Yaqût, b. n., 115‏ 

4: Îsfehan, bajarekî mezin î navdar e, herweha navê herêmê hemî ye û yek ji navendên Çiya ye. Yaqût, b. n., 1/244 
43 Mebest jê paş çemê Ceyhûnê yê Xorasanê ye ku ji rojhilatê wê re Maweraennehir [Amûderya/ Transoxiana] tê 
gotin û rojavayê wê jî Xorasan û Wîlayeta Xwarizmê ye. Yaqût, b. n., 5/54 

44 Mebest jê Dewleta Fatimî ya Şî'î ye ku di navbera salên 909-1171'ê piştî Îsa de li Misrê bi navê Xelîfetîya 
Fatimîyan desthilatdarî kiribû û demeke kurt di sala 450/1058'an de bi zor û hêza Arslan Besasîrî ku dest danîbû 
ser Bexdayê, Xelîfe jê derxistibû û li ser navê Xelîfeyê Fatimîyên Misrê xutbe dabû xwendin û bi qasî salekê li ser 
navê Fatimîyan lê hikim kiribû ta ku siltanê Selçûqî Tuxrul Beg di sala 451/1059'an de ew ji Bexdayê derxistibû û 
Xelîfeyê Bexdayê vegerandibû ser xelîfetîya wî. Eb ul-Ferec Ibn el-Cewzî, e/-Muntezem /fî Tarîx el-Umem we l- 
Milûk, Dar el-Kutub el-Îlmîye, Beyrût, 1992, 16/32; Ibn Esîr, b. n., 8/341-348; Ji bo berfirehî bnr. Ibn Kesîr, b. 
n., 12/66--67, 117. 

45 Ew Edud ed-Dewle Alparslan Ebû Şecca“ Mihemedê kurê Dawid Cixrî Begê kurê Mikayilê kurê Selçûqê kurê 
Deqaq bû ku di sala 465/1072'yah de hatibû kuştin. Ibn el-Cewzî, #/-Muntezem, 16/ l144; Ibn el-Esîr, b. n., 8/393- 
94; Ibn Xelîkan, b. n., 4/317-319; Ibn Kesîr, b. n., 12/84-85. 

Ew di cenga Menazgirê/Melazgirê/Menazkirdê de. bû: dema ku sipaha Îslamê di bin fermandariya Siltan‏ 6ه 
Alparslan de zora Imperatorê Bîzansî biribû û di wê cengê de Împerator Romanus/Ermanus Diyojen hatibû dîl-‏ 
girtin. Sadredîn Ebu l-Hesen Elî el-Hiseynî, ExPaz #d-Dewlet es-Selçûqîye, Türk Tarih Kurumu, Ankara, 1999,‏ 
Kaynaklayrına göre Malazgırt Savaşı, TTK‏ تداعا wergera Necati Lügal, r. 35. Prof. Faruq Sümer&Prof. Eli Sevim,‏ 
Basimevi, Arikara, 1988, r. 22 ku ji Zubdet un-Nusreya Bundarî veguhestiye û r. 25-26 ku ji Kamila Esîr bg. 1'ê‏ 
veguhestiye; Ibn el-Esîr, b.n., 8/393-94; Ibn Xelîkan, b. n., 4/317-319.‏ 

4# Li gor Ibn Xelîkan neh sal û çend meh in; li gor Ibn el-Esîr û تحط‎ Dewleti Selçûqîye jî deh sal in. Bnr. Ibn 
Xelîkan, b. n., 4/317-319, Ibn el-Esîr, b. n., 8/393-94; Exbaru Dewlet es-Selçûqîye, r. 38. 

45 Di destnivîsê de Qarûb bû ku li ber Exbar #d- Dewlet es-Selçûqîye r. 38 hat sererastkirin. 

Piştî Alparslan, Melikşah“? ibn Alparslan desthilatdarî kiribû û cîhan 
zeft kiribû ku bîst û neh salan hikimdarî kiribû û di sala çarsed û heştê û pên- 
can (485/1092) de miribû; Nîzam el-Milk“% hem wezîrê wî û hem jî yê bavê 
wî bû. 


Piştî wî kurê wî Mehmûd ibn Xatûn“! ketibû cihê wî lê di sala xwe de 
miribû, dû re jî kurê wî Berkyarûq“#” ibn Melikşah hatibû ser hikim lê apê wî 
Tac ed-Dewle Titiş“! dijî wî derketibû, Berkyarûq ew kuştibû û 12 sal siltanî 
kiribû. Li Bexdayê şeş caran xutbe li ser navê wî hatibû xwendin û di navbera 
wî û birayên wî Mihemed“ û Sencer“* de ceng derketibûn. 


Piştî Berkyarûq birayê wî Mihemed ibn Melikşah bûbû desthilatdar û 
dozde salan hikim kiribû û di sala pêncsed û yazdan (511/1117) de hatibû 
kuştin. 


Ew Celaludewle Eb ul-Feth Melikşahê kurê Alparslan Mihemedê kurê Dawidê kurê Mikayilê kurê Selçûqê kurê‏ هله 
Deqaq bû ku piştî bavê xwe di sala 465/1072'yan hatibû ser hikim û desthilatdariyeke bi rêkûpêk kiribû û gelek‏ 
Dewleti es-Selçûqîye, r. 38-42; Ibn Xelîka, b. n., 4/319-322; Ibn Kesîr,‏ عاط dever li yên bavê xwe zêde kiribûn.‏ 
b. n., 12/84; Ibn Texreberdî, b. n., 5/94, 132; Ibn Esîr, b. N., 8/481-484; Ebû Şame, b. n., 1/144.‏ 

Ew Ebû Elî Hesen ibn Elî ibn Îshaq ibn el-Ebasê navdarê bi Nîzam el-Milk Qiwamedînê Tûsî bû ku di sala‏ مت 
485/1092'yan de miribû. Bnr. Ibn el-Esîr, b. n., 8/478-79; Ebû Şame, b. n., 1/141-143; Ibn Xelîkan, b. n., 2/208-‏ 
Ibn Kesîr, b. n., 12/111; Ibn Texreberdî, b. n., 6/133-34.‏ ;111 

4! Ew Terkan Xatûna ku ji nesla padişahên terken bû ku di dema Melikşah de dest danîbû ser mal û karûbar û 
qencî bi leşker dikir, mal li wan belav dikir ta ku digel piçûkiya kurê wê jî pê re peyman çêkirin û ew dan pêş. 
Sedredîn Elî Hiseynî, اماعط‎ Dewlet es-Selçûqîye, r.51-52. 

42 Ew Riknedîn Eb ul-Muzafer Berkyarûq ibn Melikşah ibn Alparslan Şehabedîn Mecd el-Milk bû ku piştî birayê 
xwe yê piçûk hatibû ser hikim, lê apê wî Tacudewle Titiş ibn Alparslan ji Şamê li ber rabûbû û çûbûyê, çendî ku 
cihgirên bavê Berkyarûq yên xwedîyê Rihayê Bozanê Kurd û desthilatdarê Helebê Qesîm ed-Dewle Aksunkur li 
hemberî apê wî jê alîkarî xwestibûn jî lê ji wan re nehatibû û Tac ed-Dewle jî çûbû zora wan biribû, ew kuştibûn û 
çûbû ser biraziyê xwe Berkyarûq, lê di sala 488/1095'an de li Reyê hatibû kuştin û desthilatdarî ji Berkyarûq re 
mabû. Sedredîn Elî Hiseynî, b. n., r. 52-53; Ibn el-Esîr, b. n., 8/493; Ibn Xelikan, b. n., 1/261-262. 

4? Ew Tac ed-Dewle Ebû Se”îd Titiş ibn Alparslan ibn Dawidê Selçûqî bû, ku di sala 488/1095'an de di şerê ser 
desthilatê yê di navbera wî û birazîyê wî Berkyarûq de nêzî Reyê hatibû kuştin. Ibn el-Esîr, b. n., 487/502; Ibn 
Xelîkan, b. n., 1/283-284. 

44 Ew Ebû Şecca” Xiyasedîn Mihemd ibn Melikşah ibn Alparslanê Selçûqî bû, ku di sala 511/1117'an de miribû. 
Sedredîn Elî el-Hiseynî, b. n., r. 55-58; Ibn Esîr, b. n., 9/167; Îbn Xelîkan b. n., 4/319-322. 

45 Ew Eb ul-Haris Sencer (479-522/1086-1128) ibn Melikşah ibn Alparslanê Selçûqî bû, ku di sala 479/1086'an 
de li Sincarê/Şingalê bûbû û navê xwe jî jê wergirtibû û di sala 552/1157'an de miribû. Sedredîn Elî Hiseynî, b. مه‎ 
r. 59-66; Ibn Esîr, b. n., 9/247-248; Ebû Şame, b. n., 1/324; Ibn Xelîkan, b. n., 2/355-357. 

Piştî wî kurê wî Mehmûd“* ibn Mihemed çarde salan hikimdarî kiribû û 
dû re kurê xwe Dawid“ kiribû welîehd, lê Sencer desthilatê spartibû Tuxril, 
lê milk têra Dawid jî ma. 


Dû re Mesûdê birayê Mihemed çavê xwe berdabû desthilatadariyê û di 


م ^ 


sala pêncsed û bîst û şeşan (526/1131) de ketibû Bexdayê û li ser navê wî û 


^ 


biraziyê wî Dawid xutbe hatibû xwendin. Tuxril di sala pêncsed û bîst û 
nehan (529/1134) de miribû û Mesûd bi serê xwe mabû xwedî desthilat û 
desthilatdariya wî dirêj bûbû ku sîh û çend sal li ser hikim mabû.“* 


Li dû wî jî Melikşah ibn Mihemedê biraziyê Mesûd ketibû cihê wî û sê 
meh hikim kiribû. Xesbek“”? ji Mihemed ibn Mehmûdê birayê Melikşah re 
nivîsîbû, ew xapandibû û dest danîbû ser Melikşah. Mihemed ibn Mehmûd 
dest danîbû ser desthilatê û Xasbeg jî kuştibû, lê Îl-Deniz“? û Aqsenqer“' jê 
bîz bûbûn û çûbûnê, ew ji wan reviyabû û milk dabûn birayê wî Silêman 


Şah. 


Melikşah qesta Bexdayê kir, Xelîfe derket pêşiyê û ew bi dûr xist û di sala 
pêncsed û çel û heştan (548/1153) de Dewleta Selçûqîyan ji hev ket û 
_ Xuzîyan dest danî ser Sincarê, ku ji sala çarsed û sih û diduyan (432/ 1040) 
heya sala pêncsed û çel û heştan (548/1153 ) dewleta wan sererastkirî bû. Dû 


45 Ew Muxîsedîn Eb ul-Qasim Mehmûd ibn Mihemed ibn Melikşah ibn Alparslanê Selçûqî bû ku di sala 
525/1130'yî de miribû. Di şerê desthilatê yê sala 513/1119'an de ku di navbera Melik Muxîsedîn Mehmûd û 
Melik Xiyasedîn Mesûd de li Hemedanê derketibû, Siltan Mehmûd bi ser ketibû û desthilat gihabû wî. Sedredîn 
Elî Hiseynî, b. n., 67-68; Ibn el-Esîr, b. n., 9/434-435; Ibn Xelîkan, b. n., 4/408-409; Ebû Şame, b. n., 1/158; Ibn 
Kesîr, b. n., 12/160. 

47 Ew Melik Dawid ibn Mehmûd ibn Mihemed ibn Melikşah Îbn Alparslanê Selçûqî bû ku Bavê wî Mehmûd ew 
kiribû welîehdê xwe, lê ji ber ku Siltan Sencer desthilatê dabû apê wî Siltan Riknedîn Tuxrul ibn Mihemed Taber 
ibn Melikşahê kurê Alpaslanê Selçûqî, ew bi hinek herêmên destê xwe mabû û nebûbû siltan. Sedredîn Elî Hiseynî, 
b. n., r. 69-71; Ibn el-Esîr, b. n., 9/259, 526, 266. 

حك Ji bo van gelşên navbera Selçûqîyan yên li ser desthilatdarêyê bnr. Sedredîn Elî Hiseynî, b. n., r. 69-85; Ibn‏ كه 
Esîr, b. n., 9/247-269.‏ 

4% Ew Xas Begê kurê Arslanê kurê Belengerî bû ku perwerdekarê Siltan Mesûdê kurê Mehmûdê kurê Mihemedê 
kurê Melikşahê Selçûqî bû û herdem pê re bû. Ibn el-Esîr, e/-Kazzil, 11/104; Sedredîn Elî Hiseynî, مط‎ n., r. 85, 89. 
»مه‎ Atabeg Mîr Şemsedîn Îl-Deniz yek ji serdarên Siltan Mesûd bû ku jê re Îl-Denizê Mesûdî jî dihat gotin, ew ji 
Azerbaycanê bû û hikimdarê Gence, Aran û Qeyserê bû û di sala 543/1148'an de çûbû hêla Siltan. Ibn el-Esîr, e/- 
Kamil, 11/132; Sedredîn Elî Hiseynî, b. n., r. 98-101. 

4ı Ew Atabeg Aqsenqerê Ehmedîlîyê, desthilatdarê Meraxeyê bû. Ibn el-Esîr, e/-Kazzil, 11/251; Sedredîn Elî 
Hiseynî, b. n., r. 138. 

42 Ew Siltan Melik el-Mustecir Silêmanşah ibn Mihemed ibn Melikşah ibn Alparslanê Selçûqî bû, ku ji Bexdayê 
derketibû çûbû ser Azerbaycanê û li wê derê Îl-Diniz jî bi hêza Azerbaycan û Aranê ve gihabûyê û li Nexçîvanê li 
Newala Arasê sipahên Silêmanşah û Mihemed Pehlewan gihabûn hev û şerekî dijwar di nav wan de derketibû ku 
bi serketina Siltan Mihemed bi dawî bûbû. Sedredîn Elî Hiseynî, b. n., r. 99 

re kêmasiyê dest pê kiribû û tê [di vê salê de] Sencer jî miribû û Mihemed 
Şah dora Bexdayê girtibû ku ew yê dawî bû dora wê dipêça. Mihemed jî di 
sala pêncsed û pêncî û çaran (554/ 1159) de miribû û li dû wî birayê wî 
Silêman Şah bûbû desthilatdar, lê birayê wî Melikşah dijî wî derketibû. 
Arslan şahê kurê Tuxrîlê kurê Melikşah jî di sala pêncsed û heftêyî 
(570/1174) de miribû û piştî wî jî kurê wî Tuxrilşah ketibû cihê wî û atabe- 
gê wî jî Mihemed Pehlewan bû ku di vê sala pêncsed û notî (590/ 1193) de 
hat kuştin. 


Tê (di vê sala 590/ 1193-94'an) de Şeyxê xebatkar, zanayê zahid û honra- 
werê qesîdeyê li Qerafeyê mir û di roja xwe de li “Erafê hat veşartin, ew qenc 
û jêhatiyê bajarê rojhilatê Endilusê bû.“ 


4 Ev paragrafa piçûk ku du rêz in ji ya çapkirî kêm bû. 

Sala Pêncsed û Not û Yekê (591/1194) 


هيجصرناححجية 


Tê (di vê sala 591/1194'an) de bûyereke mezin qewimî ku jê re bûyera 
Zelaqe““ ya navbera Yaqûb ibn Yûsuf ibn “Ebd el-Mu'min“*# û Fenşê“ qralê 
Tuleytileyê,“ dihat gotin. 


Fenş dest danîbû ser girava Endilusê û xeşm li desthilatdarên wê kiribû û 
Yaqûb jî ji ber xariciyên ku çûbûne ser ji serkeftina wan lebikî bû û di nav- 
bera wî û Endilusê de gêdûka Sebte“* hebû. Berahiya gêdûkê sê ferseng (18 
km) bûn û ji bo derbasbûna lê pêwîstî bi tadeyiyeke pir hebû ku ji ber vî sede- 
mî jî dilê Fenş bijiyabû Misilmanan. Fenş nameyek ji Yaqûb re nivîsîbû ku 
naveroka wê ev bû: “Bi navê Te Xwedayê aferînerê erd û esmanan û mihrî- 
yaniya Xwedê li mezinê me Mesîh Îsayê kurê Meryema fesîh/xweşbêj be. Dû 
re ey Mîr, bêguman ji kesê zana û bîrewer ve neveşartiye ku tu serdarê miletê 
Misilman û ez jî yê miletê Xiristiyan im, ji ber vê jî tiştên mîna riswayî, guh- 
nedan, zexelî û sersariya karûbarê pêgir û rajêran û kêf û xweşiyên xirab ku 
cihgirên te yên Endilusê dikin jî ji te ne veşartî ne. 


Îcar dema serî rakirin û riswayiyê xwestin, hingê Xwedê min li ser wan 
raselitand, min welat ji wan vala kir û min bermayên wan ji holê rakir. Pîrek 


44 Zelaqe navê devereke Endilusê bû ku nêzîkî Qurtubayê/Kordobayê diket û li wê derê di navbera serdarê 
Merabitî Yûsuf ibn Taşfîn û qiralê Frengan Ezfenş/Elfenş [Alfonsê IX:em] de cengeke dijwar î navdar derketibû. 
Yaqût, b. n., 3/164. Ji bo vê cengê li bûyerên Endilusê yên sala 479/1086'an binêre. 

45 Ew Mensûr Ebû Yûsuf Yaqûb ibn Ebî Yaqûb Yûsuf ibn Ebî Mihemed Ebd el-Mu` min ibn Elî bû. Bnr. Ibn el- 
Esîr, b. n., 10/236-238; Ebû Şame, Zey/, r. 8-9; Ibn Kesîr, b. n., 13/10-11. 

46 Ev Fenş Ezfenşê/Elfenşê [Alfonsê IX:em] bû ku yek ji herçar Qiralên Endilusê bû, ew yê Tuleytile û derûdorên 
wêِ bû, li gorî Dewadarî jî ew qiralê Qeştalê bû ku Ereban navê wî kiribû “Fenş/Ezfenş/ Elfenş” lê li gorî Ibn Kesîr 
jî Qeyş/Qeys bû. Ebu l-Feda, Teqıwîm, r. 168; Ibn Kesîr, b. .هص‎ 13/10-11; Ibn Texreberdî, b. n., 6/137; Ebû Şame, 
Zeyl, r. 8: Dewadarî, Kezız, 7/127, not 3. 

47 Tuleytile navendeke Eُhdulisê ye ku dikeve rojhilatê bajarê Welîdê û li ser çiyayekî bilind î asê ye. Ew asêtirîn û 
astengtirîn welatê wê ye ku çemekî dirêj li nava pirên cihên wê digere. Ebu l-Fîda, Teqgıwfz, r. 172 

46 Ew tengava Cebel Tariq (Gibralta) ye ku Mixrib û Spanya ji hev vediqetîne, Sebte jî bajarekî mezin yê ser 
Xelîcê/kendava Romê (Deryaya Navîn) ye û li pêşberî girava Xedra ye. (Girava Kesk e) ku derya jî ji sê hêlan ve 
dora wê digire. Ebu l-Feda, 160101772, r. 27, 66, 122-23, 177 

û zarok hatine dîlgirtin, pîr û ciwan hatine kuştin û tu lêborîn ji te re nîne 
ku tu neyê alîkariya wan. Desthilatê îmkan daye te û tu ji bo serkeftinê hêz- 
dar î, digel baweriya we ya ku “Xwedê di kitêba we de, şerê yek ji we bi deh 


kesan ji me re ferz kiriye.“ 


Bêguman rastî ji ber we winda bûye û hûn bi kitaba xwe derewan dikin, 
niha Xwedê li ser we sivik kiriye û zane di we de qelsî heye, lê ger ji we sed 
kesên bi aram hebin dê zora dused kesan bibin û ger hezar heb hebin dê zora 
du hezaran bibin. Lê belê vêgavê yek ji me tê kuştin û gelek ji we, Xwedê alî- 
kariya me dike û me bi ser we dixe, hûn nikarin me derxin û nikarin me 
asteng bikin. Nûçe gihîşt min ku te koma xwe daye hev û tu derketiye ser girê 
cengê, te komek ji berber û Erebên koleyên dînar û diravan ku zirxên şermê 
li xwe kirine, civandîne. Ewên ku heramî helal gerandine, dijî dînê Îslamê 
derketine û sal bi sal lê domandine, ew li benda bûyerên demê û guhartinên 
bûyaran piyekî bi pêş ve û yekî jî bi paş ve diavêjin ku ev kar ji yên mîna te re 
layiqtir e. Ez nizanim gelo derengmayina te ji tirsa ye ku tu ketî çala xwe, yan 
jî ji ber derewdêrandina fermana pêxemberê te ye. 


Ger tu ji tirsa gêdûkê nikaribî derbasî hêla min bibî ez dê ji te re riya dostî 
û hevaltiyê bibêjim; ew jî ev e ku ger tu sozê îmana muxlis, parên mezin û 
dayina rehîneyan bidî min û tu komek keştî/kelek ji min re bişînî ez dê der- 
basî ba te bibim û di ji te re hêjatirîn de biberizim te. Ger têkbirin ji te re be 
ew talaneke ku Xwedê daye te û ger ji min re be hingê destê min bilind dibe 
û serdariya Misilmanan dibe mafê min û pêşengiya herdu hêlan jî. Xwedayê 
payeberz dilxweşiyê bide û daxwaziyê hêsa bike ku jê pê ve tu perwerdekar 


nîne û ji qenciyê pê ve tu xêr nîne, digel aştîyê.” 


Dema Yaqûb bi nameyê hisiya pir hêrs bû û parastina Îslamê û xîretkêşiya 
îmanê ew girt û li ser nameyê bi destê xwe weha nivîsî: “ - ew zivirî cem wan, 
bêşik em dê leşkerên wisa ji wan re bînin ku berê qet ji wan re nebûne û 
bêguman em dê wan bi riswayî jê derxin, lê ew kerr in.”“? û di bin ayetê de jî 
nivîsî: “Li cem me ji şûrê eşrafan pê ve tu name tune û tu qasid jî ji bilî pênc 
sipahên mezin î hêzdar nîne.” 


4% Sûretê Enfal (8) ayet 65. 
4% Sûretê Neml (27), ayet 37. 

Dû re ew di wê gavê de rabû, zînê hespê xwe bi destê xwe şidand, çeka xwe 
wergirt û çû gêdûka Sebte û lê daket. Wî şênî û keştî li hev civandin û leşkerê 
xwe hejmart ku dused hezar şervan bûn, sedhezar jî yên ku nanê wan ji dîwa- 
na/defternameya leşkerî bûn û sedhezar jî dilxwazên cîhadê bûn. Ew li gêdû- 
kê derbas bû û çû cihekî bi navê Zellaqe û Fenş jî biu dused û çel hezar giregir 
û şervanên Frengan ve hat, ew çûne hev û şerekî wisa di nav wan de derket 
ku ne di dema cahiliyî de û ne jî di serdema Îslamê de derketibû. Dû re 
Xwedê alîkariya xwe ji Misilmanan re şand û Fenş bi paş ve bi neferên hindik 
ve reviya Telîtelayê û Misilmana jî leşkerên wî talan kirin. Hejmara kuştiyên 
Frengan sed û çel û şeş hezar bûn û ya dîlan jî sih hezar bûn, herweha sedhe- 
zar çadir, heştê hezar hesp, sed hezar hêstir û tibabê mal û gewher jî ji hesabê 
derbûn. Her hêsîrekî wan bi dirhemekî û her şûrekî wan jî bi nîv dirhemî hat 
firotin. Yaqûb talan li gor hikmê şerîetê di nav Misilmanan de behr kir ku 
heta bi hetayê dewlemend man. Fenş bi pîstirîn rewşê giha Tileytileyê, wî 
por û rihê xwe kur kir, xaçê xwe sernixûn kir û sond xwar ku li ser nivînan 
ranezê, nêzî jinan nebe û heya tola xwe hilnede li tu hesp û dewaran siwar 
nebe. Wî dest pê kir ji girav û welatên din leşker civand û xwe amade kir. 

Sala Pêncsed û Not û Diduyan (592/1195) 


(إيجص ايده 


Tê (di vê sala 592/1195'an) de piştî derketina hecîyan ji Mekê, bayekî reş 
rabû û li cîhanê belav bû û jê jî sîlekaneke sor bi ser merivan ve bariya û ji 
Riknê Yemanî perçeyek ket û Beyt ul-Heram jî çend caran hejiya. Ev tiştekî 
weha bû ku ji hinga Ibn Zubeyr“' ew ji nû ve ava kiribû, lê Hecac dû re dîsa 
ew kiribû mîna berê û heya niha jî nehatibû serê wê û neqewimî bû. 


Tê (di vê sala 592/1195'an) de li gundekî Misrê yê Bûsîrê ku Merwan“? 
lê hatibû kuştin, mala Hurmisê Hekîm hat dîtin û jê tîmsalên beran, beq û 
şûşeyên mis û cendekên ku kincên wan nerizyabûn, derketin. 


Tê (di vê sala 592/1195'an) de bûyereke din di navbera Yaqûb ibn Yûsuf 
û Fenş de derket ku Fenş ji cara pêşî zahftir leşker da hev û kom kir û çû ser 
Yaqûb. Yaqûb ew şikand û li pey wî çû heya Tileytileyê, dora wê pêça û bi 
mencenîqan lê da û hindik mabû ku vegire, lê hingê diya Fenş û keçên wî 
derketin pêşiya wî û li cem giriyan. Wan hêviya hiştina bajêr ji wan re kir, 
dilê wî bi wan şewitî û ew da wan û mal û gewher jî ji wan re bexşand û piştî 
hêz û karînê bi qencî li wan vegerand. 


Tê (di vê sala 592/1195'an) de Ibn el-Mu'ellim eş-Şa'ir Heresî“? mir, 
Heres gundek e ku li binê Wasitê dikeve, bûna wî sala pênced û yêkê 
(501/1107) bû. 


27 Ew Ebû Xibeyb Ebdullah Ibn Zibeyr ibn “Ewam bû û kurê Esmaya Qîza Ebû Bekirê xwedîyê du kemeran bû ku 
di sala 64/685'an de pê re peyman hatibû kirin. Wî Kabe ava kiribû, kevir xistibûyê û du-dergeh jê re çêkiribûn, 
yekî ketinê û yekî derketinê. Ew di sala 73/692'yan de di dema xelîfetîya Ebd el-Melik ibn Merwan de bi destê 
Hecac Yûsufê Seqafî hatibû kuştin. Piştî ku Hecac Ibn Zibeyr kuştibû, hingê Ebd el-Melik ibn Merwan ew kiribû 
walîyê Mekê, Yemenê û Yemameyê ku wî jî rabûbû Kabe xira kiribû û careke din ji nû ve ava kiribû. Ibn Xelîkan, 
VWefeyat el-E 'yan.,2/36-37 

42 Ew Merwan ibn Mihemed ibn Merwanê Hekemê xelîfeyê Emewîyan yê paşîn bû ku di sala 132/749'an li wî 
gundê Bûsîrê hatibû kuştin. Yaqût, Mı “cem el-Buldan, l/S09 

“? Ew Ebu l-Xenaim Mihemed ibn Elî ibn Faris Ibn el-Mu'elimê Şairê Heresî bû, ev Heres jî gundekî binê Wasitê 
bû. Bnr. Sibt ibn Cewzî, b. n., 8/451; Ebû Şame, Zey/, r. 11. : 

Ev ji honraweyên wî ne: 


Ey yên ku daketine Hemayê ji bo nermiya dilê xortî 
Ger ji bo diyarkirinê dozgerek gazî bike dilê wî xwiya dibe 


Hûn hisab nekin ku dê çiya ehda min biguhirîne 


Ji bilî min jî pêvemana belayan wê diguhirîne 


Min bi bîra we nedianî ku ne ji gumana hewayê bûya 
Ku bobelata mubtelayên we wê bi bîra we tîne 


Tê (di vê sala 592/1195'an) de Sabîqudîn Osman ibn Dayeyê xweyê 


Şeyzerê wefat kir ku yek ji herçar zaroyên Dayeyê kurê Dayêya/dayina 
Nûredîn Mehmûd ibn Zengî bû. 

Sala Pêncsed û Not û Sisiyan (593/1195-96) 


SÎ 


Tê (di vê sala 593/1195'an) de Mîr Hisamedîn Eb ul-Hîca es-Semîn çû 
Bexdayê û dêlindêz bi heyeteke mezin ve derket pêşiya. wî û ji bo pêşwaziyê 
heyeta Şamê jî telp vêkxistin, çunkî di ber-xizmeta wî de tibabek serdar 
hebûn û [biraziyê wî] Ezedînê kerr û Xeres jî pê re bûn.““ 


Yê pêşî ku hat telpa Xeres bû, dû re ya Mîrêmîran hat û ya wî piştî hemi- 
yan bi hejmara tevayî û çekên tam ve hat. Hemî kesên li Bexdayê derketin 
pêşwaziya wî, ew yekî serî piçûk û zikê wî mezin weke kûpekî bû ku digihîşt 


ser stuyê dewarê. 


Qewaqekî ew li Herbîyeyê“* dîtibû û di nava saetekê de cerekî ji heriyê 
saz kiribû û berî ku were li bazarê daleqandibû; gava ew lê derbas bûbû keni- 
yabû. Dû re jî li Bexdayê tev gava kûz/cer dihatin çêkirin, navê Eb ul-Hîca 
es-Semîn li ser rûyê wan dihat danîn. 


Piştî ku derbasî aliyê rojhilat bûbû û dergahê Bab el-Nûbîyê““ maçî kiri- 
bû, Xelîfe ew li rojavayê Bexdayê li Dar el- Emîdê daxistibû, qedrê wî girtibû 
û ziyafet dabûyê. 


Dû re ferman lê kiribû ku hinek ji hevalên xwe bi leşkerê Xelîfe ve bikêşe 
Hemedanê, wî komek ji wan bir û gava ew ji Bexdayê dûr ketin, wan gencî- 
neya Xelîfe talan kir, komek ji leşkerê wî kuştin û çûn Mûsil û Cezîreyê. 


44 Ev der di destnivîsê de “Ezedîn Kerr we-l ` Eeres” e, lê amadekarê çapa Erebî ew “Ezedîn Kerr we l- Xeres” xwen- 
diye û li gorî Ebû Şame jî “îbn Exîhî Ezeddîn Kûz el-Feres” e, lê bi rastî yek ji wan jî tu maneyeke xweş nade. Ji ber 
vê jî min weha rast kir: “Birazîyê wî Ezedînê kerr û Xeres jî pê re bûn.” Yanî tibabek mîr û serdar û Ezedînê kerr 
yê birazîyê wî û yekî bi navê Xeres jî pê re bûn.” Bnr. Ebû Şame, Zey/, r. 14; Tarixa Dewleta Kurdan, Zanîngeha 
Dihokê, Dihok, 2010, çapa Erebî, ed. M. M. Hesneyanî, r. 234. 

4% Herbîye yek ji taxên Bexdayê yên navdar e ku dikeve nik Derîyê Herbê. Yaqût, b. n., 2/274 

46 Bab en-Nûbî yek ji derîyên Bexdayê ye. Ibn El-Esîr, e/-Kzzzil, 12/108 

Leşkerê Xelîfe birîndar zivirîn Bexdayê, Xelîfe ew bire hêla rojhilat cem 
xaniyekî [nik medreseya] Nîzamîyeyê“” ku yê Micîredîn Ebeqê xwediyê 
Şamê bû û ew lê kir wekîl. Dû re [Xelîfe] ew bi cibbe, xifran, şaş û ebaya reş 
perû kir û digel hespê rikêbzêr mal û peya jî danê û ew şand Hemedanê. 


Tê (di vê sala 593/1195'an) de lihevhatin û aramiya navbera Selahedîn û 
Frengan jî qediya“* û ew çûne Beyrûdê ku Mîr Ezedînê Usameyê Geylî/Gîlî 


li wê derê bû,“? ew reviya û Frengan jî dest danî ser. 
Seyf el-Îslam Tuxtekîn ibn Eyûb 


Birayê Selahedîn yê xwediyê Yemenê ku palewanekî egîd î mêrxas bû û ji 
Zebîdê heya Hedremûtê di destê wî de bû û xaricî perîşan û riswa kiribûn, di 
meha Şewala [vê sala 593/1195'an] de li Zebîdê wefat kir. Piştî wî kurê wî 
Şems el-Milûk Îsmaîl ketibû cihê wî û doza xelîfetiyê kiribû.“? 


7 Medreseya,Nîzamî ye ku ji hêla Wezîrê Selçûqîyan Nîzam el-Mulk ve di sala 459/1066'an de li Bexdayê hatibû 
avakirin, jixwe wî berê li gelek bajarên mîna Nîsabûr/Nîşapûr, Hirat û yên din heman medrese ava kiribûn. Ibn مك‎ 
Esîr e/-Kamil, b. n. 8/367, 379,-380; Ibn Xelîkan, .حا‎ n., 2/108-111 

475 Lihevhatina navbera Siltan Selahedîn û Frengan, di sala 588/1192'yan de çêbûbû lê dû re piştî wefata Siltan kurê 
wî Melik Ezîz ew di sala 589/1193'yan de nû kiribû û heya vê salê (593/1196) mabû. Ibn Esîr, e/-Xazzil, 12/126; 
Ibn Şedad, Sîret, r. 315-317. 

4? Beyrût Mîrgeha Mîr Ezedînê Usameyê Geylî/Gîlî bû ku carê keştîyên cengê dişand pêşîya hêzên Frengan û riya 
wan dibirrî ku Frengan çend caran giliyê wî ji Melik Adil re kiribû jî lê wî dest jê bernedabû ta ku wan hawara xwe 
gihand Ewrûpa û wan jî hawar jê re şand û ew çûne Beyrûdê. Ebû Şame, Zey/, r. 14; Ibn Esîr, e/-Xazail, 12/126- 
127; Henbelî, $, r. 203-204. 

4% Şems el-Milûk Îsmaîl ibn Tuxtekîn yekî saxik î hişbelav bû, ku xwe ji Emewîyan didît, doza xelîfetiyê dikir û li 
ser navê xwe xutbe dida xwendin û nasnavê el-Hadî li xwe kiribû. Dema apê wî Melik Adil pê hisiyabû jê re nivî- 
sîbû, pê re xeyidîbû, lome û gazin jê kiribûn û lê ferman kiribû ku li bingehê xwe yê rastî yê Kurdî vegere û dev ji 
van çewtîyên xwe berde da bes xelk bi wan bikenîn. Vê paşîyê leşker û serdarên wî çûbûn ser, ew kuştibûn û 
Memlûkekî bavê wî anîbûn ser desthilatê. Ibn Esîr, e/-Kzzi/, 12/130; Ebû Şame, Zeyl, 15; Ibn Kesîr, e/-Bf4aye, 


ı3/17. 


I75 





Sala Pêncsed û Not û Çaran (594/1197) 


Tê (di vê sala 594/1197'an) de di meha Miheremê de Freng daketin ser 
Tibnînê ku Melik Adil Mihyedîn ibn Zekî şandibû Misrê cem Melik Ezîz ji 
bo hawarê. Ew di sisêyê Rebelewelê de bi leşkerê xwe ve çûbû hêla Şamê û 
heya ku gihabû wan, Frengan zor dabû keleyê û ji her alîyî ve neqeb tê veki- 
ribûn, bi mencenîqan dihedimandin û hindik mabû wê bistînin. Wan beş bi 
beş ew qul dikirin û neqeb tê vedikirin, neqeb wek malan bi kar dianîn û di 
wan de şerê Misilmanan dikirin. Melik Adil jî daketibû cem Hineynê û pê re 
jî xwediyê Himsê Melik Micahîd Esededîn Şêrkoh, Emcedê xwediyê 
Ba albekê, Ezedîn ibn el-Miqedem û Dildirimê xwediyê Telbaşerê hebûn. 


Melik Ezîz gihabû wan û hemî bi hev re çûbûn Hineynê, lê ger ku rojekê 
bi tenê jî dereng mabûna, dê Tibnîn bihata vegirtin û kesê lê hemî bihatina 
kuştin. Di wê şevê de Xwedê bareneke bi şid û bayekî dijwar şandiye ku tirs 
xistiye dilê Frengan û ji wan re hatiye gotin ku wa ye siltanê Misrê bi leşkerê 
xwe ve hatiye we. Wan mencenîq û alavên cengê û çadir jî digel tiştên tê de 
bi halê xwe hiştîne û di wê şevê de reviyane Sûrê. Dû re wan xeber şandîne, 
daxwaza ewleyî û aştîyê kirine, Melik Ezîz bi wan re li ser bingehê aştîya ku 
bi bavê wî Selahedîn re! pêk anîbûn, li hev hatiye û wî Melik Mi”ezem Îsa 
ibn Melik Adil“? perû kiriye, sencaq û belgeya fermanê Şamê dayê û ziviriye 
Misrê. 


Melik Adil di remezanê de çû Mêrdînê, dora wê pêça û der û dorên wê 
girt ku ji keleyê pê ve tiştek nema. 


Dê Li ser şêweyê birşaya aştîya j4 Siltan ya sala 588/1192'yan bi Frengan re. Bnr. Ibn Şedad, Sze/, r. 312-317. 

* Ew Melik Mi`ezem Şerefedîn Îsa ibn Melik Adil Seyfedîn Ebûbekir ibn Eyûb bû ku hê ji piçûkiya xwe ve ji dema 
ku Melik Ezîz Osman Dimeşq ji Melik Efdelê birayê xwe sitandibû û wî jî li ser şîretên bavê xwe ew ji Melik Ezîz 
xwestibû û wî jî ew dabûyê, heya wefata xwe ya sala 624/1226'an hikimdariya Şamê kiribû. Ibn el-Esîr, b. n., 
10/473-474; Ebû Şame, Zey/, 229-230; Ibn Xelîkan, b. n., 3/433; Ibn Wasil, b. n., 4/208. 


ı76 





Tê (di vê sala 594/1197'an) de Cûrdîkê kurê Ebdullahê Nûrî mir, ku yek 
ji mezintirîn xizmetkarê Nûredîn bû û piştî wî di hemî xezayên Selahedîn de 
xizmeta wî kiribû û cara pêşî pê re Şawer“* li Misrê girtibû û li Helebê jî Îbn 
el-Xeşab kuştibû, ew yekî camêr û mêrxas bû. 


Xwediyê Sincarê Emadedîn Zengî ibn Mewdûd ibn Zengî ibn Aqsenqerê 
kurê birayê Nûredîn Mehmûd, ku yekî zana û camêr bû, jî wefat kir. Ew bû 
ku Helebê bi Sincarê becayiş kiribû û di hemî xezayên Siltan Selahedîn de bi 
tekoşerî beşdar dibû û oxira eşrafan bû. Wî li Sincarê wefat kiribû ku 
Selahedîn çawa rûmet dida Nûredîn weha dida wî jî û mal, hedîye û diyari- 
yên pir didanê. Wî [ji bo mezinatiyê] kurê xwe yê mezintirîn Melik Mensûr 


Qutbedîn Mihemed wesiyet kiribû. 
Micabidedîn Qaymaz ez-Zeynî er-Rûmî el-Xadimê 


Desthilatdarê Mûsilê ku xulamê Zeynedîn Elî Kuçuk bû, di dema wî de 
bi pêş ket û serwêrisê (wasîyê) zaroyên wî bû. Dû re cihê wî bilind bû ta ku 
ket cihê Zeynedîn Elî Kuçuk û yê ku mizgefta Micahidî, medrese, tekye û 
nexweşxane li pişt Mûsilê li ber Dicle ava kiribû jî ew bû. Wî weqif danîn ser 
„û gelek mûçeyên daîmî li ser girêdan da ku li Mûsilê dema behsa maleke feqîr 
bihata kirin dê xelkê wê dewlemend bikira. Ew yekî dîndar, qenc, dadmend 
û camêr bû û herroj ji bilî ratiban sed dînar sedeqe jî derdixist ku li ser vê 
gelek serpêhatiyên wî yên navdar hene. 


Dema Ezedîn Mesûd mir û kurê wî Arslanşah ket cihê wî, wî ew avêt zin- 
danê, ew xist tengasiyê û tadeyî lê kir ta ku ew di zindanê de mir. Ew di pote- 
kî de pêçayî ji zindanê hat derxistin û heya ber deriyê bajêr hat birin, li ber 
derî dergevanan ew rawestand ji bo izna derxistinê û ew danîn nava rê ta ku 
jê re destûr derket. 


Carîyeke Ezedîn Mesûd bi navê Aqsera hebû û qîzeke jî jê ji Atabegîyan 
bûbû ku bi Melik Eşrefê kurê Melik Adil re zewicîbû û li Qasyûnê gorek û 
medreseyek ava kiribû. Ezedîn Mesûd ev Aqsera bi vî Micahidedîn Qaymaz 
re zewicandibû. 
له‎ Ew Ebû Şecca” Şawer ibn Mucîr ibn Nezar ibn Eşair bû ku bûbû wezîrê xelîfeyê Fatimîyan yê dawî Adid û di 
sala 564/1168'an de dema êrîşa sêyemîn ya Esededîn Şêrkoh ya ser Misrê ji ber dek û dolabên xwe yên ser wezîrtîyê 


û bêbextiya bi Şêrkoh re, hatibû kuştin. Ibn el-Esîr, b. n., 10/11-12; Ibn Şedad, 5fzez, r. 43-48; Ebû Şame, b. n., 
2/58-78; Ibn Kesîr; b. n; 12/202. 

[Yefata] Eb ul-Hica Semînê Kurd yê Ezkeşî 


Ew Mîr Hisamedîn bû ku berê çûbû Bexdayê û Xelîfe ew şandibû 
Hemedanê, lê karê wî temam nebûbû, nêrînên cuda li hember derketibûn û 
hevalên wî dest jê berdabûn. Ji ber vê jî ew ji Xwarizmîyan tirsiyabû û vege- 
riyabû lê şerm kiribû ku here Baxdayê jî û rabûbû di ser Deqûqayê““ re qesta 
Şamê kiribû. Dema gihabû wê derê, nexweş ketibû û çendekî li wê derê ne- 
xweş mabû ta ku wefat kiribû. Ew berê daketibû ser girekî û gotibû min li vê 
derê veşêrin, dema ew miribû wan li serê gir gorek jê re kolabû ku tê de kêli- 
keke navê bavê wî li ser derketibû; wan ew jî li ser wî veşartibû. 


%4 Deqûqa bajarekî naskiriye ku dikeve navbera Hewlêr/Erbîl û Bexdayê. Yaqût, b. n., 2/523 

Sala Pêncsed û Not û Pêncan (595/1198) 


Dema ket vê salê (595/1198) Melik Adil hê jî li ser Mêrdînê bû û di meha 
Miheremê de Melik Ezîz wefat kir, hêza selahî jî ji Efdel re nivîsî ku li 
Serxedê bû, da here ser fermandariya Misrê, ew çû Misrê û bû atabegê kurê 
Melik Ezîz. Melik Ezîz camêr, xweşbîn, dadmend, bi wijdan, nazik, pirbixêr, 
mulayîm û ji gel re jî mihrîvan bû. 


Senqerê Helebî qal dikir digot: “Li Misrê destê min wisa teng bû ku di 
gencîneyê de dirhemekî bi tenê û dînarek jî nemabû û tam hingê jî zilamek 
ji xelkê Seîdê hatibû cem Seyfedîn Ezkeş û jê re gotibû: “Ha ji te re hezar 
dînar û deh hezaran jî bide Siltan ger tu min bikî qazîyê Se” îdê.” Seyfedîn 
„Ezkeş çûbû cem Melik Ezîz û rewş jê re gotibû: “Bi Xwedê min xwîna 
Misilmanan û malên wan bi milkê erdê hemî neda û rabûbû kaxezekî bi 
hezar dînarî ji Ezkeş re nivîsîbû û jê re gotibû: “Rabe here vî keysxerabî biqe- 
wirîne, lê ger ku ne ji bo te bûya min dê ew biêşanda.” Wî dest ji deh hezar 
dînarî berdabû û jixwe berê gotibû ku wî bi yek hêviyê Şamê dabû Melik 
Mi  ezem. 

Sedemê mirina wî ev bû ku, ew ji bo nêçîrê derketibû Feyûmê“* û xezalek 
derketibû pêşiya wî ku wî jî dabû pey, hespê wî terpilîbû û qerpûza zîn di 
singa wî de çûbû. Ew rakirin birin Qahîreyê, lê di bîstê Miheremê de mir û 
li nik gora Şafi î“ hat veşartin ku temenê wî jî bîst û heft bû. Wî [desthilat] 
ji bo kurê xwe wesyet kiribû û nivîsîbû ku here cem Adil da wesyeta wî bîne 
cih û ev wesiyet jî ji Seyfedîn Ezkeş re bû, lê Esedîyan êrîşî wî kir û ew kuşt.” 


45 Feyûm yek ji wîlayetên rojavayê Misrê ye ku navbera wê û Fistatê çar roj in. Yaqût, b. n., 4/325. 

Ew Îmamê Şafi “î Ebû Ebdullah Mihemed (150-204/767-819) ibn Îdrîs ibn Ebbas ibn Osman ibn Şafi ibn Saîb‏ “نه 
ibn “Ubeyd ibn Ebd el-Yezîd ibn Haşim e ku di sala 150/767an de li Xezeyê bûye û di sala 204/819an de li Misrê‏ 
n., 4/21-26.‏ .تا wefat kiriye û li Qerafeta piçûk hatiye veşartin. Ibn Xelîkan,‏ 

47 Ya rastî [çawa ku dû re jî dixwiyê] Esedîyan Ezkeş nekuştiye û ew piştî Ezîz jî demekê jiyaye. Not ji nivîser. 

Kurê Melik Ezîz hingê deh salî bû û serdarê Selahîyan jî Mîr Çerkez“ 
Esededîn Serasenqer û Zeynedîn Qereca bûn ku li ser Nasiridîn Mihemed” 
bûbûn yek û serdaran jê re dabûn sondê. 


Seyfedîn Ezkeşê pêşekê Esedîyan winda bûbû û çûbû Uswanê, gava hat 
biryara wan rast dêra, lê got: “Ew biçûk e, barê ebaya siltaniyê hilnagire û jê 
re tevdîra mezinekî ku karibe dostaniyê çêke û bi karûbaran ve rabe pêwîst 
e. Ê Adil jî bi Mêrdînê ve mijûl e, nexwe li wê derê ji Efdel nêzîktir kes nîne 
ku em wî bikin atabegê leşker.” Ji xwe dijîtiya Selahîyan ji Esedîyan re tune- 
bû û jê re got: “Bike!” Wî nameyek ji Efdel re nivîsî û wî ji Serxedê vexwend 
û Selahîyan jî ji hevalên xwe yên Şamê re nivîsî ku: “Esedî li ser Efdel bûne 
yek û ger ew bibe xwedî milk dê ew hikim li me bikin, ji ber vê jî nehêlin ku 
were.” Leşkerê Şamê siwar bû da nehêle Efdel here, lê ji wan fewitî û Efdel jî 
rastî qasidê ku ji cem Çerkez name ji yên Şamê re dibir hat û name jê sitand 
û jê re got: “Vegere!” Ew jî pê re vegeriya Misrê. 


Dema Efdel giha Misrê Esedî û Selahîyan bi hev re pêşwaziya wî kir û 
dema Çerkez yê esilzade dît, jê pirsî: “Tu Çiqas bi lez zivirî?” Wî jî jê re bûye- 
rê got û ew û Qereca lê xistin çûne Qudsê da xwe tê de biparêzin. Dû re 
Esedîyan ji Efdel re destnîşan kir ku here Şamê hêj ku Adil bi Mêrdînê ve 
lebikî bû, wî jî ev yek ji Zahir re nivîsî û wî jî got: “Were da ez alîkariya te 
bikim.” 


Yegirtina Şamê 


Melik Efdel bi leşker ve çû Şamê û Seyfedîn Ezkeş“* kir cihgirê xwe yê 
Misrê û di meha Şabanê de giha Şamê û dora Şamê girt. Adil li ser Mêrdînê 
nûçe gihayê ku deh meh bûn ew li ser bû û tu nemabû wê teslîm bigire û ala- 
yên xwe li ser keleyê bilind bike ku nûçeya mirina Melik Ezîz bihîst û ew 
rawestiyan. Melik Adil rabû çû û kurê xwe Melik Kamil li ser hişt, Melik 
Adil hat ku Dildirim, ibn Miqedem û komek serdarên din pê re bûn. 


#* Ew Mîr Fexredîn Çiharkes/Çerkes ê pêşengê memlûkên Selahî û mezinên wan bû ku di sala 607/1210an de 
miribû. Ibn Esîr, b.n., 10/255-256; Ebû Şame, Zey/, 121-122; Ibn Wasil, b. n., 3/208. 

4® Ew Siltan Melik Mensûr Nasiridîn Mihemedê kurê Melik Ezîz Emadedîn Osmanê kurê Siltan Selahedîn Yûsufê 
kurê Eyûb bû. Meqrîzî, Silûk, bg. 1, q. 1, r. 145. 

%0 Li ser Seyfedîn Ezkeş/yazkûc û navên wî yên din bnr. li jor not 161. 

Melik Efdel daketibû meydana Xedra/Kesk, lê hinek mîrekan jê xwest ku 
vekişe Şehîdgeha Qedemê?' ta ku Melik Zahir, Micahidê xwediyê Himsê û 
serdar werin, lê ew dekek bû. Ew vekişiya Şehîdgeha Qedemê û Melik Adil 
bi leşkerê xwe ve ket Şamê. Melik Zahir bi leşkerê Helebê ve hat, leşkerê 
Hema û Himsê hat, ji Banyasê Mîr Hisamedîn Beşare û Sadedîn Mesûdê 
` xwediyê Sefedê hatin û zor dane bajêr û ew xistin tengasiyê û deriyê Selame“%? 
şikandin. Yên din jî hatin deriyê Faradîsê** û Nasîhudîn ibn Henbelî digel 
Şehabedînê birayê xwe û hevalên xwe ve deriyê Feradîsê şikand û leşker ketê 


dest danîn ser û heya Ceyrûnê.”“ 


Melik Adil bi xwe li keleyê bû, hinek ji leşkerê Misrê yên mîna Seyfedîn 
ibn Kehdan û Sabiqudîn Misqalê Cemdar ê Nasirî çûbûn cem û jê ewleyî 
xwestibûn. Ew siwar bû û çû giha wan û bi hev re çûne Ceyrûnê ku 
Mecdedînê birayê Feqih Îsa li wê derê li ser hespê xwe şeraba ceh vedixwar. 
Melik Adil gazî kir: “Ey Mecdedîn were vê derê!” Wî ajot ser wan û li her 
derê Dimeşqê zarok li ser wan raweşiyan û zilûkên hesîr avêtin ser wan û 
jinan jî paçên bi agir avêtin ser wan. Ew şikiyan û Melik Adil jî da pey wan 
heya ku ew ji deriyê Selametê derxistin û zivirî bal deriyê Feradîsê û dît ku 
qefl bi toqmaqan hatine şikandin. Pêşengên wan ketinê û nûçeya tiştê ku bi 
„serê hevalên wan yê Ceyrûnê ve hatibû ji wan re gilî kir. Melik Adil bi yên bi 
xwe re çû pêşiya wan û mîna şêrê erinî êrîş dikir û dipirsî ka kê ew qefle 
şikandine, çendî ku ji mala Henbelîyan hat qalkirin jî lê guh nedidayê weke 
ku nebîhîstibe. 


Melik Mi”ezem Îsa got: “Dema em ji Bab el-Feradîsê vegeriyan û gihan 
Medreseya Henbelîyan amana zeytê avêtin ser serê bavê min Melik Adil, lê 
ew şaş ket û li paşstuya hespê ket û hesp mir. Melik Adil daker, li yekî din 
siwar bû û tu gotin jê derneket.” Mîr Fexredîn Çerkes û Zeynedîn Qereca ji 
çiyayê Senîrê“%* hatin û bi şev ketin Şamê. 


“'Yek ji berhemên kevnar yên Dimeşqê ye ku xelk bi hêviya ku dua lê tên qebûlkirinê diçe ser. Henbelî, $, r. 206. 
ده‎ Derîyê Selame hatiye gotin ji ber ku ji ber nêzîkiya çem û darûberan şer ji wê derê nayê kirin. Henbelî, Şifa, vı. 
206 

4% Derîyê Firedewsî yê bakurê Dimeşqê ye ku li taxa dervayê derî gelek bax û bostan hene ku Ereban ji bo cihên 
weha “firdews”a zimanê Rûmî bi kar anîye. Henbelî, $a, r. 206; Yaqût, .حا‎ n., 4/275 

Ceyrûn derîyê rojhilat e ku ji hêla derîyên Mizgefta Dimeşqê ve ye. Yaqûr, b. n., 2/231‏ 4ه 

%5 Çiyayekî navbera Hims û Ba albekê ye ku dikeve ser rê û keleya Senîrê jî li ser e. Yaqût, b, n., 3/306 

Lê heçî Melik Kamil e, dema Melik Adil berê xwe da Şamê, hingê Melik 
Adil Nûredîn Arslanşahê“* xwediyê Mûsilê, digel koma leşkerê xwe” çû 
Mêrdînê ser Melik Kamil, ew ji ser rabû çunkî hêza wî nedigihayê“* û çû 


Şamê da Tirkmenan bide hev. 


Îcar dema hesara ser Şamê dijwar bû û dar û berên wê û ava wê hat birrîn, 
hingê qûtê xelkê nema û ketin tengasiyê. Wê demê Melik Adil şand cem 
Melik Zahir û jê re got: “Ez dê Şamê bidim te û tu dê siltan bî, ne Efdel.” 
Zahir tima bû û ji Efdel re şand got: “Tu xwediyê Misrê yî bes e, Şamê bide 
min.” Wî got: “Şam bavê min daye min, lê ew bi zor ji min hatiye sitandin, 
ez wê nadim tu kesî.” Ji ber vê jî di navbera wan de dijîtî derket, lê rawestan 


çêbû û sal jî weha qediya. 


Dema melik Ezîz wefat kir, Fadil ji Melik Adil re ji bo serxweşiyê nivîsî 
ku tê de digot: “Xwedê dema mezinê me Melik Adil bidomîne û can bibin 
goriyê canê wî yê qenc. Xwedê jiyaneke paqij bide wî ku bûyerên mezin tê de 
rawestin û jê karên sax û encamên pak pêk bên. Xwedê hejmara kesên wî 
kêm neke û kes û zarokên wî tune neke, tu kederên av û delavê nedê û ji bo 
mirina kurê wî Melik Ezîz xêra wî mezin bike. Xwedê rehmê li wî rûyê qenc 
bike, alîkariya wî bike û riyên bihuştê nîşanî wî bide û gava bela bigihê spe- 
hîtiya rûyê wî Xwedê belayê ji rûyê wî yê paqij rake.” Wî got: “Dema nexwe- 
şiya wî piştî vegera wî ji Feyûmê du hefte bûn, dil şewitîn û çav herikîn.” 


Melik Mensûr Xazî Micabid 


Ebû Yûsuf Yaqûb ibn Yûsuf ibn Ebd el-Mu`minê xwediyê Mexribê 
wefat kir ku li Zelaqeyê Fenş pîs şikandibû, digel sipaha Fenş ya pir jî dîsa ew 


pê nikaribû û di welatên Mexribê tev de yekî ku bi awayê wî têk çûbe, çêne- 


%* Ew Melik Seîd Nûredîn Arslanşah ibn Ezedîn Mesûd ibn Qutbedîn Mewdûd ibn Emadedîn Zengî ye ku di sala 
607/1210”an de miriye. Ibn Esîr, b. n., 10/353-354; Ebû Şame, Zey], r. 108; Ibn Kesîr, b. n., 13/45; Ibn Texreberdî, 
b. n. 6/177. 

27 Hingê kurapê wî yê xwedîyê Sincarê Qutbedîn Mihemed ibn Zengî ibn Mewdûd û kurapê wî yê din Mi îzedîn 
Sencerşah ibn Xazî ibn Mewdûdê hikimdarê Cizîra Botan gihabûnê digel piştgiriya desthilatdarên herêma 
Cezîreyê yên mîna Diyarê Bekir û yên din jî. Ibn Esîr b. n., 10/260-261 

%® Çunkî xelkê Mêrdînê hawara xwe biribû Atabeg Nûredîn ku piştî çûna Adil ya Dimeşqê û hiştina kurê xwe 
Melik Kamil li ser wê, Nûredîn çûbû hawara wan û Melik Kamil bi zor ji ser Mêrdînê rakiribû. 

Ya rastî sedemê têkçûna wî ne nekarîbûn û kêmhêziya wî bû, lêbelê ji ber wê şaşîyê bû ku gava Nûredîn hatê ew bi 
leşker ve ji sûra bajêr daket pêşîya wî. Ger ew li sûrê bimana ne Nûredîn û ne jî ti kesên din nikaribûn hilkişin jor 
û wan daxin xwarê. Ibn el-Esîr, b. n., 10/260 


162 





bûbû. Jiyanamenivîsan pesnê wî daye ku xeber ne weke ya xêrê ye. “Ebd el- 
Mun 'im ibn “Emer ibn Hesenê Endulusîyê Xesanî di tarîxa xwe de pesnê wî 
daye û gotiye: 

“Dema bavê wî Yûsuf mir ew bi karûbar ve bi çêtirîn awayî rabû, wî çav 
li gor qayîde û biryarên Îslamê ziwa kirin û gotina tewhîdê belav kir. 


Herweha wî çi-sitemkarên bi rik hebûn, hemî kêm xistin, alaya cîhadê 
bilind kir û bi cehd û xebata xwe çû hawara hemî gazîyê. Wî fermana kirina 
tiştên baş û nekirina tiştên xerab dida û bihna wî xweştir bû ji ya enberê û 
şewqa qenciya wî ji ya heyvê rohnîtir bû. Wî sînor li ser alemê rast kirin, bi 
taybetî jî li ser kesên eşîr û pismamên xwe, karûbar bi saya serê wî li hev rast 
bûn û bi ezm û himeta wî vegirtinên mezin çêbûn û bi qenciyên wî xêr û bêr 
belav bûn.” Wî [Xesanî] qala têkbirina wî ya qralê Frengan kiriye û navê wî 
weke Ednefş? daye. 


Şêx Şemsedîn ibn el-Cewzî gotiye: 


Şêxê qenc î hêja Eb ul-Ebbas ibn Yamenîtê Mexribîyê Lewatî ku demekê 
pê re hevaltî kiribû, fêde jê wergirtibû û xêr jê dîtibû, li welatê Misrê li 
-Qerefatê sala şeşsed û çelî ji min re qenciyên Melik Mensûr Yaqûb ibn Yûsuf 
yê navbihurî, qiseyên ecêb î xerîb û menqîbeyên wî weha qise kiriye: 


“Çi tiştên ku ez dê li ser bibêjim ew in ku min bi çavê serê xwe eşkere dîtîne, 
ne ku min ji fılan û bêvan biþîstiye ku binek ji wan ev in: Carekê merivekî 
Serîf at bajarê Fasê ku yekî þêja yî nazik bû û bi dengekî xweş wa 'z û şîret 
dikirin. Ew li Fasê ma û xelk jî ber pê ve çû û xwest ku þeyman pê re çêbikin ta 
ku ev nûçeya wî giba Yaqûb jî. Yaqûb jê re nameyek nivîsî ku digot; “me nûçe- 
هر‎ þatina te ya bajêr û gibîştina bereketa te ya ser xelkê biþîst û me divê ku tu 
werî ba me da em jî þara xwe ji te werbigirin, çawa ku xelkê bajêr jî þara xwe 
wergirtiye” û jê re deþ þezar dînar jî şandiye. 


Şerîf tirsiyaye fû xelkê bajêr jî li dorê kom bûye û jê re gotiye: “Çi dema ku tu 
bikevî destê wî dê te bikuje, tu serî þilde û em û xelkê çiya þemî bi te re ne. Şerîf 
gotiye: “Xwedê min biparêze ku ez bibim sedemê rêtina xwîna Misilmanan, lê 
ez dê berim cem û li þemberî wî þêviya alîkariyê ji Xwedê bixwazim.” Ev goti- 


% Li gorî Ebu l-Fîda Ezfenş e û li gorî Dewadarî jî Ezfenş/Elfenş (Alfonsê IX'em) e. Bnr. Ebu l-Feda, 160101772, r. 
168; Dewadarî, Kezaz, 7/127, not 3. 

na wî gibîştiye Yaqûb û dema ew nêzîkî Merakeşê bûye Yaqûb derketiye pêş- 
waziya wî û ew biriye li qesra xwe daxistiye, dîyarî û mal danêyê, ketiye civata 
wî û li gotinên wî gubþdarî kiriye. Hingê jî rastî wê demê hatiye ku dê Yaqûb 
biçfrya şerê Fenş û ji xwe adefê wan bû jî ku roja rêzbûna [cengê] Xelîfe bi xelkê 
re nimêja spêdeyê dikir, dû re siwar dibû û pênc bezar quranxwînên bi çek û 
zirxên xwe ve li dora wî diciviyan, befiyeka Quranê dixwendin û bew ji Xelîfe 
16 niyaz dikirin. 


Tebilvanekî wî bi navê Hemad þebû ku pêşikvanê tebilvanan bû û li pey wî 

jî daþolvan bû, lê ji leşker re ji bilî xelîfe tu tebil tunebû. Piştî xwendin û dua- 
yan Xelîfe digot: “Ey Hemad!' Vî jî digot: 'Libbê.' Xelîfe jî digot: “Li teblê xe!” 
Hingê def lê diketin û leşker bar dikir ku di van þerdu taybetiyan de (niyaz û 
gotina li teblê xe) tu beşdarê Xelîfe nebûn, lê di vê roja ku Yaqûb dê biçûya Fenş 
de Xelife li pêşiya gel nimêj kir û siwar bû ku Şerîf jî li rastê wî bû, dema ji 
xwendina hefiryekê vala bûn berê xwe da Şerîf û jê re got: “Ey Şerîf du'a bike!” 
Yî got: 'Ellaþ Ellab, bibex; e ey Serdarê Bawermendan ev erka Serdarê 
Bawermendan e.” Vî got: “Pêwîst e [ku tu bikî] .' Vî ji tirsa nikarîbû dijî wî 
derkeve, rabû destê xwe dirêj kir û du'a kir, xelk lê man ecêbmayî û gava ji 
du'a vala bû jê re got: “Ey §erîf ji Hemad re bêje, bila li teblê xe.” Vî got: 
Bibexşîne, ey Serdarê Bawermendan.' [171 got: “Pêwîst e.' Yî [Şerîf] jî got: “Ey 
ZHemad li teblê xe!” Jî jî lê da û bi rê ketin. Dû re ew li Şerîf zivirî û got: “Ey 
Şerîf, ger ketibe dilê re ku tu destþilatdariya welat bikî û xelkê Fas û yê Çîya jî 
dilê te bibijînin vê yan jî te xewnek dîtibe, ew ev e ku te dîtiye û ji vê þê ve tu 
xelîfetî ji te re nabe. Ew daket, erd maçî kir û Fenş şikand, §erîf jî li cem wî 
beya mirina xwe bi xweştirin awayî jiya. 


Xwarzîyekî Yaqûb bebû ku li Merakeşê yekî jê rû speþîtir nîn bû. Zilamekî 
ku birç direqisand bi jina xwe ve bat Merakeşê û xwarzîyê Yaqûb ew dît, eci- 
band, şand pey û jina wî jê sitand. Mêrê wê çû li cem Yaqûb sekinî û jê re got: 
E) Serdarê Bawermendan, ez merivekî biyanî me ku xwarzîyê te ez xesp kiri- 
me û jina min ji min sitandiye.” Yî jê re got: “Bide pey min.' Çû qesra kurê 
xweha xwe û jê þirsî, got: 'Çima te jina vî zilamî jê sitandiye?” Xwarzîyê wî 
inkar kir. 711 jî gazî mêrik kir û jê re got ku ew înkar dike. [171 got: “Ey 
ŠSeqeymerîrdarê Bawermendan, dêlikeke min heye ku pîreka min ew perwerde 
kiriye. Îca ger jinên vê qesrê þemî derkevin û dêlik li nav wan bê berdan, ew ji 
nav þezar jinî dê wê naş bike; ku li cem wê sekinî ew e, ger na min bikuje.” 

Jî ji zilam re got 'derkeve' û dû re ji xwarzîyê xwe re got: 'Hemî jinên Qesrê 
derxe derve bila yek jî nemîne!” [171 pîrek derxistin û jina mêrik jî di nav wan 
de bû, lê cil û bergên wê gubertibûn, wî xişr û gewbþer û kincên giranbiþa lê 
kiribûn. Piştre wî dêlik berda, dêlik çû li cem wê rawestiya. Yî jî gazî mêrê wê 
kir û jê re got: “Raþîje jina xwe û tevlî xeml û xêza li ser bibe.” Li xwarzîyê xwe 
Jî fitilî û got: “Qesra te tije cariyeyên sþeþî ne û tu çavên xwe berdidî jina zila- 
mekî xerîb î ku ji welatekî dûr batiye û tu wê bi zor jê distînî.” Dûra ji xwlamên 
xwe re got: 'Riman bidinê” ku ev kuştina Mexribîyan bû. Diya wî bi þesret der- 
ket, li ber giriya û got: 78 pê ve min [tu kes] nîne. Vî jî gor: “ellabî ez dê wî 
bibim cem şaþên Mexribê û yên din” û ew kuşt. 


Jinek bi zabidî navdar bû ku nan nedixwar, Yaqûb şande pey û got: “Çend 
yojan li qesrê li nik min bimîne da ez bi te tebarik bibim.' Ew demekê li bal ma, 
rojekê carîyeyeke wî kete şerabxaneyê û dît ku jinika zabid tê de nan dixwe û 
rabû xeber da wî. Yî jê re got: 'Bi Xwedê ger ji te pêve kes pê bibise ez dê te 
bikujim.' Dû re lê kola û dît ku rast e. Li ser vê, ew rabû wî pêncsed dînar ji 
zabîdeyê re şand û got: 'Em bi mayîna te li cem me pîroz gêrane û kurapê min 
jî divê ku tu li qesra wî li cem wan jî bimînî da ew jî bi te mubarek bibin. Ew 
çû cem wan lê dû re rewşa wê dîyar nebû.” 


Wî domand û got: “Fz yekî camêr î xweşbîn bû ku li cem ber malmezinî 
tunebû; wî qencî bi zana û şerîermedaran re dikir û tu kesî jê gotineke bêyê 
nebiþîstiye. Ew dadmend û xwepêgirê bi şerîetê ve bû, pênc ferz nimêja xwe bi 
cemaet dikir, þirî li xwe dikir, ji pîrek û qelsan re amade bû û mafê wan dipþa- 
rast. Ev Yaqûb ew bû ku di sala pêncsed û heştê û beftan de (587/1191) 
Selabþedîn §emsedîn ibn Munqiz şandibû cem û jê alîkarî xwestibû. Ew bi nex- 
weşîyeke giran ketibû ku ji mirinê filitîbû û li kurê xwe Miþemed Ebû 
Ebdullaþ wesîyet kiribû da wefata wî veneşêrin, bila Misilman li ser nimêj 
bikin û wî li benda rê veşêrin da rêwî reþmê lê bînin.” 


Ew di meha Rebî” elewelê de wefat kiribû û dema hikimdariya wî panzde 
sal bûn ku piştî wî xelkê bi kurê wî Mihemed re peyman çêkiribû û wî jî exla- 
qê bavê xwe domandibû. Lê dû re rewş guherî û bi wefata Yaqûb kêmasî 
ketibû malbata wî. Şêx Eb ul-Ebbas ibn Yamenît di sala şeşsed û çel û sisiyan 

(643/1245) de honraweya Ibn Remade*” ya li ser tarikselatan xwend ku bir- 
yara ser yê ku terka nimêjê dike û biryara ser yê ku li ser ranaweste mîna 


rewşa kafirî ye: 


Dema biryar pê bide lê wê bide alîyekî 
Hikmê li ser mîna hespê bê bereket e 

Hem Şafiî, hem Henbelî hem Malikî 

Li gor xwepêgirtina aşkere weha dibêjin 
Ebû Henîfe kuştina wî napejirîne lê 

Ji bo wan derba dijwar î xedar pêşniyaz dike 
Ev in biryar û gotinên hemî pêşewayan 

Û mezintirê wê tiştê ku min dawiyê gotibû 
Heçî Misilman xwîna wan masûm e 

Ta ku bi rohniyeke hejmetmayî bi pêş keve 
Mîna zina û qetlê di mercên wan de 

Tu li vê hedîsa rewan binihêre 


Maneya gotina wî ya xwepêgirtina eşkere gotina wî ya: 
Zanîna navbera perestin û kufrê terka nimêjê ye. 


Maneya gotina wî ya dawî jî: 
Xwîna kesê Misilman ne bi sê tiştan be helal nabe - - , ta dawiya hedîsê. 


Ew Mihemed ibn Cafer Îsa bû, Sibt ibn Cewzî, AMi»a:, 8/468.‏ "د 

Sala Pêncsed û Not û Şeşan (596/1199) 


SÎ)? 


Heya kete vê salê [596/1199] jî hê li ser Şamê hesar hebû, ji xwe Melik 
Adil Nûredîn Arslanşahê xwediyê Mûsilê jî, Melik Kamil ji ser Mêrdînê 
rakiribû û ew jî bi leşkerê Riha û Heranê û gelek Tirkmenan ve çûbû Şamê. 
Efdel bi leşkerê xwe ve dereng mabû û di hivdeyê meha Seferê de gihabû 
Neqeba Şehûra û Melik Kamil jî di nozdeyê wê de li qesra bavê xwe ya piçûk 
ya raserî Şerefeyê daketibû. 


Melik Efdel çûbû merca Seferê, Melik Zahir jî çûbû Helebê, wan tiştên 
ku nikaribûn bar bikin şewitandibûn û Melik Efdel jî çûbû Misrê. Melik 
Adil, Nasihê kurê Henbelî, birayê wî Şehabedîn û yên din anîn ku berê 
Melik Efdel sozê qazîtiya Şamê bi Nasih re û bi Şehab re jî yê mihtesibiyê”" 
dabû. Melik Adil ji wan pirsîbû: “Ew çi bû ku şikandina deriyê Feradîsê û 
serkeftina neyarên min li ser min û rêtina xwîna min bi we dabû kirin?” 
Nasih jê re gotibû: “Ji şaşî û kêmasiyên me û ji bexşandina Siltan pê ve tu tişt 
nînbû.” Melik Adil jî gotibû: “Ma çi ji min li pêşberî we çêbûbû ku we ev 
pêwîst dêrabû? Bi rastî ger ne ji bo gotin û navnoya bidarvekirina şerîetme- 
darekî bûya, min yekî ji we jî sax nedihişt, lê bajar yê we ye û hima wî hîbeyî 
min bikin.” û ew ji Şamê derxistin. 


Melik Efdel bixwe çû Misrê û Adil jî Necîb ud-Dîn Mihemed Edlê 
Zebedanî li pey şand ku jê re bibêje: “Xwe baş bike! Ez ji te re weke bav im û 
çi tiştê ku tu bivêyî li cem min heye.” Wî ji Edil re got: "Jê re bibêje; ger tiştê 
ku dibêje rast be nexwe bila neyarên min yên Selahî ji cem xwe dûr bike!” Ev 
nûçe giha Selahîyan û wan ji Adil re got: “Çira em rûdinên? Rabe em herin.” 


so! Erka mihtesibiyê bi gelemperî yek ji erkên girîng yên Îslamê bûn ku xizmetkar û nobedarên mihtesibiyê hebûn 
herdem li bazar û çarşîyan digeriyan û çavdêrî li goşt, beroş û merbexî û karên paqijiyê dikirin. Herweha çavdêriya 
: heywanên bar û xwedîyê wan dikirin da zêde bar li wan nekin û çavdêrî li ajoyan û ajotina wan dikirin, li wergirtina 
kincên bê rê û lêdana pir li zarokan ya bi zerar dikirin. Qelqeşendî, b. n., 3/483, 4/37, 5/451; Meqrîzî, el-Mewaiz 
we l-Î ' tîbar, 463-464. 

û bi qasî qonaxekê da pey Melik Efdel, Melik Efdel li Bilbîsê daket û Melik 
Adil jî li Sayîhê daket. Melik Efdel vegeriya û li ber rêz bû lê ew şikiya, heva- 


lên wî jê cuda bûn, ew çû ket Qahîreyê û deriyên wê qefalt. 


Melik Adil hat û li Berekeyê daket, Seyfedîn Ezkeş ket navbera wî û Efdel 
û li hev kirin ku Melik Adil Meyafarqîn, Cebel Cûr*” û Diyarê Bekir bide wî 
û ji dêl ve Misrê jê bigire. Di meha Rebî 'elaxerê de Efdel ji Misrê derket û 
Melik Adil ket Qahîreyê, qencî bi Ezkeş kir û ji Efdel re got: “Hemî kesên bi 
te re ji min re [ji bo piştgiriyê] nivîsandin ji bilî Seyfedîn.” Melik Adil Ezkeş 
da pêş, hikmê welêt xist destê wî, qazîtî da Sedredîn Ebd el-Melik ibn Dirbas 
el-Hezbanî û Şêxê Şêxan ibn Hemûye danî ser dersdariya Şafi'î û 
Meşheda/Civatgeha Hiseyn û çavdêriya tekyeya sofîyan jî pê ve girêda. 


Wezîr Sefîyedîn ibn Ebdullah ibn Elî ibn Şukur li odeya Fadil li ser 
hikmê wezîrtiyê rûnişt û bû çavdêrê qeyd û bendên ku karûbar digihandin 
destên xwediyê xwe û di baştirîn rêgehê de meşiya. Melik Efdel çû 
Meyafarqînê û Melik Adil jî kurê xwe Melik Kamil Mihemed xwest Misrê. 
Ew di bîst û sisiyê Şabanê de ji Şamê derket û birayê wî Melik Mi” ezem Îsa 
jî ew heya Serê Kanîyê bi rê kir. Îmad el-Katib gotiye ku ew pê re heya Misrê 
çûyiye û li ser gotiye: 


Misrê te ji bo siltaniya xwe vexwendiye 
Tu gazîya wê pêk bîne ku ne derew e rastî ye 


Bêguman nêzîk bû ku dest ji min berde dem 
Lê Mihemedê Ebû Bekirê Eyûb giha min cem 


Di dehê Remezanê de Melik Kamil gihîşt Misrê û Melik Adil jî çû 
Ebaseyê** pêşiya wî û ew daxist wezaretgehê, ji xwe berê Adil ew bi qîza bira- 
yê xwe Selahedîn re zewicandibû ku hingê pê re raza. 


Heya hingê Melik Adil xutbeya kurê Melik Ezîz nebirrîbû lê piştî hingê 


wî şerîetmedar dan hev û pirsî: “Ma desthilatdariya kesê biçûk li ser yê mezin 


*# Cebelcûr [Çepaqçûr/Çebexçûr ango Bîngola niha] kûraneke mezin e ku bi ser Eyaleta Diyarê Bekir ve bû û yek 
ji deverên Ermenîyan bû. Yaqût, b. n., 2/119; Bundarî, b. n., r. 333, not 2. 

07 Ebase navçeyeke biçûk ya Misrê ye ku kesê ji Şamê here Misrê pêşî digihîjê. Yaqût, b. n., 4/84. Li gorî Meqrîzî jî 
gundek e dikeve navbera Bilbîs û Salihîyeya navçeya Sedîrê. Meqrîzî, Xize, 2/232 

çêdibe?” Wan got: “Desthilatî li ser yê piçûk tê kirin.” Ma dibe ku du kesên 
mezin bibin cihgirên wî?” Gotin: “Na, çunkî deshilat gava ji bingehê ve ne 
dirust be dê çawa cihgirî dirust be.” Li ser vê wî xutbeya kurê Ezîz birrî û ji 
xwe û dû re jî ji kurê xwe Melik Kamil re da xwendin. 


Di vê salê [596/1199] de ava Nîlê kêm bû û negiha sêzde (zîra 'an/gazan) 


û bû xela û weba hat. 
[Mirina] Xwarizmşab Tikiş ibn Arslanşab 


Ibn Etsizê kurê Tahir ibn Hiseyn ku bernavkê wî Elaedîn bû, ew yekî 
mêrxas î camêr bû ku cîhanê ji Çînê, Hindê, Amûderyayê heya Xorasan û 
deriyê Bexdayê xistibû bin destê xwe û cihgirê wî jî li Hulwanê*“ bû. Di 
dîwana wî de sed hezar şerkar hebûn û ew bû ku koleyê wî Meyancîq leşkerê 
Xelîfe şikandibû û Dewleta Selçûqîyan ji holê rakiribû û bisporê zanîna 
mûsîkê bû ku di serdema wî de kesî jê çêtir li ûdê nedida. 


Tê gotin ku Batinîyan ji bo kuştina wî yekî amade kiribû ku ew pir bi 
îhtîras bû, şevekê wî di çadirê de dest pê kiriye li udê xistiye û wisa li hev hati- 
ye ku wî honraweyeke biyanî/Farisî xwendiye ku tê de “Men bebî tom.(Min 
tu dîtî.)” hebûye, ji ber vê nîvristeyê yê Batinî jê tirsiyaye, recifiye û lêxistiye 
çûye. Dû re ew hatiye girtin û bi bal wî ve hatiye birin ku wî jî zor dayê ta ku 
li xwe daniye û wî jî ew kuştiye. Ew herdem bi xwe beşdarî cengan bûye heya 
ku çavekî wî di şer de çûye. 


Wî digot ku, ger şah bi xwe nekeve cengê ew ji desthilatdariyê re nabe, 
çunkî dibe mîna pîrekê. Wî qesta Bexdayê kiribû, ji bo vê jî wî leşker dabû 
hev, ew li dora xwe kom kiribûn û çûbû heya Dehistanê”* û di remezanê de 
lê miribû. Wan di tabûta wî de ew biribû heya Xwarizmê,”“ ku ew li cem 
malbata wî hatibû veşartin û kurê Siltan Mihemed ketibû cihê wî. 


5% Hulwan li paşiya tixûbê Sewadê ye ku ji hêla Bexdayê ve digihê çiya. Yaqût, b. n., 2/334 
55 Dehistanê welatekî navdar yê hêla Mazendêranê ye ku nêzîkî Xwarizm û Curcanê ye. Yaqût, b. n., 2/558 
% Xwarizm herêmeke fıreh e ku serbajarê wê Curcanîye ye. Yaqût, b. n., 2/452 

Qazî Fazil Ebd er-Reþîm ibn Elî )529-596/1134-1199([ 


Ibn el-Hesen el-Beysanî el-Katib ku di sala pêncsed û bîst û nehan de 
(529/1134 ) li Beysanê hatibû dinê û li Misrê mezin bûbû, di vê salê 
(596/1199) de koça dawî kiribû. Ew li ser zanîna edebiyat, name û peyam- 
nivîsînê dixebitî û tê de pir bi serketî bû ku di wê babetê de yekemînê dema 
xwe bû. 


Selahedîn herdem di civatan de digot: “Texmîn nekin ku ez bi şûrên we 
welatan vedigirim, lê ew bi xameya Qazî Fazil e.” Selahedîn di hemî kar û 
barên xwe de pê dişêwirî. Wî pir îbadet dikir, Quran dixwend û di gelek 
nameyên xwe de alîkarî ji ayetên Quranê werdigirt ku nameyên wî bi qasî 
deh bergên kitêban tê hene. Ji nameyên wî yek jî ew e ku ji Xelîfe Nasir re 
nivîsiye û jê peymana siltaniyê xwestiye [ku dibêje]: “Ger Dîwan qencî bike 
û daxwaz û vebuhtîkirina me bîne cih baş e, ger na em dê barê ku me rahiş- 
tiyê hilgirin.” Wî carekê bihîstiye ku yek ev xwendiye: 

Bêguman xame afirînerê kincê nivîskar e. Wî jî gotiye, nivîskarê nahs. 


Ji honraweyên wî: 


Were bal vî ewrî ku bêşik birayê te ye 


Ger ku derketina xwe ji me bixwaze 


Ger dilopek baran jê negihîje me jî 


Dê ji rastê te ve têra me qencî bike 


Fazil bi xwe yekî pesingo bû çawa ku Îmad el-Katib jî gotiye: “Wî bi sed 
hezar risteyên honraweyan pesin daye, ew ji merivan vekêşayî bû, çunkî gava 
yekî ku ew nas nedikir selam bidayê wî ew dûr dikir û gava rastî yekî bihata 
û selam nedayê ew nêzîk dikir.” 


Dema destdanîna ser Qahîreyê ji Melik Adil re eseyî bû, hingê ji tirsa 
wezîrê Melik Adil Sefiyedîn ibn Şukur ku di navbera wan de dijîtî hebû, ji 
xwe re niyaza mirinê kir. Çunkî ew ditirsiya ku gazî wî bike û wî kêm bixîne, 
ji ber vê jî ew di wê şevê de heya spêdeyê hişyar ma, digiriya, nimêj dikir û zarî 


bi Xwedê ve dikir heya ku bû sibe û wefat kir. 


77 Ji bo agahên ser Qazî Fazil bnr. li pêş r. 45, têbinî 20. 

“ 


Roja ketina Melik Adil ya Qahîreyê rastî roja wefata Qazî Fazil hat ku ew 
li gora xwe ya li Qerafetê hat veşartin. Wî medreseyek li Qahîreyê ava kiribû, 
weqfên dayimî li ser danîbûn û hinek ji kitêbên xwe ku sedhezar berg bûn 
biribû medreseyê. Herweha weqfeke giştî jî danîbû ser dîlan ku gelek kes pê 
[ji tengasiyê] xelas dibûn. Ji cihê wî ve Ibn “Uneyn** bi pênc perçeyan avêti- 
yê ku ev ji wan in: 


Çend xwedî Tebedrumên ji hedê der hene 


Ku berî te piştxûlên weha tunebûn 


Germiya diya melikekî ger rewşa wî îdare bike 
Ma tu çi kesî kabira û Beysan çi ye 


Te fedla yekî teqwa yî paqij dîyar kiriye 


Lê Xwedê jî dizane ku ew bêbextî ye 


Heywan di şevê de sicûda xwe dirêj nake 
Ji bilî dema ku sûdanî xwe li ser bitewîne 


Qazî Fazil digel xurtî û saxlemiya wî ya di dîn de û pêwendiyên wî yên bi 
zana û qencan re xuynazik û rewançê bû ku serpêhatiya navbera wî û Melik 
Ezîz Osmanê kurê Selahedîn qenciya exlaqê wî dîyar dike. 


Ew jî ev bû ku Melik Ezîz li Qahîreyê dibe bengiyê stranbêjeke bi navê 
Umm ul-Metaya û dilê xwe dibijînê, ev xeber digihîje Selahedîn lê ew pir li 
dij derdikeve û herweha dijî Qazî Fazil jî ku herdu pêkve li Qahîreyê bûn. 
Ew ji dengbêjê û dengbêj jê hat xedexekirin, lê ya dilê wî de tê de bû û wan 
demekê weha domand. Dû re dengbêjê ji Melik Ezîz re diyariyên navbera 
wan yên veşartî ku xareke enberê jî di nav wan de bû, şand. Ew carê ji xwe re 
pê dilîst û bêhn dikir, lê ew ji destê wî ket û bû du felqe ku di nav de bişko- 
jeke zêrîn hebû. Ew li ser fikirî lê tu maneyekê neda wê û rabû xar û bişkojê 
ji Qazî Fazil re şand û jê xwest ku wê jê re rave bike, wî jî bi çend risteyan ber- 


sîv jê re nivîsî: 


5% Ew Şerefudîn Eb ul-Mehasin Mihemed ibn Nesr ibn Hiseyn ibn `Uneynê Ensarî bû ku bi eslê xwe ji Kûfeyê bû 
û li Şamê ji diya xwe re bûbû. Ew navdartirîn honrawehonê serdema xwe bû û yê paşî bû jî ku piştî wî kesî mîna wî 


nehatiye û di sala 630/1232'yan de miriye. Ibn Xelîkan, b. n., 4/268-272 

Wê bi xareke enberîn û tê de jî bişkojeke 


xamzêrîn û şûrveşartî te perû kiriye 


Bijkoja di enberê de maneya wan ew e 
Ku bijkoj jî weha di tarîtiyê de veşartiye 


Qazî Fazil her pesingo bû ku Wecîhê Misrî li ser weha dibêje: 


Di destê wî de xame ku pê çarenûsa biryardayî nîşanî te dide 
Rohniya tarîtiyê ji qelema wî pê ve nîne gava tîrêj dide 


Tê (vê sala 596/1199'an) de Mîr Sarimudîn Qaymazê Necmî wefat kir 
ku yek ji mezintirîn memlûkê Necmedîn Eyûb bû û li nik Selahedîn gelek 
qedrê wî hebû. Gava bajarekî vedigirt ew dispartê û lê amin bû, ew yekî pir 
bi xêr, bi qencî, bi nimêj û tiştê baş bû. Wî pira navbera Xesfîn*” û Newayê'” 
û yên din û medreseya cînarê mala wî ya navdarê bi Qaymezî li bin keleya 
Şamê ava kiribû. Melik Adil ew li Şamê kiribû gerînendeyê karûbarê kurê 
xwe Melik Mi ezem Îsa. Ew di Cemadeûlayê de li Şamê mir ku malekî wî yê 
pir derket holê, tê gotin ku di binê berikê de sed hezar dînar hatine dîtin. 


*” Xesfîn gundekî bi ser Hewranê ve ye ku dikeve ser riya Misrê û di navbera Newa û Urdin de dimîne. Yaqût, b. 
n. 2/424 


+% Newa bajarokekî bi ser Hewranê ve ye ku navbera wê û Şamê du qonax in. Yaqût, b. n., 5/353 

Sala Pêncsed û Not û Heftan (597/1200) 


Sy? 


Tê (di vê sala 597/1200'î) de Xelîfe, Nesiridîn Nasir ibn Mehdî kir cih- 
girê wezîrtiyê û destûr da Qazî Şehrezorî ku ji Bexdayê derkeve. Hingê hat 
pirsîn ka xwîna Hiseyn (e. s.) yan jî ya Helac*"! qenctir e. Ev jê re pir giran û 
mezin hat û got: “Çawa dibe ku weha bê pirsîn, çunkî dilopek ji xwîna 
Hiseyn ji sed hezar xwînên Helac çêtir e.” Xwediyê pirsê got: “Xwîna Helac 
li ser erdê Ellah, Ellah nivîsiye.” Wî jî got: “Yê gumanbar hewceyî paqijiyê 


2% 


pê 2 


Tê (di vê sala 597/1200'î) de bûyerên mezin qewimîn ku di salên bihurî 
de nebûbûn. Yek ji wan daketina Nîlê bû ku di serdema Îslamê de tenê care- 
kê çêbûbû. Aveke ewqas hindik di Nîlê de mabû ku li Misrê bû xela û 
weba/kula Helebê عمط‎ xelk jê reviyan çûn Mexrib, Hîcaz, Yemen û Şamê û 
mîna destê gurandî ji hev veqetiyan û li her derî belawela bûn. Ew ji sala çar- 
sed û şêst û sisiyan (463/1070) ya serdema Mustensir*" xedartir bû ku meri- 
van di vê salê de, zilam kurê xwe yê piçûk serjê dikir û diya wî jî pê re alîkarî 
dikir û dipijand û dibirijand. Siltan komek ji yên ku weha dikirin şewitand 
jî lê dîsa ew neqediyan; zilaman dostê xweyê herî jêhezkirî gazî mala xwe 
dikir da wî biezimîne, lê wî ew serjê dikir û dixwar. 


Herweha bi ceweta nexweşan gazî bijîşkan dikirin û ew dikuştin û dixwa- 
rin, wisa bûbû ku êdî ji ber xwarinê kelaxên mirî û cendekên wan winda 


Ew Mûxîs Hiseyn ibn Mensûr Helacê zahid yê navdar e ku eslê wî ji Beydaya Faris e lê li Îraqê mezin bûye û di‏ اله 
sala 309/921 de li Bexdayê hatiyê îdamkirin. Zana û çeknas li ser bûne du beş; hinek ji ber gotinên wî yên mîna‏ 
Ena l-Heq/Ez Xwedê me wî kafir dibînin ku ji ber vê yekê jî civata Qazî û şerîetnasan bi hemramaniya xelîfeyê‏ 
Ebasîyan Muqtedir cezayê îdamê lê birrîne û hinek jî wî pir mezin dikin û aşiqê Xwedê yê “fena fî l-Lah” dibînin.‏ 
Ibn el-Esîr, b. n., 7/4-6; Ibn Xelîkan, b. n., 2/118-133; Ibn en-Nedîm, el-Fihrist, Dar el-Me rîfe, Beyrût, bêtarîh,‏ 
Ibn Kesîr, b. n., 11/101-109.‏ ;269-272 

š2 Ebû Temîm Me`d el-Mustensir Billah ibn Zahir li E`ezazî Dînîllah ibn el-Hekîm ibn `Ezîz ibn Mu`îz li 
Dînîllahê Fatimî bû ku di sala 487/1094'an de miriye. Ibn Esîr, e/- Kzzzil, 8/497-498; Ibn Xelîkan, b. n., 4/443- 
445; Ibn Kesîr, b. n., 12/116; Ibn Xeldûn, Tarfxa ibn Xeldûn, 4/62-64; Ibn Texreberdî, b. n., 5/137. 

dibûn; xelkê zarok ji kolanan direvandin û ew dixwarin. Siltan di demeke 
kurt de dused û bîst hezar mirî kefen kir û riyên Mexrib, Hîcaz û Şamê hê jî 
bi hestiyên merivan dagirtî bûn û îmamê mizgefta Îskenderîyeyê di rojekê de 
li ser heftsed cendekî/cesedî nimêj kir. 


Di meha Şabanê de erdhejeke hêzdar î dijwar çêbû û di yek saetê de li 
hemî cîhanê belav bû, avahiyên Misrê wêran kir û gelek kes di bin kavil û 
dêrisan de mirin. Dû re gihîşt Şam û qeraxê deryayê û bajarê Nablusê wêran 
bû û ji bilî taxa Semretê dîwarek li ser pîya nema û sih hezar kes di bin xirbe- 
yan de mirin. Eka, Sûr û temamên keleyên qeraxê hedimîn û erdhej gihîşt 
heya bajarê Şamê û minareya rojhilat ya mizgefta Şamê hate xwar, ji bilî hin- 
dikekî pirê Kelaset û Bîmaristana Nûrî û temamê derûdorê Şamê jî hate 
xwar. Xelk reviyan meydanan û şazde şerefeyên mizgeftê terabûn û kumbeta 
Nasirê qelişîn, Banyas, Huneyn û Tibnîn jî wêran bûn. 


Hinek ji 82 albekê derketin çûn ku ji çiyayê Lubnanê rimbêza biçinin, 
du çiya bi ser wan ve hilweşiyan ku hemî mirin. Keleya 82 albekê digel kevi- 
rên wê yên mezin û saxlemiya wê jî dîsa hedimî û ew giha heya Hims, Hema, 
Heleb û hawîrdoran. Erdehejê deryayê birrî heya Qibrisê ku ew bû dû şeq û 
bû çiyayê sîlekanê, keştî avêtin qeraxê, ew şikiyan û dû re dirêjî Xelat, 


A513 
e 


Ermenistan û Azerbaycanê*“ û Cezîreyê bû û bi nêzîkayî hejmara yên ku di 


vê salê de çûn hilakê û mirin milyonek û sedhezar kes bûn. 


Di destpêka meha Zilqadeyê de Dimeşq hat dorpêçkirin, Melik Efdel û 
Melik Zahir hatin û Melik Adil jî li Misrê bû, Bişare jî li Banyasê bû. Melik 
Adil ew berê bi mîrgehî digel Huneyn û Tibnîn û hinekî din dabû Mîr 
Fexredîn Ciharkes/Çerkez. Dema Melik Efdel û Zahir daketin ser Şamê 
hingê Bişare jî hat hawara wan û çend rojan şerê wê kirin ku Melik Mi ezem 
Îsa lê dima. Ev nûçe giha Melik Adil û ew bi leşker ve derket û li Banyasê 
daket, wî şand, karûbar li hev rast kir. Efdel û Zahir pê ve çûn heya gihan 
Dergahê Feradîsê û xana Tiqyedîn şewitand, lê Mi“ezem bi wan re şer kir, 
welat parast. Ew du mehan li ser man, lê Melik Adil meriv şand da navbera 
herdu birayan xerab bike û paşiya meha Zilheceyê ew ji ser çûn û Melik Adil 
jî çû kete Şamê.>“ 

“`Ew hešêimeke firöh e ku êüönên wê ji hêla #ojhilae veji Berde e dêst pè dike HEyx Erzincanê jiojayaye ûjllbakte 


ve jî digihê welatê Deylemê. Yaqût. b. n., 1/155 
%4 Ji bo vê bûyer û dijbendiya Eyûbîyan bnr. Ibn el-Esîr, b. n., 12/160-163; Ebû Şame, Zey/, r. 32; Ibn Wasil, b. مص‎ 3/116-120. 


ı94 





Melik Mi” ezem, Fexredîn Çerkez û Zeynedîn Qeraca çûn dora Banyasê 
pêçan ku Hisamedîn Bişare lê bû, wî şerê wan kir ku kurê wî tê de hat kuştin, 
lê ew ji welat derxistin û Fexredîn Çerkez ew vegirt û Zeynedîn Qeraca jî 
Serxed sitand. 


Tê (di vê sala 597/1200”î) de Ezedîn Îbrahîm bin Mihemed ibn Ebd el- 
Melik ibn Miqedem*" wefat kir, bavê wî jî kuştiyê Erefayê bû. Ew yekî zana 
yî mêrxas bû û Barîn, Famya,“ Menbec, Rawendan'” û çend keleyên din yên 
wî bûn ku Melik Zahir ji bilî Barînê yên din tev jê sitand. Ew mir û li Şamê 
li Eqîbeyê hat veşartin. 


Cemaledîn Eb ul-Ferec“'* 


Ebdurehman ibn Elî ibn Mihemed ibn el-Cewzî neseba wî digihîje Ebû 
Bekirê Sidîq (r. e.) ku li Bexdayê çêbûye û hêj sê salî bûye bavê wî wefat kiri- 
ye. Meteke wî ya qenc hebûye û xwediyên wî jî tacirê misê (paxir) bûne. Min 
di hinek bihîstinên wî de dît û Ebdurehman Sefar jî nivîsî ye ku gava guvrik 
bû hingê meta wî ew biriye mizgefta Eb ul-Fezil ku pê hedîs û Quran daye 
guhdarîkirin. Wî fiqih (hiqûq) li cem Ebûbekirê Dînewerî el-Henbelî û Ibn 
el-Firat xwendiye, wî gelek hedîs û wez xwendiye û li ser zanîna fenê/hune- 

“rê xebitiye û di gelek ilmê cuda de kitêb nivîsîne. Ew beşdarî civata xelîfe, 
wezîr, zana û giregiran bûye û herî kêmtir kesên ku dehhezar kes beşdarî 
wa'z û civatên wî bûne, Xwedê ew xistiye dilê xelkê û bi heybeta wî ew daye 
pejirandin. Ew di cîhanê de yekî zahid bû û min bihîst ku di dawiya temenê 
xwe de li ser minberê digot: “Min bi van tiliyên xwe du hezar berg nivîsiye, 
sed hezar kesî li ser destê min tobe kiriye û deh hezar Cihû û Xiristiyan li ser 
destê min Misilman bûne.” 


Di her heft rojan de Quran xitim dikir û ji bilî roja înê ku diçû mizgeftê 
yan jî wa zê ew ji mal dernediket. Tu car wî bi tu kesî re henek nekirîne û bi 
zarokan re nelîstiye û tu carî ji cihê ku helaliya wî ne eseyî bûye, jê nexwariye. 
Ew yekî xeberxweş î zarşêrîn bû ku dused û pêncî û hinek berhem di ilmê 
cuda de nivîsîne. 


5ı5 Ew Ezedîn Îbrahîm ibn Mihemed ibn Ebd el-Melik ibn Miqedem bû ku yekî mêrxas î zana bû û di vê salê 
(597/1200) de wefat kiribû. Bnr. Ebû Şame, Zey/, r. 32. 

5'ê Famiya, bajarekî mezin û navçeyeke qeraxê Himsê ye ku jê re Efamya jî tê gotin. Yaqût, b. n., 4/264 

5ı” Rewandan keleyeke asê û kûraneke devera Helebê ye. Yaqût, b. n., 3/22 

n., 3/116-119; Ebu‏ نط Ji bo agahiyên li ser wî bnr. Ibn el-Esîr, b. n., 10/276; Ebû Şame, Zey/, 33-42; Ibn Xelîkan,‏ لد 
l-Fîda, hMs«xteser, 2/190-191, Ibn Kesîr, b. n., 13/24-25; Ibn Texreberdî, b. n., 6/157-158.‏ 

Beþsa bûyerên ku di civatên wî de ji تأستهرا‎ 014712 ve qewimîne 


Rehma Xwedê lê be, rojekê di wezê xwe de got: “Cîhan çemê Talût e, lê 
derbas bibin lê ava nekin. Yek rabû û pirsî: “Ez dê çawa bikim dema evîna wê 
ji wê rojê ve ku hezkirina şehwetan bi merivan hatibe spehîkirin, ketibe xul- 
yaqeta min.” Wî got: “Ji bilî yê ku kulma xwe têra pêwîstiyên xwe ji hizr û 
ramanan dagirtibe.” Wî got: “Bi Xwedê çi kesê ku armanca wî bê cih, dê 
ecelê wî ji bo veqetandinê bilezîne.” û domand: “Dewarên bar di hundirê 
qonaxan de ne û meriv jî razayîne.” Dîsa got: “Kesê ku bibêje: “gewher, per- 
tal, navûdeng, xwendin û xwendî` ew tê nagihîje, çunkî ew ne tiştên ber 
gumanên amîyan in; lê tu bibêje: “Min bawerî bi tiştê ku ji cem Xwedê hati- 
ye û Resûlê wî jî rastdêraye, aniye” lewra ev tiştekî wisa ye ku her kes fêhm 


dike.” 


Rojekê wa”z li Xelîfe dikir: “Ey serdarê bawermendan, ger tu bipeyivî dê 
tirs ji te be û ger tu nepeyivî dê tirs li ser te be, lê ez bi xwe tirsa li ser te ji tirsa 
ji te çêtir dibînim, çunkî ez domandina rojên te divêm. Bêgûman gotina: 
“Xwe bi Xwedê biparêze.” çêtir e ji peyva: “Hûn ji ehlê Beytê ne û bexşandî 
ne.”, çawa ku Hesenê Besrî?” jî gotiye: “Hevaltiya kesên ku pêşî te ditirsînin 
lê dû re te ewle didêrînin, ji hevaltiya kesên ku pêşî te ewle digerînin û dû re 
ditirsînin çêtir e.” 


Umer ibn el-Xettab digot: “Gava ez pê bihisim ku serkarek zalim e û 
zilmê li gelê xwe dike û ez nikaribim wî biguherînim, hingê ez jî zalim im.” 
Ey serdarê bawermendan, Yûsuf (e. s.) di dema xelayê de têr nedixwar da bir- 
çiyan jibîr neke û Emer [r. e.) jî sala qatî û xelayê li zikê xwe dida û digot: “Tu 
bikî qurequr û nekî qurequr jî bi Xwedê heya ku Misilman birçî bin ez te têr 
nakim.” El-Mustedî” bixwe jî pir xêr dikirin, birçî têr dikirin û hepsî berdi- 


dan. 


Wî digot: “Di mezinkirin û qedirdana Quranê de mezhebê Şafı”î ji yê 
Ehmed (Henbelî) mehkemtir e, çunkî li cem Ehmed kesê bêdesmêj jî dikare 
destê xwe bidê, lê li cem Şafı “î ger Quran li ser deveyê be jî yê bêdesmêj nika- 
re hefsarê wê bikişîne.” 


*'? Ebû Seîd Hesen ibn Ebî Hesen Yesarê Besrî ku yek ji mezin û ustadê peyrewan bû ku di sala 116/734'an de li 
Besrayê wefat kiribû. Ibn Xelîkan, b. n., 1/226-228 

Quranxwînekî li cem wî ayeta “[ Heta ye'tiye we 'dullabî [Inn Ellabe) la 
yuxlîf ul-mî 'ad: Heya ku wa هل‎ Xwedê bê, bêguman Xwedê wada xwe 
venagere.” Xwend. Wî got: “Mudet deyn e, lê daxwazkarê wê li kû ye?” 


Ji bo gotina wî ya “Ez seyidê zaroyên Adem im.” û gotina wî ya “Min ji 
Yûnusê(e. s.) kurê Meta qenctir nebînin.”?! Wî bersiv da: “Ev rewşa şepaliya 
ser rûyê kemilî ye.” 


Ji bo qewirandina parsekî jê hat pirsîn, wî got: “Ger ku tu ne ji bo bergî- 
danekê wî nêzîk bikî pîroz e, lê tu wî ji şer dûr bike ji şer.” 


Yekî jê pirsî: “Adem ji Xwedayê xwe çend gotin wergirtin, ? te ji kû wer- 
girt.” Wî got: “Kur ji bo malê ye.” û yek ji civatê kete: cezbê, wî got: 


“Cemaledîn” û ew şaşmayî hişt, lê dû re honrawe xwend: 


Min evîn veşart ta ku ez qels kirim 


Û dema ku êş bê veşartin dikuje 


Navbera herdu çavên te qermûçekên xewê ne 
Tu xewê ji ribatê kewan re bihêle 


Rojekê li hinekên ku di civata wî de digiriyan û diketin cezbê nihêrî û ev 
riste xwendin: 


Ger rexnegir/teُ nekar dev navêjine min 
Dê refên kevokên ku ketine diyaran dev bavêjin 


Tu gazî min dikî û min digirînî, kesê ku 
Evîndar be qêrinên bê rondik diavêje 


Çawa ez dê bi ya erzşikênan bikim ku behsa wan 
Min bêxew dihêle û erzşikên jî bi şev radikevin 


Sûretê Re`d (13), ayet 31.‏ 20د 

Ew Yûnis Pêxember (e. s.) e ku ji bo Mûsilîyan hatibû şandin û gora wî li qeraxê çepê yê bajarê Mûsilê li‏ ده 
Îraqê/Kurdistanê li ser girekî bilind bi navê Girê Tobeyê ye. Yaqût, b. n. 2/48‏ 

52 Sûretê Beqere (2), ayet 37. 

Yekî din jî kete cezbê û wî ev xwend: 


Wî her ji şewqê gilî dikir mîna ku 


Ji hinvên xwe bihn berdida û diaxivî 


Û digiriya ku ez jî ji dilovanî pê re digiriyam 


Gava hêsirên min neman ez bi xwînê digiriyam 
Di serpêhatiya çêlekê de jî got:*” “Ger Xwedê ji wan re dirust bidêra ew 


ji bo îbadetê golikê bêhizir û bi lez rezîl nedikirin, jixwe ji ga pê ve kes ji goli- 
kê re îbadet nake.” 


Wî merivekî bi qencî pesinand û got: 


Esaleta qenciya wî ji kevanê camêriya wî tê avêtin 
Di zemanê wî de yê feqîr bû mîna jûjî 


Rojekê quranxwînan di civata wî de xwendin birrî û wî jî ev xwend: 


Heçî xişir zîneta kêmasîyekê ye ku 
ji spehîtiyê temam dibe gava rindî kêm be 


Lê çi dema ku şepalî pir be 


Mîna delaliya te pêwîstî bi seredanê nîne 


Wî li ser Serdarê Bawermendan Elî digot: “Wî di şer de bêrawestan lez 
dikir û siruşta wî mêrxasiya bêteklîf bû; ma qey hatiye gotin ku ew li pêşberî 
palewanan dereng maye? Na.” 


Jê re hat gotin ku hinek ji weُ zê têr in û pê şol nakin, wî ev honrawe 
xwend: 


Gotin ker dizire min got bê misabeqe 
Kinc ji reng xalî bûn û pîyon tê de bûn ferezîn 


%3 Sûretê Beqere (2), ayet 51. 

Û domand: 


Wî li ser xaniyên xwe ferman kir 
U ez jî bi avêtina rohniya rojê re lê bûm 


Ji dûr ve serî ji bo selamê tewand 
Mîna ku niqobûyî bi tiliyên xwe nîşan bide 


Wî derba Emer (r. e.) li erdê Durê bibîr anî û got: 


Yê xayin tirsonek e û yê berî jî dilêr e. [Carekê] jê nifira li Yezîd ibn 
Me-“'awîye hat pirsîn, wî got: “Ehmed ibn Henbel lanet lê aniye, lê em jî dibê- 
jin: “Em ji ber tiştê ku aniye šerê qîza Pêxemberê me (e. s.) û bêbextiya wî ya 
li Pêxember kiriye ku li ser kurtanên deveyan şerab biriye Şamê û vê yekê dia- 
vêje ser Xwedê û Pêxemberê (e. s.) wî, jê hez nakin. Îcar ger hûn bi vê gotina 
me ya lihevanînê ya em jê hez nakin qayil dibin bibin, lê ger na em dê li dirus-. 
tiya dozê vegerin, yanî dirustdêrana laneta lê [li Yezîd]. 


Heçî bavê wî ye, ew di xefirandina eshabeyan de maye, lê hûn dest jê ber- 
didin û hûn li çareseriya kurê wî digerin.” Wî domand: “Resûlê Xwedê (e. s.) 
gotiye: “Ew kesê ku têkeve mala Ebû Sufyan, ew ewle ye”, lê Yezîd qet neke- 
tiyê, Mi awiye ketiyê.” Dû re domandîye: “Hûn wextê me bi behsa yekî ku 
bi dar/şûr li diranên ku Pêxember (e. s.) ew maçî dikirin, xistiye neherimî- 
nin, Yezîd ew kiriye mal û pertal ji bo gihîştina azweriya desthilata xwe.” 


Wî got: “Resûlê Xwedê (e. s.) gotiye: “Ez fitneya ser malbata (ehlê Beyta) 
xwe tînim bîra we” û ev sêbare kiriye. Dû re gotiye: “Ev deng negihîştiye 
xelkê Şamê.” Piştre gotiye: “Du kes çûne cem qazî û yekî ji wan doz li yê din 
kiriye û gotiye: "Deynê min li vî kêşxanî/deyyûsî heye.”, Qazî ji dozlêkirî pir- 
siye: 'Kêşxan ma tu çi dibêjî?” Zilam gotiye: “Tu dadwerê Misilmanan î, ma 
tu şerm nakî çêra min dikî.“ Qazî gotiye: “Min çêra te nekiriye” Wî gotiye: 
Belê, te ji min re got kêşxan.” Qazî gotiye: “Ma navê te ne Kêşxan e? Wî 
gotiye: “Na bi Xwedê” Qazî gotiye: “Lê navê te çi ye?” Wî gotiye: “Yezîd e', 
Qazî jî gotiye: Kêşxan çêtir e.” Wî gotiye: “Gelek wa'iz hene gava xitab 
dikin “b”ê dixin pêşiya “t”ê [ku dibe xibat, yanî daweşandin] û ev honrawe 


xwendiye: 

Ey daweşînerê ku ji ber nezaniya xwe ferq naxe 
Navbera xweşbêjan, lê belê hima diçerixîne 


Ez çewt diaxivim û yên nezan jî nexwe em 
Tu ferq di navbera qenciyên wan û yên min de nîne 


Rojekê wî di wa zên xwe de li ser gotina Xwedê ya “Dema yên ku bawerî 
bi nîşanên me tînin hatin cem te, bibêje; silav li we”, gotiye: “Adet ew e ku 
yê tê silav [li yê sekinî] dide, lê gava Pêxemberê me (e. s.) di Şeva Mi racê de 
ji tîrêjên heybetdar aciz bû, jê re hat gotin ku: “Em dê silavê li te bikin, silav 
li ser te ey Pêxemberê Xwedê û rehmet û bereketa Xwedê jî.` Ji xwe min 
xebera Pêxemberê me ya li ser feqîran jî zanîbû, ez birçî bûm xwarin neda 
min, ez tî bûm av neda min, ez nexweş ketim min ziyaret nekir. Nexwe vî 
deynê me yê ku li cem te ye bide, çunkî me feqîr pê hel kirîne û gava ew kesên 
ku bi nîşan û ayetên me bawer in, hatin cem te, bibêje; silav li we.” 


Wî domand: “Pêxemberê me (e. s.) roja vegirtinê digot: “Ey Xalid şûr 
bilind bike.” lê deng dihat Xalid ku dibêje: "Şûr deyne!” Bi zimanê hal jî jê re 
dihat gotin: “Ey Mihemmed, roja Uhudê dema Hemza hat kuştin te sond 
xwariye û gotiye "ez dê ji ber te ve heftê mezinî bikujim`, îca dema bû dax- 
waziya biryara edebdana amîyên derûdorên wan, me ji te re got: “Ger hûn 
wan ceza bikin bi qasî ezyetê ku dane we bikin.“ Jixwe qencbûna te divê ku 
tu wefayê bi yê ku tade daye te re jî bikî, lê te çawa sond xwar.` Nexwe bihîs- 
tina Xalid qenciyeke nihênî ye, lê peyva berde”, dibe hem bê maneya ji 
destê xwe 'berde” û hem jî maneya [dest] ji wan 'berde'. 


Beþsa Mirina wî 


Ew li bin gora diya Xelîfe rûnişt, ji minberê daket û pênc rojan nexweş ket 
û roja îna hivdê remezanê mir. Qîza wî qal kiriye ku wî di dema mirina xwe 
de gotiye: “We ji min re zîv anîne, ez dê çi bikim ji zîvan?” Xelkê Bexdayê jê 
re kom bûye ta ku kolan hatine dagirtin û xelk li ser mirina wî pir xemgîn 
bûne. Wî wesîyet kiriye ku li ser gora wî ev [risteyên jêrîn] bên nivîsîn: 





%4 Sûretê En'am (6), ayet 54 5 
%% Sûretê Nehl (16), ayet 126 

Ey pirbexşendeyê kesê ku li nik wî pir gunehkar e 
Gunehkar hat hizûra te û nîyaza efuya sûcê xwe dike 
Lê ez mêvan im û sezayê mêvanî jî qenciya pê re ye 


Beþaedîn Qereqûşê Xadim 


Ewê ku li Ekayê dîl bûbû û Siltan bi şêst hezar dînarî ew dabû berdan, ew 
bû yê ku keleya Qahîreyê, sûra dora Misrê û pira cem Pîramîdan ava kiribû. 
Bûyerên wî yên ecêb li cem Misrîyan hene ta ku kitêba bûyerên wî nivîsîne 
û navê wê danîne “Faşûş fî Hikmi Qereqûş”*“ 


Îmad el-Katib Miþemed ibn Miþemed 


Ibn Hamid el-Îsfehanî el-Munşi `ê?” (Katibê Înşayê) ku bi biraziyê Ezîz jî 


tê nasîn û me hinek ji nûçe û eserên wî got, wefat kir. 


Hafiz ibn Esakir behsa wî kiriye û gotiye: “Di sala pêncsed û nozdan 
(519/1125) de li Îsfehanê hatiye dinê û lê mezin bûye. Dû re çûye Bexdayê, 
li wê derê fiqha كدج‎ 1 xwendiye û hedîsê guhdarî kiriye. Ew li zanista edeb, 
xweşbêjî û bedewnivîsînê xebitiye û tê de bi ser ketiye. Ji wezîr "Ewnedîn 
Yehya ibn Hubeyre re xizmet kiriye û yek ji nivîskar û şairê wî bûye. 


Dû re ew di dema Nûredîn Mehmûd ibn Zengî de çûye Şamê û qazî 
Kemaledîn ibn Şehrezorî ew daniye ser medreseya li nik Bab el-Fereca cîranê 
hemama Qesîrê ku niha li ser navê wî ye. Hingê Necmedînê Eyûbê bavê 
Selahedîn jî li Şamê bûye, ew çûye seredana wî da qedrê wî bilind bike ku wî 
jî pesnê wî, dû re yê Nûredîn, Esededn û Selahedîn daye. 


Ew yekî hêja û zanayê bi ilmê edebiyatê bû, ew xwedî name, honrawe û 
pexşan bû û dîwanên Ereban ji ber bû ku gelek kitêbên hêja yên mîna el-Berq 
uş-Şamî, el-Feth el-Qissî fî Feth el-Qudsî, Xerîdet el-Qesr fî Şu eraî Ehl îl- 
'Esr, Rîsalet el- Utba, Xetfet ul-Bariq, en-Nehle** û yên din nivîsîne.” 


% Ji bo agahên ser bnr. li jor r. 3, not 11. 
527 Ji bo agahên ser bnr. li jor r. 2, not 10. 
هد‎ En-Nehþle we r-Reþle fî ı:-Tarîx ku Kitêba Ebû Ebdullah Mihemed ibn Mihemedê navdarê bi Îmad el-Katibê 


xwedîyê Xeffet el-Bariqê ye. Bnr. Îsmaîlê Paşayê Babanî, /4z/ «l-Meknûn Zeylu "ela Keşf uz-Zinûn li Hecî Xelife, 
berg 2, 629. 

Qazî Fazil ji bo wî digot: “Îmad mîna tetikê ber teqînê ye, yanî agir di 
hundirê wî de dadayî ye ku carina dîyar dibe.” Wî jê hez dikir û pesnê wî dida 
û henek pê re dikirin, ew bû yê ku ew xist ber xizmeta Selahedîn. 


Gava Feth el-Qissî nivîsiye ew nîşanî Qazî Fazil daye ku gotiye: “Ger ne 
Îmad ev kitêb binivîsanda dê çavwir bibûya” ji ber zahfîya gotinên wê yên 
manekûr. 


^ ^ 


Wefata Îmad di duşema paşiya remezanê de li Şamê bû û li goristana 
mutesewifan ya cem el-Menîb'a li ser rê hat veşartin. 


Hinek ji horaweyên wî: 


Qey ji dilovaniya we pê ve alîkarê min hene? 
Na, kesî bê hawarê nîne, dadê bikin yan jî neheqiyê 


Ji xeyala we pê ve tu seredanêrên min nînin 
Ger tu seredana min nekî jî nebe asteng jê re 


Li min dike barîn mîna ku dilê min 
Li nik we dîl e û ji we re hêsîr e 


Min nizanibû ku ez dijîm 
Piştî nasînê ez êdî aram im 


Ji xelkê Banasê/Banyasê re hesreta min heye 
Hezkirina jê gazî min dike û bîrhatin serî radikin 


Bihrîya min zêde dibe, mîna arezûyê min 
Çemê Yezîd pir dibe û yê Sewrê jî radibe 


Sarîya dilê min ê arezûmend ji çemê Berda ye 
Ku niha ez ji germayiya wî ewleyîxwaz im 


Min hûn winda kirin, jîyan jî li min winda bû 
Û roja hevdîtinê dê li qiyametê bibe 

Ey siwarê hespê westa ku rikêbê dikişîne 
Ew diçe lê rewşa wî ya şadî hindik e 


Dimeşq diçe hev û di bin wê de jî 


Naverastên çolê û qiracên wê tên qewartin 


Gava ez negihamê tu silavan bigihîne wan 
Tu lê bêhna xweş û lewentê bireşîne 


Ey bihnxweşî mizgîniya min ji sertiraşî re 
Dema mijdevan serkeftinê bigihîne min 


Mizgîniya şadiyê ji dostên qenc re be 
Ku çavan ziwa dike nezran tîne cih 


Tu li ewleyiyê şaşmayî bimîne ger 
Rojek bê ku ez bigihêm Deriyê Selametê 


Deriyê Feradîsê firdewsa wî û 
Niştecihên wê rindtirîn çavreş in 


Berze,” Seham*” û du Neyreb”'! 


Bi baxçeyên xwe yên xweş î bihnkafûr 


Ji bilî Şamê tu Bihuşta Daîmî nîne 
Di dil de ji bo wê arezûyek agirîn e 


Meydana wê ya Kesk û Feyh ur-Rihaba wê 
Û kaniyên wê yên şêrîn î zelal û paqij 


Mizgefta Rehbe û Kumbeta wê ya 


Bilind û çerx û felekên gerînende 





5? Berze gundekî kûrana Şamê ye. Yaqût, b. n., 1/455 

Seham newaleke hêla Şamê ye ku dibe navê xwe ji navê Seham ibn Suman ibn Xews girtibe. Yaqût, b. n., 3/328‏ هده 
Neyreb navê gundekî navdar e ku li du cihên nêzîkî bajarê Şamê ye û bostanên xweştirîn û paqijtirîn lê hene.‏ اده 
Yaqût, b. n., 5/380‏ 

Ku keleyên wê hêja û giranbiha bûn 
Û bircên ku heyvên çardeşevî jê hiltên 


Û bi Neyrebên wê xem bilind dibin 
Û civaka wê şadî perwerde dibe 


Li cem şikeftê roja pêncşemê 
Êrîşî ser dilê min kir yekî êrîşkar 
Li nik serêkaniya ava jiyanê 


Bi dirêjiya demê ava kanê xewr nabe 


Pira ibn Sewas û dû re sikir 
Ji min re bi nefsa min ew pir 


Çiqas ew nêzîkî dildarê razan 
Li Beytlehyayê** û xîretkêş raza 


Hewqelê nivîsa min mîna ye rêzên 

Ku rewanbêjê têgihayî ji wan fahm dikin 
Tadeyê dilreqan ey yê dilhişk û 

di rohniyê de Senîr xwiya dibe 


Û got: 


Ey bayê bakur tu bi Xwedê kî ji min 


ber bi wî xaniyî ve selaman bibe 


Anîna selaman ji bo min bi lez bîne û veşêr 
Ji dilekî ku agirê evînê giraniyek xistiye ser 


Ji wêya ku dil bi evîna wê mijûl e 


Û xeyal dike ku dilê wî jê meşgûl e 


5322 


Beytlehya navê gundekî navdar e li kûrana Şamê. Yaqût, b. n., 89 

Girêkên rondikên wî vebûne û ehd 
û peymanên wî girêdayî, venebûne 


Avdan ji dostên ku hizkirina wan guheriye 
Piştî min lê ez ne guherî û ne jî qediyayî me 


Ew navnokarên ku evîna wan cih girtiye 
Û çûyiyên bîrhatina wan ranebûye/neçûye 


Piştî wan rewşa azarkêşê mubtela 
Xemgînî û çavbêxewê gevizandiye 


Deriyê şadîmaniya min hatiye girtin û ji ber 
xem û stêrkên min hemî deriyên girtî vebûne 


Bibe ecac û hilkişe cem germê û wê avde 


Û dadê bike ku dadmendê germiyê nîne 
Û gotiye: 


Ey dostê me piştî me hûn çawan in 
Sebr û bêhaliya min ji dîtina we ve xwiya bûye 


Û her xwediyê rûmet û wefayê bûne 
Lê çi dema demê bêbextî kir, we jî kir 


Lê bi vî halî hinek jî jê nayê bîra min 
Lê her çawa be jî hûn çawan in 


Hezkiriyê we ji êşa dûriyê gazinkar e 
Ger we zanibûna dê we jî gazina bikirana 


Dîlê we azarkêş e ma hûn wî bernadin 
Gorîyê we zerar nedaye we ger hûn qencî bikin 


Û gotiye: 

Ey niştecihê Misrê, Xwedê we bibexşîne 
Û we ji tiştê ku ez jî tê de ji we me efû bike 


Ez ji ber dûriya ji we radizêm poşman 
Û yê ku ji we veqete dê çawa nebe covan 


Ger hûn nizanibin ji ber rakêşan û arezûya 
We, çi bi serê min hatiye jî Xwedê dizane 


Hûn bijîn û bimînin sax û bê tadeyî 
Û daxwaza dilê min ku hûn sax û ewle her bijîn 


Mihemed ibn Mibarek ibn Mihemed Ebû Xalib el-Besrî 
Ku bi navê Zehîr jî tê navdan, di sala pêncsed û bîst û sisiyan (523/1128) 
de bûye û di vê salê (597/1200) de wefat kiriye. Ew di edebiyatê de bi serketî 


bûye û honrawe gotine, wî li ser xwe ev xwendiye: 


Bi hindikî qayil bibe û hêja bijî 
Piştrast ji bar û ji gunehan 


Ger na, tu xwe ji belayan re amade bike 


Ku ew li pey wan (hin bi hin] dihên 


206 


Sala Pêncsed û Not û Heştan (598/1201) 


Sayin 


Tê (di vê sala 598/1201'ê) de Melik Adil hêrs bû û çû Qesîrê“* da here 
Helebê, Melik Efdel jî hingê li Himsê li cem Esededîn Şêrkoh bû. Ew hat 
cem apê xwe Melik Adil û ew li Senîyet ul-Îqabê çû pêşiya wî, qencî pê re kir 
û ji dêla Meyafarqînê ve Simeysat, Sirûc/Pirsûs keleya Necm,*“ çend gundên 
Mercê?* û Misrê dayê. 


Melik Zahir Ufamîyê ji Şemsedîn ibn Miqedem girt û Melik Adil jî daket 
ser Hemayê, Melik Zahir pê re li hev kir û Melik Adil zivirî Himsê. 


Di meha Şabanê de Erdhejeke dijwar î bi şid çêbû û keleya Himsê kir du 
qet, şerefeya ser kelê xist û Hisnet el-Ekradê (Kela Kurdan) wêran kir, derbas 
bû heya girava Qibris û giha heya Nablusê û zahfê wê wêran kir. 


Tê (di vê sala 598/1201'ê) de Ebû “Emer şêxê Miqadeseyê -rehma Xwedê 
lê be- dest bi avakirina mizgefta Cami” li çiya kir, Mizaferedîn ibn 
Zeynedînê xwediyê Mûsilê pê hisiya û rabû mal, mîne û cihgirên xwe jê re 
şandin ta ku wî jî ew ava kir. Wî weqf danîn ser, jê re ferş şandin û piştî ku 
xelas bû Mizaferedîn ibn Zeynedîn xwest ku ji Berzeyê avê bikişînê û hezar 
dînar ji bo wê şand. Berze milkê Esededîn ibn Şêrkohê xwediyê Himsê bû, lê 
ew ji bo kişandina avê bi ser neket û lêborîn xwest çunkî bê xerabkirina gelek 
gorên Misilmanan û derxistina hestiyên wan av nedigiha mizgeftê. Ew rabûn 
wan dolabek çêkir û hêstirek kirîn da wê bigerîne û ji bo vê jî hezar dînarî 


weqif danîn ser. 


5% Qesîr ji yê ku ji Himsê diçe Dimeşqê re qonaxa pêşî ye ku meriv digihîjê. Yaqût, b. n., 4/417 
54 Keleyeke asê bû ku diket raserî Firatê û li cem pira Menbecê bû. Yaqût, b. n., 4/444 
% Ew Merc Sefera ku cihekî nêzîkî Dimeşqê ye. Yaqût, b. n., 5/118 

Hemadê kurê Ebû Senayê** têcir ev ji min re xwend: 


Meriv li asoyan digere da spehîtiyên 
Ku li welatê wî nînin peyda bike 


Ma tu nabînî ku ez peyayên setrencê peyda dikim 
Ku birina wan di ser pileya wî de ye 


* Ebu s-Sena Hemad ibn Hibetullah ibn دنا للع مط سس قز‎ Fezlîyê Heranî ku bazirganekî dewlemend bû û 
hedîszan, hafizqur'an û dîroknas bû; ew di sala 599/1202'yan de li Heranê wefat kir. Sibt ibn Cewzî, b. n. 8/511 

Sala Pêncsed û Not û Nehan (599/1202) 


فيجصطاحهية 


Di dawiya Miheremê de şeva şemiyê ji hêla rojhilat û rojava tev de, pêl li 
stêrkên esmanan ketin û ew weke kuliyên ebûrê yên belavbûyî li rast û çep li 
hev geriyan. Ev yek berê ji bilî dema şandina peyamê ji Pêxember (e. s.) re û 
sala dused û çel û yekê (241/855) û vê salê (599/1202) qet çênebûbû û vê 


carê mezintir bû. 


Tê (di vê sala 599/1202'yan) de Xelîfe” cibe û şalên xortan** bi Elî ibn 
Ebd el-Cebar el-'Îqab re ji Adil û zaroyên wî re şand, wan jî cibe û şal di 


meha remezanê de li Şamê li xwe kirin. 


Melik Zahir bi fermana Melik Adil keleya Necmê ji birayê xwe Melik 
Efdel sitand ku her tê (di vê sala 599/1202'yan) de Melik Adil dest bi tamî- 


ra/veherîna keleya Şamê kir. 


Ew Xelîfe en-Nasir li Dînîllah Ehmed ibn Mustedîyê Ebasî bû ku tu carî navbera wî û Selahedîn tam xweş nebû.‏ 7د 
Ev hinek kincên taybetî bûn ku Xelîfe ew sazkiribûn da li xwe bikin û bi çifteyan herin nêçîra teyr û tilûran.‏ 5د 
Corcî Zeydan, Tayîx et-Temedun el-Îslamî, 12/775.‏ 

Sala Şeşsedî (600/1203) 


S y_ÎhyA2 


Di destpêka vê salê [600/1203] de Şemsedîn Yûsuf ibn Cewzî ji Bexdayê 
çû Şamê ku ev rêwîtiya wî ya pêşî bû. Wî got “Ez ji Deqûqayê derbas bûm û 
gihame Erbîlê/Hewlêrê ez rastî şêxekî qenc hatim ku navê wî Mihyedîn 
Şamanî bû, wî li ser xwe ev ji min re xwend: 


Dema reşahiya vê rewşê di rûyê sor de xwiya bû 
Wê bi awirên çavan berê reş recimand 


Weke ku agirperestekî bi can û dilê xwe 
Ew heliqandibe nav pêlîdana agir 


Her tê (di vê sala 600/1203'an) de şikandina pêwendiyan bû ku Nûredîn 
Arslanşahê xwediyê Mûsilê çû Tile eferê*” û ew bi şûr vegirt, ew berê ya 
Qutbedîn ibn Emadedînê xwediyê Sencarê bû. Qutbedîn hawar ji Melik 
Eşrefê kurê Melik Adil xwest û ew jî digel Sencerşahê xwediyê Cezîreyê, 
Melik Salihê*” xwediyê Amedê û Melîk Ewhedê*“' xwediyê Meyafarqînê bi 


leşkerê Diyarê Bekir ve çûnê û xelkekî pir li ser civiya. 


Hingê xwediyê Mûsilê dakitibû ser Kefir Zemarê*“ ku pir germ bû û 
Melik Eşref jî li ser Bûşrê'“ bû. Nûredîn leşker şand ser wan û ji nedî ve êrîşî 
wan kir ku di cara pêşî de ew şikandin lê dû re Melik Eşref piyê xwe da erdê 
û leşker şand ser Nûredîn, ew şikand û Nûredîn têk çû. Melik Eşref, serdarên 


+» Tileefer kele û sûreke navbera Sincar û Mûsilê ye. Yaqût, b. n., 2/46 

Melik Salih Nasirudîn Mehmûd ibn Mihemed e. Zambiwar, zz cem el-Ensab we l-Userat el-Hakîme, ı. 344‏ “د 

*' Ew Melik Ewhed Necmedîn Eyûb ibn Melik Adil Ebû Bekir ibn Eyûb ibn Şadî bû ku di sala 609/1212'an de 
wefat kiribû. Ebû Şame, Zey/, r. 125-126; Ibn Wasil, b. n., 3/208 

%2 Kefir Zemar gundekî Mûsilê ye. Yaqût, b. n., 4/533. Ew navenda herêma Zumarê ye ku dikeve rojavayê Mûsilê. 
52 Bûşre bajarekî nêzî bajarê Beqa ê ye ku Beqa” jî navçeyeke mezin ji yên Mûsilê ye û di navbera Mûsil û Nisêbînê 
de dimîne ku gelek gund li ser hene. Ibn Esîr, e/-Kazzi/, 12/253; Yaqût, b. n., 1/556-57 

wî ku Mubariz Senqerê Helebî û kurê wî Zehîredîn Xazî jî di nav wan de 
bûn, dîl girt ku hingê nozdeyê meha Şewalê bû. Nûredîn ket Mûsilê da xwe 
tê de biparêze û xwe ji dorpêçanê re amade kir. Melik Eşref hat li Kefir 
Zemarê daket û qasid şandin cem hev ta ku di paşiya Zilheceyê de li hev 
hatin. Melik Eşref ji bilî Mubarezedîn Senqer û kurê wî Zehîredîn Xazî 
hemî serdarên wî berdan, lê ev herdu di zindana Heranê de man ta ku Melik 
Mizaferedîn ibn Zeynedîn mehderiya wan kir û wî ew jî [ji bo xatirê wî] ber- 
dan. 

Melik Eşref bi xweha Nûredînê xwediyê Mûsilê û qîza Ezedîn Mesûd re 
zewicî ku li Qasiyûnê gorek ava kir û tê de hat veşartin. 


Tê (di vê sala 600/1203'yan) de Nasîrudîn ibn Artûqê““ xwediyê 
Mêrdînê avêt ser apê xwe yê mêrê diya xwe Nîzamedîn û dest danî ser keleya 
ku herduyan li ser hikim dikir. Nasîrudîn û birayê xwe Hisamedîn daketi- 
bûn ser Herzemê lê nikaribûn wê tenzîm bikin û Lu'lu“ li keleyê dima. Ew 
Lu lu” rabû bi dekekê jehrî da Hisamedîn ku kezeba wî pare pare bû û ew 
avêt û Nasîrudîn bi tenê ma. Ew tirsiya ku tiştê aniye serê birayê wî bîne serê 
wî jî û ji xwe Nîzamedîn û Lu'lu” li ser navê Nasîrudîn welat dixwar. 
Nasîrudîn bi hinek serdar re li ser kuştina wan li hev kir û Nasîrudîn carê hil- 
dikişiya kelê ji bo pirsa Nîzam bike, vê carê jî ew hilkişiya keleyê û serdaran 
jê re bi derî girt. Ew kete ba Nîzam ku hertişt hazirkirî bû û diya Nasîrudîn 
jî li cem bû, wî bi hesinekî ji mis lê xist ku diya wî dijî wî derket, lê wî jê re 
got: “Here nexwe ez dê te jî bavêjim cem Nîzam” û ew (Nîzam) kuşt. Tam 
hingê Lu'lu“ jî hat ku di korîdorê de rastî wî hat, ew kor bû ku çavekî xwe 
di hesara Mêrdînê de winda kiribû, wî darê mis li çavê wî yê baş xist, serê wî 
jê kir û ew derxist ser qesrê û ji gel re avêt. Hevalên “ما سآ‎ û Nîzam şikiyan 
û wî jî dest danî ser kelê û tiştên tê de, Nasîrudîn kesên der û dorên Lu lu” 
şande Mûsil û Meyafarqînê û rewş jî jê re li hev hat û rast bû. 


*“4 Ew Nasirudîn Artuq ibn Îev ibû Elyî ibn Timûrtaş ibn Îlxazî ibn Artûq e ku ji hêla Eyûbîyan ve bûbû dest- 
hilatdarê Mêrdînê. Ibn Esîr, e/-Kzzzi/, 12/253: Zambiwar, b. n., r. 345, not 6. 

Sala Şeşsed û Yekê (601/1204) 


Tê (di vê sala 601/1204'an) de Xelîfe en-Nasir kurê Xwe Ezedîn Ebû 
Nesr Mihemed ji welîehdiyê avêt û wezîr jî nameyekê bi destxeta welîehd ji 
bavê wî re bir ku tê de weha digot: “Bêguman dema ew bû welîehd wî niza- 
nibû ku çi li ser pêwîst e û wî ji bavê xwe pirsiye û hêviya avêtina xwe kiriye, 
ji ber ku ew bikêrî wê nayê ta ku navê wî ji ser sikkeyê, ji [xwendina xutbê li 
ser] minberê, ji [ser ewraqên] bi divêt û hoqeyan ketiye.” 


Tê (di vê sala 601/1204'an) de Freng ji nedî ve hatin Hemayê*# wan jin 
û cilşo ji ber deriyê bajêr ji ser çemê Asî“ birin û Melik Mensûr ibn 
Tiqyedîn*“” çû wan û li ber wan pî da erdê û bû belayeke qenc ta ku leşkerê 
Frengan şikest. Ew ji Reqîtayê“* heya deriyê Hemayê li pêşberî paşmayiyên 
wan rawestiya ku ger ne ji rawestana wî bûya yek ji Misilmanan jî nedima.” 


Ew êrîş ji hêla Esbetarîyan (Les Hospitalers/Johaniter: 5iı4rén Pîroz yên Yû'þenna) ve hatibûn ku gelek‏ 5لا 
Frengan jî xwe dabûn cem wan, ji ber ku agirbesîya wan ya bi Melik Mensûr re qedîyabû. Ibn Wasil, b. n., 3/163‏ 
Ew navê çemê Hims û Hemayê ye ku bi navê Mîmas jî tê nasîn û ji deryaçeya Qudsê derdikeve û diherike ser‏ #6 
deryaya Antakyayê. Yaqût, b. n., 4/76‏ 

*# Ew Melik Mensûr Nasirudîn Mihemed ibn Melik Mizafer Tiqyedîn Emer ibn Nûr ed-Dewle Şahinşah ibn 
Necmedîn Eyûb ibn Şadî bû ku jê re Ibn Şahinşah jî dihat gotin û nivîskarê kitaba Midmar el-Heqayîq we sirr ul- 
Xelayîq e ku ji deh bergan pêk tê, lê yek jê heya niha ketiye destê me. Wî sê dehsalên demê yên heya mirina xwe ya 
sala 617/1220'a li Hemayê desthilatdarî kiribû. Ibn Xelîkan, b. n., 3/401; Ebû Şame, Zey/, r. 188; Ibn Kesîr, b. n., 
13/72. 

%* Reqîta cewlikeke ber derîyê Hemayê ye ku nêzîkî derîyê rojava ye. Ibn Wasil, b. n., 3/163 

*% Çunkî gelek kes ji xelkê Hemayê derketibûn, lê gava Freng gihan Retîqayê hingê ew ji hev belav bûbûn û şikiyayî 
zivirîn bajêr û di derê bajêr de li hev qelibîn û xelkê xwe avêt xendeqan. Ibn Wasil, b. n., 3/163 

Sala Şeşsed û Diduyan (602/1205) 


Sy? 


Tê (di vê sala 602/1205'an) de Xelîfe wezîrtî da Nasirudîn ibn Mihdîyê 
“Elewî yê Hiseynî û cube lê kir. 


Tê (di vê sala 602/1205'an) de Nasirudînê xwedîyê Mêrdînê li ser name- 
ya xelkê wê çû Xelatê, Melik Eşref jî hat li Dineyserê/Dinêsirê daket û bajarê 
Mêrdînê kir mîrgeh. Nasirudîn piştî ku bi sed hezar dînarî wan deyndar kir, 


vegerîya welatê xwe, lê wan Xelatê teslîmî wî nekir.” 


Tê (di vê sala 602/1205'an) de Ibn Lawin/Lion êrîşî ser Helebê kir û 
zozanê herêma Harimê zeft kir. Melik Zahir Farisidînê Meymûnê Qesrî, 
-Eybeg Fetîs û Hisamedîn ibn Emîrê Tirkmen şand ser wan û ew li ser 
Harimê daketin. Wan ji Meymûn re got bila haya te ji te hebe, lê wî sistayî 
kir û Ibn Lawin/Lion êrîşeke xurt anî ser wan û komek ji Misilmanan kuşt. 
Eybeg Fetîs û kurê Emîr Tirkmen xwe ragirt û şerekî dijwar kir ku ger ne ji 
wan bûna dê Meymûnê Qesrî bihata girtin. Ev nûçe giha Melik Zahir û ew 
ji Helebê derket û li Merc Dabiqê*' daket û hat Harimê; ibn Lawin/Lion 
reviya welatê xwe, lê wî li ser Derbsalikê keleyek ava kiribû ku Melik Zahir 
ew wêran kir. 


5% Ji bo berfirehiya vê bûyerê baz: Ebû Şame, Zey], r.79 
د‎ Ew Merca gundê Dabiqê ye ku nêzîkî Helebê dikeve û li ser E ezazê ye. Yaqût, b. n., 3/475 

Sala Şeşsed û Sisiyan (603/1206) 


فيجص ايه 


Tê (di vê sala 603/1206'an) de Wech es-Sebi”** ji heciyan veqetiya û berê 
xwe da Şamê, di nav heciyên Îraqê de hinek giregir hebûn ku pê ve giriyan û 
qareqar kirin û jê pirsîn, wî got: “Serdarê Bawermendan ji min re qenc e, lê 
gazina min ji Wezîr e.” Hecî bi dijîtiya xwe ve ketin Bexdayê û Xelîfe jî fer- 
man kir ku dêlindêz/merasim neçe pêşwaziyê û kes dernekeve pêrgî wan. 
Def, ala û xalîçe jî bi şev xistin hundir. Lê Wech es-Sebi” çû Dimeşqê û 
Melik Adil û zaroyên xwe pêşwaziya wî kirin, xizmet jê re kirin û qencî pê 
kirin. 


Tê (di vê sala 603/1206'an) de Freng daketin ser Himsê û Melik Zahir jî 
Mibarizudîn ibn Qutlux/Kutluk el-Helebî şand hawara Esededîn Şêrkoh ku 


vê carê Samsam ibn 'Elanî û koleyê xwediyê Himsê dîl hatin girtin.'* 


Tê (di vê sala 603/1206'an) de Şemsedîn Yûsuf ibn Cewzîyê*“ xwediyê 
tarîxê li mizgefta Cebelê rûniştîbû, xatir ji xelkê Dimeşqê dixwest da here 
Helebê. Di civata wî de behsa miqnatîsê û kêşana wê ya hesin hat kirin, 
Şemsedîn jî got: “Roj jî giyayê tolikê dikêşe ku ji ber vê jî çi gava roj berê xwe 
bide hêlekê tolik jî berê xwe dide wê hêlê.” Hingê Seyfedîn ibn Temîrk kir 


gazî: “Ey Mewlana Şemsedîn îro em hemî tolik in.” 


*? Ew Mizaferedîn Senqerê koleyê Xelîfe bû ku bi nasnavê Wecih es-Sebî” dihat nasîn û mîrê hecîyên Îraqê bû. Ibn 
el-Esîr, b. n., 10/332 

53 Heçî Esededîn Şêrkoh bi xwe hawara xwe biribû Melik Zahir û melikên Eyûbîyan yên Şamê hemî, lê bi tenê kurê 
Selahedîn Melik Zahirê xwedîyê Helebê guh da hawara wî û leşker jê re şand ku nehiştin Freng têkevin welatê wî. 
Ibn el-Esîr, b. n., 12/273 

%4 Ew Şêx Şemsedîn Eb ul-Mizafer Yûsuf ibn Qizixlî/Qizoğlu ibn Ebdullah Cemaledîn (581-654/1185-1256) 
Sibt Ibn Cewzîyê dîroknas e ku li Bexdayê bûbû û lê mezin bûbû, lê dû re çûye Şamê û li wê derê maye heya ku 
wefat kiriye. Hinek ji berhemên wî yên pir ev in: Mfr ez-Zeman jı tarîx il-E "yan, Celîs es-Saliþ ku li ser Mûsayê 
kurê Melik Adilê Eyûbî ye, Xesz e!-Milûk fî keyfîye es-Silûk, el-Lewami', Tefsîra Quranê, Menaqibê Ebû Henîfe ن‎ 
gelekên din. Zirkelî, آله‎ /amı, .حا‎ n., 8/246. Ebû Şame, Zey/, r. 86. 

Tê (di vê sala 603/1206'an) de Sedr uc-Cîhan çû Hecê** û Şemsedînê 
[ku li jor bihurî] got ku ew di vê rêwîtiyê (derketina ji Dimeşqê û çûna ber 
bi Helebê ve] de bi Tacedîn Neqaş** re civiyaye û jê re honraweyên xwe 
xwendiye: 


Ji bilî evîna we tu pîşe ji min re nîne 
Û ji bilî we jî ji min re tu rê nîne 


We şemla min belav kir ma tu difikirî 
Ku rojekê min û we li cihekî bigihîne hev 


Rondikê min ji evîna te xwîn herikîn 
Ez di nav we de bûm weke derbîmesel 


Ez digirîm û hûn sitûn çavê min in 
Mîna yê ku di ava vedixwe de dixeniqe 


Ez aşiqê tadedana evîna we me 
Û ji tadeyê nefsê ye ku tê ezabdan 


Ey bayê sibê yê nesîm tu bi Xwedê kî 
Ev nefesa paqij ji kû derê ye 


Ma berdaya te di wextê rojhilatê de xatir xwestiye 
Cihê ku peymana Zeyneb lê hatiye girêdan 


Ma baxçeyê Hemayê çehreya te bêhn kir 
Dema dawa wê ji ser wê radikir dibir 


Haydê agahên wê dîyarî bike 
Ehda te îro nêzîktirê wê ye 


5% Burhanedîn Sedircihan Mihemed ibn Ehmed ibn Ebd el- Ezîz ibn Mare el-Buxarî ku serekê Henîfîyên Bixarayê 
bû û desthilatdarê wê yê rastî bû û cihgirê wî yê Xetayê bû ku xerac ji wan re dişand. Dema çû hecê di rê de xuyê 
wî ne xweş bû ku bûbû sedemê mirina gelek hecîyan ji tîna û dema ji Bexdayê derketibû gelekan li pey jê xeber 
dabûn û wî bi Sedircehenem bi nav kiribûn ku tu kesî nikaribû nehêle paşgotinîya wî bikin. Ibn el-Esîr, b. n., 
10/331; Ebû Şame, Zey/, r. 89; Ibn Kesîr, b. n., 13/38 

5% Mesûd ibn Eb ul-Fedl Eb ul-Feth Tacedîn Neqaşê Helebî ku di sala 540/1145'an de ji diya xwe re bûbû. Ebû 
Şame, Zey], r 86 

Hizkiriyên dilê min ne ji tadeyê we ye 
Nexwe dê xwe biavêta dadmendiya we 


Min rihê xwe daye we lê ew kî ye 


Ku berê rihekî hubebûyî dîtiye 


Ez geriyam ji bo xelasiya xwe cahd bikim 
Lê hemî cara dîtina meriv rast dernakeve 


Dîsa gotiye: 


Tedarika min û ya xwe bigihînin hev 
û fêr bikin ka çawa ez we razî bikim 


We dilê min peritand û ew hertim 


bedbext bû û ji we re bûbû penahgeh 


Dostên me ewên wê tarîtiyê ne ku min 
di rêya evînê de dikujin û we dihêlin 


Ev kîjan xelkê Xwedê ye ku ji we 


razî ye lê cergê dildarê we dixwaze 


Çavê min bi we spehî nebûye û ger razê 
Û dê bivê spehî bibe ji bilî manayên we 


Rihê min rastlêhatina we arezû nekiriye 


Ger hûn dilxweşiya xwe bo min gilî bikin 


Tadekirina we çiqas xweştir e li cem 
min û gunehkarkirina we çendî şêrîntir e 


Mirina nêzîkî we çi bi min çêştir e 
Digel bîziya ji min û dûriya ji we 


We min bi nexweşiya terkirinê nexweş xist 
Xwedê ji ber min ve we bibexşîne 

Ez ji hişyariya xwe razam hûn rehmê bikin 
Digel dirêjiya qarîna min di gaziya we de 


Mizgîn ji wî çavî re ku hûn dîtine 
Û çi xweş cihê razanê ye ku hûn hewandîne 


Çi xweş rê ye yê ku ketiye evîna we 
Yan jî bi rih û bi kubarî çûye 


We şeva min dirêj kir ax hesreta min 
Heya ku tarîtiya şevê kîna we veşêre 


Dê dawî bi kuştina min biqede 
û digel sebrê jî ew pêk nehatiye 


Gelek çivîk ji taya hemayê/germê 
Di newala heyfhilanînê de derbas bûn 


Sala Şeşsed û Çaran (604/1207) 


قيجص ا احجيرةه 


Tê (di vê sala 604/1207'an) de Xelîfe, wezîr Ibn Mehdîyê “Elewî?” ji 
wezîrtiyê avêt, çunkî ew yekî zalim, zordar, dilreq û nefsmezin bû; Yaqûb 
ibn Sabir el-Mencenîqî** li ser wî ji Xelîfe re ev nivîsî: 


Ji dostê min ê xalis Xelîfe Ehmed re gotinek 


Xwe ji xirabiyê biparêze tu ne çêkerê wêِ yî 


Ev wezîrê te ku di navbera du fermanan de ye 
Ey bi xêrtirînê ser erdê çêkiriyê te winda ye 


Ger tu bi eseyî ji neseba Heyder?” î 
Ev wezîrê han dilê wî di xelîfetiyê de heye 


Ger ev tiştê ku tê gotin ne rastî be 
Ez dê yê ku ez çêkerê wî me winda bikim 


Rojekê ev wezîr li dîwanê rûniştîbû kaxezekî mohrkirî kete destê wî, lê tu 
kesî newêrabû veke, wî rabû ew ji Xelîfe re şand û Xelîfe ew vekir ku ev tê de 


bû: 


*” Nesîrudîn Nasir ibn Mehdîyê “Elewî ji malbateke mezin ya Reyê bû. Di dema destdanîna wezîrê Xelîfe 
Mueyidedîn ibn Qesab ser Reyê de hat Bexdayê, Xelîfe ew qebûl kir û ew kir cihgirê wezîrtîyê û dû re ew kir wezîr. 
Lê di vê salê de ji ber ku tevgera xwe ji koleyên Xelîfe yên mezin mîna mîrê hecê Mizaferedîn Wech es-Sebî”, 
Qûştemir û yên din re nexweş kiribû, yan jî ji ber ku katibê înşayê Mihemed Elqemî çavê xwe berdabû cihê wî û li 
cem Xelîfe seba wî kiribû ku loma Xelîfe jî rabûbû ew dabû girtin, ji wezîrtîyê avêt û derîyê wî girt. Li gorî Ibn Kesîr 
wî ew di mala Taştekîn de hebis kiriye ta ku miriye. Ibn el-Esîr, b. n., 10/343; Ibn Şame, Zey/, r. 90; Ibn Kesîr, b. 
n., 13/38-39; Ibn Wasil, b. n., 3/178. 

%8 Şairê navdar Necmedîn Ebû Yûsuf Yaqûb ibn Sabirê Heranîyê navdarê bi Mencenîqî ku di sala 554/1159”an de 
bûye û di sala 626/1228'an de wefat kiriye. Ew di karê Mencenîq û çek û dorpêçana keleyan de û dek û dolabên 
cengê de hostayekî pir çê bûye, çawa ku di heman demê de şairekî baş û qelemşor bûye jî. Ibn Kesîr, b. n., 13/95; 
Ibrı Xelîkan, رط‎ n., 5/400-410. 

*? Heyder Nasnavekî Îmamê Elî ibn Ebû Talib bû. Melayê Cizîrî jî gotiye “Heyderê Kerrarê hidûs”. Bnr. Melayê 
Cizîrî, Dfıwan, Avesta, 2012, Stenbol, r. 73, qesîde 23. 

Ger rast be tiştê ku tu dibêjî ey dozgêr 
Li kurê min ku ez ne ji nesla wî me 


Ne qatilê Xwedê Yezîd û ne jî destê 
Xerabiyê dirêjî solên wî nebûye 


Çunkî ew xwedî qewet bû 
Li ser birîna neyarî ji eslê wî 


Hew serpêhatî te didin hiştin 
Da ji kirinên xwe mazûr bê girtin 


Ev bû sedemê mirina wî çunkî Xelîfe got: “Wan ev nedinivîsand ger wî 
tov û kêlan nebirina helakê.” li ser vê yekê Mizaferedîn Temaşîkî weha goti- 


ye: 


Ev xayinê mude'î ger neseba wî rast bûya 


Wî bêbextî nedikir û kesê navbaş jî kirêt nedikir 


٠  Şûmiya xayinî û tadeyê û halê bitran bi min 
Xelkê bîrhatina xwe vekir û deriyê xwe girt 


Tê (di vê sala 604/1207'an) de Xelîfe li Bexdayê, di meha remezanê de li 
herdu hêlan bîst xanî kire mêvangeh û di her yek ji wan xaniyan de pêncsed 
istekan, hezar ritil xwarina xas, nanê xasse, helaw û tiştên din danî û di tema- 
mê.remezanê de lê domand. 


Tê (di vê sala 604/1207'an) de Qazîeskerê Henîfî Necmedîn Xelîl ji hêla 
Melik Adil ve bi qasidî giha Bexdayê û Şehabedîn Suhrewerdî'“ û Senqerê 
Silahdar*“! digel perûyên ji Melik Adil û zaroyên wî re derketin pêrgî wî ku 
di nav perûyên Melik Adil de gerdenî û bazin jî hebûn. 


% Şehabedîn Ebû Hefs Emer (539-632/1144-1234) ibn Mihemed ibn Ebdullah ibn Mihemed ibn 'Emûyeyê 

Suhrewerdî ye ku ji Suhrewerda nêzî Zencana welatê çiyan yanî devera Kurdan e. Ew şerîetnasekî Şafi'î bû û 

zanayekî ku gelek xelkê xwe lê digirt û lê guhdarî dikir, bi taybetî jî li şîretên wî. Ew li Bexdayê şêxê şêxan bû û timî 

zana û şareza lê kom dibûn û pê dişêwirîn. Gelek berhemên wî hene ku navdarê wan تدم‎ el-Me arif e û hon- 
* raweyên wî jî pir in. Ibn Xelîkan, b. n., 3/391, r. 496; Ebû Şame, Zeyl, r. 98. 

%! Senqerê Silahdar/Senqerê Selahî yek ji serdarên tekoşer yê navdar bû ku di sala 605/1208'an de gihabû dilova- 

niya Xwedê. Ebû Şame, Zey/, r. 101. 

Tê (di vê sala 604/1207'an) de Melik Ewhedê kurê Melik Adil Xelatê 
zeft kir ku piştî kuştina Ibn Begtîmûr û Hezar Dînarî”? xelkê wê ji bo girtina 
Xelatê jê re nivîsîbû. [Çunkî gava Hezar Dînarî Ibn Begtîmûr kuştibû] 
hingê qîza Begtîmûr li bal xwediyê Erzena Rûmê bû** û jê re gotibû: “Heya 
ku tu Hezar Dînarî nekujî û heyfa birayê min hilneynî ez ji te razî nabim.” 
Ew [xwediyê Erzena Rûmê] rabûbû çûbû Xelatê û gava Hezar Dînarî çûbû 
pêşiyê, wî lê xistibû, serê wî birrîbû û zivirîbû Erzena Rûmê û Xelat bê melik 
mabû. 


Hingê Melik Ewhedê kurê Melik Adil xwediyê Meyafarqînê bû, serdar û 
mezinên bajêr jê re nivîsîbûn û ew jî çûbû dest danîbû ser. Lê belê gelê wê 
zorba bû ku herdem dixwest mezinên xwe bikujin; mîrek, pêşik û dekbazên 
wê şert danîn ber Ewhed û wî jî ew perû kirin, qencî bi wan re kir û ew bi 
çêyiyê nêzîkî xwe kirin ta ku keys li wan anî, ew helak kirin, di deryaçeya 
Xelatê de xerq kirin û koma wan bi nefyê û zindanê ji hev belav kir. 


%2 Vî Hezar Dînarîyî Begtîmûrê birayê bahûya Erzena Rûmê [Erzeromê] kuştibû yan jî di deryaçeya Xelatê de xeni- 
qandibû ku hê xortekî ciwan bû û bîst sal jî nekiribû û gelekî spehî û rind bû. Ebû Şame, Zeyl, r. 91. Ya rastî ev 
bûyer û vegirtina Xelatê ji hêla Melik Ewhedê kurê Melik Adilê Eyûbî ve li cem Ibn Esîr bi awayekî cuda hatiye 
nivîsîn. Ew qet behsa Hezar Dînarî û kuştina Ibn Begtîmûr nake, lê ji dêl ve ew behsa koleyekî bi navê Bilban dike 
ku Ewhed bi zor piştî du êrîşan karibûye bibe xwediyê Xelatê. Di ya pêşî de ew şikiyaye û di ya duyemîn de jî Bilban 
şikiyaye, lê xwe di keleya Xelatê de asê kiriye û hawar ji xwedîyê Erzeromê Muxîsedîn Tuxrulşah ibn Qiliçarslan 
xwestiye û herdu pêkve çûne şerê Ewhed û zora wî birine. Dû re Muxîsedîn çavê xwe berdaye Xelatê û xayintî bi 
Bilban re kiriye û ew bi bêbextî kuştîye, lê dîsa xelkê Xelatê nehiştiye ku ew têkeve Xelatê û name şandiye cem 
Ewhed da here Xelatê bisipêre xwe. Ji bo agahên firehtir bnr. Ibn el-Esîr, b. n., 10/328-330, 340-341. 

Erzen er-Rûm [Erzerom] bajarekî Ermenistanê ku bi 40 km yî nêzî Erzinganê/Erzincanê ye. Yaqût, b. n., 1/180-‏ مد 
.181 

Sala Şeşsed û Pêncan (605/1208) 


SÎ? 


Tê (vê sala 605/1208an) de li Bexdayê li hêla rojava mêvangeha heciyên 
ku ji welatên din hatibûn temam bû û Xelîfe tê de cûreyên xwarin û pêxwa- 
rinê rêz kir û dema ku ji hecê zivirîn kinc û pere li wan belav kir. 


Tê (di vê sala 605/1208'an) de Şêx Şehabedîn Suhrewerdî digel 
Şemsedîn Il-Denizê ustadar*““ ji Şamê hat, dêlindêzê ew pêşwazî kir û rûme- 
teke pir danê ku pê re jî perû û dîyarî hebûn. Xelîfe rûyê xwe ji Şehabedîn 
Suhrewerdî zivirand û ew şermî kir, çima ku ji xelkê Şamê mal û pertal qebûl 
kiribûn û çûbû zîyafetên serdarên wê yên mîna Mîr Ezedîn Usame, Çerkez, 
zaruyên Adil û yên din. 


Berî birina nameyê ew yekî zahid û feqîr bû ku xwe ji xelwetnişînî û 
tesewwifê re veqetandibû, lê dema ev tiştê ku me got jê dîyar bû hingê tekye- 
ya bi destê wî jê hat sitandin û ji civat û wa zan hat astengkirin. Hingê wî jî 
rabû got: “Min ev mal pejirand bi tenê ji bo ku ez wî li feqîrê Bexdayê belav 
bikim” û dest pê kir ew mal û kinc li tekyeyên piçûk, dergah û xwedî feqîr- 


xaneyan belav kir. 


Ji xwe ji adetê Mihyedîn ibn Cewzî”“* bû ku her rojên şemiyan li bin gora 
diya Xelîfe rûnê [waُ zan bike] û Şehabedîn Surewerdî jî rojên sêşeman li 
deriyê Bedirê rûdinişt. Lê ji Şehabedîn re rûniştin hat qedexekirin û li 


5%“ Ustaddar/ustazdar yê ku berpirsiyare ji karûbarê navmala siltan hemî; mîna aşpêjî, şerabxane, hawîrdor û 
rêncber û kole û yên din, ew bi daxwaziya siltan karûbarê malê dimeşîne û desthilatê ser navmalê û koleyan e. Ew 
ji pêwîstîyên navmala siltan yên mina qût û mûnet, zexîre, cilûberg û yên din hemî berpirsiyar û desthilatdar e. 
Qelqeşendî, b. n., 4/21 

% Ew Ebû Mihemed Yûsuf Mihyedîn ibn Cewzî bû ku her rojê şemîyan li ser gora diya Xelîfe rûdinişt, dixwend 
û wa 'z dikirin, lê piştî ku Xelîfe ji Şêx Şehabedînê Suhrewerdî xeyidî ji ber di rêwingiya xwe ya Şamê de mal ji xelkê 
wergirtibû, nehişt ew li Derîyê Bedirê rûnê ku berê her rojên sêşeman lê dûdinişt û ew der da Mihyedîn ibn Cewzî. 
Ebû Şame, Zey/, r. 98 

Mihyedîn hat fermankirin ku li deriyê Bedirê rûnê. Weha qewimî ku ew roj 
[roja belavkirina mal li Bexdayê] Mihyedîn [ibn Cewzî] qala serpêhatiya wî 
zilamê ku li Rehbeyê li yekî spehî nihêrtibû û hinek ji rûyê wî reş bûbû, kiri- 
bû. Ew hatibû xewa wî û jê re gotibû: “Here Bexdayê bal şêxê xwe Cineyd*“ 
û jê hêvî bike bila ji te re ji Xwedê niyaza bexşandinê bike.” Ew rabûbû çûbû 
Bexdayê li deriyê tekyeya Cineyd xistibû; Cineyd jî jê re gotibû: “Tu li 
Rehbeyê gunehan dikî û ez dê li Bexdayê ji bo te ji Xwedê hêviya bexşê 
bikim.” Xelkê gotibû: “Mebesta wî bi vê serpêhatiyê ji şêx Şehabedîn 
Suhrewerdî pê ve ne kesekî din e û maneya wê jî ev e ku, ger te ew mal li Şamê 
bihişta çêtir bû ji girtina wî û belavkirina li Bexdayê.” 


Xetîb Fexredîn ibn Teymîyeyê Heranî*”” sala berê serpereştiya heciyan 
kiribû û Melik Mi ezem Mizaferedîn ibn Zeynedîn pê re nameyeke tewsîye- 
yê ji Xelîfe re şandibû. Dema ji Mekeyê zivirîbû pirsa rûniştina li deriyê 
Bedirê kiribû û bersiva wî bi erênî hatibû dayîn. Ew çûbû hizûrê cem 
Mihyedîn ibn Cewzî û li ser dika zabitê şehrîyariyê li deriyê Bedirê rûnişti- 
bû; Îbn Teymîye jî waz kiribû û pesnê Xelîfe dabû. 


Xelîfe cube li ustadarê Adilî mîr Şemsedîn Il-Deniz kiribû û ew bi perû- 
yan ve zivirîbû Şamê. 


Li Nîsabûrê/Nîşapûrê erdhejeke bi şid î dijwar çêbû û deh rojan domand 
û gelek kes di bin wêranê de mirin. 


*“ Ew Eb ul-Qasim Cuneydê Xezazê kurê Mihemed ibn Cuneydê Qewarîrî ye ku zahidê navdarê bi Cuneydê 
Bexdadî û miftîyê Henîfîyan bû, ew şêxekî terîqetê û zanayekî tesewifê bû. Eslê wî ji Nihawenda Welatê Çiyan 
bûye, lê bûyîn û gihîştina wî li Bexdayê bûye û her li wê derê jî di sala 298/910'an de wefat kiriye û li goristana 
Şûnîzîyeyê hatiye veşartin. Wî li pey xwe gelek berhem hiştine ku çend ji wan ev in: Easa/ e/-Quran, Me'anî l- 
Himem, el-Meqsed Îla Ellaþ Te'ala û yên din. Ebû Şame, Zey/, r. 98, not 1 

17 Ew Fexredîn Mihemed Ebû Ebdullah (542-621/1147-1224) ibn Eb ul-Qasim Xidir ibn Mihemed ibn Xidir ibn 
Elî ibn Ebdullah Ibn Teymiyeyê Heranî bû ku şerîetmedarekî Henbelîyan bû û xwedî keramet û niwazişan bû. 
Hinek ji kitêbên wî ev in: تملظ‎ us-Saxib we Buxyet ur-Raxib, Texlîs el-Metleb f Telxîs el-Mezbeb, Terxîb el-Qasid 
J Teqrib el-Meqasid, Tefsîra Quranê ya mezin, Dîwana Xutbê û yên din. Ebû Şame, Zey/, r. 98, not. 2; Ibn Xelîkan, 
b. n., 4/186. Şerefedîn Ebu l-Berekat Mibarek ibn Ebu l-Feth Ehmed ibn Mibarek Ibn Mistewfî, Tzzx Ebîl, Dar 
er-Reşîd li n-Neşr, Îraq, 1980, beş II, reqem 33, r. 96-101. 


Z2 


[Mirina] Xizir ibn Miþemed ibn Elîyê Cezîrî'“ 


Ew di sala pêncsed û bîst û pêncan (525/1130) de li Cizîra ibn “Umer 


(Botan) ji dayik bûye, wî li ser xwe ev ji min re xwendin: 


Ez fêrî tenêbûnê bûme ewqas ku ger ez 


Merivekî bibînim ez jê fikaran dikim 


Destê min negihîşt bi dostekî rast ku 
Ez ji bo wî bitirsim lê her ez jê tirsiyam 


Tecrûbeyan tu dostî ji min re nehişt ku 
Ez xwe bidim bal lê her ez jê reviyam 


[Mirina] Mibþemed'“ ibn Bextîyar ibn Ebdullab 


Ew birayê Ustadarê Xelîfe û edîb û şairekî hêja bû ku rojekê ji me re ev 
xwendin: 


٠ Sonda bi kesê dilaram ku pê sond 


Dixwe ger tu zanibî ew mezin e 


Ez pê bengî, xemgîn û pir nexweş im 
Dil qilqilî ye sewdaser û xembar e 


Digel pesnê jî ez dilxweş nabim 


Heya mirinê ez ê ji vê ewle bim 


Tu piştî hicranê bi gihîştinê rehmê bike 
Aramî diçe û hêvîdarî dimîne 


Ew Ebu l-Ebas Xidir ibn Elîyê Cizîrî ye ku di sala 525/1130'yî de li Cizîra Botan hatibû dinê û dû re çûbû‏ د 
Bexdayê û heya mirina xwe ya sala 605/1208'an lê mabû. Wî xweş xewn tabîr dikirin û li ser xwe honrawe digotin.‏ 


Ebû Şame, Zey/, r. 100. 
” © Eb ul-Ferh Mihemed ibn Ehmed ibn Bextîyar Ibn Elîyê Wasitî ku navdarê bi Ibn Sendayî bû û birayê ustaddarê 


Xelîfe û şair û edîbekî hêja bû ku di vê salê (605/1208) de çû rehma Xwedê. Ebû Şame, Zey/, r. 101; Ibn Kesîr, b. 
n., 13/42. 

Û ji honraweyên Tacedîn Texabin ku li Helebê ji me re xwendibû: 


Kîjan dest li cem min e û kîjan jê 
Ji bo çokê da bi mizgînê min binalîne 


Wan bangî barkirinê kir ku ez sewsî bûm 
Dilê min li nav huştirên wan geriya 


Weke ku xilpoka min bi mar ve girêdabin 


Xwezî wan dizgînê sist bikira 


Berî ku barbikin min nebihîstibû 
Ku spîtî ji ber pîrbûnê derdikeve 


Ji ber wan şaxên yekane gelek 
Mêrgan bihna xweş î taze girtiye 


Selam bike li rimavêjan û bibêje: 
Ger dilnerm bin dê wan bikujin 


Wan alîperdeyan dest bi armanca xwe kir 
Ku dê heyvên tarîtiyê wan bibînin 


Devliken in û zêdeyî jî dibare 
Ku agirê geliyên wan diçirise 


Hewa bi bihna miska ku ji memekên 
wan difûre bêhnnexweş bûye 


Berî ku derketibû min nizanibû ku 
Çarşev û perde serkaniya agahên wê ye 


Û gotiye: 


Çû seredanê ku hê çavê stêrê ranezabû 
Ji ber spehîtiya xwe bi hîzar û edakar bû 

Ma ew çavreşeke ku xalên rûyê wê 


Mîn ya dilopa şebnem, ya ser gula bi jale 


Ey rindiya ku ji seredayî ve xwiya nebû 
Ji bilî ku ka heyva bextewariyê li kû ye 


Ey tarîtiya ku piştî ez tê de 
bûm neynika rûyê yê hindî 


Tefandina wê bi destdana sariya şehwetdar e 
U agirê min jî ji germa devê nesarbûyî ye 


Bi kaseyeke têkelê bi zilfeke wê 


Li ser zimanokê min bi camêrî da min 


Ey ewa ku ji şevê tu şêr û rêçenasî 
Yeke mîna wê bi dest nexistiye 


Xewê nêzîkî min kir heya ku 


Paldayî raza û jale jê diçirisî 


Ez wî di dilê xwe de weke rihaneke nazik 


Ku di agir de jî bihn dide, dihewînim 


Yê ku ji nefsa xwe şeraba sor û zer digire 
Bi jana ku di dilê minê tî de ye vedimire 


Reşayiya gulangê wê bi xuricîna 
Stêrê sibeya zû re ji rûyê wê qut bû 


Ma jê pê ve bi bal kesî din ve rohnî da 
Nan sond dixwim bi jiyana Melikê Eşref 


Tê (di vê sala 605/1208an) de nûçe ji Misrê hat ku serekqazî Sedredîn 
Ebdulmelîk ibn Dirbasê Kurdîyê Hezbanî wefat kiriye ku zanayekî hêja û 
xwedî cihekî bilind bû.”” 


5" Ew serekqazî Sedredîn Ebd el-Melikê kurê Dirabsê Marînîyê Hezbanîyê Kurd bû ku di dema Melik Adilê Eyûbî 
û Melik Kamilê kurê wî de bûbû serekqazî û şêxê şêxan. Ebû Şame, Zey/, r..102, Ibn Kesîr, b. n., 13/48; Ibn 
Texreberdî, b. n., 6/196. 

Sala Şeşsed û Şeşan (606/1209) 


Sarê SES 


Tê (di vê sala 606/1209'an) de qralê Gurcistanê Îwanî (Ivone)*" daket 
ser Xelatê ku Melik Ewhedê kurê Melik Adil lê dima, wî zor dayê û ewqas 
hindik mabû vegire ku remildar ji qral re gotibû “Di îşev de tu rawestan nîne 
heya keleya Xelatê.” Ew pir bi vê falê şabû û ji kêfa şerab vexwar û bi leşkerê 
xwe ve siwar bû û çû ber deriyê Ercîşê.”? Misilman derketin pêşiya wî û pê re 
bi xurtî şer kirin ta ku hespê wî likumî û ji ser kete erdê ku hinek mêrxasên 
wî bi ser ve hatin [da wî biparêzin lê] ew jî hatin kuştin û ew hat dîlgirtin. 
Wan ew bir keleyê ku ew şev bi dîlîtî lê raza û dema weha bû Gurcî ji ser 
bajêr rabûn û Xwedê xelkê Xelatê ji wan rizgar kir. Dû re wan ji bo serbest 
berdana wî pê re li hev kir ku ji welatên Misilmanan çi cihên ku vegirtîne bi 
paş ve bide, dîlên Misilmanan yên cem xwe hemî berde, sedhezar dînarî jî 
bide û qîza xwe bi Melik Ewhed re bizewicîne.” 


Tê (di vê sala 606/1209'an) de Melik Adil bi leşkerê xwe ve çû ser Sincarê 
û heya remezanê bi mencenîqan lê da û hindik mabû ku vegire ku Melik 
Zahir birayê xwe Melik Mueyed şand cem da mehderiya Sincarê bike, lê wî 


Ev Ivone/Ivanê fermandarê Tamara û dû re qiralê Gurcîstanê bû ku di sedsala 127'an (1200-1227) de hikim kiri-‏ د 
bû, di nav Gurcîyan de ew ji malbata Zakarid-Mkhargrdzeli (Zakarayê-Mixargirzeli) tên nasîn ku li gor gotineke‏ 
belav di nav wan [Gurcîyan] de ew ji Kurdên Mezopotamyayê ji hoza Babirakan/ Bapirekan bûne. Bnr. V.‏ 
Mînorsky, 7e Studies in Caucasian History: Lêkolînên ser dîroka Kafkasyayê, Avesta, Stenbol, 210, wergera Emîn‏ 
Narozi, beşa Mîrzeyên Mxargrzelî, r. 123. Richard Barrie Dobson, 2000, Encyclopedia of the Middle Ages: A-J, p.‏ 
Editions du Cerf, University of Michigan, #zıder #þe Cþristianized Kurdish dynasb) of Zak'arids tbey tried to‏ ,107 
Sþe‏ -”:104 .م re-establisþ nazarar system...; Pilliam Edward David dllen, 1932, 4 Histor) of tÞe Georgian People:‏ 
retained and leant upþon the numerous relatives of Sargis Mkbþargrdzeli, an aznauri of Kurdisþ origin”; Vardan‏ 
time there lived tbe glorious princes Zak'are' and Iıvane), sons of Sargis,‏ معد Arewelts'i's, Compilation of History ”/zı‏ 
son of Yabram, son of Zak'are) son of Sargis of Kurdisþ nationalit).”‏ 

*? Ercîş/Erdîş bajarekî naskirî ye ji Ermenistana mezin [beşeke Kurdistana niha] ku nêzîkî Xelatê ye. Yaqût, b. n., 
1/173 

5 Di Zeyla Ebû Şame de jî ev bûyer her mîna saloxên nivîskarî ye, lê Ibn el-Esîr ew bi awayekî din daye. Li gorî wî 
ev bûyer di sala 605/1208'an de qewimiye û Gurcîyan avêtiye ser Ercîşê ne Xelatê, ew bi zor vegirtiye, talan û tajan 
kiriye, wêran û dêran kiriye û pîsî û xerabî bi xelkê wê re kiriye û ew dîl girtine, lê Necmedîn Ewhed ji tirsa ji Xelatê 
derneketiye û neçûye hawara wan, çendî ku gelek leşker jî li cem hebûye û Gurcî jî sax zivirîne malê. Ebû Şame, 


Zeyl, r. 103; Ibn Esîr, b. n., 10/345. 

nekir û Melik Mueyed jî di vê rêwîtiyê de mir. Li ser vê yekê şahên rojhilatê 
ji ber vê tevgera Melik Adil jê aciz bûn û ji encamê tirsiyan. 


Nûredîn Arslanşahê xwediyê Mûsilê bi xwediyê Erbîlê Mizaferedîn ibn 
Zeynedîn re, bi xwediyê Cîzîrê, yê Mêrdînê, bi Melik Zahirê xwediyê 
Helebê, xwediyê Rûmê û xwediyê Amedê re hevkarî çêkir û Melik Adil jî bi 
vê hisiya. Di hingê de jî, qasidê Xelîfe Îmam Nasir ji bo mehderiya Sincarê 
giha cem, wî mehderiya Xelîfe pejirand û piştî ku Nisêbîn û Xabûrê ji dêl ve 
girt ji ser rabû û çû li Heranê daket û leşker belav kir. Yê ku rewş li ser xerab 
kiribû Melik Micahîd Esededînê xwediyê Himsê bû. Dema Melik Zahir, 
xwediyê Rûmê û şahên ku li ser hevkarî kiribûn pê hisiyan ku wî leşker belav 
kiriye, xwestin herin şerê wî û welat jê xelas bikin; lê ew bê dilê xwe bi wan 
re li hev hat. 


Fexredîn Şemamî bi qefleya heciyên Şamê re çû hecê. 


Tê (di vê sala 606/1209'an) de îmam Fexredîn Mihemed*“ ibn “Emer er- 
Razî wefat kir ku nav û dengê wî ji balkişandina ser çêyiya wî û berhemên wî 
yên ser zanistên din mezintir e. Şerîetnasan ew kafir didêra, lê ev kirêtiya li 
ser bi hinek kirinên wî ve girêdayî bû, çunkî wî ji bo Pêxember (e. s.) 
“Mihemed et-Tazî; yanî Erebî” gotiye û ji bo xwe jî “Mihemed er-Razî” goti- 
ye. 


Tê (di vê sala 606/1209'an) de Mecdedîn ibn el-Esîr el-Cizîrî”* ku di 
pêncsed û çelî )540/1145(7“ de bûbû, wefat kir. 


5“ Fexredîn Razî Ebû Ebdullah (543-606/1148-1209) Mihemed ibn Emer ibn Hiseyn ibn Hiseyn ibn Eliyê 
Teynîyê Bekirî bû ku bi eslê xwe Teberistanî bû û li Razê hatibû dinê û navdarê bi Ibn el-Xetîb bû. Ew fîlozofekî 
hêja bû ku nivîsevanê Tefîra Quranê, Mehsûl, Mehsel, Niþayet el-' Uqûl, Erbe'în, Şerþa Îşareta ibn Sîna, أي‎ 
Mifessela Zimexşerî, Şerha Jecîza Xezalî û gelek kitêbên din bûye. Ebû Şame, Zey/, r. 104-105; Ibn Esîr, b. n., 
10/350; Ibn Xelîkan, b. n., 4/82-86. 

5"5 Mecdedîn Ebu s-Seُadat el-Mubarek ibn Mihemed ibn Ebd el-Kerîm ibn Ebd el-Wahidê Şeybanîyê Cizîrî yê 
nivîskar (544-606/1149-1209) bû ku di sala 544'an de li Cizîra Botan bûbû û dû re çûbû li Mûsilê mezin bûbû û 
ketibû ber xizmeta tibabek ji malbata Zengîyên desthilatdarên Mûsilê û birayê Dîyaedîn ibn el-Esîrê wezîrê Melik 
Efdelê kurê Selahedînê Eyûbî bû [ku karûbarên wî xerab kiribû] û yê Ezedîn Elî ibn el-Esîrê xwedîyê Tarîxa el- 
` Kamil û yên din bû. Gelek berhemên wî di warê tefsîr, hedîs, nehw, hisab û hedîsên xerîb de hene. Ebû Şame, Zey/, 

r. 105-106; Ibn Xelîkan, b. n., 4/7-8; Ibn Esîr, b. n., 10/350. 

5"6 Nivîserê vê kitêbê, Ibn Texreberdî (6/176) û Ebû Şame sala bûyîna wî 540/1145'an didin, lê li gorî çavkanîyên 
nota raserî vê sala bûyîna wî 544/1149 bûye. Bnr. li çavkanîyên nota jorî ya 573'yan. 


2298 





Sala Şeşsed û Heftan (607/1210) 


فيجص ناجيه 


Tê (di vê sala 607/1210'an) de Melik Adil Nûredîn Arslanşah ibn 
Ezedîn Mesûd ibn Qutbedîn Mewdûd ibn Zengîyê xwediyê Mûsilê wefat 
kir ku yekî qurre, zordar, çikûz û xwînrêj bû.”” Şairê Mûsilî Cemaledîn ibn 
Şihne li ser wî gotiye: 


Gotin, melikê me bejinkurt e 
Min got, erê destkurt e jî 


Ji lomeya binçengên xwe û ji kubra 
xwe mîna darê rimê diheje û dilerize 


Ew bi vê şi ra wî hisiyaye û ew avêtiye bîrê heya ku miriye, Nûredîn bi êşa 
weremê miribû û li pey xwe du kur Melik Qahir Mesûd** û melik Mensûr 
Emadedîn Zengî”? hiştibûn. 


Wî Qahir kiribû welîehdê xwe li Mûsilê û Eqreyê”” dabû Zengî ku herdu 


jî bi qîzên Mizaferedîn bin Zeynedînê xwediyê Erbîlê/Hewlêrê re zewicî- 


%7 Li gorî Ibn Esîr wî hivde sal û yazde meh desthilatdarî kiriye û ew yekî mêrxas, hişmend ù dadmend bûye, lê Ibn 
Kesîr dibêje: “Ku Eb ul-Mizafer Sibt ibn el-Cewzîyê xwedîyê Mîrat uz-Zemanê jî weke nivîskarê me ew yekî zor- 
dar, çikûz û xwînrêj nîşan daye.” Ji bo berfirehtir bnr. Ibn Esîr, b.n., 10/353; Ebû Şame, Zey/, r. 108; Ibn Kesîr, b. 
n., 13/46. 

175 Melik Qahir Eb ul-Mizafer Mesûd ibn Nûredîn Arslanşah ibn Ezedîn Mesûd ibn Qutbedîn Mewdûd ibn 
Emadedîn Zengîyê xwedîyê Mûsilê ku bavê wî Nûredîn Arslanşah berî mirina xwe bi çend salan ew kiribû welîeh- 
dê xwe û dema nexweşiya wî zêde bûbû jî rabûbû dîsa gazî mîr, serdar, leşker, giregir û zanayên xwe kiribû û welî- 
ehdîya kurê Melik Qahir nû kiribû û wan jê re dabû sondê. Ibn Esîr, b. n., 353-354; Ibn Wasil, b. n., 3/206; Ibn 
Kesîr, بط‎ n., 13/46. 

*? Ew Emadedînê IIl'em yê kurê Nûredîn Arslanşahê kurê Mesûdê Kurê Mewdûdê kurê Îmededîn Zengî bû ku 
bavê wî Nûredîn Arslanşah hê di saxiya xwe de ew danîbû ser keleya Eqre û Şûşê û ew şandibû ser wan da karûbarê 
wan li hev rast bike, wan biparêze û wan birêve bibe. Ew çûbû ser wan û heya mirina xwe ya sala 630/1232'yan li 
wan mabû. Ibn Esîr, b. n., 10/353; Ibn Wasil, b. n., 3/206. 

Eqre keleyeke asê ye li rojhilatê çiyayê Mûsilê ku bi Eqreya [Akrêya] Himeydî tê nasîn û Kurd lê dijîn. Yaqût, b.‏ "د 
n., 1/154; Ibn Esîr, b. n., 10/383.‏ 


228 





bûn. Melik Qahir cibe li mîrek û giregirên bajêr kir û zengo jî jê re hat girtin 
û karûbar jî bi Bedredîn Lu “lu “ê koleyê bavê wî ve hat girêdan.*' Ew mêrxas, 
camêr û qenc bû ku xelk ber pê ve çû û di karûbarê welatî de ewleyiya xwe da 
ser. 


Tê (di vê sala 607/1210'an) de Şêx Ebû Emer Mihemed** ibn Qudameyê 
şêxê Henbelîyan yê pîroz ku di sala pêncsed û bîst û pêncan (525/1130) de 
nêzîkî Came”îna devera Nablusê hatbû dinê, wefat kir. Ew bi bavê xwe re 
koçber bû û li mizgefta Salih ya dervayê Derîyê Rojhilat daketin û demekê lê 
man, lê dû re çûn çîyayê Qasyûnê. 


Xelkê jê re got; “Salihîye” bi mebesta nisbetdana bi bal mizgefta kurê 
Salih ve. Li çîya ji bilî dêra Hewranî tu avedanî tunebû, lê digel vê jî Şêx Ebû 
Emer salewext bi rojî bû, radibû şevnimêjan û hemî nimêjên pênc wext bi 
cemaet dikir. Ew piştî sêyeka şevê herşev di tarîtiyê de diçû mizgeftê û heya 
şeveqê nimêj dikir, herroj navbera nîvro û esir heftyeka Quranê dixwend û 
piştî eşaya dawî ayetên parastinê”? û sûretên Yasîn, T'ebarek/Milk, Waqî e, 
herdu Qul Eُûzan û Qul huwe Ellahu dixwend. Herweha herroj heya wextê 
hilatina rojê xelkê fêrî xwendina Quranê dikir, dû re heşt rik”et sinetê 
Selatuduha/hilatina rojê dikir, hezar Qul huwellah dixwend û her rojê înan 
piştî “esir seredana goristanê dikir û rojên duşem û pêncşeman bi nigan û bi 
qapqapê hildikişiya şikefta Xwînê“ û navbera nîvro û esir nimêj dikir. 
Dema ku Şêx ji çîya dadiket, wî tahlî dida hev, bi werîs girêdida û hildigirt 
dianî bazara jinebiyan û bi şev jî ji wan re pere û arvan dibir, lê wan ew nas jî 
nedikir. Ew bêdesmêj qet ranediza û çi dema Xwedê ji cîhanê jê re tiştekî 
vedikir wî ew pêşkêşî pismamên xwe dikir û kincên xwe jî dida xêra xwe. 


Gelek caran zivistan diqediya jî hê bê kinc cibeyek lê bû û demeke dirêj 
bê derpê bû û şaşika wî jî ji betanê cibeyê wî bû. Ew li ser hesîrê radiket, nanê 


Ew Melik Rehîm Bedredîn Lu “lu /Lûlûyê koleyê malbata Atabeg Zengî bû, ew bi eslê xwe Ermenî bû ku terzî-‏ نهد 
yekî ew kirîbû û biribû cem Melik Nûredîn Arslanşahê Zengî û li cem malbata Zengîyan mabû heya ku piştî mirina‏ 
Melik Qahir ew bûbû çavdêrê karûbarê kurê wî yê deh salî û her lê xebitîbû heta malbata Atabegîyan ji holê raki-‏ 
ribû û bi serê xwe bûbû xwedîyê desthilatê û nêzî pêncî salî deshilatdarî kiribû ta ku di sala 6356/1258'an de mîribû.‏ 
Ebû Şame, Zey/, r 310; Ibn Kesîr, b. n., 13/160.‏ 

Ew Şêx Ebû Emer Mihemed ibn Ehmed ibn Mihemed ibn Qudameyê Salihî yê Meqadîsî bû ku birayê Şêx‏ د 
Mewfiqidîn Ebdullah ibn Ehmed ibn Mihemed ibn Qudameyê ibn Nesr el-Cemaîlî bû. Wî li navsera Qasyûnê ji‏ 
feqîrên quranxwên re Medrese ava kiribû û di sala 528/1133 de li gundê Nablusê bûbû û îsal (607/1210) jî wefat‏ 
kiribû. Ebû Şame, Zey/, r. 109; Ibn Kesîr, b. n., 13/47; Ibn Texreberdî, b. n., 6/178.‏ ” 

5% Ayetên parastinê ev in: Sûretên T'ewbet, ayet 25-26, 40; Ehzab: 9-11; Alî Imran: 123-126, 200; Enfal: 38; Beqer: 100, 177. 
5“ Şikefta Xwînê şikefteke li çiyayî Qasyûnê ku dikeve raserî Dimeşqê. Yaqût, b. n., 5/329 

ceh dixwar, wî tu parsek neqewirandiye û dilê tu kesî neêşandiye. Dema ku 
Selahedîn dakete ser Qudsê ew û birayê xwe Miwafiq û hinekî din di çadirê 
de bûn ku Melik Adil hat seredana wî lê ew li ser nimêjê bû, wî ew [nimêj] 
nebirrî, ne berê xwe dayê û ne jî dest ji werdên xwe berda. Ew bi îşilkê xwe 
yê berîk daketî derdiket ser mînberê û gopal jî bi destê wî bû. Ew mucahîdekî 
di riya Xwedê de bû û bi Selahedîn re amadeyî gelek xezayan bûbû.” 


` Ew beşdarî cengên Siltan Selahedîn bûbû û di vegirtina Qudsê ya sala 583/1187'an de amade bû û herweha yên 
Qeraxê û yên din jî. Ibn Kesîr, b. n., 13/47 

Sala Şeşsed û Heyştan (608/1211) 


Tê (di vê sala 608/1211'an) de qasidê Celaledînê xwediyê Elamûtê'* bi 
nûçeyekê derket hizûra Îmam Nasir ku ji Batinîyan berî bûne, camî û miz- 
geft ava kirine, nimêja înê kirine û rojiya remezanê girtine. Xelîfe û xelk 
hemî bi vê şa bûn. Xatûna diya Celaledîn ji bo çûna hecê hatibû wê derê, 
Xelîfe qedir dabûyê û ew bi rê kiribû. 


Tê (di vê sala 608/1211'an) de Îdixmîş*” ji Hemedanê hat Bexdayê ku 
Nasirudîn Mengelîyê** koleyê Atabeg zora wî biribû û ew ji Hemedanê der- 
xistibû. Xelîfe qedrê wî girt û hemî giregirên dewletê bi dêlindêzî derxist 
pêşiya wî. 


Tê (di vê sala 608/1211'an) de Rebî “e Xatûna qîza Eyûb çû hecê û di roja 
qurbanê de li Minayê dema xelkê recma Şeytan dikir Îsmaîlîyekî xwe avêt ser 
zilamekî bi rûmet ji kurapê Qutade ku pir dişibihî wî û ji wan (Îsmaîlîyan) 
werê ew e û ew li cem Cemrê kuşt. 


Tê gotin ku, yê ew kuştiye bi diya Celaledîn re bûye, kole û eşrafên Mekê 
rabûne ser pîyan û hilkişiyane ser herdu çiyayên Minayê, “Laîlahe îlle Lah” 


5% Ew Celaledîn ibn Filan ibn Hesen ibn es-Sebah bû û serekê Îsmaîlîyên Alamûtê bû ku ew (Alamût) jî keleyeke 
asê bû li herêma Rûzbar ya navbera Qezwîn û deryaya Xezerê li ser kumçika çiyayekî ku li dora wê firînek hebûn 
û gihîştina ser pir zehmet bû; ew paytexta mezinê Îsmaîlîyan bû. Ibn Esîr, b. n., 10/357; Qezwînî, Esaz e/-Bîlad we 
Exbar el-Îbad, r.301. 
17 Li gor Ibn Esîr navê wî Şemsedîn Îtexmîş e ku berê xizmetkarekî Ebû Bekirê“ kurê Pehlewanê xwedîyê 
Azerbaycan û Reyyê û deverên pê ve girêdayî bû, lê dû re wî dest danîbû ser hinek deverên destê wî yên mîna 
Hemedan, Îsfehan, Reyy û derûdorên bi wan ve û hêza wî xurt bûbû ta ku çûbû Azerbaycan û Aranê û dora mezinê 
xwe Ebû Bekir Pehlewan jî pêçabû. Lê belê niha jî yekî bi navê Mengelî ku xelk li dora wî kom bûbûn û koleyên 
Pehlîwan jî gihabûnê, êrîşî wî kiribû û ew ji ber reviyabû çûbû Bexdayê û li wê derê mabû heya ku Mihemedê kurê 
Mengelî bi leşker ve çûbû ew li Bexdayê kuştibû. Ibn Esîr, b. n., 10/356, 359 
%8 Ew Nasirudîn Mengelî/Menkelî yekî Kurd bû û ji eşîra Mengelî/Menkelî ya Hekarî bû û di dema Selahedîn de 
serdarekî wî yê girîng bû ku berî mirina wî herdem bi kurê wî Efdel re bû. Herweha yek ji vê eşîra Mengelî bi navê 
„ Dawidê kurê Mengelan li keleya Ezazê dema Heşaşîyan êrîşî ser Selahedîn kiribû ew parastibû û canê xwe dabû. Ev 
yek ji van Mengelan bû ku dû re çûbû ketibû ber xizmeta Atabeg ibn Pehlîwan û dema rewşa Pehlîwan weke ku li 
jor jî bihurî nexweş bûbû hingê rabûbû leşker kom kiribû, koleyên Pehlewan jî gihandibû xwe û çûbû ser Şemsedîn 
Îtexmîş û deverên ku vegirtibû jê sitandibû û bi xwe lê hikim kiribû. Boris James, b. n., 170 

gotine û tekbîr dane. Bi keviran li xelkê dane û di roja cejnê de malê xelkê bi 
zor ji wan sitandine û di navbera herdu beran de komek kes hatine kuştin. 
Îbn Ebî Feras*” gotiye: “Me bibin qonaxa Şamîyan” û dema bar û giranî li 
hêştiran hatiye barkirin, hingê Qutade û koleyan êrîş biriye ser wan û pirê 
mal ji wan sitendine. Qutade gotiye: “Ji min pê ve mebesta wan ne tu kes 
bûye, bi Xwedê min tu kes ji heciyên Îraqê nehiştiye.” Ibn Salarê mîrê heci- 
yên” Şamê jî bi Rebî e Xatûn re bûye, diya Celaledîn çûye ketiye bin konê 
Rebî “e Xatûn û jê ewleyî xwestiye. 


Rebî'e Xatûn rabûye bi Îbn Salar re xeber şandiye cem Qurtade û jê re 
gotiye: “Ma çi sûcê xelkê heye û jixwe mêrkuj jî hatiye kuştin, vêca ev çi ye 
ku tu bi wesîleya vê, malê xelkê talan dikî û tu di vê meha heram de rêtina 
xwînê ji xwe re helal dikî, tu bira, zaro û mêrê min nasdikî, bi Xwedê ger tu 
van kirinên xwe bi dawî neynî ez dê bikim ...” Îbn Salar ev pê daye zanîn, gef 
lê xwarine û jê re gotiye: “Dest ji vê berde nexwe dê Xelîfe ji Îraqê were te û 
em jî ji Şamê.” Wî dest ji wan berdaye, hinek mal xwestiye, wan jî jê re sih 
hezar dînar daye hev û xelk sê rojan li dora çadira Rebî e Xatûn di nav kuştî, 
birîndar, şêlandî û taziyan de maye, ta ku wî destûr daye xelk têkeve Mekeyê. 
Yên xurt û saxlem ketinê ew tewaf kirine lê çi tewaf, ew çûne û di rewşeke 
feqîr î perîşan de gihîştine Bexdayê, lê tu kes jî li ser wan bi hev neketiye. 


Tê (di vê sala 608/1211'an) de Hesen ibn Mihemed ibn Se'd ku bi 


Tacedîn ibn Hemdûn dihat naskirin wefat kir, Ew nivîserê kitêba bi navê 
^, 591 


“Tezkîreya Hemdûnîyan” bû. 


Tê (di vê sala 608/1211'an) de Mîr Fexredîn Eyaz Serkesê Nasirîyê 
Selahî wefat kir ku kirîna wî bi çarsed dînarî bû. Ew yek ji serdarên 


5” Di vê salê de mîrê Hecê Elaedîn ibn Mihemed ibn Mîr Micahidedîn Yaqût hecîyên Îraqê bire hecê lê ji ber ku 
ew piçûk bû ji bo serkarîya karûbarên hecîyan pê re Hisamedîn ibn Ebî Firas ibn Weram jî hat şandin. Ibn Esîr, b. 
n., 10/356; Ebû Şame, Zey/, r. 120-121. 

*® Ya rastî Şecca“ Elî ibn Salar serkarê hecîyên Qudsê bû û mîrê hecîyên Şamê jî Semsam Îsmaîlê birayê Sebarûxê 
Necmî bû. Bnr. Ebû Şame, Zey/, r. 120. 

*! Ya rastî ew Tacedîn Ebû Sed Hesen ibn Mihemed ibn Hesen ibn Hemdûnê Su 'lebîyê “Edewî bû ku xwedîyê 
kitêbên Tezkîre, Exbar el-' Ulema ù Exbar eş-Şu 'era bû. Li gor Ibn Esîr ew kurê xwedîyê 7ezkfreyê bû. Ibn Esîr, حا‎ 
n., 10/358; Ebû Şame, Zey/, r. 121; Ibn Kesîr, b. n., 13/50. 

** Ew Fexredîn Ebû Mensûr Çerkez ibn Ebdullahê Nasirîyê Selahî ye, çendî ku hem nivîskarê me û hem jî Ebû 
Şame Serkes gotine jî lê rastîya wê Çerkez e û Ciharkes jî tê gotin çawa ku Ibn Xelîkan jî gotiye. Ew mîrekî pêbawer 
yê Selahedîn bûye ku ji ber vê jî jê re “Nasiriyê Selahî” hatiye gotin. Piştî Selahedîn jî ew ketiye ber xizmeta Adil ku 
wî jî Banyas, Tibnîn, Şeqîq, Hineyn, Keleya Hesen û deverên wê bi mîrgehî dabûnê û heya mirina wî ya vê salê 
(608/1211) di destê wî de mabûn. Ebû Şame, Zey/, 121-122; Ibn Xelîkan, b. n., 1/353; Ibn Kesîr, b. n., 13/50. 

Selahedîn bû ku hemî xezayên wî dîtibûn û yekî şanmezin, pirxwire û pirri- 
mavêj bû, ji leşker hez dikir û pir dîyarî û xelat didan. Me qala cudabûna wî 
ya ji Melik Efdel kir ku hingê Melik Adil Banyas, Tibnîn, Hûnîn, Şeqîf û 
Keleya Ebû Hesen”? dabûyê, ew lê dima û diçû Şamê û dihat heya ku wefat 
kir û li Qasyûnê hat veşartin. Wî li pey xwe kurek hişt ku Melik Adil ew danî 
ser deverên bavê wî û koleyê bavê wî Mîr Sarimudînê T'bnînî jî bi çêtirîn 
awayî bi karûbarê wî ve rabû, gelîyên hawîrdorê sed kirin û bi baştirîn sîste- 
mê desthilatî meşand. 


Tê (di vê sala 608/1211'an) de Şêx Îmam Emadedîn ibn Yûnisê?“ ku di 
sala pêncsed û sih û pêncan (535/1140) de li keleya Erbîlê (Hewlêrê) bûbû, 
wefat kir. Wî şerîeta mezhebê Şafı'î xwendibû, li Mûsil mabû û gava 
Nûredîn Atabeg miribû bi peyambirî bo Bexdayê hatibû şandin. Ew di paqi- 
jiyê de bi weswese bû ku herroj xulamê xwe dişand ba pira çem, di nîvê wê de 
ew radiwestand, misîn pê dida tijekirin û jê desmêj digirt, her heman awayî 
bi xelkê re jî tev diliviya. Qedîb el-Banê Saxik”* carekê rastî wî hat, Îmad jê 
re got selam û eleykum ey birayê min, tu çawa yî? Wî jî got: “Ez bi xwe baş 
im, lê min bihîstiye ku tu herroj laşê xwe bimisînên avê dişoyî, ma çima tu 
gepa ku dixwî naşoyî?” Ew di mebesta wî giha û dev ji tevgerê berda. Şêx 
Emadedîn serekê Şafi 'îyên Mûsilê bû ku di zanîna mezhebî de li gorî dema 
xwe bipêşketî bû û di meha Recebê de li Mûsilê wefat kiribû. 


Keleya Ebû Hesen keleyeke qeraxê ya asê ye ku dikeve nêzîkî Seydaya Şamê. Yaqût, b. n., 3/442‏ دده 

5“ Ew Emadedîn Ebû Hamid Mihemed ibn Yûnis ibn Mihemed ibn Men e ibn Malik ibn Mihemed bû ku şerîet- 
nasekî zana yê Mûsilî bû û di sala 535/1140”î de li keleya Erbîlê/Hewlêrê bûbû û piştî xwendin û zanîna Fiqhê ew 
li Mûsilê bûbû serekê Mezhebê Şafı “î. Ibn Esîr, b. n., 10/357; Ebû Şame, Zey/, r. 122-123; Ibn Xelîkan, b. n., 4/86- 
87; Ibn Kesîr, b. n., 13/49. 

Ew Ebû Ebdullah Hiseyn ibn Eb il-Qasim ibn Hiseyn bû ku di sala 471/1078'an de bûbû û di sala 573/1177'an‏ دده 
de wefat kiribû û ji xelkê Mûsilê bû. Ibn Mistewfî, Tarfxa Erbîlê, 1/371.‏ 

Sala Şeşsed û Nehan (609/1212) 


g“ x-diAAa€2 


Tê (di vê sala 609/1212'an) de Xelîfe cube, şaşik û xelateke ku dişibihî ya 


siltaniyê da Îdixmîş û ferman lê kir ku konê xwe rake bibe Hemedanê. 


Tê (di vê sala 609/1212'an) de gelşa Mîr Ezedîn Usameyê Geylî/Gêlî”“ 
rû da. Çunkî ji Melik Adil re hatibû gotin ku, ew agahên ser wan ji Melik 
Zahir re dinivîsîne û ji ber vê gumanê jî di [tevgerên] Melik Adil de li hem- 
berî xwe guhertinê dît. Ezedîn Usame li Qahîreyê bû û Melik Adil û zaroyên 
xwe jî li Dimyatê bûn ku Usame bi mebesta nêçîrê bi koleyên xwe re derket 
derûdorên Bilbîsê û çû li Şamê doza keleyên xwe kir. Walîyê Bilbîsê bi riya 
kevokan ev nûçe ji Adil re şand Dimyatê û Adil jî got: “Kê bide pey û bigihî- 


jê, kele û malê wî jê re ne.” 


Mi”ezem bi çend kesan ve siwar bûn û di bin de jî hespê Helebê hebû ku 
di çar rojan de ew gihand Xezeyê û ji Usame bihurî. Çunkî Usame koleyên 
xwe ji xwe cuda kiribû û bi tenê mabû ku êşa niqrisê (êşa pahnî û mefselên 
nig) pê re hebû. Nêçîrvanekî ew li beriya Darûmê nas kiribû, ew xapandibû 
û jê re gotibû: “Dakeve!” Wî jî gotibû: “Ha ji te re hezar dînarî min bigîhîne 
Xûrê.” Nêçîrvanî dînar girtibûn û ew li riya çiya biribû, walî pê hisiyabû, 
dora wî pêçabû û daxistibû Sehyûna Qudsê, kefîlek danîbû ser û Melik 
Mi ”ezem pê hisandibû. Ew çûbû cem û jê re gotibû: “Tu kalekî mezin î û êşa 
niqrisê jî bi te re heye, tu Kewkeb û 'Eclûnê”” bide min, ez dê ji te re li ser 
mal û milkê te sond bixwim ku tu dê di nav me de bibî weke bavekî.” Wî 


%6 Li gorî Ebû Şame ew Mîr Ezedîn Usameyê Cebelî bûye û li gorî Ibn Kesîr jî Sameyê Cebelî bûye ku serdarekî 
mezin yê Eyûbîyan bûye, lê Melik Adil û zarûyên xwe Melik Kamil, Melik Mi 'ezem û Melik Faîz lê ketine gumanê 
ku ew bi xwedîyê Helebê Melik Zahirê kurê Selahedîn û zava û birazîyê Melik Adil re ketiye pêwendiyan û dijî wan 
jê re name nivîsîne. Ew bi vê gumana wan hisiyaye û di demeke ku ew li Dimyatê civiyane bi wesîleya nêçîrê ji 
Qahîreyê derketiye û çûye ku here ser mîrgehên xwe Kewkeb, Eclûn û yên din, lê Melik Adil dest daniye ser wan. 
Ebû Şame, Zey/, r. 124; Ibn Esîr, b. n., 10/359; Ibn Kesîr, b. n., 13/50. 

7 'Eclûn keleyeke asê ye li çiyayê Xûrê yê pêşberî rojhilatê Beysanê. Ebu l-Fida, Teq: ul-Buldan, ı. 245 

qebûl nekiribû û çêra Mi ezem kiribû ku wî jî ew biribû li Kerekê girêdabû 
û dest danîbû ser mal û keleyên wî. Ew serdarekî mezin î bihiş û xwedî tevdîr 
bû û di keleyên wî de mal û berhemên mîna yên şahên mezin hebûn. Ji kele- 
yan ya Kewkeb û 'Eclûnê yên wî bûn, ji mîrgehan (îqta an) jî Sewad hemî, 
Cebanîye, Çiyayê 'Ewfê,”* bajarê Silt*” û Xûrê heya bigihê Kewkebê û 
Hemaya Kelîbê“% heya bigihê Nasîreyê tev yên wî bûn. 


Gava mîrek vala û betal diman qesta wî dikirin û ew cihê tenhayiya mezi- 
nan bû, çi kesê ku qesta wî bikira gundek didayê ku heya Newrozê“! hatiniya 
wî gundî jê re bû û li gorî hêjayiya wî ew bi rê dikir û pê re jî name [ya kar- 
dayinê] dinivîsî û ew dişand cem yê ku dê here têkeve ber xizmeta wî. Dema 
Melik Mi ”ezem ew girt, bihayê tiştên ku jê sitandibû hezar hezar (milyonek) 
dînar bû û li Dimeşqê jî şêst gundên wî yên tevayî bi milkane hebûn, ji bilî 
yên hevpar. 


Tê (di vê sala 609/1212'an) de kurê Melik Adil Melik Ewhed Necmedîn 
Eyûbê xwediyê Xelatê wefat kir ku yekî zordar î xwînrêj bû. Hinek êşên dij- 
war bûbûn bela serê wî ku loma temenê wî dirêj nebû; birayê wî Melik Eşref 
tam hingê çûbû seredana wî ku gava wefat kir ew hê li Melazgirê“? li cem bû. 


3 


Eşref dest danî ser Xelatê û qencî bi xelkê wî re kir û ew perû kirin. 


* Cebel “Ewf çiyayekî welatê Şamê ye ku bi Henane, kele û bajarokê Siltê û Çiyayê Xûrê ve xeta sînorê navbera 
Atabegê Dimeşqê Tuxtekîn û qiralê Qudsê Belduin pêk dianî ku li ser hatibû lihevkirin. Ibn Esîr, b. n., 10/543, sal 
609 

5? Silt kele û bajarokekî Urdinê bû ku diket rojhilatê çiyayê Xûrê û li başûrê Eclûnê dima û li pêşberî Erîhayê li Ser 
Xûrê bû. Ebu l-Fîda, Teqızîm, r. 244 

“% Hema Kelîb: Hema navê cîyekî ye ku dikeve çoleke berwar û tê gotin ku gora Kelîb di devereke wê de ye. Yaqût, 
b:.n..2/353 

1 Newroz bi Kurdî û Farisî roja nû ye [ku berê rastî 11'ê Adara Salnameya Rûmî dihar, lê vê dawîyê Ewropîyan di 
salnameya mîladî de 6-7 roj guhertin kir û ya Rûmî jî hew hat xebitandin ku ji hingê ve] ew rastî 21'ê meha Adarê 
ya Salnameya Mîladî tê. Kurd wê weke cejneke rizgarîya neteweyî ya kevnare û sersala nû yan jî salvegera serê sala 
wê roja rizgarîyê ku di heman demê de ji wan re destpêka saleke nû ye jî pîroz dikin û Faris jî weke sersala xwe ya 
nû wê pîroz dikin; çawa ku qiptî û Misilmanên Misrê [û hinek gelên Kafkasayê] jî weke tradisyoneke kevnare wê 
pîroz dikin. Bnr. Hesneyanî, Tzzfxa Dewleta Kurdan, çapa Erebî, r. 295, not 3, bi lêzêdekirin. 

“ Melazgir bajarekî navdar.e ku nêzîkî Xelatê ye û niha qezayeke wîlayeta Mûşê ye ku dikeve bakurê Kurdistanê. 

Sala Şeşsed û Dehan (610/1213) 


y_y 


Tê (di vê sala 610/1213”an) de Îdexmîşê xwediyê Hemedanê hat kuştin 
ji ber ku dema ew ji Bexdayê zivirîbû li cem Tercemîyan“* li benda leşkerê 
Xelîfe mabû, lê dema leşker dereng bûbû, ew rabûbû ber bi Hemedanê ve 
çûbû. Di rê de rastî leşkerê Menkelî hatibû ku pê re şer kiribûn, ew kuştibûn 
û serê wî jêkiribûn û biribûn cem Menkelî; ji ber vê jî hevalbendên wî ji hev 
belav bûbûn. Ew yekî qenc bû ku pir xêr û sedeqe didan û dîndar î rojîgir û 


dadmend bû. 


“? Ew Silêmanê kurê Tercemê Tirkmenê Îwanî bû ku mîrîtîya wan li herêma ser riya navbera Bexdad û Hemedanê 
diker, lê Xelîfe ew ji ser desthilatê avêtibû û birayê wî yê piçûk anîbû ser hikim ku ji ber vê jî Silêman xeber ji 
Mengelî re şandibû û wî jî ew dabû kuştin. Ibn Esîr, b. n., 10/360, sal 610. 

Sala Şeşsed û Yazdeyan (611/1214) 


Sy? 


Tê (di vê sala 611/1214'an) de Melik Mesûd Iqsîs““ ibn Melik Kamil 
Yemenê vegirt ku yekî zordar î sitemkar û xwînrêj bû; tê gotin ku wî li 
Yemenê heşt sed şerîf û gelek jî zana û giregir kuştîne. Ger ne ji çûna Melik 
Mi 'ezem ya Hecê bûya ku xelkê Yemnê texmîn dikir ew dê biçûya bigiha 
wan, wî zora Yemenê nedibir. 


Tê (di vê sala 611/1214'an) de Melik Mi”ezem keleya Serxedê ji Ibn 
Qeraca sitand û ji dêl ve mal û mîrgeh danê û ew (Serxedê) da ustadarê xwe 


Ezedîn Eybek. 


٠ Tê (di vê sala 611/1214'an) de Melik Mi” ezem Şerefedîn Îsa bi komek ji 
mêrxasên xwe yên mîna Ezedîn Eybek, Emadedîn ibn Mûsik, Zehîredîn ibn 
Senqer el-Helebî û serek Cemal ud-Dewle Xelîl ku yek ji giregirên Dimeşqê 
bû û yên din re çû Hecê. Ew li ser riya “Ula“* û Tebûkê“* çû di rê de birk û 
kargeh nû kirin û qencî bi xelkê re kir. Salimê mîrê Medîneyê çû pêşwaziya 
wî kir, jê re xizmet kir, hesp amade kirin û kilîlên Medîneyê pêşkêşî wî kirin. 
Wî jê re embarên zad vekir û ew daxist xaniyê xwe û xizmeteke mezin jê re 
kir. Ew çû Mekeyê û li wê derê jî Qutadeyê xwediyê wê ew pêşwazî kir, di xiz- 
meta wî de amade bû û xwe li ehmeqî danî. Gava Mi”ezem jê pirsî ka ew dê 
dakevin kû derê, wî bi qamçiyê xwe erdekî kelebest nîşan da, yanî ew der û jê 
re hindek perû şandin. 


%4 Li gor Ebû Şame ew Mesûd Itsîs ibn [Melik] Kamil [ibn Melik Adil ibn Necmedîn Eyûb ibn Şadî bû] ku xwe- 
dîyê Meke û Yemenê bû û di sala 626/1228'an de miribû, lê li gorî Ibn Kesîr .ط)‎ n., 13/105) jî weke vê derê Mesûd 
Iqsîs e û di Ş#zarat ez-Zehebê, 5/120 de jî Mesûd Ifsîs e. Bnr. Ebû Şame, Zey/, r. 238, not 3. 

%5 'Ula cihekî navbera herêma Wadî Qura û Şamê de ye. Yaqût, b. n., 4/163 

“% Tebûk cihekî ku di navbera Wadî Qura û Şamê de dimîne û dikeve navbera Hicrê û destpêka herêma Şamê. 
Yaqût, b. n. 2/17 

Ew roja Erefeyê li Minayê raza û malekî pir da feqîrên herdu cihên ku 
kuştin li wan heram e (Meke û Medîneyê); wî kesên laşkêmendam birin û 
zad û zexîre da wan. 


Dema ew giha mal Melik Adil jî li ser Xirbet el-Lisûsê“” bû, ew bi lez çû 
cem mîna ku dê negihîje bavê xwe. Wî jê re xizmet û pêşwaziya Salimê xwe- 
diyê Medîneyê û kêmasiyên Qutade û ehmeqdêrana wî jê re gilî kir. Wî jî leş- 
kerek amade kir û bi Nahid ibn Cerhî re şand Medîneyê, Salimê mîrê 
Medîneyê ew pêşwazî kirin û bi wan re derket ku herin Mekeyê, lê Qutade 
şikiya û reviya çû beriyê. 


“r Xirbet el-Lusûs navê derekê ye li welatê Şamê li hêla Ekayê. Ibn Esîr, e/-Kazai/, 12/321 

Sala Şeşsed û Dozdeyan (612/1215) 


هقيصااحهة 


Tê (di vê sala 612/1215'an) de serîhildana Nasirudîn Menkelîyê koleyê 
Siltan Ozbeg** li ber Xelîfe û li ber mezinê wî dest pê kir û wî rê birrîn, xwîn 
rêt û dest danî ser welatê mezinê xwe, ew jê derxist û çû Hemedan vegirt. 
Gelek kes li dora wî civiyan û wî behsa xwe û karên mezin yên mîna zeftki- 
rina welatê bîyanî yên din û desthilatdariya Bexdayê kir. 


Xelîfe peyam ji Melik Adil û [Melik] Zahir re şand, ji wan hawar xwest û 
bi pêşengîya Wec es-Sebiُ leşkerê Bexdayê derxist ku hawara Melik Adil, ya 
Melik Zahir û ya Mûsilê jî gihayê û Mizaferedîn bi hemî hêza Erbîlê ve der- 
ket û bû serekleşkerê sipaha Bexda û Şamê û berê xwe da Hemedanê. Li 
Hemedanê Siltan Ozbeg, Celaledînê xwediyê Alamûtê û Ibn Terceme jî 
gihanê û ew ji Hemedanê bi rê ketin çûne Kereca“%? nêzîkî Îsfehanê. 


Li wê derê dît ku wa Nasirudîn Mengelî ji bintara çiyê bi çel hezar siwarî 
ve dadikeve û li naverastê daket pêşiya wî. Zexîreya leşkerê Mizaferedîn ew 
qas kêm bûbû ku ger Mengelî sê rojên“? din jî rastî wan nehata dê 
Mizaferedîn û yên pê re hemî telef bibûna. Ew roj esirkî Nasirudîn Mengelî 
siwar bû û leşkerê xwe kir telp û ji çiya berjêr bû da li ber wan rêz bibe, ew 
palewanekî mêrxas bû. Defên Mizaferedîn lê ketin di nav leşker de kir gazî, 
çekên xwe girêdan û leşkerê xwe kir telp û çûne hev û hino hino êrîşî hev 
kirin. Hêla Mengelî ya rastê ya Mizaferedîn ya çepê şikand ku mîr Ezedîn 
ibn Ezkeş lê dima, Mizaferedîn bi telpên sancaqdariyê“'' ew bi hêz kir heya 
ku zivirî cihê xwe. Di sancaqdariyê de serdarê hêza Helebê Mîr Ezedîn ibn 


5 Ozbek kurê Pehlewanê xwedîyê Azerbaycanê ye. Ibn Esîr, b. n., 10/364 

“e Li gorî Ibn Esîr Kerec e lê Yaqût diyar dike ku di zimanê wan ê Farisî de Kere/Kerih e lê Ereban ew kiriye Kerec 
ku maneya kerihê/kirêtê dide. Ew bajarekî di nîvê riya navbera Hemedan û Îsfehanê de ye. Ibn Esîr, b. n, 10/364; 
Yaqût, b. n., 4/506. 

sıo Di Ibn Esîr de dibêje deh rojan. 1bn Esîr, b. n., 10/364 

41 Telpên Sancaqdarîyê hêza xwedîyê alayên zer ên piçûk in. Qelqeşendî, b. n., 4/7 

Micela“'? bû û li rastê jî Mîr Esededînê kurê Ebdullahê Mihranî“” bû ku 
bêrawestan şer dikirin û êrîş dibirin ser wan heya ku şev ket nevbera wan, lê 
êdî serkeftina sipaha Mizaferedîn li ser ya Mengelî xwiya kiribû. 


Vêca Dema ji Mengelî re xwiyabû ku ew dê sipêdeyê nikaribe derkeve 
pêşberî wan û nekarîna hêzên xwe dît, hingê çadir û tiştên tê de di cî de hişt 
û bi şev bi kesên pê re reviya çû. Serê spêdeyê dema Mizaferedîn xwest leşker 
ji cengê re rêz bike û bike telp ji hêla neyar ve tu tevger nedît û nihêrî ku 
zarok û bazarî ketine nav konan û kedê dikin. Wî gazî kir ji tirsa ku belkî 
dekeke neyar be û nijdeyan şand da li newal û serê çiyayan binihêrin, lê tu 
salox ji wan hilnanîn û hingê xelk çû ket nav konên Mengelî ku bêleşker li 
cih hatibûn hiştin. Xelkê bêhejmar talan birin û ew jî bi pey Mengelî ket ku 
heya hingê xulamên Mengelî ew kuştin û serê wî anîn cem Mizaferedîn û wî 
ew şand Bexdadê ku şahiyeke mezin li Bexdayê kete nav xelkê û Mizaferedîn 
jî bi nasnavê Welîyê rast î dilsoz hat navdan. Ew zivirî Erbîlê, nijde perû kir, 
mal da wan û ew çûn cihên xwe. 


Tê (di vê sala 612/1215'an) de destpêka êrîşên Tatarîyên ... xwiya kir ku 
ew jî ji wê qebîleya bi navê Temercîyan““ dihat nasîn, bûn ku niştecihên ber- 
rîya çolebirra Çînê bûn û zivistangehên wan li cihekî bi navê Erxûnê“' bû. 
Ew taîfeyeke Tirkan ya navdarê bi şer û xedrê bû û sedemê derketina wan jî 
ew bû ku herêma Çînê dora wê bi qasî qonaxa şeş mehan fireh bû. 


Tê gotin ku dora Çînê hemî ji bilî deverên ber çiyayên asê û çemên fireh 
bi sûreke nebirrî pêçayî ye. Hê ji dema kevnar ve ew şeş beş bûne û her beşek 


“2 Ew Mîr Ezedîn Emer ibn Mîr Micela ibn Merwanê Mihranîyê Hekarî bû ku yek ji mêrxas û serekê hêza leşkerî 
ya şaxê Helebê bû û piştî mirina Melik Ezîz bûbû cihgirê desthilatdariya Helebê. Boris James, b. n., beşa dara mal- 
bata Micela, 106, not 336. 

4? Ew Mîr Esedînê kurê Ebdulahê Mihranî ku mîrekî eşîra Mihranîyên Hekarî bûye û gelek ji malbata wan di nav 
hêzên leşkerî û îdarî yên Dewleta Eyûbîyan de hebûne. Bnr. li deverên cihê yên vê kitêbê; Îmad el-Katib, E/-/ez/» el- 
Qisî, r. 191. Ibn Wasil, b. n., 2/299; Ibn Şedad, Sfzez, r. 128; Ibn el-Esîr, b. n., 10/187; Boris James,b. n. r. 44. 

“4 Çawa dixwiyê ev navê Termecî xerakiriyê ji navê Cengiz Xanê Moxolî Temûçîn/Tîmûçîn e, herweke ku Ibn 
Esîr jî qal dike lê ew vê bûyerê ne di nav bûyerên vê salê (612/1215) de dide. Ew wê di yên sala 617/1220'î de dide 
û dîyar dike ku berî vê salê bûyerên wan dest pê kiribûn lê wî nexwestiye kambaxtirîn bobelata ku bi ser Îslamê ve 
hatiye, binivîse. Piştre li ser îsrara dost û hevalan fikra xwe guhartiye û dest bi nivîsîna bobelatê kiriye. Ibn Kesîr jî 
hinek ji vê bûyerê di nav yên sala 616/1219'an de dide, lê li ser Cengiz Xan bi berfirehî di bûyerên sala 
624/1226'an de radiweste. Ibn Esîr, b. n., 10/401-423; Ibn Kesîr, b. n., 13/64, 67-70 û 89-92. 

25 Orxûn navê çemekî Moxolistanê ye ku ji sînorê Tîbet û Keşmîrê diherike û diçe digihîje çemên Kaşxer û Xetenê. 
Wargeha Cengiz Xan ya Qerequrumê li ser vî çemî bûye. Şemsedîn Samî, Qamûs el-' Alem, Mehran Matbaasi, 
Stenbol, 1306, Kaşgar Neşrîyat, Ankara, 1996. Berg 2, r. 1073. 

jî xanekî/şahekî weke cihgirê xanê mezin Altûn Xan ku li Temxacê dima, lê 
desthilatdarî kiriye. Ev Texmac jî di nîvê Çînê de bûye û wargeha welatê 
mezin ya havînê lê bû. 


Dema zivistan tê ew derbasî wan zivistangehên xweş yên qeraxê [çemê] 
Kengeyê yê pey Qeşmîrê/Keşmîrê“'“ dibin. Altûn Xan ewleyiya parastina 
xanên piştgirên xwe dide ser wan xanên ku li Çînê rûdinin. Yek ji wan jî 
Dûşî Xan bû ku bi meta ... Cengiz Xanê mezinê Tataran re zewicîbû û weha 
çêbû ku mirina Dûşî Xan rastî windabûna Altûn Xan hat. Hingê Cengiz 
Xan bi Keşlû Xan re çû serîdana meta xwe ji bo sersaxiyê, wê jî ji wan re got 
ku yê mirî tu kur li pey xwe nehiştiye û wê ji bo cihê wî biraziyê xwe Cengiz 
Xan nîşan da, ew hat erêkirin û Cengiz Xan bû desthilatdarê welatê Dûşî 
Xan û di demeke kurt de gelek kes ji Tatarên ... yên xerab xwe dane kêlekê. 


Dema Altûn Xan zivirî Temxacê, Cengiz Xan hesp û pêşkêşiyên ku Dûşî 
Xan jê re dişandin jê re şand û hinek jî lê zêde kir; lê dema dîyarî gihan ber 
destê Altûn Xan û jê re hatin pêşkêşkirin, ew pir hêrs bû û ji bo jêkirina 
dûvên hespa û qewirandina wan ferman da û yê ku ew anîbûn li wan dan. 
Dema Cengiz Xan û hevalê wî Keşlû Xan ev bihîstin bi hev re li ser hevkari- 

“yê sond xwarin û dijîtî û şerxwaziya xwe eşkere dîyar kirin. 


Gava nûçeya hevgirtina wan û daxwaziya wan ya xirabî û zêdekariyê giha 
Altûn Xan, ji bo vegerîna wan li ber fermanê name ji wan re şand û lêborîna 
ji bo tirsandinê û biryara geflêxarinê jî tevlî nameya xwe kir, lê duayên wî ji 
bîzîyê pê ve tiştek lê zêde nekir. Altûn Xan xeyidî, hawar xwest û çû wan, lê 
wan ew bi kirêttirîn awayî şikand û ji leşker û serdarên wî xelqekî bêhejmar 
kuştin û ew bi tena serê xwe filitî. Welat ji wan re vala ma, wan dest danî ser 
û xwe tê de bi cih kir û ji Tirkan jî çiqas aware û beredayê ku çavên wan li 
mal bû û li pey xirabiyê bûn, gihanê. 


Rewşa Altûn Xan qels bû ta ji wan re şand ku ew dixwaze bi wan re li hev 
bê û ew bi milkê hindik yê di destê xwe de jî qayîl e. Wan jê re erê kir, Cengiz 
Xan û Keşlû Xan bihev re li ser hevbeşiya desthilatê domandin, çûne ser 
Bîlasaxûnê“'”-û dest danîn ser, lê Keşlû Xan mir, kurê wî ket cihê wî û bi nas- 


“ Kenge mezintirîn û navdartirîn çemê Hindê ye ku dikeve hêla bajarê Keşmîra ku dikeve dawîya bakurê 
Hidistanê û rojavayê çiyayê Hîmalaya yê navdar. Şemsedîn Samî, b. n., 5/3902 û 3864. Yaqût, b. n, 4/400. 

47 Bilasaxûn bajarekî mezin e li navçeya welatên Tirkan ku dikeve pişt nehrê Seyhûnê û nêzîkî Kaşxara nav 
Tirkistanê ye û herêmeke azad ya Çînê ye. Yaqût, b. n., 1/ 564; Şemsedîn Samî, b. n., 5/3808. 

navê wî hat bernavkirin. Ji ber piçûkiya temenê wî Cengiz Xan ew qels dît û 
di nav wan de nameyên navnokirinê çûn û hatin ta ku bi dijminiya navbera 
wan encam da. 


Ew ji hev veqetiyan û Keşlû Xan Qeyaliq“'* û Maliqê“” xwest ku Memdû 
Xanê kurê Ruslan/Arslan Xan jî ji bo wan pê re li hev kir û çûna wî û gihîş- 
tina wî ya wê derê rastî dema bûyera navbera Kûrxanê Xanî,” şahê Xetayê“” 
û Siltan Mihemed [Xwarizmşah]@ har, ku Siltan ew bi xerabtirîn awayî 
şikandibû û bûbû êrîşa wî ya dawî ber bi hêla Kaşxarê ve. Hingê Memdû Xan 
dest pê kir dilê Keşlû Xan bijand çûna ser Kaşxarê“? û destdanîna ser Kûrxan 
ku wî jî xwe li ber xweş kir. Ew ji Qeyaliqê rabûn çûn û li sînorê Kaşxarê avê- 
tin ser, ew ji desthilatê dûr xistin lê dû re dîsa ew anîn ser hikim, bes Keşlû 
Xan jî di dema destûra hevdîtinên giştî de weke teşrîfatdar/hacib timî li cem 
wî dima. 


Dema ev êrîşa wan giha Siltan Mihemed wî ji Keşlû Xan re şand û got: 
“Xanê Xanan piştî devbirra şûran ew bi zor ji werîsên min xelas bû, îcar çira 
di demeke ku ew di ezîzîya Siltanê xwe de bû dilê te bijiyayê û tu çûyî ser? 
Tevlî ku dixwest ew bi aramî bijî û ji bo wê jî ew bi zewaca qîza xwe ya Tûxac 
Xatûn bi min re û şandina wê tevlî gewherên di xezîneyên wî de qayil bû, da 
di paşiya temenê wî de ez wî di welatê wî de aram bihêlim. 


Vêca ger tu saxiya xwe bixwazî tu dê wî bi qîza wî, malê wî û gencîneyên 
wî ve ji min re bişînî, ger na ez dê bihêzeke wisa werim ser te ku tu nikarî wê 
ji ser xwe rakî. Keşlû Xan bersiveke nefspiçûkî dayê, xwe kêm kir, dîyarî û 
pêşkêşiyên wan deveran jê re şand, lê ji bo teslîmkirina Kûr Xan doza bex- 


“ıs Qeyalik yek ji bajarê herêma Tirkistanê bû ku di bin destê Dewleta Xetayê de bû. Nesewî, بط‎ n., r. 43, not 1. 

45 Maliq yek jî bajarên Tirkistanê bû ku di serdemekê de bajarekî girîng yè Dewleta Xetayê bû û diket navbera 
Moxolistan û Faris. Nesewî, b. n., r. 43, not 2. 

Kûrxanê Xanî yanî Kûr Xanê ku esilzadeyê ji malbata xanan e, çawa ku nasvên şahên wan yênî Xetayîyan jî xanê‏ 0ه 
xanan bûye. Ibn Esîr, b. n., 10/333‏ 

@ı! Xeta: Hem navê herêmeke mezin ya bakurê Çînê ye ku Mançûrya, Moxolistan, rojhilatê Tirkistanê û beşeke 
Sibiryayê digire nav xwe û hem jî Xeta yan jî Xetan navê hozeke Moxolan e ku di destpêka sedsala 4/11'yan de di 
bin serdariya Bolîcî Apuwakî/Apûakî de Moxolistan hemî û beşek ji Çînê xistibû bin destê xwe û dû re jî gihabû 
heya Tirkistana paş çemê Ceyhûn yê Xorasanê û dused salî li wan deveran hikim kiribûn ku ji vê desthilatdarîyê re 
Dewleta Xeta dihat gotin û bajarên wê yên mezin jî Kaşxar, Xeten, Bilasaxûn û Ozkend bûn. Şemsedîn Samî, b. n., 
3/2049; Ibn Esîr, b. n., 10/333-336. 

%2 Ew Elaedîn Mihemed Xwarizmşah ibn Elaedîn Tikiş ibn Arslan bû ku di salên 596-617/1199-1219'an de dest- 
hilatadarî kiribû. Ibn Esîr, b. n., 10/266-267; Ebû Şame, Zey/, 185; Ibn Kesîr, b. n., 13/20, 64-65, 68-69. 

“3 Kaşxar bajarek û navçeyên xwedî gund in ku dikeve navenda Tirkistanê ser riya Semerqendê û ji herêma Mawera 


en-Nehrê/Amû Deryayê ye. Yaqût, b. n., 4/488. 

şandinê kir, çunkî Kûr Xan hatibû cem û pê ve zarî dikir û digot: “Ev Siltan 
û bavê wî berê ji min re bac dianîn û raspêriya xwe dîyar dikirin, jixwe herkes 
bi xizmeta wan ya ji min re dizane. Îca gava demê jê re li hev anî ez hingê bi 
aştiyê jî qayil bûm bi mercê ku ez keça xwe ya ezîztirînê ber dilê xwe bidim 
wî. Lê niha wa ye ew min jî dixwaze bi tenê ji bo ku min kêm bixîne, êdî ji vê 
pê ve ma mirin çî ye?” Dilê Keşlû Xan jê re nerm bû û tirsiya ku ger ew wî 
bispêrê dê li cem Tirkan şermende bimîne. 


Wî roj bi roj Siltan bi paş ve dida ta Siltan tê giha ku ew wext dirêj dike 
û rabû şêst hezar ji leşkerê xwe hilbijart ji bo here Keşlû Xan. Ew çû, lê dît ku 
çem qerisiye û ew nikaribû here heya ku qeşa heliya, dû re ew derbas bû û 
çûyê. Hingê xeber gihabû Cengiz Xan jî ku Keşlû Xan dest daniye ser welatê 
Kaşxar û Bilasxûnê û Kûr Xan jî di destê wî de ye. Ew rabû wî kurê xwe Dûşî 
Xan digel bîst hezar Tatarî yên ... şand da bigihên ser rewşa wî. 


Di dema ku Siltan qesta wî dikir de nijdeyek hat û ew agahdar kir ku tel- 
pek siwar di nav toz û dûmaneke mezin de tên. Siltan nijdeyek ji leşkerê xwe 
şand da rewşê fêr bibin û wan dît ku Dûşî Xanê kurê Cengiz Xan zora Keşlû 
Xan biriye û serê wî bi xwe re aniye û pê re jî talanên ku dûmana reş rakirine 
hene. Wê rojê herdu beran da pey hev, lê Dûşî Xan qasid şand cem Siltan û 
jê re got: “Ew erdê maçî dike û nahêle ku ew vê erdê derbas bike ne ku ji bo 
tade bide çiyayên wê, lê ew ji bo xizmeta Siltan e û jixwe xenîmet jî li ber fer- 
mana Siltan e, çawa bixwaze bila wisa bike, lê raya min ew e ku qencî bike û 
hinek jê bide kesên ku beşdarî şer bûne, ger na bila teslîm bigire û bibe konê 
xwe, çunkî bavê min riya edebê ji min re wesiyet kiriye ku divê derb li yek leş- 
kerê Siltan yan jî cihgirê wî nekeve.” 


Siltan tu qîmet neda van gotinên wî û jê re got: “Her çiqas Cengiz Xan 
ferman li te kiribe ku tu şerê min nekî jî lê Xwedê jî li min emir kiriye ku ez 
bi te re cengê bikim.” û dema herdu ber çûne hev Dûşî Xan êrîşî hêza Siltan 
ya çepê kir û ew ji hev dêrdexan kir û pîs perçiqand. Hindik mabû ku bişikiya 
ger hêza wî ya rastê zor nedana şeqê mişrikan yê çepê û her hingê navbirek jî 
ji wan ve xwiya bû ku herdu beran ji hev vediqetand û şev jî kete navbera 
wan. Tataran agir vêxist û di tarîtiya şevê de çûn û tirseke ku qet jibîr neke ji 
wan ket dilê Siltan û zivirî Semerqendê,“ lê ew cengawerî û xweragirtina ku 
,di şer de ji wan dîtibû xemeke giran xistibû dilê wî. 


Semerqend bajarekî navdar e ku dikeve başûrê Newala Sexdê û navenda wê ye. Yaqût, b. n., 3/279‏ 4ه 

Sala Şeşsed û Sêzdeyan (613/1216) 


AR2‏ جره 


Tê (di vê sala 613/1216'an) de Şêx Tacedîn Eb ul-Yemen Zeyd ibn 
Hesen el-Kindî (520-613/1126-1216) yê li Bexdayê bûyî wefat kir ku bûna 
wî di şeva nîvê meha Şabanê ya sala pêncsed û bîstan de bû. Ew li Şamê dima 
û dostê taybetî û hevalbendê Ezedîn Ferûxşah û kurê wî Emcedê xwediyê 
82 albekê bû. Ew yekî xuyqenc û bîrûbawerî çê bû ku meriv ji civata wî têr 
nedibû. Melik Mi”ezem Îsa li cem wî Kitêba Sîbeweyhî%* û [kitêbên bi 
navê] Îzah/Îdah û Hemaseyê xwendibû ku ew ji Keleyê peya diçû heya mala 
Tacedîn û kitêb jî di bin çengê wî de bû. Ew di zanînên edebiyatê de şareza 
bû û xwedî agahên bilind bû û guhdarên wî pir bûn û gelek kitêb nivîsîbûn 
ku bîreweran ji welatan qesta wî dikir û zana û giregiran jî li cem dixwend. 
Ew li Dimeşqê wefat kiribû û li Qasyûnê hatibû veşartin ku komek şairan bi 
lorîyên xwe li ser gerandine. 


Tê (di vê sala 613/1216'an) de xwediyê Helebê Melik Zahir Xazîyê kurê 
Melik Nasir Selahedîn Yûsuf ibn Eyûb wefat kir, ku di sala pêncsed û şêst û 
heştan(568/1172) de li Misrê bûbû. Ew yekî bi heybet û tirsinak bû ku di 
desthilatê de xwedî giranî bû û di siyasetê de jî jîr û hosta bû. Dewleta wî bi 
zana û kesên qenc î hêja ava bû, bi serdar û şehzadeyan jî xemilandî bû û ji 
gel re baş, ji şandeyan re jî qencîkar bû û beşdarî pirên cengên bavê xwe bûbû. 


Dema Melik Adil li Dimeşqê bi cih bû serdarên Selahî yên mîna 
Meymûnê Qesrî, Mubariz ibn Xutlix/Kutluk, Sera Senqer û Eybeg Fetîs 
xwe dan cem wî û di dewleta wî de ji kesên xwedî şaşik [zanayên rêşînas] jî 


%5 Ew Ebû Buşr Emr ibn Osman ibn Qenberê Sîbeweyhî ye ku zanatirînê bi nehwa/ rêzimana Erebî û yek ji hîm- 


cA اوم‎ 


mana Erebî de. Ew demekê çûbû Bexdayê lê dû re zivirîbû Şîrazê û li Beydaya Şîrazê di sala 180, yan jî 177'an de li 
wê derê wefat kiribû ku temenê wî çel û çend sal bûn, lê li ser cih û sala mirina wî fikarên cuda hene. Ibn Xelîkan, 


b. n., 3/406 

Behaedîn ibn Şedad, Şerîf Îftîxar û Şerîf Nesabe hebûn. Ew penageha bîya- 
niyan û şikefta feqîran bû, li wan digeriya û bîrewerî û zîrekî jê diçirisî. Ew bi 
Zerbê (êşa mîdê ya xwarinneserifandinê) mir û li keleya Helebê hat veşartin, 
dû re bo medreseya pêşberî deriyê keleyê hat vegihestin. Piştî wî kurê wî 
Melik Ezîz Mihemed kete cihê wî û Şehabedîn Tuxrîl el-Xadim jî kir atabe- 
gê xwe û wezîrê xwe Şemsedîn ibn Ebû Ye'layê Mûsilî ji wezîrtiyê avêt. 
Atabeg bi çêtirîn awayî bi karûbarê Melik Ezîz ve rabû, hemla wî da ser kura- 
pê bavê xwe Melik Eşref û desthilatî bi ray û tevdîrên xwe yên baş parast. 


Tê (di vê sala 613/1219?an) de “Edud ed-Dewle Merhef ibn Usame ibn 
Munqiz““ di not û yek sal û nîvê temenê xwe de li Qahîreyê wefat kir û 
Siltan beşdarî cenazeyê wî bû. Ew yekî hêja, esilzade û li nik şah, mîrek û 
mezinan maqûl bû. 


@« Ew Merhef ibn Mueyid ed-Dewle Usame ibn Munqiz bû ku di temenekî not û sê (93) sal û nîvî de miribû. Ew 
jî mîna bavê xwe li cem şah û siltanan xwedî giramî û qedirgiran bû û bi xwe jî mêrxasekî edîb û rewanbêj bû. 

Sala Şeşsed û Çardeyan (614/1217) 


فيجص ايه 


Tê (di vê sala 614/1217'an) de Melik Adil, Şêxê Şêxan Sedredîn“” bi qasi- 
dî şand Bexdayê û dû re piştî wî jî kurê wî [Sedredîn] Fexredîn Yûsuf ji cem 


Melik Kamil ve bi qasidî hat. 


Tê (di vê sala 614/1217'an) de aramiya navbera Freng û Misilmanan 
xerab bû, leşker ji Misrê hat û Melik Adil û Mi ezem daketin ser Beysanê. 


Freng jî ji Ekayê derketin û serekê wan qral Henker“* jî bi panzdeh hezar 
leşker ve derket ku mêrxasekî pêşeng bû. Ew bi hemî qralên qeraxê deryayê 
ve daket ser Calûtê,%? serê sibehê Henker li pêşiya wan siwar bû û çû Melik 
Adil ku li ser girê Beysanê bû. 


Wî nihêrî û dît ku bi riya wî nagihîje wan, rabû vekişiya. Mi ezem jê re 
got: “Bi kû ve?” Wî bi zimanê biyanî [Kurdî] xeber jê re dan û jê re got: “Ez 
dê bi kê şer bikim? T'e Şamê daye koleyên xwe û te dest/dev ji zaroyên [(zarû- 
yên kurebavan] ku li bingehê xwe vedigerin berdaye.” Ew çû li Yerqayê ji 
çemê Şerîetê“? derbas bû û Henker jî hat Beysanê ku bazar, bi mehsûl, terş û 
tiştên ku ji Xwedê pê ve kes nizane dagirtîbû. Wî rahişt hemiyî û Melik Adil 
jî hilkişiya Eclûnê, Mi "ezem jî ji bo parastina Qudsê daket “Eqebeya Lebenê 
(neqeba Lebenê) ya navbera Quds û Beysanê. Freng bi rê ketin û berbi 


27 Ew Şêxê Şêxan Sedredîn Eb ul-Hesen Mihemedê kurê Şêxê Şêxan Emadedîn Mihemed ibn Emer ibn Hemûyeyê 
Ciwênî bû û bavê Şêxê Şêxên ku di dema Melik Adilê Eyûbî û kurê wî Melik Kamil Mihemed û peymayên wî de 
navdarên bi karûbar û wezîrtîya Misrê bûn. Wî di sala 617/1220'an de wefat kiribû ku piştî wî herçar kurên wî yên 
navdar Emadedîn Emer, Fexredîn Yûsuf, Kemaledîn Ehmed û Mu'înedîn Hesen jî li rêça wî çûbûn. Nûredîn 
Zengî bavê wî Emer kiribû serkarê xankahên Şamê, qedrê wî digirt û jê hez dikir ku di sala 577/1181'an de wefat 
kiribû û dû wî re jî Selahedîn, kurê wî Sedredîn kiribû şêxê şêxan û Şêx Qudbedînê Nîsabûrî jî qîza xwe dabûyê ku 
kurek dabûyê û miribû. Di pey de ew bi qîza Ibn Ebî 'Esrûn re zewicîbû ku herçar kurên wî jê bûn. Ebû Şame, 
Zeyl, r.189-190; Ibn Kesîr, b. n., 13/71; Ibn Wasil, b. n., 5/257. 

48 Eslê wê Henk bû lê ev rasttir e ku mebest jê qiralê Hungarya [Macaristana niha] bû. Ibn Wasil, b. n., 2/320 

40 Calût yan jî Eyn Calût bajarokekî bi ser Filistînê ve ye û dikeve navbera Beysan û Nablusê. Yaqût, b. n., 4/200 
%0 Şerî “et çemê Urdinê ku diherike ser deryaya mirî û dikeve nêzî Erîhaya erdê Şamê. Eb ul-Fîda Teqrefz, r. 39 

Qesîra Mu 'înedîn“' ve çûn, Adil jî çû li Serê Avê daket û Freng jî ji gaza 
Kursî hilkişiyan, çûn Xerabet el-Lisûs û Golanê% û sê rojan man, [li wê 
derê] kuştin, dîl girtin û talan birin. Dû re ew zivirîn û daketin Xûrê, Adil jî 
malê xwe yê giran û pîrek û eyalên xwe şand Busrayê û li ser Serê Avê weke 


nijdevan ma, lê dema Freng daketin Xûrê Adil jî çû Aliqînê.?? 


Frengan di rojeke pir bi mij û dûman de qesta Tûrê/Tyre““ kir, xelkê 
Tûrê hew pê hîsiyan ku ew li ber derî ne û rimên xwe bi sûrê ve zeliqandine. 
Misilmanan derî vekir û bi peya û siwaran ve derketin û bi wan re şer kirin 
heya ew avêtin Debûrîyeyê. Dû re Freng bi nêrdewanên mezin ve derketin 
jor, ji hêla deriyê Şamê ve zor danê û sêlim bi sûrê ve zeliqandin, lê 
Misilmanan şerekî wisa bi wan re kir ku di serdema Îslamê de nebûye. 
Rimavêjên Frengan ji her hêlê ve ketin nîşana riman, tîravêjan neft avêtin ser 
pêplûkên nêrdewanan û ew şewitandin ku pê re komek ji giregirên Frengan 
jî hatin kuştin. Di wê rojê de Mîr Bedredîn ibn Eb ul-Qasimê Hekarî û 
Seyfedîn ibn Merzuban hatin kuştin ku du xweşmêrên hêja bûn. 
Misilmanan deriyê Tûrê girt ku hingê palewanên Misilmanan û çêtirîn leş- 
kerê Şamê li Tûrê bûn. Li ser vê bûyerê Emînê Helebî“? dibêje: 


Ji Xelîfe re bibêje leşkerên wî ranewestiyan û 
Sing bi sing û bi vîn her ber bi serkefitinê ve diçin 


Freng li keleya Tûrê daketin 
Xafil nebin jê ku keleya Tûrê Bexda ye“ 


©: Quseyra Mu'înedîn gundekî Xûra Urdinê ye. Yaqût, b. n., 4/417. Ew milkê Sadedîn Mesûdê kurê Mu'înedîn 
Onirê kevnemêrê Rebî ' ع‎ Xatûna xweha Siltan Selahedînê Eyûbî bû ku di sala 581/1185'an de miribû û navê xwe 
jê girtibû. Ibn Xelîkan, هرهم‎ 2/290 

%2 Colan/Golan navê gir û gundekî hêla Dimeşqê ye. Yaqût, b. n., 2/219 

%» Aliqîn gundekî pişta Şamê ye. Ibn el-'Emîd, Exbar el-Eyûbîyîn, r. 130 

%4 Tûr çiyayek e dikeve raserî Teberîyeya Urdinê. Yaqût, b. n., 4/53 

Ew Ebd ul-Muhsin ibn Mehmûd ibn el-Muhsin ibn Elîyê Tenûxî, Emînudîn Eb ul-Qasimê katibê Helebî bû ku‏ كته 
navdarê bi ibn Hemûd bû û di sala 570/1174'an de bûbû û di sala 643/1245'an de miribû. Berhemên wî Dfıana‏ 
el-Faîq fi Lefa er-Raîq û Kitab Newadiy we l-Exbar û yên din in. Ebû Şame, Zey/, r. 156,‏ ,نم في Terasul, Dîwana‏ 
not 1‏ 

@« Di dema cenga Tûrê de ku hêzeke pir ya Frengan çûbû ser û zor dabû wan, hinek pêlewanên İslamê yên hêja 
hatin kuştin û gelekan jî xwe avêtibûn pişt sûran û tê de asê kiribûn da weke Ekayê neyê serê wan. Hingê Melik 
Mi ezemê kurê Melik Adilê Eyûbî nameyeke balkêşanê ji Xelîfe re şandibû û ev herdu risteyên Helebî xistibûnê û 
bala Xelîfe kişandibû ser Frengan û xwestibû nişan bide ku gava Şam û erdê wê têkeve destê Frengan êdî dora 
Bexdayê tê, dê êrîşî ser wê jî bê kirin. Ebû Şame, Zey/, r. 6 

Freng rabûn ber bi Ekayê ve çûn û Mi”ezem har, hilkişiya Tûrê û li ser 
Bedredîn ibn Eb ul-Qasim%*” û Ibn Merzuban mal û xelat belav kirin û dilê 
kesên lê xweş kir. 


Tê (di vê sala 614/1217'an) de Freng ji Sûq ul-Meyadînê/Bazara 
Meyadînê“* çûn ser Cizînê“? û xwarziyê Henker jî qesta Seydayê kir û got: 
“Ji min re xelkê vî çiyayî divên.” Xwediyê Seydayê çendî nehişt û qebûl nekir 
jî lê dîsa ew bi pêncsed mêrxasên Frengan ve hilkişiya Cizînê. Meyadînîyan 
ew vala hişt û xwe di nav daran û serê çiyan de veşartin û li ber wan kemîn 
danîn. Gava Freng lê daketin û ji bo xwe rehet bikin ji hespên xwe peya bûn, 
Meyadînî ji çiyan berjêrî ser wan bûn, dest danîn ser hespên wan, siwarên 
wan kuştin, xwarziyê Henker dîl girtin û yên mayî reviyan çûn hêla Seydayê. 


Bi wan re yekî Misilman ku bi Camûs dihat nasîn hebû, wan ew dîl girti- 
bû, wî ji wan re got: “Ez riyeke hêsa ku diçe Seydayê dinasim.” Wan got: 
“Ger tu bikî em dê te dewlemend bikin.” Wî ew di newaleke bi kend û kort 
de bir û Misilmanan jî da pey wan, ew kuştin û dîl girtin. Paşê gava ew têgi- 
han ku ew wan dixapîne, wan jî ew kuşt, lê heya Seydayê ji sih kesî pê ve tu 
kes ji wan nefilitî û ew [Misilman] bi dîlên xwe ve daketin Dimeşqê ku roje- 
ke mezin bû. 


Tê (di vê sala 614/1217'an) de Siltan Mihemed Xwarizmşah xwest ku 
here Îraqê da desthilata ku li Bexdayê ji Selçûqîyan re hebû wergire. Wî çend 
peyambir şandin lê Xelîfe tu bersiv neda ji ber ku dizanibû dê Siltan çi sergê- 
jiyê çêke, di ser re jî Siltan rêdana çûna hecê dixwest ku berî wî ew di riya 
Celaledînê xwediyê Alamûtê re çûbûn. Siltan piştî ku leşker û pêşeng di rê 
de bi rêz kirin, ji Mawera en-Nehrê ajot û bi leşkerekî ku berrîyek tije dikir 
çû Hemedanê.“ Ew gihayê û qasidê Xelîfe Şêx Şehabedîn Suhrewerdî jî 
gihîşte wê derê û çû cem Siltan. Bêguman ew ji mezinatiya Şêx, payeya wî û 
pêşewayiya wî ya ji şêxên hêja yên dema xwe re agahdar bû û dizanibû ku ev 
yek jî pêşwaziyeke taybetî û qenciyeke cuda ji ya qasidên din yên ku berê ji 
Dîwanê jê re hatibûn, pêwîst didêra. 


@” Ew Mîr Bedredîn Mihemed ibn Ebû Qasim ibn Mihemed Ebû Ebdullahê Hekarî bû ku tekoşerekî xweşmêr î 
camêr û mêrxas bû û yek ji mezintirîn serdarên Melik Mi`ezem ê pêbawer bû ku herdem pê dişêwirî. Ew di hesara 
ser keleya Tûrê ya vê salê (614/1217) de ji hêla Frengan ve hat şehîdkirin. Ibn Texreberdî, b. n., 6/195; Ebû Şame, 
Zeyl, rı. 164. 

@% Sûq el-Meyadîn cewlikeke nêzîkî çiyayê Seyda ye. Sibt ibn Cewzî, b. n., 8/585 

%% Cizîn gundekî nêzîkî Şe raya Seydayê ye. Sibt ibn Cewzî, b. n., 8/585 

40 Li gorî Ebû Şame û Ibn Kesîr hejmara leşkerê wî 400 hezar bû, lê belê hinekan jî gotiye: “Ew şeşsed hezar bûne.” 
Ebû Şame, Zey/, r. 153; Ibn Kesîr, b. n., 13/59. 

Ew di hewşa/bersifka xanî de li ser pîya rawestiya û dû re destûra ketinê 
da û dema Şêx cihê xwe li civatê girt, rehma Xwedê lê be, got: “Adetekî dew- 
leta xeşimdar ew bû ku li pêşiya xwendina nameya xwe hedîseke Pêxember 
(e. s.) digot.” Siltan destûr dayê û ji bo rûmeta hedîsê bi edeb li ser çogan 
rûnişt û Şêx jî hedîseke balkêşanê li ser tadenedana malbata Ebasîyan xwend. 
Dema ew ji veguhestina hedîsê vala bû Siltan got: “Çendî ku ez zilamekî 
Tirk im û bi Erebî baş nizanim jî dîsa min ji gotina te fahm kir, lê belê divê 
ez dîyar bikim ku min tu tadeyî nedaye zarûyên Ebbas û min xerabiya wan jî 
nexwestiye; bes min bihîstiye ku gelek ji wan di zindana Xelîfe de dayîmîne 
û her ku diçe tê de bêhtir dibin.” Şêx got: “Xelîfe dema di destpêka xelîfetiya 
xwe de peyman girêdide, ew li ser kitêba Xwedê (c. c.), hedîsên Pêxember (e. 
s.) û ictîhada Serdarê Bawermendan dike, lê ger dîtina wî zindankirina 
komikekê ji bo qenciya umetê be em paşgotiniya wê nakin. 


Şêx Şehabedîn vegeriya lê dijîtiya navbera wan weke xwe ma û Siltan 
xwest here Bexdayê û li pêşiya xwe sipaheke ku çol û beyar tije dikirin şand 
û xwediyên milknameyên mîrgehên Bexdayê jî dan pey wan.“' Lê belê li 
“'Eqebeyê“? berfeke ku newal û mesîlên erdê hemî bi carekê tije kir, li wan 
bariya û xargeh“? û çadir di bin de winda bûn. Wê sê rojan domand û ji wan 
re bû bobelateke wisa mezin ku tê de ji leşker gelek kes çûn helakê, deve hemî 
telef bûn û zilamên çê û yên din hemî heder bûn. Siltan têkçûyî vegeriya û 
poşman bû Şêx Şehabedînê ku bi mehderiya Xwedê û Kitêba wî ya hêja û 


hedîsên Pêxember hatibû cem bi wî halî vegerand. 


Siltan ji bo xelaskirina namûsa xwe ya têkçûnê, xwe dabû ser lêxistina 
dewra (bandoya) ser awayê dema Zil-Qerneyn ku rojê pênc caran di her 
pênc wextê nimêjê de mîna siltanên Selçûqîyan yên din jê re jî dihat lêxistin. 
Lê dema berê xwe dabû Îraqê ew ji zaroyên xwe yên siltan re hiştibû, da li 
herêmên ku li ser dergahên wan navê dewra siltaniyê hatibû danîn, lê bixin 
û ji xwe re jî bi tenê dewra/bandoya Zil-Qerneyn hiştibû ku dema roj diçû 
ava û hildihat jê re lê dixistin. Wî ji bandoyê re bîst û heft debdebeyên/wişe- 


%ı Yanî wî mîrgehên/îqta'ên Bexdayê li mîrek û serdarên xwe parve kiribû, belgenameyên wan mîrgehan dabû wan 
û ew jî şandibûn Bexdayê. Meqrîzî, 5/44, bg. 1, beş. 2, r. 362, not 1 

%2 Neqeba Esedabadê ye. Nesewî, b. n., r. 64 

%3 Xargeh/xergah ji kon û çadirên mîr, siltan û serdaran yên mezin re tê gotin, lê herweha ji bo xanîyên texte-çadir 
ku mîr, siltan û şah di ceng û rêwingîyên xwe de bi xwe re digerînin re jî xergah tê gotin. Bnr. Seyyid Eddîşêr, 
Mu 'cem el-Elfaz el-Farisîye el-Mu'errebe, Mektebe Lubnan, Beyrût, 1990, r. 53: Ebû Şame, Zey/, r. 143, not 1; 
Qelqeşendî, b. n., 2/146. 

yên zêrîn yên bi cûreyên gewheran xemilandî dabû sazkirin. Pêkanîna roja 
pêşî qencdîtina lêdana wê li ber bîst û heft şahên mezintirîn û zaruyên silta- 
nan hat hilbijartin û ew hilbijartin bi qasî ku jê re rast lê hat ji bo mebesta 
hikimdarî û mezinayiyê bû. 

Sala Şeşsed û Panzdeyan (615/1218) 


Svy_WÎya2 


Di meha Rebîelewela vê salê (615/1218) de Freng daketin ser Dimyatê 
ku Melik Adil li ser Merc Seferê bû, ew bi xwe siwar bû û mîna çawîşan li ser 
leşker digeriya û digot: “Ji bo Xwedê bigihêjin welatê Misrê, dijmin qesta wê 
kiriye û ew ji leşker vala ye.” Wî Emadedîn ibn Meştûb““ û Ezedîn 
Himeydî“* ku mezintirîn serdar bûn û bi wan dihat şêwirîn, ji bo lezkirinê 


han dida û Melik Mi ' ثز دمعت‎ li qeraxê bi leşkerê Şamê ve li hemberî Frengan dima. 


Melik Adil ji Melik Mi”ezem re xerakirina keleya Tûrê nîşan da da bi 
Misilmanên lê hejmara kesên ku herin parastina Dimyatê bêhtir bibe. Melik 
Mi ezem çend rojan rawestiya û neçû cem bavê xwe, lê bavê wî ew bi mal û 
bi welatê Misrê qayil kir. Wî erê kir, zexîre û kesên ku lê bûn veguhast 
Qudsê, Kerekê û Şamê. 


Di Rebîelaxerê de Melik Eşref“ melikê Rûmê Keykawis“” şikand, sede- 
mê wê jî ew bû ku Melik Eşref sipaha rojhilat û ya Helebê kom kir û kete 


44 Ew Eb ul-Ebas Emadedîn Ehmed ibn Mîr Seyfedîn Meştûb eb ul-Hesen Elî ibn Ehmed ibn Ebu l-Hîca ibn 
Ebdullah ibn Ebu Xelîl ibn Merzubanê/Mehriwanê Hekarî bû ku mezintirîn serdarê Misrê û ji Kurdên Hekarîya 
bû. Ew jî weke bavê xwe Seyfedîn Meştûb mîrekî mezin î qedirgiran û mêrxas î xweşmêr bû ku herdu jî serdarên 
, dewleta Selahedîn bûn. Dema bavê wî wefat kir Siltan Selahedîn Nablusa ku mîrgeha bavê wî bû sêyekê wê kir 
weqfa ser Qudsê û yê din jê re hişt. Kalê wî Ebu l-Hîca bi xwe xwedîyê Îmadiyeyê û çend keleyên herêma Hekariya 
bû. Ew li cem Malbata Eyûbî xwedî rûmeteke mezin bû heya ku xwest dekekê li Melik Kamil bike û desthilatdariya 
Misrê ji destê wî derxe bide birayê wî Melik Faîz û dû re jî dek li Melik Eşrefê kurê Melik Adil jî kir ku bi van kiri- 
nên xwe dawî li rûmata xwe û jiyana xwe tev anî. Ew di sala 619/1222'an de di zindana keleya Heranê de ku Melik 
Eşref ew avêtibûyê, mir û dû re qîza wî li ber derîyê bajarê Serê Kanîyê kumbetek ava kir û ew ji Heranê veguhast 
wê derê û tê de veşart. Ibn Xelîkan, b. n., 1/190-193; Ibn Esîr, b. n., 10/376-77. 
“%5 Ew Ezedînê kurê Mîr Bedredîn Himeydîyê Eqreyî bû ku ji hoza Himeydîyên Kurd bûn û bi piranî li navçeya 
Eqreya başûrê Kurdistanê diman. Ibn Esîr, b. n., 10/287-289 
4ه‎ Ew Ebu l-Feth Mizaferedîn Melik Eşref Mûsa (576-635/1180-1237) Ibn Melik Adil Seyfedîn Ebû Bekir ibn 
Eyûb ibn Şadî bû ku bavê wî desthilatdarîya Herêma Cezîreyê dabûyê û piştî mirina birayê xwe Melik Mi`ezem 
Îsa bûbû xwedîyê Şamê jî ku herêma Xelatê jî berê di destê wî de bû û heya mirina xwe ya sala 635/1237'an jî li 
wan hikim dikir. Ew li keleya Şamê hat veşartin ta ku jê re li ba Kelaseya mizgeftê gorek hat çêkirin û piştî wî, 
Dimeşq giha birayê wî Melik Salih Îsmaîl çawa ku dê bê. Ibn Esîr, b. n., 10/378-384, 391-392; Ebû Şame, Zey/, r. 
165, 253; Ibn Xelîkan, b. n., 4/519-523; ibn Wasil, b. ب.ص‎ 4/22, 23, 29-30, 5/137; Ibn Kesîr, b. n. 13/111. 
07 Ew Desthilatdarê Rûmê Melik Xalib Ezedîn Keykawis ibn Keyxwisro ibn Qiliç Arslanê Selçûqî bû ku xwedîyê 
Konya, Aksaray û Meletyayê bû û di sala 616/1219'an de miribû. Ew yekî zorba, xwînrêj û tundrew bû ku di cengê 
de ji hinek leşkerên xwe guman dikir ku qenc şer nedikirin û wan dişewitand û dikizirand. Ibn Esîr, b. n., 10/391- 


393; Ebû Şame, Zey), r. 172. 

welatê Frengan da wan bilebikîne ku neçin Dimyatê. Ew daket ser Keleya 
Kurdan û ya Safîsa““ û Melik Adil jî ji Merc Seferê çûbû Aliqînê. Melikê 
Rûmê jî derketibû û gihabû Re banê“? ku here Helebê, Melik Efdel 
Nûredînê kurê Selahedînê xwediyê Sumeysatê jî pê re bûbû yek û bi hev re 
çûbûn dest danîbûn ser Re ban û Tilbeşerê. Gava xeber gihabû Melik Eşref 
ew ji welatê Frengan zivirîbû Helebê û melikê Rûmê jî gihîştibû Menbecê û 
hinek ji leşkerê wî jî gihabû Beza eyê.” Melik Eşref Mubarizidîn ibn 
Xutlix/Kutluk“! û Senqerê Helebî“? şande ser wan û ew jî bi leşkerê xwe û 
yê Helebê ve piştî wan daket ber deriyê Beza eyê. Hêzên Ereb jî çûn gihan 
cem û serdarên mezin yên mîna Hisamedîn ibn Xweştirînê Ezkeşî,*? Ibn 
Kehdan““ û Mubariz ibn Kurluk jî dan pey wan. Leşkerê Rûmê jî giha 
Sacûrê“* û bi Yezk û Ereban re dest bi şer kirin û ew mîrên ku me behsa wan 
jî kir, hêz dan wan û nijdevanên Rûman şikiyan û tirs û têkçûn yek li pey 
yekê hat ta ku hemî leşkerê Rûmê têkçû, reviya û Ereb û pêsivikên leşkerê 
Helebê jî dan pey wan. 


Xwediyê Rûmê zivirî welatê xwe, Efdel jî çû Simeysatê û Melik Eşref jî 
Re ban û Tilbaşirê bi paş ve sitand û ew dan Atabeg Tuxrîl. Melik Eşref 
Seyfedîn Kehdan, Mubariz Kutluk û komeke din ji mîrekên Helebê û hêza 
helqeya dora xwe şande hawara Dimyatê. 


Di vê sala [615/1218'an] de Melik Salih Mehmûd ibn Artuqê xwediyê 
Amedê ji xwediyê Rûmê re xutbe xwend û xutbeya Adil birrî. 


48 Safîsa keleyeke ku dikeve bakurê Ereqeya bi ser Helebê û nêzîkî Laziqîyeyê ye. Îmad el-Katib Îsfehanî b. n., r. 
227, not 1. 

%9? Re ban bajarekî gelîyên navbera Heleb û Simeysatê ye ku nêzîkî Firatê dikeve û keleyeke bintara çiyayê ku ji ber 
erdheja sala 340/951'ê hejiyabû, lê heye. Yaqût, b. n., 3/59. 

6% Beza e devereke ser bi Helebê ve ye û dikeve navbera wê û Menbecê. Yaqût, b. n, 1/486 

%! Mubarizidîn ibn Qutlix/Kutlukê Helebî ku serdarekî hêja yê Melik Zahir bû û piştî wî jî ketibû ber xizmeta 
Melik Eşref û piştî cenga bi Keykawisê Selçûqî re jî Melik Eşref ew bi Ibn Kehdan re şandibû hawara Melik Kamil 
ya Dimyatê. Dewadarî, b. n., 7/196. 

%? Ew Zehîredîn Xazî ibn Mibarizidîn Senqerê Helebîyê Selahî bû ku bavê wî yek ji qencitirîn û mêrxastirînê 
Selahîyan bû û bi Siltan Selahedînê Eyûbî û yên din re helwesteke wî hebû. Ji xwe tê gotin ku ew ketiye ber xizmeta 
Ferûxşahê kurê Şahinşah. Zehîredîn bi xwe jî serdarekî Melik Mi`ezem yê mezin bû ku dema bavê wî ji Helebê 
çûbû Mêrdînê, Melik Eşref jê paxav kiribû û bi riya Melik Mi`ezem Îsa ji Zehîredîn xwestibû ku bavê xwe bîne 
Şamê berçavên wan. Ebû Şame, Zey/, r. 203. 

“5 Ji bo agahiyên bêhtir bnr. li jor r. 62, not 107. 

“4 Ev Seyfedîn Ibn Kehdan bû ku yek ji serdarên çêtirîn û pêbawertirîn yê Melik Eşref bû û piştî têkbirina Melikê 
Rûmê Keykawisê Selçûqî, wî ew û Mibarizedîn ibn Qutlix/Kutluk bi leşkerekî pir ve şandibû Misrê hawara Melik 
Kamil ji bo cenga navbera wî û Frengan li Dimyatê. Dewadarî, b. n., 7/196 

6» Sacûr navê çemekî Menbecê ye. Yaqût, b. n., 3/191. 

Di Cemadelaxerê de Frengan li Dimyatê“* Birca Silsilê*” girt û Melik 
Kamil jî Sedredînê kurê şêxê şêxan şand cem Adil da wî agahdar bike û here 
hawara wî. Melik Adil jî destê xwe li singa xwe xist û nexweş ket. 


Di Cemadelaxerê de Melik Mi”ezem li ser Qeymûnê rastî Frengan hat, 
ew şikandin û gelek kes ji wan kuştin û sed siwarên dawiye dîl girtin, ew xis- 
tin Qudsê û alayên wan şikandin. 


Tê (di vê sala 615/1218'an) de qasidê Xwarizmşah giha Melik Adil û wî 
jî di bersiva wî de Xetîbê Dewle 'î** û Necmedîn Xelîlê Qazîesker“? şand û 
ew gihan Hemedanê ku Xwarizmşah ji nav lepên Tataran xelas bûbû, hatibû 
û hingê jî nûçeya mirina Melik Adil gihabû wan û ew zivirîbûn Şamê. 


Tê (di vê sala 615/1218'an) de Melik Adil Seyfedîn Ebû Bekir 
Mihemedê kurê Eyûb ku bûyina wî di sala pêncsed û sih û nehan de 
bû(539/1144), wefat kir. Wî ji welatê Gurcîyan (Gurcistanê) heya 
Hemedanê û ji welatên Cezîre, Şam, Misir, Hîcaz û heya Yemenê li van 
welatan hemî desthilatdarî kir. Ew yekî aram, sergiran û bi semax bû, di xuyê 
wî de desthilatdarî hebû, digel xweşxuyî û qenctevdîriya wî jî ew xwedî hey- 
beteke zêde û tirsinak bû. Herweha ew milahîm, mihrîban, bexşende, dadi- 
mend û tevdîrxwazê desthilatiyeke rizamend bû ku hemî welatê xwe ji xera- 
bî, serxweşdêr û gunehkaran û ji tar û bêşê û erdîye û bacê paqij kiribû. 


Dema li Misrê bû xelayî“% wî bi şev bê ku kes pê bizanibe radihişt mal û 
zexîre û ew li malan belav dikir û gava Frengan li Dimyatê dest danî ser Birca 
Silsileyê ew bi wê nexweşiya xwe ve rabû û heya roja îna bîst û heftê 
Cemadelaxirê li ser Aqilînê li piya ma. 


66 Dimyat bajarekî kevnar e ku dikeve navbera Tunis û Misrê û dikeve goşeyê navbera çemê Nîlê û Deryaya Rûmê 
ya şor (Deryaya Navîn). Yaqût, b. n., 2/537 

67 Silsile birceke bilind bû ku di navbera Nîl û Dimyatê de li tîra Dimyatê li ser keviya Nîlê ya hêla rojava hatibû 
avakirin û ji hêla Nîlê ve du kemerên zincîrkî dirêj dibûn ku yek jê di ser Nîlê re diçû Dimyatê û ya din jî dîsa di 
ser Nîlê re diçû Cîzeyê ku di dema şer de ger meriv bivê dikare nehêle ku tu keştî di her yek zincîrekemerê re derbas 
bibe. Yanî ew qefla welatê Misrê ye ku gava herdu zincîrekemer bên ewlekirin tu keştî nikarin derbas bibin lê gava 
ku vekirî bin ew dikarin herin heya Misir, Qahîre, Qûs û Eswanê. Ebû Şame, Zey/, r. 166 

Ew xutbexwênê Şamê Cemaledîn Mihemed ibn Ebû Fedl ibn Zeyd ibn Yasin Ebû Ebdullahê Texelubî yê‏ 5ه 
Dewle“î (ku gundekî Mûsilê) bû. Wî di sala 635/1237'an de wefat kiribû û li medreseya xwe ya Cîrûnê hatibû‏ 
veşartin. Ebû Şame, Zey/, r. 253; Ibn Kesîr, b. n., 13/114.‏ 

6? Ew Necmedîn Xelîl ibn Elîyê Henîfî û qazîeskerê Melik Adil Eyûbî yê herêma Şamê bû ku di sala 641'ê de miri- 
* bû. Ibn Kesîr, b. n., 13/42; Ebû Şame, Zey/, 91. 

% Ew di sala 597/1200'î de bû ku li welatê Misrê xelayeke wisa hebû ku xelkê goştê hev dixwar. Ibn Esîr, b. n., 


10/275 

Ji bilî Kerîmedînê Xelatî kesî bi mirina wî nizanîbû, wî bi kevokê name- 
yek ji Melik Mi ezem re şand ku hingê li Nablusê bû. Ew çû giha Aqilînê, 
dest danî ser gencîneyan û sebir (dermanekî laşparastinê ye) li cenazeyê Adil 
kir da xerab nebe û ew xist mehafeyekê, xulamek jî danî bal da li ser baweşîn 
bike. Wî ew bir çû heya giha Şamê li wê derê çarşevê ji ser tabûtê rakir û pê 
ve ket Dimeşqê û mehafeya Melik Adil îşaret dikir da xelk dakeve pêşiya 
wan, xelk jî daket pêşiyê û erda ber mahafeyê maçî kir. Wan mirina wî veşart 
ta ku pê ve ketin keleyê. 


Ya ecêb ew bû ku jê re kefen xwestin, lê qeweta wan negihîştê û rabûn wî 
bi şaşika şerîetnasê kurê Faris kefen kirin û ji balîvê wî hinek pembû derxis- 
tin, ew tê de lefandin û li keleyê veşartin. 


Dema hat veşartin Mi “ezem rabû li serê xwe da, kincê xwe çirand û sê rojan 
jê re şîn/şûn danî. Li Bexdayê hat bangkirin ku kesê bixwaze li ser Melik Adilê 
Mucahidê dîlawer nimêj bike bila amade be û ji bilî Xelîfe herkes başdarî 
nimêja wî bû. Wan nimêja yê neamade li ser kir. Hingê Salih Îsmaîl“! û birayê 
wî Qutbedîn Ehmed“? li Dimeşqê bûn, Wî [Melik Mi ezem] ferman li Salih 
kir ku here Busrayê û li Qutbedîn jî kir ku here Misrê. 


Zarûyên wî: 1. Melik Şemsedîn Mewdûd, 2. Melik Kamil Mihemed 3. 
Melik Eşref Mûsa 4. Melik Mi ezem Îsa 5. Melik Ewhed Eyûb 6. Melik Faîz 
Îbrahîm 7. Melik Şehabedîn Xazî, 8. Melik Ezîz Osman 9. Melik Emced 
Hesen 10. Melik Muxîs Emer/Mehmûd“% 11. Melik Hafiz Arslanşah 12. 
Melik Salih Îsmaîl 13. Melik Qahir Îshaq 14. Melik Mucîredîn Yaqûb 15. 
Melik Qutbedîn Ehmed 16. Melik Xelîl 17. Melik Tiqyedîn Ebas bûn ku yê 


dawî piçûktirînê wan bû.“ 
piç 


40 Ew Ebu l-Xîş Melik Salih Emadedîn Îsmaîl ibn Melik Adil ibn Eyûb ibn Şadî bû ku li Şam, Ba“albek û Busrayê 
desthilatdarî kiribû û di sala 648/1250'î de hatibû kuştin, çawa ku dê li pêş di vê kitêbê de bi berfirehî bê. Ibn 
Wasil, b. n., 3/275; Ibn Kesîr, b. n., 13/136; Ebû Şame, Zey/, 286; Ebu l-Fîda, AMravzeser, 2/278. 

© Ew Melik Mufedel Qutbedîn Ehmed ibn Melik Adil, ibn Eyûb ibn Şadî bû ku li Cem birayê xwe Melik Kamil 
di dema desthilatdariya wî ya navbera salên (615-635/1218-1237'an) de vefat kiribû. Ibn Wasil, b. .ص‎ 3/275. Ebû 
Şame, Zeyl, r. 275; Ibn Kesîr, b. n., 13/62. 

? Ev nav di Ibn Kesîr de Muqît Mehmûd e ku xwiyaye şaşiya çapê ye, di ibn Wasil de Muxîs Emer e û di Ebû Şame 
de jî Muxîs Mehmûd e. Bnr. Ebû Şema, Zey/, 171; ibn Kesîr, b. n., 13/62; Ibn Wasil, b. n., 3/275-77. 

» Nivîskarê me 18 kur hejmartine û di navan de jî hinek tevlîhevî çêkiriye, lê li gor Ebû Şame ew 17 bira ne û wî 
bi rêkûpêktir navê wan daye ku çawa dixwiyê ya rast ew e û me jî li gorî wî ew sererast kirin. Îcar li gorî Eb ul-Feda, 
Ibn Kesîr û Ibn Wasil jî ew 16 bira ne ku Ibn Wasil navê Melik Xelîl nade û ibn Esîr jî Melik Şemsedîn Mewdûd 
nade, lê Ebu l-Fîda navên wan tevan nade û hew dibêje: “16 kur û çend qîzên wî hebûne.” Bnr. Ebû Şema, Zey, 
171; Ibn Kesîr, b. n., 13/62; Ibn Wasil, b. n., 3/275-77; Ebu l-Fîda, Mz x#eser, 2/214. 

Gava kete meha Recebê hingê Melik Mi ezem gumrik bi paş ve anî, ser- 
xweşdêr/ muskîr bi kefîlî serbest kir, gunehkariya (cinsî) helal kir û hemî tiş- 
tên ku bavê wî rakiribû bi paş ve anîn. 


A665 


Ew [Melik Mi”ezem] çû Banyasê“* û ji Sarimê T'ibnînî re xeber şand ku 
keleyan teslîmî wî bike, lê Sarimê T'ibnînî heya pê re li hev nekir ku qîza usta- 
dê wî Fexredîn Çerkez bi Melik Ezîz “Usman re bizewicîne û welatê Çerkez 
bidê, ew wan nade wî. Wî erê kir û Ezîz bi qîza Çerkez re zewicand, welatê 


wî dayê û Banyas û keleya Tibnînê jî wêran kir. 


Melik Kamil jê re xelat û yên din şandin û got: “Were bigihîje min!” 
Freng jî hatin, li Şaramsahê““ daketin û Misilmanan ji wan re kon vala kirin, 
dû re Kamil li wan zivirî, ew şikandin û gelek kes ji wan kuştin. Sarimudînê 
Tibnînî bi zarûyên xwe Şerefedîn, Nasîrudîn û Mu'înudîn ve daketin û 
Melik Mi”ezem qedrê wan girt, qencî bi wan re kir, ew xelat kirin û mîrge- 
hên weke yên wan pêşkêşî wan kirin û Sarimudîn li nik wî bû yek ji mîrekên 
mezin ku pê jî dişêwirî û hêjayî wê bû jî. 


Tê (di vê sala 615/1218'an) de Sefîyedîn ibn Şukur“ ji rojhilat hat Şamê 
ku Melik Adil ew şermezar kiribû û nefî rojhilatê kiribû. Ew li Amedê ma 
heya ku Melik Adil vefat kir û Melik Kamil ew xwest ku ew çû Dimeşqê û 
dakete mala ibn Enes Elî el-Mueyed ibn Eqrebanî, wî jê re xizmet kir ku 
bînahiyên wî kêm bûn. Hemî giregirên Şamê derketin pêşwaziya wî û li ber 
xizmeta wî çûn û hatin heya ku berê xwe da Misrê. 


Tê (di vê sala 615/1218'an) de Ezedîn Keykawisê xwediyê Rûmê vefat kir 
ku zorbayekî xwedîhêz û xwînrêj bû û birayê wî Keyqubad li cihê wî bû siltan. 


Tê (di vê sala 615/1218'an) de Siltan Mihemed Xwarizmşah ji Îraqê 


vegeriya Nîsabûrê (Nîşapûrê) û demekê ji bo lihevrastkirina rewşa welatî lê 


%5 Ew mîrgeha serdarê Selahî mîr Fexredîn Eyaz Çerkez bû ku çawa li pêş jî derbas bû, Melik Adil ew û Şeqîqê 
dabûyê. 

46 Şirmesah/Şirmesax [Şerm uş-Şeyxa niha] Bajarekî hêla Dimyatê ye ku nêzîkî deryaya şor dikeve. Yaqût, b.n; 
3/383 

« Ew Sahib Sefîyedîn Ebdullah ibn Elî ibn Şukurê wezîrê Adil bû, lê piştî mirina Melik Adil, Melik Kamil ew zivi- 
randibû ser wezîrtîya wî. Li gorî Ibn Kesîr û Sibt Ibn Cewzî ew di sala 637/1232'”yan de vefat kiriye, lê li gorî Ebû 
Şame wî di sala 622/1225'an de rehmet kiriye û di sala 540/1145'an de li Dumeyra Misrê hatibûye dinê. Ji bo aga- 
hên zêdetir, bnr. Ebû Şame, Zey/, r 173-74; 221-22; Ibn Kesîr, b. n., 13/103. 

ma, lê hingê nûçe gihayê ku Tatarên riswa qesta Mawera en- 
Nehir/Transoxiana/ Amûderyayê kirine, lê peyambirê Cengiz Xan lê der- 
basbûne ku ew jî Mehmûdê Xwarizmî û Elî Xoceyê Buxarayî bûne û bi wan 
re jî perûyên Tirkan yên spehî ji madenên zêrûzîvkirî, kevirên giranbiha û 
cûreyên miskê, kevirê yeşîm û kincên behadar ku ji pûrta deveyên spî dihatin 
çêkirin û kincek ji wan bi pêncî dînarî dihat firotin, hebûn. 


Nameya bi wan re bixêrhatina Siltan û bi saxî û dilxweşî vegera wî û gihîş- 
tina wî ya Xwarizmê dikir û aştî, lihevhatin û girtina riya hevçêyiyê dixwest 
ku digot: “Xanê mezin silav li te dike û dibêje: Mezinayiya te û navûdengê te 
ji min ve diyar e û gihîştin û belavbûna desthilatdarî û hikimdariya te li herê- 
man jî xwiya ye, lê ez selametiya te pêwîst dibînim û te li cem xwe weke zarû- 
yekî xwe yê ezîztirîn dibînim. 


Herweha ji te ve jî neveşartiye ku min Çînê û hawîrdorê wê yê welatên 
Tirkan girtiye destê xwe û tu qenctir agahdarê bi welatê min î ku kana leşker, 
hesp û madenên zîv û zêr e û tu hewceyî bi çûyîna welatên din nîne. Vêca ger 
tu bivêyî ku di navbera me de dostanî pêk bê tu bazirganan bişîne bazirgani- 
yê da fêdeya giştî ji herdu hêlan re hebe.” Siltan, Mehmûdê Xwarizmî bê 
qasidên din bi şev li cem xwe hişt û jê re got: “Tu jî Xwarizmî yî, ya rastî ji 
me û bi hêla me ve ye, divê tu navberiyê di nav me de bikî.” û sozê qenciyê pê 
re da ger bi ya wî bike. Ji qolana xwe gewherekî giranbiha ji bo wefayê dayê 
û jê re şert danî ku bibe çavdêrê wî yê ser Cengiz Xan. Wî jî bi dil û can erê 
kir û dû re wî (Siltan) jê re got: “Ka tu dê li ser qralê Temxaca Çînê Cengiz 
Xan tiştê ji te bipirsim rast bibêjî?” Wî got: “Erê.” Wî jî jê re got: “Tu ya baş 
çawa dibînî?” Wî got: “Hevkarî.” Siltan jê re daxwaza Cengiz Xan ya arami- 
yê dîyar kir û got ku ew (Cengiz Xan) pê şa bûye û rewş li ser aştiyê maye 


heya ku têcir ji welatê wî gihane Etrarê.“* 


Yenal Xanê kurê xalê Siltan cihgirê Siltan yê wê derê bû û bi bîst hezar 
siwarî ew diparast, lê çavê xwe berdabû malê têciran û ji Siltan re nivîsîbû: 
“Ev xelk bi kincê bazirganiyê hatine, lê mebesta wan bi tenê xerabkirina 
rewşê ye û gava bi merivekî amî (normalê sivîl) re bi tenê dimînin li ser rewşa 
îdarî û ya leşkerî li devê wî digerin.” Siltan jê re destûr da ku li hemberî wan 


%5 Etrar bajarê destpêkê yê Mawera en-Nehrê/ Transoxianyayê/ Amûderyayê ye ku dikeve ser çemê Seyhûnê û yek 
ji mezintirîn bajarê Tirkistanê ye. Nesewî, 5rezu Siltan Celaledîn Menkbirti, r. 83-85 

hebekî bi haydarî bilive,“? ew jî rabû wî xwe ji wan re sirt kir, ew desteser 
kirin, malê wan ji xwe re bir û rewşa wan veşart. 


Piştî hingê jî qasidek ji Cengiz Xan hat cem Siltan ku digot: “Te xeta xwe 
û destê xwe yê ewleyiyê dabû têciran û soz dabû ku tu xirabî bi yek ji wan re 
jî nekî, lê te bêbextî kir û sozê xwe şikand, bêbextî kirêt e û ku ji Siltanê 
Îslamê bê hê xirabtir e. Ger tu doz bikî ku Yenal Xan bê fermana te ew karê 
kirêt kiriye, wî teslîmî min bike da ez ji dêla xwînan ve wî seza bikim, ger na, 
tu dê ji min tiştê ku dizanî bibînî.” 


Tirseke wisa li nik Siltan çêbû ku dilê wî xewirand û ji bizda di cihê xwe 
de nedisekenî, lê ew bawer bû ku ger dilê Cengiz Xan xweş bike jî dê hew dilê 
wî bibijîne xwe. Ew rabû wî xwe ragirt, xwe dilêr nîşan da û ferman kir ku 
qasid bikujin, wan jî ew kuştin, (ax ji wê xwînê re ku bû sedemê rêtina xwîna 
Îslamê û destmiza her niqteyeke wê, bû lehiyek ji xwîna heram). Dû re dema 
bihîst ku Cengiz Xan ber pê ve diçe baweriya xwe da tevdîrên nepak û rabû 
fermana çêkirina sûra Semerqendê da, bi qasî sê fersexan/fersengan“” sûr li 


dora wê gerand û dû re ew bi zilaman dagirt. Siltan tirsiya ku li hafa çemê 
Ceyhûnê“' raweste û şer bike, lê ger ku rawestiya dê xelk û leşker bigihayê, 
çunkî xelkekî ewqas pir ku hê nehatibû dîtin civiyabû, lê biryara xwedê zor- 


birtir e û fermana wî rewatir e. 


% Li gorî Ibn Esîr, Siltanê Xwarizmê ji cihgirê xwe Yenal Xan bi hatina van têciran û mal û pertalên bi wan re hisi- 
yabû û lê ferman kiribû ku wan bikuje, dest deyne ser malê wan û jê re bişîne. Wî jî ew kuştibûn û malê wan jî jê 
re rêَkiribûn ku wî jî ew malê pir firotibû baziganên Semerqend û Bixurayê. Ibn Esîr, b. n., 10/401 

40 Fersex ji fersenga Pehlewî hatiye erebîzekirin ku li gorî Hesneyanî û Ferhenga Emîd ya Farisî-Eyebî şeş km ne, 
lê li gorî Ferhenga Ezeُvî -Tirkî jî 31/4 mil e ku dike nêzîkî 12.5 km.yan û li gorî ferhenga Erebî el-Muncid fî l-Luxe 
jî 8 km. ne. Li gorî M# “cem el-Erebî el-Hedîs ya Larusî 4 km ne û li gorî ferhenga Hans Wehr ya Arabic-Englisþ dic- 
tionar) jî 4000 zira” in ku dike 3 kın û li gorî FeyÞezga Qazî jî 2.25 km ne. De were ji nav derkeve! 

6 Ceyhûn navê mezintirîn çemê Asya ye ku ji çiyayê Pamîrê yê bakurê Hindê derdikeve û di gelek deveran re diçe, 
çem û rûbaran digire nav xwe û di çola Buxara û Xawrizmê re diherike nav bajarê Ceyhûnê ku navê xwe jê girtiye 
û diçe heya dikeve ser deryaçeya Aralê. Yakûr, b. n., 2/228; Şemsedîn Samî, b. n., 3/1859. 

Sala Şeşsed û Şazdeyan (616/1219) 


فيجصر ايه 


Tê (di vê sala 616/1219'an) de Melik 311 ' ممعد‎ Qudsê da xerakirin, 
çunkî ew çûbû Dimyatê ba birayê xwe Melik Kamil û hingê nûçe jê re hatibû 
ku beşek ji Frengan dixwazin herin Qudsê vegirin. Ji ber vê, serdar li ser 
wêrankirina wê bûbûn yek û gotibûn: “Şam ji sipahê/arteşê vala bûye û ger 
Freng wê vegirin dê li ser temamê erdê Şamê hikim bikin.” Hingê li Qudsê 
Melik Ezîz Osman û Ezedîn Aybegê xwediyê Serxedê diman ku Melik 
Mi'”ezem ji bo xerakirina wê name ji wan re şand. Di roja pêşî ya meha 
Miheremê de dest bi xerakirina wê hat kirin û di bajêr de xirecireke mezin 
derket ku bû mîna roja qiyametê. 


Jinên hîzarkirî, yên pîr û zarok derketin ser tahtan, wan porê xwe kur kir, 
kincên xwe qetandin, dest ji malên xwe berdan û reviyan, wan gilî nekir ku 
sibehê Freng dê bêne wan. Hinek ji wan berê xwe dane Misrê, hinekan jî 
berê xwe da Kerekê û hinekan jî ber bi Dimeşqê ve meşiyan; hinek ji wan 
peya û hinek jî siwar diçûn. Gelek kes ji tîna û ji westandin ketin û hinek jî 
nigên wan ji ber meşê hafîyan, di rê de mirin û ev yek bû şermezariyeke wisa 
mezin ku di Îslamê de kesî mîna wê nedîtibû. Malên Qudsîyan hemî talan 
bûn û qentara“? zeytê giha deh dîrheman û ritila misrî ya zeytê derket nîv 
dîrhemî. [Ji ber van bûyeran] pirên şairan ji bo Mi”ezem bi xirabî nivîsîn, ku 
hinek ji wan ev in: 


Di Recebê de pirsgirêk vebû 
Û Qudis jî di Miheremê de xera bû 


Tu kesî ew mazûr nedît û Mecdedînê Henefî*? qazîyê Tûrê li ser vê weha got: 


72 Qentarek li gorî pîvana Misrê sed ritilên misrî ne. Mewlût Sarı, Qazz4s Erebî-Tirkî/ Arbça-Tukça Lugart, xala 
Qentere/Qantara. Li gorî Heneyanî niha dike 45 kg, bnr. çapa Erebî ya Tarîxa Dewleta Kurdan, ır. 321, not 2. 
“? Ew Mecdedîn Mihemed ibn Ebdullahê Henîfî bû ku qazîtiya Tûrê dikir. Ebû Şame, Zey/, r. 175. 

Ez di qudsa şerîf re derbas bûm teselîbûyî 
Li ser tiştê jibermayî ji bihara mîna stêran 


Stêrên çavên min ji ber agirê evînê herikîn 
Li dema bihurî ji serdema me ya çûyî 


Biyaniyê zexm dixwest ku rêçên wî bên efûkirin 
Zendê xwe ji hempayê xwe yê kirêt re hilda 


Min jê re got rastê te şel bûye wî berde 
Ji yekî pêbawer, yan waqif yan jî Misilman re 


Ger dayina can fêde bide min ê canê xwe 
gorî bikira û ev bawerî ya hemî Misilmanan e 


Tê (di vê sala 616/1219'an) de Melik Mi ezem Mîr Emadedîn Ehmed 
ibn Meştûbê Hekarî ji Misrê nefî kir, çunkî wî bi Melik Faîz Îbrahîm““ ibn 
Melik Adil re li pêşberî Melik Kamil hevkarî çêkiribû û mîrekên Kurdan 
hemî ku hingê çavê leşkerê Misrê û hêza wê ya sereke bûn, jê re dabû sondê. 
Dema Melik Kamil pê hisiya ku hingê li Dimyatê dijî Frengan şer dikir, ji 
xwe tirsiya û Şeca 'edînê kurê Elikan/Elixan/Alikan fikir dayê ku here 
Eşmûna Tenahê.“* Ji ber ku hingê ibn Elikan yek ji serdarên Kurdan yên 
mezintirîn bû ku pê dihat şêwirîn û camêrekî hişmend î dîndar bû, bi wan re 
nebûbû yek û ji ber parastina şerefa wî û dînê wî û ji tirsa ziyana ku dê di wê 
demê de bigihanda Îslamê, ew bi her awayî dijî wan derketibû, lê fêde neki- 
ribû. 


Wî rewş bi Melik Kamil da zanîn, ew rabû çû Eşmûnê, belkî jî çavê wî lê 
bû ku biçûya Qahîreyê, rahişta malê xwe û ji wê derê berê xwe bida Yemenê, 
lê dema Melik Mi”ezem giha wê derê û bi rewşê hisiya, jê re got: “Metirse, ez 
dê ji bo te vî karî çareser bikim.” Melik Mi ezem berêvarê siwar bû, çû li ber 
konê Ibn Meştûb rawestiya û got: “Ji Mîr Emdedîn re bibêjin, bila siwar bibe 


4 Melik Faîz Sabiqudîn/Xiyasedîn Ibrahîm ibn Melik Adil Ebû Bekir ibn Eyûb ibn Şadî bû ku bi Emadedîn ibn 
Meştûb û serdarên Kurd yên Misrê re li dijî melik Kamil ji bo desthilatdariya Misrê peyman çêkiribû. Hingê Melik 
Mi”ezem gava pê hisiyabû rabûbû pilanên wan pelişandibû û ew şandibûn cem Melik Eşref ku hingê li ser Mûsilê 
bû da ku ji bo parastina Dimyatê ji wan re hawarê bişîne, lê ew di navbera Sencar û Mûsilê de nexweş ketibû û di 
vê salê 617/1220î de miribû. Ebû Şame, Zey/, 186; Ibn Kesîr, b. n., 13/71. 

%5 Eşmûna Tenah devereke Misrê ya nêzîkî Dimyatê ye û bajarê Deqhelîyê ye. Yaqût, b. n., 1/237. 

da em herin.” Ji xwe di navbera wan de demsazî û dostaniyeke kevnar hebû. 
Emadedîn bi lez derket û bê sol siwar bû û bi hev re çûn. Ew pê re diaxivî ta 
ku ew ji leşker dûr xist û jê re got: “Melik Eşref te dixwaze, hima niha here 
cem!” Wî got: “Di nigê min de sol tunin û xulamekî min jî ne bi min re ye û 
ne jî tu xercîrê bi min re heye.” Melik Mi” ezem berê xwe da koleyekî xwe û 
jê re got: “Solên xwe bidê.” Berê xwe da kole, rikêbdar û seyisê xwe yê loqe- 
danê ku li pey Melik Mi ezem bûn û domand: “Evên han hemî di ber xizme- 
ta te de ne.” û pêncsed dînar jî dayê, hinek li ser kirin wekîl û got: “Hemî 
malê te dê li pey te were.” û ew bi wekîlan re şand û Mi ezem vegeriya xarge- 
ha wî. Li wê derê rawestiya heya hespên wî, koleyên wî û malê wî hemî bê ku 
xeytek jî jê bixalife, hat amadekirin û pê hat gihandin, Mi”ezem jî zivirî çepe- 
rên/dehlîzên xwe. Melik Kamil çû cem, erda ber nigê wî maçî kir û Faîz jî 
gelekî tirsiya. 


Ibn Meştûb li pişta Dimeşqê derbas bû û çû Hemayê û lê ma heya ku 
Melik Eşref menşûrê Erdîşê/Ercîşê û gelek welatên din digel hesp û perûyan 
jê re şandin. Ew rabû çû cem Melik Eşref, wî qedir dayê, qencî pê re kir û wî 
jî dest pê kir bi [tîpa koroya] ney û bilûran ve siwar dibû û hêzeke mezin jî li 
dora xwe digerand. 


Yegirtina Dim)atê ji bêla Frengan ve 


Di meha Şabanê de Frengan dest danî ser Dimyatê, çunkî wan zor dayê, 
ew xist tengasiyê û xendeq tije kirin ku xelkê Dimyatê qels bû û zexîreya wan 
ewqas kêm bû ku mirar dixwarin û Melik Kamil jî nikaribû alîkariya wan 
bike. Weba û mirin kete nav: wan û rabûn şandin cem Frengan ku bajêr ji 
wan re berdin û ew jî bi malbat û malên xwe ve jê derkevin herin. Keşe civi- 
yan û ji wan re ji bo wê daxwaziyê sond xwarin, ew jî li keştîyan siwar bûn û 
di bejayî û deryayê de çûn û xelkê Dimyatê jî deriyên wê vekirin. Ew ketinê 
û ala û xaçên xwe li ser sûran bilind kirin. Frengan bêbextî bi gelê dimyatê re 
kir, şûr xistin nav wan, ew kuştin û dîl girtin. Wê şevê ew li mizgeftan razan 
û bi jinan re sibe kirin û dû re rahiştin minber, Quran û serên kuştîyan û şan- 
din giravan û mizgeft jî kirin dêr. 


Hingê Şêx Salih Eb ul-Hesen ibn Qefel li Dimyatê bû ku derbarê wî de 
lêpirsîn hat kirin û hate gotin ku ew şêxekî qenc yê Misilmanan e û feqîr xwe 


lê digirin ku ji ber vê jî ew zêde bi pey neketin. Bi vê re xemgîneyeke mezin 

kete ser Misilmanan û Melik Mi”ezem girîneke dijwar li ser wan kir û dû re 
leşker ji wî warî vekişiya. Melik Kamil ji Mi ezem re got: “Di mayina te ya vê 
derê de tu fêde nemaye, ya çê ew e ku tu dakevî Şamê û li ser xetereya 
Frengan bixebitî û leşker ji rojhilatê rakêşî. 


Melik Mi ezem ji Şemsedîn ibn Cewzîyê““ waizê Dimeşqê re nivîsî ku 
xelkê ji bo cîhadê han bide û bi wan bide zanîn ku wî [Melik Mi ezem] lêko- 
lîn li ser welatê Şamê çêkiriye û dîtiye ku ew du hezar gund in. Hezar û şeşsed 
ji wan milk in û çarsed jî siltanî ne [mîrgeh in] ku ji wan çarsed mîrgehan jî 
çiqas leşker derdikeve [min ev hemî derxistîne holê]. Îca ez divêm ku 
Dimeşqî jî êdî ji milkên xwe biherikin û bi xwe derkevin cîhanê. Bila hevdî- 
tina me û wan digel te bi hesp û çadir û hejmara rimên wan li Nablusê be. Ew 
[Ibn Cewzî] li civatan rûnişt û nameyê ji wan re xwend û wan jî li ser seran 
û çavan erê kir û dest bi amadekariya xwe kir. Dema rikêba wî kete qeraxê, 
hempayên wî rûniştin û mazûr bûn jî, çunkî li gorî her derî gotinek hebû [û 
ji her rewşê re tevdîrek hebû]. Dema fêm kir ku ew nikarin derkevin û tu 
fêde ji wan nayê rabû pêncyek û heştyeka malên wan ji wan sitand û çû daket 
ser Qeyasîreyê û ew bi zor vegirt, dû re çû bajarê Benderê, ew jî sitand û hedi- 
mand û piştî ku welatê Frengan wêran kir jî zivirî Şamê. 


Tê (di vê sala 616/1219'an) de Melik Mi” ezem xiftan û kumkulav/kolos 
li Qazî Zekîyedîn“” kir ku di dilê xwe de jê hez nedikir, lê ji tirsa Melik Adil 
newêribû têkil bibûya. Gava mirina Melik Adil û nexweşiya Sitîşam/Sitîya 
Şamê rastî hev hat ku wê jî berê wesîyet kiribû da mala wê bikin Medrese û 
Qazî Zekîyedîn û hinek guwah kirin şahidên ser wesîyeta xwe. Îcar dema ev 
xeber giha Mi ezem li zora wî çû û got: “[Çawa ez bi rih û gîyan bim û] ew 
bêdestûra min bê mala meta min û lê guhdarî bike.” 


Qazî tehsîldarê Medreseya Ezîzyeyê“* jî anîbû û jê hesabê wê xwestibû, lê 
wî gotinên nexweş jê re gotibû û wî [Qazî] jî ferman dabû ku mîna ferman- 
darekî ew li cem wî [Mi ezem] dabû lêdan. Ev yek ji Mi ezem re bû sedemek 
ku ya di dilê xwe de derxe û hingê jî Cemalê Misrî yê neyarê Qazî jî wekîlê 


176 Ew Şemsedîn Ebû Mizafer Yûsufê navdarê bi Sibt ibn Cewzîyê nivîserê kitêba Mîrat uz-Zeman Jji Tarîx el- 
Eyan bû ku di sala 654/1256'an de wefat kiribû, çawa ku berê jî di nota 538'an de derbas bûbû. 

67 Ew Serekqazî Zekîyedîn Ebu l-Ebas Tahir ibn Mihyedîn bû. Ebû Şame, Zeyl, r. 177-179; Sibt ibn Cewzî, b. n., 
8/104-105; Ibn Kesîr, b. n., 13/71. 

“* Ev ew medreseya ku Melik Ezîz Osmanê kurê Siltan Selahedînê Eyûbî ew di sala 589/1193?yan de li Şamê ava 
kiribû. Ne'îmî, a4-Dzzis f! Tarîx el-Medaris, 1/290 

Beytulmalê bû. Ew jî hat di civata biryar û guwahiyê de li cem amadeyan 
rûnişt ku civîn jî ya biryarê bû. Melik Mi “ezem bi Mîr Emadedîn ibn Mûsik 
re buxçeyeke ku tê de xiftan û kolos/kumkulav hebûn da anîn û lê ferman 
kir ku wan li xwe bike û pê qazîtî bike. Tiştê ku herî zêde ziyan dida Qazî jî 
amadebûna [neyarê wî] Cemaledînê Misrî bû, lê ger Qazî di wê rojê de bigo- 
ta: “Bibin guwahên min ku ez îro xwe ji qazîtiyê vedikêşim.” û dû re ew li 
xwe bikira hem jê re û hem jî ji şerîetê re çêtir bû û dê cîhan jî li ser Mi ezem 
biqelibiya û ziman jî dê li ser wî vebûna. 


Tê (di vê sala 616/1219'an) de Qazî nexweş ket û cergê xwe parî parî avêt 
ku [ev kirina Miُezem] pir kirêt bû û bûyereke çepel bû ku di Îslamê de jê 
pîstir nebûbû. Ev yek ji xeletiyên Mi ezem bû ku piştî pêkanîna rika xwe jê 
poşman bûbû. 


Mi'”ezem ji Şerefedîn ibn “Uneyn*? re ku zahidî dikir û terkîcîhan bû, 
şûşeyeke şerabê û zarên tewlayê şandibû û gotibû: “Bi van tesbîhê xwe bide!” 


Îbn 'Uneyn jî gotibû: 


Ey Melik Mi “ezem, te sinetek 
deranî ku dê ebedî bimîne 


Şah li ser vê riya te diçin ta ku eva han 
Dibe xelata qazîyan û perûya zahidan 


Tê (di vê sala 616/1219'an) de Sitîşama qîza Eyûb ibn Şadî ya mezina 
xatûnan wefat kir ku yeke zahid, îbadetkar, hişmend, pirxêr û pirsedeqe, 
qencîkar û nimêjkar bû. Wê di mala xwe de her sal bi bihayê hezar dînarî 
meşrûbat, paste û derman çê dikirin, li xelkê belav dikir û mala wê stargeha 
xwestekan bû. Ew diya Hisamedîn ibn Lacîn bû ku [dû re] kurapê wê 
Nasirudîn Mihemed ibn Esededîn Şêrkohê xwediyê Himsê pê re zewicîbû. 
Wefata wê di meha Zilqadeyê de bû û li medreseya xwe ya "Ewîneyê“* hati- 
bû veşartin. 


7 Ew Şerefedîn Eb ul-Hesen Mihemed ibn Nesîridîn ibn Nesr ibn Hiseyn ibn “Uneynê şair bû û eslê wî Kûfayî 
bû, lê li Dimeşqê bûbû. Wî gelekî ji gerê hez dikir û li gelek welatan bi taybetî jî yên Îslamê geriyabû. Ew edîb û şai- 
rekî bêhempa bû û bûbû qazîyê Dimeşqê ku di sala 549/1154'an de ji diya xwe bûbû û di sala 630/1232'yan de li 
Şamê wefat kiribû. Berhemên wî jî 7ayfx e/-Ezîzî, Dûwana Şi ran û Miqrad el-E'rad in. Ibn Xelîkan, ,مط .حا‎ 4/268- 
272; Ibn Kesîr b. n., 13/104; Ebû Şame, Zeyl, 177-78. 

“9 'Ewînye taxeke derkenarê Şamê ye. Ebû Şame, Zey/, r. 0 

Tê (di vê sala 616/1219'an) de xebera reva Siltan Mihemed Xwarizmşah 
ji Ceyhûnê bi lez hat û Terken Xatûna“! diya Siltan qilqilî û fermana kuşti- 
na bîst û du şah û zarûyên melikên ku li Xwarizmê girtîbûn, da. Dû re ew ji 
Xwarizmê derket û yên ku karibûn derkevin jî gihanê û gencîneyên Siltan, 
herema wî û zarûyên wî pê re bûn. Ew bi lez çû heya giha keleya Îlalê ku 
maka keleyên Mazendêranê“* bû. 


Lê belê Siltan bi xwe ranewestiya û reviya heya giha Nîsabûrê, lê ji ber 
tirsa di dilê xwe de û bizda ku ketibû hişê wî ew ji saetekê pê ve lê nema û çû 
heya Merca Dewlê ku devereke Hemedanê bû û pê re jî zêdeyî ser bîst hezar 
siwarî leşkerê wî mabû. Ew hew pê hisiya ku neyarê wî yê ... gihayê û mîna 
çemberê ew pêçaye. Ew bi xwe ji wan derbas bû, lê hemî kesên pê re hatin 
kuştin û bi hêzeke hindik xwe avête "كيدوك‎ dû re ji wê derê jî xwe avêt 
Îstindadê ku asêtirîn herêma Mazendêranê bû û xwedî derbend û gelî bûn. 


Di pey de ew çû keviya deryayê, li gundekî ma ku diçû mizgeftê û melayê 
gund her pênc ferzên nimêjê li pêşiya wî dikir, Quran jê re dixwend û ew jî 
digiriya. Hê pir neçûbû ku Tataran avêt ser, ew girt, wan Siltan li kelekekê 
siwar kir, tîr tê re rakirin û komek ji wan li pey, ew berdan avê lê kûrayiya avê 
nedihişt ku bigihîjinê. Ew di nav pêlên avê de ma heya ku bi êşa 
Zatulceybê/zatureyê ket û wî got: “Sibhan ji xwediyê şahan re ku ji welatê 
me yê ewqas mezin cihê du gazan ji bo veşatina me lê ji me re nema, hişê xwe 
bidinê û ders jê bigirin!” Dema giha giravê şabû, bêkes û bi tenê lê ma haya 
ku êşa wî zêdetir bû û wefat kir.“ Ew di şaş û feraşa ku pê re bû hat kefenki- 
rin û li giravê hat veşartin. Hûn îtîbar/bawer pê bikin, çunkî bi rastî îbret e, 
Sibhan ji Wî yê ku di milkê xwe de çawa divê teseruf dike! 


&! Terken Xatûn jina Elaedîn Tikiş Xwarizmşah bû ku ji hoza Qenqilî ya ku li bakurê herêma Xwarizmê rûdiniştin 
ku Elaedîn Mihemed qedir dabûyê û di salên dawî de gelek ji kesên vê êlê çûbûn nav erdê dewleta Xwarizmê. 
Nesewî, 5%ret, r. 62-69, 72, 80. 

%2 Mazendêran navê serbajarê Teberistanê ye. Yaqût, b. n., 5/48 Ê 

43 Çiya mebest jê welatê Çiya ye ku Ereban jê re Îraqa Ecem jî digot, ew jî deverên navbera Îsfehan heya Zencan, Qezwîn, 
Hemedan, Dînewer, Qeramsîn/ Kirmanşah, Rey û deverên navbera van herêman re tê gotin. Yaqût, b. n., 2/115 

»4 J; bo desthilatdariya Elaedîn Xwarizmşah û cenga wî ya bi Cengiz Xan re bnr. li jor r. 240 û têbinî 622. 

Sala Şeşsed û Hivdeyan (617/1220) 


“y2 


Tê (di vê sala 617/1220'î) de Siltan Mihemed Xwarizmşah çawa ku me 
got, li giravê mir. 


Tê (di vê sala 617/1220'î) de Emadedîn ibn Meştûb ji Melik Eşref** hesi- 
dî û di welatê wî de tevlîhevî çêkir û xwediyê Mêrdînê jî pê re alîkarî kir ku 
wezîrê Ibn Meştûb jî Necmedîn ibn 'Esrûn bû. 


Melik Eşref çû li Dinêsirê/Dineysirê daket, Melik Salihê““ xwediyê 


Amedê kete cem Melik Eşref û ew û xwediyê Mêrdînê“*” li hev anî. 


Ibn Meştûb derbasî ser Nisêbînê bû ku Farisudîn ibn Sebreyê cihgirê 
Melik Eşref lê bû; wî av berda ser erdê heya erd virçoqî kir (bi mebesta ku dê 
wî bike weke wê herîyê) û bi hemî hêza xwe ve çûyê. Ibn Meştûb şikiya û 
. rahişt mal û pertalê xwe û çû hewara xwe gihand xwediyê Sincarê ku mebesta 
wî gihîştina cem Mizaferedînê xwediyê Erbîlê/Hewlêrê bû. 


Xwediyê Sincarê Til” efer dayê û ew jî ketê û xwe tê de parast. Bedredîn 
Lu 'lu“ê xwediyê Mûsilê bi leşkerê wê ve çûyê û Farisudîn ibn Sebre jî bi yên 
bi xwe re çûnê û dora wî pêçan, wî şerekî dijwar bi wan re kir ta ku Bedredîn 
Lu'lu” jê re sond xwar ku dê li Mûsilê yan nanê (qûtê) du sed siwaran bidê 
yan jî imkan bidê ku here Erbîlê. Wî Tileferê dayê û pê re çû Mûsilê. Wî ew 


6s Digel qencî, rûmetdan û bilindkirina cihê Emadedîn ji hêla Melik Eşref ve piştî avêtina wî ya ji Misrê dîsa deme- 
ke zêde neçû ku wî bi siltanê Selçûqî yê Rûmê Keykawis ibn Xwisro re ku jê pere xwestibûn û wî jî jê re sed û çar 
hezar dirhem şandibûn, digel desthilatdarê Erbîl, Amed, Hesenkeyf/ Heskîf û Mêrdînê, li dijî wî peymana yekîtîyê 
çêkiribû. Ebû Şame, Zey/, r. 176, 184; Ibn Esîr, b. n., 10/388. 

@6 Ew Melik Salih Nasirudîn Mehmûd ibn Mihemed ibn Kara Arslan Ibn Ertûq/Artuk bû ku dostekî baş yê Melik 
Eşref ibn Adil bû û timî diçû Dinêser û derên din ber xizmeta wî. Di sala 617/1220'î de miribû û kurê wî Mesûd 
ketibû cihê wî. Ebû Şame, Zey/, r. 188; Ibn Kesîr, 13/72; Ibn Texreberdî, b. n., 6/221. 

67 Ew Melik Mensûr Nasirudîn Artuk/Ertûq (597-637/1200-1239) ibn Îlxazî ibn Artûk ibn Arslan ibn Îlxazî ibn 
Elbî bû ku xweha wî “Ezîzetudîn Ehşa Xatûn li cem Melik Mi ezem Îsayê Eyûbî bû. Ibn Texreberdî, b. n., 6/279 

bir xaniyekî mezin, xelat kir û mazûvaniyeke zêde jê re kir, lê dû re roja sisi- 
yan dest danî ser, ew girêda û ew ji Melik Eşref re şand. Wî ew xist 
sarinca/bîra Heranê ta ku qimilan çermê wî xwar û tê de mir. 


Nûredînê kurê Emadedînê xwediyê Qirqîsiya jî pê [bi Ibn Meştûb] re 
hevkarî kiribû ku Eşref ew jî girêdabû û ew bi Elem Te”asîf*? re şandibû 
Qirqîsya, ew seza kiribû, ew bi nigên wî ve daleqandibû heya ku herdu kele 
dabû Elemedîn Te'asîf. Çendî ku Melik Eşref xwestibû Nûredîn jî biavêje 
sarincê, lê ji ber ku Melik Mi ezem mehderiya wî kiribû wî jî ew berdabû û 
ew çûbû cem Melik Mi ezem ku qencî pê re kiribû û wî jî li “Eqîbeyê bosta- 
nê Ibn Heyûs kirîbû û tê de mabû. 


Tê (di vê sala 617/1220'î) de xwediyê Sincarê birayê xwe kuşt.? 


Tê (di vê sala 617/1220'î) de Melik Mizaferedîn ibn Zeynedîn qesta 
Mûsilê kir, çunkî dema Melik Qahir Mesûd di sala şeşsed û panzdeyan 
(615/1218) de wefat kir, wî ji qîza Mizaferedîn ibn Zeynedîn sê kur li pey 
xwe hiştin. Lewra Mizaferedîn du keçên xwe bi du kurên Nûredîn 
Arslanşahê xwediyê Mûsilê, bi Melik Qahir û Emadedîn Zengî re zewican- 
dibû. 


Bedredîn Lu`lu` serdar û giregirên Mûsilê civandibû û ji kurê Melik 
Qahir re bi xayintî dabû sondê û çûbû. Hingê Emadedîn Zengî li Eqrê bû û 
cihgirên keleyên Melik Qahir keleya Îmadîyê, ya Hirûrê*" û çiyayê 
Hekarî“? jî xist ber fermana wî û hemla wî da bi hêla Melik Mi” ezem 
Mizaferedîn ve, lê Mizaferedîn zanibû ku Bedredîn Lu`lu` Mûsilê ji xwe re 


digirt û Ibn Qahir jî bi bêbextî li ber rakiribû da rê jê re vebe. 


%8 Ew 'Elemedîn Qeyser Te'asîf (574-649/1178-1251) ibn Ebû Qasim Ebd ul-Xenî ibn Misafirê Henîfîyê Misrî 
bû û yekî qenc î camêr bû ku di zanista rîyazîyê de pêşewa bû. Eb ul-Fîda, Mxfeser, 2/293 

% Qudbedîn Mihemed ibn Emadedîn Zengîyê II'em yê desthilatdarê Sincarê bû ku di sala 616/1219'an de miribû 
û piştî wî jî kurê wî Emadedîn Şahinşah ketibû cihê wî, lê piştî çend mehan birayê wî li Tileferê ew kuştibû û bi 
xwe dest danîbû ser desthilatdarîyê û çend meh piştre jî di sala 617/1220'î de wî ew bi Melik Eşref re bi Reqeyê 
guhertibû ku bi vê re jî desthilatdarîya Zengîyan ya Reqayê qediyabû. Mûsa Mistefa Hesneyanî, 5icar, Spîrêz, 
Dihok, 2005, 88. Ibn Esîr, b. n., 10/397; Ezedîn Ibn Şedad, e/-E laq el-Xetîre fî zikri Umera iş-Şam we l-Cezîre, 
Wezaret es-Seqafe, Dimeşq, 1978, berg 3, beş 1, r. 193-194. 

%% Îmadîye keleyeke navdar î asê ye ku li Bakurê Mûsilê dikeve û li ser Mûsilê ye. Yaqût, b. n., 4/168. Ew Amêdîya 
ku dikeve Başûrê Kurdistanê û niha jî li ser Dihokê ye. 

Hirûr/Hiror keleyeke asê ye li bakurê Mûsilê û ji deverên Hekariya bû û bi qasî sê mîlan ji Îmadîyê/Amêdîyê‏ 1ه 
dûr e. Yaqût, b. n., 5/464. Niha jî li başûrê Kurdistanê bi ser Mûsil ve ye.‏ 

% Çiyayê Hekarî/Hekarîyê raserî Mûsilê ye û ber girêdayê bi Cizîra Ibn “Umer/Botan ve bû. Yaqût, b. n., 5/370. 
Niha ew bi xwe navendeke Kurdên Hekarîya û Colemêrgê ye. 

Bedredîn Lu`lu` leşkerê Mûsilê bi çek kir ku serekleşkerê wî Ezedînê 
kurê Bedrê Himeydî bû, Emadedîn Zengî çû pêşiyê, pê re civiya û kom bû. 
Ew yekî çikûz bû ku çiqas leşkerê wî mafê xwe dixwest wezîrê wî digot: 
“Heya biyaniyê.” Gava bi leşkerê Mûsilê ve li Qendê li ber hev rêz bûn û 
xwest ku êrîş bike, yek ji leşkerê wî jî pê re êrîş nekir û gotin: “Heya sibê em 
dê êrîş bikin.” Kurê Bedredîn çûyê, ew şikand û ew reviya û qesta 
Mizaferedîn kir, lê kir gazî û jê hawar xwest. Ew li singa Rehbeyê gihayê û di 
korîdora wî ya pişta Erbîlê de xwiya bû û leşkerê xwe derxist, doza xizmetê 
kir, pê re civiya, lê nesekinî û bi pêş ket, li çemê Zabê%? xist û ber bi Mûsilê 
ve çû. 


Melik Eşref piştgirê Bedredîn Lu`lu` bû û Ezedîn Aybegê ustadarê xwe 
yê xwediyê Darayê bi leşkerekî pir ve bi qasî şeşsed siwarî şand hewara wî û 
xwediyê Cezîreyê, yê Amedê û yê Mêrdînê jî hewar jê re şandin. Bedredîn jî 
bi leşkerê Mûsilê û hawarê ve jî ji Mûsilê çû û Mizaferedîn jî bi pêş ker, li 
gundê Babûrê gihan hev. Pêşdaran êrîş kir, telp jî bi hev ketin û şerekî mezin 
di navbera wan de derket. Rast û çepê xwediyê Erbîlê şikiya, senceqiyê (tîpa 
bandoyê) jî da pey û hinek ji şikiyayiyan ketin Erbîlê, pirên wan ji Zabê der- 
bas bûn ku bi Mizaferedîn re ji bilî kole û komek ji derûdorên wî tu kes 
nema. 


Lê belê ew kalekî wisa bû ku tecrûbeyê ew di cengan de pijandibû û di 
temenê xwe de neşikiya bû; ji ber vê jî ew bi kesên hindik yê pê re çû êrîşî sen- 
ceqiya Mûsilê kir, ew şikand, êrîşa wî giha heya koma dora Bedredîn û koma 
wî bi derbê riman û ber û keviran ji hev belav kirin. Bedredîn reviya, hêza wî 
belav bû û Mizaferedîn da pey heya keviya çem ku Bedredîn ji kelekekê re 
îşaret kir, gava hat ew lê siwar bû û kete Mûsilê. Mizaferedîn li Nînewayê 
daket, lê ma heya êvarê û hingê leşerê ku dabû pey leşkerê Erbîlê jî vegeriya 
ku Ezedîn Aybegê Eşrefî jî bi wan re bû. Dema fêr bûn ku xwediyê Erbîlê 
daketiye tîra Mûsilê, dîtina wan cuda bû û Ezedînê kurê Bedir qesta hêla çiya 
kir. Mîr Ezedîn Aybegê Eşref jî bi leşkerê Mûsilê ve bi pêş ket û bi koma xwe 
ya mezin ve ku çend qat li ya xwediyê Erbîlê hebûn, çûne xwediyê Erbîlê. 


Mizaferedîn ji hevalbendên xwe re got: “Hêza wan zahf û xurt e, ger em 
li pêşiya wan rawestin em dê telef bibin. Ew niha êrîşa tirsekan dikin, ji ber 
vê jî gava nêzîkî me bûn riya Mûsilê ji wan re vekin, ew qesta wê dikin.” 


%* Zab çemê Zabê/Zêyê jorîn ku dikeve navbera Mûsil û Erbîlê. Yaqût, b. n., 3/138 

Wextê ew nêzîkî wan bûn wan, rê vekir û ew jî li riya xwe çûn heya Mûsilê. 
Leşkerê Erbîlê jî heya ber çem da pey wan, lê wan jî xwe avête çem ku gelek 
ji wan niqo bûn ji bilî yên ku bi qeyik yan jî bi kelekan bi jor ve kişiyabûn yan 
jî derbasî ser pirê bûbûn. 


Xwediyê Erbîlê vegeriya û bi wan kesên hindik ve daket ber çem, heya 
roja din ku leşkerê wî vegeriyan û giraniyên (pertal, alav û çekên giran yên) 
wî hatin, çeper û çadirên xwe vedan, wî welatê Mûsilê qet kir û çend rojan 
li ser ma. Wî dît ku ew welatekî mezin e ku bê sipaheke mezin nayê pêçan, 
Melik Eşref jî qasid şand cem û ji bo xwediyê Mûsilê mehderî kir; li ser.meh- 
deriya wî xwediyê Erbîlê jî bê lihevhatina bi xwediyê Mûsilê re ji ser rabû û 
vegeriya.” 


Tê (di vê sala 617/1220'î) de bûyera Berlisê%* di navbera Melik Kamil û 
Frengan de qewimî ku rojeke mezin bû û bi bûyera Pêncşemê dihat zanîn. 
Melik Kamil tê de deh hezar kes kuştin û xelkê digel hesp û çekên wan tala- 


nekî pir jî bi dest xist û ew şerpeze zivirîn çadirên xwe. 


Tê (di vê sala 617/1220'î) de Melik Mi ezem Mubarizudînê pêbawer ji 
walîtiya Şamê avêt û Ezîz ibn Xelîl kir walîyê wê. 


Tê (di vê sala 617/1220'î) de Melik Faîzê kurê Melik Adil ku Melik 
Kamil ew ji bo hawarê şandibû cem Melik Eşref, wefat kir, ew di navbera 
Mûsil û Sincarê de mir û di goristana Emadedîn Zengî de hat veşartin. 


Tê (di vê sala 617/1220'î) de Esed uş-Şam Şêx Ebdullahê Yûnanî“ wefat 
kir ku eslê wî ji gundekî Ba albekê bi navê Yûnîn bû ku xwedî keramet û 
cîhadan bû, xwedî adabên tesewifê bû û ji bo mezinatiya Xwedê ew ji ber tu 
evdê Xwedê ve ranedibû. Wî tu tiştî piçûk û negiring nedidît, di jiyana xwe 
de destê xwe neda tu dînar û dirheman” û di hemî jiyana xwe de ji bilî kincê 
xwe yê ji cawê xam û kumê xwe yê ji postê karan pê ve tu cil wernegirtiye. 


Melik Emcedê xwediyê Ba” albekê herdem diçû cem û dihat û wî jî jê re 


%4 Ew li ser heryekê ku erdê di destê wî de jê re be li hev hatin. Ibn Esîr, b. n., 10/385-387 

»5 Berles bajarokekî ser çemê Nîlê ye ku ji hêla Îskenderîyeyê ve nêzîkî Deryayê ye. Yaqût, b. n., 1/478 

6 Li gorî Ebû Şame û Ibn Esîr Yûnînî ye ku ya rast ew e, ew Esed uş-Şame Ebû Osman Ebdullah ibn Ebd el-Ezîz 
îbn Caferê Zahid e ku zanayekî mezin bû û di sala 617/1220'î de wefat kir. Ebû Şame, Zey/, r. 190-93; Ibn Kesîr, 
b.n. 13/72. 

%” Peyva “dirhem” li vê derê du car bûbû min rast kir. 

digot: “Tu zilm û zorê û xerabiyê dikî.” Wî jî doza lêbûrînê jê dikir. 
Xwendekarekî wî bi navê Tûbet hebû ku yekî qenc bû. 


Vêca rojekê Şemsedîn ibn el-Cewzîyê wa 'iz digot: “Ez sala şeşsed û çaran 
(604/1207) çûme Hîcazê** û min hec kir; gava bû roja Erefê ez derketim 
girê Erefê min dît ku wa Şêx Ebdullah li ser gir rûniştiye, min selam lê kir, wî 
jî pirsa min kir û ez heya nêzî roavakî li bal rûniştim, dû re min jê re got, “ma 
tu nayî em herin Muzdelîfeyê?” Wî got, “Tu berî min here, hevalê min 
heye.” Ez ji çiya daketim çûm Muzdelîfeyê û giham Mînayê û ketim mizgefta 
Xeyfê, min dît ku Şêx Tûbert li dervayê mizgeftê rûniştî bû. Wî selam li min 
kir, min jî jê pirsî: “Ka Şêx daket kû derê?“ Bi texmîna ku bi hev re hatina 
hecê, wî got: “Kîja Şêx?” Min got: “Ebdullah.” Wî got: “Min ew li Ba albekê 
hişt.” Ez tê giham û min got: “Pîroz e.” Wî jî fahm kir, bi destê min girt û 
giriya û got: “Tu bi Xwedê kî bibêje, ka bi kû ve çû? Min got: “Vê sibê min 
ew li ser Erefeyê dît û bûyerê jê re gilî kir.” Lê dû re ez vegeriyam Bexdayê. 


Dema Tûbe zivirî û ji şêx re got, ez jî zivirîm Şamê, Şêx li min îtabê kir û 
got: “Tiştên wisa careke din meke!” Mîna ku dixeyîdî em di jiyana wî de 
behsa kerametên wî bikin.” 


Qazîyê Kerekê Nûh el-Beqaُ” qal dikir: “Rojekê gava ew li ber Pira Spî ya 
ser çemê Sewrê bû hew dît ku wa Şêx Ebdullah hatiye daketiye ser çemê 
Sewrayê“” û desmêj digire. Hingê jî Nesranîyek/Filehek ku li ser pirê derbas 
dibû, xwiya bû û hêstireke ku barê wê şerab bû jî pê re bû. [Li wê derê] hêstir 
şemitî û hingê jî şêx ji ser çem hilkişiya, wî got: “Ey feqîh were!” Gava ez çûm 
got: "Alîkarî bike!“ Min alkarî pê re kir heya ku me bar hilda ser hêstirê û yê 
fileh çû. Ez jî heya dawiyê li pey meşiyam û min dît ku ew çû dikana meyfiroş 
û barê xwe danî, derdanê vekir û qelabt da wê bikişînin, lê wî nihêrî ku bûye 
sirke. Meyfiroş jê re got: “Wa weylê ev sirke ye.” Ew giriya û got: “Bi Xwedê 
ew şerab bû, lê bêguman ez sedemê wê dizanim.” Dû re wî hêstir li xanê girê- 
da û zivirî çiya ku wa Şêx li mizgefta ser pirê nimêj kiriye û rûniştiye tesbîhê 
xwe dike. Yê fileh kete cem û got: “Ey mezinê min! Eşhedu en la îlahe îllel- 
lah: Ez şahdeyî didim ku ji Xwedê pê ve tu îlah nînin û ez xwe dispêrim Wî.” 
û bû feqîr. 


45 Di destxetê de Îraq bû lê xwiyaye ku şaş e, çunkî çûye hecê. 
%% Sewra çemekî navdar yê Dimeşqê ye. Yaqût, b. n., 2/100 


268 





Beþsa wefata wî 


Ebdisemedê xulamê wî got: “Gava bû roja înê ew daket mizgefta 82 albe- 
kê ji bo nimêja înê û sax û baş bû, Dawidê mi ezin ku mirî jî dişûşt hat, wî jê 
re got: “Wax ji te re Dawid, ka em binihêrin sibê çi dibe.” Lê Dawid tê negi- 
hîşt û got: “Ey mezinê min em hemî sibehê dê di xefareta te de bin.” Dû re 
Şêx hilkişiya şikeftê û li feqîran ferman kir ku tahtê cem dara bihîva ya di bin 
de radiza û gorek li cem bû bibirin.” Piştî ku bi qasî nîv gazî mabû ji wan re 
gotibû: “Berî hilatina rojê wê biqedînîn.” û çûbû. Wî temamê şevê behsa 
hevalên xwe kiribû, ji wan re nîyaz kiribû û gotibû: “Ey serekê min ez li filan 
derê di ber filankes de derbas bûm, wî şerbeteke avê da min û min jî ew vex- 
war, filankes qencî bi min re kir.” Wî heya sibê weha kiribû, gava bûbû sibe 
wî nimêj kiribû û derketibû ser wî tahtê ku carê diçû ser û tizbîya wî jî di 
destê wî de bû. 


Feqîr jî hê bi kevir ve bûn û lê dixebitîn da biqedînin ku heya roj hilat ew 
jî jê vala bûn û Şêx jî runiştî radiza û tizbî jî di destê wî de bû. Xulamê Şêx ji 
bo karekî ji keleyê hat cem û dît ku wa rûniştî razaye. Ew newêribû wî şîyar 
bike û bi qasî saetekê rûnişt û li benda hişyarbûna wî ma, lê dû re ew jê re 
dirêj hat û got: “Ey Ebdusemed ez ji evqasî bêhtir nikarim rûnim.” Wî got: 
“Ez çûm cem û min got; mezinê min, mezinê min, lê tu deng jê derneket, 
min ew hejand û dît ku miriye.” Ta hingê wan jî kevir qedandibû, dengê 
qarînê bilind bû û Dawid jî hilkişiya û ew şûşt. Mezelkol dema wî xiste lehdê 
got: “Ey Şêx Ebdullah sozê ku te dabû me bibîr bîne!” Wî domand: “Wî çavê 
xwe vekir û bi awir li min nihêrî û di bin dara bihîvê de hat veşartin.” Xwedê 
me bide xatirê wî. 


Tê (di vê sala 617/1220'î) de Şêxê Şêxan Sedredîn Mihemed ibn Emerê 
Hemayî wefat kir ku me berê jî gotibû Nûredîn Zengî bavê wî Emer kiribû 
desthilatdarê xankayên Şamê. Dema Melik Adil bûbû desthiladarê Misrê 
hingê Sedredîn jî kiribû berpirsiyarê perwerdeya Şafî îyan. Ew yekî şerîet- 
medar, giram û aram bû û qedrekî wî yê pir li cem Melik Adil û zarûyên wî 
hebû. Dema Frengan dest danî ser Dimyatê [ku sala 615/1218'an bû] hingê 
Melik Adil ew ji bo hawarê şandibû cem Xelîfe, lê ew di navbera Heran û 
Mûsilê de nexweş ketibû, li Mûsilê wefat kiribû û li kêleka Qedîb el-Ban el- 
Miweleh hatibû veşartin. 

Tê (di sala 617/1220'î) de Melik Mensûr Mihemed”” ibn Melik 
Muzaffer Emer ibn Şahinşah ibn Eyûb wefat kir ku yekî mêrxas bû û ji zana 
û qencan hez dikir. Li cem wî komeke xwedî payeyên hêja mîna Seyfedîn el- 
Amedî?! û yên ku ketin cihê wî, hebûn. Wî tarîxek nivîsîbû ku tê de komek 
tarîx û navên kesên ku hatibûn cem û li nik wî mabûn civandiye. Wî li 
Hemayê wefat kir û li cem bavê xwe hat veşartin û kurê wî yê mezin jî ket 
cihê wî ku nasnavê wî Melik Nasir Qilîç Arslan bû. Kurê wî yê bi navê Melik 
Mizafer jî li bal Melik Kamil bû, wî alîyê wî girt û rabû Hemayê ji Melik 
Nasir sitand, di sala şeşsed û bîst û şeşan (626/1228) de ew da Melik Mizafer 
û Melik Nasir li Misrê di sarincê de girêda ta ku hişê xwe tevîhev kir û di 
kirêttir rewşê de tê de mir. 


Tê (di vê sala 617/1220'î) de Melik Salih Nasirudîn Mehmûd ibn 
Mihemed ibn Qerearslan ibn Artuqê xwediyê Amedê mir ku yekî mêrxas î 
hişmend bû û ji zanayan hez dikir. Ew li Amedê mir û kurê wî Melik Mesûd 


kete cihê wî ku ne li gorî navê xwe bû. 


Em vegerin ser bûyera Xwarizmşah û Tatarên ... ku dema li giravê mirinê 


Siltan Mihemed Xwarzimşah hingavt, piştî wî siltanî giha kurê wî 
Celaledînê Menkbertî.”* 


Celaledîn hima di cih de siwar bû, bi birayên xwe û bi qasî heftê kesî ji 


peya û mêrxasên xwe yên ku xwe dabûn cem ve, di deryayê re berê xwe da 


7% Ew Melik Mensûr Mihemed ibn Mizafer.Tiqyedîn Emer ibn Şahinşah ibn Eyûb bû ku di sala 617/1220'î de 
wefat kiribû. Ew yekî zana bû ku ji bilî dîwana wî ya şi rê du kitêb nivîsîbûn; yek bi navê Tebþeqat uş-§u era û ya 
din jî Midmar ul-Heqayiq be ku heya niha bergek jê di destê me de heye. Wî gelek ji zana û qencan hez dikir û nêzî- 
kî du sed zana û şarezayên zanîyarîyên cihê li cem diman. Ebû Şame, Zey/, 188; Ebu l-Fîda, M#xfeser, 2/220; Ibn 
Kesîr, b. n., 13/72; Ibn Texreberdî, b. n., 6/221; Hacî Xelîfe, Keşf ez-Zinûn, beşa Ibn Şabinşaþ, 6/88; Ibn Wasil, 
b.n., 4/77-86. 

7" Ew Ebû Hesen Elî ibn Ebû Elî Mihemed ibn Salim Seyfedînê Amedî bû ku pêşewayê zanîna kelam, usûl ul-fiqh, 
Mentiq û zanistên din yên hikmetê bû û di van zanînan de kitêbên wî hene. Wî di sala 631/1233an de li Şamê 
wefat kiribû. Ebû Şame, Zey/, 245-46; Ibn Kesîr, b. n., 13/107; Ibn Xelîkan, b. n., 3/256-57. 

7 Ew Celaledîn Xwarizmşahê kurê Elaedîn Xwarizmşah Mihemedê kurê Tikiş bû ku piştî bavê xwe li ser şîreta 
xalê xwe demekê xwe ji Xwarizmê dabû alî. Ew dû re çûbû Xezneyê û li wê derê leşkerê bavê wî yên ku filitîbûn bi 
qasî 60 hezarî gihabûnê û hingê Tatar jî çûne ser Xezneyê û Celaledîn ew şikandin ku dû re wî ji Cengiz Xan re 
xeber şand û doza cengê lê kir, ew li Kabulê gihan hev ku dîsa leşkerê wî [Cengiz Xan] şikiya. Lê dû re Misilman li 
ser xenîmetê bi hev ketin û şerê hev kirin ku bi vê yekê hêza wan qels bû û Celaledîn rabû berê xwe da Hindê û 
Tataran jî da pey. Di sala 622/1225'an de Celaledîn ji hêla Hindê daket hat Xuzistan û Îraqê û di wê navê de wî 
dest danî ser hinek ji welatên bavê xwe ku di destê birayên wî de mabûn. Herweha wî Azerbaycan jî vegirt û zor da 
Gurcîyên ku herdem êrîşî ser deverên Îslamê dikirin, ew şikandin, dûre zivirî Tebrîzê û destdanî ser Tiflîsê ku dû 
re jî xwest Xelatê bistîne û şer di navbera wî û leşkerê Eşref de derket. Ibn Esîr, b. n., 10/406-407, 421-423, 447- 
450, 463-466. Ibn Kesîr, b. n., 13/79, 81, 86 

Xwarizmê. Dema ew gihîştin Xwarizmê xelkê wê ew bi hesp, çek, kinc, xeml 
û ala û tiştê ku rewşa wî pê spehî bibe pêşwazî kirin û gel bi mizgîniya hatina 
wî şad bû. 


Bi vê re jî hêzek ji leşkerê siltaniyê ku bi qasî heftsed siwarî bûn li hev civi- 
yan û xwe dan hêla Ezlaxşahê birayê Celaledîn û xwestin Celaledîn desteser 
bikin, lê Înax Xan ew bi mebesta wan hisand û çûna ji Xwarizmê jê re dest- 
nîşan kir. Ew bi sêsed siwarî ve rabû berê xwe da Xorasanê û yên din jî li 
Xwarizmê man ta ku nûçeya nexweş ya livîna Tataran ji hêla Mawera en- 
Nehirê/Amûderyayê ber bi başûrê Xwarizmê ve giha wan. Wan jî da pey 
rêça Celaledîn û reviyan çûn Xorasanê, lê Celaledîn bi xwe korîdora navbera 


Xwarizmê û Xorasanê birrî û giha Nesayê.”? 


Gava Cengiz Xan jî bi nûçeya vegera zaroyên Siltan hisiya, rabû leşkerekî 
xurt şande ser wan û ew bi xwe jî bi Xorasanê ve bi hêla leşkerê xwe yê Tatarî 
ve çû ku li hafên beriya wê navçeyê belav bûbûn. Wan ji sînorê Merweyê”*“ 
heya Şehristanê”* li dor beriya ku me got, çemberek pêk anî da gava zarûyên 
Siltan ji Xwarizmê qesta Xorasanê bikin, ew bên girtin. Heftsed siwar ji wan 
ketin ser riya Celaledîn û ew bi hev hisiyan û şerekî dirêj di nav wan de der- 
ket ku Celaledîn zora wan bir û ew şikiyan. Ji beşeke hindik pê ve kes ji wan 
nefilitî û hesp û çekên wan hatin girtin ku ev şûrê pêşî bû,“ di nav Îslamê de 
bi xwîna wan hatibû rengînkirin. 


Celaledîn serkeftî û dilşad çû Nîsabûrê (Nîşapûrê), ji serdarên din û yên 
derûdoran re nivîsî û ferman kir ku bi lez bigihîjinê; mehekê li Nîsabûrê ma 
heya ku leşkerê herêman gihayê. Cengiz Xan jî pê hisiya û lê lez kir da negihê 


mebesta xwe û Tatar jî ji welatan jê re hatin û gihîştin cem. 


Ew [Celaledîn] ji Nîsabûrê bi Xwarizmîyên ku hatibûn gihabûnê derket 
û bi lez qonaxan qet kir ta ku giha keleya Qahîreyê ya Kermanê.”” Wî şand 
gencîneyê wê yên zêr anî li yên bi xwe re belav kir, bi şev û roj çû heya giha 
Xezneyê”* û çû mala yekî ku ne li mal bû. Nûçe jê re hat ku Emîn el-Milkê 


7® Nesa Bajarekî Xorasanê ye ku navbera wê Serxesê dû roj in. Yaqût, b. n., 5/325 

7% Merwe navdartirîn bajarê Xoresanê û bajarê wê ye mezin bû. Yaqûr, b. n., 5/132 

7% Şehristan/Şehristane bajarokekî Xorasanê bû ku nêzîkî Nesayê diket û di navbera Nîsabûr û Xwarizmê de dima. 
Yaqût, b. n., 3/427 

7% Yanî ev cara pêşî bû ku hêzeke Îslamê zora sipahên Cengiz Xan biribûn. 

7 Kerman wîlayeteke fireh ya navbera Faris, Mekran, Sicistan û Xorasanê ye. Yaqût, b. n., 4/515 

7% Xezne bajarekî navdar û fireh yê hêla Xorasanê ye û li ser tixûbê Hindê ye. Yaqût, b. n., 4/228 

kurxalê Siltan Hiratê”% vala hiştiye û Tatar jî nêzîkî wê bûne û pê [Emîn el- 
Milk] re jî deh hezar siwar û peyadeyên Tirk ku ji bobelata neyarê ... fılitî- 
bûn, hebûn. Celaledîn xeber jê re şand ku ew nêzîkî wî ye û çû gihîştê. Wan 
ya xwe kir yek ku herin biavêjin ser Tatarên ku keleya Qendeharê”' xistibûn 
hesarê. Ew çûnê û haya neyarên Xwedê jî ji rewşê tunebû ta ku ji nişkê ve 
weke biruskan êrîşî ser wan kirin. Ew ji bo revê li hespê xwe siwar bûn, lê ji 
çend kesên hindik ku çûn Cengiz Xan ji bûyera ku hatibû serê wan agahdar 
kiribûn, pê ve kes nefilitî. Qîyameta wî (Cengiz Xan) rabû û Celaledîn jî ser- 


keftî û spaskar/minêkar çû kete Xezneyê. 


7® Hirat bajarekî navdar î sereke yê Xorasanê ye. Yaqût, b. n., 5/456 
7% Qendehar eyaletek e li başûrê Afxanistanê ku gelek çem lê hene û serbajar jî Qendehar e ku navendeke ticarî ya 
giring bû. Ferdinand Tulû, e/-Mwzcid fî l-Luxe we l-Î'lamy, beşa Î'laman. 

Sala Şeşsed û Hijdeyan (618/1221) 


فنيوصااحيبة 


Tê (di vê sala 618/1221'ê) de Melik 1/11 / ممع‎ Îsa berê xwe da cem birayê 
xwe Melik Eşref û li ser Heranê civiyan; Nasirudînê xwediyê Mêrdînê ji 
Melik Eşref re nivîsî û jê pirsî ka dê Melik Mi ezem hilkişe cem yan na. Ew 
çû Mêrdînê û xwediyê Mêrdînê jî çû Dinêsirê pêşwaziya wî, ew derxist kele- 
ya Mêrdînê û jê re xizmeteke baş kir, perû û gewher pêşkêşî wî kirin û ji hev 
re sonda hevkariyê xwarin. 


Mi ezem qîza xwe bi xwediyê Mêrdînê re zewicand û hemî hevalên wî 
xelat kir, mal da wan û Mi ezem vegeriya Heranê.” 


Hima di cih de Mi”ezem rabû leşker da hev, li çemê Firatê xist û Melik 
Eşref jî da pey; Melik Mi ezem li Himsê daket û Melik Eşref jî li Selemîyeyê 
û çûne Şamê ku [ji wê derê jî] berê xwe dane Dimyatê.”” Freng bi siwar û 
peyayên xwe ve derketin, lê derya jî bi rastî pir zêde bûbû, ew hatin ber ken- 
daveke avê ya fireh û li hewzeke mezin daketin ku avê jî dora wan girt û 
nehişt bigihîjin piran. Misilmanan devê sikir û avbirrên kanal û piran ji her 
hêlê ve li ser wan vekirin û leşkerê Misilmanan jî dora wan girt ku hew kari- 


bûn bigihîjin Dimyatê. 


Sîtolên Misilmanan hatin, keştiyên wan asteng kirin û nehiştin qût û 
zexîre bigihîje Dimyatê û [piştî vê astengkirinê] digel pirbûna wan jî nûçe- 
yên wan yên ser Dimyatê hatin birrîn. Di nav wan de sed kend/kont, heştsed 
siwarên navdar/naskirî, mîrzayê Ekayê,'” dûk û dûkat,"“ cihgirê Papa û 
bêhejmar jî peyade hebûn. Dema helaka wan xwiya bû, wan xeber şand cem 


7ı! Ji bo berfirehî bnr. Ebû Şame, Zey/, 194; Ibn Esîr, b. n.,10/468-469. Ibn Kesîr, b. n., 13/76. 

712 Ji bo agahên berfirehtir yên çûna herdu biran bi hawara bi rayê xwe Melik Kamilê Eyûbî ve, bnr. Ibn Esîr, b. n., 
10/378-379; Ebû Şame, Zey/, r. 194-195; Ibn Wasil, b. n., 4/94-95; Ibn Kesîr, b. n., 13/102-103. 

7ı3 Mîrzayê Ekayê yê wê salê Hena Birîn (Jean de Brinne) bû. Ibn Wasil, b. .ص‎ 4/98, not 1 

7ı4 Dûk li Ewrûpa payeyeke esilzadeyîyê ye mîna beg û mîr û dûkat jî jinên wan in yanî dûkbanû. 

Melik Kamil û jê daxwaza lihevhatinê kirin û gerew xwestin da Dimyatê tes- 
lîmî wî bikin. Îcar ji ber daxwaziya Melik Kamil ya rizgariya Dimyatê wî bi 
erênî bersiva wan da, lê bi şertê ku du rojan jî tê de nemînin, ger na dê bi stu- 
kura hemiyan bê girtin. 


Melik Kamil kurê xwe Melik Salih Eyûb?" û biraziyê xwe Şems el- 
Milûk?'“ şand û gava mezinên wan yê navbihurî hatin, ew pêşwazî kirin, 
qedrê wan girt û ji wan re kon vedan. Mi”ُezem û Eşref jî gihan wê derê, 
Melik Kamil di nav civateke mezin de di xargeheke qirase de rûnişt û sifre- 
yeke dewlemend î dirêj raxist û mezinên Frengan û siwarên wan vexwend ser 
sifrê û Melik Eşref û Mi ezem û melikên din hemî di ber xizmeta wî de ji 
pîya rawestiyayî bûn ji bilî Melik Mucahidê xwediyê Himsê ku bi tenê rûniş- 
tibû. 


Şerefedînê Hillî”” rabû şi ra jêrîn xwend: 


Zimanê gerdûnê di nav xelkê de gazî dikir 
bi dengekî bilind li rojhilat û rojava û dixwend: 


Ey Îsaperest û Îsa bi xwe jî di ser hindê re 
û Mûsa jî pêkve xizmeta Mihemed dikin” 


Ew Melik Salih Necmedîn Eyûb (603-648/1206-1250) ibn Mihemed ibn Ebû Bekir Adil ibn Eyûb bû ku di sala‏ كه 
603/1206'an de hatibû dinê, di sala 637/1239'an de bûbû siltanê Misrê û dû re Misir û Şam kiribû yek û heya miri-‏ 
na xwe ya sala 648/1250'î ku sala destpêka Êrîşa Xaçparîzî ya Heftan ya di bin serokatîya qiralê Fransa Luisê 9'an‏ 
de bû, li Dimeşqê mabû û hikimdariya tevî kiribû, lê ew di heman salê de berî ku encama êrîşa Frengan ya heftan‏ 
bibîne miribû. Ji bo berfirehî bnr. Ebû Şame, Zey/, 258, 271, 276, 281-282; Ebu l-Fîda, M«xfeser, 2/269,276,278,‏ 
Ibn: Kesîr, b. n., 13/113, 115, 116, 123, 125-126, 130-133; Ibn Texreberdî, b. n., 6/282-321.‏ ;284-286 

716 Nivîskar li jor di nav zaroyên Adil de gava navên zaroyên wî hejmartibû kurekî wî yê bi navê Şems el-Milûk jî 
dabû ku di van berhemên din de yekî bi wî navî nîne. Îcar li vê derê jî Şems el-Milûk weke birazîyê kurê Melik 
Kamil dide ku divê tê de tevlîhevîyek hebe û ji xwe li gorî çavkanîyan tev herî zahf 17 kurên wî hebûne, lê li wê derê 
Nivîskar 18 kur jimartibûn ku min ew li gorî çavkanîyên din sererast kirine. Yanî bi ya min ew Şems ul-Milûkê ku 
li vê der weke birazîyê Melik Kamil hatiye û li jor jî weke kurê Melik Adil hatiye dayin ew nasnavê nevîyê Melik 
Adil û kurê birayê Melik Kamil yê mezin Şemsedîn Mewdûd e ku navê wî yê tam Melik Cewad Yûnis ibn Mewdûd 
e, ewê ku bavê wî zû miribû û apê wî Melik Kamil ew biribû Misrê cem xwe. Nivîskarê me li wê derê ew bi şaşî weke 
kurekî Melik Adil yê din nivîsîye. Bnr. li jor sala 615'an paragrafa zaroyên Melik Adil; Ibn Wasi, b. n., 3/275; Ebû 
Şame, Zey/, 196, 171. 

7ı” Ew Şerefedîn Racih ibn Îsmaîl Hilî bû ku yekî-qenc î şi rxweş bû û di sala 637/1239'an de miribû. Ibn 
Texreberdî, b. n., 6/245. 

7® Mebest jê ew e ku Melik Mi 'ezem Îsa û Melik Eşref Mûsa herdu pêk ve bi peyrewên xwe (mîr û serdar û leşkerên 
xwe) ve xizmeta birayê xwe Siltan Melik Kamil Mihemed dikin. 

Aştî di navbera Melik Kamil û Frengan de pêk hat û hinek Freng di der- 
yayê re û hinek jî di bejê re çûne Ekayê û Melik Kamil jî Dimyatê teslîm 
cirt kê 

Melik Mi ezem zivirî Şamê, lê Melik Eşref li Misrê ma û Melik Kamil û 
Melik Eşref li ser Melik Mi ezem peymana hevkariyê çêkir. 


Tê (di vê sala 618/1221'ê) de Melik Mi ezem Cemaledînê Misrî”? kir 
serekqazîyê Şamê û Behaedîn ibn Yesir jî menşûra/vebuhtînameya wî 
xwend. 


Em vegerin ser bûyera Tatarên ... ya sala hijdeyan (618/1221): Kox Xanê 
Pehlewan ku li Merwe û welatên dora wê dima, ji nedî ve avêt ser şihneyê 
Tataran û ew kuşt. Dema wî weha kir fitnexwazên rawestiyayî ketin tevgerê 
û bi deh hezar siwarî ve çûne Kox Xan, ew şikandin û ew reviya çû heya giha 
dawiya welatan û xwe avête herêma çiya, ew bi şev li wê derê raza, lê ew gihîş- 
tinê û wî û kesên pê re li wê derê kuştin. 


Siltan di sala şeşsed û hijdeyan (618/1221) de giha xeznayê û xelk bi 
gihîştina wî şad bû; Seyfedîn Buxraq, Mizaferedînê xwediyê Îxaneyê û Hesen 
Qezak/Qizliq jî bi sih hezar siwarî ve gihan ber xizmeta wî ku pê [yanî] bi 
Celaledîn re jî ewqas siwar hebûn. Cengiz Xan kurê xwe Tûlî Xan bi leşke- 
rekî pir ve kişand ser û nûçeya hatina wan jî giha Celaledîn û ew çû wan. Ew 
çune hev û bi hev ketin, şûrên tûj û kevirên pahn kar kirin û pêlewan bi 
rimên xwe ve derketin pêş ta ku Siltan bi xwe êrîşî ser dilê/navenda Tûlî Xan 
kir. Rêza wî xera kir, alayên wî xistin bin nigên hespan û ew şikiyayî reviyan; 
Celaledîn siwar bû û bi şûran li wan da û tîr reşandin wan, ma çawa na, wan 
karesat anîbû serê bavê wî, birayên wî û welatê wî. 


Tûlîyê kurê Cengiz Xan hat kuştin”! û pirên wan dîl hatin girtin, wî fer- 
man kir ku singan di guhê wan de bikutin ku wî jî li wan temaşe dikir û dibi- 


7» Xalên lihevhatinê ew bûn ku heşt salan di navbera wan de aştî hebe, heryek ji wan dîlên destê xwe berdin. Li ser 
vê lihevhatinê ji hêla Misilmanan ve Siltan Melik Kamil û birayên wî sond xwarin û ji hêla Frengan ve jî qiral û mîr 
û mîrzayên wan sond xwerin. Meqrîzî, 5#/4k, bg. 1, beş 1, r. 209 

7® Ew Cemaledîn Ebu l-Fedail Yûnis ibn Bedran ibn Fîrûzê قدي‎ “îyê Misrî bû ku di sala 623/1226'an de miribû û 
di mala xwe de hatibû veşartin. Gelek berhemên wî hene û di dema xwe de serektîya gelek delegasyonên Melik Adil 
kiriye ku bi bal Xelîfe, qiralê Romê, welatê rojhilat, Helebê û yên din ve dihatin şandin, çawa ku wekîlriya beyt ul- 
malê, serekqazîtiya Şamê û gelek dersdarî jî kiriye. Ebû Şame, Zey/, r. 201, 224; Ibn Kesîr, b. n. 13/87. 

7! Ew Tûlî Xanê bavê Hulagû bû ku li gorî Nesewî beşdarî vê cengê nebûbû û nehatibû kuştin, lê bi bavê xwe 
Cengiz Xan re zivirîbû welatê xwe. Li gorî Hemedanî jî ew di sala 630/1232'yan de miribû. Nesewî, Sîrer, 154, not 


8; Hemedanî, )047721“ et-Tewarîx, r. 169. 

şirî ta ku rûyê wî geş dibû. Gava nûçe giha Cengiz Xan li cihê xwe ranewes- 
tiya ta ku gazî Tataran hemiyan kir da herin û ji bo amadekariyên şer çû 
qeraxa Sindê. 


Birayên Celaledîn û komek ji leşkerên wî yên navdar dest jê berdabûn û 
ji ber nêzîkbûna Tataran wext ji bo vegerandina wan teng bûbû. Ew roja çar- 
şema heştê meha Şewala sala şeşsed û hijdeyan (618/1221) siwar bû û herdu 
ber çûne hev. Celaledîn bi hejmareke hindik li ber wan rawestiya û dû re bi 
xwe êrîşî ser navenda/dilê Cengiz Xan kir, ... bi xwe şikestî reviya ku li dor 
kafiran çember digeriya û şikestina ehlê agir didomiya ger ne ji wê kemînê 
bûya ku berî cengê ... ew bi deh hezar siwarên xwe yên egîdtirîn û leşkerê xwe 
yên mêrxastirîn danîbû. Ew [yên di kemînê de] derketin pêşiya rastê 
Celaledîn ku Emînê Milk jî tê de bû û ew şekandin û ew ji navendê qetandin. 
Vê rewşê rêza wî şaş kir, pêşengên wî têkda û wan kurê Celaledîn yê bîst û 
heft salî dîl girt. Dema Celaledîn têkçûyî zivirî qeraxa ava Sindê dît ku diya 
wî, diya kurê wî û komek ji herema wî bi dengê xwe yê bilindtirîn dikin gazî: 
“Tu bi Xwedê kî me bikuje û ji dîlgirtinê xelas bike!” Wî ferman li wan kir 
û wan jî xwe avêt avê û xeniqîn ku ev bobelateke kesnedî û baweriyeke kêm- 


peyda bû. 

Sala Şeşsed û Nozdeyan (619/1222) 


فوص اليه 


Tê (di vê sala 619/1222'yan) de ebûra kuliyan li erdê Şamê rabû ku tu 
çandinî û berê daran nehiştin hemî xwarin. Melik Mi”ezem diyar kir ku li 
welatê Ecem [Îranê] teyrekî bi navê Semermer heye ku kuliyan dixwe. Ew 
rabû Sedrê Bekirî yê jimaryarê Dimeşqê bi mitesewifan ve şand wê derê, lê 
mebesta wî ya rastî şandina Bekirî bi bal Celaledîn Xwarizmşah ve bû ji bo 
hevkariya pê re li dijî Kamil û Eşref ku bihîstibû herduyan dijî wî yekîtî çêki- 
rine. Bekirî bi Xwarizmşah re civiya, pê re li ser hinek biryaran li hev kir û jê 
re bû piştgir.” Di vê navê de kulî kêm bûbûn lê dema Bekirî bi Semermer ve 
hat ew pirtir bûn. 


Melik Mesûdê”? kurê Melik Kamil ji Yemenê hat Hecê, ew hat çiya ku 
hevalên wî jî çek wergirtibûn, ji ber vê jî nehişt ku alaya Xelîfe hilkeşe ser çiya 
(Girê Erefê) [ta ku] alaya Melik Kamil û ya wî [bi hev re] hilkişiyan ku hingê 
wî ji hevalên xwe re got: “Ger Bexdayî alaya Xelîfe derxin wê bişikênin û wan 
talan bikin.” Ew ji nîvro heya roj çû ava li binê gir rawestiya û li def û daholan 
xistin û kirin gazî: “Hayhê ev tola Ibn Miqedim e.”7“ Ibn Ebû Feras, bavê 


72 Li ser vê bûyerê bnr. Ebû Şame, Zey/, r. 199. Bêguman ev bêtifaqiya navbera zaroyên Adil nîşan û sedemê dest- 
pêka têkçûna Dewleta Eyûbîyan bû jî û çawa aqûbeta wan ya dijî Frengan di dema bi paş ve vegirtina Dimyatê û 
serketina wan cihê pesnê bûye ku Ibn Esîr bi xwe jî pesnê wan pê daye(El-Kamil, b. n., 10/394, sal 15), ev bêtifaqî 
jî bi rastî cihê kêmasîyê bûye. Ji xwe dawîyê hem ev hevkariya bi Xwarizmîyan re û hevkariya Melik Kamil ya bi 
împaratorê Rûmê Fredrikê II'em re dijî Melik Mi`ezem û hevkarê wî yê Xwarizmî jî bûye sedemê têkilbûna 
Xwarizmîyan di desthilata wan ya Kurdistanê û Şamê de û qelskirina Dewleta Eyûbîyan û herweha bûye sedemê 
spartina Qudsê bo mezinê Rûmê û kêmxistin û sistkirina piştgiriya wan di dema êrîşên Moxolan de. Ji bilî vê jî ew 
bûye sedemê neyartîya navbera nifşên pey wan ku hem bi hev ketine ta ku qels û lewaz bûne û hem jî hêzên Kurdan 
yên ku heya hingê bi dil û can di ber xizmeta wan de bûne û ji bo parastina dewlata xwe her mêrxasî û egîdî dikirin, 
ji wan hêrs bûne ku êdî wan di dema destdanîna Memlûkîyan ser desthilatdarîyê de piştgirîya xwe pir kêm kirine 
û gava ku Memlûkîyan Tûranşahê kurê Melik Salih Necmedîn Eyûb kuştîye jî hêzan wan ew neparastiye û lê xwedî 
derneketine çawa ku dê li pêş jî eşkere xwiya bibe. 
73 Ew Melik Mesûd Selahedîn Iqsîs Yûsuf ibn Mihemed ibn Ebû Bekir ibn Eyûb ibn Şadî yê adsiz/bênav bû (i gorî 
Ibn Esîr Etsiz/bêgoşt e) ku ji 612/1215'an ve desthilatdarê Yemenê bû û di sala 626/1228'an de miribû. Ibn Esîr, 
b. n., 10/437; Ebû Şame, Zey/, r. 199-200; Ebu l-Fîda, AMzx/feser, 2/2277-228; Ibn Xelîkan, b. n., 4/324, 326, 329; 
Ibn Wasil, b. n., 121-125; Ibn Kesîr, b. n., 13/76, 95. 
724 Li vê derê nivîskar îşaret bi bal bûyera navbera mîrê hecîyên Şamê Mîr Şemsedîn Mihemed ibn Miqedim û mîrê 
hecîyên Îraqê Taştekîn dike ku Taştekîn nehiştibû ew alaya Selahedîn li ser Girê Erefê hilde û di nav wan de şer 
derketibû û ibn-Miqedim hatibû kuştin. Belkî Melik Mesûd jî xwestibe heyfa wê bûyerê hilîne. Bnr. li jor r. 92; Ibn 
el-Esîr, b. n., 10/162-63; Ebû Şame, b. n., 3/274-275; Îmad el-Katib, b. n., r. 120. 

xwe ku şêxekî mezin bû şand cem Melik Mesûd, wî jê re xweş kir û wî ji 
pêwîstiya beremriya Xelîfe agahdar kir ta ku ber rojavakî wî destûra hilkişîna 
alaya Xelîfe da. Di wê salê de zordariyeke mezin jê dîyar bû ku hilkişiya ser 
kumbeta [ava] Zemzemê û balme/bindeq (guleyên hûr)?* avêtin kevokên 
Mekeyê û xulamên wî jî li cihê seyê bi şûr li nigên xelkê dixistin û digotin: 
“Haydê bi lez bimeşin.” û Iqsîs (Melik Mesûd) jî li avahiya siltaniyê razayî û 
serxweş bû.“ 

Tê (di vê sala 619/1222'yan) de gora Melik Adil ji keleyê bo medreseya 
ku li cem Dar -لنا‎ Eqîqê ava kiribû, hat veguhastin. 


Em vegerin ser bûyera Celaledîn ku dema têkçûna xwe ya ji ber Cengiz 
Xan gihîşt qeraxê Sindê, dît ku cihên revê ji ber girtîne, dora wî bi bobelatan 
pêçayî ye, li pey wî jî şûrên tûj in û li pêşberî wî jî [çemê mîna] deryaya rabûyî 
hebû. Wî hespê xwe avêt nav avê da gava tu riya xelasiyê tunebe di avê de 
bixeniqe. Bi qenciya Xwedê ew li wî çemê mezin derbas bû, bi nêzî çar hezar 
leşkerê xwe ve xelas bû û ew pêxwas û tazî mîna ku ji tirban rabûbin çûn 
gihan aliyê din. Sêsed siwar jî piştî derbasbûnê bi sê rojan çûn gihan cem 
@êlaêledin اتضل؟ بحن‎ renêj»#Gemalê lêzirxdarê/ziIrxrês¬ “yelê berpilsîyarê 
zerdxaneyê/zirxxaneyê ji hinek cihan ve bi keştiyeke ku tê de kinc û xwarin 
hebûn gihîşte cem û ev li cem Celaledîn bû sedemê çêkirina cihekî hêja ji 
Cemal re. 


Dema Zana Şetrehê xwediyê Çiyayê Cûdî”” fêm kir ku Celaledîn şikiyayî 
hatiye hêla welatê wî û pê re jî siwarine hindik mane, rabûye bi qasî hezar 
siwar û pêncsed peyayî ve çûye ku here şerê wî û evnûçe ji Celaledîn re giran 
hatiye. Çunkî pê re hevalên wî yên birîndar hebûn ku ger bireviya nikaribûn 
tev bigerin û dizanî ku ger Hindî zora wî bibin dê wî bikin derbûmesel ji yên 
ku dixistin hesabê re jî. Ew di cihê xwe de qutifî û ferman li kesên bi xwe re 


75 Di wê demê de kevanên bindeqavêj/guleavêj hebûn ku di nîvê têla/jiya kevanî de cihekî weke qalikê gûzê gilover 
hebû ku gule (balmeyan: saçmeyan) dixistinê û berdidan teyr û tilûran. Msfe/eþatu Sub) el-E “şa, r. 8 

7 Digel van kêmasîyên wî behsa çêyîyên wî jî hatine kirin, mîna ku Xaricî serkût kirîne û ewleyîya hecîyên Mekê 
parastîye, li ser meqamî kumbetek ava kiriye û di serdema wan de herkes li Meke û Medînê ewle û di xweşîyê de 
jiyaye. Ebû Şame, Zey/, 238; Ibn Kesîr, b. n., 13/95. 

7” Ew Qebace mihraceyê mîrgeheke Hindê ya hêla Sindê bû. Nesewî, b. n., r 163-69. Ya rastî bi navê cûdî ji bilî 
çiyayê Cûdî yê herêma Botan ku dikeve navbera Cizîr, Şirnex û Silopya tu dever û çiyayên din bi vî navî nayên 
zanîn, lê li hêla Hindê li vê navçeya ku nivîskar qal dike li keviya çemê Sindê devereke mezin bi navê Cûdepûr heye 
ku belkî ew be. Bnr. Muncid /? /-Z#xe we l-E “lam, beşa agahan, herfa c, r. 221; li gorî noteke ser kitêba Ibn Aybeg 
Dewadarî mebest ji çiyayê Cûdî ew e ku dikeve ser keviya çemê Sindê ya hêla din. Ebû Bekir ibn Ebdullah ibn 
Aybeg Dawadarî, مدعل‎ ed-Direr we Cami ' ul-Xurer, Unîversîteya Qahîreyê, Qahîre, 1972, 7/259, not 3. 

kir ku çi birîndarên karibin tev bigerin bila bi wan re herin û yê ku nikaribin 
jî bên siwarkirin û yên din bila serê wan bê jêkirin. Wan weha kir û ew çû ku 
li çemê Sindê derbas bibe û bi yên bi xwe re xwe di nav hin satar û deviyan 
de veşêrin û bi tiştê ku bi destên wan bikeve di şikeftan de bijîn. 


Ji xwe Hindî jî weha bawer bûn ku ew Tatar in. Peyade bi pêş ketin û 
Celaledîn jî bi siwaran ve mîna hêzên paşdar li paş ma. Şahê Hindê digel 
kesên pê re bi pêş ket û dema Celaledîn dît bi xwe û leşkerê xwe ve êrîşî wî 
kir, lê Celaledîn rawestiya heya ku nêzîkî wî bû û tîrek avêtê ku ji sînga wî şaş 
neçû, ew mirî kete erdê û leşkerê wî jî şikiya. Celaledîn hesp û mal û hejma- 
rek ji wan ji xwe re girtin. 


Dema Celaledîn û hevalê wî bi tiştên ku ji Hindîyan ket destên wan ve 
xwe rehet kirin û germaya ku cegeran dikelijîne sar bû, rabû çû Sicistanê”* 
ku Fexredînê walîyê Qebacê”? lê dima, wî ew [Sicistan] teslîmî wî kir, malê 
ku lê hebû girt, merivên bi xwe re jî pê qayil kir û ji wê derê çû Ewcayê, 
çend rojan dora wê pêça, lê ew bi tiştên ku jê re birin bi wan re li hev hat û ji 
wê derê çû Xanserê.”' Xwediyê wê çû ket ber xizmeta wî û Celaledîn lê ma 
ta ku nûçeya çûna Şemsedîn Îletmîş”* bi sih hezar siwar, sed hezar peyade û 


„ sêsed fîlî ber pê ve gihayê. 


Celaledîn ji bo xweragirtinê bi hêla wî ve çû û di pêşiya wî de jî Cîhan 
Pehlewan Ozbek diçû, lê pêşnijdeya Şemsedîn di rê de jê xalifî û Ozbeg rastî 
leşkerê Şemsedîn hat û êrîşî ser komeke wan kir, ew kuştin û birîndar kirin. 
Hingê yekî ku haya wî ji zahfiya leşkerê Şemsedîn hebû, giha cem Celaledîn 
û ew ji koma leşkerê wî yê pir agahdar kir û di pey de jî qasidê Şemesedîn 
Îletmîş yê lihevhatinê giha cem ku jê re got: “Neyarê dîn yê li pey te neveşar- 
tiye û tu jî îro Siltanê Misilmanan û kurê siltanê wan î, lê ez baş nabînim ku 
alîkariya te bikim, bes ger tu jî baş bibînî ez divêm keça xwe bidim te. Meyla 
Celaledîn jê re çêbû û bi qasidê wî re du hevalên xwe şand, lê ew der ji wan 
re xweştir hat û wan ew di ser wî [Celaledîn] re girt. Dû re xeber hatin ku 


78 Şicistan herêmeke mezin û eyaleteke fireh e ku dikeve başûrê Hiratê. Yaqût, b. n., 3/214 

7? Qebace desthilatdarê mîrgeha Hindê ya hêla Sindê ye. Bnr. nota jorîn ya 707'an. 

7% Li gorî Nesewî Ocahî ye ku bajarekî ber hikimdariya Qebace ye. Nesewî, Sfre!, r. 163 

7! Xanser/Xansar/Xanîsar gundekî Curbazîqana nêzîkî Hemedanê ye. Yaqût, b. n., 2/389 

7? Şemsedîn Îletmîş yek ji koleyên Tirk yê Dewleta Xûrî bû ku piştî têkçûna vê Dewleta Xûrî ew çûbû welatê 
Hindê, li bakurê wê mîrnişînîyek damezrandibû û ji sala 608/1211 heya 634/1236'an li Delhîyê desthilatdarî 
dikir. Nesewî, b. n., 165, not 1 

Îletmîş, Qebace û mezinên din yên Hindê li ser Celaledîn bûne yek da wî li 
qeraxê ava Decnîrê”* bigirin. Ev yek jê re giran hat û rabû Cîhan Pehlewan 
kir cihgirê ser desthilatdariya xwe ya Hindê û çû Îraqê çawa ku dê di cihê wê 
de bê gotin. 


7? Decnîr yek ji çemên nêzîkî Sîsanê ye. Nesewî, b. n., 167-68 

Sala Şeşsed û Bîstî (620/1223) 


فيوجصراحبة 


Tê (di vê sala 620/1223'yan) de Melik Eşref ji Misrê zivirî Şamê bi 
mebesta ku here rojhilat, Melik Mi ezem çû pêşwaziya wî û pêşniyaz kir ku 
ew dakeve kelê, lê wî nekir û daket koşka bavê xwe. Piştî vê di navbera hersê 
birayan, Kamil, Eşref û Mi ezem de dijîtî dest pê kir, Eşref spêdeyê zû rabû 
û çû [devereke nêzî Şamê bi navê] Dumyerê bê ku haya Melik Mi”ezem ji 
çûyîna wî hebe û qesta Heranê kir. Wî berê birayê xwe Şehabedîn Xazî kiri- 
bû cihgirê xwe yê Xelatê, ew kiribû welîehdê xwe û ew li ser hemî welatê xwe 
bi cih kiribû. Demek piştre bi alîkariya kesên din yên mîna Mizaferedîn ibn 
Zeynedîn, Melik Mi ezem û xwediyê Mêrdînê” ku jê re gotin em li pişta te 
ne, dilê wî bijiya serîhildanê. * 


Melik Eşref çû Sincarê, ji birayê xwe Şehabedîn Xazî re nivîsî û jê diva ku 
here cem, lê ew neçû û Melik Eşref jê re nivîsî: “Birayê min tu bi Xwedê kî 
weha meke! Tu welîehdê min î, welat ji te re ye, gencîne hemî di bin fermana 
te de ne, tu bi gotina neyaran neke û mala xwe bi destê xwe wêran meke.” Lê 
wî serî hilda û Melik Eşref jî leşkerê rojhilat û yê Helebê da hev û ew bi çek 
kirin û qesta Xelatê kir. 


Melik Micahidê xwediyê Himsê jî xwe nêzîkî Melik Eşref kiribû, ji ber vê 
jî Melik Mi ezem ber bi Himsê ve çû, giha Hemayê û li Nefrînê”“ daket ku 
di navbera wî û xwediyê wê de hevkarî hebû, lê ew daneket û jê re derî jî 
venekir, wî jî welatê Hemayê kir mîrgeh û zivirî Himsê û dora wê pêça. 
Leşkerê Himsê derket pêşberî wî, zora wî bir, hinek hêlên sipaha wî talan 
kirin û ew jî bê ku tiştekî bi dest bixe zivirî Şamê. 


74 Ew Melik Mensûr Nasiridîn Artuk Arslanê xwedîyê Mêrdînê bû. Bnr. Leen Pool, 7ePeqatu Šelatîn Îslam, 353- 


354 
7 Ji bo van agahan bnr. Ebû Şame, Zeyl, r. 202; Ibn Kesîr, b. n. 13/107; Ibn Wasil, b. n., 4/127-128; Eb ul-Fîda, 


Muxteser, 2/227-28. 
736 Gundekî ber Derîyê Hemayê ye. Ebû Şame, Zey/, r. 202 

Tê (di vê sala (مه::620/1223‎ de Mîr Mibarizidîn Senqerê Helebî?” wefat 
kir ku helwesteke wî ya bi navûdeng digel Selahedîn hebû. Ew navdarê bi 
qencî, mêrxasî û siwariyê bû. Ew li Qasyûnê li ser riya Şibl ed-Dewle ya piştî 
çiya, li bal rengxaneyê hat veşartin. 


Tê (di vê sala 620/1223”yan) de Şêx Îmam Mewqif ud-Dîn”* Ebdullah 
ibn Ehmed ibn Qudame el-Meqdesî ku di sala pêncsed û çel û yekê 
(541/1146) de li Cemaîlê bûbû, wefat kir. Wî gelek kitêbên hêja nivîsîbû û 
di zanyariya tefsîr/rave, fiqih/hiqûq û hedîsê/ fermûdeyê de pêşewa bû ku di 
dema wî de piştî Şêx Ebû “Emerê birayê wî jê zahidtir (terkîcîhantir) kes 
tunebû. Ew yekî pir bişerm, asan(besît) û milahîm î nefspiçûk, xuyxweş, 
merd û camêr bû û ji belengazan hez dikir, kesê ew didît mîna ku eshabeyekî 
bibîne û nûr ji rûyê wî dibariya; ew roja îda remezanê mir û li Qasyûnê hat 
veşartin. 


Tê (di vê sala 620/12223'yan) de Îmam Fexredîn ibn “Esakir?? jî wefat kir 
ku biraziyê Hafizê xwediyê Tarîxa [Dimeşqê] bû. Wî li medreseya Carûxîye 
ya Şamê û ya Selahî ya Qudsê ders daye ku yekî zahid î xwedênas/abid bûye 
û gelek kitêbên wî hene. Ew li Şamê îmamê كدج‎ îyan bû û li şerefeya jorîn ya 
başûr ya goristana mitesewifan hat veşartin. 


Tê (di vê sala 620/1223'yan) de Ezedîn Muzaffer ibn el-Mueyyid ibn el- 
Qelanisî ed-Dimeşqî “ ku yek ji mezinên Şamê bû, wefat kir. Ew yek ji heva- 
lê Şêx Tacedîn el-Kindî bû û li hedîsê guhdarî dikir, ji zanayan hez dikir û 


camêrekî nefspiçûk bû. 


77 Ew Mîr Mubarizidîn Senqerê Helebîyê Selahî û bavê Zehîr Xazî ibn Senqer bû ku berê li Helebê dima, lê dû re 
çûbû Mêrdînê û hingê Melik Eşref jê fikar kirin û ji Melik Mi “ezem xwest ku wî bîne ber hikmê xwe da jê piştrast 
bibe û wî jî kurê wî Zehîr şand cem û sozê mîrgeh û tiştên zêde pê re da ta ku ew anî Dimeşqê û di vê salê 
(620/1223) de lê mir. Tê gotin ku ew berê di ber xizmeta Şems ed-Dewle Toranşah/Tûranşah de bûye. Bnr. Ebû 
Şame, Zey], r. 3 

7® Ew Mewdifidîn Ebû Mihemed Ebdullah ibn Ehmed ibn Mihemed ibn Qudameyê Meqdesî bû û birayê Şêx Ebû 
Emerê navdar bû. Ew zanayekî dîndar û bi navûdeng bû ku gelek berhemên hêja di Fiqhê/şerîet/Hiqûqa Îslamê û 
zanînên dinî yên din de nivîsîye, ew di sala 541/1146'an de bûbû. Ji bo agahên bêhtir li ser wî û berhemên wî bnr. 
Ebû Şame, Zey/, r. 211; Ibn Kesîr, b. n., 13/107-109. 

79 Ew Fexredîn Ebû mensûr Ebdurehman (550-620/1155-1223) ibn Mihemed ibn Hesen ibn Hibetullah ibn 
Ebdullah ibn Hiseynê Dimeşqîyê biraziyê Ibn Esakirê xwedîyê Tarîxa Şamê bû ku di sala 5350/1155'an de hatibû 
dinê. Ibn Esîr, b. n., 10/438; Ebû Şame, Zey/, r. 206-210 

7% Ew Ezedîn Mizafer ibn لء ' وا‎ ibn Hemzayê Temîmî bû ku naskirîyê bi Ibn el-Qelanîsî bû û nevîyê yek ji mezi- 
nên Şamê Ebû Ye`ela Hemza bû û li ser kitêba bi navê Tarîxa Melikên Şamê zeylek yanî berdewamîyek nivîsîbû. 
Ebû Şame, Zey/, r. 204; Ibn Kesîr, b. n., 13/87. 

Sala Şeşsed û Bîst û Yekê (621/1224) 


Sy 


Tê (di vê sala 621/1224'an) de Melik Eşref qesta Xelatê kir da wê ji destê 
birayê xwe Şehabedîn Xazî derxe ku wî [leşker] kom kiribû”“' û ew xistibûn 
ber kar; wî şerekî dijwar kir lê xelkê Xelatê ji Melik Eşref hez dikir. 
Şehabedîn li ber deriyekî şer dikir, lê xelkê Xelatê sancaqên Melik Eşref di 
deriyekî din re derxistin ser sûrê û gazî kirin: “Melik Eşref serkeftî ye.” 
Şehabedîn Xazî hilkişiya keleyê, du rojan lê ma, lê dû re daket cem birayê 


xwe ku wî jî jê re got: “Tu gunehê te tune, ez dizanim ku ev tişt hemî ji bin 


serê Mizaferedînê xwediyê Erbîlê derketiye.” 


Mizaferedîn jî dema Melik Eşref berê xwe dabû Xelatê û hemî leşkerê 

_ Mûsilê bi xwe re biribû, dilê Mizaferedîn bijiyabûyê”? çunkî ew ji leşker vala 

bûbû. Komek ji giregirên wê (Mûsilê) jî jê re nivîsîbûn û ew jî bi leşkerê 

Erbîlê ve derket û daket ser Mûsilê bi hêviya ku Melik Eşref dê bi bûyera 

Xelatê ve bilebike û demeke dirêj li ser bimîne û dê Muzaferedîn jî bi vê fer- 

sendê Mûsilê bi dest bixe. Bedredîn Lu luُ deriyên wê rada û di nav sûrê de 
bi mêrxas û amîyan hemî ve pê re şer kir. 


Ji xwe gava giregirên Mûsilê ji Mizaferedîn re nivîsîbûn jê re sond xwari- 
bûn ku çi dema berê xwe bide Mûsilê dê bi stuyê Bedredîn bigirin, deriyan jê 


7! Bi Melik Eşref re leşkerê Heleb, Cizîre û Mûsilê hebû. Ibn Wasil, b. n., 4/140 
7@ Xelkê Xelatê ji ber ku xuyê Melik Eşref ji yê Melik Xazî çêtir û xweştir bû ji Melik Eşref hez dikir û dixwest ku 
di bin desthilatdariya wî de bin û gava wî dora wê pêça xelkê ew sipart Melik Eşref. Melik Xazî xwe di keleyê de asê 
kir heya bû şev û hingê daket cem kekê xwe Melik Eşref ku wî jî tişt pê nekir, lê ji bilî Meyafarqînê milkê xwe yê di 
destê wî de jê sitand. Ibn Esîr, b. n., 10/441; Ibn Kesîr, b. n., 13/88. 
Ji xwe weke ku tê zanîn Eyûbîyên Kurd digel dijberiya navbera wan jî ji bo desthilatdarî û hikimdarîyê heya wê 
demê û du dehsal piştre jî destên xwe nexistine xwîna hevdû. Ev taybetîyeke qenc ya malbata Eyûbîyan bû ku di 
nav malbatên din de kêm hatiye dîtin, bi taybetî jî malbata Selçûqîyan û yên derûdorên wan gava birayek zora bira 
yan jî kurapê xwe dibir û dihat ser hikim yên din yan dikuşt, yan diavête zindanê û tê de dihişt heya ku tê de dimir. 
Ibn Wasil, b. n., 4/140 
7 Mizaferedîn ji Bedredîn Lu lu” hêrs dibû çunkî wî desthilata Atabegîyan ji Mûsilê qut kiribû û herdu kurên 
Melik Qahir ku zarokên qîza Mizaferedîn ya ji Rebî`e Xatûna xweha Melik Adilê Eyûbî bû, kêm xistibû û welatê 
mêrê qîza wî ya din Emadedîn Zengîyê kurê Nûredîn jî jê sitandibû ku ji ber van sedeman wî xwe amade kir û çû 
ser Mûsilê, da jê bistîne. Ibn Wasil, b. n., 4/137-138 

283 





re vekin û Bedredîn bidin wî, lê tiştek ji wan pêk nehat. Ew li ser Mûsilê ma 
heya xeber jê re hat ku Melik Eşref Xelatê ji Şehabedîn xazî girtiye û hingê li 
cem Mizaferedîn mayina di cihê wî de jê re dîyar bû û ew zivirî Erbîlê bê ku 
texmîna wî bê cih. Ew gelek pê xemgîn bû, çunkî daketina wî ya ser Mûsilê 
bi hevkariya Melik Mi ezem Îsa bû. 


Melik Mi”ezem jî bi leşkerê xwe ve ji Dimeşqê derketibû û daketibû ser 
Qutneyê,“ lê dema nûçeya teslîma Xelatê û vegera Mizaferedîn ji Mûsilê ber 
bi Erbîlê ve gihabûyê, hingê Melik Mi ' سعد‎ jî bê rêkûpêk bi leşker ve vege- 
riyabû Dimeşqê. 


Melik Eşref sê rojan li Xelatê ma, dû re ew spart ustadarê xwe Ezedîn 
Aybeg û Hacib Elî û daket Serê Kanîyê, Şehabedîn Xazî jî bi birînên ku di 
şer de girtibû zivirî Meyafarqînê. 


Tê (di vê sala 621/1224'an) de Melik Mi ezem kurê xwe Melik Nasir 
Dawid şand Erbîlê”* û di ser Hedîseyê re ji Firatê derbas bû û yên pê re jî 
ustaddar Ezedîn Aybeg“ û Riknedîn el-Felekî bûn ku li Hedîseyê jê veqeti- 
yan û vegeriyan. Ew giha Erbîlê, dît ku Mizaferedîn di nêçîrê de hespekî ew 
tera kiribû, nigê wî şikestibû û ji ber vê jî nikaribû here pêşwaziya Nasir. 
Nasir kete cem, ew pê kêfxweş bû, pir qedrê wî girt, ew daxist keleya Erbîlê 
û bi wî û hevalên pê re li gorî yê mîna xwe ew piledar kir û Piştderê”“ bi mîr- 


gehî dayê. 
Bedredîn Lu "lu jî bi hêza ku ji Melik Eşref digirt dest danî ser Mûsilê.” 


Tê (di vê sala 621/1224'an) de Melik Mesûd Iqsîs ku yekî himetbilind bû 


ji Yemenê hat welatê Misrê ji bo xizmeta bavê xwe û Melik Kamil derket 


7% Qutne/Qetne/Qeten gundek ji yên Dimeşqê ye. Yaqût, بط‎ n., 4/425 

7 Melik Mi`ezem dixwest ku li dijî yekîtîya navbera herdu birayên xwe Melik Kamil û Melik Eşref yekîtîyeke ku 
Mizaferedîn ibn Zeynedînê xwedîyê Erbîlê û Siltan Celaledîn Xwarizmşah Menkbirtî jî tê de bin, pêk bîne. Ibn 
Wasil, b. n., 4/142; Ebû Şame, Zey/, r. 214; Ibn Kasîr, b. n., 13/88; Ibn Texreberdî, b. n.. 6/257. 

7% Li pêş ev Ezedîn Aybeg mîna ustadarê Melik Eşref derbas bû ku wî ew bi Hacib Elî re danîbû ser xelatê. Bnr. 
çend rêz li jor. 

7 Pişteder kûraneke fireh li herêma Başûrê Kurdistanê ye ku bi ser Silêmanîyeyê ve ye û navenda wê jî Qeladîz e û 
sînorên wê jî ji rojhilat ve digihîje Îranê, ji bakur ve digihê çiyayê Qendîlê û ji başûr ve jî digihê çiyayê Asûs û ji roja- 
va ve digihîje derbenda çiyayê Kîwerşê. Bnr. Xezrecî, Tarîxa Dewleta Kurdan, b. n., çapa Erebî, r. 353, not 1. 

78 Ev Bedredîn Lu`lu` di dewleta Mehmûd ibn Qahir de bûbû xwedîyê desthilatê, dû re Mahmûd dabû xeniqan- 
din û gotibû ew miriye û dest danîbû ser welatê wî yê Mûsilê. Bnr. Ebû Şame, Zey/, r. 214; Ibn Texreberdî, b. n., 
6/257. 

pêşwaziya wî. Pê re sê fîl hebûn ku li ser yekî ji wan textekî fireh ji darê abnûs 
hebû ku deh kes dikaribûn li ser rûnin û şer dikir û li ser stuyê fîlekî jî ew 
siwar bû û bi destê wî jî seyekî hesin hebû ku çawa biviya weha bi kar dianî. 
Dema ku nêzî Melik Kamil bûn li fîlên bi xwe re ferman kir, ew nîx bûn, xwe 
kubandin û serên xwe danîn erdê ber xizmeta Melik Kamil. Di nav diyarîyên 
ku ji bavê xwe re anîbûn de dused xizmetkar û barên bixûrê, bihnxweşiya 
nedê, misk û enberê û perûyên yemenî hebûn. 


Tê (di vê sala 621/1224'an) de Melik kamil Dar el-Hedîsa navbera herdu 


qesran ava kir. 


Em vegerin Bûyera Siltan Celaledîn Xwarizimşah; dema ew ji Hindê zivi- 
rî Kermanê wî û kesên pê re di berrîyên navbera Hind û Kermanê de gelek 
ezîyet û tade dîtin û pir westiyan. Merivek ji wan dema rabûna bayê 
samî/semûn mîna tagirtiyan hilma xwe dida. Ew her di tade û westanê de 
bûn heya ku bi çar hezaran ve gihan Kermanê û di nav wan de yên ku li çêlek 
û keran siwarbûn hebûn. Buraq el-Hacibê ku cihgiriya birayê xwe Xiyasedîn 
dikir, li wê derê dima. Celaledîn çend rojan lê ma û dû re ji wê derê çû Şîrazê 
ku Eta`u d-Dewleyê xwediyê Yezdê”? çû cem û jê re rasipêriya xwe dîyar kir, 
bi hatina wî şad bû û dîyarî û xizmetên layiqê pileya wî jê re pêşkêş kir. 


Atabeg ع5‎ dê xwediyê Faris ji birayê wî Xiyasedîn xeyidîbû ku Celaledîn 
xwest wî haş bike û qîza wî jê xwest, wî jî erê kir. Celaledîn bi zavetiya wî 
hêviya alîkariyê kir û ji Şîrazê rabû çû Îsfehanê. Qazî Riknedîn Mesûd ibn 
Sa'id derket çû pêşiya wî û giregirên Îsfehanê jî ew pêşwazî kirin û hesp û 
hejmarek kes û mal û kinc jê re birin û bi hatina wî dilşad bûn. 


Dema Xiyasedîn hatina wî ya heya nav welatî seh kir bi sih hezar siwar ve 
siwar bû da wî ji welat derbixe. Gava Celaledîn ev yek bihîst ji amanca xwe 
bêhêvî bû û rabû tewildarê/mîrê axura xwe şand cem Xiyasedîn ku digot: 
“Ew tade û renca ku piştî Siltan bi serê min ve hat û min kêşa, ger min ji 
çiyan re jî bigota dê li hilgir û bargirê wê bihata rehmê û gava erd li min teng 
bû min xwe avête cem te da ez çend rojan xwe li nik te rehet bikim, lê dema 
min fêm kir ku ji mêvana re ji bilî şûr tiştek nîne ez pol û poşman zivirîm û 


hê jî bi poşmaniyê dagirtî me. Wî (dilê) Tûlî Xanê kurê Cengiz Xan ku çawa 


7% Yezd bajarekî Navbera Nîsabûr/Nîşapûr, Şîraz û Îsfehanê ye ku dikeve kûrana Istexrê. Yaqût, b. n., 5/498 

me berê got, li cenga Bîrwanê”* ya li ber hev rêzbûyî kuştibû, jê re şand. 
Dema Xiyasedîn name bihîst rabû bi dilovanî çû Reyê û ji mebesta xwe ya 
dijî birayê xwe vegeriya û leşkerê wî li havîngehan belav bû. 


Celaledîn bi qasidê xwe re hinek gustîl jî şandibû û ferman lê kiribû ku 
wan weke nîşanên wî bigihîne serdarên Siltan, îcar hinekan ew girt, bêdeng 
bûn û ji veqetîn û gihîştina wî û dest berdana ji birayê wî Xiyasedîn re erê kir 
û hinekan jî bi lez ew gihand Xiyasedîn. Hingê wî dest danî ser peyambir û 
Celaledîn jî bi sê hezar siwarên mêrxastirîn ve û peyayên tecrûbekirî û şerdîtî 
ve bi lez çûyê ta ku Xîyasedîn bêgav kir û lez lê kir da ji bo şerê wî xwe amade 
neke, ew li hespê ber derîzanê siwar bû û çû keleya Siloqan ya navçeya 
Kermanê. Celaledîn kete çadira wî ku diya Xiyasedîn tê de bû, wî edeb û 
rûmetgiriya xwe û xizmertgêrî û qedirgiriya xwe pêk anî û ji aciziya Xîyasedîn 
û reva wî re na kir û got: “Ji wî pê ve zarûyên bavê min nemane û ez çi mayê 
ku bivê û jê re xweş be, pê re me.” 


Wî diya wî bi van agahdariyan ve şand cem Xîyasedîn ku ew vegerand ber 
xizmetê, Siltan bi mihrîvanî ew qebûl kir, jê hez kir û qencî pê re kir. Hê 
demeke hindik neçûbû ku desthilatdarên zordar ji tirsa wî ji Xorasan, 
Mazenderan û Îraqê hatin ber dergahê Celaledîn. Ji wan yê ku qencî pê kir 
û zivirî cihê xwe, yê ku gunahê zordariya xwe kişand û wezîr û serkar jî bi 
kaxezên mora siltaniyê li hawîrdoran belav bûn û ew (hawîrdor) girtin. 


Dema Celaledîn bi cih ji birayê xwe ewle bû rabû çû Xuzîstanê,?'! lê ma û 
peyamnêrekî”” bi nameyekê ve şand Bexdayê ku di nameya wî de gilî û gazin 
hebûn”#* ku gava ew giha Bexdayê qencî û rûmet jê re hat girtin. Peyamnêr 
demeke dirêj li Bexdayê ma heya ku Siltan Meraxeyê”“ , hingê qedirgirtî û 
qencîpêkirî destûra vegera wî hat dayin û ji Dîwana Hêja li armanca ku pê 
hatibû, qencî jî hat zêdekirin. 

Bîrwan ew deşt û gazên bakur-rojhilatê bajarê Xezneyê ne ku li wê dêrê cenga sala 618/1221'ê ya navbera Siltan 
Celaledîn Menkbirtî û Moxolîyan qewimîbû û Siltan ji bo demekê zora wan biribû. Nesewî, b. n., r. 16 

%5! Xuzîstan eyaleteke mezin î fireh e ku hawîrdorên Ehwaz, navbera Faris, Besra, Wasit û çiyayê Loristanê ku cîna- 
rê Îsfehanê ye, digire nav xwe. Yaqût, b. n., 2/462. 

72 Ew Qasid Zîya`u l-Milk Elaedîn Mihemed ibn Mewdûdê Arizî bû. Nesewî, b. b., r. 192 

7% Berê Xelîfe Nasir lî Dînîllahê Ebasî li pêşberî neyarê xwe siltanê dawî yê Selçûqîyên Îraqê Tuxril ibn Alparslan 
ibn Mihemed ibn Melikşah ibn Alparslan ji Elaedîn Tikiş Xwarizimşah alîkarî xwestibû ku nêzî Reyê di navbera 
Tikiş û Tuxril de herb derketibû û Tuxril hatibû kuştin. Hingê Xwarizmîyan jî Xwestibû ku ew jî mîna Selçûqîyan 
li Baxdayê bibin xwedî desthilat û li navenda xelîfetîyê bibin xwedî milk û lê xebitîn ku dest deynin ser Bexdayê. Ji 
bo agahên bêhtir bnr. Ibn Esîr, b. n., 10/232-233; Ebû Şame, Zey/, r. 153-155; Eb ul-Fîda, Mzazeser, 2/211-212; 
Ibn Kesîr, بط‎ n., 13/83. 

7% Meraxe bajarekî navdar yê Azerbaycanê ye. Yaqût, b. n., 5/109 

Bi hatina biharê re Celaledîn ji Azerbaycanê bi rê ket û çû giha Deqûqayê, 
lê xelkê wê derket ser sûran û çêr û pêçariya pê kirin, çunkî wan bihîstibû ku 
ew dê here êrîş bibe ser Dîwana Hêja. Vê yekê ew hêrs kir û ferman da ku 
herin ser, hê qasikek neçûbû ala hilkişiyan, qelebalixê da pey hev û şûr xist 
nav xelkê wê û hetik û talan û şewatê jî dest pê kir. 


Ew ji wê derê rabû çû Azerbaycanê û peyamnêran bi nameyan ve ji mezi- 
nên Şam, Misir, Rûm û Cezîreyê re şand ku di wan de welat û keleyên bin 
destê xwe û rasipêr û leşkerên ber mahîyeta xwe dîyar dikir. Dû re Siltan di 
erdekî bi giya û şînahî û avên liherik de bi hêla Ewcanê ve çû ku Tataran di 
destpêka hatina xwe de bajarên wê wêran kiribû. Ew demekê lê ma û xelk ji 
Tebrêzê”* ber pê ve bi rê ket û hinek ji kesên Tebrêzê jî dilê wî bijandin 
vegirtina wê. Ew çûyê û ji her hêlê ve dora wê girt, serekê wê Nîzamedînê 
kurê Şemsedînê Tuxrayî jî derket pêşwaziya wî ku qîza Siltan Tuxril jî lê bû. 
Wê qasidekî şand cem Siltan û jê ewleyî xwest, Siltan erê kir û di sala şeşsed 
û bîst diduyan (622/1225) de ew teslîm girt.” 


7% Tebrêz/ Tewrêz navdartirîn bajarê Azerbaycanê û navenda wê ye jî. Yaqût, b. n., 2/15 
756 [1 bo berfirehtir agahên ser peymana dijî Celaledîn û biryara teslîmkirina Tebrêzê bo Ozbeg Mistexlîn û vegera 
wî ya piştî cenga bi Gurciyan re û têkbirina wan, ketina wî ya Tebrêzê, kuştina serekê komployê û zewaca wî bi jina 


Ozbeg re, bnr. Ibn Esîr, b. n., 10/450-451. 

Sala Şeşsed û Bîst û Diduyan (622/1225) 


e y_ÎA2 


Tê (di vê sala 622/1225'an) de Melik Mi” ezem, Ibn Kekî û hevalekî wî 
li ser serî daleqand, çunkî dema Melik Mi”ezem li Kerekê bû bihîstibû ku ev 
Ibn Kekî ku serekê rêxistinekê bû, ji Melik Salih Îsmaîl re gava li Busrayê bû 
gotibû, ez dê ji te re Şamê vegirim.”” Melik Mi ezem jî ji walîyê Dimeşqê re 
nivîsîbû ku wan daleqîne, ew çend rojan weha bê nan û av ku tu kesî newê- 
ribû bide wan, man û mirin. 


Tê (di vê sala 622/1225'an) de Serdarê Bawermendan Îmam Nasir lî 
Dînîllah Eb ul-Ebas Ehmed ibn Îmam el-Mustedî” bi Emrîllah wefat kir û bi 
kurê wî Îmam Zahir lî Dînîllah Ebû Nesr Mihemed re peyman hat çêkirin 
ku temenê wî pêncî û du salî bû. Jê re hat gotin: “Tu berê xwe fireh meke!” 
Wî got: “Çandinî derbas bû” û jê re gotin: “Xwedê bereketê bide te û temenê 
te.” Wî got: “Yê ku piştî “esir dikanê veke dê çi qazancê bike.” Xelkê jê hez 
dikir û wî jî mal li xelkê belav kir û bac rakirin, lê Îmam Nasir [bavê wî] yekî 
zorba, xwînrêj, çikûz û tirsinak bû ku temenê wî û xelîfetiya wî dirêj bû ta ku 
di dawiya emrê xwe de kor bû. 


Dema Siltan Mihemed Xwarizmşah ku ber bi Bexdayê ve diçû giha 
Hemedanê, hingê wezîrê wî [Xelîfe] ji Tataran re nivîsî, ji bo hatina ser wela- 
tan cesaret daye wan û ji Xwarizmşah re jî name nivîsî ku destpêka wê ev bû: 


Ez ji bo “Emr ditirsim ku ji cengê re jî sûretek heye 
hatina zilamên ku ez tê de tu rindî nabînim. 


Ji xwe ev bû sedemê derketina Tatarên ... weke me berê jî gotibû.”* 


77 Ev Şemsedîn Ke`kî yekî dewlemend û xwedî milk bû ku serkê partîyekê bû, gelek kes li pey wî hebûn û gelek 
caran di nav bajêr de xirecir derdixist û bi hêza xwe xerabî bi xelkê dikir. Ji bo berfirehî bnr. Ebû Şame, Zey/, r. 218. 
7% Ji bo agahên berfirehtir bnr. Ibn Esîr, b. n., 10/409, 413; Ibn Wasil, b. n., 4/39, 170-171; Ibn Kesîr, b. n., 13/115. 

Tê (di vê sala 622/1225'an) de Seyfedîn Elî ibn Elemedîn Silêman ibn 
Cender”” ku eslê wan ji Bewazicê”% bû, wefat kir; ew yek ji mezintirîn serda- 
rê Helebê bû. Wî pir xêr û sedeqe didan û xwedî qencîyeke zahf bû ku li 
Helebê du medrese, yek ji قدي‎ “î û yek jî ji Henefîyan re ava kiribû û di riyan 
de jî gelek xan”“' ava kiribûn. 


Tê (di vê sala 622/1225'an) de Melik Efdel Nûredîn Elî ibn Selahedîn 
Yûsuf ibn Eyûb wefat kir; ew di sala [pêncsed] û şêst û pêncan (565/1169) 
de li Misrê hatibû dinê. Ew ji Ezîz Osman û Zahir Xazî mezintir bû û şairekî 
hêja yî xetxweş bû ku dema Melik Adil û birayê wî Melik Osman lê bûne yek 


û Şam jê stendin, wî ji Xelîfe re bi xwe nivîsî: 


Mezinê min bi rastî Ebû Bekir û hevalê wî 
Osman bi devê şûr mîrata Elî nehiştin 


Tu li bextê vî navî binêre bê çawa 
Yê pêşî çi tişt ji yên dawî wergirt 


Ew welîehdê bavê xwe yê Şamê bû lê gava Selahedîn wefat kir Melik Ezîzê 
birayê wî û Melik Adil pêkve çûn dora wî girtin, Şam jê sitandin û Melik 
Ezîz ew da Melik Mi”ezem kurê Melik Adil. Hingê Melik Efdel li keleya 
Serxedê hat girtin“ ta ku Melik Ezîz Osman wefat kir” û kurê wî Melik 
Mensûr ket cihê wî. Ji ber ku ew biçûk bû hingê nêrîna serdaran bû yek ku 
Melik Efdel ji zindanê berdan û kirin cihgir û wesîyê Mensûr. Îcar gava 
Melik Mensûr “ wefat kir demekê rewş jê re baş li hev hat, lê dû re ew bi bira- 


79 Ew Seyfedîn Elî ibn 'Elemedîn Silêman ibn Cender bû ku yek ji serdarên mezin yê Helebê bû. Ew xweyxêr û 
xwedî sedeqeya daîmî bû û ji her yek ji Henîfî û Şafî îyan re medreseyek ava kiribû. Wî di sala şeşsed û bîst û diduy- 
an (622/1225) de wefat kir. Ebû Şame, Zey/, 220, Ibn el-Kesîr, b. n., 13/83 

7% Bewazic bajarekî nêzîkî Tikrîtê ye û dikeve devera ku Zabê jêrîn dirije ser Dicleyê. Yaqût, b. n., 1/596 

7“ Xanên berê mîna Otel û Motelên vêgavê bûn ku rêwî bi şev lê diman, dixwarin û vedixwarin, dawarên xwe bi 
alif û av dikirin û xwe jî lê rehet dikirin. 

7@ Ew di navbera salên 590-592/1193-4-1195'an de bû ku Melik Adil bûbû cihgirê birazîyê xwe Melik Ezîz Osman 
yê Dimeşqê û li ber fersenda xwe rawestiyabû ta ku desthilatdarî xist destê xwe û.dû re xwe serbixwe kir. Ji bo aga- 
hên zêdetir bnr. Ibn Esîr b. n., 234, 239, 242; Ebû Şame, Rew dereyn, 4/252-2523; Ibn Wasil, b. n., 3/14-15, 27-36; 
Ebu l-Fîda, A4axfeser, 2/252-253; Ibn Kesîr, b. n., 13/70. 

76 Mirina wî di sala 595/1198an de bû. Ibn Esîr, b. n., 255; Ibn Xelîkan, b. n., 3/219. 

7“ Ew Nasirudîn Melik Mensûr Mihemed bû ku dema bavê wî miribû temenê wî 10 salî bû, dû re di sala 
596/1199'an de Melik Adil xutbê ji ser navê wî da birrîn û ji ber ku ji hêza hevalên bavê wî ditirsiya rabû di sala 
598/1201'ê de ew û hemî kesên malbata wî û mêrxasên wî ji Misrê derxist û şand Rehayê. Ibn Esîr, b. n., 10/265- 
266. 

yê xwe Melik Zahir û Melik Mucahidê xwediyê Himsê ve çûn dora Şamê” 
girtin. 


Fexredîn Ciharkes/Çerkezê koleyê bavê wî jê aciz bûbû ku memlûkên 
Selahîye jî jê dûr xist û hemla wan da ser Melik Adil, herweke ku Mîr 
Hisamedîn Eb ul-Hîca es-Semîn jî berê xwe da hêla Melik Adil. Hingê 
Melik Zahir jî ji guhê Dimeşqê jê veqetiya û çû Helebê û serdaran jî berê xwe 
jê vegerand ku ew jî ji Şamê bi rêket ku here Misrê û Melik Adil jî da pey 
heya ku li Sayîhê”“ li ber hev rêz bûn û Melik Adil ew şikand û ew têkçûyî 
vegeriya Qahîreyê. 


Ji bo xuy û exlaqê wî tê gotin ku, wî ji koleyekî xwe yê bi navê Zeytûnî hez 
kiriye û dema Melik Adil roja Sayihê ew dîl girtiye hingê Melik Efdel li ser 
wî hişê xwe winda kiriye û ji Melik Adil re nivîsiye ku ger ew wî bidê dê wela- 
tê Misrê teslîmî wî bike.“ Li ser vê şair gotiye: 


Ey milkfiroşê welatê Misrê bi zenxa zeytûnê 
Ez sond dixwim tu spehîtiya “We t-Tînî We z-Zeytûnî” yî 


^ 


Wî ew jê re şandiye û wî jî Misrê daye Melik Adil û wî jî Simeysat dayê û 


lê miriye, ew veguhestine Helebê û li pişta wê hatiye veşartin. 


Tê (di vê sala 622/1225'an) de çawa me got, Siltan Celaledîn 
Xwarizmşah T'ebrêzê ji qîza Siltan Tuxril girt, ji dêl ve Xoyê”% dayê û Siltan 
çû saraya siltaniyê ya T'ebrêzê. 


Dema nûçeya destdanîna Siltan ya ser Azerbaycanê û Tebrêzê giha 
Gurcîyan, * ew ji encamê tirsiyan û bi şêst hezar kesî ve li cihekî bi navê 


7% Ew di sala 597/1200'î de bû ku tê de bi ser neketin çunkî hem wî li hember Melik Zahir çikûzî û ezezî kir û apê 
wî Melik Adil jî navbera herduyan nexweş kir û ew berdan hev. Ibn Esîr, b. n., 269-270; Ibn Wasil, b. n., 3/14-15; 
Ebu l-Fîda, Muxteser, 2/174-175; Ibn Kesîr, .ها‎ n., 13/9. 

76 Sayih ji kesê ku ji Şamê here Misrê re dibe qonaxa dawî û dikeve hêla çepê gava berê meriv li Misrê be. Ibn Esîr, 
el-Kamil, 12/155; Ibn Xelîkan, J7efeyat el-E 'yan, 1/39. 

7” Çavkanîyên din berevajîyê nivîskarê me gelekî pesnê Melik Efdel û paqijî, dilpakî û qencîya wî didin; weke 
nimûne Ibn Esîr dibêje: “Ew yek ji newazişê demê bû ku di melikan de kesî mîna wî nebû, ew yekî qenc, dadmend, 
hêja, milayîm û camêr bû... Bi gelemperî tê de hêjayî û pesnên qenc ku di pirê şahan de nînin, civiya bûn û bi miri- 
na wî re hemî karên qenc î giram jî mirin. Ibn Esîr, b. n., 10/445. Herweha ji bo qencî û pesnên wî bnr. Sibt ibn 
Cewzî, Mîrat uz-Zeman, 8/637; Ebû Şame, Zey/, 219-220; Ibn Xelikan, b. n., 3/366; Ibn Henbelî, $i «/-Qulûb, 
r. 256-265; Ibn Wasil, b. n., 4/155-158. 

79 Xoy bajarekî navdar yê Azerbaycanê ye. Yaqût, b. n., 2/467 

7% Gurcî xelkê Gurcistanê ne ku dikeve navbera Kafkasya û welatê Serîrê û paytexta wê Tiflîs e. Yaqût, b. n., 4/506 


200 





Kerba”? civiyan. Lê belê Siltan bi kombûna wan hisiya û bi leşkerê xwe yê pê 
re mayî ve ku pirên wan şandibû mîrgehên wan yên Îraqê û yên din, çû wan. 
Wextê ew gihîşt kenarê çemê Arasê dît ku wa pêşengên sipaha wî li wê derê 
rawestiyane. Wan ew li ser zahfiya dijmin agahdar kir û bersiva wî jî bû ew 
ku xwe bi hespê xwe ve avêt çem, ew da ber zengoyan heya xwe gihand bihor 
û leşkerê wî jî da pey. Ew çûn heya gihan Kerba û li wê derê Gurcîyan dîtin 
ku bi hejmareke pir ve ji serê girekî bilind dadikevin. Wî leşkerê xwe kir telp 
û rêz kir, lê ew daneketin pêşberî wî û dema roj çû ava jî wî xargeheke piçûk 
li pişt navendê danî, tê de raza û ji xan û serdaran xwest ku heya serê sibê bi 
nobet şiyar bin. Dema bû sibe û Siltan neyar weke berê bê lebt dît, ew rabû 
ber bi wan ve hilkişiya û telp jî mîna ku baz baskê xwe bihejîne pê re lebitîn 
û hêla çepê jî ji bo hilkişînê lez kir ku birayê wî Xiyasedîn jî tê de bû. 


Gurcî bi telpî siwar bûn û çûn pêşiya wî ku telp bi hev ketin û ewrê êrîş û 
tîran hewayê tarî kir, Misilman ketin nav kafiran û siwar jî ketin nav peya- 
deyan û telpên siltaniyê û leşkerê Îslamê cih li wan teng kir. Ew şikiyayî revi- 
yan, ber bi serê çiyan ve hilkişiyan û derbên şûr jî her li ser pişta wan bûn 
heya ewle bûn ku ew ji hev belav bûne û reviyane çûne; hingê dîtin ku wa çar 
hezar kuştî ji wan li erdê mane. Siltan li ser girekî rawestiya û ji her hêlê ve 
„ dîl bi cem wî ve dihatin anîn û ew li ser hespê siwar ma heya ku leşker ji pey 
wan bi mal û pertal û dîlan ve vegeriya. Jê re xargah hat vedan û ew lê daket, 
lê heya ku xelkê pêl cendekê kuştiyan nekira tu kes nedigha cem. 


Şemsedînê Qumî ku teşrîfdarê Atabeg Ozbeg bû digot: “Dema dagîrkiri- 
na Gurcîyan xwediyê/mezinê min ez şandim Gurcistanê ku qralê wan Şelût 
hingê ez sirt pêşwazî kirim û got; min diva ku Elîyê kurê Ebû Talib heya 
dema min bimaya, da min hikmê xwe nîşanî wî bida ku pê rojên Bedir û 
Xeyberê bida jibîrkirin.” Îcar dema ew wê rojê şikiyan hingê rûyê wî tev 
bûbû bi xwîn û di nav kuştiyan de razabû ta ku Xiyasedîn ibn Daye ew der- 
xistibû û destgirêdayî anîbû cem Siltan. Xwedê ew di doza ku dikir de dere- 
wîn derxist, Siltan ewleyî dayê û li kuştina wî lez nekir, ew çû ser keleya baja- 
rê Rûbînê”! zor dayê û ew di gavê de vegirt. Dû re li qazî ferman kir da 
Misilmanên wê ji wan veqetîne ku ji Misilmana re gelek mal, destkeftî, carî- 


ye, kole û dîl jê derketin. 


7® Cihekî Azerbaycanê ye ku dikeve ser sînorê zozanan. Nesewî, 31761, r. 197 
7! Ew Rûbîndiz e ku yek ji keleyên nêzîkî Erdebîla Azerbaycanê ye. Nesewî, b. n., r. 23, not 2, r. 222, 264, not 1 û 2. 

Xwediyê Sirmarîyê”? giha ber xizmeta wî, wî qencî bi wan re kir û ji wan 
re ji bo cihê di destê wan de bû belge mohr kir û yekîneyên xwe şand heya 
dawiya welatê Abxazan/Ebxazan,”? lê di dilê wî de Tiflîs” hebû. Dû re jî ji 
Tebrêzê xeber jê re hat û piştî ku hêza xwe ya rastê digel xwediyê Sirmarîyê 
kişande ser Gurcistanê, rabû qesta Tebrêzê kir. Wan dest bi êrîşên ser 
Gurcîstanê kir heya ku ew ji talanan vala kirin û bi talan û wêrankariyên li 
pey hev ew xerabe kirin û koleyên Gurcî ewqas erzan bûn ku yeka wan bi 
dudu yan jî sê dînaran dihatin firotin. 


Gava nigê Siltan li Tebrîzê erd girt wî Orxan bi komek leşkerê wî ve şand 
Gencê”: ew teslîm girt û ew kûreyên bi serve jî, yên mîna Beyleqan,”“ 
Berde e?” û Şîzê”* teslîm sitand. Piştî cejnê Siltan ji bo cengeke din siwar bû 
û çû ser Gurcistanê. Wextê giha çemê Arasê nameyên ku Şelût ji Gurcîyan 
re şandibû, ew agahdar dikirin, bala wan dikişand û ew ditirsandin ku dê 
Siltan here ser wan, ketin destê wî; wî ferman kir ku wî bînin û wî ew li ber 
qeraxê çem kir du kerî. Di wê salê de Siltan û leşkerên wî ji ber berfa zahf î 
dijwar ya wê zivistanê li Gurcistanê pir tadeyî kêşan. 


Dema ew gihîştin mêrgên Tiflîsê wî leşker bi alav û çekên giran ve ji cem 
giranî û bar û dewaran rakêşand û bi wan dora wê pêça, lê dît ku ew mehkem 
û asê ye û pirê sûra wê li ser çiya û baniyan avakirî ye. Xelkê wê jî mîna per- 
waneya dora agir, xwe diavêt xetera kuştinê ku wan jî [ji vê şaşiya wan sûd 
wergirt] û ew hin bi hin rakêşandin heya ku ew ji dîwarê bajêr dûr xistin. Dû 
re wan mîna [teyrekî] ku xwe ji serê girekî bilind xîjî ser nêçîra xwe bike, êrîşî 
wan kir û wan [Gurcîyan] jî ji bo bi şûn ve vegerin zor dan dawaran, lê 
Xiyasedîn ji wan derbas bû çû.ber derî, bi wê êrîşê dest danî ser bajêr, şûr xist 
nav xelkê wê û dest jî xist nav malên wê. Gurcî û Ermenîyên ku lê bûn hatin 
kuştin, leşker jî xwe di keleyê de asê kir û parast. 


7? Sirmarî eyaleteke fireh û keleyeke asê ye ku dikeve navbera Tiflîs û Xelatê. Yaqût, b. n., 3/215 

7? Abxaz/Ebxaz navê herêmek ji yên Kafkasya ye ku digihîje sînorê Bab el-Ebwabê û riyên wê pir asê ne ku hesp 
nikarin tê re herin û xelkê lê Gurcî ne. Yaqût, b. n., 1/85. Ya rastî ew herêmeke otonom ya Gurcistanê ye û gelê wê 
Ebxazî/Abaze ne, ne Gurcî ne, çawa ku P. Bustanî jî dibêje “Ew gelek ji yên çiyayê Ebxazê ne.” Petros Bustanî, 
Daîret el-Me 'rif, Dar el-Me` rîfe, Beyrût, 1/201. 

7% Tiflîs bajarekî Ermenistana yekemîn e û serbajarê herêma Curzanê ye ku dikeve nêzîkî Bab el-Ebwabê. Yaqût, 
b. n., 2/42. Ya rastî ger ku berê ketibe bin destê Ermenistanê jî ew paytexta Gurcistana niha ye. 

7? Gence bajarekî navdar e û serbajarê welatê Aranê ye. Yaqût, b. n., 4/547 

76 Beyleqan bajarekî nêzîkî Bab el-Ebwabê ye li Ermenistana mezin ku dikeve nêzîkî Şêrwanê. Yaqût, b. n., 1/633 
77 Berde ` e/Berze` e herêmek e li paşiya Azerbaycanê ku hinek wê serbajarê herêmê dihesibînin. Yaqût, b. n. 1/451 
7® Li gorî Yaqût Şîz yek ji herêmên Azerbaycanê ye ku serbajarê wê Ormî ye û dibêjin Zerdeşt Pêxember ji wê derê 
bûye. Yaqût, b. n., 3/383; li gorî Mes`er ibn Mihelhil jî Şîz bajarek e ku dikeve navbera Meraxe, Zencan, Şehrezor 
û Dînewerê û dikeve nav wan çiyayên ku madenê zîv û zêr, zîbeq û zirinc û kevirên giranbiha lê hene. Petros 
Bustanî, b. n., 10/657. 

Ji taybetmendiyên Tiflîsê bû ku li keviya çemê Arasê di navbera çiya û 
newalan de hatibû avakirin û çem jî ku yekî bêbihor bû bajar û kele dibirrî. 
Di navbera wan de keleyeke darîn hebû, ew şewitandin û Siltan di spêdeya 
rojekê de li çem xist, çû aliyê keleyê û dora wê pêça. Peyamnêrê wan kesên ku 
tê de bûn derket û doza ewleyiyê jê kir, Siltan ji ber hatina zivistanê erê kir û 
kele bi çek, zexîre û malê ku nedihat jimartin teslîm girt. Ew ji ser çû û leşke- 
rê wî jî bi gihîştina tiştên Sirmarî û destkeftina pertal û malê Tiflîsê barê xwe 
giran kiribûn. 


Wî leşker bi xanan re şand û ferman kir ku êrîşî ser Xelatê û derûdorên 
wêِ bikin, ew çûn û piştî sê rojan bi êrîşên ku rê teng kiribûn vegeriyan. Ew 
bi xwe jî bi şev û bi roj bi siwarî ber bi Kermanê”? ve çû çawa ku hatiye gotin: 


Tê de pehniya deştê li ber piyan tewiya 
Ez ji bo wî ketim gumanê li ser şahperiya 


Ew westiya û negiha armanca xwe ya boraqa cihgirê Kermanê, çunkî ew 
parastî û asê bû û dema Siltan parastin û asêbûna wê fêm kir pol î poşman 
vegeriya. Dû re ew vegeriya Tiflîsê û lê û li Gurcistanê komek leşker vêkxist 
٠ û bi leşkerê xwe ve çû Xelatê, lê gava gihayê xelkê wê û leşkerê Şamê li ber 
rabûn û wî êrîşeke wisa kir ku kûştiyên ser erdê û dîlên birîndar êrîşê dîyar 
dikir. Xelkê zor dayê da têkevin bajêr ku hinek leşker jî bi wan re ketinê, lê 
belê vegeriyan çunkî Siltan ji tirsa talankirina bajêr nehişt ku têkevinê. 
Lewra ew bawer bû ku bajêr li ber nigên wî ye û ew dê wê bi ewleyî bistîne, 
cihgirê xwe deyne ser û wê ji wêran û talanê biparêze. 


Lê xelkê Xelatê digotin ku dê ew wan bi darê zorê jê derxe û Siltan jî çel 
rojî li ser ma.” Dema Gurcî bi lebikîna bi Xelatê ve hisiyan rabûn bi xwediyê 
Erzenê”' re li ser leşkerê ku li Tiflîsê bû, yekîtî çêkirin, ew li hev kom bûn, 
çûnê û Xwarizmî jê derxistin. Gurcî ketinê û ew şewitandin, çunkî wan diza- 
nibû ku ew ji tirsa Siltan nikaribûn lê bimînin û heya ev nûçe giha Siltan ew 
ji Xelatê siwar bû û berê xwe da Tiflîsê, lê negiha mebesta xwe. 


7? Kerman herêmeke fireh e ku dikeve navbera Faris, Mekran, Sicistan û Xorasanê. Yaqût, بط‎ n., 4/515 

750 Jj bo dorpêçana Xelatê ya sala 622/1225'an ji hêla Celaledîn ve û yên piştre jî bnr. Ibn Esîr, b. n., 10/466-467; 
Nesewî, Sfret, r. 214-217; Petros Bustanî, Dafret el-Me 'arif, 6/493-494. 

7! Erzen bajarekî navdar yê herêma Ermenistanê ye ku dikeve nêzîkî Xelatê. Yaqût, b. n., 1/180 

Ew çû hêla welatê Îwanîyan”* ku carê êrîş dibirin ser welatên bin destê 
Siltan, wî êrîş birin ser wan, zor da wan, ji birina canên wan û revandina sere- 
kên wan ranewestiya û terşê wan bire Mûqanê”* ku pêncyeka wî sih hezar bû 
û dû re berê xwe da Gencê. 


7 Îwanî/Îvoneyî hinek Tirkman in ku li herêmeke Azerbaycanê dimînin û ji herêman wan re Îwaniya tê gotin. Ibn 
Wasil, b. n., 191, 202, 328. Çendî ku Petros Bustanî jî Îwanîyan/Îvoneyîyan qebîleyeke Tirkman duhesibîne, lê ya 
rastî li gorî çavkanîyên Rûsî, Ermenî û Ewrûpîyan ew malbateke kevnar ya Mezopotamya ne û ji peymayên 
Ivone/Ivanê fermandarê Şahbanû Tamarayê ne ku dû re bûne qiralê Gurcîstanê û di destpêka sedsala 13'an (1200- 
1227) de hikim kirine, di nav Gurcîyan de ew ji malbata Zakarid-Mkhargrdzeli (Zakara-Mxargrzeli) tên nasîn ku 
li gor gotineke belav ya di nav wan de ew ji Kurdên Mezopotamyayê ji hoza Babirakan/Bapîrekan in ku ji mêj ve 
çûne nav wan û dû re çûne ser dînê wan. Ji bo agahên bêhtir bnr r. 116, not 556; Petros Bustanî, Dzfrer el-Me "rif, 
b. n., 4/799. 

7 Mûqan yek ji bajarê Eranê ye. Nesewî, 5f»ez, 267; Yaqût, b. n., 5/261 

Sala Şeşsed û Bîst û Sisiyan (623/1226) 


Sy? 


Tê (di vê sala 623/1226'an) de Mubarizidînê pêbawer ku navê wî 
Îbrahîm ibn Mûsa?“ bû û li Mûsilê hatibû dinê wefat kir. Ew hat Şamê, ji 
Feruxşah re xizmet kir û Bedredîn Mewdûd ew kir cihgirê Şihneyê Şamê ku 
dû re Melik Adil ew danî ser Şamê. Wî siyaseteke qenc ajot, qencî bi xelkê ` 
kir û fesad bi paş xistin ku yekî dîndar, dilpak û xwedênas bû. Wî ji zilam û 
pîrekan gelek kes ji bo [ku li ber destê wî xizmeta Dimeşqê bikin] gihandi- 
bûn ku Şam di dema wî de azad û paqij bû; wî bi cihgirî û yekser pêncî salî 
walîtiya Şamê kir. 


Tê (di vê sala 623/1226'an) de Şib ed-Dewle Kafûrê Husamî”* yê xiz- 
٠ metkarê Sitîşam mir ku yekî dîndar î hişmend bû û rûmeteke wî ya pir bilind 
li nik dewletê عل‎ hebû. Wî medreseyekê”*“ li ser çemê Sewra û gorek jî ava kir, 
ji bo hevalên Ebû Henîfe weqif danîn ser û ji merivan re ji çiya heya Şamê li 
ser riya Kanîya Kerşê rê vekir, kargeha/atelyeya ser deriyê Ziqaqê ava kir û li 
kêleka medreseya xwe xaneke sofîyan jî çêkir. Ew di gora xwe ya kêleka med- 
reseya xwe de hat veşartin. 


Tê (di vê sala 623/1226'an) de Îmam Zahir Ebû Nesr Mihemed ibn 
Îmam Nasir wefat kir û Îmam Mustensirê kurê wî Ebû Cafer Mensûr bû 


Xelîfe. 


7 Ew Mu'temed Mibarizidîn Îbrahîm ibn Mûsayê walîyê Dimeşqê bû ku li Mûsilê hatibû dinê, lê hatibû Şamê û 
ketibû ber xizmeta Ferûxşahê kurê Şahinşahê kurê Eyûb û cihgirîya şihneyê Şamê yê hingê birayê Ferûxşah yê ji dê 
Bedredîn Mewdûd jî kiribû ku dû re Melik Adil Ewlekarîyê bi tavayî spartibû wî. Ji bo bêhtir bnr. Ebû Şame, Zey/, 
r. 227-228; Ibn Kesîr, b. n., 13/88. 

75 Li ser Şibl ed-Dewle Hisamedîn Mihemed ibn Lacînê navdarê bi Kafûrê Hisamî yê kurê Sitîşama qîza 
Necmedîn Eyûb, bnr. Sibt ibn Cewzî, b. n., 8/642; Ebû Şame, Zey/, 226-227; Ibn Kesîr, b. n., 13/88; Ibn 
Texreberdî, b. n., 6/264. 

7% Ew Medreseya Şiblî ya Beranî yan jî Hisamî ye ku dikeve dervayê Şamê û li nêzî pira Kehîlê ya ser riya çiyayê 
Qasyûnê dimîne. Ebû Şame, Zey/, 226-227 

Rastbatina Siltan li pişta Îsfebanê li Tataran 


Dema Siltan Celaledîn zivirî Tebrêzê û ji Xorasanê nûçe gihayê ku 
Tatarên ... kom bûne û qesta wî dikin, ew rabû ji derûdoran re xeber şand, 
leşker kom kir û çêtir dît ku here Îsfehanê pêşiya wan. Ew giha wê derê û çar 
hezar siwar bi pêşnijdeyî şand hêla Rey û Damexanê ” û piştî çend rojan 
agahî anîn ku ew ... mîna şeva reş û tarî gihane navçeyê û berê xwe dane roj- 
hilatê Îsfehanê. Remildaran ji Siltan re destnîşan kir ku sê rojan li wan sebir 
bike; wî jî weha kir, gazî serek û qazîyê Îsfehanê kir û ji wan xwest ku zilam 
hemî çekkirî derkevin meydanê. 


Îcar gava neyarê ... dît ku Siltan ji derketina pêşberî wan bi derengî ket, 
hingê du hezar siwarên xwe şandin ser Lûrê/Loristanê”** da ji xwe re bi êrîşan 
zexîre bidin hev. Siltan sê hezar siwar şand pêşiya wan û ew bi çarsed dîl û 
gelek serî ve zivirîn; wî jî ew spart qazî û serekên bajêr da wan di kolanên çar- 
şiyê de bikujin û wan jî li dervayê bajêr serên wan birrîn. 


Siltan derket û leşker kir telp, ew rêz kirin û erd jî ji ber şewq û tîrêjên 
rengîn û spî rohnî bû, lê dema ku herdu ber hatin pêşberî hev birayê wî 
Xiyasedîn dest jê berda û bi leşkerê xwe ve çû û gelek ji hêza leşkerê Siltan 
Cîhan Pehlewan jî dane pey û Tatar jî li hemberî Siltan bi telpên li pey hev 
rêzkirî rawestiyabûn. Siltan ji bo kêmxistina dijminî ferman li peyayên xwe 
kir ku vegerin, çunkî wî dît ku leşkerê wî çend qatî yê wan e. Ew weke êrîşên 
guran û xuricîna stêran bi derb û lêdan û êrîş û rev û veger ketin nav hev û 
dawiya rojê hêza rastê ya Siltan zor da çepê Tataran ku ew bêgavî revê kirin 
û bêbiryar hiştin. Ew ketin ser pişta wan, yê ku kuştin, yê ku avêtin erdê û 
heya tixûbê Qaşanê”” dane pey wan; herweha hêza Siltan ya çepê jî li yên pêş- 
berî xwe weha kirin. 


Dema Siltan dît ku ew şikiyan û rojê jî baskê xwe biribû ber ava bi kêf û 
xweşî daket ser keviya çayeke meydana cengê ku hingê komek Xwarizmî 
hatin cem û jê re gotin: “Me hêvî ji demê dikir ku li ser wan rojeke xweş ji me 
re bê ku em kîna dilê xwe ji wan derxin, agirê dilê xwe sar bikin û niha ew 
77 Damexan welatekî mezin e ku di navbera Rey û Nîsabûrê/Nîşapûrê de dimîne û navenda Qûmisê ye. Yaqût, b. 
n., 2/493 
7% Lûr/Lûristan/Loristan ew herêma bilind ya navbera Îsfehan û Xuzistanê ye ku Kurdên [Lûrî/Kelhorî] lê dijîn. 


Yaqût, b. n., 5/18 
7% Qaşan bajarekî nêzîkî Îsfehanê ye. Yaqût, b. n., 4/296 

fersend ji me re hatiye, lê em dihêlin ku bi saxî herin. Ma çima em siwar 
nabin û nadin pey wan û pişteka wan nabirrin?” Siltan di cih de siwar bû, lê 
Tataran li pêş li ser riya wan bi deh hezar siwarên li pey hev rêzkirî kemîn 
danîbû û dema Siltan li çayê derbas bû ji hêla çepê ve kemîndar weke agirê 
dojehê ku ne kêm dibû û ne jî radiwestiya derketin pêşiya wan û ew ji hêla 
çepê ber bi dil ve şewitandin. Bi yek êrîşeke bi tenê nig ji cihên xwe qut bûn, 
serî ji stuyan pekiyan, duvik jî ket û Misilman berepaş şikestî zivirîn da ku ji 
şûrên neyar xelas bibin. 


Xan û serdarên xwediyê hêza çepê li ber xwe dan heya ku hatin kuştin û 
ji sê kesan pê ve tu kesî xwe neda dest. Siltan di navendê de rawestiya, rêz û 
benda wî xera bû û alayên wî ji nav nigan [û ji ser girmilkan] daketin, ji her 
hêlê ve neyar dora wî pêça û pê re jî ji çarde koleyên mêrxasên wî pê ve tu kes 
nemabû. Ew li xwe fitilî û dît ku wa toxhilgirê wî jî şikestî direviya, lê digel 
vê jî wî bi xwe û mêrxasên pê re mayî êrîş kir, rêyek jê re vebû û ji tengavê 
xelas bû. Hêzên navend û yên çepê ji hev belawela bûn û hinek ji wan çûn 
xwe avêtin Faris/Îranê, hinek jî gihan Azerbaycanê, hinek jî çûn heya 
Kermanê û hinek jî ketin Îsfehanê. 


٠. Hêza rastê jî piştî du rojan bi bawerî û hêviya ku Siltan li Îsfehanê ye, ji 
Qaşanê zivirî lê gava rewş fêm kirin ew destvala û bêhêvî belav bûn. Heşt 
rojan agahî ji Siltan nehat stendin û kesî nizanibû ka sax e da li hêviya wî 
rawestin yan jî miriye da yekî din di cihê wî de rakin. Ev di meha remezana 
sala şeşsed û bîst û pêncan (625/1227) de bû.” Gava roja cejnê hat û xelk çû 
nimêja îdê Siltan jî giha wan, di nimêjê de amade bû û çend rojan lê ma heya 
leşkerê wî lê vegeriya. Wî hinek ji leşkerê xwe şand hêla Reyê, hinek pêşnij- 

` deyên xwe şand hêla Xorasanê da navûdengê hêza xwe belav bike. Ew 
mel'ûn jî bi tirs û bizd ji Îsfehanê zivirîn û berepaş ber bi Maweraunehrê/ 
Transoxîanayê ve çûn, lê komeke pir ji wan jî kêm bûbûn. 


?% Nayê zanîn bê gelo çima ev bûyer ne di nav bûyerên sala 625/1227'an de ne ku hingê qewimîne, lê di nav bûye- 
rên vê salê (623/1225) de hatîne nivîsîn. 

Sala Şeşsed û Bîst û Çaran (624/1226) 


لقيجص :ابره 


Tê (di vê sala 624/1226'an) de qasidê Enbrûr [Imparator]”” piştî civîna 
bi Melik Kamil re çû cem Melik Mi”ezem û cihên ku Selahedîn vegirtibû bi 
paş ve xwest. Melik Mi”ezem hêrs bû û got: “Ji mezinê xwe re bibêje: Ez ne 
mîna yên din im û ji bilî şûr tu tiştekî wî li cem min nîne.” 


Tê (di vê sala 624/1226'an) de Melik Mi”ezem Şerefedîn Îsayê (576- 
625/1180-1226) kurê Melik Adil ku di sala pêncsed û heftê û şeşan 
(576/1180) de li Misrê bûbû û li Şamê jî mezin bûbû, wefat kir. Ew xweş- 
mêr, cîhadhez, zana, hiqûqnas/ şerî 'etmedar, şair û edîb bû; wî piştî xwendi- 
na Quranê şerî “et û hiqûqa mezhebê/rêbaza îmamê Henîfî xwendibû.” Wî 
Mesûdî?* ji ber kiribû, giringî dabû camîya mezin û li cem Tacedîn el-Kindî 
edebiyat xwendibû; herweha li cem wî Kitêba Sîbèweyhî [ya nehwê ku bin- 
gehê rêzimana Erebî ye] û şerha wê jî xwendibû, [li ser xwendina Quranê jî] 


7! Ew Imparatorê Dewleta Romaya Pîroz Fredrikê II'em bû ku di navbera salên 1194-1250'î de destilatdarî kiribû 
û fermandarî û pêşengîya Êrîşa Xaçparêzî ya V'emîn kiribû. Ew pêşî bi hêzeke mezin ve çûbû Misrê û avêtibû ser 
Dimyatê, lê di cenga wê ya dawîyê de têkçûbû û dû re xwestibû ku ji ser Misrê rabe û bi dana mal û samanekî pir 
hindik ji deverên ku Selahedîn bi paş ve ji Frengan sitandibû digel hinek ji Qudsê bi paş ve bikire û li Qudsê qiralîya 
Frengan ji nû ve damezrîne ji bilî çend deverên pir pîroz li nik Misilmanan. Wî û Melik Kamil li ser vê yekê bi şertê 
ku ji ser-Misrê rabe û herdem li dijî hemî neyarên wî pê re hevkar be li hev kir, digel dijîtîya pirên melik û serdarên 
Eyûbîyan jî ew li hev hatine û bi aştî çûye li Qudsê xwe qiralê wê dîyar kiriye. Ji bo agahên bêhtir bnr. Dawadarî, 
Kenz ud-Durer, 7/384, not 1; Catholic Encyclopedia, Fredrik II; Cronica, Giovanni Villani Book VI:em; 
Abulafia David (1988), Fzederick I, En medeltida kejsare, Penguin Press; Karen (2001), Þe/îga kriget - Korst&gen 
عه‎ deras inverkan غم‎ dagens vãrld ; Anchor Books, Richard F. (2011), Kejsazren ocþ Saint: Fredrik Il av 
Hobþenstaufen; Cavendish Richard (december 2000), “Död av kejsaren Fredrik II”, H#sroria Idag 50 (12); Davis, 
RHC (1988), Ez historia av medeltida Ewropa Longman; Kantorowicz, Ernst Fredrik den andra, frãn 1194 till 
1250; Maalouf Amin (1989), Korst4gen Genom arabiska ögon. 

72 Berevajîyê malbata xwe ku hemî ji mezhebê Şafi `î bûn ew li ser mezhebê îmamê Henîfî bû û tê de tûj bû jî. Ebu 
l-Fîda, Mxteser, 2/236; Dewadarî, Kezaz ud-Durer, 7/288. 

7% Mesûdî kitêbeke kurt e li ser şaxên rêbaza Henîfîyan ku Qazî Ebû Mihemed (m. 447/1055) ibn Ebdullah ibn 
Hiseynê Nasihî ji Mesûdê kurê Siltan Mehmûdê Xeznewî re nivîsîye. Katib Çelebî, Keşf «z-Zinûn, مط‎ n., 2/1676 

Sîrafî”“ û Huceyê”* xwendibû û li ser Hemaseyê jî Îzahê/Îdahê”* ji ber kiri- 
bû û Mesneda Ehmed”” jî guhdarî kiribû. Ew xwedî pêwendiyên baş, suh- 
betxweş, nefspiçûk û çehrespehî bû. 


Gava ew di sala şeşsed û heftan (607/1210) de çûbû Iskenderîyeyê cem 
birayê xwe Melik Kamil, ew heşt rojan bi yek hespî ji Şamê çûbû heya 
Îskenderîyeyê û hê jê peyabû. Piştî ku hev himêz kiribûn, Melik Kamil siwar 
bû lê Melik Mi ezem ji bo edebê peya mabû ku hingê Melik Kamil jê re goti- 
bû: “Bi navê Xwedê siwar bibe!” Wî jî hespê bin xwe nîşan dabû û ev şi`r 
xwendibû: 


Gava em siwar bin em dê bigihîjin Mihemed 
Û hingê Melik Kamil dilxweş bûbû. 


Behaedîn ibn Tibnînî jî çavdêrê zikatxaneyê bû û Bedr ibn Mescefê şair 
jî ji rojhilat ve hat ku gelek caw jî pê re bû, Behaedîn jê zekata cawan xwest û 
ibn Mescef jî ji Melik Mi”ezem re ev riste nivîsîn: 


Ey melikê ku hemî neyarên wî şîkiyane 
Û hemî pesin û qenciyê sax dike 


Ew e yê ku bi nav û kirinên xwe mîna Mesîh e 


Û ji bo jiyan û kirinê çikandî û biryardar e 


Beha teklîfa zekata malê heram 
li min dike ku hemî bê cilik e 


Dê çawa bi zekatê camêrî bike 
Kesê ku hec û nimêjê neke û rojî negire 


7% Mebest jê kitaba Usûl el-Fiqhê ya Ebû Bekir Mihemed (mirin:m. 330/941) ibn Ebdullahê Seyrafî yê Bexdadî ye 
ku pir navdar e. Katib Çelebî, Keşf “z-Zinûn, b. n., 1/1 14; Bustanî, 1241761 ul-Me 'rif, 11/79. 

5 Ev kitêba Huceyê ya Hafiz Ebû Bekir Ehmed (m. 324/935) ibn Mûsa ibn Ebas ibn Micahidê Temîmî ye ku li 
ser şîroveya Kitêba: Seb`ete Qîraeten/Heft awayên quranxwendinê ye. Katib Çelebî, Kef #z-Zinûn, 1/633, 
2/1447 

7% Ev kitêb yan Îzah/Îdaha Ebû Bekir Yehya ibn Ebû Bekir ibn `Ecîlê Yemenî yê Feqîh ku li ser nesebê ye yan jî 
Îdah ul-Beyan we Nûr ul-Îmana Ebû Mihemd ` Ubeydullah ibn Yehya ibn Heysem e ku li ser babeta Usûl ud- 
Dîn/Bingehê Dîn e. Katib Çelebî, Keşf #z-Zinûn, 1/208, 214 

%7 Çawa dixwiyê ev Mesneda Îmamê Ehmed (m. 241/855) ibn Mihemed ibn Henbel e ku ji sih hezar hedîsî pêk 
tê. Katib Çelebî, Keşf uz-Zinûn, 2/1680 

Tu berhebaya xwe wan pêk bîne ku ez 
Jî zekata we ji malê mîna yê xwe derêxim 


Mi'ezem ji serkarê zikatê re nivîsî ku dehyekê jê bistîne û bike mîna xenî- 
met; gava ew derdiket xezayê bi tenê li ser cilikeke bêkêr radiza û rikêba wî jî 
balgiyê wî bû. Wî leşker amede kiribû da bişîne Nablusê ji tirsa ku Enbrûr bi 
Melik Kamil re dijî wî yekîtî çêke, lê ew di nîvê Şewalê de nexweş ket. Hingê 
qasidê Xwarizmşah li cem bû û behsa Necmedîn ibn Selam dikir ku di nav 
neh mehan de ew bi nehsed hezar dirhemî xistibû ziyanê. 


Êşa wî zêde bû û êşa zerebê”* lê dabû ku beşeke kezeba wî avêtibû, roja îna 
serê Zilheceya sala şeşsed û bîst û çaran (624/1226) wefat kir û li keleyê hat 
veşartin. Dû re di dema Melik Eşref de ew bi bal gora wî ya Qasyûnê ve hat 
veguhestin, serxweşiyên wî ji leşker û xelkê Şamê ewqas pir hatin ku nayê 
jimartin û saloxdan. Ew di çarşî û kolanan de bi şev û bi roj digeriyan û jinan 
digot: “Ey Mi ممعي‎ demsazî, ey Mi ezem hevaltî.” Keçên malan yên pûşî- 
wergirtî porê xwe dikişand, ebayên xwe şeq dikirin û heya çend mehan bi 
tepan li xwe dixistin. 


5" Zereb êşeke ku li cegerê dikeve û zû bi zû baş nabe. Bnr. Mewlut Sarı e/-AZewarid, Ferhenga Erebî-Tirkî. 

Sala Şeşsed û Bîst û Pêncan (625/1227) 


SONA 


Tê (di vê sala 625/1227'an) de Melik Kamil bi leşkerê Misrê ve jê derket 
û li ser Til "ecûlê rawestiya û Enbrûr/Imparator jî bi hevkariya Melik Kamil 
ku li pêşberî Mi ezem pêk anîbûn ber bi Ekayê ve hilkişiya. Îcar tam gava ku 
derkete qeraxê û Mi “ezem jî wefat kir, hingê Melik Kamil jî di wî karî de asê 
ma çunkî berê kar jê re bû lê niha bû dijê wî û hatina Imparator ji deryayê ve 
jî ne digel tevayiya leşkerê wî bû, çunkî hêzeke hindik pê re hebû. Lê belê di 
nav xelkê de fikra leşkerê zêde hatibû kirin ku vê yekê mîrekên qeraxê tirsan- 
dibû û ji Melik Kamil re nivîsîbûn da here cem wî (Imparator). Dema 
Imparator derket ku here şer, melikên qeraxê bi çama stuyê wî girtin û ew 
teslîmî wî (Melik Kamil) kirin ku berê biryar di navbera mîrekên qeraxê û 
Melik Kamil de weha hatibû dayin. 


[Ya rastî] Melik Kamil dijî vê yekê [girtina Împerator] bû û wî ev yek 
nedixwest, lê dijberîya Melik Mi ezem û tirsa nehemfikirî û nehevkarîya pê 
re ku bûbû sedemê derketina wî [Melik Kamil] û hatina heya wê derê, ew ji 
vê yekê re bêgav kiribû. [Ji ber vê jî] wî jê [împerator] re name şandin û bi 
dizî ew pê [bi dîjîrtîya Melik Mi ezem û planê ku ji bo wî kiribû] hesand ku 
vê yekê Imparator”?* jî pir tirsand û ji bo qenciya Melik Kamil spaskariya xwe 
dîyar kir û bi erênî bersiva Melik Kamil da ku çawa bivê bila weke wî be. 
Qasidên wî yên ku li ser qenciya wî [Melik Kamil] ew agahdar dikirin hatin 
cem, wî jî bersiv bi peyambirên xwe re lê vegerand û Melik Kamil jî xweş pêş- 
waziya wan kir, qedrê wan girt û heya sala bîst û pêncan [625/1227] di nav- 
bera wan de peyambir û name çûn û hatin. 


Imparator ji Melik Kamil re xeber dişand û jê re xweş dikir û digot: “Ez 
kole û dîlê te me û tiştê ku tu ferman bikî ez jê dernakevim, lê tu dizanî ku 


7% Di eslê tekstê de Melik Kamil bû, lê divê Imparator be çunkî wekî din naveroka hevokê diguhere ku li hev nake. 

ez mezintirîn qralê deryayê me û li ser fermana te ez derketime qeraxê. Papa 
û qralên deryayê yên din jî bi komkirin û daneheva min ya leşker, bi giringî- 
dana vê êrîşê û derketina min ya ji bo wê hisiyane. Jixwe çavên wî [Papa] li 
min in û baweriya wî jî heya radeyekê bi min heye ku ez dê [Qudsê] ji 
Misilmanan vegirim. Vêca ger ez têkçûyî û destevala vegerim dê himet û 
rûmeta min di nav wan de bişikê û ji xwe ev Quds jî wan Misilman bêfêde 
ketinê û wê xerabe kirine. Ji bo vê jî ger Siltan qencî bi min re bike û bihêle 
ez qesra bajêr zîyaret bikim dê bibe qencî û xêra wî û serê min jî dê di nav 
qralên deryayê de bilind bibe û ger Siltan bivê berê wê [behayê vê seredana 
min] jî dîyar bike dê kole wî tibabî bibin gencîneya Siltan.”*” 


Dema Siltan bersivê, gotinê û nameyê bihîst dilê wî bijiyayê, lê riya xwe 
nedît ku bê şêwra bi mezinên dewleta xwe û pêşeng û serdarên wê re û bê 
diyarkirina sedem û lêborîna xwe biryarekê bide û rabû nameyeke naverok 
tevlîhev ku bihna erêkirinê jî jê dihat, jê re şand. 


Tê (di vê sala 625/1227'an) de Siltan Celaledîn cara duyem daket ser 
Xelatê û zivistanê jî da ser, ew jî rabû çû Azerbaycanê û ji wê derê jî berê xwe 
da Îsfehanê ku hingê jî bûyera wî digel Tatarên ... ku me berê qal kiribû 


qewimî û ew ji Xelatê û yên din hat lepikandin. 


Hisamedîn Hacib Elî bi sipaha Xelatê ve derket, çû dest danî ser Xoy û 
Selmasê“! û jina Siltan Celaledîn jî di gel gencîneyên wî girt û şandin Xelatê. 
Welatên bi Xoyê ve hemî zeft kir û kîn xist dilê xelk û welatê wê û dû re çû 
Nexcîwan** û Merendê*” ew jî teslîm girt û pêşhêzekê li ser herêma T'ebrêzê 
vêkxist. Hingê Wezîr Şerefedîn bi hêzeke hindik ve li Tebrêzê bû ku nûçeya 
reva Buxdîyê koleyê Atabeg Ozbeg ji Şamê û hatina wî ya Azerbaycanê giha- 
yê. Siltan ji ber hinek xirabiyên vîyê navbihurî yên berê aciz bûbû. Gava 
nûçeya wî giha Hacib rabû da pey lê ew jê derbas bû, çû li çemê Arasê xist û 
gazî kir got: “Ez koleyê Ihsan Melik Eşref im û ez ji ber mezinatiya wî der- 
nakevim.” Li ser vê gazîyê Hacib Elî ji pey zivirî û Buxdî jî çû giha Şeref 
Melik, wî qencî pê kir û pêncî xelat ku deh ji wan yên baştirîn bûn pêşkêşî 
wî kir û Ormîyê”“ jî bi mîrgehî dayê. 


* Ji bo vê spartina Qudsê ya Imparator Fredrikê I'em ji hêla Melik Kamil ve û pêwendîyên wan û şahên qeraxê 
bnr. Ebû Şame, Zey/, r. 233-234; Dewadarî, b. n., 7/292-295; Ibn el-Emîd, Ex ar, r. 137. 

'o' Selmas yek ji bajarê Azarbaycanê ye ku ji hêla rojava ve dibe dawiya sînorê wê. Ebu l-Fîda, 716003772 397 

** Nexcîwan herêmeke paşiya/xelaseka Azerbaycanê ye. Yaqût, b. n., 5/318 

*%* Merend yek ji bajarên Azerbaycanê yên navdar e ku navbera wê û Tebrêzê qonaxa du rojan e. Yaqût, b. n., 5/129 
* Ormîye bajarekî kevnar î navdar e li hêla Azerbaycanê. Yaqûr, b. n., 1/190; Ebu l-Fîda, 120101772, r. 159. 

Şeref Melik çû Xoyê ku cihgirê Hacib Elî Bedredîn ibn Serheng lê bû. 
Dema xebera hatina Şeref Melik gihîşt Hacib Elî ew rabû çû Bargirê û li guhê 
wê rawestiya heya ku Şeref Melîk hat û ew çûne hev ku bi yek êrîşekê ceng bi 
şikestina Hacib qediya û ew kete Bargirê. Gelek hevalên wî hatin kuştin û 
tîrek li Tacu l-Milûkê kurê Melik Adil ket û piştî demekê pê mir. 


Xwarizmî bi xaranî û êrîşan li welatê Xelatê belav bûn ku li cem Şeref 
Melik ji sêsed siwarî pê ve tu kes nemabû û ger Hacib biçûyayê dê bi çama 
stuyê wî bigirta; dû re leşker ji êrîşan zivirî û çû Azerbaycanê. 


Şeref Melik çû û dema nêzîkî Xoyê bû û ketê, dest danî ser mal û çi yekî 
xwedî mal hebû nehişt ku bi kirêttirîn awayî malê wî jê nesitand. Ew çû li 
Merendê jî heman awayî û li Nexcîwanê jî weha kir ta ku welat sivnik kir û 
xelk telef kirin, lê Hacib bi xwe zivirî Xelatê. 

Sala Şeşsed û Bîst û Şeşan (626/1228) 


فيجصراااح € 


Tê (di vê sala 626/1228'an) de Melik Kamil yekîtî çêkir ku Qudsê bispê- 
re Enbrûr/ Imparator** lewra gava ew bi serdarên dewleta xwe şêwirî û têgi- 
ha ku dilê wan jî bi ser tiştê di dilê wî de ye ji bilî Seyfedîn ibn Ebû 
Zikra/Zekrî ku ji nişka ve li dij peyivî. Hingê Melik Kamil jê re got: “Ey 
Seyfedîn, Imparator qralekî mezin e û ji qralên deryayê şerm dike ku bê 
vegirtina Qudsê vegere: “Ma qey Imparator ji qralên deryayê şerm dike tu ji 
Xwedê şerm nakî?” Ew [Melik Kamil] rabû Mîr Fexredînê kurê Şêxê Şêxan 
û Selahê Erbîlî şand da bi Imparator re peyman çêkin û Qudsê digel cewli- 
:kên ser rê heya Yafayê bidin wî. Imparator sond xwar û Fexredîn jî ji bo 
dîyarkirina rewşê û ya sondxwarinê nameyeke dirêj bi qasid re şand û Selahê 
Erbîlî jî kaxezekî piçûk şand. Dema qasid bi nameya Fexredîn re gihayê, 
Melik Kamil ew vekir û dît ku dirêj e, ji qasid pirsî: “Ka nameya Selah?” Wî 


ew jî dayê û wî vekir ku tê de ev hebû: 
Sondxwarin 


Ger şikestina sondwarinê xwiya bibe 
Ji bo wê dê ew goştê hêla çepê nexwin. 


Melik Kamil armanca nameyê fahm kir û eseyî bû ku Imparator sond 
xwariye û pir şa bûye û dilê wî ketiye cih. 


Nasir Dawid jî Fexredîn ibn Besaqe şandibû cem Melik Eşref û vedix- 
wende Şamê, ew çû gihayê û li Bostanê Neyrebê peya bû, lê Ezedîn Aybeg ji 
Melik Nasir re îma kiribû ku bi bal Melik Kamil ve here lê ew dijî wî derke- 


* Li ser vê yekîtîyê bnr. Ibn Esîr, b. n., 10/481; Ibn el-Edîm, Z#24er el-Heleb, Dar ul-Kutub el-Erebî, Dimeşq- 
Qahîre, 1997; 2/664; Ibn Wasil, b. n. 4/241-251; Eb ul-Fîda, AMwxfesey, 2/239-241; Ibn Aybeg Dewadarî, b. n., 
7/292-295; Ebû Şame, Zey/, r. 234. 

tibû û çûbû hêla Melik Eşref. Melik Eşref ji Melik Nasir re gotibû: “Ez dê 
herim cem Melik Kamil da te û wî li hev bînim.” Lê gava ew çûbû cem, dîti- 
bû ku wa Qudsê daye Enbrûr/Imparator ku ev yek pir li zora Melik Eşref 
çûbû û lome li Melik Kamil kiribûn. Wî jî gotibû: “Birayê min Melik 
Mi”ezem ez bêgavî vê kirime.” Dema Melik Kamil û Melik Eşref civiyabûn 
hingê dijî Melik Nasir hevkarî çêkiribûn ku dora wî bipêçin û Şamê jê bistî- 
nin. Wextê nûçeya vê yekê û ya dana Qudsê bo Frengan giha Şamê qiyamet 
li hemî welatên Îslamê rabû û li her derî bû şîn.“ 


Melik Nasir Dawid ferman da Şêx Şemsedîn ibn Cewzîyê ku li mizgeftê 
rûnê û giliyê tiştê hatiye serê Qudsê bike; ew rûnişt ku rojeke mezin bû û 
hinek ji qotinên wî ev bûn: “Ji Qudsa pîroz delegasyonên seredanê hatin bir- 
rîn, ey wehşeta micêwran, dê çiqas li van cihan serî ji wan re bên danîn, wê 
çiqas li van cihwaran rondik bêne rêtin? Bi Xwedê ger çavên wan bibin kanî 
jî têr nake û ger dilê wan ji kerba perçe jî bibe kar nake. Xwedê serxweşiyên 
Misilmanan ji wan re bigerîne xêr û qencî, aaxx şerma desthilatdarên bawer- 
mendan ku ji bo bûyerên weha derbirîn rêz dibin û dil ji kirîzan şeq dibin û 
kul û keser mezin dibin.” Dû re wî ev xwendin: 


„ Çavên min ji ber rondikan ji ser hev ranabin 
Çunkî ew bi girîna mîna ya li pey hev girtîne 


Ez stêrkên weke çirîskên agirê qirşikan ku 
Bi bablîsoka xweşbir ber bi hewa dikeve, dirêjim 


Bi hêviya ku lehîya stêran zêdeyiya 
Perengên ku di dil de pir bûne, vemirîne 


Yê razayî her li secdeya te domand bi hêviya 
Ku kerb û xemên bi ser Mizgefta Eqsayê 


Ya qedirbilind û bi ser welatê dosthezî û 
Nîyazxwaziyê ve hatî ji ser rabin 


êwa bo yekîtiya hi Î pêsitor n û teslîmkirina Qudsê û tesîra wê li ser raya giştî ya xelkê bnr. Ibn Esîr, b. n., 10/481; 
Ibn Wasil, b. n., 4/245-246; Eb ul-Fîda, Mı wteser, 2/240; Ebû Şame, Zey, r. 234; Sibt ibn Cewzî, b. n., 8/216; 
Dewadarî, b. n., 7/292-295; Henbelî, $a «l-Qilûb,ı. 3\2. 

Bi ser warê çerxan, yê wehyê û riya rast 


Bi ser şehîdgeha ebdal û cihgiran ve 


Bi ser sêlima mi racê û kevirê ku pê 
Ji kevirê ser erdê û tiştên wê hilkişiya 


Bi ser textê milkê Xwedê yê ser erdê berî 
Ku Erş û Kursiyê xwedî derece bibîne 


Bi ser qibleya pêşî ku ji hêlên cihê 


Di nimêja berîbûnê de berê xwe didanê 


Ku avakarê wê Dawidê destedar û kurê wî 
Suleymanê xwediyê desthilatê û payeyan 


Mizgefta Eqsayê ya hawîrdor pîroz, 
Stûnberz û şerefebilind paqij bike 


Piştî ku ji alemê re ji bo xêr, qencî, 


Çakî û nêzîkiyê hatibû pakkirin 


Ya ku her perîşanê emirber diçe heca wê 
Ji mezinê xwe re herdem secde dibe 


Ji nimêjê xalî û bêkesê ku wê bîne cih 
Bi ayet û sûreyên Quranê cilwergirtî ye 


Vala ji cismên ku bi perestinê dixelin 
Û ji hêlan ve ji tirsa zermihî ne 


Vala ji çavên ji ber girînê bi av 
0 ji dilên ji perwerdigarê xwe bi tirs 


Vala ji nalînên poşmanan ji yên ku 
Di pêşengiya kevnare de xwiya bû 


3o6 


Vala ji nimêjên arifên rebbê xwe 
Û ji tesbîhên wanên ber xizmetê 


Bila welat hemî li ser Qudsê bigirî 
Û xemgînî û kederê nîşan bide 


Bila ji ber xeman kincên hesinî li xwe ke 
Xişr û gerdeniyên ku pê jiyane dagire 


Ew dê jê di parastina rehmetê de bin 
Û dê bibin xwedî xerabtirîn hemandinê 


Dê Meke li ser bigirî ku xweha wê ye 
Û yê ku rastî Erefatê bê dê gazinan bike 


Dê başiya ku bi ser Qudsê ve hat bigirî 


U niştevanên wê yên di nav keviran de veşartî jî 


Tika ye ku Resûlê Xwedê ji Rebbê xwe 
Ji bo van kêmasiyan hêviya tedarikekê bike 


Hey hawar ji nedî ve çakûç li deriyê Îslamê ketiye 
Û xerabiya berîtî û şevhatiyê ji nişkê ve ye 


Wan rûmeta Selah bi xerabiya xwe wêran kir 


Bêşik şerefeke qedirbilind ya serbilindan bû 


Wan dengekî kêm xistibû û vê jî navûdengekî 
Ku bi xezayên wan ew mezin dêrabûn, anîbû 


Ma qey zaroyên Eyûb nizanin ku ew 
Bi xebatên xwe di serregirtî hatin jimartin 


Bêşik vegirtina Qudsê pertewa milkê wan bû 
Ma tu mêwe ku ne ji zuhreyan be heye 


3907 


Ewên ku bi min re şînoyî ne li ser wanên ku 
Xemgîn in bi deng ji xemên wan re digerînin 


Yekî malekê da yê xeze '”î wî jê re got 
Tengasiya tê de bixêrtirînê xêran e 


Medreseyên ayatan ji xwendinê vala man 
Û qonaxên wehyê bû çoleke xir û xalî 


Enbrûr ket Qudsê û dora Şamê jî pêçayî bû, Melik Kamil pê re qazîyê 
Nablusê Şemsedîn şandibû. Zimanê xelkê ji Melik Kamil re vebûbû û hemî 
serekên Îslamê lome jê dikirin ku Sahib Cemaledîn ibn Metrûh li ser vê yekê 
weha lêborîn jê dixwest û digot: 


Serekên dîn dibêjin; dînê Mihemed e 
Û hemî di dîtinê de dûrî Mihemed in 


Alayên nêzîkbûna kafiran li Qudsê ne, lê Rebbê 


wê qey dê wê biparêze çunkî ew qenctirîn mizgeft e 


Kesê ku ji min nameyek bigihê wan bila 
Weke bapîrê şêr şûrhilgir û şûrtûj be 


Hûn do êvarê bi mebest rûniştin 
Hûn ji sibehê ve hatine ber şîretê 


Ew hew bû mîna bizîjkekî ku destekî dît 
Ku nexweşiya ber mirinê lê peyda bûbû 


Lezgîniyeke pêwîst ew bi bal jêkirina 
Hinekî ve da, da derbasî destê din nebe 


Hinek tiştên ecêb ji Imparator çêbûn ku yek ji wan gava Imparator keşe- 
yekî li ber pêplûka tahtê rûniştî dît ku ji Frengan kaxezan distîne, ew mîna 
ku here jê hêvî bixwaze çû cem û ew kişand, terayî erdê kir û jê re got: “Ey 
beraz Siltan ziyareta vî cihî weke sedeqe/xêr daye me û tu tê de van karan 
dikî! Ger careke din ketina yekî ji we weha bibe ez dê wî bikujim.” 

Berpirsiyarê tahtê digot: “Gava li nivîsa ser kumbeta tahtê ya “Selahedîn 
ev beyta pîroz ji destê mişrikan paqij kiriye” nihêrî, bişirî û pirsî; ew mişrik 
kî ne?” Dû re ji berpirsiyaran re got: “Ev şibakên dora tahtê ji bo çi ne?” Wan 
got: “Bi şev çivîk dikevinê.” Wî got: “Xwedê ew daye berazan.” 


Dema bû wextê nimêja nîvro û ezanxwênan bang da, hingê kesên pê re 
yên xizmetkar û kole û çi mamosteyên Seqelîyê bin ku li ser derûdoran agah- 
darî didanê hemî rabûn nimêj kirin, çunkî ew Misilman bûn. 


Imparator yekî çûrik î bêmijang bû û herdu çavên wî hûrik bûn. 


Melik Kamil jî ferman li qazîyê Nablusê Qazî Şemsedîn kiribû ku gava 
Qudsê teslîmî Imparator bike ji miezin re jî bibêje da li ser mîzangehê azan 
nede, bila di hundirê heremê de bide. Lê belê Qazî jibîr kir ku ji miezin re 
bibêje û Ebdulkerîmê Miezin jî di wê şevê de wextê seherê derket û dest pê 
kir ayetên dijî Nesranîyan xwend, yên mîna “Tu zarokên Xwedê tunene, ew 
Îsayê kurê Meryem e.”*” û yên weha. Serê sibê gava roj hilat Qazî gazî 
Ebdulkerîmê ezanxwên kir û jê re got ku, Siltan weha xwestiye. Şeva din ya 
duyemîn bangxwên Ebdulkerîm derneket ser bangehê, lê gava bû sibe 
“1mparator gazî Qazî kir û jê pirsî: “Ey qazî ka ew zilamê ku spêdeya do derket 
ezangehê û ew peyv gotin.” Wî jê re got: “Siltan weha tewsiye kiriye.” 
Imparator jî got: “Ey Qazî, Siltan şaşî kiriye, ma hûn dê sirûd û dirûvên xwe, 
şerî "eta xwe û dînê xwe ji bo min biguherînin? Ma ger Melik Kamil bihata 
welatê min, min dikaribû ez lêdana zengilê betal bikim? Ellah Ellah, weha 
mekin, ev bila ya pêşî be ku hûn li cem min kêm dikin, lê dû re hûn dê zima- 
nê feqîr û hiqûqnasan li xwe vekin û bibin beniştê devê xelkê.” Piştre wî li 
micêwran, nêrevanan, bangxwênan, feqîran û berbirrên Heremê tibabekî pir 
[dîyarî] belav kir û heryek ji wan jî ji deh dînaran heya dînarekî da wan û ji 
du şevan pê ve li Qudsê raneza ku dû re çû Yafayê. 


Tê (di vê sala 626/1228'an) de Melik Kamil bi leşkerê xwe ve çû dora 
Şamê girt û Melik Eşref û Melik Mucahidê xwediyê Himsê jî pê re bûn. 
Melik Nasir xwe tê de parast û sûr tamîr kirin, sed çêkirin û di tengava çiya 
ya asê de, di Qesra Hecîyan de, di bazara reş ya simaqê de û di Şaxûrê”" de 


57 Sûretê Meryem (19), ayet 34-35. 
*% Ev ji deverên derkenarên Dimeşqê ne. Ibn Tuxreberdî, b. n., 6/226; Ebû Şame, Zey/, 234-235. 

xendeq kola û li ser sedan şervan bi cih kirin û lîstikbaz danîn. Melik Kamil 
çû ser sedan, koleyên Mi ezemî û leşkerê Şamê hatin û şerekî dijwar di nav 
wan de derket. Melik Kamil ew şikandin û wan ji ser sikran têk bir û baxçe 
şewitandin. Beredayî û betalan jî dest bi şikandina xaniyên merivan, birina 
daran, deriyan û paceyên wan kir, ew birin bajêr û ew bi pereyekî hindik firo- 
tin. Hesara Dimeşqê domand û bihayê zad lê hilkişiya heya bîst dirhemî, ta 
ku Melik Nasir fêm kir rewşa wî ber bi qelsiyê ve diçe û tu piştgirê wî jî nînin. 
Ew bêgav bû ku nameyekê ji apê xwe Melik Kamil re bişîne, rewşa xwe dîyar 
bike û bi raspêrî derket çû cem. Wî berê xwe dayê û ji dêla Şamê ve Kerek, 
Şewbek, Belqa, Selet/Selt, Quds, Xelîl, Nablus, Beysan, Xûr (Menzil 
Ribha/Rebha, Qeradil/Feradil/ Qerawil/Ferawil, Ke'ba/Ke`ber û 
Timurt)*% û hinek deverên ku têkevin cihên wan, danê. Wî jî Şamê di dest- 
pêka Şabanê de teslîm kir ku dema hesarê çar meh bû.“ 


Melik Eşref ji deverên Şamê û gera baxçe û bostanên wê û mayina li 
Neyreba wê [Şamê] hez dikir û wî û Melik Kamil jî li hev kiribûn ku dema 
Şamê vegire dê bide wî. Vêca dema vegirt ew dayê û Serxed, keleya wê û deve- 
rên wê da Ezedîn Aybegê Mi ezemî û birayê xwe Melik Ezîz jî danî ser wela- 
tên ku di destê wî de bûn û herweha Melik Salih Îsmaîl û Melik Mûxîs ibn 
Mûxîs jî weha kir. Melik Eşref jî hew Bajarê Şamê heya “Eqebeya Fîqê ji xwe 
re girt ne zêde û ji dêl ve Heran, Reha, Serê Kanîyê, Mûzir,''' Hemlîn,'? 
Sirûc û Reqayê da Melik Kamil. 


Melik Kamil çû li Selemîyê daket û dora Hemayê pêça heya ku ew ji 
Melik Nasir Qilîç Arslan ibn Melik Mensûr Mihemed sitand û da Melik 
Mizafer Tiqyedîn[ibn] Melik Mensûr ku Melik Kamil ew bi keça xwe re 


zewicandibû. 


Tê (di vê sala 626/1228'an) de Melik Mesûd Iqsîsê kurê Melik Kamil mir 
ku jixwe dema ew bi mirina Melik Mi ”ezem hisiyabû ji Yemenê berê xwe 
dabû Mekeyê da leşkerê bavê xwe hilîne û here Dimeşqê vegire û lê bimîne. 


*% Ev navên deveran ku di nav kevanokê de ne di destxetê de qenc nedihatin xwendin yan jî bi çend awayan tên 
xwendin û herweha di çavkanîyên din yên ser vê bûyerê de jî nînin ku meriv piştrast bike. Ji ber vê jî min ew bi 
alternatîfên cihê xwendin û xistin nav kevanekê. 

Ji bo agahên zêdetir li ser hesara Dimeşqê ji hêla Melik Kamil û Melik Eşref ve, bnr. Ibn Esîr, b. n., 10/482; Ibn‏ كله 
n., 13/94; Ebû Şame, Zey/, r. 234-235; Sibt‏ .حا Wasil, b. n., 4/252-253; Eb ul-Fîda, M#wfeser, 2/240-241; Ibn Kesîr,‏ 
Ibn Cewzî, b. n., 8/657-658.‏ 

5" Mûzir keleyek ji yên bajarê Mêrdînê ye. Ibn Esîr, e/-Kzzzi/, 11/94 

Hemlîn keleyek ji yên bajarê Mêrdînê ye. Ibn Esîr, e/-Kazzail, 11/94‏ ته 

Ew ku yekî zorba yî rikdar bû, dema kete Mekeyê felc lê ket, xem û keder 
ketin dilê wî û pê mir ku Melik Kamil bi mirina wî şa bû. 


Tê (di vê sala 626/1228an) de Siltan Celaledîn bi leşkerê xwe ve çû avêt 
ser Xelatê û hingê jî qasidê Ezedîn Aybegê cihgirê wê giha cem. Wî jê re xwe 
kêm dixist û xweş dikir û digot: “Bêguman Melik Eşref dema bi bêedebîya 
kirêt ya Hacib Elî hisiya ku li pêşberî welatê Siltan kiribû, pê aciz bû, ew ji 
ser kar avêt û li min ferman kir ku ez wî radest bikim; ew va ye di bîrê de girê- 
dayî ye û karûbarê Xelatê jî spartiye min û li min ferman kiriye ku ez rêz û 
resmiyê ji Siltan re bigirim û hikmê Siltan li ser Xelat û welatên wê be, leşke- 
rê wê jî li ber destê wî be û çi gava bivê di hawara wî de be. 


Siltan guh nedayê lê bersîveke nerênî jî neda, çarde mencenîq li ser Xelatê 
girêda û ew xist tengasiyê, zor da dorpêçanê û leşkerê ku lê bû bi xelkê wê ve 
jî şerekî dijwar pê re kir. Xela çêbû, qût û mûnet nema; dest bi xwarina mira- 
ran, goştê kûçik û psîkan kirin û çerm bi avê nerm dikirin, dixwarin û digel 
vê jî xwe radigirtin. Mîrek û serdarên ku lê diman ev bûn: Melik Mu'iz 
Mucîredîn Yaqûb,*” Melik Emced Tiqyedîn,*“ Mîr Hisamedîn Qeymerî,*'“ 
Mîr Ezedîn ibn Bedir,“ Mîr Esededîn ibn Ebdullahê Mihranî,*” Mîr 


^ 


Şemsedîn" û Nasirudînê Qeymurî,*” Elemudîn Sencer,*” komeke pir ji ser- 
dar û derûdorên wan û Pehlewan Îsmaîlê Îwanî”! bûn. 


*% Ew Melik Mu“îz Mucîredîn Yaqûb ibn Melik Adil Ebû Bekir ibn Eyûb ibn Şadî bû ku di sala 654/1256'an de 
wefat kiribû. Ibn Kesîr, b. n., 13/147; Ibn Cewzî, Zeyl, 1/37; Henbelî, $f/a «l-Qilûb, r. 326. 
كله‎ Emced Ebas Tiqyedîn ibn Melik Adil Ebû Bekir ibn Eyûb ibn Şadî bû ku di sala 669/1270”'yî de wefat kiribû. 
Sibt ibn Cewzî, Mfr ' at, 2/460; Ibn Kesîr, b. n., 13/195; Henbelî, $? #l-Qilûb, r. 327. 
كه‎ Mîr Hisamedînê Qeymûrî ji Kurdên keleya Qeymûrê bû ku dikeve çiyayên bakurê Mûsilê û mîna gelek mîrekên 
Qeymûrîyan ew jî yek ji serdarên Eyûbîyan bû û dû re bûbû mezintirîn serdarê Melik Salih Necmedîn Eyûb. Ew 
di sala 648/1250'î de di cenga navbera Eyûbîyên Şamê û Memlûkîyên Misrê ya navbera Xeşba û Ebaseyê de bi 
birayê xwe Dîyaedîn Qeymûrî û hinek mîrekên Kurdan yên din ve hatibû kuştin. Ev bûyera kuştina wan jî di cenga 
navbera hevalbendên Eyûbîyan û Ezedîn Aybegê serdarê kolemenên Melik Salih ku piştî wefata wî, bi dekekê kurê 
wî Tûranşah jî kuştibû û dest danîbû ser Misrê, de ji bo sitandina Misrê jê û ji Memlûkîyan û vegerandina wê li 
Eyûbîyan, qewimî bû. Ebû Şame, Zey/, r. 286; Hesneyanî, b. n., r. 211. 
كله‎ Ji bo Mîr Ezedîn Ibn Bedirê Himeydî ku yek ji serdarên mêrxas î bi rûmet yê Melik Eşref bû. Bnr. li jor, r. 249, jêrenot 645. 
57 Mîr Esededîn ibn Ebdullahê Mihranî mîrekî ji eşîra Mihranîyên Kurdên herêma Hekarîya bû. Boris James,b. n. r. 44 
قله‎ Mîr Şemsedîn Qeymurî jî yek ji serdar û mîrekên malbata Qeymûrîyên Kurd bûn ku di ber xizmeta Melik Salih 
Necmedîn Eyûb de bûn. Di dema kuştina Turanşahê kurê Melik Salih de van mîrekên Qeymûrî piştgirî nedanê û 
li dijî kuştina wî derneketin, lê digel vê jî piştre ew ji hêlawan Memlûkên ku bêbextî bi kurê xwedîyê xwe re kiribûn 
ve hatin desteserkirin. Dewadarî, b. n., 7/383; Hesneyanî, b. n., r 186, 213. 
*'? Ew Mîr Nasirudîn Hiseynê Qeymerî (600-669/1197-1274) bû ku mezintirîn û qedirgirantirîn serdarê dema 
xwe bû û xwedî gotin û biryara tam bû, herweha ew yekî mêrxas, camêr, dadmend û serek bû. ` Izet Silêman Hiseyn, 
b. n., ji Yûnînî, Zey/a Mirat uz-Zemanê, 2/366. 
ه٠‎ Ew Elemudîn Sencer Helebîyê Tirk bû ku cihgirê Melik Mizafer Qutizê Tirkmen yê Dimeşqî bû, dema Qutiz 
hatibû kuştin xwestibû ku dest deyne ser û wê ji xwe re arinzî bike, lê dû re ji Şamê reviyabû Ba`albekê, li wê derê 
hatibû girtin û şandibûn Misrê. Ebû Şame, Zey/, r. 321, 324. 
ل‎ Min li ser serdar Pehlewan Îsmaîlê Îwanî tu agahdarî peyda nekir. 

Gava dorpêçan dirêj bû, qûtê wan jî nema û ji alîkariya Melik Eşref bêh- 
êvî bûn hingê Pehlewan Îwanî hevalê xwe bi şev şand û ji Siltan ji bo dîyar- 
kirina mîrgehekê li Azerbaycanê sozek xwest da Xelatê teslîmî wî bike û wî 
jî Selmas û çend cewlik danê û jê re sond xwar. Qasid zivirî û biryar hat girtin 
û merivan xwe ji hemî cenga bi wan re bi çek kir, zor danê û xebitîn, lê tu tişt 
bi dest nexistin ku hingê Îsmaîl bi şev werîs berdan û ala û peyade heya serê 
sibê hilkişiyan. Siltan di tîra mencenîqan de êrîşî neqebê kir lê leşkerê Xelatê 
yê mayî şerekî dijwar kir ta ku wan derxistin, bes dema li birc û sûran nihêrîn 
dîtin ku ew bi alayên Siltan û Xwarizmîyan dagirtî ne. Êrîşê ji dervayê bajêr 
û ji ser sûran ve domand heya ku ew şikiyan û reviyan û serdar hemî hatin 
dîlgirtin. Mîr Ezedîn Aybegê Eşrefî,*? Mucîredîn û Tiqyedîn û yên bi wan re 
di keleyê de xwe asê kirin, lê Xwarizmîyan sê şev û sê rojan Xelatê talan kir 
û xezîneyên xelkê wê derxistin, ew veşartin û komeke mezin di bin wan 
gunehan de mirin.” 


Mucîredîn û T'iqyedîn ji keleyê hatin xwar û ji bo xwe û Ezedîn hêviya 
ewleyiyê kirin, wî ewleyî da wan û ew çûne cem, lê ji bo kêmxistinê nehişt ku 
Ezedîn here destê wî. Mucîredîn û Tiqyedîn li ser sifrê rûdiniştin û amade 
dibûn ku Siltan jî ji xayintiya wan re rûmet digirt, lê Ezedîn Aybeg rawesti- 
yayî bû. Hinek Tirkên ku aliyê Ezedîn Aybeg digirtin, gotin: “Evên han jî di 
ber fermana wî û xizmeta wî de bûn.” Siltan got: “Ev arezuya xwediyê wê bû 
ku hikmê wî li ser birayên wî hebû, lê vîna min tê de tunebû û hertişt vedi- 
gere ser eslê xwe.” Ew her di xizmetê de man heya ku peyamhinêrê Dîwanê 
hat û mehderiya wan kir ku hingê Mucîredîn û Tiqyedîn hatin berdan û 
Tiqyedîn çû Bexdayê û [Mucîredîn jî] vegeriya Şamê. 


*% Mîr Ezedîn Aybegê Eşrefî ustaddarê Melik Eşref bû ku piştî serîhildana Şehabedîn Xazî wî li Xelatê ew danîbû 
cem Hacib Elî da wê çêtir biparêze. Bnr. li jor r. 281-82. 

3 Ji bo agahên zêde li ser bêbextiya ku di nav Xelatê de pêk hat û têkoşîna lehengî ya xîretkêşiya Eyûbîyan ku bi 
xelkê Xelatê re nîşan da û bêtaqetiya di bin dorpêçanê de ji ber şerê dijwar û birçîman û bêçarîya ber dirêjîya hesarê 
û bêwijdaniya Celaledîn bi xelkê wê re, bnr. İbn Esîr, b. n., 10/484-485; Ebû Şame, Zey/, 240-241; Ibn Wasil, b. 
n., 4/264, 280-281; Eb ul-Fîda, Mfeser, 2/245. 

Sala Şeşsed û Bîst û Heftan (627/1229) 


a“ ا‎ bi 


Tê (di vê sala 627/1229”an) de Melik Kamil berê xwe da Heranê û welatê 
rojhilat teslîmî Tewaşî*“ Şemsedîn Sewab kir. 


Tê (di vê sala 627/1229'an) de Melik Eşref birayê xwe Melik Salih Îsmaîl 
bi leşkerê xwe ve şand ser Melik Emced û ew di keleya 82 albekê de xist hesa- 
rê, mencenîqên mexribî li ser giradan û ew xistin tengasiyê ta ku komek li ser 
hesarê hatin kuştin. Melik Emced şerekî mezin pê re kir ta ku Sefîyedîn ibn 
Merzûq kete navbera wan, li ser vê li hev hatin ku Cebhu z-Zebdanîyê“” 
bidinê û ew jî ji Ba albekê dakeve û li xaniyê xwe yê bi navê Dar es-Seُ adetê 
rûnê ku li cem Derîyê Nesr bû. 


Tê (di vê sala 627/1229'an) de xwediyê Rûmê ji Melik Eşref re xeber şand 
û jê re got: “Tu dizanî ku Celaledîn çûye avêtiye ser Xelatê, ew vegirtiye, 
rûmeta we şikandiye, welatê te wêran kiriye û serdarên te kuştine, ji ber vê jî 
ger tu bêyî cem min dê sipah û gencîneyên. min li ber destê te û di oxira te de 
bin.” Ew bi Melik Kamil şêwirî û wî jî heman tiştî jê re destnîşan kir û leşkerê 
xwe bi Şemsedîn Sewab Tewaşî re, leşkerê rojhilat û Melik Cewadê biraziyê 
xwe jî şand cem [Melik Eşref] û wî bi xwe ku hingê li Reqeyê bû, li Firatê xist 
da here Misrê. 


Melik Eşref bi heftsed siwarên hevalbendên xwe ve çû Heranê, lê ma û ji 
leşkerê xwe yê Şamê re nivîsî, gazî wan kir û ji yê Helebê, Mûsilê û Cezîreyê 
re jî xeber şand û ji her hêlê ve jê re leşker civiya. Ew ber bi Rûmê ve bi rê ket 
ku pê re jî ji pêşengan birayê wî Şehabedîn Xazîyê xwediyê Meyafarqînê, 
birayê wî Melik Ezîz Osmanê xwediyê Banyasê, birayê wî Melik Hafizê xwe- 
diyê keleya Ce berê, Melik Cewadê biraziyê wî, Şemsedîn Sewabê Adilî, 


N TEW xizmetkarên sarayê yê nêzîkî siltan bûn ku ji wan re ustaddar jî dihat gotin. Qelqeşendî, b. n., 5/456 
كه‎ Bostanên derkenarên Dimeşqê ne. Nesewî, b. n., r. 221 

Melik Mensûrê ibn Mucahidê xwediyê Himsê û sipaha Helebê hebûn ku 
pêşengê wê jî Mîr Ezedînê kurê Micelayê Hekarî bû. Melik Eşref bi xwediyê 
Rûmê re civiya, ew çû pêşiya wî û qedrê wî girt, jê û ji melik û serdarên pê re 
gelek pêşkêşî û cihûwar [kon û xargehên lê mayinê?] şandin. Melik Eşref û 
birayên xwe çûne cem xweha xwe jina Siltan Elaedîn û li cem wê civiyan ku 
ew jî bi hatina wan şa bû. 


Siltan Elaedîn ji Melik Eşref û birayên wî re xeber şand û ji wan xwest ku 
pê re li meydanê ji bo hevnêzîkayiyê bi gogê/poloyê bilîzin. Ew amade bûn û 
dest bi lîstikê kirin, [di nav listikê de] Siltan Elaedîn bi kaşûyê/çewganê xwe 
li gogê da, ew ji dest wî ket û Melik Eşref bi lez peya bû çû rahiştê ew miz da 
û dayê, lê Siltan Elaedîn jê re peya nebû ku vê yekê şopa xwe li ser wan hişt û 
texmîn kirin ku dê li ser Melik Eşref jî şopa xwe hiştibe. Lê belê Melik Eşref 
bi xwe digel mezinatiya xwe ya bi rûmet, payedariya xwe ya bilind, welat û 
desthilata malbata xwe ya pir î xurt dêsa ew pir nefspiçûk bû, çawa ku jixwe 
Eyûbî hemî jî di welatên xwe de ne weke qralên Rûmê û şahên Ecem zordar 
û nefsmezin bûn. 


Dema ew ji lîstika Çewkanê/Çoganê vala bûn, Siltan Elaedîn zîyafetek li 
darxist û Melik Eşref û melikên din vexwend ser û dema civat temam bû jî 
Siltan Elaedîn pekiya pêş Melik Eşref, erda ber destê wî ramîsa û got: “Ey 
Xwendkar, ez ne nezanê bi wê qenciya mezinê xwe me ku gava li meydanê 
peyabû û çewganê da koleyê xwe. Bêguman li wê derê sîxurên qralên Rûmê, 
yên kafiran, yên xeraban, yên Xwarizmşah û melikên din yên Tataran 
hebûn. Ji xwe min jî xuyê mewlayê xwe yê qenc dizanî ku ew dê li ser [kirina] 
koleyê xwe raneweste û lê negire; herweha ez dizanim ku Siltan bi vê yekê 
zor li min kir û rûmeteke bilind da min ku Xwedê şanê te jî bilind bike. 
Melikên Eyûbîyan yên amede ev yek ecibandin û baweriya ku ew xwe li ser 


Melik Eşref mezin dike, ji dilê wan derker. 


Heçî Siltan Celaledîn e, ew çû Menazgirê/ Melazgirê““ da wê têxe hesarê, 
Riknedîn Cîhanşah ibn Tuxrilê xwediyê Erzena Rûmê giha cem siltan û wî 
bi hevkariya navbera xwediyê Rûmê û Melik Eşref hisand. Wî gihîştina 
Melik Eşref ya cem xwediyê Rûmê jê re gilî kir û da zanîn ku ew dê di nêzîk 
de herin wî. Siltan bi avêtina tîrên sor ku li cem wan nîşana seferê bû, karû- 
barê leşker xist ber berpirsiyariya hêzên Çawîşî û Pehlewanî û fermana kom- 
bûnê li wan kir. 
be Menaztird/ Mena Mela navçeyeke navdar e di navbera Xelat û welatê Romê yê hingê de ku [diket] ber 
sînorê Ermenistana [hingê]. Yaqût, b. n., 5/202. 

Ew ber bi Xertebirtê/Xarpûtê ve çûn, li wê derê li benda kombûna leşker 
man, ew bi nexweşîneke dijwar ket û kete nav livînan û ji jiyanê bêhêvî bû. 
Di wê demê de nameyên Riknedînê xwediyê Erzena Rûmê (Erzeromê) jî 
dihatin ku wî ji tevgera herdu sipahan agahdar dikir û ew teşwîqî ser lebtê 
dikir. Îcar [heya] gava ku êşa wî hinekî sivik bû leşkerê Rûm û Şamê jî civi- 
yabû û Melik Eşref ew bi rêَkûpêktirîn rêzbendiyê amade kiribûn. 


Lê Celaledîn bi xwe leşkerê Îraqê û Şeref Melik li ser 
Menazgirê/Melazgirê hişt bi kêmasî ji bo girîngiya: 


Gava cidîtiya meriv di karekî de berpê be 
Hingê tişt ji meriv re ji her hêlê ve pêk tên 


Ger cîhana wî pişta xwe bidê jî di feryada wî 
Ya hawarxwestinê de li cem wî lêborîn heye 


827 


Ew çû û qonax tewandin û li Basîcmanê*” rastî leşkerê Erzincanê hat, leş- 


kerê Celaledîn ew şikandin û vê yekê tirseke mezin xist dilê leşkerê Rûmê. 


٠ Di bîst û pêncê remezanê de sîxur gihîştin û gotin ku Siltan Celaledîn 
sibeya înê dê li cem we be. Melik Eşref telpên pêşeng rêz kir, piştî wan yên 
Ereb, dû re jî Melik Mensûrê kurê xwediyê Himsê, piştî wan jî leşkerê 
Helebê ku pêşkêşê wan Ezedîn ibn Micela bû, dû re Tewaşî Şemsedîn Sewab 
bû, piştî wî jî Melik Cewad ibn Memdûd bû, piştî wî jî Melik Ezîz Osman 
bû, piştî wî jî Melik Mizafer Şehabedîn Xazî bû û piştî wî jî telpên Melik 
Eşref û hêza dora wî û koleyên wî digel alîkar û mêrxasên pê re dihatin. 


Leşkerê Rûmê jî bi Siltan Elaedîn re bû ku pêşengên xwe û telpên xwe rêz 
kiribû; pêşhêzên leşkerê Xwarizmî bi pêş ketin heya ku di navbera wan de 
çiyayek ma û li kêlaka wî jî newaleke mezin hebû. Di sibeya şemiyê de 
Celaledîn newal derbas kir û derket serê çiya û rawestiya ku hingê roj jî dabû 
ser telpên leşkerê Şamî û ew jî zirx û mixfer li ber wan bûn û cilên ser hespên 
wan jî berkestiwanên** zerkeşî bûn û tewariq (mertalên mezin î dirêj) bi des- 
tên wan bûn ku vê jî ew şaşmayî hiştin, ya rastî pir aciz kir û got: “Ev leşke- 


%7 Basicman cihekî navbera Mêlazgir û Xelatê ye. Ibn Wasil, b. n., 4/190 
*% Berkestiwan yan jî berika ustuwan, cileke weke berikekê ye ku davêjin ser hespan û ji stuyê wan heya gewdê wan 
tev digire da di cengê de wan ji derbên rim, tîr û şûran biparêze. Bnr. Dewadarî, Kezaz, 7/179, not 1. 

rekî weha ye ku çiya nikarin wî bilivînin.” Mebest jê leşkerê Melik Eşref û yê 
Şamê bûn. Melik Eşref jî hêdî hêdî dimeşiya û telpên wî jî weke tîra devê şeh 
siwar ji siwarî cuda nedibû, diherikîn û ew jî li ser wan digeriya, nav di wan 
dida û pesnê wan dida. 


Şer dest pê kir û bi qasî deh hezar Xwarizmî çûne wan û nêzî [leşkerê] 
Şamî bûn û reşandin wan, lê wan bi mertalan rûyê xwe veşart û bê ku aciz 
bibin li meşa xwe ya hêdî domandin. Dû re hêza Xwarizmîyan ya çepê bi pêş 
ket û ya rastê jî ji ser girekî wê xwiya bû, Şemsedîn Sewab derket pêş, rim avêt 
Xwarizmîyan û Şamî zivirîn cihê xwe. 


Dû re Xwarizmî bi êrîşeke pir mezin bi qasî pazde hezar siwarî ve çûne 
wan ta ku erd ji ber wan lerizî, lê Şamîyan jî bêacizî li çûna xwe domand. 
Wan tîr reşandin ser wan lê mijeke dijwar derket, Melik Eşref çû ser wan û 
li pey hev êrîş birin ta ku Xwarizmîyan xwe ranegirt û bi paş ve vekişiyan. 
Şamîyan bi lêdan û derbên riman dan ser pişta wan ta ku pirên wan avêtin 
newalê, li ser hev ew kuştin û dîl girtin. Têkçûnê xwiya kir û talankariyê da 
pey ku riman jî mebesta xwe dianî cih û şûran jî kelawaca xwe di çoleke ku 
zanîn pê neketibû, nig û piyên dawaran tê re neçûbûn û ji dema kevnare ve 
arezûyê xwe bi bal ve nedabû, sar dikir. T'a ku roja esîl ber bi ava ve xwar bû 
û destûra çûna ava wergirt, hinek ji wan ji germa cenga telpan ketin qelîşte- 
kan û têkçûna T'irkan ji ber şûrên Ereban [xwiya bû ]. Elxî Xan, Etles Melik 
û hejmareke pir ji xan û giregiran hatin dîl girtin ku xwediyê Rûmê fermana 
birrîna stuyên wan da, lê Melik Eşref mehderiya wan kir û xwediyê Erzena 


Rûmê jî hat dîlgirtin. 


Melik Eşref xwest here Xelatê; xwediyê Rûmê jî jê û ji bira, pêşeng û ser- 
darên wî re mal, hesp, diyarî û xelatên ku bihayên wan du milyon dînar bû, 
şandin. Xwediyê Rûmê vegeriya welatê xwe, Melik Eşref çû Xelatê, 
Celaledîn jî çû Ercîşê û pê re jî jina Melik Eşref û Mucîredîn û Tiqyedînê 
birayê Melik Eşref hebûn.*” Melik Eşref da pey Celaledîn lê wî xwe jê dûr 
xist û ji hev re name û qasid şandin û li hev hatin ku Melik Eşref di destpêka 
Rebîelaxera sala şeşsed û bîst û heştan (628/1230) de zivirî Şamê. Dû re 
Celaledîn jî çû Azerbaycanê ku qasidê Melik Eşref yê ku dişand cem 
Celaledîn Şemsedîn Xasbegê kurê xwediyê Tikrîtê Mihmandarê Eşref bû, 


ew yekî zana yî hêjayî û şair bû. 


%% Li jor derbas bû ku li ser mehderiya Xelîfe Celaledîn ew berdabûn û yek ji van çûbû Şamê û yek jî Bexdayê. Bnr. 
li jor paragrafa paşî ya bûyerên sala 626/1228'an. 

Sala Şeşsed û Bîst û Heştan (628/1230) 


فيوجصناحيبة 


Tê (di vê sala 628/1230'yî) de Melik Emced Mecdedîn Behramşah ibn 
Ezedîn Feruxşah ibn Şahinşah ibn Eyûbê xwediyê Ba'albekê hat kuştin. 
[Sedem jî] dizîna qolanê hewqel/hokke û diwêta wî ya bi bihayê dused dîna- 
rî bû ku ew guman ji koleyekî xwe dikir. [Dû re wî] koleyê diz girtibû û ew 
di kozikekî saraya xwe de ku li pişt oda wî ya xebatê bû, hepis kiribû û gef lê 
xwaribûn ku dê destê wî jê bike û wî daleqîne. Di roja çarşema dozdeyê 
Şewalê de ew mîna hercar [li oda xwe] rûnişt û kozikê ku kole tê de girtibû 
jî li pişt wî bû û li cem wî jî Şerîf Ebasê biraziyê Beha û Ibn Fehdê remildar 
yê cihû hebûn. Ibn Fehd usturlap ([stêrpîv]*” di dest de jê re got: “Ey mezinê 
min vê gavê tu di wextê xweş de yî lê piştî wê çi ye? Ger tu li ser karê cîhanê 
bilivî tu dê bi dest bixînî.” Di wê gavê de koleyê di kozikê de girtî ji cihê xwe 
pekiya û rahişt şûrê Melik Emced û pê lê da û milê wî xist ku hingê Emced jî 
digot: “Na ya Mabûn.” Dû re derbeke din li noqa wî da û bi carekê hilkişiya 
ser xanî, kole jî li dû wî bûn, wî xwe ji ser xanî avêt, li ser kevirê bendê ket û 
mir, koleyan jî ew parî parî kir. 


Emced bi xwe li ser kêlîka xwe ya jiyanê ya dawî bû û hezkirê stranên 
Şems ul-Muxnîyeya navdarê bi Sewdayê bû ku wa rojan dest jê berdabû. 
Gava bi bûyerê hisiya bi girî kete hundir û kincên xwe jî qetand, gava Emced 
ew dît hima ji ber xwe ve ev riste honan: 


Ez li benda xeyda wê bûm ku dê lome li min bike 
Ne xeyda wê pir bû û ne jî belaَwelayiya wê hat hev 


Dema bi mirinê hisiya dilovanî li min kir 
Ku dilovaniya wê li cem min kar dike 


3 Usturlap alavê pîvana dûrîya navbera Stêrkan e, bnr. Mewlûd Sari, Mewayid, ferþenga Erebî-Tirkî, beşa herfa 
elîfê, 

Ew hat û benda mirinê di nabera min û wê عل‎ 


Ew hat hevgîhanê dema ku hevgîhan fêde nake 


Ew mir û di goristana bavê xwe de li hêla bakur hat veşartin ku yekî hêja, 
mêrxas, camêr û pesindayî bû û rewanbêj û şair bû ku dîwaneke wî ya hon- 
raweyê ya xweş heye. 


Heçî Siltan Celaledîn Xwarizmşah piştî şikestinê berê xwe da Tebrêzê ku 
Xwarizmî jî jê veqetiyabûn û li welatan belav bûbûn, dema nûçeya şikestina 
wî gihabû her civat û gazîyan. Ew hê qenc li Tebrêzê ranewestiyabû ku xebe- 
ra xerab ya hatina Tataran gihayê, Şemsedîn Xasbegê xwediyê Tikrîtê xatir 
jê xwest û ew bi Mucîredîn Yaqûbê kurê Melik Adil re çû qesta Mûqanê kir 
da leşker bide hev, lê ka? Berê ew neyarê wî yê mîna deryaya pêldayî ketibû 
pêşiya wî ku di rê de ew bi Mucîredîn re diaxivî lê gava bi tenê dima stêrk ji 
çavên wî diherikîn ji ber ku zanîbû jê re ne alîkar û ne jî piştgir hebûn. 


Dema gihîşt Mûqanê pehlewan şandin cem xan û pêşengan û bi hatina 
dijminê ... hisandin û ew tirsandin. Wî ji mêrxasên xwe yên ku bawerî bi wan 
dianî pêşhêzek şand da wî ji rewşa neyarê ... agahdar bikin, lê sistayî li nik 
wan çêbûbû û Siltan jî li Mûqanê bi ravê ve mijûl bû ku leşkerê wî jî li dor 
hezar kesî ji mêrxasên wî bûn. Ew daket ser keleya Şêrkebûtê*' ku di dema 
hatina Tataran ya pêşî de wêran bûbû, lê Şeref Melik ew ava kiribû. Ew wê 
şevê lê raza û hew pê hisiya ku neyar rê li ser girtine; ew siwar bû, bi şev çû û 
hevalên wî û xanên dostên wî jê cihê bûn. 


Heya hingê jî Mucîredîn pê re bû ku jê re pêşniyaz kir û got: “Baştir e em 
herin cem Melik Eşref û em wî bi hatina neyar ya ser welat bihisînin û dîyar 
bikin ku ji bilî mildan û hevgirtina li dijî neyar tu tişt nemaye; heyhat ma qey 
kesî dilxweş heye ku hilkişe jor û texmîn bike ku ev cudabûn e?” Dû re dema 
wî ji Mucîredîn xatir xwest di dilê xwe de bi zimanê biyanî gotinek got ku 
maneya wê ev bû: “Serkeftina min bi rovîyekî ku bi lepên xwe ez birîndar 
kirime û hawarxwestina min ji baskekî ku bi destê wî hatime birrîn û li hem- 
ber pêşengên wî rêz bûme.” Mucîredîn jê veqetiya û Mu'”înedînê Qûmî jî 
hevaltiya wî kir û ew ber bi Şamê ve bi rê ketin. 


*" Şêrkebût Keleyek bû ku li ser girekî Mûqanê hatibû avakirin û li dora wê jî xendeqeke kûr î fireh hebû ku ava 
bajêr jê derdiket û meriv hew bi pireke seyar ku dihat danîn û rakirin karibû lê derbas bibe. Nesewî, b. n., r. 353 

Siltan li Mahanê** ma, dû re xeber jê re hat ku Tatar planê çûna ser dikin, 
rabû qesta Aranê** kir, dema nêzîkî Hîzanê*“ bû lê daket û çend rojan lê ma. 
Dema Obaşê Genceyê Xwarizmîyên ku lê bûn, kuştin, bi aşkereyî xerabî 
kirin û rika xwe dîyar kirin, hingê wî Xan Birdî şand cem wan da ferman 
bike ku ew beremir bin, xwe ji dijîtiyê dûr bikin û sozê qenciyê jî da wan, lê 
ew ji dijberiyê venegeriyan û însaf nekirin. 


Siltan giha wê derê, li bostanên wê daket û qasid jî di nav wan de çû û hat, 
lê ew ji serîhildana ku dikirin venegeriyan û obaşê wan derket û bi tîran li 
konê Siltan da. Siltan siwar bû û kesên pê re ajote ser wan ku mîna pez ew 
diketin û di xwîna xwe de digevizîn û siltan bi yên têkçûyî re kete bajêr û fer- 
man li mezinên wê kir da yên sedemên vê rikê û vê xerabiyê bînin cem. Wan 
sih kes destnîşan kir ku ew anîn û li deriyê qesrê serê wan jê kir û Siltan jî li 
pey rewşa qasidê xwe bû ku hewara wî biribû bal Melik Eşref li pêşberî dij- 


minê ... . 


Jê re bersiv hat ku digot: “Ew bi xwe ber bi welatê Misrê ve diçe da walî 
bigire, bi lez amade bike” û rewş jî mîna ku li jêr e, hatiye gotin: 


„ Ew sozên xwiya ku mîna leylana çolê ye 
Ji rojekê heya rojekê û ji mehekê heya heyvekê 


Neyar qesta Siltan kir û wî şev û roja xwe kir yek û çû heya giha Amedê, 
Elemedîn bi qamîşê şekir qasidek ji hêla Melik Mesûd ve ji bo beremriyê der- 
xist pêşiya wî ku çûna Rûmê pê xweş dikir û dilê wî dibijand vegirtina wê. 
Siltan meyla xwe da gotin û dest ji mebesta xwe ya çûna Îsfehanê berda. Ew 
wê şevê li Amedê razan, vexwarin, serxweş bûn û bi xwe ve nehatin heya ku 
nefxa Sûrê lê da û ji goran hatin şandin. Di wê şevê de yekî Tirkmen hat cem 
û jê re got: “Min di xaniyê ku do tu tê de bûyî leşkerên ku cilûbergên wan ne 
mîna bûn yên leşkerê te dît.” Wî ew derewîn derxist û got: “Ev dekek e ji 
kesên ku naxwazin em dakevin vî welatî.” û ew heya berdestê sibehê serxweş 
raza. Spêdeyê Tataran dora wî û leşkerên wî girtibûn, destê xerabiyê xistibûn 
navçeyan, koma wan li hawîrdoran belav bûbû, bi telpan dora xargeha wî 
pêçabûn û ew jî serxweş di xewê de mabûn. 

E Malte عورا‎ Kermanê ye ku kez wan du qonax in. Yaqût, b. n., 5/57 
ذه‎ Aran/Eran eyaleteke fireh ku gelek herêm û bajarên mîna Gence, Beyleqan û yên din digire nav xwe û çemê 


Arasê wê ji Azerbaycanê vediqetîne. Yaqût, b. n., 1/164 
ف‎ Hîzan navçeyeke nêzîkî Sêrtê ye. Yaqût, b. n., 2/380. Ev ne Hîzana ser Bedlîsê ye. 

Di wê demê عل‎ Erexan bi heval û alayên wî ve gihîştê û êrîşî wan kir, wan 
ji ber xargehê derxist û hinek mêrxasên wî ketin xargehê, wan bi destê Siltan 
girt û ew bi taqîyeke spî derxist, li hespê siwar kir û ew bir, lê dema Erexan 
dît ku telpên Tataran ketine pey wî û jidil diçinê, wî ferman kir ku leşkerê pê 
re jê veqete da ew bidin pey komê pir û ew bi tena serê xwe xelas bibe. Lê belê 
wî di vê yekê de şaşî kir, çunkî dema Erxan jê veqetiya hêzeke zahf ji giregirên 
Xwarizmîyan da pey wî û gava ew giha Erbîlê/Hewlêrê çar hezar siwar pê re 
bûn. Melik Mi ezem Mizaferedîn pêşwaziya wî kir, qencî pê re kir û dû re 
ew çû Îsfehanê û demekê ew vegirt. 


Lê Siltan bi xwe telpa dijmin da pey û ji ber ku hespê wî esîl bû wan eseyî 
kir ku ew. Siltan e û bi qasî pazde kesên Tatarî li pey wî rêz bûn, ew li wan 
zivirî, du kes ji wan kuştin û ew jî hilkişiya çiyê. 


Kurdan ew rê diparast û dema ew li wê derê dît, wan ew girt û şêland/tazî 
kir û gava xwestin wî bikujin hingê wî ji mezinê wan re bi nihênî got: “Ez 
Siltan im, tu lez meke; ji te re çêtir e ger tu min bibî cem Melik Mizafer 
Şehabedîn, yan jî ger tu min bibî cihekî welatê min û bivêyê tu dê bibî mîr.” 
Zilam xwest ku wî bibe bigihîne welatê wî, rabû ew bir cem eşîra xwe, ew li 
cem jina xwe hişt û ew bi xwe çû çiya da hespê wî bîne. 


Îcar gava zilam winda bû yekî Kurd ku serrimek bi destê wî bû, ji nedî ve 
hat û ji pîrekê re got: “Ev Xwarizmî kê ye? Ji bo çi hûn wî nakujin?” Wê got: 
“Tu rê tê de nîne, mêrê min ewleyî dayê û ew naskiriye ku Siltan e.” Yê Kurd 
got: “Çawa hûn siltaniya wî rast didêrînin, wî li Xelatê birayekî min ku jê 
çêtir bû, kuşt û bi serrima xwe derbek lê da ku ya duyemîn ne pêwîst bû û ew 
gihand refên miriyan. Wî di hilatina rojê de alaya dîn pê daxist û avahiya 
Îslamê hedimand; çi ecêb e ku mirina şêrê serdest bi destê rovî be. 


Piştî demekê Melik Mizafer meriv şandin wî çiyayî û rextên/selbên Siltan 
hespê ku di bin de bû, zîn, şûr û mişûr û pêşeniya ku li ser porê xwe girêdida, 
da hev. Dema ku ew hazir kirin mêrxasên wî yên pê re hemî peymayên wî nas 
kirin ku wî merivî şandin hestiyên wî dan anîn û ew xistin gorê. Bi rastî wî 
Kurdê gunehkar xirabiyeke mezin kiribû. 

Behsa binek xuy û exlaqê wî 


Ew Tirkekî esmer î kin bû ku bi Tirkî û Farisî tev xeberdida û mêrxasekî 
şêrane û egîdekî milahîm bû ku nehêrsok û neçêrçêrokî û sergiran bû, ew 
zêde nediaxivî û pir nedikeniya, hew dibişirî. Wî herdem dadmendî hildibi- 
jart, lê ew rastî wextekî bi xirecir û bi xerabî hat ku tê de bi ser ket. Wî hez 
dikir ku xelkê wî di firehiyê de bijî ger ku ne di dema fitretê [dema xerab ya 
navbera du peryodan] de bihata ser hikim ku [ji ber wê demê jî] ew hêrsokî 
dikir. 


Wî ji destpêka derketina xwe ve ji Hindê ji Xelîfe re dinivîsî, lê dijberî [ya 
navbera wan û Xelîfe] jî li ser rêz û benda bavê wî rû dida ku xizmetkarê ser- 
nerm yê Menkbertî, kurê Siltan Sencer bû. Dema xelata siltaniyê çawa me 
got, lê hat kirin jê re “koleyê wî” hat nivîsîn û xitaba wî jî ev bû: “Serwerê 
Mezinê me Serdarê Bawermendan, Pêşewayê Misilmanan, Xelîfeyê 
Pêxemberê Xwedayê Cîhanê, Pêşewayê Rojhilat û Rojava, Payeberzê 
Zirweya Bilind ji [nesla] Luey ibn Xalib.” 


Wî ji bo Elaedîn Keyqubad û melikên Misrê û Şamê hemiyan navê xwe, 
yê bavê xwe û bi bernavê siltaniyê dinivîsî, lê wî tiştekî adetî mîna ku desthi- 
latdarên din dinivîsîn; xizmetkarê te, yan dostê te, yan jî birayê te, li binê 
nameya xwe nedinivîsî, ku nîşana ser mohr û îmza wî jî ev bû: “Serkeftin hew 
ji Xwedê ye.” Gava ji Bedredînê xwediyê Mûsilê û yên mîna wî re dinivîsî ev 
nîşan bi çêtirîn destnivîsê lê dikir ku xameya nîşanê jî dikir dû şeq da qalind 
were nivîsîn. 


Wan ji dema derketina wî ji Hindê ve ji cem Xelîfe bi nasnavê “Xaqanê 
Bilind” xîtab kiriye û wî jî her xwestiye ku nasnavê siltan lê bike lê Xelîfe erê 
nekiriye. Çunkî adetekî weha ji bo melikên mezin yên berî wî pêk nehatibû, 
lê dema pêwîstî pê çêbû hingê xelata siltaniyê jê re birin û ew bi “Cenabê 
Şahinşahê Mezin” hat xîtabkirin ku bûyera wî di nîvê meha Şewalê ya sala 
şeşsed û bîst û heştan (628/1230) de qewimî. 


321 


Sala Şeşsed û Bîst û Nehan (629/1231) 


9S y_y? 


Tê (di vê sala 629/1231'ê) de Fexredîn Mihemed ibn Ebdulwehab ibn 
Ebdullahê Ensarî ku bi Ibn Şîrcîyê Dimeşqî dihat nasîn, wefat kir.** Ew yekî 
dadmend, pêbawer, mihteşem, dilmezin û himetbilind bû ku girêdayê bi 
Sitîşama qîza Eyûb ve û wekîlê wê bû; wê karûbarên weqfên xwe spartibûyê 
û piştî wî jî ew spartin cihgirê wî. Ew yekî dilpak, xuyxweş, sihbetxweş û nefs- 
piçûk bû ku hedîsê ji Şêx Tacedînê Kindî û Hafız ibn Esakir guhdarî kiribû. 
Ew di sala pêncsed û çel û nehan (549/1154) de bûbû û di dehê Zilheceya vê 
salê (629/1231) de wefat kiribû û li Derîyê Piçûk hatibû veşartin. 


Ew xelkê “Udûla Dimeşqê bû ku di sala 549/1154'an de bûbû. Sibt ibn el-Cewzî, b. n., 8/675; Ibn Kesîr, b. n.,‏ كه 
.13/101 

Sala Şeşsed û Sîhî (630/1232) 


Tê (di vê sala 630/1232'yan) de Melik Kamil ji welatê Misrê bi leşkerê 
xwe ve bi rê ket û giha Şamê, lê hatina wî tirseke mezin xist dilê mezinên roj- 
hilatê ku her yek ji wan texmîn dikir dê here ser wî. Ew çemê Firatê derbas 
kir, daket Heranê û dû re çû ser Amedê û dora wê pêça ku xwediyê wê Melik 
Mesûd Mewdûdê kurê Salih Mehmûd carina çend rojan lê dadiket. Wî gele- 
kî zor dayê û lê kudand heya ku ew sitand û sancaqên/toxên kurê wî Melik 
Salih li ser sûrên wê hilkişiyan. Melik Mesûd ewleyî xwest û derket ku dest- 
malek jî di stuyê wî de bû, lê Melik Kamil nehişt ku pê re bicive û bi wekîltî 
yek danî ser. Melik Kamil Amed teslîm girt, ew sparte Tewaşî Şemsedîn 
Sewabê Adilî û komek ji leşkerê Misrê û hêza parastina serokatiya Misrê ya 
pêbawer jî neqlî wê kir ew lê rêzbend kirin. Wî qencî bi gelê Amedê kir, 

“ziyan û zehmetiya ku tê de bûn ji ser wan rakir û ji bilî Hesenkeyfê/ Heskîfê 
dest danî ser hemî keleyên wê. Wî Melik Eşref û Şehabedîn Xazî digel xwe- 
diyê Amedê şand Hisn Keyfa û ew dayê; Melik Kamil zivirî Heranê, li kurê 
xwe Melik Salih ferman kir ku here Amedê, lê bimîne û leşker jî bi Tewaşî 
Şemsedîn Sewab re kar kir. 


Melik Kamil ber bi Misrê ve zivirî û qencî bi xwediyê Amedê re kir û 
hemî xaneyên/xanên wî, gencîne, alav, milk û hespên wî lê vegerand û li 
Misrê jî Exmîm*“ û navçeyên wê danê. Melik Mesûdê xwediyê Amedê dijî 
navê xwe di karê xwe de bi tevdîr bû lê pir bi xerabî çav berdida berûmalên 
gelê xwe tevlî ku di mala wî de dused [keçên taze mîna] heyva nû ku di nivî- 
na wî de ew şa dikirin, hebûn. Ew bi karên weha pîs ve dilebikî ku dîn û din- 
yaya wî tev pê xerab dibû. 


Exmîm/Ixmîm navçeyeke Se`îda Misrê ye ku dikeve ser qeraxê Nîlê. Yaqût, b. n., 1/123‏ كذه 

Tê (di vê sala 630/1232'yan) de qîza Melik Eşrefê kurê Melik Adil li 
Dimeşqê wefat kir ku wî ew li bostanê Elaedîn ibn Qelanîsî yê li Qasyûnê li 
cem xaniyê Henbelîyan veşart bi texmîna ku Ibn Qelanîsî dê kêfxweş bibe, 
çunkî ew li cem Melik Eşref yekî taybet bû ku timî qencî pê dikir. Lê belê ev 
yek li zora Ibn Qelanîsî hat û dest pê kir di nav xelkê de xeber da ku milkê 
wî jê sitandiye û bêxebera wî kiriye gora qîza xwe. Wî digot ku ew weqif bûye 
û gelek paşgotiniya Melik Eşref kir ta ku ew pê hisiya, rabû çû goristana 
Şerefedîn Yaqûb Ciharkesê Hezbanî kirî û gora qîza xwe veguhast wê derê. 
Dema Melik Kamil giha Dimeşqê, ev yek li zora wî çû û got: “Siltanî bi vî 
awayî pêk nayê.” û ferman lê kir ku Ibn Qelanîsî desteser bike û hemî xan û 
man û milkê wî jê bistîne; lê Melik Eşref got: “Na bi Xwedê ez xerabî pê 


nakim, lê ew dû re li min venagere û nayê cem min.” 


Tê (di vê sala 630/1232'yan) de Mala Hedîsê ya Eşrefî ya cînarê keleyê di 
şeva nîvê Şabanê de hat vekirin û pêşewa T'iqyedîn ibn Selah hedîs lê xwen- 


din. 


Tê (di vê sala 630/1232'yan) de birayê Melik Mi”ezem yê helal (ji dê û 
bavê) Melik Ezîz Osmanê kurê Melik Adil ku keleya Sebîbetê*” ava kiribû, 
wefat kir. Ew yekî jîr, kêmaxaftin û mêrxas bû ku ji leşker baş hez dikir û piştî 
mirina Melik Mi”ezem ya sala şeşsed û bîst û pêncan (625/1227),** bûbû 
desthilatdarê keleya Ba 'albekê. Kurê Melik Emced û komek ji hevalên xwe 
jê re nivîsîn ku spêdeyê zû bigihîje dergahê Sirê/Razê, çawa me berê dîyar 
kiribû. Ew li Sebîbetê bû û di destpêka şevê de kete rê ku gelekî dûr bû û 
wextê çêlekdana (hilatina rojê bi qasî bejnekê/saetekê) giha wê derê lê 
dereng mabû. Ew daket pêşberî Baalbekê û Melik Nasir jî Xersedîn Xelîl 
şand cem û ew bir Banyasê ku Melik Ezîz êdî heya dema vegirtina Melik 
Kamil venegeriyabû Dimeşqê û hingê pê re ketibûyê. Melik Ezîz di dehê 
remezanê de li bostanê xwe yê Na”îmeyê*” wefat kir û li goristana Melik 
Mi ezem ya Qasyûnê hat veşartin. 


*” Sebîbet keleya Banyasê ye ku dikeve başûr-rojavayê Dimeşqê. Ebu l-Fîda, T'eqız, 249. Li ser jiyana wî bnr. Sibt 
ibn Cewzî, b. n., 8/678; Ibn Kesîr, b. n., 13/103; Ebû Şame, Zey/, r. 245; Henbelî 31/4, r. 320-321. 

*% Ya rastî ew di sala 624/1226'an de wefat kiribû bnr. li jor r. 296, sal 624; Ebû Şarne, Zey/, r. 229, sal 624. 

Na`îme/Beyt Lehya gundekî navdar e li kûrana Şamê. Yaqût, b. n., 1/522‏ "ده 

Tê (di vê sala 630/1232'yan) de wezîrê Melik Adil yê hêja Wezîr 
Sefîyedîn Ebdullah ibn Elî ibn Şukurê'“ Dimeyrî“! rehmet kir ku wezîrekî 
bi heybet, zana û hêja bû. Wî qayîdeyên wezîrtiyê baş dinasî ku pê jî dewleta 
Melik Adil xwedî hikimraniyeke xurt î mezin û şanaz bû û wî alîkarî bi zana- 
yan re dikir ku serdema wî bi zana û qencan rûmetdar bû. Mezhebê wî 
Malikî bû ku Melik Adil di dawiya temenê xwe de jê averê bûbû û ew jî ji 
Misrê derketibû û çûbû Amedê û lê mabû. 


Ew heya Melik Adil sax bû neket ber xizmeta kesekî, lê dû re Melik Kamil 
şand pey û ew xwest cem xwe, ew giha Dimeşqê û dakete Beyt Re`sê*? (kûre- 
yeke Urdinê ye) cem Mueyyid el- Eqrebanî ku ronahiyên wî kêm bûbûn û 
ji wê çû Misrê. Melik Kamil çû pêşiya wî, qedrê wî girt û karûbarê wezîrtiyê 
sparte wî ku li Qahîreyê Medreseyeke wî ya navdar û berhemên wî yên kar- 
têker hene. 


Tê (di vê sala 630/1232'yan) de Melik Mi ezem Mizaferedîn Ebû Se'îd 
Gokbûrî ibn Zeynedîn Elî Kuçuk ibn Begtekînê xwediyê Mûsilê ku li keleya 
Mûsilê di sala pêncsed û çel û nehan (549/1154) de hatibû dinê, wefat kir. 
Me berê behsa hevkariya wî digel malbata Atabeg ya ser Girê Siltan kir û 
mêrxasiya ku nîşan da ji herkesê dîtî ve xwiya bû. Herweha me qala cihê wî 
yê cem Selahedîn di rêzbenda cenga mezin ya Ekayê û ya Pozê Hitînê de jî 
kiribû û me dîyar kiribû ku çawa ji zarokî ve bar ketibû ser milê wî û rewş jî 
lê qûlipî ta ku bi xebat û têkoşîna xwe gihabû hevdemên xwe yên giregir û bi 


serketî. 


Di navbera wî û xizmetkarê bavê wî Micahîdedîn Qaymezê Zeynî de dij- 
beriyeke kevn hebû, îcar dema bavê wî Zeynedîn Elî Kuçuk miribû hingê ew 
kiribû welîehdê xwe, piştî wî karûbar spartibûnê û bûbû xwediyê Erbîlê ku 
hingê Micahîdedîn gelek jê fikar kiribûn û tirsiyabû ku zerarekî bide wî bi 
xwe. Ji ber vê jî wî belav kiribû ku ew di siyasetê de xerab e û çavê xwe berdide 
zarokên xelkê, sewdaseër û xuyqels e ku hinek ji şêx û mezinên Erbîlê û qazî û 


Ew Wezîr Ebû Mihemed Sefyedîn. Ebdullah ibn Elî ibn Ebd el-Xaliq ibn Şukur e ku di sala 540/1145'an de li‏ مه 
Dumeyreya navbera bajarê Misir û Îskenderiyeyê hatibû dinê. Ji bo agahên bêhtir bnr. Sibt ibn Cewzî, b. n., 8/677;‏ 
Ebû Şame, Zeyl, 221-222 ku li gorî wî ew di sala 622/1225'an de miriye; Ibn Kesîr, b. n., 13/104; Ibn Texreberdî,‏ 
b. n., 6/280‏ 

*' Dimeyr/Demîr yek ji gundên navenda Telxayê ye ku dikeve ber birêveberiya Rojava. Ibn Texreberdî, b. n., 
6/280, not 3. 

%2 Beyt Re`s kûraneke Urdinê ye. Yaqût, b. n., 1/148 

serdarên wê jî bi hêla xwe ve kişandibû ku ew jî ji tundiya wî ditirsiyan û ji 
ber piçûkiya birayê wî Zeynedîn Yûsuf hemla wan li ser bû bi hêviya ku dê 
dewleta wî li gorî dilê xwe bigerînin. Wan jê re nivîsî, ew hazir kir, pê bi cih 
kirin û ew şandin cem Xelîfe û xwestin ku dest deynin ser Mizaferedîn, lê ew 
bi yekîtiya wan hisiya û ji Erbîlê reviya çû cem Qutbedînê xwediyê Mûsilê û 
di nav hêza wî ya xweser î taybetî de xizmeta wî kir. Jê re nîşanên mezinatiyê 
jê dîyar bûn û berhemên dilşadiyê jê dît ku rabû ew kir serdarekî ber xizmeta 
xwe. 


Dû re mêrxasî, mezinatî û hêjayiya wî xwiya bû û rabû Heranê bi mîrgehî 
dayê û kete nav pêşeng û şêwirmendên wî yên xwiyayî. Ew [Heran] yek ji 
deverên girêdayê bi erdê bavê wî yê Erbîlê ve bû û ew [Mizafaredîn] heya 
mirina Nûredîn ibn Zengî jî li Heranê ma. Hingê Selahedîn Şamê sitand 
berê xwe da Helebê û Selahedîn li Girê Siltan rêzbenda cengê ya navdar li 
pêşberî sipaha Heleb û Mûsilê girêda“ ku Mizaferedîn serdarê hêza çepê ya 
sipaha Atabegîyan bû. Dema herdu hêz ketin nav hev, hêza sipaha Selahedîn 
ya navendê û ya rastê, navend û rastê hêza Atabegêyan şikand, lê hêza 
Mizaferedîn ya çepê jî hêza Selahedîn ya rastê pir xerab şikand ku bi-vê jî li 
cem Selahedîn û serekên Misilmanan yên din mezin bû, navê wî derket û 
qedrê wî bilind bû. Di wê navê de Micahîdedîn Qaymaz jî li Mûsilê bi cih 


bûbû û bûbû atabegê leşkerê wê û xwediyê çavkanî û serkaniyên wê. 


Ji ber vê jî Mizaferedîn tirsiya ku Micahîdedîn weke ku li Erbîlê pê re kiri- 
bû li wir [Mûsilê] jî bike û jê nûçeyên wisa dihatin veguhastin ku dilê wî 
radiwestand, ew diqehirand û hinavê wî dişewitand. Ew rabû wî ji Selahedîn 
re nivîsî û çû ket ber xizmeta wî ku wî ew qenc pêşwazî kir, pir qedrê wî girt 
û ew bi xweha xwe Rebî "ete Xatûna Qîza Eyûb re zewicand ku jinebî bû û 
berê jina Sadedîn Mesûd ibn Mu'”înedîn Unur/Onur bû. Wî ew li ser 
Herana ku ya wî bû hişt û Riha, Simeysat û Mûzirê jî lê zêde kir û heya sala 
pêncsed û heştê û şeşan jî di ber xizmeta wî de ma. Hingê dema birayê wî 
Zeynedîn Yûsufê xwediyê Erbîlê ku ew jî di [cenga] Merca Ekayê de gihabû 
ber xizmeta Selahedîn, wefat kir; Mizaferedîn rabû ji dêla erdê di destê xwe 
de Erbîl xwest, wî (Selahedîn) ew dayê û Şehrezor jî xiste ser ku ew çû Erbîlê 
û ew sparte xwe. Ew her bi malbata Eyûbîyan ve ma û timî bi gora Selahedîn 


*%* Ew sala 571/1175'an bû ku ji bo agahên zêde bnr. Ibn Şedad, 5ez, r. 60-61; Ibn Esîr, b. n., 10/74-75; Ibn Wasil, 
b. n., 2/36-46; Hesneyanî, 5172647 r. 57. 

sond dixwar heya ku Melik Eşref dijîtiya wî kir û berê xwe da Bedredîn 


Lu'lu”ُ, çawa ku me berê rave kiribû. 


Dû re gava Melik Kamil Dimeşq ji Melik Nasir sitand, hinek tişt bihîstin 
ku ew bêgavî xeyd û dilmana jê kir, rabû pişta xwe da Xelîfe, Pêşewa 
Mustensir Billah jî jê piştgirî xwest û ew vexwende Bexdayê. Ew çû cem ku 
bi dêlindêzeke mezin ew pêşwazî kirin, rûmet danê, qencî pê kirin û qedrekî 
pir danê. Ew çû cem Xelîfe, pê re civiya, wî (Xelîfe) ew da rûniştandin, pê re 
peyivî, pê şêwirî, xelat danê û ew kir siltan û bi dilekî xweş vegeriya Erbîlê ku 


ev-yek di sala bîst û heştan (628/1230) de bû. 


Rehma Xwedê lê be, wî pir xêr û sedeqe didan, gelek nimêj dikirin, cehd 
dikir karên qenc bike û penahê serdarên mezin, zana, feqîh, feqîr û mitese- 
wifan bû; xwediyên malbatên mezin ku demê bi wan re rast li hev nedianî 
qesta wî dikirin. Wî şahiya mewlûda Pêxember (e. s.) çêdikir, konên kumbe- 
tî vedida, ew spehî dikirin û bajar jî diediland ku zana, feqîr û mitesewif jî ji 
welatên din dihatin cem. Herweha stranbêjên Ecem, yên Şamê, yên Bexdayê 
û yên Mûsilê li Erbîlê diciviyan û ew [amadeyiyên mewlûdê] yên xweşî û 
şadî, dengbêjî, xemilandin û xwarinê ji serê Rebî 'elewelê dest pê dikirin heya 
şeva mewlûdê. 


Wî semayên mezin ji feqîr û sofîyan re pêk dianî û ew bi xwe tê de amade 
dibû, reqs dikir û xelat didan. Dû re her sofîyek û xelateke layiqî mitesewifiyê 
di destmaleke spî yî qutnî de didayê û ew datanî ser serê wan û di destê her 
kesekî de jî dû mom hebûn ku ew bi xwe jî di nav wan de bû û li ser serê wî 
jî xirqeyê Cuneyd“ hebû. Ew hemî bi sê rêzî hildikişiyan keleyê û di nav 
hemî sefan de jî tîpên muzîkê û momên mezin li ser pişta hêstiran hebûn ku 
dibû şeveka bêsaloxdan. T'eblik, borîzan û def û dahol li serê keleyê û di kum- 
betan de lê diketin, gava derdiket serê keleyê sifreyeke mezin dirêj dikir û 
feqîr û sofî her jê dixwar û heya serê sibê sema digerandin. Herweha li mey- 
dana bajêr jî jê re sifreyeke mezin dihat danîn û wî ew dirêj dikir û dadikete 
cem ku roja diduyê mewlûdê bû û tê de du hezar serî pez dihatin serjêkirin 
û bêhejmar helaw dihat pêşkêşkirin. 


%4 Mebest jê çawa dixwiyê xirqeyê zanayê terîqet û tesewifê yê mezin Cineydê Baxdadî ye. Li ser wî bnr. li jor r. 222, 


not 566. 

Kesên ku tê de çend caran amade bûne, gilî kirine ku tê de pêncî serî hes- 
pên sorkirî, pêncsed serî pezê biraştî û sê hezar sênî helaw hejmartiye ku ji 
bilî xirqewergir û feqîr û sofîyan pê ve rê nedidan tu kesî ku here jê bixwe. 
Dû re pişta heywanan yan jî bindûvên wan di kaxezan de li yên ku ji welatan 
qesta wî kirine û li sofî, feqîr û xwedî tekyeyan dihat belavkirin û ji quranî- 
xwên, xutbexwên, zana û waizan jî li gorî cih û rewşa wan tu kes bêpar nedi- 
ma. 


Wî li Erbîlê mala mêvanan ava kiribû ku çi kesê bihata sê rojan lê dima û 
tê de ratibên mezin yên nan, xwarin û kincên xam hebûn ku feqîran ji wan 
re li dora xendeqa keleyê rêz dikir. Ji bilî ku kesên sedeqehez bi beroşên xwa- 
rinê, selikên nan û kincên xam dadiketin dora xendeqê û jê feqîr bi xwarin 
dikirin û tazî jî bi cil dikirin.'“ 


Xankahên wî yên ji bo nexweşên demdirêj, qelsbûyên ji ber salmeziniyê û 
ji bo koran hebûn ku xizmetkarên ber destên wan ew tê de digerandin û ew 
dibirin cem hevdû. Wî tayin/ratib, mehane û kinc ji wan re danîbûn, ew bi 
xwe diçû cem wan, rewşa wan kontrol dikir û zarokên sêwî yên ku lê bû, 
diçûn ser çoka wî rûdiniştin û wî ji wan re digot: “Ez bavê we me.” Ji keçikên 
yetîm re ji zarokî ve cihêzekî tam çêdikir û wan hînî nexş û kergeyan dikir, 
dema mezin dibûn ew bi kesên pîşezan re dizewicandin û ji her yek ji wan re 
ji bilî keçên Siltan pê ve tu nav nedihat hildan ku xanên nexweş û koran jî 
weha bûn. Wî dilê wan dibijand xwarin û vexwarina xweş û wergirtina kin- 
can û çi bixwestana jî ji wan re dianî. 


Wî ji nêçîrê pir hez dikir, her roj heya serê sibê diçû nêçîrê û tu car ew 
betal nedikir û heya ku baş bûya kesek berî wî nediçû nêçîrê û çi kesê ku ew 
didît çi feqîr, çi bajarî û çi jî gundî bi tilîyên xwe selam didayê. Digel vê jî ew 
xwedî bizdeke qutebir bû û di desthilatdariyê de xwedî bend û girêdan bû. 
Wî mal dişand û dîl ji qeraxê Şamê û Kercê(Gurcistanê) dida berdan û neqî- 
bekî wî li Şamê hebû ku bêyî alaya rengê Mizaferedîn li pey be ew nedimişiya. 
Ji bo ku kesê dîlên wî hebin ji bo berdanê pê re bipeyivin û ger dîlên Frengan 
hebin pê bidin zanîn. Dema ku serdar ji Erbîlê bi mal ve digihîştinê wî bi 


wan dide zanîn ka dê bi kê bighijîn û dê herin kîja hêla qeraxê. 


% Li ser pîrozkirina wî ya Mewlûda Pêxember (e. s.) û xêr û qencîyên ku dikirin bnr. Ibn Xelîkan, b. n., 3/535-540 
; Ibn Wasil, b. n., 5/48--62; Ebu l-Fîda, M~xifeser, 2/254-255; Ibn Kesîr; b. n., 13/104; 

Gava wan dîl digirtin ew dibirin Dimeşqê û qazî, zana û quranxwên 
diçûn pêşiya wan heya wan dibirin dixistin medreseya Adilî û sê rojan xwa- 
rin ji wan re çêdikirin, ew dibirin hemamê û kinc li wan dikirin û dû re jin 
bi kesên ku wan bixwesta re dizewicandin. Lê ji zilam û pîrekan çi kesên ku 
bixwestina biçûna Erbîlê wan ew bi cihêz dikirin û dişandin; yên ku bixwes- 
tina li Şamê bimana û jiyana xwe lê bidomandina tiştê ku ji bo karê dînyaya 
wan ji wan re pêwîst bû didan wan. Wî ji qeraxê şazde hezar û heştsed dîl dan 
berdan ji bilî yên Gurcistanê. 


Wî birkek li ser Girê Erefê çêkiribû û li çiyayê Salihîyê jî mizgefteke bi 
navê Qasyûnê ava kiribû û nexweşxaneyek li Heranê û medreseyek li Erbîlê 
û hedîsxaneyek jî lê û li Mûsilê jî medreseyek û li Mekê jî tekyeyek ava kiribû. 
Wî hersal malekî pir ji micêwrên herdu beytan re dişand ku di nav wan de 
dihat parvekirin û gelek rê û resmên wî ji bo kesên xwedî tekye, feqîr û zana- 
yên welatên din re jî hebûn. 


Kincên wî ji pembûyê pêşgîrkî bûn ku bihayê wan pênc dirhem bûn, şaşi- 
keke pembû yî heşîn li serî bû û digel van menkîbeyan jî ji devê xelkê xilas 
nedibû. 


Mirina wî li keleya Erbîlê di remazana vê salê de bû û wesîyet kiribû ku 
wî bibin li Mekê di kumbeta cem birka ku li ser Girê Erefê ava kiribû, de 
veşêrin. Ew di sala sih û yekê (631/-1233) de birin heya Kûfeyê ku Tatarên 
xebbîs hatin herêmê û hec betal bû û ji dêl ve ew li Kûfeyê di nav herema 
Serdarê Bawermendan Elî (k.wec.) de hat veşartin. 


Piştî mirina wî li Erbîlê nêrînên cihê derketin, hinek serdarên mîna Mîr 
Fethedîn ibn Bekir û yên din xwestin ku wê (Erbîlê) bidin Xelîfe û yên mîna 
Mîr Ezedîn îbn Bedirê Himeydî û Mîr Tacedîn Xalis el-Xidam jî xwestin wê 
teslîmî Melik Kamil bikin û yên mîna Micahîdedîn Yerenqeşê Xadim, zaro- 
yên Behaedîn Elî û memlûkên Siltan jî xwestin wê bidin Melik Eşref û her 
yek ji wan ji yê xwe re nivîsî û xeber dayê. 


Melik Salih Necmedînê kurê Melik Kamil ji Amedê hat çemê Zabê, 
Melik Salih Emadedîn Îsmaîl jî ji Sencarê hat ku cihgirê Melik Eşref yê wê 
derê bû. Di navbera wan de dijîtî derket û Bedredîn Lu`lu`ê xwediyê Mûsilê 
` Şand cem heryek ji wan, girîngiya rewşa ku rûniştina wan pêwîst dike da 

zanîn û heryek ji wan bi yê din re da sondê. Leşkerê Xelîfe jî ku pêşengê wê 
Şerefedîn Iqbalê Şerefî bû daket, Salih Eyûb û Salih Îsmaîl çûne cihê xwe û 
ev jî bi fenûfûtên Bedredîn Lu`lu` bû ku nediva bibe cînarê mala Eyûbîyan 
û ji Mûsilê ditirsiya. 


Leşkerê Bexdayê dora Erbîlê pêça lê yên ku lê bûn nehiştin ew bê teslîm- 
kirin ku hingê mîr Fethedîn ibn Bekir ji wan re nivîsî û pê re yekîtî hat çêki- 
rin. Ezedîn Şehrî ibn Kezek jî li mîrgehên wî bû û gava bi daketina leşkerê 
Bexdayê ya ser Erbîlê hisiya rabû bi hêzeke hindik ve bi şev çû ser. Wî bi şev 
êrîşî-wan kir û di nav otaqên Bexdadîyan de çû û hat û kir gazî “Ey Eşrefê 
Serkeftî” ku vê gazîyê weha kir da bê texmînkirin ku leşkerê Eşref avêtiye ser 
wan û ji ber vê şaweşawê hindik mabû ku têkbiçûna. 


Ezedîn Şehrî bi saxî kete Erbîlê û bi vê jî navûdengekî baş bi pey ket û 
behs û saloxên qenc jî hatin dayîn. 


Leşkerê Bexdayê êrîşî Erbîlê kir û kesê tê de jî şerekî dijwar li hemberî 
wan kir, lê Mîr Fethedîn qeflên derîyê Erbîlê*“ şikand û ew teslîmî wan kir. 
Ew ketinê û şûr xistin nav wan, talan birin, şewatandin, dest avêtin keçikên 
bi çarşev û tiştên ku kafiran nedikir, kirin. Dûra kele bi ewleyî sitandin û 
Şemsedîn Yadkîn li Erbîlê kirin cihgirê siltaniyê, leşker û Şerabî zivirîn 
Bexdayê. 


Şemsedîn Yadkîn Erbîl bi xuyekî qenc gerand, dadmendî belav kir û alî- 
kariya xemgînan kir ku ew şêxekî mezin û xwedî ray û tevdîr bû. Ew yek ji 
koleyên Pêşewa Mustencid bû û yekî şerîetnas, edebiyatzan, quranxwên û 
dîndar î qenc bû ku evên jêrîn ji أو‎ rên wî ne: 


Di dewranê de qencek nîne ku li 
Benda hêz û mezinatiya wî bê payin 


Dostekî rast jî nîne ku 


Wefa bi bal ve bê nisbet dan 


Hêjatirînê xelkê yê nêrînxurt e 
Ku li ser rewşa xwe dilhêsa radizê 


*% Çendî ku di destxetê de Mûsil bû jî lê ya rastî divê Erbîl be çunkî êrîş li ser wê ye ne li ser Mûsilê. 

Tu nîşangehek ji dostekî nîne 
Û ne jî pirkubênek li ser heye 


Çi kesê wefayekê bivê 


Dê û bavên wî besî wî ne 


Wî Erbîl ava kir, dilê xelkê wê xweş kir û sûrên wê raxist pêş çavan û ji 
feqih, sofî, feqîr û biyaniyan kesê ku qesta wê dikin re mêvangehek ava kir. 

Sala Şeşsed û Sih û Yekê (631/1233) 


Tê (di vê sala 631/1233”an) de bû ku cenga ser derbendan qewimî û di 
navbera Elaedîn Keykawisê xwediyê Romê û Melik Kamil de rikberî derket. 
Melik Kamil bi leşkerê Misrê ve derket û giha Şamê, birayê wî Melik Eşref 
Mûsa ew pêşwazî kir û ew li keleyê daxist. Di serê remezanê de ji Dimeşqê 
derket û Melik Eşref, Melik Nasir Dawid ibn Mi”ُezem, Melik Micahid 
Esededîn Şêrkohê xwediyê Himsê, Melik Mizafer Teqyedîn Mehmûdê xwe- 
diyê Hemayê, birayê wî Melik Salih Îsmaîlê xwediyê Sewad û Busrayê, xwe- 
diyê Serxedê Ezedîn Aybegê Mi ezemî tev pê re civiyan û berê xwe da welatê 
Romê. 


Lê ji Helebê dûr çû ji bo ku barê xwediyê wê sivik bike û riya çemê Sacûrê 
girt ku li wê derê hêza Helebê jî pêşengiya wê Melik Mi معد‎ Tûranşahê“” 
kurê Selahedîn dikir. Herweha kurê wî Melik Salih Necmedîn Eyûb, Tewaşî 
Şemsedîn Sewabê Adilî jî bi leşkerê Diyarê Bekir, Cezîre û Amedê ve jî gihîş- 
tinê û birayên wî Melik Mizafer Şehabedîn Xazî, Melik Mihafizê xwediyê 
Meyafarqîn û keleya Ce berê, Melik Mi ezem Sencerşahê xwediyê Cizîrê û 
hawara Mûsilê û Mêrdînê û leşkerê Melik Eşref yê Sincar, Nisêbîn û Xabûrê 
jî gihanê*“ û wî jî berê xwe da Derbendê û çû. 


Xwediyê Romê jî leşkerê xwe da hev, xwest ber xizmeta xwe, mal da wan 
û ji hêla Rûmê ve giha nêzîkî Derbendê. Wî wezîr û serdar û mîrek li hev 
kom kirin da bi wan bişêwire, Hisamedînê Qumeyrî got: “Ya qenc ew e ku 
Derbend bên asêkirin, bi peyadeyan bên parastin û bi dar û keviran bê dagir- 
tin.” Xwediyê Romê jî got: “Leşkerê min du caran li leşkerê wan heye.” 


*“” Ew Melik Mi`ezem Tûranşah/Torinşahê kurê Siltan Selahedînê Eyûbî bû ku li Helebê bûbû desthilatdar û di 
sala 657/1259'an de ji ber Melik Nasir Yûsufê siltanê Şamê ve ew dijî Moxolan parastibû û di sala pey de jî 
(658/1260) wefat kiribû. Hesneyanî, b. n., r. 434-438 

Ji bo agahên bêhtir li ser vê êrîşê ku li gorî Ibn Wasil 16 dehlîzên 16 melikan pê re civiyabûn ku berê ji tu melikan‏ "هذ 
re ewqas sipahên pir negihabûn ser hev, bnr. Sibt ibn Cewzî, A15 'a:, 8/684; Ibn Wasil, b. n., 5/74, 75-82.‏ 

Hisamedîn jî got: “Siwarên wan ji yên te çêtir in û tê maneya ku leşkerên 
wan ji yên Romê çêtir in.” Xwediyê Romê jî mebest fahm kir. Wî komek ji 
leşkerê Rûmê kişand cem Hisamedîn Qeymûrî ku ew bi wan ve çû daket 
devê Derbenda hêla Şamê û rê jî [bi tat û zinaran] hat asêkirin. 


Gava Melik Kamil rê weha dît, ew ji ketinê rawestiya û ev yek kir behane, 
çunkî wî nameyên xwediyên Hims û Hemayê, Nasir Dawid, xwediyê Amedê 
û xwediyê Mêrdînê ku ji xwediyê Romê re nivîsîbûn, girtibû û tirsiya ku ev 
dekek be li pêşberî wî. Melik Kamil bi paş ve zivirî bi mebesta ku dê here di 
riyeke din re derbas bibe û çû heya ku li Siweydayê*? daket. 


Xwediyê Xertebertê (Xarpêtê) gihayê û wî bi Melik Nasir Dawid, 
Şehabedîn Xazî, xwediyê Hemayê û Şemsedîn Sewabê Adilî ve şand, lê Nasir 
Dawid û Şehabedîn Xazî bi paş ketin ku yên din gihîştin Xertebirtê. 


Xwediyê Rûmê Sûbaşî, Kemaledîn Kîmîyar û Seyfedîn Qeymerî amade 
kir û ew bi leşkerê Rûmê ve şande wan û herdu leşker çûne hev. Leşkerê 
Romê çend qatê leşkerê Şamê bû ku ji ber vê leşkerê Melik Kamil şikiya û di 
keleya Xertebertê de xwe asê kir û parast. Elaedînê xwediyê Rûmê ewleyiya 
canê wan da wan û wî Şemsedîn Sewab û xwediyê Hemayê berdan, qencî bi 
wan re kir û ew çûn gihan Melik Kamil ku ev yek pir li zora wî çû. 

Ev bûyer rastî mirina Selahê Erbîlî” hat ku mêrxastirîn û nêzîktirînê 


Melik Kamil bû ku Şerefedîn ibn Bubman li ser vê weha gotiye: 


Zaruyên Eyûb ku serkeftî ne 


Mîna stêrên xwiricî diherikin 


Sewabê wan şaşî kir û Selahê wan mir 


Melîkên Romê jî sipaha wan têk bir 


% Siweyda navçeyeke navdar e nêzîkî Heranê ye. Yaqût, b. n., 3/325. Ew Siwêreka niha ya ser bi Rihayê/Urfayê ve 
ye. Bnr. Bundarî, Sezaa #l-Beyq, ı. 272, not 3. 

o Ew Selahedîn Ebû Ebas Ehmed ibn Ebd es-Seyid ibn Şabanê Erbîlî bû ku di sala 572/1176'an de li Erbîlê hatibû 
dinê. Ibn Xelîkan b. n., 1/193; Ebu l-Fîda Mz ~xfesey 2/257; Ibn Texreberdî, b. n., 6/286. 

[Mirina] Şebabedîn TuxrîP“! Xadimê 4tabegê Helebê 


Ew yekî qenc, dilpak û zahid bû ku şev dikir sê beş, beşa pêşî bi yê ku ji bo 
şewbêrkê diçûne cem diciviya û li serpêhatî û agahan guhdarî dikir, beşa nêvî 
radiket û ya dawî jî dixwend û nimêj dikir ku ew navgîna xêrê bû. 


Dema Melik Zahir wefat kir ew bi karûbarê kurê wî Melik Ezîz ve rabû, 
hemla wî da ser Melik Eşref û welat jê re parast û dema Melik Eşref T'ilbaşirê 
ji xwediyê Romê bi paş ve girt hingê ew da wî. Rewş her weha ma heya sala 
bist û nehan (629/1231) ku xelkê ji Melik Ezîz re re got: “Heya kengê dê tu 
di bin hiczê de bî?” Li ser vê wî Tilbaşer ji Tuxrîl sitand, hikmê wî rakir û 
Atabeg jî weha ma haya ku di vê salê de wefat kir û li Derîyê Erbe”înê li ber 


rê hat veşartin. 
§êx Ebdullabê Ermînî“? 


Zahidê abid û teqwayê micahid, ne ku Ermenî bû, lê ew li zêrzemînan 
geriyabû û bi ebdal û ebraran** re civiyabû ku cîhad, riyazet (xweparêzî) û 
gernameyên wî hene û yekî camêr, nazik û xweşbîn bû. Di destpêka rewşa 
xwe de ew li çol û pesaran dima û diçû erdên vekirî yên bêkes î tenha û hemî 
pêwendiyên xwe dibirrî. Wî Quran û kitêba Qidûrîyê"“ xwend, li ser fiqha 
mezhebê Îmamê Henefî xwe gihand, qutb û zilamên mezin dît û heya dawi- 
ya temenê xwe li Çiyayê Qasyûnê jiya ta ku di vê salê (631/1233) de wefat 
kir û li serê Çiyayê Qasyûnê hat veşartin. 


85! Ji bo Şehabedîn Tuxrîlê Xadim ku Atabegê Helebê bû, bnr. Sibt ibn Cewzî, Mfr غه'‎ #z-Zeman, 8/285-286; Ibn 
Texreberdî, b.n.,6/286. 

*% Li ser jiyana wî bnr. Ibn Cewzî, b. n., 8/686-691; Ibn Kesîr, b. n., 13/107; Ibn Texreberdî; b. n., 6/286. 

*è Ebdalî û ebrarî du mertebeyên terîqetê ne û li gorî terîqetê li ser rûyê erdê 70 ebdal hene ku cîhan bêyî wan nabe, 
ew cîhanê li hev digerînin û wê sererast dikin û dema yek ji wan dimire jî yekî din dikeve cihê wî; li gorî hinekan jî 
ebdal ji Qutbê Ferd/Xews, du qutib û çar ewtadan pêk tê ku dibin heft. Bnr. Dr. Selçûq Eraydın, 7; 5400146 ve 
Tarikatlay, İlahiyat Yayınları, İstanbul, 2012, r. 120. Ebrarên mihadere jî ew qencên ber fermana Xwedê ne û 
pabendên bi ebdalan ve ne. Bnr. Nivîskar ne diyare, Cazı: ع‎ /-Usûl fî l-Ewlîyaî we enwa'i ı-Tı esewifî, navê 
weşangehê nîne û tarîxa çapê jî nîne, r. 6. 

*% Navê wê Muxteser el-Qudûrî ye û berhema Îmam Ebù Hiseyn Ehmed ibn Mihemed, ibn Mihemedê Qudûrîyê 
Bexdadî ye ku di sala 428/1036'an de wefat kiriye û kitêba wî li ser fiqha Îmamê Henîfî ye. Henbelî, $i «l-Qulûb, 
r. 277, not 139. 

Mirina Seyf el-4medî Eb ul-Qasim*“ 


Di heyamê wî de kesî ku wî di zanista kelam û usûla dîn de biceribandina 
tunebû û yekî ku zû hêsir ji çavên wî dihatin, dilzîz î zana û hêja bû. Ew 
demekê li Hemayê ma dû re çû Şamê û li Medreseya Ezîzîye dersdarî kir ku 
xelkê jî li cem dixwend û ji ber ku di ilmê Mentiq û zanînên destpêkî/yeke- 
mîn de navdar bû Melik Kamil, [Melik] Miezem û [Melik] Eşref jê aciz 
bûn. Melik Eşref dû re ew ji ser kar avêt, ew li mala xwe rûnişt û Melik Eşref 
ferman kir ku di medreseyan de ji bilî Tefsîr, Fiqih û hedîsê kes li tiştekî din 
nexebite. Seyfedînê Amedî wefat kir û li Qasyûnê hat veşartin. 


Tê (di vê sala 631/1233'yan) de Mîr Riknedîn Menkursê Felekî** jî mir 
ku yek ji serdarên mezin bû û yekî qenc î dîndar, mêrxas î tedbîrkar, jîr î xwe- 
dîxêr bû ku feqîr û şerî 'etmedaran mezin didêra. Melik Adil ew kiribû serek- 
walî û wî jî keleya Busrayê tamîr kiribû. Ew yekî dilpak, dîndar û bi wijdan 
bû û kêmxeberdan, pir xwedîxêr û sedeqedêr bû. Wî her pênc ferzên xwe li 
camîya Şamê dikir ku her sibe bi tena serê xwe bêyî yek koleyê xwe jî [ji bo 
here mizgeftê] derdiket û di destê wî de jî darekî dirêj hebû. Ew li erda rût ya 
Qelemûnê*” wefat kir û li gora xwe ya Qasyûnê hat veşatin. 


Tê (di vê sala 631/12323”?yan) de Ibn el- Iz Kemaledînê Exlatî wefat kir 
ku yekî camêr, dilsoz, dîndar û bi rûmet bû. Wî xelk dibirin Hecê û xizmeta 
mezinan dikir ku gava wefat kir li Qasyûnê li nik Mexareya Cû'”ê/Şikefta 
Birçîyan hat veşartin.” 


Tê (di vê sala 631/1233'yan) de Selahedîn Ehmed ibn Ebd es-Seyid ibn 
Şabanê Erbîlî yê Hezbanî ku di sala pêncsed û heftêyî (570/1174) de li kele- 
ya Erbîlê hatibû dinê, wefat kir. Wî ji Mizaferedîn ibn Zeynedîn re xizmet 
dikir û yek ji mêrxasên wî yê nêzîk bû ku dû re bi Şehabedîn Qeretayê 
Muzaferî re ji Erbîlê derket û ket ber xizmeta Melik Mixîsê kurê Melik Adil. 


85 Ew Eb ul-Hesen Elî ibn Ebû Elî ibn Mihemed ibn Salimê navdarê bi Seyfedîn Amedî bû ku di sala 551/1156'an 
de bûbû. Ji bo bêhtir bnr. Sibt ibn Cewzî, b. n., 8/691; Ebû Şame, Zey/, r. 245-246 ; Ibn Kesîr, b. n., 13/107; Ibn 
Texreberdî, b. n., 6/286; Ibn Xelîkan, b. n., 3/256. 

55 Mîr Riknedîn Menkûresê Felekî ku dibe birayê Nasirudîn Menkûresê kurê Nasihidîn Xumartekîn yan jî kurê 
wî ku yek ji serdarên mezin yê Ebu l-Feth Bîbirs bû, lê agahên taybetî li ser nehatin dîtin. Bundarî, Sena ul-Berq 
283, 349; Dewadarî, b. n. 8/113. 

8 Devereke Dimeşqê ye. Yaqût. b. n., 4/444 

*% Ev paragrafa ser mirina Xelatî ji nisxeya çapkirî kêm mabû. Mixabin ku li ser jiyana Ibn el-'Iz Kemaledînê Exlatî 
tu agahdarî peyda nebû. 

Ew di ber xizmeta wî de ma û dema Mixîsedîn ji bo seredana birayê xwe 
Melik Kamil çû Misrê û di rê de bi derengî ket û Melik Kamil jî ji bo dereng- 
mayinê ew navno kir hingê ev Selahê Erbîlî van risteyên jêrî jê re honan û bi 
Mixîs da jiberkirin û dema Mixîs giha cem Kamil ew jê re xwendin: 


Ey xwediyê milkê Îslamê ku qîlên 
Demê bi ronahiya dewleta wî bişirîn 


Kole lêborîneke dirêj ji ber êşa derengî 
Û hêdîbûna wextê rêwîtiyê pêşkêş dike 


Û mercê xwediyê Misrê jî divê bibe mîna 
Yûsuf ku bi birayên xwe re qencî dikir 


Ku pê re xerabî kirin heya ku feqîr bêçar bûn 
Lê wî qencî kir û dilovaniya xwe da ser wan 


Melik Kamil pirsa honrawerê risteyan kir û wî jî da zanîn ku ya wî (Selahê 
Erbîlî) ye ku ew pir eciband û çavê xwe berdayê ta ku Muxîs wefat kir. Hingê 
ew çû cem Melik Kamil û kete ber xizmeta wî, di dewleta wî de bi pêş ve çû 
û weke ku yek ji mêrxasên dora wî û serdarekî wî be ferman lê kir û qencî pê 
re kir. Lê dû re hinekan paşgotiniya wî li cem Melik Kamil kir ta ku jê hêrs 
bû, ew girt û demeke dirêj ew di bîrê de hişt. Wî dubeytiyek hona û şand cem 
sitranbêjekî ku wî ew jiber kir û di civata Kamil de got: 


Tu çi bivêyî bike tu hezkirî yî û ez bêguneh im 


Lê çawa ku te jî got ez tawanbar im 


Ma tu destûr didî ku îşev ez bigihêm hizûrê 
Em ê qirêja dil paqij bikin bi tobe û bexşînê 


Melik Kamil eciband û jê re got: “Ev ya kê ye?” Wê got: “Ya Selah e.” 
Hima di wê gavê de Melik Kamil bi civata xwe ve rabû çû ber deriyê bîrê û 
Selah jê derxist û ew xelat kir û zîvirind ser rewşa wî ya berê ku ev risteyên 
jêrî jî ji şi rên wî ne: 

Ji roja veqetana me bi rasteqînî 
Ev cegera min bêşik lewaz bû 


Ger hevgihana me du hezar sal bidomîne 
Jî dîsa têr nake ku wextê cudabûnê bû 


Ji dubeytiyên wî: 


Tendirustî, xortanî û xweşî dest danîne ser 
ku di pey re jî ji me re rihetî hebû 


Nefs dibêje hêjî wext heye 
Lê pîrî dibêje dema te teng bû 


Dîsa jê ku xwestibû li ser kefenê wî binivîsin: 


Ey perwerdigar koleyê te yê gunehgerew hat 


Ku nîyaza bexşandin û camêriya we dike 


Çepê wî di bin dawa rûmeta pîrîya wî de ye 
Û rastê wî bi qulpa benê tewhêdê ve ye 


Ew di dema cenga derbendan de di betaliyê de wefat kir ku ew li Girê 
Nûrê(devereke Rihayê) bû û li wir hat veşartin, lê dû ra veguhestin Misrê. 


22 


Sala Şeşsed û Sih û Diduyan (632/1234) 


Tê (di vê sala 632/1234'an) de Melik Kamil ji Siweydayê vegeriya 
Heranê, leşker lê belav kir û serdar “Ezedîn Aydemirê Mi ”ezemî ku yek ji 
giregirên serdaran bû wefat kir, li Heranê hat veşartin û piştî demekê vegu- 
hestin gora wî ya li Cban il-Mercê.*” Leşker qels bûbû û ji cih jî bîz bûbû ku 
ji ber vê jî Melik Kamil rabû ji Heranê destûr da leşker û ew bi Melik Eşref 
ve berê xwe dan Dimeşqê. Leşkerê Misrê jî zivirî, ji xwe rewşa wan, ji kêfa 
hinek ji wan ya ser pişta dewaran xwiya dikir. 


Melik Kamil bi leşkerê xwe ve çû Misrê û Elaedîn Keyqubad jî bi sipah û 
serdarên xwe ve ku pêşengê wan jî Kemaledîn Kîmiyar bû derket, bi Melik 
Mensûrê xwediyê Mêrdînê re yekîtî çêkir û li ser Amedê daketin. Melik 
Salih Necmedîn Eyûbê kurê Melik Kamil digel apê xwe Melik Mizafer 
Şehabedîn Xazîyê xwediyê Meyafarqînê berê xwe da Hisn Keyfê/Heskîfê û 
piştî ku malbat û herema xwe û malê xwe yê giran şandin Şamê ew jî çûn li 
Dimeşqê man. 


Serdarê leşkerê Amedê Mibarezedîn ibn Ezkeşî bû, wan dora wê pêça û 
mencenîq li ser girêdan, lê gava negihîştin tu armancê êdî ji ser rabûn û li 
Qeteya/Qetîna, Siweyda, Heran û Rihayê belav bûn û hemî bi ewleyî teslîm 
girtin û ji leşkerê Melik Kamil yên ku li wan bûn re wefadar derketin. Ev 
nûçe giha Melik Kamil û ji Qahîre derket, name û qasid ji birayên xwe û 
kesên ku di ber fermanadariya wî de bûn, şand ku ew dîçe Şamê. 


Tê (di vê sala 632/1234'an) de Melik Eşref xana ibn Zencarî ya "Eqebeyê 


xera kir ku bûbû wargeha isyankar û gunehkaran û di cihê wê de mizgefteke 


1” Cebanên Mercê yanî goristana Mercê ku ji bo goristanên taybet yên zîyaret re tê gotin lê عع‎ çawa ku Yaqûtî jî 
dîyar dike erdekî fireh î pir bi giya ye ku terş û tareş lê diçêrin. Yaqût, b. n., 5/118. Îcar dibe ku li devereke weha 
yan jî nêzîkî wê çend gorên taybetî hebin û li vê derê armanc jê ew be. 

xweşik ava kir. Wî şexsekî ku di zaroktiya xwe de bi çexanê'% dilîst kir xut- 
bexwênê wê ku dû re di dema Melik Salih Îmadedîn de waiz Emadedînê 
Wasitî bû xutbexwênê wê ku vexwarina şerabê pê ve dihat danîn. Li ser vê 
Cemaledîn ibn Zeytûnîyeyê Rehbî yê katib jê re nivîsiye: 


Ey îmam heqî li cem me dîyar û eşkere bû 
Mizgefta tobeyê hat xewna me û eseyî kir 


Û got ji Melik Salih re bêje Xwedê şanê wî bilind bike 
Ey Emadedînê ku di dema wî de xelk spasî dike 


Ji çend heya çend ez di kêmasî, rebenî û lewaziyê de me 
Ku xutbexwênê Wasitî şerabê di dînê xwe gerandiye 


Ewê ku ji berê ve li çexanê didan mîn me 
bûn û ji meyxaneya wî ranedibûn 
Min vegerîne xeta pêşî ku kefaleta wê pêşbazî ye 


Tê (di vê sala 632/1234'an) de Tewaşî Şemsedîn Sewabê Adilî "© mir ku 

„ yekî egîd, mêrxas, camêr, pêşeng, hişmend û edîb bû û ji mêrxas û cindiyên 
baş hes dikir. Di dema Melik Adil de bû serekleşkerê wî û Melik Kamil jî 
Amed, Heran, welatê Cezîreyê û Diyarê Bekir teslîmî wî kir û ew kir cihgirê 
xwe yê wî welatî û serekleşkerê wî. Ew di warê cengê de mîna meymûnê dipe- 


kiya jor û jêr û yekî xuyxweş û hezkirî bû. 


Tê (di vê sala 632/1234'an) de Tatarên terribî êrîş anîn ser Erbîlê û gihan 
ber deriyên wê, Xelîfe jî derbendên/deriyên wê asê kiribû, sûrek lê ava kiribû 
û deriyekî hesinî danîbû ber. Wî leşker jî li ber rêz kiribû, lê hê ew pê nehisi- 
yayî hew dîtibûn ku Tatar ne ji hêla derbendan ve gihîştibûn wan. Ji wan çi 
kesê ku giha sola xwe li hespê xwe siwar bû û bi rev û cirîd xwe xilas kir û tata- 
ran jî da pey wan. Wan talan birin, agir berdanê û kesên ku dîtin kuştin û 
vegeriyan. 


*% Çexan/çexane alavekî mûzîkê ye ku li gor Kurd Mihemed Elî gitar e. Xifez eş-Şam, 4/108. 
sı Li ser Şemsedîn Sewabê Tewaşîyê Adilî ku xizmetkarê Melik Adilê Eyûbî bû û dû re jî ketibû ber xizmeta kurê 
wî Melik Kamil, bnr. Sibt ibn Cewzî, 8/694; Ibn Texreberdî, b. n., 6/287; Dewadarî, بط‎ n., 7/301. 

Sala Şeşsed û Sih û Sisiyan (633/1235) 


9“ Î A2 


Melik Kamil ji welatê Misrê derket û bi sipaha xwe ve gihîşt Şamê û bi 
Melik Eşref û Eyûbîyên din re civiya, ji bilî Melik Nasir Dawid ku ji tirsa 
mamê xwe Melik Kamil çûbû Bexdayê cem Xelîfe.“ Melik Kamil bi meli- 
kên Eyûbîyan û sipahên din ve çû heya Heranê; leşkerê Rûmê yê ku tê de bû 
xwe di keleya wê de asê kir, giregirên xelkê Heranê û xutbexwên û qazîyên 
wê derketin pêşiya Melik Kamil û bajar spartinê. Ew çû li ser keleyê daket û 
mencenîq li ser girêdan, êrîşeke dijwar bir ser wan, neqebçêker jî ketin sûra 
wê û hindik mabû wê bistînin jî ku kesên tê de ewleyî xwestin. Wî ewleyî da 
wan bi şertê ku ew li gor daxwaziya wî dakevin, wî ew teslîm girtin, dest danî 
ser kesên lê jî, ew xistin xeraran û danî ser deveyan û ew şandin Qahîreyê. 


Dû ra daket ser Rihayê û komek ji leşkerê xwe û yê birayê xwe Melik Eşref 
şand ser Dinêserê, ew wêran kir, şewitand û kesên lê talan kirin û mehrem 
hetikandin, zaroyên Ermenî û mehremên wan yên li Şebextanê** û welatê 
Mûzir talan kirin û heya Mêrdînê jî pê ve çûn û bi talanan ve zivirîn cem. 


Wî mencenîqên mexribî li ser Rihayê girêdan ku bi şev û bi roj lê didan, 
lê ew keleyeke asê bû, mencenîqan rexekî sûra wê hedimand ku hingê wan jî 
ewleyî xwest. Wî bi heman şertê ku ji xelkê Heranê re danîbû, ewleyî da wan 
û kele sitand, ew xistin xiraran û şandin Qahîreyê. Melik Kamil keleya 
Rihayê wêran kir û mehsûl/ berhemên ku lê bûn girtin û berê xwe da Serê 
Kanîyê da here ser Mêrdînê. 


Wî birayê Xwe Melik Mizafer Şehabedîn Xazî û Melik Salih Îsmaîl şand 
Siweydaya Behnûkê ku ew gihanê û li ser daketin û komek leşkerê Misrê jî bi 


2 Ew Xelîfe Mintesir Billah Ebû Cafer Mensûr ibn Zahir ibn Nasir bû ku di sala 640/1242'yan de wefat kiribû. 
Ebû Şame, Zeyl, r. 4 
13 Şebextan cihekî ji herêma Cizîreyê ye û bi ser Mêrdînê ve ye. Ibn Esîr, b. n., 10/179, 180, 343, 389. 

wan re bû, wan zor dayê û ew vegirt û çûn ser keleya Qetîna““ ku keleyeke 
asê bû, wan ew ji Rûmîyan sitand û bi heman mercên ku dabûn Heran û 
Rihayê ewleyî dane wan jî. 


Lê Melik Kamil bi xwe û Melik Eşref digel kesên bi xwe re qesta Mêrdînê 
kirin ku nameya Bedredîn اغب بط دآ‎ xwediyê Musilê giha wan ku digot: 
“Tatarên ... bi hêzeke pir ve ji derbenda Erbîlê derbas bûne, gihane Erbîlê, 
leşkerê wê sitandine û gelek kes ji wan kuştine ku Sarimudîn Keyxûş û kesên 
din jî di nav wan de ne. Ew ji çemê Zabê derbas bûne, ji Mûsilê bihurîne û 
qesta we dikin.” Melik Kamil got: “Ew ji hejmara me ya pir û hêza me ya xurt 
bi agah in ku ji ber vê jî ew bi tenê bi hêzeke pir mezin ve dikarin werin ser 
me. Ya baştir ew e em vegerin herin Heranê bikin piştek û li ser wê rastî wan 
bên.” Ew bê rawestana ser tu deverê vegeriyan Heranê ku hespên xelkê ji rê 
ketin, barên wan hatin qutkirin û bi xerabtirîn awayî vegeriyane cihê xwe. 


[Li wê derê] nûçe giha ku wan qesta Sincarê kiriye,“ Zahîrudîn ibn 
Kemaledîn ibn Mihacir kuştiye ku ew qels bûn û hêzeke hindik bûn. Melik 
Kamil poşman bû û li ber çavên melik, mîrek û serdarên xwe kêm ket ku li 
Firatê derbas bû, bi sipaha xwe ve çû Dimeşqê û heya sala şeşsed û sih û çaran 


(634/1236) lê ma. 


Mi Qetîna gundê Qetîye ye ku li ser riya Misrê ye, di navbera wê û Remleyê de dimîne û nêzîkî Fermayê ye. Yaqût, 
b.n., 4/429 

%5 Jj bo vê nameyê bnr. Ibn Cewzî, b. n., 8/659; Dewadarî, Kezaz #d-Durer, 7/316. 

s6 [1 bo vê bûyerê, bnr. Hesneyanî, 5zacar, b. n., r. 92-93. 

Sala Şeşsed û Sih û Çaran (634/1236) 


Tê (di vê sala 634/1236'an) de Melik Ezîz Mihemed" ibn Melik Zahirê 
xwediyê Helebê wefat kir, ew yekî xort, xweşmêr û xweşbîn bû ku ji leşker 
hez dikir û ji bo desthilatdariyê kurê xwe Melik Nasir Selahedîn Yûsuf wesî- 
yet kiribû. 


Tê (di vê sala 634/1236'an) de xeber ji Melik Kamil û Eşref re hat ku 
Xwarizmîyan qesta Mêrdînê kiriye û xwe dane kêleka Melik Mensûrê xwe- 
diyê wê û ew bi wan ve çûye dest daniye ser Nisêbînê, ew wêran kiriye, talan 
biriye, ew şewitandiye û çi tiştê ku Eyûbîyan bi Dinêsirê kiribû wî lî wê derê 
xerabtirê wê kiriye. Melik Eşref mîr Emadedînê kurê Mûsik û giregirên dora 
xwe jî pê re di riya berrîyê de şandin heya Sincarê, ew gehanê û lê man. Siltan 
Elaedîn Keyqubad leşkerê xwe amade kir, wan qesta Amedê kir û dora wê 
pêçan ku hingê Mîr Hisamedînê Hezbanî lê dima. Wan mencenîq li ser girê- 
dan, zor danê û dema ev nûçe giha Melik Kamil ew bi leşker ve çû û li ser 
Selemiye/Sulemîyeyê daket ku hingê Pêşewa Mustensir Billah jî Mihyedîn 
ibn Cewzî şandibû da di navbera Melik Kamil û xwediyê Rûmê de aştîyê 
bike. Ew di navbera wan de çû û hat ta ku navbera Melik Kamil û xwediyê 
Rûmê xweş kir û leşkerê Rûmê ji ser Amedê rabû û Melik Kamil jî zivirî 


Dimeşqê. 


Dû re di navbera Melik Kamil û Melik Eşref de dijberî derket ku bi nihê- 
nî Xelîfe, Xwediyê Rûmê, yê Helebê, yê Hemayê, yê Himsê, yê Mûsilê, 
Ezedîn Aybegê xwediyê Serxedê û leşkerê Melik Kamil yê qeraxê hemî bi 
Melik Eşref re bûne yek û xwediyê Hims û yê Hemayê û komek ji serdarên 


Ew Melik Ezîz Mihemed (609-634/1212-1236) ibn Melik Zahir Xazîyê kurê Selahedîn Yûsufê kurê Necmedîn‏ 7ه 
Eyûb bû ku piştî bavê xwe Melik Zahir bûbû desthilatdarê Helebê. Ew di sala 609/1212'an de bûbû û di temenekî‏ 
piçûk de ku hê bîst û çarê xwe temam nekiribû miribû. Eb ul-Fîda, MMz«xfeser, 2/260; Sibt ibn Cewzî, 8/703; Ebû‏ 
Şame, Zeyl, r. 252; Ibn Wasil, b. n., 5/114-117; Ed- Dewadarî, Kezsz #d-Durer, 318.319; Ibn Kesîr, b. n., 13/110;‏ 
Ibn Texreberdî, b. n., 6/264.‏ 

Melik Kamil yên qeraxê û yên parastina dora wî, piştî ku Melik Kamil berê 
xwe da Misrê, çûne Şamê ber xizmeta wî (Melik Eşref). 


Melik Eşref bi sancaq û xizmetkaran ve siwar bû ku ne adetê wî yê hercar 
bû û dema ev nûçe giha Melik Kamil ew gelekî tirsiya, lê Melik Eşref nexweş 
ket çendî ku nîşanên alîkarî û serkeftinê ji Melik Eşref re xwiya bûn jî û leş- 
kerê Misrê jî jê re nivîsî, lê hê li Neyrebê êşa wî zêde bû û ew di mahafeya 
Kunif de li ser serê koleyên xwe kete Dimeşqê û di bîst û heftê Zilheceyê de 
xelkê jê re nîyaz dikirin. Wî kole û cariyeyên xwe azad kirin û birayê xwe 
Melik Salih Emadedîn Îsmaîl kir welîehdê xwe û leşker jî jê re sond xwar. Wî 
Xabûr û Qirqîsya da Melik Micahîd Esededînê xwediyê Himsê û Sincar û 
Nisêbîn jî da birayên xwe Micîredîn û T'şiqyedîn, lê dû re ji wan hinek tiş- 
tên ku dilê wî hiştin bihîst û rabû fermana nefya wan bi bal Misrê ve da. 


Tê (di vê sala 634/1236'an) de Tatarên ... bi peya û siwaran ve daketin 
ser Erbîlê, ji her hêlê ve dora wê pêçan, mencenîq li ser girêdan û sûra wê xis- 
tin erdê. Di roja dehan de ji serê sibehê ve êrîş kirin, bi sûran ve zeliqîn û bi 
yek dengî qêrîn kirin û ji neqeba ku mencenîq xerab kiribûn ketin bajêr û 
kesên li ser sûran ji ber wan şikiyan. Wan xwîn rêt, dest avêtin hereman û leş- 
kerê Îslamê bi gel ve qesta keleyê kir, lê deriyên wê qefaltî bûn. Weha bû ku 
siwar ji hespên xwe peya dibûn û xwe diavêtin xendeqê û bi werîsên ku kesên 
keleyê ji wan re berdabûn, hilkişiyan keleyê, lê tîrên Tataran jî ew dihingaf- 
tin. Siwar jî li dora keleyê bi qasî hejmarên sertiliyan xemilandî digeriyan û li 


hevdu diketin. 


Wan zarok li Meydanê civandin, hinek kuştin û bi hespên xwe jî pêl hine- 
kan kirin heya ku goşt û hestiyên wan tevlîhev bû û li ser keleyê gelek men- 
cênîq girêdan û ji her hêlê ve ew neqeb kirin. Ew gihîştin neqeban û kesê di 
keleyê de jî ew girtin û tera kirin û şerekî mezin di nav wan de derket. Ew bi 
sancaqan derketin ser sûran û xelkê wê jî şerê wan kir û sancaq ji serê sûran 
avêtin xwarê û şer kete ser şûr û kêran. Ew li pey wan daketin xendeqê û 
gelek kes ji wan kuştin û ew ji xendeqê derxistin û dan pey wan ta ku ew birin 
cem mencenîqên wan û hinek ji wan şewitandin. Neyarê terribî ji vegirtina 
keleyê bê hêvî bû û ji ber piriya kuştî û birîndaran û germê ji cih bîz bûn û ji 


ser rabûn. 

Xelk daket bajêr û dema wêrankariya ku bi ser malên wan ve hatibû digel 
kuştiyên xwe û tijebûna kolanên bajêr bi xwîn û kêma/idaba kuştiyan dît, 
hingê xelkê serqot û tazî bi xirabtirîn awayî berê xwe da Mûsilê û xelkê 
Mûsilê jî bi xwarin, vexwarin û dewarên ku lê siwar bin li gor rewşê çû pêşiya 
wan. Bedredîn Lu lu” qencî bi wan kir û li gorî rewşa wan ew gihandin hev 
ku li Erbîlê komek serdar bê leşker mabûn û çend kesên hindik ji xelkê wê jî 
bi Şemsedîn Yadkînê cihgirê Xelîfe re mabûn. 


Gava Tataran eseyî kir ku xelkê wê jê derketîne û kesên wê diparastin ew 
vala hiştine, rabûn zivirîn, lê xeber giha Şemsedîn Yadkîn û kesên pê re û ew 
bê serûçav ji keleyên reviyan û ji hev belawela bûn. 


Şemsedîn Yadkîn û hinek ji mîrekan qesta Bexdayê kir û çûn cem wezîr 
ku wî ew kêmxist û xwest dîyar bike ku tiştê li Erbîlê qewimiye ne ji ber 
derengmana alîkariyê ye, lê ji ber bêtevgerî û bêkêriya Şemsedîn Yadkîn 
bûye. Wî got: “Ev çi kar û bêtevdîrî ye ku li Erbîlê ev tevgerên xerab dîyar 
bûn?” Şemsedîn Yadkîn herdu destên xwe bilind kir û got: “Mîna te ku vê 
dewleta Ebasî bêrêveber hiştiye, qet nebe wê ji qencî û nêrîna xwe vala nehê- 
le.” Wî ew di mala wî de da girtin û yekî danî ser heya ku mir. 

Sala Şeşsed û Sih û Pêncan (635/1237) 


Sy)? 


Di çarê Miherema vê salê [635/1237] de Melik Eşref Mizaferedîn Eb ul- 
Feth Mûsa ibn Melik Adil Seyfedîn Ebû Bekir ibn Eyûb ibn Şadî ibn 
Merwan ibn Yaqûb ku di sala pêncsed û heftê û şeşan (576/1180) de li kele- 
ya Kerekê hatibû dinê,“ wefat kir هن‎ li keleya Dimeşqê hat veşartin. 
Serxweşiya wî hat danîn û ji bo serxweşiyê serdaran kincên şînê wergirt ku 
dû re Melik Salih, mîrek û giregirên nêzîk yên hawîrdorê xelat kir û bi san- 
caqan ve siwar bû û Melik Micahid Esededîn Şêrkoh jî li kêlekê ji keleyê 
daket û sifra xwarinê dirêj kir. Ezedîn Aybegê xwediyê Serxedê peya li ber 
rikêba hespê wî meşiya û civata dorê jî pê re bir. 


Gava agaha mirina Melik Eşref giha Melik Kamil wî şîna/şûna wî danî 
kincê şînê wergirt, dû re leşkerê xwe derxist û ji Qahîreyê derket, berê xwe da 
Şamê, çû li ser Dimeşqê daket û dora wê pêça. Ji hinga ku Melik Eşref wefat 
kiribû ve Melik Salih, Îmadê Exlatî şandibû cem Melik Kamil û rewş digel 
wî sererast kiribû. Îmad dîyar kiribû ku ew bi tenê bûye û ne xwediyê Himsê 
û ne jî tu serdarên din pê nehisandiye. 


Melik Salih mîrek û serdar û giregir li ber deriyê Şamê û li ser sûran bi rêk 
xistibû ku ji wan yê li ber deriyê Nesreyê Şerefedîn ibn Sarimê Tibnînî'? û 
komek ji helqeya nêzîk bû, li ber deriyê Cabîyeyê jî Riknedînê Mi”ezemî yê 
naskiriyê bi Rekîn bû. Li ber deriyê Piçûk jî Sarimudînê Tibnînî û Riknedîn 
ibn Qeretayê Erbîlî?” bû ku ji hawara Helebê bûn û li ber deriyê Kîsan jî 


Hinek çavkanîyan sala bûyîna wî weke sala 578/1182'an li Qahîre yan jî li Kerekê daye. Ibn Xelîkan, b. n.,‏ 6ه 
Ibn Wasil, b. n., 5/137-145; Dewadarî, Kezzz, 7/320; Ebû Şame, Zey/, r. 253.‏ ;4/519 

*% Şerafedîn ibn Sarimê Tibnînî kurê Sarimûdîn Qutlux/Kutluk/Kutlu Beyê Helebî bû ku piştî mirina Çerkez û 
kurê wî keleya T'iibnînê ku Melik Adil dabû Çerkez, digel deverên din yên Çerkez û kurê wî tev jê re mabûn ku ji 
ber wê jî ew bi navê Tibnînê dihat nasîn. Ji bo agahên berfireh li ser bavê wî, Bnr. Ebû Şame, Zeyl, r. 121; Ibn 
Xelîkan, b. n., 1/353; Ibn Kesîr, b. n., 13/54. 

* Riknedîn ibn Qeretayê Erbîlî, min li ser vî serdarî tu agahî nedît. 

Şerefedîn ibn Tibnîn û Şerefedîn ibn Mi remed”? û li ber deriyê Rojhilat jî 
Emadedîn ibn Mûsik bûn. Li ser birca Kiwanû jî Nasiridîn ibn Zuhr û 
Fexredîn ibn Zuhr bûn, li ber deriyê Yûma jî Cemaledîn Eb ul-Hîcayê 
Erbîlî*? û Elemedîn Nemîsê Mi ezemî*”? bûn. Ibn Zeradûk ku yek ji serda- 
rên Helebê û hawara wê bû li ber deriyê Selametê û yê Feradîsê dima û Melik 
Mensûrê kurê xwediyê Himsê jî li dervayê bajêr li cem Mêvangehê bû. 


Çi gava Leşkerê Misrê dihat Melik Mensûr li Berdayê li pêşiya wan 
rawestiyî bû, Melik Kamil jî rabû êrîşî ser bendên/sedên ser  Eqîbe, Şaxûr, 
Qesra Hecîyan û embara Simaqê kir. Ji xwe wî di. her riyê de sûrek 
danîbû, mencenîq li ser girêdabûn û peya danîbûn ser. Melik Kamil ew 


vegirtin û embarên malhilanînê şewitandin û xelk şikiya, reviya ket 


Dimeşqê. 


Dû re ew li hev hatin, Melik Kamil Dimeşq sitand û deverên ku bi destê 
Melik Salih bûn mîna Sewad û Busra dayê û 82 albek û derûdorên wê, 
herdu Biqa an,“ Zebdanî”* û Çiyayê Nifûsê bi ser ve zêde kir. Heyeta aştîyê 
biryar da ku hawara Dimeşqê mîna leşkerê Helebê û kurê xwediyê Himsê 
dernekeve û Melik Salih derket çû ber xizmeta Melik Kamil, wî jî ew pêşwazî 
kir rûmeta wî girt û ew ji bo çûna Ba 'albekê amade kir. Melik Kamil mîre- 
kên Dimeşqê, qazîyên wê, giregirên wê û zana û zahidên sereke yên xweser 
xelat kir, qedrê wan girt û heryek ji wan danî ser cihê ku di destê wan de bû 
û lê diman. 


Melik Kamil ket keleya Dimeşqê, dehlîza xwe bir hêla Himsê, serdaran 
dîyar kir û telp derxist ku vê yekê lerzeke pir xist dilê Helebîyan û serdarên 
wê tirsiyan ku ji tirsa zêde jî birq li pişta Melik Micahid ket. Ew rabû herem 
û zarokên xwe şandin cem Melik Kamil, wan xwe avête wî û biryar derket ku 
ew sêsed hezar dînarî ji Melik Kamil re bibe da ew wî bibexşîne û here 
Helebê. Hê Melik Micahid bi danheva barê xwe ve bû ku Melik Kamil li 
keleya Dimeşqê wefat kir û gava ev nûçe giha Melik Micahid ji kêfa wî hişê 
xwe tevlîhev kir, çunkî wî bawer nedikir û digot: “Min di dilê xwe de digot 
belkî ev xewn be!” 


!"! Şerefedîn ibn Mu “temed yek ji serdarên Melik Salih Eyûb bû ku pê re beşdarî vegirtina Dimeşqê bûbû. Mixabin 
ku agahiyên zêde li ser nehatin dîtin. 

*" Cemaledîn Eb ul-Hîcayê Erbîlî weke ku ji navê wî jî dixwiyê ew ji hoza Hezbanî û ji malbata Ebu l-Hîca ye ku 
gelek mîr û serdar ji wan rabûne. Ew bi xwe serdarekî mezin yê Melik Salih bû li Şamê, lê mixabin ku tu agahdarî- 
yên zêdetir li ser nehatin dîtin. 

*”? Elemedîn Nemîsê Mi”ezemî, mixabin ku tu agahdarî li ser peyda nebû. 

#4 Mebest jê deşta Ba`albekê û ya Ezîzîyê ye. Yûnînî, Zeyl/# Mirat uz-Zeman, 2/986 

** Zebdanî herêmeke navdar e di navbera Şamê û Ba`albekê de. Yaqût, b. n., 3/143 

Siltan Melik Kamil Nasiridîn"”“ 


Mihemed ibn Melik Adil Seyfedîn Ebû Bekir ibn Eyûb ku li Qahîreyê di 
sala pêncsed û heftê û sisiyan (573/1177) de bûbû, yekî mêrxas, bi heybet, 
jîr, zana yî hêja hişyar û ji zanayan hez dikir û dilê wî bi ser qencan ve bû. Wî 
sifra xwe ji kesê ku hez dikir vala nedihişt û pirs û gelş bi zanayan dida pirsîn 
û li ser sehîha Mislim bi gotinên xweş î rast digot. Wî di nobeta derbendan 
de komek ji leşkerên xwe ji bo ku zerar dabûn çandiniyan daleqand û nedi- 
hişt ku serdar bi ser leşker ve herin û zorê bidin wan. Rê û dirb di dema wî 
de ewle bûn ku merivek bi tenê serê xwe bi malê xwe ve karibû biçûya û tu 
pêwîstî bi birina kesên zêde bi xwe re nedikir. 


Wî bi xwe dest datanî ser karûbar ku li ser vê yekê ji kesên hêja yên nêzîkî 
wî yekî ji min re salox da ku her roj ew yan bi dêlindêza xwe ve siwar dibû û 
derdiket yan jî spêdeyê zû rûdinişt û tîr diavêtin û koleyên xwe jî diavêtin. 
Dû re ewraq/belge jê re dihatin ta ku sifre amade dibû ku mîna adetekî her- 
demî li ser rûdinişt û dû re şolê xwe dikir û ji bo karûbarên din bi 
haciban/teşrîfatdaran re dipeyîvî. Gava ketin û derketina malbat û derûdo- 
rên wî ya cem pêk dihat, hingê xizmetkar jî ji bo qisekirin û pirsînî heya 
nîvro li saraya bostanê wî her diçûne cem û derdiketin. 


Di pey de wî nimêj dikir û radiza û bi kar û barê xwe yên şexsî ve mijûl 
dibû heya esir ku nimêj dikir û mêrxasên diketin cem û ewraq û belgeyên 
dîwana arteşê”” û dîwana îstîfayê”* pêşkêşî wî dikirin. Dû re di dawiya rojê 
de diçû hewşeke ku tê de rim hebûn û li pêş wî tîr dihatin avêtin û heya mex- 
rib wî bi xwe jî diavêt ku piştre nimêj dikir û bi bijare, giregir û demsazên 
xwe re heya eşaya dereng li ser karûbarê dewletê û yê gel diaxivî. 


Dû re nimêj dikir, cilûbergên li ber ji xwe dikirin û yên şerabê werdigir- 
tin, heramî û erbabê kêf û xweşiyê diketin cem û heya radiza kêf û şahiya xwe 


8 Di navbera mirina wî û birayê wî Melik Eşref de şeş meh û nîv qediya û desthilatdariya wî ya Dimeşqê jî bi tenê 
du meh û nîv bûn. Li gorî Dewadarî mirina wî di sala 636/ 1238'an de bûye ku dibêje, min ji Ibn Cewzî veguhas- 
tiye. Bnr. Sibt ibn Cewzî, 8/705-707; Ebû Şame, Zey/, 254-255 ; Ibn el-Emîd, Exbar, r. 144; Ibn Xelîkan, b. n., 
4/326; Ibn Wasil, b. n., 5/153-156; Dewadarî, Kezaz, 7/326-328; Ibn Kesîr, بحا‎ n., 13/113; Ebu l-Fîda, M~xfesey, 
2/262-63; Henbelî, $? «l-Qulûb, r.299-3319. 

7 Dîwana sipahê/arteşê kü bi karûbarê leşker ve radibû mîna wezîrtîya parastinê ya niha bû û serekê wê diviya ku 
Misilman û xwedî payeyeke bilind be. Qelqeşendî, Sibh el-E` şa, 3/488; Hiseyn, Ceyş «l-Eyûbî, r. 120-121. 

s" Dîwana Îstîfayê jî dîwaneke girêdayê bi wezîrtîyê ve bû û yek ji bilindtirîn dîwanên darayî bû ku tê de tewaqî` 
û mersûmên siltan dihatin çespandin û şaxên hemî dîwanên darayî bi vê dîwanê ve bûn û hesab û kîtabên wan bi 


wê ve bû. Qelqeşendî, b. n., 4/29. 

didomand. Piştî sêyeka şevê ew bi xwe ve dihat û dikete himamê cilûbergên 
xwe diguhartin, Quran dixwend û heya sibê selewat û werd dikişandin ku dû 
re nimêja sibê dikir û heya sibake zû tesbîh didan ku ev xuyê wî yê pê ve gira- 
dayî bû. 


Wî li Şamê di dozdeyê meha Receba sala şeşsed û sih û pêncan de ku jê re 
teşt/bergeş anîbûn da tê de vereşe, bê ku tu wesyetan bike wefat kir û li kele- 
yê hat veşartin; dû re ew veguhastin gora wî ya ku li bakurê mizgefta 
Dimeşqê jê re hatibû avakirin. 


Mîr û serdar bûne yek û xelk ji Melik Adil Seyfedîn Ebû Bekir Elîyê kurê 
wî re dan sondê li ser ku ew welîehdê wî be û welatê Misrê û Şamê jê re be ku 
[wan ev yek jî] ji bo piçûkiya temenê wî, qelsiya wî û tirsa ji hêzdariya Melik 
Salih dikir. Wan biryar da ku Amed, Heran, Riha, Serê Kanîyê û welatên 
hawîrdorên wan ji Melik Salih re bin û ger ku neyarek here ser Melik Salih 
ew wî jê biparêzin û pê re bimînin û Melik Cewad Mizaferedîn Yûnis jî li 


Şamê cihgirê Melik Adil be. 


Melik Nasir Dawid ibn Melik Mi”ezem Îsa jî li koşka xwe ya naskirî bi 
Saraya Usame li nav Dimeşqê dima. Bi şev Riknedîn el-Heycawî û Rekînê 
Mi'ezemî pê re civiyan û Ezedîn Aybegê xwediyê Serxedê jî meriv şand balê 
û rê nîşan dan ku mal belav bike, gazî memlûkên bavê xwe, yekîneyên wî, leş- 
kerê Şamê û leşkerê Misrê yên dilê wan bi ser wî ve ye, bike û here dora ser- 
darên Misrê bipêçe ku peyade bûn û hespên wan hemî li nav bajêr û dûrî wan 
bûn. Lê nasir ji vê yekê tirsiya û gava bû sibeha wê şevê serdarên Misrê kom 
bûn, Riknedînê Heycawî şandin cem û ferman lê kirin ku here Melik Nasir 
ji bajarê Şamê derxe. Riknedîn kete cem û jê re got: “Ev çi rûniştin e li welatê 
Xelke? 


Ew siwar bû ku hemî gelê Şamê ji deriyê Saraya Usame heya keleyê rawes- 
tiyayî li benda desthilatdariya Melik Nasir û mayina pê re bûn. Dema siwar 
bû û ji mala xwe derket kesî guman nedikir ku dê hilkişe keleyê, lê gava ji 
medreseya Îmad el-Katib bihurî û bi hêla Bab el-Ferecê ve çû xelkê hemî kir 
qêrîn û gotin “Na, na, na” û Dimeşq li hev qelibî, ew derket çû bostanê xwe 
yê naskiriyê bi Qes»a Qabûnê. Wî Behaedîn ibn Melkîşû ku walîyê Şamê bû 
şand hemî hevalên Melik Nasir û Memlûkên wî ji Dimeşqê derxist û Melik 
Cewad jî çû Şam û xezîneyên wê hemî teslîm girt. Wî gelek mal belav kir, 

xelat dan û mal pêşkêşî leşkerê Misr û Şamê kir. Wî ji hemî tibabî bi qasî mil- 
yonek dînar belav kiribûn û hezar û sed xelat û cibe jî derxistibûn ku heya 
dabû dergevanan jî. Wî sifreyeke mezin li meydana Qiblîyê li erdê xist û sê 
darikên ku bi sabûnê û gulên hîroyê sîqalkirî bûn çikand û her darekî kincekî 
etlesî danî ser ku meriv hildiperikîn û ehd dikirin ku bigihîjin cem yek ji wan 
kincan. Di sifreyê de çend birc hebûn ku ji helawê û goştê hesp, hêştir û çêle- 
kên sorkirî di wan de bû, ew jî li kêleka şerefîyeya qibleyê rawestiya bû û 
bidestê xwe nîşan dida da xelk here ser sifrê. Xelkê sifrê qedand û kincên ser 
daran girt ku bi rastî rojeke hêjayî dîtinê bû. 


Melik Nasir derket û çû li Merca Seferê daket, wan xwest ku wî bigrin, 
Emadedîn ibn Mûsik ew pê hisand ku rabû çû “Eclûnê û ji wê derê jî çû 
Xezeyê û dest danî ser qeraxê. Melik Cewad bi leşkerê Misr û Şamê tev ve 
çûyê û giha pişta Himara cem Sebsetîyê*” û Melik Nasir jî bi heft hezar siwar 
û mal û gencîneyên xwe ve çûyê, çunkî Melik Cewad bi hêzên Eşrefî û 
komek serdarên wî re nebaşî kiribû ku wan jî jê re nivîsîbû û ew tima kiri- 
bûn. Ew li pişta Himarê gihan hev ku Melik Nasir bi leşkerê xwe ve şikiya û 
xwe bi çend kesên hindik ve xelas kir, lê wan dest danî ser mal û alavên giran 
û xezîneyên wî û piraniya leşkerên wî jî dîl girtin. Ew şikestî ket Kerekê û 
Çewad jî serkeftî û dilşad zivirî û leşkerê Misrê jî berê xwe da Misrê ber xiz- 


meta Melik Adil. 
Silrtan Melik Eşref Mizaferedîn 


Eb ul-Feth Mûsa ibn Melik Adil Seyfedîn Ebû Bekir ibn Eyûb di şeva 
çarê Miherema sala şeşsed û sih û pêncan (635/1237) de wefat kir ku bûna 
wî li Kerekê di sala pêncsed û heftê û pêncan (575/1179) de bû. Serê pêşî 
bavê wî Busra dabûyê û lê dima ku birêvebirê karûbarê wî Tuxtekîn bû û 
Hacib Elîyê xulamê Tuxtekîn jî çûbû wê derê û ketibû ber xizmeta wî. Dû re 
[bavê] wî ew ji Busrayê biribû Qudsê ku birêvebirê karûbarê wî yê wir jî Ibn 
Zencelî bû, lê piştre Riha û Heranê dabûyê û bi Karûbarê wî yê wê derê ve jî 
Mîr Seyfedîn Dawidê Erbîlî yê Hezbanî rabûbû. Wî mal dabûyê û qencî bi 
xwedî armancan re kiribû ku ji bo wê komek ji melikan hemla xwe dabûn 
ser, hezkirina wî ketibû dilan û wefadarî û sozrindiya wî hatibû nasîn. Ew 
yekî camêr, mêrxas, xêrxwaz û di cengan de xwedî xarînên meymûnî bû ku 


alaya wî her serkeftî û cihê wî yê cengê navdar bû, wî Melik Adil Nûredîn 


5 Sebestîye bajarekî herêma Filistînê ye ku navbera wê û Qudsê du roj in. Yaqût; b. n., 3/208 

Arslanşahê xwediyê Mûsilê, Siltan Ezedînê xwediyê Rûmê û Siltan 
Celaledînê Xwarizmşah têk biribû. 


Wî mizgefta Ebû Derda ya Dimeşqê, mizgefta cem Bab en-Nesrê, mizgef- 
ta Tewbeyê li Eqebeyê, mizgefta Cerah ya dervayê deriyê biçûk, mizgefta 
Ebarê, mizgefta Beyt Ebyatê, Hedîsxaneya ku bi Mala Qaymazê Necmî tê 
nasîn ava kiribû ji bilî medrese, pir û tekyeyên ku li rojhilatê ava kiribûn. Wî 
xana Heml es-Sebîl, Xana Seffîn û Resîfê ku dirêjî heya Golanê dibû ava kiri- 
bû. 


Wî di meha remezanê de heya nivî şevê deriyê keleyê nedigirt û helaw û 
xwarinên xweş î giran û mêwe ji feqîrên cînarê mizgeftê, tekye û dergahan re 


dişand. 


Ew ji bo feqîr û zanayan dilsoz bû ku diçû seredana wan û qencî bi wan 
dikir, gava ku wefat kir ji wezîrê xwe Cemaledîn ibn Cerîr re gotibû: “Hûn 
dê ji kû min kefen bikin?” Wî gotibû: “Ji gencîneya Nesafî.” Wî gotibû: 
“Dest ji gencîneyê berde, nexwe heya axîretê em jê dernekevin.” Dû re ji 
Emadedîn ibn Mûsik re gotibû: “Rabe emanetê ku çandiniya min ya cem 
Xwedê ye bîne!” Emadedîn pêşmaleke hirî yî spî anîbû ku tê de xirqeyê feqî- 
ran û taqîyê welîyan digel hîzareke kevn hebûn û pênc kaxez jî bihayê wê tê 
de bûn. Wî gotibû: “Ev dê li ser laşê min be, çunkî xwediyê wê yek ji ebdalan 
bû ku dawiya gotina wî jî ءطعلا مل“‎ Îlla Elle) bû.” wî roja pêncşema çarê 
Miheremê wefat kiribû. 


Mirina Sarimidîn Quflubeyê Tibnînîyê Serkesî/Ciþarkesî/Çerkezî'“" 


Micahidê bendewarê dîndar yê qencê xuyxweş û nihênîmend ku rehma 
Xwedê lê be yek ji mêrxasê Îslamê bû û gelek têkoşînên wî yên navdar li him- 
ber Frengan hebûn û li cem hosteyê xwe Fexredîn Çerkez gelekî di pêş de bû. 
Gava hosteyê wî Fexredîn Sekes/Çiharkes miribû hingê keleya wî ya 
Tibnînê dabûn wî [Sarimidîn] û rewşa malbata Fexredîn jî pê [Sarimidîn] ve 
hatibû girêdan ku bi çêtirîn awayî cihê wî girtibû. Wî li ber deriyê Ekayê û 
Sûrê cenga Frengan kiribû, welatê wan wêran kiribû, siwarên wan dîl girtibû 
ta ku li cem wan bûbû mîna navekî mezin î bi heybet û qutûbirr ku wan ew 
didêra û diselimand. Ew xwedî ray û tevdîrên çê û pir bixêr bû ku meyla wî 


Li ser jiyana Çîharkesî bnr. Sibt Ibn Cewzî, 7/01 'az, 8/705; Ibn Kesîr, b. n., 13/115.‏ ”د 

timî li ser zanayan bû û xwedî zimanekî xweş î pak bû ku di sisiyê Şabana sala 


şeşsed û sih û pêncan (635/1237) de wefat kir. 


Tê (di vê sala 635/1237'an) de serekqazî Şemsedîn Yehya*! ibn 
Hibetullah ibn Senîy ud-Dewle jî wefat kir ku yekî hiqûqnas, hêja, pak î bi 
wijdan bû û qanûnên şerîetê baş zanîbû. Demekê wî li Qudsê qazîtî kiribû û 
demekê jî li Şamê bi cihgirî û hinekî jî bi eslî qazîtî kiribû ku di meha 
Zilqadeyê de wefat kir, kurê wî Sedredîn li ser nimêj kir û li Qasyûnê hat 


veşartin.” 


sı Li gorî Ibn Kesîr ew Qazî Şemsedîn Yehya ibn Berekat ibn Hibetullah ibn Hesenê Dimeşqî ibn Senîy ud-Dewle 
bû û li gorî Şuzurat ez-Zehebê jî Şemsedîn ibn Seniy ud-Dewle serekqazî Ebû Berekat Yehya ibn Hibetullah ibn 
Senîy ud-Dewle ibn Yehya ibn Mihemed ibn Elî ibn Sedeqeyê Dimeşqîyê Şafi `î bû; bnr. Sibt ibn Cewzî, 8/709- 
710; Ebû Şame, Zey/, 255 û not 2; Ibn Kesîr, b. n., 13/114; Ibn Texreberdî, b. n., 6/268. 

* Ew di gora xwe ya navsera Qasyûnê de hat definkirin ku bi rastî avahîyeke saxlem bû û hinek weqifên mîna xanî- 
yê Beyt Sawa û yên din li ser hatin danîn ku ji her hêlên serekqazîtîya Şafi “îyan ve dîmeneke wî ya pir xweş hebû. 
[Ji nota ser kenarê kitêbê ku dişibe ya nivîskar.] 

Sala Şeşsed û Sih û Şeşan (636/1238) 


Sil? 


Tê (di vê sala 636/1238'an) de Melik Cewad Yûnus** bi Melik Salih 
Necmedîn Eyûb ibn Melik Kamil re li ser guhertina Dimeşqê bi Sincar û 
'Aneyê re li hev kir. Ji ber ku Melik Cewad di gencîneya Melik Kamil de 
zêdekarî kiribû û zanîbû ku Melik Adilê kurê Melik Kamil Şamê jê re nahê- 
le; ji xwe mebesta wî jî xwarin û vexwarin û rav û nêçîr bû ku ji ber wê jî dilê 
wî dibijiya Sincera xwedî bostanên pir ku gelek çûk û teyrikên (mîna şalûl û 
bilbul, zerîle û zengilokan) lê dixwendin û nêçîr lê zahf hebû. 


Mîrê Feqih Emadedîn Emerê kurê Şêxê Şêxan bi qasidî ji hêla Melik Adil 
ve gihabû cem ku berê ew bûbû sedemê hiştina Dimeşqê ji Melik Cewad re 
û ji bo wê yekê jî Melik Adil pir bi Feqe Emadedîn re xeyidîbû û li ser pêwîst 
kiribû ku here wî ji Dimeşqê derxe û bibe cem Melik Adil. Dema bi Melik 
Cewad re civiya, ew li ser tiştê ku kiribû hişyar kir, jê xwest ku ji Şamê der- 
keve û here ber xizmeta Melik Adil û çawa ku di xizmeta bavê wî de bû weha 
di xizmeta wî de be jî. Melik Cewad û Esededînê xwediyê Himsê li hev kiri- 
bûn ku gava ew ji xaniyê Meseretê derket û çû mizgefta keleyê hingê di reşê 
Îsmaîlîyari de yek şandin pêşiyê û ew dan kuştin. Cewad çû nêçîrê û ji Melik 
Salih Necmedîn Eyûb re nivîsî û pê re li hev kir ku Dimeşqê bi Sincarê bigu- 


herîne. 


Esededînê xwediyê Himsê li mala wî li Dimeşqê rûniştîbû, haya wî jê 
tunebû û hew dît ku Melik Salih gihayê, Esededîn berê xwe da Himsê û 
Melik Salih jî Şam teslîm girt. Ew li keleyê daket, leşker da sondê û serdar û 
helqeya mîrîtiyê xelat kir. Di destpêka Cemadelulayê de Melik Cewad dake- 
** Ew Melik Cewad Mizaferedîn Yûnis ibn Mewdûd ibn Melik Adilê Eyûbî bû ku nevîyê Adil yê ji kurê wî yê 
mezin bû û ji piçûkîya xwe ve heya dereng li Misrê li cem apê xwe Melik Kamil mabû, lê piştî mirina Melik Kamil 
ew bûbû cihgirê kurê wî Melik Adil yê Dimeşqê. Wî ji kêf û sefa, xwarin û vexwarin û rav/ref û nêçîrê hez dikir û 
di sala 641/1243'yan de wefat kir; ji bo agahên bêhtir, bnr Sibt ibn Cewzî, 8/743; Ebu l-Fîda, AM«xfeser, 2/265- 
266, ; Ibn Kesîr, b. n., 13/110, 124; Ibn Texreberdî, b. n., 270-273; Henbelî, Şîfa, r.388-392. 

tibû Dar عك-ىىء‎ ' adetê, ku Dimeşq û keleya wê ji bo Melik Salih hatibûn xemi- 
landin û dema ew ketê hingê Melik Cewad jî rahişt civata dora xwe û Melik 
Mizaferê xwediyê Hemayê jî ku di rê de rastî wî hatibû, girt nik xwe û çû giha 
sihbeta wî ku dema giha ber deriyê keleyê û kete hundir hingê sancaqa Melik 
Salih şikiya. 


Dema Melik Cewad bi xefika Melik Salih hisiya û dît ku kêm qîmet dide 
wî, li tiştê ku kiribû poşman bû û rabû di wê şevê de şand cem serdar û gire- 
girên gera dorê û serekên Dimeşqê, mal ji wan re şand bi armanca ku helwes- 
ta Melik Salih bê şikandin û ew ji keleyê bê derxistin. Hinek serdaran malê 
Melik Cewad girt û hilkişiyan keleyê û hinekan jî tu tiştî jê negirt û hemla 
xwe da ser yê ku girîngî nedidayê [yanî Melik Salih]. 


Melik Salih xwest ku beşa Dar es- Seُ adetê ya keleyê bişewitîne, lê 
Cemaledîn ibn Cerîr kete navbeyna wan û rewş li hev rast kir. Melik Cewad 
derket çû Neyrebê û pê re jî ji bo bazarê qumaş û pertalên hêja hebûn ku 
bihayê wan dused hezar bû, ew [li bendê] man heya ku ji Neyrebê derket û 
jê alîkarî xwestin, lê wî tu tişt neda tu kesî û rabû çû Qesîrê. Gava Melik Salih 
ji bo verêkirina pê re derket, xelkê ji bo wî ji Melik Salih hêviya alîkariyê kir, 
lê wî tu qencî nekir. Ji xwe tevdîrkarê welatê wî yê Dimeşqê Emadedîn ibn 


Qilîç bû. 


Melik Cewad gelek ji erd û malîkaneyên xelkê Şamê kirî ku ji ber wê jî 
bihayê erd û arazî zêde bû û çû Sincarê ji cihgirê Melik Salih wergirt. 


Melik Salih Emadedîn Îsmaîl ji Ba albekê daket ber xizmeta Melik Salih 
Eyûb û wî li Dimurê““ ew pêşwazî kir, pir rûmet dayê û berê xwe dayê. Ew li 
derbenda Şa'iran daket û li wê derê ji hev re sond xwarin û Melik Salih 
[Emadedîn] vegeriya Ba albekê. Jixwe di navbera Melik Salih Necmedîn 
Eyûb û xwediyê Hemayê de hê ji berê, ji dema zaroktiyê ve demsazîyeke baş 
î kevn ya biratî hebû. Lê belê di navbera xwediyê Hema û yê Himsê de jî 
neyartîyeke kûr ya xwetêkildarî hebû ku hêj zahf di ser re neçûbû gava ew 
gihabû cihgirê xwediyê Himsê yê Dimeşqê û dor milkê wî pêçabû. 


*4 Djmur navê cihekî nêzîkî Dimeşqê ye ku dikeve ser riya Ba 'albekê. Bnr. 7zrfxw Dewlet el-Ekrad, çapa Erebî, r. 
422, not 1. 

Wî Xwarizmî jî şandin ser Himsê û dora wê pêça û Melik Salih jî daket 
ser Senîyet ul-Îqaba navbera wê û 'Ezrayê ku hingê sermayeke dijwar lê 
hebû û xelayeke ewqas xedar jî hebû ku xirarekî genim bi dused û sih dirhemî 
bû û yê ceh jî bi sed û sihî bû û barek ka jî bi pêncî dirhemî bû. 


Melik Mueyed ibn Melik Efdel bi komek leşker ve çû Xezeyê û Melik 
Salih jî hêviyên leşkerê Dimeşqê anî cih û ferman li komek ji wan kir ku 
Şerefedînê kurê Sarimê Tibnînî, Riknedînê Mi ezemî û Nemîs jî di nav wan 
de bûn. Leşkerê Misrê, şexsiyetên wê û cotyarên wê jê re nivîsîn ku bi vê jî li 
Misrê lerzeke mezin pêk hat û leşkerê wê jî hemla xwe da ser, çunkî wan 
zanîbû ku ji bo desthilatê ew ji Melik Adil zahftir xwedî maf e. Ji xwe 
Serdarên Eşrefî [serdar û mîrên helqeya Melik Eşref], xizmetkar û serekên 
hêza taybetî yên mîna Cewherê Nûbyayî û Şibl ud-Dewleyê Adilî çavên wan 
li milkê Adil bû û hemî mêrxasên bavê wî jî lê zêde bûbûn ku hasîlat û gen- 
cîne ji wan re berdabû lê ji wan re qîm nedikir û dilbijîn û xwestin û hêza 


serekan her ku diçû bêhtir dibû. 


Tê [di vê sala 636/1238'an] de Melik Adil, Fexredînê kurê şêxê şêxan da 
sekinandin ku yek ji mezintirîn serdarê wî bû, Melik Nasir Dawid jî ji 
Kerekê çû Misrê ber xizmeta Melik Adil û Mîr Ezedîn Aybegê Mi”ezemî jî 
kurê xwe bi leşker ve ji Serxedê şand hawara Melik Salih. 


Nameyên leşkerê Misrê jî li pey hev ji Melik Salih re diçûn ku wî teşwîqî 
çûna ser Misrê dikirin û bawerî didanê ku bêxirecir dê wê teslîmî wî bikin. 
Komek ji serdaran û hêzên taybet bi Mîr Hisamedîn ibn Ebû Elî re kişiyan 
û çûn ser Xirbet el-Lisûsê (Xirbeyê Dizan) û li Eqhûneya ser gola Teberîyê 
daketin. 


Melik Salih bi leşkerê xwe ve heya piran çû û herdu apên wî Melik Mu'iz 
Micîredîn û Melik Emced Tiqyedîn ji Misrê gihanê ku ew çû pêşiya wan û 
qedrê wan girt, dû re jî Tiqyedînê kurê Melik Emcedê xwediyê د8‎ albekê ji 


Bexdayê hate cem ku wî nanê şadîmaniyê da hemiyan û qencî bi wan re kir. 


Dû re xeber jê re hat ku Nûredîn ibn Fexredîn Osmanê** ustadarê Melik 
Kamil, Aybegê Kurdî, Sencerê Yemenê, Qedîbê Ban, Dinêserî, Bilban 


*%% Nûredîn ibn Fexredîn Osman serdar û ustaddarê Melik Kamil bû ku dû re bi çend serdarên din ve yekîtî pêk 
anîn û çûne Şamê pey Melik Salih û ew gihandin desthilatdarîyê ku hingî jî ew ket ber xizmeta Melik Salih Eyûb. 
Mixabin ku min agahiyên zêdetirli ser nedîtin. Dewadarî, Kezzz, 7/77 

Mucahid Camdar û komeke mezin ji serdarên Misrê û kesên ji hêza taybetî 
ji Misrê derketine û qesda Şamê, ber xizmeta wî dikin. Bi vê yekê gelek şa bû 
û bawerî anî ku dê welatê Misrê ji birayê xwe bistîne, wî berê xwe da Xirbeyê 
Dizan ku hingê serdarên Misrî jî hatin û wî ew pêşwazî kirin û pir qencî bi 
wan kir, mal da wan û çû berê xwe da Xûrê. 


Wî kurê xwe Melik Mûxîs Emer, Mîr Hisamedînê kurê Ebû Elî û leşker 
jî bi mezinên wan ve şandin ku ew li Merca Canînê daketin û dû re jî qesta 
Nablusê kirin ku cihgirên Melik Nasir Dawid jê reviyan û ew ketinê. Melik 
Salih jî bi mîrekên Misrê ve çû giha wan û li seraya siltaniyê ya Nablusê daket 
û leşker jî li Merca Belateyê bû ku wî li ser qeraxê hemî heya Xezeyê hikim 
kir. Dû re hawara apê wî Melik Salih Emadedînê xwediyê 82 albekê digel 
kurê xwe Melik Mensûr Mehmûd û Nasiridîn ibn Yaxmûr**“ gihîştê ku ew 
pêşwazî kir, qedrê wî girt û bi erka xwe ve baş rabû. 


Pişt re Mîr Seyfedînê Qeymerî ji Romê gihayê ku Xezeyê bi mîrgehî dayê 
û ew heya dawiya sala şeşsed û sih û şeşan (636/1238) li Nablusê ma. 


Tê (di vê sala 636/1238'an) de Şêx pêşewa û pirzana Cemaledîn*” ibn 

_ Mehmûd ibn Ehmed el-Hesîrî el-Buxarî wefat kir ku eslê wî ji Gundê Hesîrê 
yê ser Buxarayê bû. Wî li welatê xwe li ser mezhebê Ebû Henîfe xwend ku di 
dema xwe de pêşewa bû û hat Dimeşqê, li Medreseya Nûrîye ders da û bû 
serekê hevalbedên Ebû Henîfe. Ew yekî qenc, rastgo, pirrondik, xuyhişk bû 


ku di meha Seferê de mir û li goristana sofîyan ya raserî Şerefê hat veşartin. 


Tê (di vê sala 636/1238”an) de wezîrê Melik Eşref Cemaledîn** ibn Cerîr 
er-Reqî wefat kir ku yekî hişmend, xwedî rayûtevdîr bû, ji xêr û xêratan hez 
dikir û bi qasî nexweşiyê bi avadaniya welatan dizanî. Ew di Cemadelaxerê 
de wefat kir û li goristana sofîyan ya li nik Menî”ê hat veşartin. 


š Ew Nasiridîn ibn Yaxmûrê ustaddarê Melik Salih Îsmaîl bû ku berî kuştina Melik Salih Îsmaîl di sala 648/1250'î 
de li Misrê hatibû daleqandin û birayê Cemaledîn Mûsa ibn Yaxmûrê ku demekê cihgirê Melik Salih Eyûb yê 
Dimeşqê bû. Ibn Wasil, b. n., 6/164-165; Ebu l-Fîda, Mzxfesey, 2/292; Ibn Kesîr, b. n., 13/136 ; Ibn Texrebetrdî, 
b. n., 7/9; Dewadarî, Kezsz, 7/359. 

*” Li ser jiyana, Hevalê Ebû Henîfe Cemaledîn Mehmûd (546-635/1151-1239) ibn Ehmed ibn Ebd es-Seyidê 
Buxarîyê Hesîrî ku di sala 546/115 1'ê de li Buxarayê hatibû dinê û dû re derbasî hêla Şamê bûbû û li Medreseya 
Nûrîye dersdarî kiribû, bnr. Sibt Ibn Cewzî, 8/720; Ebû Şame, Zey/, 256; Ibn Kesîr, b. n., 13/115; Ibn Texreberdî, 
b.n 279; 

55 Ew Sahib Cemaledîn Elî ibn Selame ibn Betîn ibn Cerîrê Reqî bû, li gorî Ibn Kesîr ew Wezîr Cemaledîn Elî ibn 
Hedîdê Reqî ye. Sibt Ibn Cewzî, 8/724; Ebû Şame, Zey/, 257; Ibn Kesîr, b. n., 13/116. 


355 





Sala Şeşsed û Sih û Heftan )7 1239) 


Tê (di vê sala 637/1239'an) de Melik Salih Emadedîn Îsmaîl xwest 
bêbextî bi kurapê xwe Melik Salih Necmedîn Eyûb re bike ji ber ku ew pir li 
ser Nablusê mabû û Dimeşq jî vala bûbû û ji bilî Mîr Nasiridîn Qeymerîyê 
cihgirê welat pê ve kes nemabû. Melik Salih Eyûb di dema paşî de kurê xwe 
Muxîs şandibû Şamê, lê tu leşker pê re nebû û xelkê Şamê jî pêwendî bi Salih 
Îsmaîl re danîbû û bêguman hemla xwe dabûne ser wî ku bi wan re axavtinên 
dirêj dikir û qenc ew dinasîn û wan jî ew dinasî. Ji xwe ew jî yekî suhbetxweş 
bû, çê pêşwazî dikir, ji xelkê re devliken û xwînşêrîn û xweş nuktedan bû ku 
ji biçûkîya xwe ve bi wan re rabûbû û têkiliyên wî bi xelk û leşkerê wê re pir 
bûn. Ji nav leşkerên Salih Necmedîn kesên ku pir bawerî bi wan dihat kirin 
jî leşkerên Şamê yên kevn bûn mîna yê Mi ezemî, Eşrefî, Ezîzî û kesên xwe- 
ser yê Kurd û Tirk bûn ku tu kes ji wan tunebû ku di dema Mi”ezem û Eşref 
de bi Salih Îsmaîl re hevaltî nekiribe, pê re nexwaribe û nevexwaribe û wî 
qencî bi wan nekiribe. Dema hawara Salih Îsmaîl ji Ba albekê bi dawar, kole 
û rextên spehî xemilandî giha Nablusê cem Salih Eyûb hingê serdarên leşker 


berê xwe dan wî. 


Lê belê Melik Salih bi xwe nigên wî li ser desthilatê erd girtibûn û mebes- 
ta wî jî desthilateke bi namûs û bi heybet bû û bi xelkê re kêm xeber dida, lê 
leşkerê Şamê ev adet ji mezinên xwe yên berê nedîtibû. Ji ber vê jî ew di dilê 
xwe de jê aciz bûn ku ustaddarê Salih Îsmaîl Nasîridîn Yaxmûr dest pê kiri- 
bû bi hevalên wî yên ji leşkerê Şamê re demsazî dikir û bi wan re vedixwar û 
silavên mezinê xwe ji wan re dianî û xeberdanên wî bi wan re par ve dikir ta 
ku dilê wan lê vekir û kir ku leşker ji xwediyê wî re sond bixwe. Jixwe ew yekî 
dahî bû ku bi gotinên xweş melaqiyeke çê dikir. Dema Salih Îsmaîl pê hisîya 
ku ew karûbarê wî li Nablusê rast dike, rabû bi wezîrê xwe Emîn ud-Dewle 
Ebû Hesen Teyib*” û Mîr Nasiridîn ibn Sarimê Tibnînî şêwirî. Wezîr 


Emin ul-Dewle Ebû Hee Tevan) E TE Nê) çı xera agah li ser peyda nekir. 

mebesta wî rast dêra, lê Nasiridîn ibn Tibnînî jî got: “Paşîya bêbextiyê ne baş 
e.” Wî bi dîtina wezîrê xwe kir û rabû şand pey Melik Micahidê xwediyê 
Himsê, pê re li cem Rasê û Lefîkeyê civîn çêkir, li ser axafiın û ya xwe kirin 


yek. 


Melik Salih Eyûb jî qesta ketina Misrê kiribû û şandibû cem apê xwe 
Melik Salih Îsmaîl, jê dixwest ku ew bi xwe amade bibe û pê re têkevê ku wî 
jî bi erênî bersiv da û jê xwest ku kurê wî Melik Mensûr ji hawarê vegere here 
li Ba“ albekê rûnê da ew bi xwe amede bibe. Wî ferman lê kir ku here nik 
bavê xwe û Hekîm Sadedîn jî bi qasidî şand Ba albekê cem Salih Îsmaîl û pê 
re jî kevokeke namebir hebû da pê wî bi mebesta xwe ya nû bihisîne. Salih 
Îsmaîl jî rabû [meriv] şand [cem] bircparêz, [ew] bertîl kir da kevoka pê re 
bigire biavêje birca keleya Ba "albekê û li cem Sadedîn jî yek ji kevokên keleyê 
bihêle ku wî jî weha kir. Vêca dema wî di [bin baskê] kevokê de kaxezê ku ji 
mezinê xwe re bişîne bi cih dikir, hingê wî ew berdida birca keleyê ku li wê 
derê jî Salih Îsmaîl name ji bin baskên kevokê derdixist, tiştê ku bixwesta 
dinivîsî û ew bi kevoka Salih Eyûb re dihinart. 


Gava ku kurê wî gihîşt cem, hingê Salih Îsmaîl jî meriv şandibû cem 
„Necmedîn ibn Selam ku wî jî bi mezinên gelê Dimeşqê û pêşengên wê re li 
ser rewşê biryar girtibû. 


Salih ji Baُ albekê derket û berê xwe da riya Banyasê mîna ku here 
Nablusê û her di wê rojê de Melik Micahid jî ji Himsê derket ku berê di nav 
xwe de ew biryar dabûn. Salih Îsmaîl li Mecdel Beqa ' 6” raza û bi şev siwar 
bû bi sibeyê re gihîşt “Eqebeya Dimurê ku Melik Muxîs û Nasîridînê 
Qeymerî jî weke hercar berê xwe dabûn bazara hespan. Wan dît ku wa tel- 
pên siwaran ji “Eqebeya Dimurê ve dadikevin û ji hêla Berzeyê ve jî Melik 
Micahidê xwediyê Himsê dihat; wan bi lez derîyên Dimeşqê radan û hilkişi- 
yan keleya wê. Salih Îsmaîl û xwediyê Himsê li Derîyê Feradîsê gihan hevdû 
ku tu asteng li ber wan tunebûn, wan ew vekir, ketin Şamê û qazî Mihyedîn 
Yehya ibn Zekîyedîn jî bi Melik Micahîd re bû ku bi guman, rawestiyayî û bi 
mitale bû, lê di rûyê wan de şûnên şûran nexwiya bûn. Tacedîn Mihemed 
ibn Henefîyê navdarê bi kurê sefîrê Melik Salih rastî wî hat ku ew jî diketê û 


jê re.[ev honraweya jêrî] xwend: 


*% Mecdel Beqa” cihekî nêzîkî Şamê û erdekî fireh e ku dikeve navbera Ba`albek, Hims û Şamê. Yaqût, b. n., 1/470 

Rayek, hikmetek û gihîştinek teqdîr kir 


Ha weha, ha weha ger na, nedibû û nedibû 


Wî bê şer û ceng dest danî ser welatan 
Ku Xwedê Misilman ji kuştinê parastin 


Salih derbas bû çû ser gora diya xwe û çû mala xwe ya Derbenda Şa'iran 
û Micahid jî çû mala xwe ya naskirî ku giregirên Şamê amade bûn û siltanî 
spartin wî. Roja duyemîn ew siwar bûn, li hev civiyan û çûn ser keleyê û 
neqebkar ji kêlaka birca keleyê ve ji goşeyê ber Bab el-Ferecê ve ketinê. Ji der- 
vayê herdu bircan ve kevirek hebû ku neqebkaran di bin wê de xwe veşartin, 
ew jî ji kevirên ku ji keleyê bi ser wan ve diketin hemandin û ji hêla pira ku 
çemê Banasê ji hundirê keleyê ve jê derdiket, ketinê ku ji xwe [ji bo ketina 
keleyê] tu asteng lê tunebûn. Wan roja çarşema hijdeyê meha Seferê ew zeft 
kir, Melik Muxîs jî di birca pêşberî Dar us-Seُ adetê de xwe parast: û 
Nasîridînê Qeymetrî jî li mizgefta keleyê xwe asê kir û Ezedîn Aybegê xwedi- 
yê Serxedê ku ew jî ji wan bû, gihîşt cem wan. 


Melik Salih Eyûb jî Mîr Hisamedîn ibn Ebî Elî şandibû Dimeşqê, lê dema 
kincên rê wergirt û çû giha piran hingê dît ku rewş ji dest derketiye û Melik 
Salih Îsmaîl ketiye Şamê. Ew vegeriya cem mezinê xwe û dema nûçeya girtina 
Dimeşqê giha Melik Salih Eyûb, wî texmîn kir ku dê kele li ber xwe bide heya 
ew bigihîjê û leşker jî dê wefadarê wî bin. Ew bi leşkerê xwe ve ji Nablusê bi 
rê ket û li Beysanê daket ku xebera vegirtina keleya Dimeşqê ji hêla apê wî ve 
gihayê. Ew rabû çû li qesra Mu'”înedîn daket, lê serdarên Şamî yên hevalben- 
dên wî û hêza wî ya taybetî ji cem daketin çûn û dû re wan cilûbergên 
[cengê] li xwe kirin, ew siwar bûn, li defên xwe xistin û alayên xwe belav 
kirin ku hingê apên wî Micîredîn û Tiqyedîn jî gihîştin wan û serdarên Misrî 
jî û hinek ji Qeymerîyên hevalên wî jê û ji leşkerê Şamî veqetiyan. Ji bilî kole- 
yên wî, Hisamedîn ibn Ebû Elî, Ibn Kûcîya û Bewaşîqîyan kes li cem nema 
û ew tirsiya ku wî desteser bikin. Şamî derketin ser “Eqebeya Fîqê û qesta 
Şamê kirin, Melik Salih Eyûb jî çû ku here Nablusê ku xelkê Xûrê û gundî li 
ber wî rabûn û Hisamedîn Lu "lu ê walîyê Sewadê bi komeke mezin ve çûyê, 
wî şerê wan kir heya bi saxlemî giha Nablusê û li seraya wê ya siltanîyê daket. 


Nasir Dawid jî bêdilê xwe ji Misrê vegeriyabû Kerekê û Şemsedîn Wezîrî 
jî ku cihgirê Nasir Dawid bû li Nablusê bû, kete ber xizmeta Melik Salih û jê 

re got: “Em cihgirên te ne.” Wî got: “Ez ji bo hêviya parastina ji kurapê xwe 
hatime.” Mîr Emadedîn ibn Mûsik û Zehîrê kurê Senqerê Helebî gihan wê 
derê û Salih jî derket pêşwaziya wan ku Emadedîn jê re got: “Em hatine da 
em li cem te û di ber xizmeta te de bin.” Dema daket wan bi nihênî dora wî 
girt û Şerefedîn ibn Eb ul-Qasim li cem hiştin ku hingê Nasir Dawid jî giha- 
bû Nablusê bê ku Melik Salih bi hatina wî bihise. 


Hisamedîn ibn Ebû Elî weha gilî dikir: “Ez li cem Melik Salih û Mîr 
Şerefedîn ibn Eb ul-Qasim bûm û bi şev Nasir ji jora xanî ve hat ku serxweş 
bû. Wî ji Melik Salih re got: “Selam li te, tu tiştê ku Xwedê anî serê te çawa 
dibînî?” Salih rabû ber xizmetê û neaxivî ku hingê borîzanê li Nablusê lê da 
û wan guman kir ku Frengan êrîş kiriye. Xelk û memlûkên Melik Salih siwar 
bûn û Emadedîn ibn Mûsik jî kete cem Melik Salih û jê re got: "Kurapê te 
berê xwe daye Kerekê û dixwaze ku tu jî pê re bî.` Melik Salih rabû şûrê xwe 
tazî kir û derket ber derî, wan jê re hêstirek anîbû ku dema ew [hêstirê] dît 
şûrê wî ji destê wî ket. Ew lê siwar bû, wan ew bir Kerekê ku pê re jî carîyeya 
wî Şeceret ud-Dur û Riknedîn Bîbirs ku hêj biçûk bû, hebûn. Wan ew li 
Kerekê girt û [yekî bi navê] Zerîq danî ber. Zerîq yekî zorba û dilhişk bû ku 
pir jê re nebaş bû û heya remezanê weha li ber ma, lê piştre Elaedîn ibn 
_Nablusê qasidê Melik Adil ku şandibû cem Nasir giha wê derê û Melik Salih 


jê xwest, lê Nasir ew nedayê.” 


Wî [Nasir Dawid] ji Melik Salih re sond xwar û ji nezanî ew [Melik Salih 
Eyûb] jî ji bo karekî ku ji destê wî nedihat da sondê. Hinek ji wan [şertên ku 
danîbû ber û ew ji bo wan dabû sondê] ev bûn: Wî şert danîbû ku ew dê xezî- 
neyên Misrê û welatê wê pê re par ve bike û dê Dimeşq, Hims, Hema, Heleb 
û heya bigihê Mûsilê jê re vegire û di dawiya remezanê de dê wî derxe heya 


A.891 


ku hevalbend û memlûkên wî jî bigihîjinê. 


Lê heçî Melik Salih Îsmaîl e, dema leşkerên Şamê yên ji sipaha Melik 
Salih Necmedîn Eyûb veqetiyayî gihîştinê, wî qencî bi wan re kir, ew danîn 
ser mîrgehên wan û peyambir û name ji Melik Adil re şandin ku li gor dax- 
waziya wî bersiv jê re hat. Dû re nameyên Ezedîn Aybegê Esmer û yên 
Eşrefûyan jê re hatin ku dilê wî dibijandin welatê Misrê û wî agahdar kirin ku 
Adil nikare bibe-asteng. Ew jî tima bû û rabû Nasiridîn ibn Yaxmûr bi eşke- 


Û Ji bo agahên bêhtir bnr. Hesneyanî, 5al» Paşî Yên Dewleta Eyûbîyên Kurd, ı: 93-111. 

reyî weke qasid, lê di rastîyê de ji bo hevgirêdan û pêwendiyên bi dizî bi 
Eşrefîyan re, şande Misrê. 


Îcar piştre gava xebera derketina Melik Salih Necmedîn Eyûb gihîşte 
Salih Îsmaîl hingê ew çû cem koma serdarên naskiriyên bi xizmetkariya wî 
[Melik Salih] û hinek ji wan nefî kirin, hinek jî avêtin zindanê û ji xwe berê 
jî çûbû Hisamedîn ibn Ebû Elî girtibû û ew li keleya 82 albekê xistibû bîrê. 


Ew rabû ji bo Nasir û Melik Salih konê xwe derxist, Melik Adil jî bi leşker 
ve derket çû Bilbîsê û Melik Salih Eyûb û Nasir jî li Nablusê daketin. Leşker 
ji ser Melik Adil cuda bû, dora wî pêçan, ew desteser kirin û pê re dest danîn 
ser Mîrekên Kurdan jî, Eşrefîyan jî hemla xwe da ser Melik Salih Îsmaîl, lê 
Misrîyan bi ya wan nekir û çûn cem Melik Salih Eyûb. 


Ew roja yekşema çardeyê Zilqadeyê giha Bilbîsê û pê re jî Melik Nasir 
Dawid, Emadedîn ibn Mûsik û Zehîr ibn Senqer hebûn, ew li dehlîza Adil 
daket û Adil jî di xargehê de girtîbû. Wî mîrek û serdar xelat kirin, qencî bi 
wan re kir, pir zêde [mal] da wan, heybeta xwe xiste ser wan û kete Qahîreyê 
ku Adil girt û li ser desthilatdariya wî rûnişt. 


Tê (di vê sala 637/1239'an) de Bedredîn Lu'lu” ji ber xirabiya xuyê 
Melik Cewad ku xelkê Sincarê desteser dikir, bi hevkariya xelkê wê ew ji 
Melik Cewad sitand. Melik Cewad derketibû berrîyê û nêçîr dikir ku 
Bedredîn Lu lu“ bi spêdeyê re li ber derîyê wê daket, xelkê jî jê re derî vekir 
û ew ketê, wî qencî bi xelkê wê re kir û Cewad jî li ' Aneyê*” ma ku dû re ew 
firot Xelîfe. 


Tê (di vê sala 637/1239'an) de qazî Şemsedîn Ehmed ibn Xelîl el-Xoyî”? 
wefat kir ku yekî zana, nazik, hişmend û xuyweş bû, ew li goristana Qasyûnê 
hat alîgorkirin. 


Tê (di vê sala 637/1239'an) de Melik Mensûr Artûqê xwediyê Mêrdînê 
wefat kir ku yekî mêrxas, hêzdar û camêr bû. 


%® ` Ane devereke navdar ya Cezîreyê [Mezopotamya jorî] ye ku dikeve raserî çemê Firatê û di navbera Reqe û 
Heytê de dimîne. Yaqût, b. n., 4/81 

** Li gorî Ibn Texreberdî “Xuweyyî” ye, li ser Qazî Ebû Ebas Şemsedîn Ehmed ibn Xelîl ibn Se`adet ibn Cafer ibn 
Îsa ku di sala 623/1226'an de bûbû qazîyê Dimeşqê, bnr. Sibt ibn el-Cewzî, 311 'az, 8/730; Ebû Şame, Zeyl, 224- 
225; Ibn Kesîr, b. n., 13/117; Ibn Texreberdî, b. n., 6/316. 

Tê (di vê sala 637/1239'an) de Melik Micahîd Esededîn Şêrkohê”“ kurê 
Nasiridîn Mihemedê kurê Melik Mensûr Esededîn Eb ul-Hers Şêrkohê kurê 
Şadîyê kurê Merwanê xwediyê Himsê wefat kir. Ew yekî mêrxas û pêşeng bû 
ku bi xwe dikete şer û riya Misilmanan ji Ereb û Frengan diparast. Di dema 
wî de Hims ji şerab û xirabiyê pakkirî bû û mafê demana seknê nedihat gir- 
tin, heqê tê re bihurîna bazirganan, erdîyeya kirîn û firotin û jê derketinê 
nedihat sitandin. 


Ew ji gelê Himsê re zorba yî sitemkar bû ku li her hêlê ew ji hev belav diki- 
rin û ew dixistin hebsan. Ew yekî dahî û bi ger û dolab bû ku melikan xwe jê 
diparast, rûmeta wî digirt û wî ji xwe layiqtirê desthilatê didîtin, lê dema 
Melik Kamil Şamê girt ew ji welat û cîhanê tev bêhêvî bû. Îcar gava Melik 
Kamil wefat kir hingê di dema Melik Cewad de Micahid derbasî Dimeşqê 
bû û çû bi nigên xwe pihîn li gora Melik Kamil xist. Ew di meha Recebê de 


li Himsê wefat kir û lê hat veşartin. 


Tê (di vê sala 637/1239'an) de Melik Hafiz** keleya Ce berê?“ teslîmî 
xwediyê Helebê kir û Ezazê”” ji dêl ve girt ku felc lê xistibû û li Helebê wefat 


kir. 


4 Lj ser Melik Micahîd Esededîn Şêrkoh ibn Nasiridîn Mihemed Şêrkoh ibn Esededîn Şêrkoh ibn Şadî ibn 
Merwan bnr. Sibt ibn Cewzî, 8/731-732; Ebû Şame Zey/, 259; Ibn Emîd, Ex az, r. 151; Ibn Xelîkan, b. n., 2/175; 
Ebu l-Fîda, AMaxteser, 2/268; Ibn Texreberdî, b. ,مط‎ 6/280; Ibn Kesîr, b. n.,13/117. 

%5 Ew Melik Hafiz Arslanşah ibn Melik Adil Ebû Bekir ibn Eyûb ibn Şadî Nûredînê Adil bû ku di sala mirina wî 
de cudayî heye. Bnr. Ibn Wasil, b. n., 3/275-76, 

*% Ce”berê keleyeke ber çemê Firatê ye ku dikeve navbera Balis û Reqeyê. Yaqût, b. n., 2/142 

%7 Ezaz devereke piçûk e ku dikeve bakurê Helebê û keleyek lê heye. Yaqût, b. بص‎ 4/132 

Sala Şeşsed Sih û Heştan (638/1240) 


Dema Melik Salih Necmedîn Eyûb Misir stend, hingê Salih Îsmaîl li 
Golanê daketibû lê ketibû sala heştan ku di rewşeke zor.de mabû, çunkî zani- 
bû ku gava ew li ser desthilata xwe bi cih bibe tu tişt jê re namîne. Ew rabû 
Cemaledînê Rûmî şand cem Frengan û bi wan re li hev kir û Cebel “Amîle”* 
û Sefedê”” ku keleya wê xerabe bû da wan û herweha Tibnîn, Hinêyn, 
Teberîye û pirê qeraxê jî da wan û derfet da ku Sefedê ji nû ve ava bikin lê 
kesên li Şeqîqî nehiştin ew têkevinê. Ew çû wan, mencenîq li ser girêdan ta 
ku ew sitand û da xwediyê Seydayê û ew jî bi xaç û keşeyên xwe ve ketinê. 


Bi vê yekê cîhan serobino bû, ket ser zimanê xelkê, Şêx Ezedînê kurê 
Ebduselam dijî wî derket û xelk bi ser de dehfand û wezîrê wî Emîn ud- 
Dewle şand cem ku jê re xweş kir, lê ew ji ya xwe venegeriya. Wî [Melik Salih 
Îsmaîl] ew [Şêx Ezedîn] li keleyê girt û ew ji xutbexwêniyê avêt û ew da 


Emadedîn ibn Xetîbê Beyt ul-Abarîyê. 


Dû re wî Şêx Ezedîn nefî kir, ew jî rabû çû Qudsê, ji wê derê jî çû Misrê 
ku li wê derê Melik Salih Eyûb pêşwaziya wî kir û ew kir serekqazîyê”” 
Qahîreyê. 


Tê (di vê sala 638/1240'î) de Melik Cewad û Mîr Seyfedîn Elî ibn 
Xizeyfe bi Xwarizmîyan û Melik Salih Nûredînê kurê xwediyê Himsê re 
yekîtî çêkirin û çûne Helebê. Ew li Derîyê Beza "eyê rastî leşkerê wê hatin, ew 
şikandin û pirên mezinên Helebê û pêşengên wê yên mîna zaroyên 
Selahedîn Mi ezem û Nisret, Ibn Dirwas û pirê mîrek û giregiran dîl girtin. 


898 


Cebel ` Amîle dikeve ser sêrêyanên navbera Sefed, Tibnîn û Banyasê. Îsfehanî, fêz e/-Qissî, r. 101, not 2 

*% Sefed bajarekî çiyayê Lubnanê yê raserî Himsa erdê Şamê ye. Yaqût, b. n., 3/468 

% Ev payeya serekqazîtîyê cara pêşî li Misrê di dema Fatîmîyan de derketibû ku vebutîkirina wê jî ji hêla siltan ve 
dihat kirin, lewra ew mezintirîn paye û desthilata dînî bû ku ji hêla dînî ve di ser wê re tu paye û biryarmendî tune- 


bû. Qelqeşendî, b. n., 4/35 

“ 


Wan gel kuşt û birîndar kir lê mîrek û serdarên Helebê bi malekî pir xwe ji 
wan azad kirin. Xwarizmî çûne ` Heylanê”"' û erqên avê yên Helebê birrîn, 
dû re zivirîn Menbecê, ew talan kirin, xelkê wê kuştin û dest avêtin heramîyê 
û walîyê wê Sadedîn ibn Dubeys kuştin ta ku Helebî çûn xwe avêtin Melik 
Mensûrê xwediyê Himsê û jê alîkarî xwest. 


Wî jî hêzeke mezin ji leşkerê Şamê bi xwe re bir û çû di ser Kefirtabê re 
derbasî Helebê bû ku xwediyê wê pê hêza wî dilêr bû, jê re sond xwar û ew 
danî ser sipahên wê. Ew çû Xwarizmîyan ku ber êvarkî li ser çiyayê Hemama 
girêdayî bi Rehayê ve rastî wan hat, wî ew pîs şikandin, jin û malên wan talan 
kirin, ew kuştin û dîl girtin. Ew revîyan lê wî da pey wan heya Heranê û ew 
ji cihgirê Bereket Xan sitand û giha Melik Nasir Yûsuf. Ew li pey wan çû 
heya Berîyê û piştî ku cihgirê Melik Nasir Yûsuf Heran, Reha, Serê Kanîyê, 
Hemlîn, Mûzir, Sirûc û yên din ji welatê Cezîreyê teslîm wergirt ew jî bi 
sipahan ve zivirî Helebê û ji wê derê jî çû Himsê. 


Tê (di vê sala 638/1240'î) de Şêx Mihyedîn Mihemed?” ibn Mihemed 
ibn Erebîyê Hatemî yê Teyyî ku yekî di her zanînê de û bi taybetî jî di babeta 
heqîqetê de hêja yî çê bû, wefat kir. Ew xwedî berhemên pir bû û tê gotin ku 
wî navê Xwedê yê Mezin (Îsmê E” ezem) zanîbû û zanista kimyayî bi kar 
dianî. Ew li Şamê wefat kir û li Qasyûnê li merqeda qazî Mihyedîn ibn 
Zekîyedîn hat definkirin. 


Tê (di vê sala 638/1240'î) de pîyê Melik Salih Eyûb baş erd girti û ew li 
ser desthilatê qenc bi cih bû, rabû hêza eşrefî û serdarên din desteser kirin û 
li komek ji memlûk û xizmetkarên xwe ferman kir da hinek ji kesên ku ji 
wan fikar dikirin niqoyî avê bikin.” 


*! “Heylan gundekî Helebê ye. Yaqût, b. n., 2/280 

* Li ser Mihyedînê Erebîyê Tayî (560-638/1164-1240) bnr. Ibn Kesîr, b. n., 13/118. 

% Ji bo agahiyên bêhtir li ser xebatên Melik Salih Eyûb ji bo pêşeroja desthilata xwe ya Misrê bnr. Hesneyanî, b. 
n.,. 07-411: 

Sala Şeşsed û Sih û Nehan (639/1241) 


نيجس ييه 


Tê (di vê sala 639/1241'ê) de Melik Cewad berê xwe da Misrê, lê Melik 
Salih ew qebûl nekir û ew jî zivirî cem Melik Nasir Dawid. Melik Salih jî du 
hezar siwarî bi Kemaledînê kurê şêxê şêxan re şand ku ew bi wan re li Xezeyê 
daket. Melik Nasir jî li Qudsê bû ku wî jî Melik Cewad bi hefsed siwarî ve 
şand; Kemaledîn jî çû û li Beyt Xûrê [ku devereke Qudsê bû] rastî hev hatin 
û [Melik] Cewad, Kemaledîn û leşkerê Misrê şikand û pirên wan girt. Wî 
Kemaledînê kurê Şêx û komek ji mîrekan dîl girt û anî cem Melik Nasir. 


[Melik] Cewad li cem Melik Nasir ma ku dû re ew lê kete gumanan û ew 
girt, di ser riya berrîyê re ew şand Bexdayê û dema ew li nêzîkî Ezreqê”“ peya 
bû ku li wê derê bavikekî Ereban ew nas kir û ew berda, ew zivirî Şamê û 
demekê li cem Melik Salih Îsmaîl ma. 


Dû re ew çû cem Frengan, demekê li nik wan ma û pişt re dîsa zivirî Şamê. 


%( Ezreq çemekî ser riya hecîyên Şamê ye ku dikeve nêzîkî Teymayê. Yaqût, b. b., 1/200 

Sala Şeşsed û Çelî (640/1242) 


9 xki)¬42 


Tê (di vê sala 640/1242'yan) de Pêşewa Mustensir Bîllah Ebû Cafer 
Mensûr ibn Mihemed wefat kir ku yekî xweşbîn, qenc, dadmend û xêrxwaz 
û xêrkar bû. Wî medreseya Mustensirî li Bexdayê ava kiribû û jixwe di nav 
Îslamê de tu kesî weke wî avadanî nekiribû. Wî pir xêr didan, ew ji feqîran 
re mihrîban bû û ji zanayan hez dikir ku kurê wî Pêşewa Muste”sim Billah 


Ebû Ehmed kete cihê wî. 

Sala Şeşsed û Çel û Yekê (641/1243) 


Sy? 


Tê (di vê sala 641/1243'yan) de Melik Salih Îsmaîl, Melik Cewad li 
'Ezeta girt û ew di kincên pîrekan de bi dizî şande 82 albekê ku ew demekê 
lê girtî ma, dû re ew anî Dimeşqê. Ew li Şamê nexweş ket û wefat kir û di 
goristana Melik Mi” ezem ya Qasyûnê de hat veşartin. 


Tê (di vê sala 641/1243”?yan) de di navbera Melik Salih Necmedîn Eyûb 
û Melik Salih Îsmaîl de qasid çûn û hatin ku pê rewşa wan li hev rûnişt û 
Melik Salih [Îsmaîl] Melik Muxîsê kurê Melik Salih Eyûb berda û ew anî li 
kelê xist xaniyê Mesereyê. Herweha wî serdarên Misilmanan yên mîna 
Hisamedîn ibn Ebû Elî, Micîredîn ibn Ebû Zukra, Micîredîn ibn Xweştirîn, 
Sadedîn Beşîr û yên din berdan ku çûn cem mezinê xwe Melik Salih Eyûb. 
Nasiridînê kurê Sarimê T'ibnînî û Şerîf Elîyê Ba” albekî jî wek peyambirê 
Salih Îsmaîl çûne Misrê û li Dimeşqê jî xutbe li ser navê Melik Salih Eyûb hat 
xwendin û dirav li ser navê wî hatin derxisitin, lê digel vê jî rewş li hev rast 
nebû û Muxîs dîsa hat girtin.”” 


Tê (di vê sala 640/1242'yan) de mîrekên Qeymerî?“ gihan Hemayê û 
komek serdar û kesên serbixwe li wan civiyan da herin ber xizmeta [Melik] 
Salih Eyûb ku wî jî berê ji Xwarizmîyan re nivîsîbû da li Firatê bixin herin 
bigihîjin Qeymerîyan û herin Xûrê heya leşkerê Misrê jî bigihîje wan û bi 
hev re herin li ser Dimeşqê dakevin. Ev yek jî rastî lebta Tataran û dema çûna 


%* Ji bo agahiyên bêhtir li ser vê lihevhatinê û rewşa wê bnr. Sibt Ibn Cewzî, b. n., 8/741; Ibn Wasil, b. n., 5/327- 
330; Ibn Kesîr, b. n., 13/ 123; Ibn Firat, Tarîxa iþn Firat, beş 1, 33-b 34; Hesneyanî, b. n., r. 125-128. 

*%* Qeymer keleyeke çiyayên navbera Mûsil û Exlatê ye ku xelkê lê Kurd in. Yaqût, b. .م‎ 4/481. Qeymerîyan di 
herdu dehsalên dawî yên desthilatdarîya Eyûbîyan ya Şam û Misrê de rolekî gelek girîng girtine ser milên xwe û di 
warên sîyasî, leşkerî û zanîyarî de xebatine hêja jê re kirine. Ji bo agahiyên bêhtir, bnr. Mûsa Mistefa Hesneyanî, es- 
Senewat el-Exîre Min Heyat Dewlet el-Kurd el-Eyûbîye fî Misr we Bilad i-Şam/Salên Paşî yên Dewleta Kurdên 
Eyûbî li Misir û Şamê, Zanîngeha Dihokê, Dihok, 2007, r. 182-186, 208-215; Izet Silêman Hiseyn Berwarî, e/- 
Kurd ft Ceyş ed-Dewle el-Memlûkîye el-Behþrîye/ Kurd di sipaba Memlûkîyên Deryayî de, Akademîya Kurdî, Erbîl, 
2011, r. 43, 55, 84, 86, 92. 

wan ya bi ser Xwarizmîyan ve hat, Xwarizmîyan Firat derbas kir, çûne ser 
Helebê, bi Qeymerîyan re civiyan û li ser deryaçeya Qudsê li pişta Himsê 
daketin û li wê derê ji hev belav bûn. Ji sisiyan diduyên wan bi mezinê xwe 
mîr Hisamedîn Bereket Xan re çûn û li ser riya Merc û Xûteyê daketin; sêye- 
ka din bi Qeymerîyan re li ser riya Beqayê çûn ku ta hingê Melik Salih û Mîr 
Riknedînê Heycawî jî bi leşker ve derketibûn. Hinek ji leşkerê wî bi bendeyê 
wî Seyfedîn Hec Bilban re çûn da li ser riya wan rawestin û bi peyadeyên 
Beqa'ê re bicivin û bi wan re herin tengavê. Ew li nêzîkî Mecdel”” û Eyn 
Cerê” gihîştin wan ku Xwarizmî û Qeymerî gelek bûn, wan dora leşkerê 
Dimeşqê pêça lê hindik ji wan sax man û Seyfedîn el-Hec Bilban digel bêh- 
tirê leşker ve hatin dîlgirtin. 


Lê heçî Melik Salih Îsmaîl e dema wî zahfiya Xwarizmîyan dît zanîbû ku 
ew nikare bi wan û rabû bi leşkerê xwe ve bi şev xwe li bostanê Xûteyê veşart. 
Xwarizmî derbas bûn, Melik Salih jî zivirî Dimeşqê û Xwarizmîyan jî êrîşî 
welatê Frengan kir û berê xwe dan qeraxê. 


Tê (di vê sala 640/1242'yan) de Necmedîn Xelîlê qazîesker wefat kir.” 


*” Mecdel navê deverekê ye li Xabûrê û navê keleya raserî wê ye. Yaqût, b. n., 5/67 

* Eyn Cer devereke naskirî ye li Beqayê ku dikeve navbera Ba 'albek û Dimeşqê. Yaqût, b. n., 4/200 5 ' 
*% Erka qazîeskerîyê erkeke dînî ye di nav sipahê عل‎ ku bi nakokî û dîjîtîyên nav leşker ve radibe û wan ji hev vedi- 
qetîne, çareser dike û li hev tîne. Qelqeşendî, b. n., 4/99 

Sala Şeşsed û Çel û Diduyan (642/1244) 


“y_y? 


Tê (di vê sala 642/1244'an) de Melik Salih Necmedîn Eyûb ji bo serda- 
rên Qeymerî û xanên Xwarizmî bi Mîr Cemaledîn Eqişê Necmî?” û 
Cemaledîn Yehya ibn Metrûh?"! re xelat, mal û qumaş şandin. Herweha 
Xelîlê û deverên pê ve bi mîrgehî dan Mîr Necmedîn, Xeze jî da Mîr 
Nasiridîn û hinek deverên din jî da mîr û serdarên hêza xwe ya taybetî, ji bilî 
Nablusê welatê Şamê jî da Xwarizmîyan.”” Çunkî wî ew [Nablus] dabû 
komek mîrek û amirhêzên dora xwe yên din ku hemî pêk ve bi Mîr 


Hisamedîn ibn Ebû Elî re çûn mîrgehên xwe. 


Melik Mensûrê xwediyê Hemayê bi leşkerê Şamê ve derket û leşkerê 
Ezedîn Aybeg jî pê re çûne Ekayê, bi mezinên Frengan re civiyan û wan derî- 
yê bajêr ji wan re vekir. Ew ketinê, wan firotin û kirîn kir û Frengan jî ji 
Melik Mensûr re ziyafetekê da û ew li Ekayê raza, wan yekîtî çêkir û ji Ekayê 
derketin ku hingê hawara Melik Nasir Dawid?" jî gihabû wan û li ser 
Esqelanê daketin ku Xwarizmî jî li ser Xezeyê bûn. Melik Salih Eyûb jî sê 
hezar ji leşkerê xwe di bin pêşengiya koleyê xwe Riknedîn Baybars de şand 
ku Melik Mensûr jî ji Esqelanê daxwazkar û çekwergir siwar bû, Freng jî xis- 
tin rastê xwe û leşkerên Nasir Dawid û yê Serxed jî xistin çepê xwe û Melik 
Mensûr jî bi leşkerê xwe û yê Şamê ve di navend û sancaqdariyê de ma û ew 
di dema hilatina rojê de li Ferîbeyê?“ rastî hev hatin. 


Mixabin ku min tu agahdarî li ser Cemaledîn Eqîşê Necmî nedît.‏ تاد 

* Ew Wezîr Cemaledîn Yehya ibn Îsa ibn Îbrahîm ibn Metrûh e ku di sala 592/1195'an de bûye û li gorî hinekan 
jî ew di sala 649/1251'ê de miriye. Bnr. Ibn Xelikan, b. n., 3/330-335; Ibn Wasil, b. n., 6/169-72; Dewadir, Kezaz, 
8/20; Ebu l-Fîda, Mz~«xteser, 2/293; Ibn Texreberdî, b. n., 7/24; Ibn Kesîr, b. n., 13/138. 

”? Li gorî Hesneyanî ku ji çend berhemên rojava yên ser êrîşa Xaçparêzan wergirtiye Melik Salih Şamê nedaye 
Xwarizmîyan lê bi wan re soz daye ku dê bide wan. Bnr. Hesneyanî, b. n., r. 126 

Di eslê tekstê de bi şaşî Melik Nasir Eyûb hatibû nivîsîn.‏ قاد 

Ferîbe, mixabin ku min li ser wê tu agahdarî peyda nekirin.‏ فاج 

Xwarizmîyan êrîşî ser hêla çepê kir, ew şikandin û ew avêtin ser sancaq- 
darîyê, telp li hev geriyan û Melik Mensûr jî êrîş bir ser wan, lê kesî pê re êrîş 
nekir ku leşkerê Misrê û Qeymerî çûnê; ew û yên pê re şikiyan, giranîyên 
wan hatin talankirin û hinek ji leşkerê Şam û Himsê hêsîr bûn. Xwarizmî li 
pey wan çûn heya Esqelanê û Melik Mensûr jî bi zor di şibakê de xelas bû, lê 
Frengan xwe ragirt û kişiyan, lê leşkerê Misrê û Xwarizmîyan dora wan pêça- 
bû û ji her hêlê ve ew asê dikirin ta ku ew nêzîkî darên Cemîr yên dora 
Xezeyê bûn. Wan êrîşeke dijwar kir, kesên pêşberî xwe şikandin û leşkerê ber 
wan têkçû ku bi wê têkçûnê re hinek ji wan gihane Refehê?"** û du siwarên 
Frengan jî di êrîşa xwe de gihan pawanên uştiran yên Xezeyê û li wê derê 
hatin kuştin. 


Misilmanan mîna xelekekê dora Frengan pêça, bi rim li wan dan, kevir 
avêtin wan, tîr reşandin ser wan û wan jî mîna kevirên di hev re çûyî qesta 
deryayê kirin, lê peyayên wan westîyan, ew ji hev ketin û xwe bi dara Cemîrê 
ve girtin û şûr jî ji her hêlê ve diçûn wan. Kîjan Frengîyê ku diket, peyadeyan 
bi lez diçû serê wî jê dikir, zikê wî diqelaşt û ziravê wî derdixist, ji deh kesan 
pê ve kes ji wan sax negiha Esqelanê ku yên din yan kuştî yan jî dîl çûn. 
Kuştîyên wan sêzde hezar kes bûn ku li ser pişta huştiran ew birin Qahîreyê 

„û Riknedîn Baybirs jî bi leşker ve li Esqelanê daket û zor dayê lê negiha 


mebesta xwe. 


Hisamedîn ibn Ebû Elî bi kesên bi xwe re berê xwe da Nablusê, Sahib 
Mu-'”înedînê kurê Şêxê Şêxan jî qesta leşkerê Misrê kir û bi serdar Riknedîn 
Baybirs, Xwarizmî û Qeymerîyan re kom bû û li Beysanê daket. Xwarizmî û 
Qeymerî çûn li Golanê daketin ku ew sal jî pir bi baran bû. Xwarizmîyan li 
welat xerabî kir û tevlîhevî derxistin, gelek talan birin, bi rik êrîşî ser derûdo- 
ran kirin û welat wêran kirin ta ku welat bê çandinî ma. 


Melik Mensûr bi xwe gava piştî têkçûnê giha Şamê, Melik Salih çû pêşîyê 
pê şa bû, li ber dilê wî çû û hat û got: “Merivên mezin herdem tiştên ji vê 
mezintir tê serê wan.” û jê re hesp, qumaş û alavên malan û nêzîkî tibaba 
malê wî mal dayê. 


*5 Refeh qonaxeke ser riya Misrê ye ku piştî Darûmê û berî Remlê tê. Yaqût, طامط‎ 3/62 

Berê ji Melik Salih re hatibû gotin ku Melik Mensûr ji qestî têk çûye û ew 
di dilê wî de maye ku ji ber wê jî Melik Salih qedrê leşker zêde girtîye, umî- 


dên wan pir kiriye, ew xelat kirine û bi wan re vexwariye. 


Wî ewqas zêde pêwîstî pê dabû ku ji qazîyê xwe Refî ê Geylî û wezîr û 
walîyê wî Şemsedîn ibn Beka xwestibû da gel ji averîyê vegerînin û malên 
wan serbest nîşan bidin ku ji bo vê debîrê rêznameya wî li ser weha honabû: 


Ey fermandarê ku min ji şîretê wî par negirt 
Û ez ditirsiyam xwîna min tê de bê rêtin 


Ez li şîretê kesê pêşik î qenc guhdar im ku 
Ji inkariya wî ditirsiya çi jê veqete yan jî terk bike 


Bi Xwedê, hikmê desthilatadarê ku zilma wî 
Ji xelkê wî re bibe tor û dafik dirêj nabe 


Tu dibînî ku hesûdî pê bi kêf û mizgînîxwaz e 
Ecêb e ku ji destpêka karûbarê xwe ve dikene 


Wezîrê te Ibn Xezal û Refî “ê pê 
Serekqazî û walîyê cenga te Ibn Beka 


Û Su“leb û Fesîl kê ne ku herdu jî 


Di tengasîyê de ji şêwirmendan in 


Komeke ku bi wan asu belav bûne 
Û şerî "et miriye û Îslam jî helikî ye 


Ew ne nihênî û ne eşkere ji Xwedê natirsin 
Lê belê hew ji stêr û çerxa felekê ditirsînin 


Vêga ew hikim dikin û bi helqeyê girtine 


Û ji nêçîra xwe re te digerînin dafik 


Ger ku nan û rizqekî fireh be ji wan re ye 
Yan jî ger şer û karekî xerab be ew ji te re ye 

Şîret kirin, rabe were berê xwe bide şîretên kesê 
Ku di gotina wî de nezanî û derew derneketine 


Rewşa şaş bi ya rast telafî bû û tiştê çinîn veşartin 
Bi wan rasterê dibî û ger lê bidomînî dibe tiryak 


Di nêzîk de tu dê berhemên kirinên wan bibînî 
Li ser wan û li ser te gava ku neveşêrin hetik e 


Dema Melik Salih ev riste bihîstin di dilê xwe de ji wezîrê xwe aciz bû û 
qazî Refî?" ji kar avêt, ew girt û bi Mewqifê Wasitî re şand 82 albekê, ew 
teslîmî Miqedem Dawidê Nesranî yê pêşengê heramîyan kir. Wî ew bir 
şikefta Ufqeyê ya devera Ba” albekê ku ji jora wê ew avêt xwar û bû piçik 
piçik. 


Serekqazîtîya Dimeşqê gihîşt Mihyedîn ibn Kemaledînê Qereşî, 
Sedredîn ibn Senîy ud-Dewle jî bû cihgirê wî û Mihyedîn biryara şehîdketi- 
na hevalên Refî” da. 


„ Tê (di vê sala 642/1244'an) de Melik Muxîs Emer ibn Siltan Melik Salih 
Necmedîn Eyûb li birca ku tê de girtîbû nexweş ket û wefat kir. Ev yek pir 
çû zora Salih Îsmaîl,?'” çunkî wî ew li cem bavê wî ji xwe re weke temînata 
pêşerojê didît. Laşê wî derket û Melik Mensûr Mehmûdê kurê Salih bi cena- 


zê wî re meşiya û di merqeda bapîrê xwe Melik Kamil de hat veşartin. 


Tê (di vê sala 642/1244'an) عل‎ Necmedîn”?* Eb ul-Hesen ibn Salim ibn 
Selam wefat kir ku bavê wî bi navê Şêx ul-Emîn dihat gazîkirin û yek ji mezi- 
nên dadmendên Dimeşqê bû. Necmedin jî li ser riya bavê xwe mezin bû ku 
yekî bi rûmet, “esebî, camêr, qenc û xweşsuhbet bû, ji zana û qencan hez 
dikir, meyla wî bi ser şî “îtiyê ve bû û di dilê xwe de mezhebê îmamî diparast; 
ew di meha Zilheceyê de mir û li Qasyûnê hat veşartin. 


Ew Ebd el-Ezîz ibn Ebd el-Wahid ibn Îsmaîl Ebû Hamidê Qazîyê Refî bû ku cira xwe li Şamê nexweş kiribû.‏ كله 
Sibt ibn Cewzî, b. n., 8/749-750; Ebû Çame, Zey/, r. 266; Ibn Texreberdî, b. n., 6/310‏ 

Li ser Melik Salih Îsmaîl, bnr. li vê kitêbê, r. 249, not 646; Sibt ibn Cewzî, b. n., 8/751; Ebu l-Fîda, Mxfeser,‏ ”دو 
n., 7/9, 19.‏ .حا Ibn Kesîr, b. n., 13/136; Ibn Texreberdî,‏ ,2/276-278 

Li ser Necmedîn Hiseyn ibn Salim ibn Selam ku di destpêkê de li ser rêça bavê xwe diçû, lê dû re di dawîya teme-‏ فد 
nê xwe de guherî û têkilî karûbarê sîyasî û dijberîya navbera desthilatdarên Eyûbîyan bû û ji bo van kirinên xwe jî‏ 
ew li ser fermana Melik Salih Eyûb li Dimeşqê hat daleqandin. Bnr. Sibt ibn Cewzî, Af» 'az, 8/747; Hesneyanî, b.‏ 
n., r. 84.‏ 

Sala Şeşsed û Çel û Sisiyan (643/1245) 


هبجسراحجبيه 


Tê (di vê sala 643/1245'an) de Sahib Mu'”înedîn bi sipaha Misrê û 
Xwarizmîyan ve çû li ser Şamê daket, dora wê pêça û zor dayê, mencenîq li 
ser girêdan û neqebkar danîn ser lê çiqas wan ji hêlekê ve zor didayê Melik 
Salih bi kole û hêza xwe ya parastinê ve derdiket pêşiya wan û şerekî pir dij- 
war bi wan re dikir heya ku ew bi paş ve vedikêşandin. Wan rojekê bi siwar 
û peyadeyan ve êrîş kir û zor dayê ta ku Qesra Hecac û bazara Simaq girtin, 
sikran wêran kirin û Melik Salih jî şerekî dijwar bi wan re kir, lê dû re wan 
dest danî ser “Eqîbeyê, koşk û xan şewitandin ku hingê qût û mûnet jî li 
Dimeşqê kêm bû, leşker jî qels bû û di embara Salih Îsmaîl û gencîneya wî de 


mal nema. 


Melik Mensûrê xwediyê Himsê ji Sahib Mu'”înedîn ibn Şêx Elî?” re nivîsî 
da êrîş bike û Derîyê Rojhilat jî bispêre wî; wî jî got: “Ez qebûl nakim lê tu bi 
xwe were cem me.” Melik Mensûr jî got: “Tu çawa layiqî ixtîyarekî Eyûbî yê 
mîna min dibînî ku qevazan bide?” Dû re wî ew şand cem Bereke Xan, pê re 
li hev kir ku li pişt Derîyê Rojhilatê li derva pê re bicive û Melik Salih guman 
kir ku Bereket Xan dê xwe bide hêla wî. Melik Mensûr û Bereket Xan li der- 
vayê Derîyê Rojhilatê li ser pişta Hespên xwe civiyan, lê ji bilî gotina Bereket 
Xan ya: “Mezinê me çi ferman dike?” tu xeberdan di nav wan de çênebû. 


Melik Mensûr jê re got: “Nêrîna mezinê me ew e ku min û Siltan li hev 
bîne.” Bereket Xan jî got: “Li ser çavê xwe.” û heryek ji wan zivirî cihê xwe. 
Melik Salih Îsmaîl li Mensûr kete gumanê û rabû ji Mu"”înedîn ibn Şêx re 
nivîsî û pê re li hev kir ku bi şev riya derketina ji Şamê û çûna 82 albekê bidê, 
lê bila tu serdar pê nizanibin da tu xerabiyekê pê re nekin. Wî jê re sond xwar 


û Melik Salih ji Derîyê Tumayê derket û Melik Mensûr jî bi qasî ku karibû 





%% Ew Sahib Mu'”înedîn Hiseyn Şêxê Şêxan Sedredîn ibn Şêx Elîyê cihgirê xwedîyê Misrê bû ku di vê salê de ketbû 
bajarê Şamê û ewleyî jî bi xwe re anîbû bajêr. Ebû Şame, Zey/, r. 271 

[alavên] navmalê û zexîre bi xwe re birin û roja sisiyê Cemadelulayê gihîşt 


Ba albekê.?? 


Mu 'înedîn kete Şamê, li saraya Usame daket; Şehabedînê Mezin jî li 
keleyê ma, Cemaledîn Harûnê Mihranî jî kir walîyê Şamê ku wî Riknedînê 
Heycawî û wezîrê Salih Îsmaîl Emîn ud-Dewle amade kir û ew dorpêçayî 
birin heya Misrê. 


Sedredîn ibn Seniy ud-Dewle qazîtî wergirt û hinek ji leşkerê Misrê vege- 
riya û hinek jî li Şamê man. 


Xwarizmîyan hizir dikir ku dema Melik Salih Şamê bigire dê welatek ji 
yên mezin û hinek kele bide wan, lê gava Melik Salih xwe girt û xerabî û 
wêrankariyên welat eseyî bû hingê di dil de ji Xwarizmîyan tije bû û ew ji 
wan veneşart jî. Bereket Xan piştî vegirtina Şamê zivirîbû Qeraxê û li Merca 
Qaqûnê”! daket û li wê derê şand cem Hisamedîn ibn Ebû Elî ku li Nablusê 
bû û jê re got: “Tu dizanî ku herema min xweha Siltan e, ji ber wê jî ez hêvî 


dikim ku bi dana keleyekê qencî bi min re bike da xweha wî tê de rûnê. 
Hisamedîn jî li ser vê ji Melik Salih re nivîsî lê bersiv jî bi derengî ket. 


Mîr Riknedîn Baybirs û Melik Salih Nûredînê xwediyê Himsê jî daketi- 
bûn Xezeyê, ew bûne yek û ji Bereket Xan re nivîsîn û dilê wî bijandin wela- 


tan û Salih Îsmaîl jî ji Bereket Xan re nivîsî da here Ba 'albekê. 


Hisamedîn ibn Ebû Elî jî berê xwe da Dimeşqê û bi bal walîyê cengê ve 
ku di derbarê wî de rexnegir bû, çunkî ew yek ji mîrekên giregir bû ku carina 
dibû cihgirê siltanîyê û carina jî dibû serekleşker. Ew li mala Riknedîn 
Heycawî ya Dimeşqê daker, wî cih jê re fireh kir, tiştên mîrekan ji yên xelkê 
veqetand û gumrik serbest hişt. 


Dema Siltan bi yekîtîya navbera koleyê xwe Riknedîn Baybirs û Melik 
Salih [Nûredînê] kurê xwediyê Himsê û ya Xwarizmîyan bi Salih Îsmaîl re 
hisiya, rabû gazî Riknedîn Baybirs kir, lê Riknedîn Baybirs nizanibû ku 
Siltan bi yekîtîya wan hisiyaye. Ew ket Remleyê û bi baweriya xwe ya xurt bi 
dost û hevalên xwe yên serdar çû ber xizmeta Siltan, bi hêviya ku ger Siltan 


% Jj bo vê bnr. Sibt ibn Cewzî, 8/752-754; Ibn Kesîr, b. n., 13/125-26; Hesneyanî, b. n. r. 137-141. 
* Qaqûn keleyeke Filistînê ye ku nêzîkî Remleyê dikeve û bi ser Qeyserîya Şamê ve ye. Yaqût, b. n., 4/339 

bivê karekî nebûyî pê bike jî dê nikaribe û ger gava bigihê cem jî dê ew bi 


xeberê nehise û nizanibe ka dê çi pê bibe û wekî din. 


Gava ew ket cem wî fermana lêxistina serê wî da ku ew di kuştina wî de 
bi lêborîn bû, çunkî wî bêbextiya bi koledarê xwe re, bi ustadê xwe re bi welî- 
nimetê xwe re jê veşartibû ku cezayê her bêbextiyê kuştin e çawa ku di hedîsê 
de dibêje: “Ji her bêbextiyê re roja qiyametê lome hene.” 


Salihê kurê xwediyê Himsê çû cem Xwarizmîyan, ew ji xizmeta Siltan 
derketin û qesta Dimeşqê kirin, bi Melik Salih Îsmaîl re civiyan, li ser 
Dimeşqê kom bûn û dora wê pêçan. Tam hingê xelayeke dijwar çêbû ku xira- 
q22 ^ 


ra genim derket hezar û şeşsed dirhemî?” û pirê xelkê li serê riyan mirin, kuçe 


vala man, gelê Şamê koç kir û ew xera bû. 


Melik Mensûrê xwediyê Himsê ji hevalbendiya Salih Îsmaîl vegeriyabû û 
bi Siltan re yekîtî çêkiribû û çûbû Helebê ku li wê derê ji wan re gotibû: 
“Hûn dizanin ku dema Xwarizmî Dimeşqê bigirin dê li Şamê hemî belav 
bibin, ji bo wê jî ya baştir ew e ku em lez bikin herin berî ku ew bigihîjin 
armanca xwe û ev dê bibe xizmeta Siltan jî.” Ew pê re bûn yek, leşkerê 
Helebê derket û ew çûn Himsê ku mezinê wan Melik Mi” ezem Torinşahê 
kurê Selahedîn bû û karûbar hemî li ser Mîr Şemsedîn Lu lu” bû. Gava ev 
xeber giha Melik Salih Îsmaîl û Xwarizmîyan, Melik Salih Îsmaîl got: “Ya 
baş ew e ku em ji Dimeşqê veneqetin heya ku em wê bistînin, çunkî ew pir 


qels bûye.” 


Lê Xwarizmîyan got: “Ya baş em bi lez xwe bigihînin xwediyê Himsê berî 
ku hêza wan xurt bibe û em wî bişikînin, ji xwe Dimeşq ji destê me naçe. Ew 
çûn li Qeseba?? ku ji erdê Himsê ye daketin û Mîr Ezedîn Aybegê xwediyê 
Serxedê jî bi wan re bû ku Melik Mensûr jî bi leşkerê xwe, yê Heleb û 
Hemayê tevde bû û herdu sipah çûne hev ku Salih Îsmaîl û Xwarizmî şiki- 
yan û mezinê wan Bereket Xan hat kuştin. Salih Îsmaîl bi hinek koleyên xwe 
ve piştî ku li wî cihî xwe ragirt û şer kir filitî û Melik Mensûr jî bi lez çû 
Ba 'albekê bajêrê wê teslîm sitand û spart cihgirên Melik Salih Eyûb yên li 
Şamê. Helebî bi serê Bereket Xan ve vegeriyan û ev bû serkeftineke hêja ku 
pê Xwedê Misilman ji xerabiya Xwarizmîyan rizgar kir. 

a Ti. bef ل‎ diwa ya bajarê Şamê ji hêla Xwarizmîyên ve xelayeke giran li Şamê dest pê kir û her ku çû 
girantir bû, bihayê dexl û zad û hûrûmûran bilind bû ta ku xirarek/telîsekî mezin jê giha hezar û dused û pêncî dir- 


hemên zîvîn yên nasirî. Ebû Şame, Zey/, r. 273-274 
% Qeseb gundekî Himsê ye. Qelqeşendî, S#Þ/ #l-E şa, 4/112 

Tê (di vê sala 643/1245'yan) de Şêxê pêşewa Elemedîn Elî?“ ibn 
Mihemed Sexawî wefat kir ku Quran bi her heft neqlan li cem Şatibî xwen- 
dibû. Wî qesîdeya wî ya ser xwendina Quranê rave kiriye, ji bilî vê jî gelek 
berhemên wî di morfologî (nehwê) û edebiyatê de hene û qesîdeyên sipehî li 
ser pesnê Pêxember (e. s.) nivîsîne ku di bendên honraweyê de kêmpeyda ne. 
Digel dîndariya xwe ya pir û xurtiya zanîna wî jî ew yekî nazik î kubar û xuy- 
qenc bû ku evên jêrîn ji honraweyên wî ne: 


Gotin ku di dehê heştêyî de lêborîn te dûr dixe 
Ey yê ku evîndar e, lêborîna min di dildariyê de ye 


Me xwest lê em bi lêborîna şermezariya wî bi ser neketin 
Min got li rûyê wî binêrin hûn dê lêborîna min bibînin 


Û ev jî: 


Gotin, ez wî ji navên ku hikim dikin ezil dikim 
Min got, bi Xwedê di biryara wî de sêv hene 


Gotin, tiştê ku te gotiye te fahm kiriye 
Ji bo wan ji kêmasiya rûh pê ve tu felata te nîne 


Di deryayê de niqo bûm û kesî min xelas bike nîne 
Ez dê çawa rizgar bibim ku benda evînê sobeberî be 


Wî li ser kurekî ku bi biçûkayî miriye jî weha gerandiye: 


Gora biyaniyî li ser rê ye 
Mîna rawestgeha qonaxan e 


Li Şamê li nik gora Zekerîya (e. s) helqeyeke wî hebû ku xelkê lê li cem wî 
Quran, zimanê Erebî û hedîsê dixwend. Gava ew ji mizgeftê derdiket li kerê 
xwe siwar dibû û xelk jî li dorê bû û bi kû ve biçûya Quran dixwend. Berê di 


% Ew Elemedîn Ebû Hesen Sexawî Elî ibn Mihemed ibn Ebdusemed ibn Ebdulwahid ibn Ebdeulxalib 
Hemezanîyê Misrî bû ku yek ji zanatirînên dema xwe yê pir hêja û pir hêl bû û di gelek waran de gelek berhem li 
pey xwe hiştine. Bnr. Sibt ibn Cewzî, Azar, 8/758-759; Ebû Şame, Zeyl, 271-272; Ebu l-Fîda, Mxteser, 2/279; 
Ibn Kesîr, b. n., 13/128. 

destpêka karê xwe de wî li pêşiya Mîr Ezedîn Mûsikê kurê Çekoyê Hezbanî 
nimêj dikir û her pê re bû ku dû re dakete Şamê û lê ma heya di 
Cemadulaxera sala şeşsed û çel û sisiyan (643/1245) de wefat kir ... 


[---] el-Melik el-Kamil [---]?* li cem wan yekî ku di cihên bilind û rastgo- 
yiyê de pê dihat şêwirîn. Wî ji zana û feqîran hez dikir û diçû seredana wan 
û qencî bi wan dikir, ew li Şamê di sala şeşsed û çel û sisyan (643/1245) de 
wefat kir û li Qasyûnê hat veşartin. 


Mîr Ezedîn Emer ibn Micela el-Hekarî”” 


Ku yekî mêrxas î dîndar î qenc û paqij bû, ziman û dawa wî temîz bû, bavê 
wî roja şerê Merca Ekayê ku li ber hev rêz bûbûn hatibû şehîdkirin. Hingê 
Selahedîn lê ferman kiribû da here Misrê ku hingê biçûk bû û ew heya dema 
Melik Adil jî lê mabû, lê dû re ew bi hinek serdar re derketibû çûbû Helebê, 
ketibû ber xizmeta Melik Zahir Xazî, li cem wî bi pêş ketibû û bûbû yek ji 


mîrekên mezin yên Helebê. 
Rebî'e Xatûna qîza Eyûbê kurê Şadî? 


Ew xweha Selahedîn û Melik Adil bû ku pêşî bavê wê ew bi Mîr Sadedîn 
Mesûd ibn Mu'înedîn Onur re zewicandibû û ew li cem wî mabû heya ku 
miribû. Dû re Selahedîn ew bi Mizaferedîn ibn Zeynedînê xwediyê Erbîlê re 
zewicandibû. Wê ji Henbelîyan re li Qasyûnê medreseyek ava kiribû û li 
Şamê jî tekyeyekê ji jinan re ava kiribû û weqif danîbûn ser wan. Gava wê li 
Dimeşqê wefat kiribû temenê wê ji heştêyî derbas bûbû û li Qasyûnê hatibû 
veşartin. 


% Di vî rûpelî de heşifandin heye ku nivîs nîvco tê xwendin û hinek jî jê çûye ku êdî jê nayê fahmê, ew behsa mirina 
yekî dike ku nêzîkî Melik Kamilê kurê Melik Adil û hinek zaroyên wî yên din e, lê tam nayê zanîn. Lê li ser jiyana 
Elamedînê ku li jor bihurî paragrafek di Ebû Şame de heye mîna ye berdewamiya jiyana wî û dibe ku ew cihê jêçûyî 
ev be çunkî ew hev temam dike ku weha ye: 

“Li camîya Şamê li ser hat nimêjkirin û bi gelek kes ve cenazeyê wî bo goristana Çiyayê Qasyûnê hat rakirin û li 
gora wî ya li wê derê amadekirî hat veşartin ku bi mirina wî paşîya şêxên Dimeşqê jî hat û gel pê zanayekî mezin 
winda kir.” Bnr. Ebû Şame, Zey/, 271-272. 

%6 Ev herdu cihên nav kevanekê ji kitêba destxet kêm in û hinek jê jî nîvco mane lê çawa me li jor jî nivîsî dibe ku 
ew heman yan jî nêzîkî teksta Ebû Şame be, çunkî çawa me got weke dewama wê dixwiyê, lê belkî jî cihê bi tevayî 
vala nivîsa Ebû Şame be û ev cihê nîvco û nîvheşivî li ser mirina yekî din be ku nav û destpêk jê çûbe û yê mayî jî 
dewama wî be, lê ew jî netemam e. 

%” Mîr Ezedîn Emer ibn Micela el-Hekarî kurê Ebû Emer Micela ibn Merwan Hekarî bû ku piştî bavê xwe Ebû 
Emer Micela ketibû ber xizmeta melikên Helebê û serekleşkerîya wî kiribû, dema mirina Melik Ezîz ya sala 
1236'an şêwirmendîya heyeta cihgir kiribû û birayê wî yê piçûk Nûredîn Elî ibn Micela jî cihgirîya Melik Nasir 
Yûsufê kurê Melik Ezîz ya Eyntabê kiribû. Bnr. Boris James, b. n., r. 135-136. Herweha ji bo behsa Mîr Micelayê 
bavê wan û cenga wî ya Ekayê di dema Selahedîn de bnr. Îbn Şedad, b.n. i f23, 131. 

%“ Li ser Rebî e Xatûna qîza Eyûbê kurê Şadî yanî xweha Siltan Selahedînê Eyûbî bnr. r. 77, têbinî 194. 

Tiqyedîn Osman ibn Selah” 


Ew yekî pêşewa yî hiqûqnas, zanay î zahid û hişkeber bû, xîreta zaniyariyê 
dikêşa û li ser xwîn û fercê [mehrema jinê] fetwa didan ku di meha 
Rebîelaxerê de wefat kir û li Dimeşqê li goristana sofîyan hat veşartin. 


* Tiqyedîn Ebû Emr Osman ibn Selah Ebdurehman ibn Osmanê Kurdîyê Şehrezorî ku miftîyê Şamê û şêxê 
Şafî “îyan bû. Sibt ibn Cewzî, 8/ 757-758; Ebû Şame, Zey/, r. 270; Ibn Xelikan, b. n., 3/212 ; Ebu l-Fîda, ÃMaxteser, 
2/279; Ibn Kesîr, b. n., 13/127; Ibn Texreberdî, b. n., 6/314. 


3/07 





Sala Şeşsed û Çel û Çaran (644/1246) 


9A2 


Di meha Miherema vê salê (644/1246'an) de çawa me got Melik 
Mensûrê xwediyê Himsê û sipaha Helebê li ser gundê Himsê yê Qeseba di 
heştê Miheremê de Xwarizmî şikandin ku Bereket Xan jî hat kuştin û Melik 
Îsmaîl û Ezedîn Aybegê Mi”ezemî jî têk çûn. Ew jî ket keleya 82 albekê û ji 
cawên birayên xwe bi qasî ku wextê wî rê dayê, rahiştê û çû Sewadê, qesta 
Belqayê kir, bi Melik Nasir Dawid re yekîtî çêkir û herdu bi hev re li Qudsê 
daketin, welat bi mîrgehî dan û dest danîn ser Sewadê û zexîre ji ser Dimeşqê 
birrîn. Mîr Nasiridînê Qeymûrî rabû çû Himsê û bi Melik Mensûr ve zivirî, 
Melik Mensûr kete Dimeşqê û li xanîyê xwe yê wê derê rûnişt. Dû re ew der- 
ket çû Bostanê Usame û lê nexweş ket ku veguhestin Neyrebê û gava lê wefat 
kir hingê ew rakirin birin Himsê. 


Cihgirên Melik Salih yên ku li keleya Busrayê bûn gelek êrîş birin ser 
Hewranê û xelkê Dimeşqê xistin tengasiyeke dijwar. Gava Siltan Melik Salih 
bi van bûyerên li Şamê hisiya rabû Mîr Fexredînê kurê Şêxê Şêxan ku li bîra 
Qahîreyê girtîbû, danî ser leşkerê Misrê û ew bi leşker ve şand Şamê. Artêşa 
Şamê jî bi Mîr Nasiridînê Qeymerî re derket û ew birin heya ku li ser 
Nablusê giha Mîr Fexredînê kurê Şêx. Melik Salih, Nasir û Xwarizmî vekişi- 
yan Belqayê, Mîr Fexredîn daket qonaxa wan a Qud!sê û ji wê derê jî çû Xûrê 
û hilkişiya ser riya gaza raserî Hesban ul-Belqayê.”” Melik Salih ditirsiya ku 
Melik Nasir wî bigire, ji ber vê jî rabû reviya Busrayê. 


Nasir û Xwarizmî li serê palê, hiştevlîhev û hestiyar rawestiyabûn ku gava 
sipahên Şam û Misrê derketin hingê Nasir û Xwarizmî têkçûyî reviyan 
Kerekê û leşker jî da pey wan heya Kerekê. Ew li Newalê daketin û nêzîkî bîst 
rojan lê man ta ku di navbera Melik Nasir û Fexredînê kurê Şêx de lihevha- 


%*% Gaza Hesban ya Belqayê li Urdinê cihekî nêzî Xûrê ye. Yaqût, b. n., 4/151. 

tin pêk hat û hemî Xwarizmîyên li Kerekê teslîmî Mîr Fexredîn kir; Belqa û 
welatê Seltê jî da wî ku jê re ji Kerek û Şewbekê pê ve tu der nema. 


Mîr Emadedînê kurê Mûsik di girtîgeha Nasir de bû ku Fexredîn şand 
cem û mehderîya wî kir, wî ew berda, lê hemî malê wî jê sitand. Mîr Fexredîn 
çû li ser Seltê daket û zor da keleya wê, lê negiha armanca xwe ku medrebên 
wê şewitand û rabû di ser Zerqayê”"” re çû heya Busrayê û ew xist tengasiyê 
ku Şehabedîn Xazîyê kurê Elfî/ Ulefî lê dima. Dû re wan li hev kir ku 
Şehabedîn Xazî birayê xwe bi qasidê Fexredîn re bişîne Helebê da bibîne ku 
Melik Salih Îsmaîl bi xwe azad be û li ser desthilata xwe be hingê ew wê 
(Busrayê) teslîm nakin lê ger girtî be dê wê teslîm bikin. 


Fexredîn bi leşkerê Misrê ve vegeriya Misrê û Mîr Nasiridînê Qeymerî?? 
jî li ser Busrayê ma heya ku birayê Şehabedîn Xazî vegeriya. Wî Salih berbi- 
çav radestkirî dît û dema ku vegeriya Busrayê ew agahdar kirin ku hingê wan 
jî ew (Busrayê) teslîmî Mîr Nasiridînê Qeymerî kir. 


Sedemê desteserkirina Melik Salih Îsmaîl bi fermî li Helebê ew bû ku 
dema ew ji ber Melik Nasir Dawid li Belqayê şikiyabû, wî berê xwe dabû 
Busrayê, çûbû ketibû keleya wê û karûbarê wê li hev rast kiribû û jê nefeqe 
girtibû. Lê ji ber ku ew ditirsiya ku leşkerê Şamê here wî tê de têxe hesarê, 
rabûbû bi koleyên xwe ve di berîyê de çûbû heya gihabû Helebê. Ew derke- 
tibûn pêşwaziya wî ku bi guman û kesîrî bû, wan qedrê wî girtibû û ew paras- 
tibû, lê ji ber ku Melik Nasirê xwediyê Helebê hevkarê Melik Salih Eyûb bû 
û ew hevpeymanên hevdû bûn wî berbiçav ew radest kiribû û xistibû bin 
çavan, lê bi dizî jî qencî pê re kiribû û Beza “e û hinek deverên din bi mîrgehî 


dabûyê. 


Tê (di vê sala 644/1246'an) de Mîr Hisamedînê kurê Ebû Elîyê 
Hezbanî?? ji Şamê çû Ba 'albekê ku dorpêçayîbû û bi mencenîqan li sûra wê 
dixistin, qût û mûnet jî lê nemabû. Yên ku lê diman jî zaroyên Melik Salih 


Zerqa cihekî Şamê ye ku dikeve herêma Me`anê. Yaqût, b. n., 3/154.‏ اده 

Ew Mîr Nasiridîn Hiseyn ibn Ezîzê Qeymerî bû ku serekleşkerê Melik Salih Necmedîn Eyûb bû û di sala‏ دده 
665/1266an de miribû. Ebû Şame, Zey/, r. 360; Zeyla Mîratê, 2/366; Dewadarî, b. n., 7/358-360.‏ 

% Li gorî $#zarat ez-Zeþebê navê wî yê temam Ebû Elî Hisamedîn Mihemed ibn Elîyê Kurd e û li gorî Zey/a Mîrat 
uz-Zemanê jî Mîr Hisamedîn Ebû Elî Mihemed ibn Ebû Elî ibn Basakê Hezbanî ye. Wî demekê cihgirîya Melik 
Salih Necmedîn Eyûb ya Şamê kiribû û piştî mirina wî dema têkçûna Frengan ya Dimyatê jî ew bi kerûbarê girtin 
û berdan û bazara fîdyeyan ji bo qiral Fransîs û mezinên wan yên din ve rabûbû. Wî di sala 658/1259'an de li Misrê 
wefat kir. Ebû Şame, Zey/, r. 318; Dewadarî, b. n., 7/381, 383-384, 386. 

Îsmaîl û herema wî bûn, wan ew teslîmî wî kir û zaroyên Melik Salih û here- 
ma wî daketin çûn Dimeşqê bin çavdêrîyê heya ku dû re ew şandin Misrê û 
lê hatin girtin. 


Li 82 ' albekê Mîr Nûredîn ibn Fexredîn Osman û Nasiridîn ibn Yaxmûr 
jî girtîbûn ku ew şandin ba Siltan û wî jî ew avêtin bîra keleya Qahîreyê. 


Tê (di vê sala 644/1246'an) de Siltan welatê Şamê bi mîrgehî da memlû- 
kên xwe ku Sewadê bi dused siwarî ve da Tewaşî Şehabedîn Reşîd û bi qasî 
dused siwarî jî ji Sewadê da Kafirî, herêma çandinî û Busrayê jî da Fexredînê 
mîrê çekan û Eqtayê Xetemî û cihên mayî yên welat jî da hinek memlûkên 
xwe yên din. 


Wî şand pey Mîr Hisamedîn ibn Ebû Elî ku ew çû Qahîreyê cem wî û 
Micahidedîn Îbarahîm îbn Dînayê Sewabî?”“ bû walîyê Dimeşqê. 


Di dawiya vê salê de Siltan bi leşkerê xwe ve berê xwe da Şamê û 
Hisamedîn ibn Ebû Elîyê cihgirê siltanîyê li Misrê hişt. Ew ket Dimeşqê ku 
derva û hundir hemî hat xemilandin û xelkê wê kêfxweşî û şadîya xwe bi 
hatina wî nîşan da, wî qencî bi xelkê kir û xelat li mîrek, hêza taybetî, qazî, 
dersdar, zana û pêşengan kir û berê xwe da Ba albekê. Wî Tewaşî Sadedîn 
Beşîr danî ser keleya wê û Nasiridîn ibn Sarimê Tibnînî?* lê kir cihgirê silta- 
nîyê û qencî bi xelkê wê û eskerê ku lê bû kir. Ew ji wê derê zivirî Zebdanîyê, 
li Darîyayê daket û berê xwe da Busrayê, hilkişiya keleya wê û qencî bi wan 
re kir. 


Qasidê Helebê Şerîf Murtezayê Hiseynî?“ giha hizûra wî, herweha qasidê 
Bedredîn Lu lu ê xwediyê Mûsilê jî çû cem. Ibn Emîd jî berê bi Mîr Ezedîn 
Aybegê Mi ezemî?” re li hev kiribû ku keleya Serxedê teslîmî wî bike, ji ber vê 
jî Siltan bi xwe çû ew teslîm girt û hilkişiya ser keleya wê. Ezedîn Aybeg jî bi 
mal û herema xwe ve daket çû Şamê, Siltan jî vegeriya û qesta welatê Misrê kir. 


%4 Mixabin ku min tu agahî li ser Micahidedîn Îbarahîm îbn Dînayê Sewabî nedît. 

%5 Ji bo agahên ser Nasirudîn ibn Sarimê Tibnînî bnr. li nota ser Şerefedîn ibn Sarimê Tibnînî, r. 343, têbinî 869. 
Ji bo agahiyên berfireh li ser bavê wî Sarimidîn, bnr. Ebû Şame, Zey/, r. 121; Ibn Xelîkan, b. n., 1/353; Ibn Kesîr, 
b. n., 13/54. 

%4 Mixabin ku min tu agahdarî li ser Şerîf Murtezayê Hiseynî nedît. 

Mîr Ezedîn Aybegê Mi ezemî memlûk û ustaddarê Melik Mi ezem bû ku Serxedê û derûdorên wê dabûyê û li 
ser wê milknameyek jê re nivîsîbû û ew der di destê wî de mabû heya ku Melik Salih Necmedîn Eyûb ew di sala 
621/1224'an de jê sitandibû. Dewadarî, Kezzz, 7/177 

Emadedîn Dawid ibn Ezedîn Mûsik!" 


Kurê Celoyê/Çeloyê Hezbanî di vê salê de wefat kir ji ber ku dema ew ji 
zindana Nasir derket di stuyê wî de kunêreke mezin derketibû ku bê xwesti- 
na wî ew derkirin û tije dermanê kujer kirin ku li Kerekê pê mir. Ew birin 
mizgefta Cafer ibn Ebû Talib ku wî esilzadeyî, hêz, camêrî, rûmet, xîret û 
dilpakî di xwe de kom kiribû. Di destpêka xortaniya xwe de ew yek ji mêrxa- 
sê Melik Mi” ezemê kurê Adil bû ku pir nêzîkî wî û rûmetdarekî mezin bû. 


Dema Melik Eşref bû xwediyê Şamê karûbarê sipahê û leşker sparte wî û 
di dewleta wî de desthilatdarî kir û dema bilindbûna payeya xwe jî wî xuyê 
xwe qenc kir û her weha ma heya dema ku Melik Cewad xwest bi qîza Melik 
Eşref re bizewice. Hingê Mîr Emadedîn dudilî kir ku xwest wî bigire, ew 
reviya Helebê û hemî hebûna xwe jî bi xwe re bir, lê dû re zivirî Kerekê û 
Melik Nasir jî ew pêşwazî kir. Ew li cem wî jî xwedî cihekî bilind ma heya ku 
ew bi namenivîsîna ji Melik Salih Eyûb re hat tawanbarkirin û tiştê ku me 
qal kir pê hat kirin û bi awayê ku me got wefat kir. 


Tê (di vê sala 644/1246'an) de serdar Riknedînê Heycayî?” jî wefat kir ku 
memlûkê Mîr Hisamedîn Ebû Heycayê Semîn (Qelew) bû, wî xizmeta 
Melik Mi”ezem jî kir û li cem bi pêş ket. Ew mîrê alaya wî bû û yekî mêrxas, 
pêşeng û di karûbarê cengê de xwedî ramanên rast bû û ji leşker hez dikir. 


Gava Kamil Dimeşq ji Nasir sitand li Misrê sed siwarî dayê û bû yek ji ser- 
darên pêşeng ku pê dihat şêwirîn û di dewleta Salihî yî Necmî de payeya wî 
bilind bû ta ku ew danî ser leşkerê xwe û çû li Xezeyê daket. Lê gava Siltan 
dest bi girtina mîrek û serdarên Kamilî kir hingê ji xwe tirsiya û Siltan jî lê 
kete gumanê. Ew reviya Şamê, Salihê xwediyê wê jî ew pêşwazî kir, ji bo hati- 
na wî Dimeşq xemiland û cihekî bilind dayê. Ew carê siwar dibû diçû ber xiz- 
meta wî û her weha ma heya ku Mu'înedînê kurê Şêx Dimeşq vegirt ku 
hingê ew şand Qahîreyê û Siltan jî ew di bîra keleyê de hebsî kir ta ku di vê 


. salê de mir. 


» Li ser Ezdîn Mûsik ibn Çelo/Celo/Çeko ku di Zeyla Ebû Şame de “Dawid ibn Mûsik ibn Ceger” heye, lê bi rastî 
wek nav “Çelo/Celo/Çeko” ji “Ceger” belavtir e, lê dibe ku ev yekî din be jî çunkî li gorî Ebu l-Fîda jî “Emadedîn 
Dawid ibn Mûşik” e û li cem Ibn Kesîr jî ji xwe “Emadedîn Dawid ibn Mûsik ibn Hesko” ye, bnr. Sibt Ibn Cewzî, 
8/7623, 765; Ebû Şame, Zeyl, r. 275; Ebu l-Fîda, AMMaxtesey, 2/281; Ibn Kesîr, b. n., 13/130. 

% Li ser jiyana Riknedînê Heycayî bnr. Sibt ibn Cewzî, Mfr 'at, 8/765-766. 


361 





Tê (di vê sala 644/1246'an) de Şêx Ezedîn Ehmedê“ kurê Me qelê 
Himisîyê Mihelebî wefat kir ku edîbekî zana û şairekî rewanbêj bû. Ew zana- 
yekî fiqha mezhebê Îmamî bû ku zahidekî miteqî bû û di mala xwe de xel- 
wetnişîn bû. Dîwaneke wî ya honraweyê li ser pesnê Ehlê Beytê heye ku evên 
jêrî hinek ji qesîdeyên wî ne: 


Ey qewmê min ev şaşî û çavkorî çiqas 


Roja dehşetengîz derketiye û jê re dîyar bûye 


Ey meriv tu ji nefsa xwe re bibijêre ma yê 
Ku wê dixe ser riya qenc û dilê wê şah dike 


Ber bi deryaya zanînan ve qest bike û 
Dest ji çola cehalet û delaletê berde 


Qesta riyên hidayetê bike û ji riyên xerabî 
Tarîtîya wê û şevereşa wê xwe qut bike 


Bêguman mirin li bendê ye ku her kesî 
Ji bo gotin û kirinên wî seza bike 


Hezkirina mala Mihemed ji kesê ku ji tade 
Û zehmetiya dojehê bitirse re êminî ye 


Ew hiceta Xwedê ya bilind li ser kaînatê ne 
Ku helal û heramên wê pê dîyar bûne 


Ew sedemadarê serkeftin û baranbirîna wê ne 
Û yê parastin û rawestandina çiyayên wê ne 


Bereketa qewman li wan be û Xwedê 
Bereketê têxe nimêjê ta ku bên riya rast 


Bi hezkirina wan emelên wan qebûl bike 
Û bi evîndariya wan bibe kefîlê rizqê wan 


%% Min li ser Şêx Ezedîn Ehmedê kurê Me qelê Himisî yê Mihelebî tu agahî nedîtin. 

“ 


Selewatên wî weke ewran sibê zû li ser wan be 
Mîna mala ku uştirên wê “eşakî qesta wê dikin 


Ev jîjê ne: 


Yê ku kubrê bike û zemanî xeyal bike 


Ew wî ji xerabîyê diparêze 


Heçî demê şerê min kir gava 
Ku temenê min dirêj kir 


Xeta spî ya pîrîyê ket serê min 
Mîna xeta rimê ya di sînga min de 


Dîsa jê: 


Ez dibînim ku porweşîn û spîtî xwiya dibe 
Spîtîya wan di cênîkên min de guman e 


Ez wan bi boyaxê dinixumînim 
Da bên veşartin û ez bi şemlê wan digirim 


Ecêb e ji min digel dînê min çawa ku 
Ez bi dostê dilîzim û hêviya filatê dikim 


Dîsajê: 


182 albekê av da heya gera 


Barana ku ewran hemî da min 


Me çiqas lîst li wan baxçeyan 
Baxçeyê jiyana min a xweş û hêsa 


Gava em. negihên xurmeyê wê 
Wa mişmişên wê ketine kemînê 

Bindeqên gewherîn avêtin me 
Bi destê bayê nesîm ji şaxên hişk 


Dîsa jê: 


Ez tîrê kevanê xerab dibînim tu ji dûrîya 
Temenê wî yan jî nêzîkîyê tenhayiyê meke 


Ger ku bi şeva ciwanîyê rohnî nekî 
Çima tu bi spêdeya pîrîyê nagihînî 


Ji qesîdeyên wî yên xezelî: 


Ji tengasîya hemî tiştê bihurî 
Ez hilmek ji bihnaxweş ya banê me 


Û gava di ser qûma germ re çû 
Bi xemgînî got ew û em li vir bûn 


Jê ji bo destpêka kitêbê: 


Heçî kitêb ew di dil de xwediyê cihekî 


Mezintir in ji serkeftina vemaya merivan 


Maçên wê maçên yarê ne ji dildarê wê 
Piştî dirêjiya berxwedan û pêşabûnê 


Ji min re bîranîna şevên me yên ku 
Di nav xelkê de jê ne bêhêvîbûn heye 


Dîsa jê: 


Dilê min bi we ve ye lê bûyerên demê min dûr dikin 
Ji gihîştinê û arezûmendiya min jî min nêzîkî we dike 


Ey dilşaşgêra min herdu çavên min piştî we 
Şa nebûne ger ne ji xeyalên di xewê de be 

Ger ez di zehmetiya dûrbûna we de qenc bigihama 
Min bîbokên çavên xwe bi ser we ve han nedida 


Nebînin ku ez bi sebr im û xwe lê radigirim 
Na herê, sebira ku min ji we ragir e pir kêm e 


Dîsa jê: 


Gotin mîna te tê de jî tevdîla babê heye min got dizanim 
Ger ku niximî bûya evîn ne hetik bû û ew dê bisitiriya 


Dîsa jê: 


Min xwe çermê navbera we dihesiband 
Lê ma qey li ser agirî tu çerm hene 


Hûn nameyên xwe yên hevgihanê ji min nebirrin 
Çunkî birrîna wan qutkirina cegera min e jî 


Bi nameyên xwe dilê kalekî yê şikestî bicebirîne 
Û dilekî hêzqels û bêtaqet jî bi şadîyê 


Dîsa jê li ser jina wî: 


Xwedê kirêt bike jiyana ku xelas dibe 


Bi cihwarbûna pîreke minetdar 


Herroj belkî hergav min nîşan dide 
Di xirecir û herba dest bi dest de 


Xwedî rûyekî nîvşîfa û lefîyayî 
Li cem wî bedeneke nenas û nerm 


Zimanekî ku ji xêrê re qîl e 
Û ji şer re mîna diranê birek tûj e 

Hişê jinan kêm e û ew ji bilî 
Kêmhişî û kêmdîniyê tunînin 


Ew diranqîl e û ji dîna tê hesabê 
Lê ji nav jinan ew qîza hişmend e 


Ma ez ê bibînim ku ew arezû bê avêtin 
Ber nigê min mîna hêstira şemûz î bi rik 


Yan ez ê bibînim şûr li ser şehê wê 
Ku dirêjî ser rûyê wê û laşê wê dibe 


Ey qewmê min yan jî her pênc birayên min 


Ma ji min re alîkarek yan jî piştgirek nîne 


Ew di sala gotî [644/1246'an ] de li Şamê wefat kir û li Qasyûnê hat 


veşartin. 

Sala Şeşsed û Çel û Pêncan (645/1247) 


Tê (di vê sala 645/1247'an) de Siltan Melik Salih bi Mîr Fexredînê kurê 
Şêx re leşker şand ser Teberîyeyê û ew xist hesarê, mencenîq li ser girêdan 
neqeb/mezxel girtin û perede danîn dora keleyê. Freng jî bi şev derketin û ji 
nedî ve avêtin ser yên bin perdeyan û ew ji mezxelan derxistin ku Mîr 
Sabiqidîn Cizîrî yê Mihranî”“! û komek Misilman hatin kuştin. Mîr 
Fexredîn li ser hesara wê kudand ku ji vegirtina bi zor pê ve tu çare nemabû, 
hemî kesên lê hatin dîlgirtin û ew şandin Qahîreyê. 


Lê Heçî Siltan dema ku ji Serxed û Busrayê zivirî, çû li Xezeyê daket û leş- 
kerê bi xwe re jî bi Mîr Şehabedîn ibn Xeres re kişand û ew şandin Esqelanê. 
Ew lê daketin û wan dora wê girt, Siltan jî rabû çû Misrê û sîtol şandin 
Esqelanê da ji derya û bejahîyê tev ve dora wê bipêçin. Lê belê tu hêzeke 
Şehabedîn bi xwe û qedrekî wî li cem serdaran tunebû ku zor bide Esqelanê 
û di wê navê de agahî jî gihanê ku ji her hêlên qeraxê ve Freng li hev kom 
bûne û keştiyan bar kirine da ji bej û behrê tev ve herin wan. Rabû şand pey 
Fexredîn ku li ser Teberîyeyê bû û piştî ku sûrên Teberîyeyê hedimand wî 
berê xwe da Esqelanê û çû. 


Ew giha Esqelanê û dît ku Misilman di tirseke mezin de ne, wî hima di 
cih de mencenîq li ser girêdan, perde pêk anîn, neqebkar derketin pêş, zor 
danê û mezxel/ neqeb girtin. Mencenîqan sûrên wê hedimand û bi şev û bi 
roj zor dayê ta ku di Cemadelaxera salê de bi zor ew hat vegirtin û kesên lê 
hatin dîlgirtin ku ji Misilmanan jî gelek kes li ser hatibûn kuştin. Wî keleya 
wê wêran kir û çû Qahîreyê, dîl jî bi çêtirîn awayî bi xwe re bir, Siltan qencî 
pê re kir, ew û serdarên pê re xelat kirin û bi comerdî da wan. 


Ew Mîr Sabiqidîn Cizîrî yê Mihranî bû ku ji eşîra Mihranîyên Hekarîyayê bû û serdarekî hêja yê Melik Salih‏ افد 
Necmedîn Eyûb bû. Ew di êrîşa ser Dimyatê ya vê salê (645/1247) de hatibû şehîdkirin. Mixabin ku min agahiyên‏ 
bêhtir yên taybetî li ser wî nedîtin.‏ 


3ê7 





Tê (di vê sala 645/1247'an) de Melik Seîdê kurê Melik Ezîz keleya 
Sebîbeyê da Siltan û wî jî ji dêl ve li Misrê têra nanê dused siwarî mîrgeh 
danê. Lewra Kurê Ezîz ji ber nebûna welat û malê wî nikaribû wê biparêze û 
Frengan jî timî êrîşî ser dikir. Ew rabû çû cem Siltan bi hêviya ku pê re bi mal 
û peyayan alîkariyê bike û mîrgehan bidê, lê tu tişt bi destê wî neket û bêgav 
bû ku wê teslîm bike. Siltan jî Mîr Ezedînê kurê Nesrê Himeydî”?“ danî ser 
ku şêxekî hişmend, dîndar û pêbawer bû. 


Tê (di vê sala 645/1247'an) de Melik Eşrefê kurê xwediyê Himsê keleya 
Şemîmîsê/ Şemîmîşê?* da Siltan, Siltan jî giringî dayê, zexîre û gencîne şan- 
dinê û Mîr Sadedînê Himeydî *“ kişande ser û ji ber ku di nîvê welat de bû 
ji hêjayîya wê bêhtir qîmet da karûbarê wê. Wî ew kir riya vegirtina welatê 
Şamê û çavdêriya Helebê ku xwediyê wê piçûk bû. Helebîyan ew fahm kir ku 
hingê karûbarê Helebê li ser milê Mîr Şemsedîn Lu'lu *% bû û ew jî yekî 
ezimkar, dîndar û serwerekî mêrxas bû. Ev kirin li zora wî çû û xwest ku bi 
vî karî ve rabe. 


Tê (di vê sala 645/1247'an) de Şehabedîn Reşîd û Cemaledîn ibn 
Metrûh bi şandina Melik Salih Îsmaîl û Ezedîn Aybeg ya tercemeyan/jiyan- 
nameyan ji hevdû re hisiyan. Wan rabû ew li ser Ezedîn Aybeg îzbat kir û 
Siltan pê hisand ku ferman li wan kir da wî bişînin cem; ew binçavkirî gihan- 
din û ew daxistin xanîyê Şemsedîn Sewab. 


Tê (di vê sala 645/1247'an) de Melik Mizafer Şehabedîn Xazîyê kurê 
Melik Adil Ebû Bekir ibn Eyûb“ wefat kir ku yekî zîrek, mêrxas û camêr bû. 


2 Mîr Ezedînê kurê Nesrê Himeydî xwiyaye ku yek ji mîrekên hoza Himeydîyan bû ku hem di dema Merwanîyan 
de û hem jî di dema Eyûbîyan de beşdarî desthilatdarîyê bûne û mil bi mil digel Hezbanî, Beşnewî, Mihranî û 
Hekarî, Qeymerî û yên din ji bo parastina Dewleta Merwanî Kurdî û Eyûbî Kurdî têkoşîn dane. Boris James, b. n., 
33-37, 41, 50-51, 130-132. Lê pir mixabin ku ji bilî van agahiyên giştî min tu zanînên taybetî li ser peyda nekirin. 
فلا‎ Şemîmîs keleyek e girêdayê bi Himsê ve ye. Ibn Wasil, b. n. 5/377 

4 Mîr Sadedînê Himeydî çawa ku dixwiyê yek ji serdarên Dewleta Eyûbîyan bûye û ji hoza Kurdên Himeydî yên 
navdarên bi mêrxasîyê bûne ku hê ji dema Merwanîyên Kurd ve belkî kevntir jî yek ji hozên hîmdarên deshilatda- 
rîyên Kurdî bûne. Di serdema Merwanîyan de digel hoza Beşnewî û Mûsikîyan hevkarîyeke xurt bi Merwanîyan 
re pêk anîne, lê mixabin ku çawa Boris James jî diyar dike kêm nivîskarên serdema navîn wan bi rêkûpêk didin 
nasîn. Bnr. Boris James, b. n., r. 50, 126, 130-133; Ebdureqîb Yûsuf, Deı/ ed-Dostikîye f! Kurdistan el-J/ista, Kurd 
Press, Beyrût, 1996, 1/59; Ibn Esîr, e/-Kazail, 9/493, sal 432/1040 û sal 441/1049. [Hinek ji vê hoza 
Musikîyan/Musikan niha jî bi navê eşîra Mûsikî li hêla Sason û li hêla Qoserê/Dinêserê dijîn.] 

** Mîr Şemsedîn Lu “lu” ibn Ebdullah ku di sala 648/1250'î de berî ku memlûk Ezedîn Aybeg wî dîl bigire û bikuje 
ew serdarê leşkerê Helebê bû û mîrekî qenc, hêja, tevdîrkar û zahid bû. Sibt IBn Cewzî, b. n., 8/783; Ebu l-Fîda, 
Muxteser, 2/291; Ibn Texreberdî, b. n., 7/6. 

> Li ser Şehabedîn Xazî ibn Melik Adilê xwedîyê welatên Meyafarqîn, Xelat û yên din bnr. Sibt ibn Cewzî, b. n., 
8/768; ed-Dewadarî, Kezaz, 7/357; Ibn Kesîr, b. n., 13/131. 

Ew ji Îraqê çûbû hecê û demekê bûbû zahid, lê dû re sifra şerabê tertîb kir, bi 
Xwarizmîyan re hevkarî kir û nefsa wî dilê wî bijand mezinatiya welatan. Wî 
xizmetkar girtin û leşker da hev ta ku Melik Mensûrê xwediyê Himsê di sala 
şeşsed û sih û nehan de bi leşkerê Helebê ve çûyê û ew li ser Xabûrê şikand. 
Ew heya mirina xwe ya vê salê (645/1247) li Meyafarqînê ma û lê jî hat 
veşartin ku piştî wî jî kurê wî Melik Kamil bû desthilatdar. 

Sala Şeşsed û Çel û Şeşan (646/1248) 


SÎ? 


Tê (di vê sala 646/1248'an) de Mîr Şemsedîn Lu lu hemî mîrekên 
Helebê û giregirên wê civand û got: “Ger em nelezînin ku bi mala Ustadê 
xwe dest ji [keleya Şemîmîşê] bidin berdan, hingê dê li nik Melik Salih eseyî 
bibe ku em ji bo destdanîna ser keleya Şemîmîşê/Şumeymîşê ne bêguman û 
bêihmal in. Lê em jî eseyî dizanin ku ji ber ew ya hinekî din e, wî qesta girtina 
wê kiriye û ew girîngî didê.” Li ser vê wî bi mîrekan re li hev kir ku Melik 
Salih Emadedîn ji hebsê berdin û jê alîkariya leşker û welatan bixwazin. Wî 
ew kir, Melik Salih derxist, pir qedrê wî girt û Derîyê Beza 'e û gelek deverên 
din bi mîrgehî danê ku gazî leşkerê Heran û Rihayê jî kir û [ji cihên din jî] 
hawar xwest. Hawara Mûsil û Mêrdînê jî jê re hat û leşkerê Helebê jî derxist 
û bi wan ve çû li Himsê daket û xwediyê wê Melik Eşref xist hesarê, zor dayê 
û mencenîq li ser girêdan. Lê ji ber ku Melik Eşref hemla xwe dabû ser Melik 
Salih Necmedîn Eyûb, dilê wî pê qewî bû ku jixwe sedemê vê [êrîşê jî] ew bû, 
wî qasid û peyambirên xwe şandin Misrê û hawara xwe gihand Siltan [Melik 


Salih Eyûb]. 


Dema nûçeyên vê yekê gihan Siltan ew rabû leşker li Misrê amade kir ku 
serleşker jî Fexredînê kurê Şêx bû, Mîr Fexredîn bi sipahê ve giha Şamê, li 
mala Usame daket û nefeqe li leşker belav kir. 


Siltan jî çûbû Îskenderîyeyê, çend rojan lê mabû û li rewşa wê ya ji dest- 
çûyî kolabû; ji wê derê jî çûbû Etkû,?” Fûtê'“ û Reşîdê”? ku dû re jî çûbû 
Eşmûna Tenahê û lê mabû. Mîr Hisamedîn ibn Ebû Elî jî bi leşker ve derke- 
tibû û li ser Saihê daketibû, lê mayina Mîr Fexredîn ibn Şêx li Dimeşqê bi 
derengî ket; Siltan jî li Eşmûnê bû û Hisamedîn ibn Ebû Elî jî li ser Saihê bû. 


%7 Erkû cihekî kevnar yê herêmên Misrê ye ku nêzîkî Reşîdê dikeve. Yaqût, b. n., 1/111 
ل‎ Fiwet devereke piçûk e ku dikeve ser qeraxê Nîlê û nêzîkî Reşîda Misrê ye. Yaqût, b. n., 4/318 
د‎ Reşîd devereke piçûkî ser qeraxa çemê Nîl û deryayê ye ku dikeve nêzîkî Îskenderîyeyê. Yaqût, b. n., 3/45 

Helebîyan Himsê bi mencenîqan xist tengasî û êrîşan û ji cem Siltan jî qasi- 
dên wî vegeriyan ku sozê şandina leşker û têkbirinê didayê. Wan zanîbû ku 
ew ji bo mijûlkirin û derengxistina demê û ji rewşê re tu firehî nemaye û ger 
mîrek bi derengî bikevin dê bi zor bê sitandin. Hingê Melik Salih Îsmaîl kete 
navbera wan, serdaran biryar da ku Himsê bidin Melik Nasir,” ji dêla wê ve 
Tilbaşerê bidine wî [Melik Eşref] û digel Tiilbaşerê, Rehbe û Tedemur jî ji 
Melik Eşref re be ku weha biryar hat girtin û wan ji hevdû re sond xwarin. 
Melik Eşref ji keleya Himsê derket û çû Tilbaşerê û Melik Nasir jî kele teslîm 
girt, hilkişiya ser û sifreyek li ser danî, mîr û serdarên wê xelat kir, qencî bi 
wan kir ku jê re mal û hatinî dan hev û jê re birin û welatê wî pê xurt bû. 


Leşkerê Helebê çû li Qesebê daket, heya herêma Dimeşqê ji bo demekê 
çeper danîn, dû re jî piştî ku rewşa Himsê û derûdorên wê li hev rast kirin, 
vegeriyan Helebê. Ev xeber giha Siltan Melik Salih û hatina vê xeberê rastî 
hatina qasidên Embror?! hat ku digot; qralê Fransa?” digel hêzeke mezin ji 
siwar, peya û hawara qralên Nesranîyên din gihane Qibrisê, Frengên qeraxê 
jî kom bûne û xwe amade dikin ku bigihîjinê û bi hev re qesta Misrê bikin. 


Nameyên Mîr Fexredîn ibn Şêx jî gihanê ku digot: “Serdar û giregirên 
Helebê jê re name nivîsîne û hezar û pênsed siwarên rêçbir jî gihanê û li 
Siltan lez dikin da derkeve here Şamê.” Herweha digot: “Çi dema ku Siltan 
bigihîje Dimeşqê dê li Helebê ji hêzeke hindik pê ve tu leşker namîne û gava 
bixwaze here Helebê jî dê wê teslîm bigire.” û name û qasidên Mîr Fexredîn 


yên weha li pey hev hatin. 


Siltan ji Eşmûnê di deryayê re berê xwe da Qahîreyê, ji Mîr Hisamedîn 
Ebû Elî jî xwest ku ber bi Qahîreyê ve here û bigihîjê. Ew li keleya Cebeleyê 
(Çiyê) bi Siltan re civiya, Siltan ew bi nameyên Mîr Fexredîn ibn Şêx hisand 
û jê re qala nameya nihênî ya Embrûr/ Împarator kir ku tu kesî heya peyam- 
hinêrê wî [Embrûr] yê cem Siltan jî pê nehisiyabû, naveroka wê jî ev bû: 


6 Melik Salih Eyûb pir dixwest ku here hawara Himsê lê nexweşîya ku pê re peyda bûbû û êrîşa heftemîn ya 
Xaçparêzî ya qiralê Fransa Luisê IX'em ew ji çûna hawarê bipaş xist. Henbelî, $4 wl-Qulûb, ır. 412; Ibn 
Texrebetdî, b. n., 284-287; W. B. Stevenson, Te Crusades in tþe east, 5. 325; Hesneyanî, b. n., r. 151-157. 

Ew Imperatorê Almanî yê Seqelîyê/Sîcîlyayê-Fredrikê IIl'em bû ku mîratxwirê taca qiralîyê ya Qudsê bû û li ser‏ اكه 
peymana navbera wî û Melik Kamil di sala 626/1228'an de hinek ji Qudsê goya ji bo rûmeta wî jê re hatibû bexi-‏ 
şandin. Ji bo berfirehî û nameya Imparator û bersiva wê bnr. Dewadarî, Kezız, 7/365-370.‏ 

%2 Ew Luisê IX'em Roi de Frence/Rida Fransê navdarê bi Luisê pîroz bû ku d sala 660/1261'ê de li ber sûrên 
Tunisê di Cenga Xaçî ya Heştemîn de miribû. Wî texmîn dikir ku dê bi hêsanî Tunisê vegire, tê de ji bejê û deryayê 
ve derbasî Misirê bibe û wê jî vegire. Ibn Wasil, b. n., 6/134-135 

“Qral Fransîs bi hêzeke ku hejmara wê ji yên berê pir bêhtir e derketiye; lê 
dostaniya navbera min û Melik Kamil weha pêwîst didêre ku ez ji bo qenciya 
Siltan bixebitim û pê ve rabim. Îcar ger Siltan serrihet, dilhêsa û bêneyar be, 
ez dê vî qralî li gorî biriya xwe bi gotinê bilebikînim, karê wî rawestînim û 
qralên Frengan jî ji alîkariya wî bixalêfim. Lê ger Siltan bi kar û rewşek ji rew- 
şan ve lebikî be, bila ji min re bibêje da ku hêja li Qibrisê ye, ez ji bo lihevha- 


tina wan li ser dana Qudsê bo wî bixebitim.” 


Dema wî Hisamedîn ibn Ebî Elî bi nameya Embrûr hisand û pê şêwirî, wî 
ew xist nav ramanan û zanîbû ku ziyaneke mezin gihaye sipaha Misrê û ji ber 
mana demeke dirêj li Şamê qels bûye. Ji ber vê û li gor hisabê Melik Nasirê 
xwediyê Helebê û destdanîna wî ya ser Himsê û serîdanîna melikên rojhilatê 
jê re, Hisamedîn lihevhatina bi hêlek ji wan re bi Helebî yan jî bi Fransîs re 
baştir dît. Çendî ku wî ev fikra xwe ji Siltan re dîyar nekir jî lê di rûyê wî de 
nîşanên vê fikra wî xwiya dibûn ku Siltan jî ew xwend, pê aciz bû û got: “Dê 
li cem Xwedê çi lêborîn ji min re hebe ku ev lanetiyê siwarê daran [keştîyan] 
di deryayê re were min û ez jî bi sipahên xwe ve li ser axa xwe me ku leşkerê 
min bi hejmara xwe bêhtir e û hespên min jî ji yên wî çêtir in [û digel vê ez ê 
jê re serî deynim?]. Tu guwahê min î ku çi dema ev mel'ûn gihîşt welatên 
min te deh hezar dînarî sedeqe bide, lê tu malzeme (pertal) û alavên din çi 
tiştê ku pêwîstî pê hebe, ji xezîneyan bigire!” 


Ew siwar bû û di Herarîqê re çû û qesta Tîneyê”?* kir, ji sipah û malbatên 
Sayih û Eşmûnê re jî şand ku li Ecûlê bighijînê. Ew bi rê ket ku ji Tîneyê hil- 
kişiya û giha Qetîyeyê û di ser Remleyê re çû li Til "Ecûlê daket. Leşkerê niş- 
tecih ji Sayih û Eşmûnê çûn û li konên Til 'Ecûlê gihanê. 


Wezîrê Ezîz bi komek ji mezinên Ezîzî ve gihane cem Siltan ku wî li 
Tilecûlê pêşwaziya wan kir, qedrê wan girt, gelek mal da wan, berê xwe da 
wan û qenciya bi wan re zêde kir. Gelek nameyên Mîr Fexredîn jî gihan cem 
ku gihîştina Siltan ya Şamê bi lezgînî pê xweş dikir û “ezma wî ya ku ger here 
dê Heleb di destê wî de be xurt dikir. Ew bi Mîr Hisamedîn ibn Elî şêwirî ku 
wî jî got: “Dîtina bendeyî ew e ku mezinê me Siltan ji welatê Misrê derneke- 
ve û niha nêrîna min ew e ku li Tilecûlê bimîne, da em werîsê herdu hêlan ji 
bo parastina Misrê û qeraxê di destê xwe de bihêlin. Ji xwe bawerî bi derke- 


^ 


tina dijmin nayê û piştî me jî ew dê ji Misrê bitirse” û “ezma Siltan li ser vê 


%? Devereke Misrê ye ku dikeve navbera Ferma û Tinîsê. Yaqût, b. n., 4/63 


392 





xurt kir. Hingê nameyên Mîr Fexredîn ibn Şêx jî gihanê, wî han dida da here 
Dimeşqê ku destpêka zivistanê bû. Ew bi leşker ve çû li Qerîtyayê daket ku 
baraneke pir li xelkê hat, rê hemî bûne herî û teqan. Ew rabû ku here 
Netrûnê, lê ji ber teqanê rê nedişixulî û ta ku giha Qudsê pirên hêştirên leş- 
ker telef bûn, ew çû ser Eclûnê û li ser piran daket. 


Mîr Fexredînê kurê Şêx, leşker, Tewaşî Şehabedîn Reşîd û giregirên 
Dimeşqê derketin pêşwaziya Siltan ku xelkê wê [bi çûna wî] şa bû û Dimeşq 
jî xemilandî bû. Ew ket keleya wê û kontrola leşkerê Helebê yê ku gihabû wê 
derê kir û dît ku ew jê re nabin mal û tu fêde jê re ji koma Kurd û T'iirkmen 
û serdarên wan ku li Helebê qure bûne nayê. Îcar dema pê hisiya ku ji gencî- 
neyan malekî pir û gelek xelat ji bo wan hatine derxistin jî bêhtir li zora wî 
çû û nêrîna wî ya derbarê Tewaşî Şehabedîn Reşîd û Cemaledîn ibn Metrûh 
de hat guhertin, dilê wî ji wan ma ku bi Mîr Fexredîn re li ser xerckirina mal 
li kesên bêkêr û bêmaf, bûne yek. 


Li Dimeşqê destpêka êşa deqê/kangrenê gihayê, gihîştina heya Dimeşqê 
û vegera bê rawestan jê re zehmet hat, rabû çêtir dît ku leşker bişîne Himsê 
lewra vegirtina wê hêsa didît. Ew li ser vê bi serdaran şêwirî û wan jî nêrîna 
wî rast dît ku hinkan jî got: “Ew li ber vî leşkerî deh rojan jî xwe ranagire.” 
` Wî leşker bi çek kir ku gelekî pir bû û Fexredîn ibn Şêx kir serekleşkerê 
mîrên Misrê. Tewaşî Şehabedîn Reşîd jî kir serekfermandarê serdarên Şamê 
û Mîr Hisamedîn ibn Ebû Elî jî kir fermandarê hêza taybetî ya Misr û Şamê; 
bi leşker, çeper, gencîne û defterdaran ve çû Merca Ezrayê, berê xwe da 
Quteyfe û Madayê”“ û li Qesebê daket. Wan ji telpan xwest ku xwe bi çek 
bikin û bi hev re li ser Himsê daketin, wan ew xist çemberê ku leşkerekî pir 
bû û bi leşkerê Himsê yê perekende re tirseke pir peyda bû ta ku wan li ser 
baskên teyran (kevokan) ji Helebê re nivîsî: “Leşkerekî ku ji texmînan pir 
bêhtir e dakete ser me û Hims nikare xwe li ber wan ragire.” Teyrê/Kevoka 
[postebir] li ser konên wî ket û Mîr Fexredîn nameya ku me got xwend û 
[hizir kir ku] ger ew di vê rewşê de zor bidin wan, ew ji ber tirsa ku ketiye 
dilê wan xwe yek rojekê jî ranagirin. 


Lê ew bi paş ketin heya ku mencenîq, [heywanên] zikxwişên mertalên 
bejnî û cebilxane gihîştin wan û ji Dimeşqê jî mencenîqa mexribî ya tirsinak 


%4 Quteyfe gundekî ku gava mirov di berrîyê re ji hêla Himsê ve diçe Şamê dikeve piştî Senîyeya `Iqabê û Mada jî 
piştî Quteyfê tê. Yaqût, .حا‎ n. 4/429 

û çarsed berkuçên kunvekêr gihane ber destên wan. Siltan zêde giranî da 
karê vegirtina Himsê, mencenîqa mexribî li pêşberî keleyê danî û sê ber avê- 
tin ku kele derizand û kir şeq. Wan mencîqên din jî rastgele li ser girêdan, 
neqebkaran jî qul tê de vekirin û şerkarên dijwar li hev kom kirin û bi lêdana 
defên siltanîyê re leşker jî ji her hêlê ve zor dayê; lê ev şerê pir dijwar bi qasî 
deh rojan domand. Hevalên Mîr Seyfedîn Qeymerî hilkişiyan ser sûrê, lê ew 
vegeriyan, daketin xwar û bi Himisî û leşkerên wê re dijwartirîn ceng kirin 
ta ku neqebkar jî gihanê û Hims hat ber vegirtinê. 


Leşkerê Helebê di bin serekhêzîya Mîr Şemsedîn Lu'lu” de digel Melik 
Salih Emadedîn Îsmaîl ji Helebê derket û ew bi leşker ve çûn li Til Siltanê 
daketin ku yên din bi pêşengên xwe ve gihan Temenu'ê.?* Ji xwe leşkerê 
Şamê û yê Misrê ku li ser Himsê bûn ji ber baran û berfa pir û êrîşên dijwar 
pir westîyayî û qels bûbûn. Herweha ji ber kêmîya ceh û kayê bihayê wan 
ewqas bilind bûbû ku xirarak ceh bi sêsed dîrhemî û barek ka jî bi sed dirhe- 
mî dihat firotin. Di wê navê de qasidê Xelîfe Şêx Necmedîn ibn el-Baderayî 
ji Bexdayê giha leşkerê Helebê, ew ji pêşketinê rawestandin û çû giha Himsê, 
êrîşa leşkerê Siltan jî betal kir û çû Şamê. Siltan li keleya Dimeşqê nesax bû, 
wan li wê derê biryara lihevhatinê derxist û leşker jî ji ser Himsê zivirî ku 
gelekî lewaz ketibû.” 


Ji xwe Siltan jî aşitî dixwest çunkî xeber gihabûyê ku qralê Fransa keştî- 
yên xwe amade kirine û dixwaze qesta Dimyatê bike. Sipah gihan Dimeşqê, 
leşkerê Helebê jî vegeriya Helebê û Sahib Kemaledîn ibn Edîm û 
Micahîdedîn ibn Qilîç ji hêla Melik Nasirê xwediyê Helebê ve gihan cem 
Siltan û jê daxwaza aştî û ewleyiyê kirin. Siltan ji wan re sond xwar û 
Micîdedîn Îbrahîmê Sûbî jî amade kir û .bi qasidî ji bo bersiva wan şand 
Helebê ku Melik Nasir jî li wê derê jê re sond xwar. 

Siltan sipahên Misrê hemî bi Mîr Fexredîn ibn Şêx re şand Dimyatê û 
Mîr Hisamedîn ibn Ebû Elîyê cihgirê siltanîyê yê welatê Misrê şand wê derê; 
Cemaledîn ibn Yaxmûr”” jî xwest Dimeşqê, ew lê kir cihgirê siltanîyê û nanê 
Cemaledîn ibn Metrûh jî birrî û ew terikand. 


** Temenu` cihekî navbera Tilsiltan û Himsê ye. 

? Ji bo sedemên bêhtir yên biserneketina êrîşa Melik Salih ya ser Himsê bnr. Ibn Wasil, b. n., 66-67; Hesneyanî, 
b. n., r 158-159. 

”” Ew Mîr Cemaledîn Mûsa ibn Yaxmûr bû ku yek ji serdarên siltan Salih Necmedîn Eyûb bû û demekê cihgirê wî yê 
Şamê bû; dû re jî ketibû ber xizmeta siltan Zahir Bîbirsê Memlûkî. Ew di sala 663/1264'an de di dema vegera ji qeraxê 
ya ku bi siltan Bîbirsê Memlûkî re çûbû dorpêça hinek keleyên wan, wefat kiribû. Ebû Şame, Zey/, r. 354-355 

Di destpêka sala 646/1248'an de Siltan ku hê li Qahîreyê bû daxwaz kir 
ku birayê xwe Melik Adil Seyfedîn digel Ezedîn Mihemed ibn Qaymazê 
Qeymerî bişîne Şewbekê. Tewaşî Mihsin ket cem û jê [Melik Adil] re got ku 
dê ew wî bibin Şewbekê, lê wî li Mihsin kir qêrîn û got: “Ey koleyê nehs hûn 
dixwazin ku min li Şewbekê bikujin, lê li vê derê çêtir e.” Mihsin ew şermezar 
kir û jê re xweş kir, lê wî alavekî ku li cem bû avêtê, Mihsin ji bal derket, çû 
hizûra Siltan ku di civata şerabê de bû û jê re giliyê bûyerê kir ku hê ji dema 
bavê wî ve ew hêrs dikir. Siltan jê re îşaret kir û got: “Karê wî biqedîne!” 
Tewaşî Mihsin sê kole bi xwe re hilda û di şeva duşema dozdeyê meha Şewalê 
ya sala 645/1247'an de çûyê, ew bi qeytanê alaya wî xeniqand û pê daleqand 
jî. Wan dîyar kir ku wî bi xwe xwe xeniqandiye û cenazeyê wî weke yê xerî- 
ban derxist, lê tu kesî newêribû rehmetê lê bîne yan jî navê wî hilde û ew di 
goristana Şems ed-Dewle de hat veşartin. 

Sala Şeşsed û Çel û Heftan (647/1249) 


فيجصنااحوبةه 


Tê (di vê sala 647/1249'an) de sipahên Misrê li Dimyatê temam bûn, 
konên xwe lê danîn û Siltan jî ji Şamê di mehafê de çû Eşmûna Tenah û li 
seraya xwe ya Eşmûnê daket. Siltan ku berê karê Dimyatê li hev rast kiribû û 
gelek zexîre jî lê danîbû, komek serdar jî ku mezinê wan Mîr Seyfedînê 
Qeymerî bû kişandibû ser û ferman li wan kiribû ku gava Freng hatin û xil- 
beya we dîtin hingê têkevin Dimyatê. Herweha wî ji her mîrekî re birceke 
dîyar nîşan da ku lê bimînin û walîyê wê yê hingê jî Nûredîn ibn Telîlê 
Ezkecî bû. 


Mîr Fexredîn ibn Şêx û leşker demekê li Dimyatê man, lê heya roja îna 
pêşî ya Rebîelewelê tu pêjina Frengan nehat. Xelk jî weke hercar diçû sûka 
hespan, lê ji nedî ve trampetê tirsê li meydana Dimyatê çend caran li ser hev 
lê ketin û di deryayê de gelek keştîyên bar yên mezin û keştîyên din yên 
bêhejmar, xwiya kirin. 


Hêj saetek neçubû ku keştî kişiyan pêş û derya bi wan tije bû. Pê re defên 
hawarê lê ketin û pêşengan kir gazî ku leşker jî kincê xwe li xwe kir, rahîşt 
çekên xwe û siwar bûn çûn ber qeraxê deryayê. Ew li ber rêz bûn û neyar jî bi 
wîrewîra borîzanên xwe ve hatin ku bi wan re jî keştîyên bar yên mîna çiya- 


yan hebûn. 


Dema nêzî bejayîyê bûn ew li ser deryayê pahn bûn û babirkên keştîyên 
bayê li darê babirkan lefandin ku zahfiya wan xelk tirsandin mîna ku ew dişi- 
bandin darên Deşta Dimeşqê û ji wan re bûbû weke roja heşrê û rawestiya 
bûn û tu pêjin ji wan nedihat. Herweha keştîyên Îslamê jî rawestiyayî bi 
çekan barkirîbûn ku li teblik û daholan dixistin, diliviyan û qesta ber devê 
deryayê (cihê gihîştina Nîlê û deryayê) dikirin. Wan [keştîyên Frengan] jî 


domand, ew her dimeşiyan û pala xwe didan hev ku dibûn mîna çiyayê 


3o6 


38 


bilind î şayik, heya ku li devê Nîlê li ber deryaya şor kom bûn. Ji xwe Sîtola 
Misilmana jî çûbû kişiyabû ber devê deryayê, ya Frengan jî kişiyabû ber der- 
yayê û herdu sîtol hatin pêşberî hev. Sîtola Frengan ji ya Misilmanan ve 
xwiya bû ku ya Misilmanan xwe avêt ber devê Nîlê û leşkerê dilxwaz yê li 


A-A 


qeraxê deryayê jî ji hêla Nîlê ve bi tîran êrîşî wan kir. 


Misilman û Freng her yek ji wan li cihê xwe li ser halê xwe man û wê şevê 
li cihên xwe razan heya sibeha wê rojê. Ew weha man heya ku ba li wan rabû 
û hingê wan şênîyên biçûk î qayim ku derba tîran zîyan nedida wan, şandin. 
Ew ji bo derbasbûna li deryayê bi pêş ketin û li cihê ku dê keştîya bar ber pê 
ve rabe, alayên xwe vekirin. Wan babirkên xwe vekir, ew girêdan û pifkirin 
trampetên/boruzanên xwe, keştîya bar jî bi rêket, sîtola Îslamê jî lebitî û gazî 
hawarê kir. Pênc keştîyên bar yên mezin î qirase yên Frengan ji hêla berzexê 


(gihaneka bejayiyan) ve bi pêş ketin. 


Leşkerê Îslamê jî li pêşberî wan li bejayîyê bi telpî bûbûn rêz û tîr direşan- 
din wan ku dema dûrîya navbera wan û bejê ji ber hikmê tîran kêm bû, wan 
derîyên keştîyan vekir û siwarên wan bi çek derketin ser pişta hespan û ew 
kişandin heya xwe avêtin deryayê. Ew dû re jî derketin bejê û bi ser yên ku li 
bejê tîr diavêtin ve çûn da wan ji erdê vekişînin û bejê zeft bikin heya ku 
` peyadeyên xwe jî digel birîndaran ji keştîyên bar û yên din derxin. 


Ew bi alîkariya siwaran derketin û carê vedigeriyan deryayê û derdiketin 
bejê heya ku gelek kes gihan bejê û di gavê de peyadeyan bi dirîyan siwar dor- 
pêç kirin, girtin çemberê, perde û text danîn dora wan. Wan bi yekderbê 
dêrek li wê derê saz kir û du alayên bi xaçên sor li ser liba kirin, dû re wan 

dest bi kolana xendeqê li dor wan kir û hêj zahf nesekinîbûn qralê wan jî 
daket û şervanên siwar û yên peyadeyên li bejê li hev civiyan ku xelk jî wê 
şevê di xerabtirîn rewşê de raza. Jixwe heya dema ku piriya wan û bilindiya 
xîreta qralê wan digel qelsiya Misilmanan ji xelkê re eseyî nebûbû, wan bawer 


nedikir ku ew dê di du mehan de jî karibin bejayîyê zeft bikin. 


Dema bû sipêdeya roja yekşemê rewş û karûbarê Misilmanan xerab bûbû 
lê heya mîrek û serdarên ku ji Helebê gihabûn, digel Necmedînê kurê Şêx ul- 
Îslamê Hekarî daketin wê derê, hingê xelkê bi têkçûnê bawerî anî. Ew serda- 
rên ku Siltan ew ji bo Dimyatê techîz kiribû hatin wê [Dimyatê], heryek ji 
wan daket birca ku siltan jê re destnîşan kiribû û leşkerê Misilmanan jî di 

navbera wan û Dimyatê de?* weke pêşnijde rawestiyabû û peyayên wan jî 
derketibûn ser mizgefta Berzexê [navbera herdu avan]. 


Misilman vegeriyan û li piran derbasî çola Dimyatê bûn, xelkê Dimyatê 
pêl bi pêl bêserûçav derketin û bi qasî ku karîbûn hilgirin tiştên xwe bi xwe 
re birin. Serdarê ku li ser bircan hatibûn rêzkirin daketin, esker jî derket der- 
vayê Dimyatê û jixwe tu kesê ku nehêle derkevin û têkilî wan jî bibe tunebû. 
Mîr Fexredîn ibn Şêx şaşmayî û behitî rawestiyabû, xelk û serdar weke pêlan 
li hevûdû diketin, kes bi kesî re nedipeyivî û bersiva hev jî nedidan. 


Xelkê bawer dikir ku Siltan li Eşmûnê miriye; hemî kesên li Dimyatê çi 
xelkê wê be û çi jî leşkerê ku ji bo parastina wê pê ve hatibe şandin be û 
Kenanî?” jî hemî ji Dimyatê derketin û tiştê ku nikaribûn hilgirin li cih hiş- 
tin. Seqetên ku li dervayê Dimyatê diman jî gava ev dîtin li ser zikên xwe xwe 
dikişkişandin û direviyan, diyan zarokên xwe diavêtin û jinên alîperde 
bêperde hima potek li nigên xwe pêçabûn û pala xwe didan hev û dimeşiyan. 


Freng jî di qonaxa xwe de bûn û tu liv ji wan çênedibû, wan dît ku dû ji 
Dimyatê hildikişiya, çunkî cebilxaneyên lê dişewitandin. Komek ji 
Nesranîyan çûn cem wan û agahên valakirina Dimyat û reva leşker dane 
wan, lê wan bawer nekir heya ku dû zahf jê hilkişiya û nûçeyên ser zêdetir 
bûn û dîtin ku telpên pêşmergeyên Misilmanan yên li pêşberî wan jî rabûne 
û çûne. Hingê ew tevgeriyan, fêrisên wan siwar bûn, peyadeyên wan jî bi pêş 
ketin û keştîya bayê hilkişandin, torpîdên şer digel keştî û barkeştîyên wan 
di deryayê re kişiyan heya Dimyatê û ew jî di bejê re çûn qesta pira navbera 
Berhemê û Dimyatê kir. 


Lê ya ecêbtir ew bû ku Misilmanan dest ji piran berda bê ku bibirrin yan jî 
bişewitînin û wisa hiştin û Freng jî pir bi vê yekê şa bûn. Ew bêasteng derbasî 
bejayîya Dimyatê bûn û dîtin ku derîyên wê vekirî û ji kesê ku bikevê re amade 
bûn. Ew ketinê û tu şerekî sivik jî derneket; bajar jî tije qumaş, mal, hatinî û 
alav bûn, mîna ku ew çûbin welatê xwe û malên xwe. Ew di cih û gavê de hil- 
kişiyan ser sûrên wê û ala û xaçên xwe li ser çikandin, li zengilên xwe xistin û ji 
ser sûran bi dengekî tirsinak qîrîyan û bû barebara trampetên wan. 


%* Ji vê derê û bi jor ve heya serê paragrafa “Hêj saetek neçûbû ---” ta vê derê çend paragraf ji ya çapkirî kêm bûn 
ku di destxeta destê Hesneyanî de nehatibû xwendin. 

”* Mebest jê hoza/êla Kenanîyên Misrê û dora Îskenderîyê ye ku parastina Dimyatê girtibûn ser xwe. Sibt ibn 
Cewzî, b. n., 8/733; Ebu l-Fîda, M«xreser, 2/284. 

Leşkerê Misilmanan li meydanê heyirî û eşkere li vê yekê dinihêrtin heya 
şev daket ku hingê Misilman çûn Faraskûrê”“ û lê man heya spêdeya roja 
duşemê ku kesên Dimyatê yên qels, peyade û nexweş jî derbasî wê derê bûn. 
Piştî hingê Misilman rabûn qesta Eşmûnê kirin ku Siltan lê dima, lê ji xelkê 
weye ew miriye. 


Dema ew nêzîkê Eşmûnê bûn ku alayên leşker [leşkerê ku ji Dimyatê 
reviyabûn] belav bûbûn û defên wan jî mîna hercar lê diketin, Siltan rabû 
mîrê teşrîfdar Zeynedîn Ehmed ibn Edîna”“' şand cem wan û ji wan re got: 
“Hûn ji Xwedê û ji xwe jî şerm nakin ku hûn alayên xwe belav dikin û defên 
xwe lê dixin.” Li ser vê yekê wan pêçên ser sancaqan rakirin, al ji serê riman 
derxistin û lêdana defan hat rawestandin ku dû re ji hev belawela, bêrêzû- 
bend mîna ku tirabêlk bi ser wan ve hatibe moxilkirin, derbas bûn. 


Siltan li deryaya Eşmûnê li gemîya sivik (torpîdoavêjê) siwar bû ku yafiıl- 
taqa” Maltayê jî li ser bû û bi jineke Frengî re diaxivî ku gava xelkê ew dît 
pir kêfxweş bû. Wî bi torpîdoavêjê berê xwe da Mensûreyê û ferman li leşker 
kir ku ew jî herin wê derê, ew jî çûn û li ser deryaya Eşmûnê daketin. Yê hêla 
rastê yê pêşî Mîr Seyfedînê Qeymerî bû ku li ser Cideylê”* daket, Mîr Ezedîn 
Aybegê Tirkmenî jî ku serekê hêza çepê bû li deryaya Nîlê ku bejaya 
Dimyatê û Mensûreyê ji hev vediqetand li pêşberî Cûcirê daket. Siltan jî li 
cihê naskiriyê bi Mensûreyê ma û merivan xanî lê ava kirin, bazar û hemam 


çêkirin ku bû qada şer. 


Siltan li kêleka deryaya Nîlê sûreke bi birc û xanîyekî ji kelpîçan ava kir, 
her bircekê da mîrekî û her mezinekî helqeyê/hêza taybetî di şênîyekê de bi 
cih kir. Wî ev hemî kir lê Siltan bi xwe nexweş bû nikaribû bi xwe tevbigere, 
serdar her roj dihatin ber xizmeta wî û li ser sifrê rûdiniştin. Dema ku sifre 
amade dibû ew ji hundir ve di navbera du xizmetkaran de li ser kaşûyan 
dihat heya xergaha ku sifre tê de hatibû danîn. Li wê derê wî xwe dida ser 
nigê xwe û bi tenê bêalîkarî derbas dibû, li xeraghê rûdinişt û gava weke adetê 


Faraskûr gundekî Misrê ye ku nêzîkî Dimyatê dikeve û li ser herêma Deqehlîyê ye. Yaqût, b. n., 4/259‏ 6د 
Ew Zeynedîn Qereca/Karaca Ehmed ibn Edîna bû ku yek ji serdarê Melik Salih Necmedîn Eyûb bû û mîrê wî‏ ١6د‏ 
yê cendar (mabeyncî/teşrîfdar) bû. Dewadarî, Kezaz, 7/378‏ 
*Ş@ Min tu mane ji yafiltaqê/be leraqê/be letafê re nedît.‏ 
Cideyl girekî raserî qeraxê başûr yê deryaya Eşmûmê bû ku Misilmanan mencenîq û bircên xwe li pêşberî hêzên‏ 6د 
Frengan yên ser qeraxê din, girêdabûn. Meqrîzî, 5/44, 1/349, not 4‏ 

wî yê hercar herkes ji ber ve radibû hingê wî zor dida xwe û ew jî radibû. Wî 
weha didomand, nexweşî jî zêde dibû û ew jî kêmhêz dibû.“ 


Jixwe li serdarên ku li Dimyatê hatibûn bicihkirin tirseke mezin peyda 
bûbû, herweha li Mîr Fexredîn ibn Şêx û leşker jî, çunkî bizdeke wî ya xurt 
û tundîyeke wî ya pir dijwar hebû. Wî ev dizaniya û ditirsiya ku ev di dilên 
wan de bimîne û vêgavê ne wextê vê bû ku ji ber vê jî wî sûc xist stuyê 
Kenanîyên ku ji berê ve li Dimyatê hatibûn cihdan û ew sedemê valakirina 
Dimyatê bûn ne leşker û serdar. Wî ew girtin û heftê kes ji serdar û zaruyên 
wan li pêşberî hevûdu daleqandin.”* Li Mensûreyê yekî dostê wan ji min re 
gilîkir ku serekê wan Mîr Cemaledînê Kenanî rojekê ji wan re got: “Hûn 
dizanin ku ez kalekî mezin im û min xizmeta melikên Eyûbî kiriye û tecrû- 
beya min heye. Ez li rûyê Siltan dinêrim û tê de hêrseke pir ji me dibînim ku 
bi ya min ya baş ew e hûn dest ji min berdin, herin û xwe xelas bikin bila ez 
bibim gorîyê we, naxwe ev ji yekî ji me re namîne. Wan guh nedayê û got: 
“Giyanê me ji yê te neçêtir e.” Du kurên wî yên can î pir spehî hebûn ku yek 
li rastê wî û yek jî li çepê wî hatin daleqandin. Bi vê yekê leşker hê bêhtir biz- 


diya û ew pir lê ketin gumanê.“ 


Siltan Kerekê ji her hêlê ve xistibû tengasiyê û nedihişt tu kes têkevê, cot- 
yarên wê jî jê çûbûn heya ku cindiyên lê jê derketin û xwediyê wê Melik 
Nasir Dawid berê xwe da Helebê, xwe avêt ser wan û zaroyên xwe lê hişt. 
Berpirsiyarê tê de Melik Zahir Şadî û Melik Emced bûn ku cih li wan teng 
bûbû, ne ji mal û ji xwarinê tu tişt li cem wan nemabû û hevalên wan jî dev 
ji wan berdabûn. Wan ji Siltan re nivîsî û pê re li hev kirin ku wê teslîmî wê 
bikin ku wî [ji dêl ve] li Misrê nanê dused siwarî da Zahir Şadî û yê sed û 
pêncî siwarî jî da Emced û gelek mal jî da wan. Wan ew teslîmî cihgirê Siltan 
kir û ew bi jin û zarokên xwe ve jê derketin û çûn Mensûreyê ber xizmeta 
Siltan ku hingê defa mizgîniyê hat lêxistin, leşker jî siwar bû, xwe bi çek kir 
û bi mizraqan hev tamdan û pir kêf kirin ku ev bû şadîya wî ya paşî li cîhanê. 


%ı Ji bo agahiyên bêhtir li ser nexweşîya Siltan bnr. Sibt, b. ب.ص‎ 8/772-775; Ibn Wasil, b. n., 6/77, 80-81, 100; Ebu 
l-Fîda, Muxteser, 2/285; Ibn Kesîr, b. n., 13/133; Henbelî, Şifa ul-Qilûb,ı. 379. 

%* Li ser hejmaran di çavkanîyan de cudahî heye, Ibn Wasil û Ebu l-Fîda ku yê pêşî nêzîktirînê dema bûyerê bûn 
hejmaran nadin, hew dibêjin: “Hemî hatin daliqandin. Ibn Wasil, b. ب.ص‎ 6/75; Ebu l-Fîda, AMzxfeser, 2/285; 
Henbelî, $a «l-Qilûb, ı. 379; lê di hinek çavkanîyên din de ev hejmar di navbera pêncî û hinekî û heştêyî de tê 
guhertin. Bnr. Ibn el-Emîd, Ex az, r. 158; Ibn el-Îberî, 7azfx Muxteser ed-Diwel, r.259. 

*“ Hinek çavkanî destnîşan dikin ku çend mîrek û serdaran ji ber zordarîya Melik Salih Eyûb dixwestin wî bikujin, 
lê Mîr Fexredînê kurê Şêxê Şêxan ew rawestandine û gotiye aram bin ger Siltan bimire ji xwe hûn jê hêsa dibin û 
ger bimîne jî ji xwe li ber destê we ye. Lê li gor Ibn Wasil Siltan qels bûye û nikaribûye leşkerê xwe kontrol bike. 
Sibt ibn Cewzî, b. n., 8/774; Meqrîzî, 5/44, 1/336; Ibn Wasil, b. n., 6/75. 

Wî Tewaşî Bedredînê Sewabî”” û sed kes ji giregirên helqeyê şand 
Kerekê, heftsed hezar dînar û gelek alav û zexîre ji wan re rê kir. Herweha wî 
şand cem cîgirê Şamê ku ji her cihî jê re zad bar bikin bînin û ferman kir ku 
cotyarên wê vegerin û ew bi dirhem, çêlek û zad qewîn kirin, xeraca salekê û 
berên heywanên wan ku li wan mabû ji wan re hişt. 


Em vegerin ser bûyera Mensûreyê û tiştê ku gava Siltan giha bû wê derê 
baweriya xwe pê anîbû, ji ber ku dema leşker ji Şamê zivirîbû qels bûbû. Wî 
pêwîstiya esker ya bi hesp û çekên nû hesab kir û rabû ji bo her yek ji eskerên 
hevalên serdaran sed dînarê misrî da wan ku ew (serdar) bi karê hesp û hej- 
mara wan ve rabûn, nanên giran ji wan re xwestin, karûbarên wan meşandin 
û ji wan xwestin ku li Mensûreyê bi cih bibin. 


Freng jî dema Dimyatê sitendin, ew asê kirin, kesên ku wê biparêzin tê de 
bi cih kirin, derketin dervayê wê û kon vedan ku tu kes ji wan newêribû ji 
konên xwe derkeve. Siltan jî rabû çû ku hemî deverên navbera Mensûre û 
Dimyatê bişewitîne û herweha cihên pêşberên Dimyatê yên li rojava jî. 
Rewşê heya dawiya meha Recebê weha domand ku êşa Siltan jî zêde dibû û 
ew qels dikir; êşa wî ewqas xedar bû ku nikaribû derkeve nav xelkê û li ser 
sifrê rûnê. Wî weha domand heya şeva nîvê heyva Şabanê ku wê şevê giyanê 
xwe bi cehd û xebata di riya Xwedê de teslîm kir. Ji bilî carîyeya wî Şeceret 
ud-Dur ku pir hemla wî li ser bû û di karûbarê xwe de herdem pê dişêwirî û 
tiştekî xwe jê venedişart, tu kesî bi mirina wî nizanibû 


Wê Tewaşî Mihsin bi şev pê hisand û ji bo [veşartina mirina Siltan] pê re 
yekîtî çêkir ku berê li nik wê kaxezên pêçayî yên tew bi tew hebûn û bi alayên 
Siltan [û mora wî] morkirî bûn. Wê rabû bawernameyek (wesîyetnameyek) 
bi wan kaxezan nivîsî ku heya Siltan sax be leşker jê re sond bixwe û piştî wî 
jî ji kurê wî Melik Mi ezem Tûranşah re û atabegê sipahê jî Mîr Fexredîn ibn 
Şêx be. Wê şand pey Mîr Fexredîn ew da anîn û li ser vê yekîtî pêk anîn û 
şandin pey serdar û hêza taybetî ya parastinê û gava amade bûn jî bawerna- 
meyê derxist, serdarên mezin pê hisandin û xelk dane sondê. Çendî ku xelkê 
di dilê xwe de zanibû ku miriye jî lê ji tirsa xezeba wî kesî newêribû behsa tu 
tiştî bike û pê xeber jî bide. 
an MIL Bedredinê: Şèwabî: Memlükê Melik:Salila û cihgirê wi yê! Kerek û Şewbekê نما فج‎ dema kuştina Melik 
Mi ezem Tûranşah û destdanîna Melik Nasir Yûsuf ser Şamê, dilê wî bijiya bû wan ku wan ji xwe re bigire, lê cesa- 


ret nekiribû û rabûbû Melik Muxîs ji zindanê berdabû û Kerek û Şewbekê dabû wî lê ji ber ku Melik Muxîs zarok 
bû desthilatdarî di destê wî de bû. Hesneyanî, b. n., r. 187-188; Dewadarî, K'ezaz, 7/385. 

Meriv mîna hercar siwar dibûn diçûn ber xizmeta Mîr Fexredînê kurê 
Şêx, hemî dadiketin dehlîzê ber fermana wî û mîna berê sifreya siltanîyê jî 
dihat danîn. Ustadar mîrê destûrdêr, teşrîfdar/mabeyncî û hêza derûdorê 
her weke xwe bûn, xizmetkar jî bi belgeyan ve diketin hundir û derdiketin û 
karûbar jî her dihat gerandin. Gava diçûn ser sifreya Siltan û derdiketin ew 
diçûn ber xizmeta Mîr Fexredîn û ji sifreya wî dixwarin. Jixwe li gencîneyên 
Mensûreyê malekî pir tunebû, pêwîstiya Mîr Fexredîn jî bi dana mal hebû da 
dilên wan xweş bike û mal bide leşker jî ku jixwe ew jî yekî destvekirî, dilfireh 
û pir camêr bû û bi dayina hindikî qayil nedibû. 


Cihgirê Siltan yê Qahîreyê jî Mîr Hisamedîn ibn Ebî Elî bû ku di navbera 
wî û Mîr Fexredîn de xeydeke nihênî hebû, ji ber vê jî ew ditirsiya ku ger ji 
gencîneyê hinek mal jê bixwaze û nedê dê bi rewşê bihese. Ew rabû ji bo ceri- 
bandinê pêncî hezar dînar jê xwest û Mîr Hisamedîn jî jê re got: “Hûn li pêş- 
berî dijmin in û pêwîstiya we bi zêdetir heye.” Û rabû sed hezar dînar jê re 
şandin. Mîr Fexredîn bi vê yekê şa bû û jê re eseyî bû ku Hisamedîn ji rewşê 
ne haydar e û ew ji bo encama karûbar, qenciya Misilmanan xwediyê rama- 
nên qenc e û ne li pey xereza nefsa xwe ye.'%* 


Mîr Fexredîn û Hisamedîn qasid şandin Hesenkeyfê/Heskîfê pey Melik 
Mi ezemê kurê Siltan, herweha Tewaşî Mihsin”? jî Mîr Farisidîn Eqtayê 
cendar destûrdêr”” şand da wî bi rewşê bihesîne ku bi lez bigihê wan. Ji bilî 


van komeke mîrekên Misrê yên din jî her yek ji wan qasidê xwe şand cem 


[Toranşah] ku ew jî gihan Hesenkeyfê û ew bi rewşê hisand. 


Wî lez kir û ew di çolê de bi çend kesên hindik ve çû Şamê, soz da Mîr 
Farisidîn Eqtay ku here Îskenderîyeyê û di dawiya meha remezanê de gihîşt 
Şamê. Xelk bi hatina wî şa bû, ew daket keleyê û li gencîneyên wê nihêrî ku 
di wan de sêsed hezar dînar hebûn û gelek jî dirhem û kinc. Wî Mîr 


** Mîr Hisamedîn ibn Ebû Elîyê Hezbanî bi tevayî ji Melik Salih Eyûb re pêbawer û ewle bû û bi tenê pê bawer bû. 
Ibn Wasil, b. n., 6/103. 

% Bo Hesenkeyfê qasid ji hêla Tewaşî Cemaledîn Mihsin û Şecer ud-Dur ve hatibû şandin da Melik Mi`ezem 
Toranşah bê hişyar kirin. Ibn Wasil, b. n., 6/104; lê hinek çavkanîyên din jî dîyar dikin ku Şecer ud-Dur û Mîr 
Fexredîn ibn Şêx peyambir şandibûn pey Melik Mi`ezem Toranşah. Sibt ibn Cewzî, b. n., 8/774; Ibn:el-` Îberî, b. 
n., 259; Hesneyanî, b. n., r. 167-168. 

?® Mîr Farisidîn Aqtay yek ji mezintirîn xizmetkarê Melik Salih bû, ew piştî kuştina Melik Mi ezem Toranşah ya 
sala 648/1250'î bû pêşengê koleyên behrîye û yê leşkerê Misrê jî ku di sala 665/1266'an de bi destê Melik ع د‎ 
Aybeg hatibû kuştin. Sibt ibn Cewzî, b. n., 8/792-793; Ebû Şame, Zey/, r. 289-290; Ibn Emîd, مضع‎ r. 164; Ibn 
Wasil, b. n., 6/178; Ibn Kesîr, b. n., 13/133-134; Ebu l-Fîda, M#x#eser, 2/287-288; Ibn Texreberdî, b. n., 7/11-12. 

Nasiridînê Qeymerî şande Kerekê ku ji wê derê jê re dused hezar dînar anî; 
wî jî mîrek xelat kirin û wisa pir da wan ku navê wî bi destberdayî û kêmtev- 
dîr derket. Çunkî wî pir dabû yên ku pê re ji Heskîfê hatibûn, her yek ji wan 
deh hezar dînar dabû wan û li heryek ji wan ferman kiribû ku koleyan bikire, 
xwe ji wan re baş bike, wan bike serdarên mezin da bi wan xwe ji sipahên din 
xurttir bike ku ev jî ji birêveberiya wî ya xerab dihat. 


Lê heçî Freng in dema nûçeya mirina Siltan gihîşt wan û ew eseyî kirin, 
hingê rabûn ji Dimyatê bi rê ketin û çûn gihan Mensûreyê û li ber devê gira- 
va ku bi bejayiya Dimyatê ve bû li pêşberî leşkerê Îslamê bi xelkekî pir zahf 
ve daketin. 


Leşkerên pîr yên ku gihabûn dema Selahedîn, digotin ku wan: telpên 
Frengan ji van zahftir û konên wan ji van bêhtir qet nedîtîne û di navbera 
wan û leşkerê Îslamê de deryaya Eşmûnê mabû. Çawa daketin di cih de jî 
dest bi kolana xendeqan kirin û li dora wan sûr û birc ava kirin ku yek ji wan 
jî xwiya nedikir. 


Dilê xort, sîpe, xazîyên dilxwaz û bazirganên wê derê pir bijiya wan û tex- 
mîn dikirin ku kolana wan ya xendeq û sûran ji qelsî û bêhêziyê ye. Hinek ji 
` xort û dilxwazan kişiyan bejayiyê ser pireke ku li pêşberî xanîyê Siltan bû û 
tîr avêtin wan û bi pêş ve çûn heya ber xendeqan jî lê kesî şerê wan nekir. Ew 
zivirîn. Lê dilê wan ewqas pir bijiyabû Frengan ku texmîn dikirin belkî 
Freng vegerin Dimyatê. Temê Misilmanan li ser wan zêde bû û serê sibê zû 
gelek kes çûne wan ku xort û nezanaên xelkê gazî hev dikirin û digotin zû 
bikin em herin wan berî ku birevin herin û em negihîjin wan. Ew çûn xen- 
deqên wan, lê daketin û hilkişiyan sûrê lê tu kes ji Frengan derneket hafa 
wan, hew rim avêtin wan û nehiştin dernekevin ser sûrê heya êvar ku hingê 
Misilman zivirîn konan, lê wan texmîn dikir ku spêdeya bê dê hemiyan bigi- 
rin. 


Gava bû roja sêyemîn hingê bêhejmar kes ji Misilmanên xort, dilxwaz, 
peyrewên leşkeran û zarokên kole ji pirê derbas bûn û mîna hercar çûne 
sûran. Wan kir gazî, ew li xendeqên Frengan daketin û xwe bi sûran ve gir- 
tin. Sîtolên Misilmanan bi keştîyên cengê û torpîdoavêjan di deryayê de bi 
pêş ketin û di sîtolan de li teblik û trampetan xistin û xelkê jî tekbîr û tehlîl 


[La Îlahe Îllelah Ellahu Ekber] dan. 

Îcar dema Frengan eseyî kir ku hemî dilbijin û yên ku dixwestin li bihurê 
bixin derbas bûne, hingê siwaran hespên xwe zengo kirin û ji her derîyî ve bi 
kincên şer û hespên cilikkirî derketin û çûn heya ber wê pira ku Misilman ji 
ser derbas dibûn û li pêşberî pirê rawestiyan da leşkerê Misilmanan nikaribe 
were hawara wan. Qeflek siwarên din bi peyadeyan ve derketin, çûne ser 
Misilmanan û keştiyên Frengan yên bar û sîtolên wan jî kişiyane pêş û çûn 
sîrolên Misilmanan şikandin. Misilman di bej û behrê tev de şikiyan û ew 
[Freng] bi şûr çûne ser wan [dilbijên û dilxwazan], ku hinek ji wan ber bi 
pira ku lê derbas bûbûn ve çûne hêla leşker, lê hew dîtin ku telpên (hêzên) 
Frengan ketine navbera wan û pirê. Beşek ji wan jî reviyan da bigihîjin sîto- 
lên Misilmanan, lê dîtin ku keştîyên Frengan ew dorpêç kirine û ji ber vê jî 
hemî ketin ber devê şûran û yek ji wan jî sax nema. Misilman ew şev pir bi 
xemgînî razan, çunkî tu kes ji wan nemabû ku merivekî, dostekî, koleyekî 
yan jî xulamekî xwe winda nekiribû. 


Xelkê bi vî awayî domand û leşker jî her roj di ber xizmeta Fexredîn de bi 
çekên xwe ve siwar dibûn û diçûn pêşberî dijmin radiwestiyan û dizivirîn ku 
hersibe û herêvar weha dom dikir. Piştî wê komek ji feqîr û dilxwazên ku ji 
welatên din ji bo cihadê hatibûn dest pê kirin, derbas bûn û komek ji peya- 
deyên Frengan jî derketin pêşiya wan; herdu ber bi riman bi hev ketin û 
Misilman û Frengên din jî li wan temaşe dikir. 


Dû re komek ji leşkerên ciwan ji pira Eşmûnê derbas bûn û çûn heya ber 
konên Frengan, lê tu kes ji wan re dernediket ji bilî ku carina hinek siwarên 
Frengan bi kincên şer derdiketin dervayê xendeqên xwe ku Misilman jî tima 
dibûn û her roj derbas dibûn, tekbîr didan, bi riman dilîstin û li cem xende- 


qên dijmin didan pey hev. 


Carekê gava bi qasî hezar siwarên Misilmanan [ji cihên xwe] derbas bûn 
û çûn bejayiya cihê Frengan ku di navbera wan û Misilmanan de behra 
Eşmûnê hebû û wan dizanibû ku Misilman nagihîjin wan jî lê dîsa wan jî 
kincên xwe wergirtin û mîna çiyan ji nav xendeq û konên xwe telp li pey 
telpê derketin û ewqas pir bûn ku girav tije kirin. 


Bi rastî heya wê rojê Misilmanan hejmara wan nizanîbû, çunkî ew roj ew 
bi xelkekî pir ve derketin, hespên xwe zengo kirin, serên wan berdan û dan 


pey Misilmanan. Lê ji ber ku siwarên Frengan ji ber kincên hespan û berkes- 

tiwanên”'! ser wan ji yê Misilmana girantir bûn, Misilman ew derbas kirin û 
Freng negihan wan. 


Dema Mîr Fexredîn derketina Frengan bi vî teherî û dûrbûna çadirên 
wan dît, ferman li leşker kir ku li pira pêşberî xanîyê Siltan ya ber devê giravê 
derbas bibin. Bi qasî sê hezar siwarî ji leşker, xelkê peyade, dilxwazên cihadê 
û peyadeyên Îskenderîyeyê bi rim û berkanîkên xwe ve digel gelek kesên din 
derbas bûn û qesta konên Frengan kirin. Ji ber ku siwarên wan ji hêleke din 
ve derketibûn pey leşkerê Misilmanan, konên wan vala mabûn. Lê [gava ew 
nêzîk bûn] ji çadirên Frengan sed siwarên wan yên mêrxastirîn derketin ku 
ji tirsa êrîşeke weha, wan ew li wê derê hiştibûn û li dervayê xendeqê sekinî- 
bûn. Misilman çûne ser wan û gava nêzî wan bûn Freng mîna çiya êrîşî ser 
wan kirin ku leşkerê Misilmanan û peyayên wan ji hev şeq kirin. Ew rane- 
westiyan heya gihan devê giravê, hêla deryayê ya ber Nîlê ku deryaya Eşmûnê 
jê derdiket. Li wê derê Misilman li wan vegeriyan û dan ser pişta wan, peya- 
deyan jî bi şûra li hespên wan xistin ta ku hemî kuştin û tu kes ji wan sax nefı- 
litî; ew Frengên ku heya pira Eşmûnê dabûn pey Misilmanan jî vegeriyan 
bêyî ku tu kesî ji wan zeft bikin. 


Dû re Frengan dest bi çêkirina du bircên xeternak yên darîn kir û çermê 
` gamêşa bi ser wan dakirin, bi tiştekî ku agir lê neçe ew seyandin û ew danîn 
kêleka behra Eşmûnê. Ji vê bircê heya wê bircê ew kirin şeqên mezin î xame- 
kirî û yektaq da çi tîrên ku lê bikevin pê ve bizeliqin û tê re neçin. Li pişt bir- 
can jî ji hêla xwe ve ji deryayê heya deryayê kolan ji bo ku av li pişt bircan tê 
re biherike û ger û hereka wê ya di deryayê de kêm bibe ku mebesta wan jî 
nermbûna deryayê û kêmbûna wê bû da hesp tê عل‎ niqo bibin. Wan dest pê 
kir potên qalind yên tije sîlek avêtin pêşiya bircan, ser wan jî bi xwelîyê 
temartin û çiqas hinek ji deryayê ditemartin birc bi pêşve dibirin ser cihê 
temartî. Misilmanan li pêşberî bircan mencenîq danîn ku bi şev û bi roj li 
wan didan lê tu tesîr li bircên wan nedikirin. Ji ber herikîna ava paş bircan jî 
li pêşiya wan derya teng dibû û ji ber pot û xwelîya ku avêtibûn pêşiya bircan 


jî bi tenê hespê ku baş qevz bida dikarîbû derbas bibe. 


Misilman tirsiyan ku derbasî bal wan bibin û rabûn keştî tije qûm kirin û 
berdan deryayê. مل‎ ku cihê herikîna Nîlê teng bibe û ava pir here ser behra 


*' Berkestiwan yan jî berika ustuwan, cileke weke berikekê ye ku davêjin ser hespan û ji stuyê wan heya gewdê wan 
tev digire da di cengê de wan ji derbên rim, tîr û şûran biparêze. Bnr. Dewadarî, Kezzz, 7/179, not 1. 

Eşmûnê da av li ser wan pir bibe û nehêle ew derbas bibin. Wan her weha 
domand heya şeva cejnê ku şer jî bi şev û bi roj didomand, lê gava defa miz- 
gînîya cejnê lê da wan şer betal kir û heya cejn xelas bû jî wan tîr neavêtin 
Misilmanan. 


Roja îdê Misilman siwar bûn, çûn li pêşberî Frengan minber danîn û leş- 
ker rêz kirin ku hineka ji wan nimêj dikir û hinek jî li ber dijmin bûn. Digel 
vê jî Freng bi terbîye derketin û xuyekî qenc nîşan dan ku sê rojan li pey hev 
derneketin şerê Misilmanan, lê dû re cengê bi xurttirîn awayî dest pê kir. 
Deryaya Eşmûnê li pêş bircan teng bû û ji ber wê jî merivan êrîşeke pir girîng 
kir ku ew jî rastî rojeke bayê hat; rimavêjan derdanên niftê xweş çêkirin û bi 
mencenîqan avêtin, ew ketin nav bircan û pê ve eliqîn ku hingê ba jî bêhtir 
rabû, ew di hevdû de şixulîn û agir bi wan ket. Freng rabûn da wan vemrînin 
û çi ji wan hat jî kirin lê tu fêde neda, ew li hevdû alîyan û rivîna wan xurttir 
bû û pêlîdanên wê ewqas bilind bûn ku kesî nikaribû xwe nêzîkî wan bike. 
Herdu birc jî bi temamî digel çek û zilamên tê de hemî şewitîn û Misilmanan 


jî her tekbîr û la îlahe Îlla Ellah didan. 


Cemaledîn ibn Hesûn jî li nik Dimyatê di nav Behrîyeyên naskiriyê bi 
navê bavê xwe de bi qeyikan ve di hinek deverên wisa re derbas dibû ku 
Freng nikaribûn tê re herin. Wan riya ku ji Dimyatê diçû cem Frengan wisa 
birrî ku çi kesê ji Dimyatê xwiya bike yan jî derkeve ew wî bigirin. Herweha 
dema deryaya Nîlê rabû û di deryaya herêmî de herikî jî dîsa hinek torpîdên 
agiravêj yên Misilmanan bi şervanên ser torpîdan ve lê hiştin. Wan riya 
behrê bi awayekî welê birrî ku kîjan keştîya Frengan derbasî dervayê 
Dimyatê bibe yan jî têkevê, dê wê bigirin û Misilmanan ev rewş ewqas li wan 
dirêj kirin ku tu roj nediçû ku keştîyên wan. tê de nedihatin girtin. Herweha 
ji girava Îbn Hesûn yan jî deryaya herêmî jî dilê merivan bijiya Frengan ku 
dîsa ji ser wan riya bejê ya heya Dimyatê hat birrîn û talanbir û Ereb li wan 
raselitîn ku bi şev diçûn diketin konên wan, devê zilamên wan girêdidan yan 
jî serê wan jê dikirin û hesp û qumaşên wan didizîn. Ew weha dorpêçayî 
man, lê digel vê jî wan dev ji daxwaziya xwe ya pir ya ser girtina deryaya 
Eşmûnê û derbasbûna cem Misilmanan bernedida. 


Di roja sêşema çarê Zilqadeyê de zilamekî mexribî ji keştîyên Frengan 
gazî zilamekî nav keştîyên Misilmanan kir û got: “Ey bira tu ji Misilmanan 
re bibêje; bila ew vê şeva xwe bidin me û bila zarokan bigirin.” û ev jî got ku 

“ 


ew di vê şevê de dê ji nedî ve êrîşî ser we [Misilmanan] bikin. Lê ew nehat 
erêkirin û xelkê got: “Ka ye riya ku tê de êrîş bînin ser me digel vê deryaya 
navbera me?” 


Qonaxa leşkerê Misilmanan ya Mensûreyê bi xanî, hemam, bazar û hote- 
lên xwe ve bûbû bajarekî mezin û xelkê jî şeva xwe weke hercar lê derbas kir. 
Mîr Fexredîn jî bi dengbêj û bi alavên mûsîkê ve bi hevaldoşkên xwe re 
vedixwar û dema civata wî qediya û kesên dora wî belav bûn hingê wî yek ji 
koleyên xwe girt bi tenê bir hemamê, pê re vexwar heya serxweş bû ku rabû 
derê hemamê rada û lê raza. i 


Gava xelkê nimêja spêdeyê kir û weke hercar siwar bû, hingê heywana 
stewr ber girt, lewra delêlî kire gazî ku Freng ji bihurê derbasbûne, telp bi 
telp dane pey hev û qesta serîyê hêla rastê kirine ku xelk jî ji ber wan şikesti- 


ye. 


Sedemê wê jî ew bû ku hinek Erebên Misrê yên xerab î teslîmbûyî gihane 
wan û bihurê derbasbûnê nîşanî wan dane û gotine ku ew erdekî sîlekan î bê 
herî ye.”? Ji wan çar hezar siwar, gelek peyade jî bi reng û darê xurman ve û 
qral Rua de Frans”? digel birayê xwe Kont Ertaş”“ serê sibehê lê xistin derba- 
` sî hêla rastê bûn ku hay û gumana wan [hêzên Misilmanan] ji wan tunebû, 
pirên wan hê tazî di xew de bûn û hespên wan jî bêzîn û rût bûn. Wan şûr 
xist nav xelkê û peyade jî bi darên xurman çûne wan, yên ku ji ecelê wî re 
mabû li hespê xwe yê tazî siwar bû û xwe xelas kir û xelk jî têkçûyî yek bi ser 
yekî ve ket; bira li birayê xwe nedisekinî û ne jî li jin, zarok û bazarê disekinî, 
jixwe pirên xelkê jî bi rewşê nizanibû û qebûl jî nedikir. 


Komek leşker çû cem odeya Mîr Fexredîn û dît ku ew li hemamê serxweş 
e û derî jî ji hundir ve radaye. Wan derî şikand, ustaddarê wî kete hundir û 
ew şiyar kir, wî xwe şûşt, kincê xwe li xwe kir û siwar bû, lê ew sermest bû û 
pê re jî bi qasî pêncsed siwarî hebûn. Ew rastî hêzên Frengan hatin ku dabû- 


*? Ew bihurê Selemûn bû ku hinek ji Erebên Misrê yên bi Frengan re dixebitîn û rê nîşanî wan didan. Bnr. Ibn 
Wasil, b. n., 6/111; Meqrîzî, 5#/44, 1/2-345. 

* Ew Rua de Frans Luisê IX'em/Luisê Pîroz bû ku yek ji mezintirîn qiralê Frengan û bihêztirîn û tirsinaktirînê 
wan bû. Ibn Wasil, b. n., 6/72 

*“ Robert Kont of Artois yek ji hersê birayên qiral Luisê IX'em bû ku di cenga Mensûreyê de hatibû kuştin. 
Meqrîzî, b. n., bg. 1, beş 2, r. 356, not 2 

ne pey hev û pêşengê wan hêza Dawîyeyî (Les Templiers) bûn.”* Yek ji kole- 
yên wî jê re got: “Vegere ev pir zahf in tu nikarî bi wan.” Wî got: “Bi Xwedê 
ez tu carî venagerim rûreşiya min li ber Xwedê bes e!” Ew çû û xwe li telpa 
Dawîyeyan xist ku ji bilî koleyekî tu kes pê re neçûbû û ew hat kuştin. 


Misilman şikiyan û Freng gihîştin çeperên Siltan û li cem çeperan Qazî 
ibn Hecacê guwahê dîwana sipahan kuşt, ew pê ve çûn heya ku hinek ji wan 
ketin bazaran, hinek ji wan jî ber bi hêla çepê ve çûn, hinekan jî qesta hêla 
pira pêşberî Cûcirê kir. Ew rastî pêşhêzên Misilmanan hatin ku Mîr 
Cemaledînê Necîbî, Farisidînê Xûlanî digel hinek serdarên din li wê derê 
bûn û weke hercar ji hêla çepê ve dihatin. Wan xwe li ber Frengan ragirt û 
Freng jî heya hingê li deryaya Eşmûnê derbas bûbûn û berkistiwan jî li ser 
hespên wan bûn, ew bi kincên giran ve çûn, lê hespên wan ji ber giraniya ber- 
kistiwanan terabûn û toz jî kete ser wan ku barên wan bêhtir giran bû. 
Pêncsed siwar ji leşkerê Misilmanan jî ji ber wan şikiyabûn û wan jî dabû pey 
wan, lê dema dîtin ku pêşhêza Misilmanan ji wê ve tê û hêzên Frengan jî wes- 
tîyayî xwiya dikin, ew li wan zivirîn û bi pêşhêzê re bûne yek û bi yekdest û 
yekhêzê êrîş birin ser wan û ew terayî erdê kirin. Di gavê de peyadeyan serê 
wan jêkir, nava wan qelaşt û ziravên wan derxistin û yên mayî jî têkçûyî zivi- 
rîn cem hevalên xwe. 


Bi vê yekê re dil bijiyan wan û çavbirçî ketin nav wan, xelk di rê û dirban 
de li wan raweşiya, ew şikestin û xelk bi derb û lêdan, bi avêtin û kuştinê ket 
nav wan ta ku ji siwarên wan hezar kes û ji peyadeyên wan jî bi qasî deh heza- 
ran hatin kuştin. Yên filitî li nik çeperan xwe bi hevdû parastin û 
Misilmanan jî dora wan girtibû ku wan bi qasî saetekê xwe û hespên xwe 
rehet kirin û dû re êrîş kirin û berepaş zivirîn ku Misilman jî li dora wan bûn 
ta ku gihan beraqeya Şehabedîn ibn Kûcîya. Li wê derê robarek hebû ku erda 
wê hişk bû û wan weke xendeqê xwe xiste ber, li wê derê rawestiyan û gava 
kîja hêza Misilmanan biçûya ser wan, hespên wan dişemitîn û peyayên wan 
[Frengan] yên hêsabûyî jî ji hêla bejê ve diçûne wan û bi toqmaq, mertal û 
çakûçan weke sedekê li pêş wan rawestiyan. Hino hino ew çûne ber deryayê 
û Misilman jî li dor wan bûn û bi wan re şer dikirin heya ku Fexredîn ibn Şêx 
li erdê kuştî dîtin. Hingê Misilmanan dev ji şer berda û hindik mabû ku ji 
hev belav bibin. 


”* Ew hêzên Rêxistina Siwarên Peyker (Les Templiers) yan jî Siwarên Reben yên Îsa bûn ku li jor di r. 51, têbiniya 
44'an de behsa wan bihurî. 

Freng jî nêzîkî kenarekî bûbûn û li cem rawestiyabûn, peyadeyan jî li dora 
wan ger danîbûn û xendeqek kolabûn. Wan di navbera bejahîya xwe û ya 
Misilmanan de pirek saz kir ku gelek kes lê derbas bûn û ji daran sûreke bi 
birc jî çêkirin ku ji wan re bû bejayîya kevîyê û ya giravê. 


Dema Mîr Fexredînê kurê Şêx hat kuştin hingê li şûna Mîr Fexredîn Mîr 
Seyfedînê Qeymerî”“ kirin fermandarê leşker ku yekî himetbilind, bi tevdîr, 
hişmend, xwedî ray û têkoşer bû. Wî leşker da hev, ew gihandin ser hev û di 
nav xelkê de kire gazî, dilê wan xist cih û got: “Peyadeyên vanên han hatine 
kuştin û qels bûne, ger zor bi wan bikeve dê têkbiçin. Bi ya min ya baş ew e 
ku em li wan bilezînin û ji her hêlê ve bi siwar û peyayan ve êrîş bibin ser 
wan.” Wan biryar da ku êrîş roja îna heftê Zilqadeyê be û di nav xelkê de hat 
gazîkirin, yên ku karîbûn ajne bikin ev biryar li nav gund û cihên çandinîyan 
jî dan belavkirin ku ji gund û welatan jî gelek kes amade bûn. Roja pêncşemê 
xelk hatin rêzkirin, tîr li wan hatin belavkirin û serê spêdeya înê zû deng bi 
defên siltanîyê û yên mîr û serdaran ket, yên di şênî û torpîdoavêjên deryayê 
de jî bersiv dan wan. 


Xelkê êrîş kir û bi siwar û peyayên xwe ve ji nedî ve çûn xendeqên wan û 
ew behitandin ku hindik mabû ew bişikên û biçin bejayîya giravê, lê ew vege- 
riyan, xwe ragirtin û cengeke dijwar ku nayê saloxdan, kirin. Telpên 
Misilmanan çûn heya ku xendeqên wan hedimandin, lê siwarên wan bi toq- 
maq, rim û peyadeyên xwe ve li pêşberî Misilmanan bûne sed. Wan bi neq- 
şan”7 reşand, bi mencenîq û keviravêjan ji her hêlê ve ber avêtin ser 
Misilmanan ta ku Mîr Seyfedîn Qemeyrî ji rûyê xwe birîndar bû û zora wî 
birin. Gelek kes ji xelkê jî hatin birîndarkirin ta ku ji şer sist bûn û vegeriyane 
konên xwe û Freng jî zivirin cihên xwe. 


Melik Mi ”ezem jî ji Şamê derketibû û berê xwe dabû Mensûreyê, lê ji ber 
agahiyên ser Mîr Fexredînê kurê Şêx ku ji bo dayina mal û dîyarîyan destê 
xwe fireh kiribû û leşker jî ber pê ve çûbû, wî hinekî fikar jê dikirin û guman 


dikir ku dê leşker li pêşberî wî pê re yekîtî bike, lê qet tiştekî weha di dilê Mîr 


7» Ew ji malabata Qeymerîyên Kurd bû ku gelek ji wan di desthilatdarîya Eyûbîyan û Memlûkîyan de serdarî û 
serekleşkerî kirine û xwedî mîrgeh bûne jî, lê di çavkanîyên sereke de weha bi berfirehî li ser wan û bi taybetî jî li 
ser serekleşkerîya Mîr Seyfedîn di vê cenga zor î zehmet de kêm qal dikin. Li ser paye û rûmetdarîyên mîrekên 
Qeymerî bnr. ev kitêba berdest, r. 309-330; `Izet Silêman Hesen, b. n., r. 43, 55-56, 77-88; Hesneyanî. b. n., 186, 
213, Dewadarî, b. n., 7/102, 383, 358-360. 

* Min ji vê gotinê re maneyeke ku li vî cihî bê nedît. 

Fexredîn de nesêwirîbû jî. Dema Melik Mi”ُezem giha Netrûnê agahiyên 
derbarê êrîşa Frengan ya ji nedî ve li ser Misilmanan û serkeftina 
Mislimanan li hemberî wan û kuştina Mîr Fexredîn û daketina wan bo beja- 


yîya Mislimanan gihanê. 


Herweha agahiyên serekleşkeriya Mîr Seyfedînê Qeymerî û êrîşa wî ya ser 
wan û birîndariya rûyê wî jî jê re hatin gotin ku ew di dilê xwe de bi kuştina 
Mîr Fexredîn şabû û xweş çû heya ket Remeleyê. Serekqazî Bedredînê 
Sencarî?? çû pêşiyê, wî jî rûmeta wî girt û gelek mal dayê, dû re Mîr 
Hisamedîn ibn Ebî Elî jî li Hebweyê””? çû pêrgî wî ku rûmeteke zêde da wî jî. 


Mîr Hisamedîn ji min re got: “Dema Melik Mi “ezem hat û ez li Hebweyê 
çûm pêşiyê ez pir pê şa bûm, lê dema ez pê re axivîm şadîmaniya min li min 
bû xemgînî û ez tê giham ku ew ne yekî hişmend e, desthilatdarî jê re sereder 
nabe û karûbarê wî li Misrê nameşe. Dema ew nêzîkî Mensûreyê”” bû wî 
xeber ji leşker re şand ku tu kes bila neçe pêşwaziya wî, ew bila li pêşberî dij- 
min bimînin û ew jî bi leşkerê ku pê re gihabûn wê derê ve çû û li pêşberî leş- 
kerê Frengan rawestiya ku hêzên wan tîr neavêtinê û tu gotin jî ji wan der- 
neket û ji Misilmanan jî. Ew li çeperan daket, serdar xelat kirin û gelek bi 
camêrî zêr, hesp, palisqe/kemer û kinc da wan, lê yek dirhemekî bi tenê jî 
neda yên helqeyê [hêza taybetî ya dora Siltanîyê] û yekî ji wan jî xelat nekir.” 


Wî bendeyên Mîr Fexredînê kurê Şêx û mihîmatên wî, qumaşê wî û tiş- 
tên wî yên biha hemî bi nîvbihayî bi pazde hezar dînarî kirî ku dirhemek bi 
tenê jî jê negiha warisên wî û piştî wê jî dest pê kir kêmasîyên wî hejmart û 
şaşîyên wî dîyar kir. 


Wî şekir û kitan serbest kir, hebsî berdan, mal jî belav kir û Mîr 
Hisamedîn ibn Ebî Elî vegerand Qahîreyê ser karê wî yê cihgiriya Siltan û ew 
du carî xelat kir, kembereke zêr, şûrek û pênc hezar dînarî jî danê. 


Necmedîn Eyûb hatibû ser hikim bûbû wezîrê wî, lê ji sih sal berî wezîrtîyê ve jî di xizmeta [Melik Salih] Eyûb de 
bû û pê re rast û durust bû. Bnr. Ebû Şame, Zey/, r. 354; Yûnînî, Zey/a Miratê, 2/332; Ibn Kesîr, b. n., 184 

%? ` Hebwe ciheke li devera Aqûleya ku dikeve navbera Qetîye û Erîşê. Meqrîzî, Mema 'iz we l-tîbar, 7 

* Li ser rêwîtîya Melik Mi 'ezem Torinşah/Tûranşah ji Şamê berbi Misrê ve bnr. Sibt ibn Cewzî, b. n., 8/775; Ebû 
Şame, Zeyl, 282-283; Ibn Emîd, :هط‎ 159-160; Ibn Wasil, b. n., 6/110-111. 

Wî dest pê kir kesên ku pê re ji Hesenkeyfê hatibûn bi karûbar ve rakir, 
ferman û mal da wan, wan nêzîkî xwe kir û yên derûdora bavê xwe Melik 
Salih Eyûb ji serkarîyê dûr kir. Wî xwest ku xizmetkarê xwe Şems el-Xewas 
rake [payedar bike] û rabû ustadarê bavê xwe Mîr Cemaledînê Necîbî kir 
cihgirê siltanîyê û ji Mîr Hisamedîn ibn Ebî Elî re xeber şand ku here ber xiz- 
meta wî. Mîr Cemaledîn çû giha Qahîreyê û Hisamedîn ibn Ebû Elî jî çû 
Mensûreyê. Wî xizmetkarê xwe Şems el-Xewas ji dêla Cemaledîn Necîbî ve 
kir ustadarê xwe, mîrê cendarê/destdûrgir Zeynedîn Ehmedê Sûbî ji kar avêt 
û koleyekî xwe bi nasnavê Taştêdarê Spêdeyê xist cihê wî. Wî mihmandar û 
serdarê tewlan ji kar avêt û koleyekî xwe yê ku pê re ji Heskîfê hatibû danî 
cihê wî, wî koleyên bavê xwe yên deryayî zêde dûçar kirin, ew xistin tirs û 
xeterê û pir henekê xwe bi wan kir û ew qewirandin ta ku ew ji çavên wan 
ket, jê qeriyan û zanîbûn ku ew bi vî mahîyetê nikarin heyfê jê hilînin.*' 


Koleyê wî Xetayî jî pê re bû, rabû Serxedê bi kele û deverên wê ve tev 
dayê, dest bi riyên ne layiq kir ku ji serdarên mezin ve xwiya bû çi dema ew 
ji belaya Frengan xelas bibe yekî ji wan nahêle. 


Rewşa Frengan nexweş bû, ew ketin tengasiyê ku wî jî ji bo bi desthilatê 
re serbixwe bimîne û armanca xwe pêk bîne lihevhatina wan dixwest. Tam 
hingê jî qasidê Frengan gihan cem, pê re axivîn û wî jî bi şertê ku Dimyatê 
bidinê Qudsê da wan, lê Frensîs erê nekir?” û hemî deverên ku Selahedîn bi 
paş ve vegirtibû xwest, digel ku rewşa Frengan her ku diçû ji ber birrîna 


hawar û zexîreyê ji ser Dimyatê, qels dibû û ji ber nebûna zexîreya zivistanê 


mirin ket nav wan û hespên wan.” 


Frensîs xwest ku destpêka êvarê siwar bibe û serê sibê bigihê Dimyatê, lê 
di destpêka libata wan de Misilman bi wan hisiyan. Pireke mezin ya Frengan 


*! Jixwe Melik Mi ممعي‎ Torinşah/Toranşah ji halê Misrê ne agahdar bû û haya wî jê tunebe ku bavê wî li gorî 
hinek çavkanî ji ber kulbî, sergiranî û bêbextîyên Kurd, xwarizmî û sipahên din ewqas koleyên Tirkmen kirîbû ta 
ku hêz û birîya leşkerî hemû ketibû destê hêza memlûkan. Ya rastî ji xwe hê berî kirîna ewqas memlûkîyan û berî 
hatina wî ya ser hikim jî piştî mirina bavê wî Melik Kamil wan rû girtibû û têkilî karûbarê desthilatê dibûn û pêşî 
Melik Adilê birayê wî anîbûn ser desthilatdarîyê lê dû re ew girtibûn û gazî Melik Salih kiribûn û ew anîbûn ser 
hikimê Misrê. Ji bo agahên bêhtir bnr. Sibt ibn Cewzî, b. n., 8/774; Ibn Wasil, b. n., 5/274-276; Dewadarî, Kezaz, 
7/370; Hesneyanî, b..n., 174-178. 

*2 Çendî ku Nivîskarê me weha dibêje jî lê Ibn Wasilê ku di dema bûyerê de, gava ku Mîr Hisamedîn ibn Ebû Elîyê 
Hezbanî li Qahîreyê cihgirê Siltan bûye, pê re amade bûye awayekî din dibêje, li gorî wî Frengan xwest ku Dimyatê 
bidin Misilmanan û ji dêl ve Qudsê û hinek deverên Qeraxê bistînin, lê Misilmanan ew qebûl nekir. Ibn Wasil, b. 

Sibt ibn Cewzî, b. n., 8/779; Ebu l-Fîda, Mteser, 2/287; Dewadarî, b. n., 7/378.‏ ;6/122 ,.م* 

%3 Ji bo rewşa Frengan û tiştê ku hate serê wan bnr. Ibn Wasil, b. n., 6/122-124; Ebu l-Fîda, Mz«xteser, 2/286-287; 
Ibn Texreberdî, b. n., 6/322-326; Dewadarî, b. n., 7/378. 

hebû ku bi darên Sinober ji giravê heya kevîyê saz kiribûn û ji bîr kiribûn 
bibirrin ku ger ne ji wê bûya misilman nikaribûn lê derbas bibin. Bi saya wê 
Misilman siwar bûn û derbasî warên wan bûn ku konên wan bi halê xwe 
mabûn û zahfê cawên xwe di cih de hiştibûn. Hinek ji wan ji ber ku heya 
dema barkirinê jî ji konan derneketibûn pê re nigihabûn ku mal û giranîyên 
xwe bar bikin û gelek mal bi konan ve di cih de hiştibûn û hew tiştên ku kari- 
bûn hilgirin, bi xwe re biribûn. 


Ew çûn û Misilmanan jî ji her hêlê ve bi şev heya serê sibê ew girtin û 
revandin; leşker jî ji her cihî ve dora wan pêça bû, bi kuştin û dîldigirtinê 
ketibû nav wan ku li herderî mîna [pezên] selexanê bi hezar û du hezaran 
kuştî dihatin dîtin. 


Ew qels û kêm dibûn, bîrandarên wan jî dimirin ta ku xwe avêtin gundekî 
bi navê Menîyeya”“ Ebû Ebdullah û xwe tê de parastin ku leşker jî ji her hêlê 
ve dora wan pêçabû, ew kuştî yan jî dîldigirtî direvandin û dibirin. Sîtola 
Misilmanan jî ya wan têk biribû û hemî kes û tiştên tê de hatibûn talankirin 
ku Frensîs jî gava têkçûna hêza xwe dîtibû zanîbû ku xelasiya wî nîne û nika- 
re bireve jî, ew rabûbû bi qasî pêncsed siwarên Frengên esilzade yên xurtî 
mêrxas li dora xwe kom kiribû û xwe avêtibû xanîyekî Menîyeya Ebû 
Ebdullah. Wî Tewaşî Şehabedîn Reşîd û Seyfedîn Qeymerî xwestibû cem 
xwe û gava ew çûbûne cem wî ji bo xwe û yên bi xwe re hêviya ewleyiyê kiri- 
bû, lê bi hêviya ku ew wî nexin nav gel û bazaran. Wan daxwaza wî pejiran- 
dibû û ew û kesên pê re teslîm girtibûn. 


Frengên din jî ji Menîyeya Ebû Ebdullah bi fihêtî derketibûn û Misilman 
jî li dora wan bûn ku çi dema komek ji wan êrîş dikir ew li wan difericîn û 
dû re li wan dizivirîn ta ku yek ji wan sax nedima. Ew her weha man ta ku 
hemiyan ji holê rakirin û ji tamamên Frengan ji çend siwaran pê ve مقعم دعكا‎ 
litî ku wan jî hespên xwe ber bi pêlên Nîlê ve zengo kirin û niqo bûn û kesekî 


ku li ser rewşa wan agahdarî bide jî, negiha Dimyatê.”* 


Misilman zivirîn ku bêsînor û bêhejmar dîl, hesp, çek, mal, caw û gewher 
ketibûn destên wan, gelek feqîr pê dewlemend bûn. Firensîs li hêstirekê 


%5 Ji bo vê têkçûnê û tiştê ku hat serê Frengan û dîlgirtina Luisê IX'em bnr. Sibt ibn Cewzî, 1/17 ' هك‎ #z-Zeman, 
8/778-779; Ebû Şame, Zey/, 283; Ibn Emîd, Zx4ar, r. 160; Ibn Wasil, b. n., 6/124-125; Ebu l-Fîda, Mzxfeser, 
2/287; Ibn Kesîr, b. n., 13/133-134; Dewadarî, Kezaz, 7/379; Ibn Texreberdî, b. n., 6/365. 

siwar bû û telp jî li dora wî û ew xistin torpîdoavêjeke deryayî û bi qasî dused 
perçe keştiyên torpîdoavêj û şênî dora wî girtibûn û tê de jî li def, boruzan, 
dimbilk û trampetan dixistin ku ew jî bi çek û alayan xemilandî bûn. Li beja- 
hîya rojhilat leşker û telp diman ku bi çek û cebilxane xemilandî bûn û li 
bejayîya rojava jî xeryanîparêz”“ û xelkên welatan bi kulîlk û alayan ve li ser 
pişta hespan cirîd diavêtin. Feqîr jî di zengînî û debdebê de kumijî bûbûn û 
dîlên terribîyên Frengan bi kindîrên destê xulam û zarokan dihatin kişan- 
din, ta ku leşker vegerîya Mensûreyê. Firensîs jî di xanîyê Tewaşî Sebîh” de 


girtîbû ku Sabih Cemaledîn ibn Metrûh gotiye: 


Ji Firensîs re bibêje dema tu hatî cem 
Gotina rast ji peyvên şîretkaran 


Tu hatî Misrê te milkê wê dixwest 


Ma te digot qey dengê defa bayê ye 


Xwedê li ser tiştê bihurî ji bo kuştina 
Perestiyên Îsayê Mesîh sezayê te bide 


Dilfireh be bi kirinên xwe yên xerab 
Te hevalên xwe zikqelaştî hiştin”* 


Ji pêncî hezar ji wan ji kuştî,” 
Dîl û birîndar pê ve kes naxwiyê 


Xwedê bi qasî wan li te zêde ke 
Belkî Îsa ji wan jî rehet bibe 


Ji wan re bibêje; ger ji bo girtina heyfê 
Yan jî armaca qenc vegerê bihizirin 


*“ Xerîyyan li Kûfeyê du avahîyên pîroz in ku ji hêla hinek dilxwazan ve dihatin parastin. Bnr. Mevlût Sarı, e/- 
Mewarid Arapça Turkça Lugat, herfa xeynê, r. 1091. 
*' Ew Tewaşî Sebîhê Mi ezemî ku yek ji koleyê Melik Mi “ezem Toranşah û mêrxasê wî bû û pê re ji Heskîfê hatibû 
û wî ew kiribû mîrê xwe yê Candare. Ibn Wasil, b. n., 6/124 
* Ev riste li cem Ebu l-Fîda û Ibn Wasil weha ye: 
Te bi tevdîra xwe ya baş þemî 
Hevalên xwe zikqelaştî biştin, bnr. Ibn Wasil, b. n., 6/126; Ebu 1-1102, Muxteser, 2/288. 
?. se Li gorî Zehebî 90, li gor Meqrîzî 70 hezar in lê ev hejmara vê derê li gorî Eb ul-Fîda û Ibn Wasil e, bnr. Ibn Wasil, 
b. n., 6/126; Ebu l-Fîda, AMr«xfeser, 2/288, Meqrîzî, Si/ûk, bg, 1, beş 2, r. 365; Zehebî, 7arfxa Îslamê, sal 648 [1250], 
k32. 

Xanîyê kurê Luqman weke xwe ye 


Û bend jî mane [li nik] Tewaşî Sebîh 


Wan mîrek û giregirên hêza taybetî ya dora Siltan bi dor danîn ber nobe- 
ta wî û ji xwarin, vexwarin, dengbêj û alavên muzîkê tiştê ku diva jê re amade 
kirin û muzîkjen û stranbêjên ku dixwestin digel bira û koleyên wî yên ku 
sebra wî bi wan dihat, li cem hiştin û gelek rûmet danê. Ev têkbirin rastî roja 
çarşema destpêka Miheremê ya sala şeşsed û çel û heştan (648/1250) hat.” 


Mîr Fexredîn Yûsuf ibn Şêx Sedredînê Şêxê Şêxan”' 


Ku me behsa serpêhatî û kuştina wî kir, yekî mêrxas, xweşmêr, zana û 
jêhezkiriyê xelkê bû, xuywerê desthilat û mêranîyê û camêr î pesindayî bû. Ji 
zarokî ve bi Melik Kamil re perwerde bûbû û hogirîya xwe dabû ser ku bê wî 
sebra wî nedihat. Ew pir zana û şêxê şêxan yê xankahê bû ku Melik Kamil 
serpûşeke bi nîşana mîran dabû serê wî, mey pê dabû vexwarin û ferman lê 
kiribû ku li cem wî gihabû payeya bilind. Li ser vê yekê Şairê Bexdadî 


Necmedînê kurê Pitrik?? weha gotiye: 
gotiy 


Li Menîyeta Sûdanê hat serpoşkirin 
Gava şerab vexwar Şebrayê dayê 


Ger Freng Misrê bigirin û Yebûsê 
Bidinê dê kufir neyê asêtengkirin 


Ji ber ku nêzîkî Qelyûbê sê cewlikên çandinîyê bi hev ve hebûn ku 
Menîyeta Sûdanê, Şebra û Yebûs bûn, îca dema Melik Kamil serpûşa mîrîtî- 
yê lê kir û ew bi leşker kir, rabû Menîyeta Sûdanê dayê, dû re jî şerab pê da 
vexwarin û Şebra jî spartê ku Ibn Pitrik jî vê destnîşan dike. 


® Bi rastî agahên weha berfireh li ser vê êrîşa heftemîn ya Frengan û tevger û pêwendîyên bi Qiral Lûis re meriv di 
çavkanîyên din de nabîne. Bnr. pirên çavkanîyên navdayî yên jorîn. 

”!' Ew Fexredîn Ebu l-Fedl Yûsuf ibn Şêx Sedredîn Mihemed ibn “Emer ibn Elî ibn Hemûyê Ciwênî bû ku bi hersê 
birayên xwe Emadedîn, Mu “înedîn û Kemaledîn ve birayê Melik Kamil yên şîr bûn û diya wan şîr dabû wî. Sibt 
ibn Cewzî, b. n., 8/776-778; Ebû Şame, Zey/, r. 283; Ibn Emîd, Ex ay, r. 159; Ibn Wasil, b. n., 6/111-115; Ebu l- 
Fîda, Muxteser, 2/286; Ibn Kesîr, b. n., 13/134; Ibn Texreberdî, b. n., 6/321. 

** Necmedîn ibn Pitrik şairekî qenc î hêja bû û hevalê Siltan Melik Muzafer bû dema ku li Misrê wezîrê xalê wî 
Melik Kamil bû. Ibn Wasil, b. n., 114-115. 

Dema ew di sala şeşsed û çel û şeşan de (646/1248) de bi serekleşkerî giha 
Dimeşqê û li xanîyê Usame daket hingê Şêx Emadedîn ibn Nihas çû cem ku 
ji hevalê wî yê ji Sebayê bû û jê re got: “Ey Fexredîn çiqas temenê te di fire- 
hîyê de ma?” Hingê Mîr Fexredîn got: “Bi Xwedê ez dê berî te herim 
Bihuştê.” û weke wî jî derket. Ew şehît ket, cenazê wî birin Qahîreyê û li cem 
diya xwe hat veşartin ku ew rojeke ditinê bû, ew li ser tiliyan hat birin, jê re 
serxweşiyeke mezin hat danîn û temenê wî jî şêst û şeş bû. Hinek أو‎ rên wî 
hene ku ev ji wan in: 


Min li gor hewa nefsa xwe guneh kirin 
Şevan ez bi pîrî û kubarî hilavêtim 


Dîsayjê: 


Dema hevalên we eseyî bû 
Hingê ev qas qeder besî wî ye 


We dilê min bi zor biriye ku mala we bû 
Û xwediyê malê bi tiştê ku tê de ye dizane 

Sala Şeşsed û Çel û Heyştan (648/1250) 


Me berê behsa şikestina Firensîs û girtina wî kiribû ku ew ji bo teslîmki- 
rina Dimyatê weha girtî ma û wî jî bi behaneyan ew bi paşdixist û digot ku 


ew lê dixebite, lê hew ji destê wî م‎ 


Heçî Melik Mi”ezem bi xwe, dema leşker da pey Frensîs ew bi wan re 
neçû û ji bo rewşa xwe li konan ma, lê agahîyên derbarê têkçûn, kuştin, dîl- 
girtina Frengan û desteserkirina qralê wan jê re hatin. Ew bi vê yekê pir kêfx- 
weş bû û mîna berê dest bi qencîkirina kesên ku pê re ji Heskîfê hatibûn, kir 
û li kêmxistina rûmeta memlûkên bavê xwe jî domand. 


Ji ber vê jî bîst û sê kes ji wan li ser kuştina wî bûne yek”“ û ji hev re sond 
xwarin. Ji nav wan [memlûkên bavê wî] yê bêhtir bi rewşê ne qayil û jê hêrs 
bûyî Farisidîn Aqtayê Cemdar bû, çunkî pê re sozê Îskenderîyê dabû lê nea- 
nîbû cih û çendî ku ew bi wan kesan re axivî jî lê wan ji xwe re tu xêr tê (di 
Aqtay Cemdar) de nedît. Ji bilî Ezedîn Aybegê Tirkmenî?”* ku qasidê navbe- 
ra wan û wî [Aybeg] jî koleyê wî Seyfedîn Qutuz bû, tu serdarî hevkarî bi 
wan re nekir û wan jî ew negirtin nav xwe. 


%® Li ser bûyer û nîqaşên navbera Luis û Misilmanan bnr. Ibn Wasil, b. n., 6/122-133; Ibn Texreberdî, b. n., 6/322- 
330; Ebu l-Fîda, Muxtesey, 2/288; Ibn el-“Emîd, Ex2z?, r. 161. 

” Li ser kuştina Melik Mi 'ezem Toranşah bnr. Sibt ibn cewzî, 807 'ar, 8/781-783; Ebû Şame, Zey/, r. 284-286; 
Ibn 'Emîd, Ex2ary, r. 160; Ibn Wasil, 6/128-132; Ebu l-Fîda, AMxfeser, 2./287-88; Ibn Kesîr, b. n., 13/133-34; Ibn 
Texreberdî, b. n., 6/328-29; Dewadarî, b. n., 7/381-383. 

*»* Ezedîn Aybegê Tirkmenî ku yek ji serekkoleyên Melik Salih Necmedîn Eyûbê kurê Melik Kamilê kurê Melik 
Adilê Eyûbî bû, piştî kuştina Melik Mi ezem Toranşahê kurê Melik Salih Eyûb wî dest danîbû ser desthilata Misrê 
ku memlûkên ber destê wî, bi taybetî jî yên deryayî/behrî gelek zilm û kuştin li xelkê kiribûn heya ku hevrêyê wî 
Farisidîn Aqtay hatibû kuştin û ew jî ji hêla Şecer ed-Dura carîye û diya kurê Melik Salih Eyûb Xelîl ve li mala xwe 
di sala 655/1257'an de hatibû kuştin. bnr. Ebû Şame, Zey/, 300-301; Ibn Emîd, Ex2zz, r. 165; Ibn Wasil, b. n., 
6/194-96; Ebu l-Fîda, Mxteser, 2/300; Ibn Kesîr, b. n., 13/135; Ibn Texreberdî, b. n., 6/332-336; Dewadarî, b. 
n., 8/30-31. 


016 





Di hijdeyê meha Miheremê de ew li ser sifrê rûnişt û mîna hercar serdar 
jî di ber xizmeta wî de bûn ta ku sifre qediya û teşrîfdar çû bûyer jê re xwen- 
din. Gava xwendina bûyeran qediya û ew jî ji sifrê rabû yekî ji wan [koleme- 
nên sondxwarî] bi şûr li serê wî da, dû re ya duyemîn jî avêtê lê li destê wî ket, 
ew birîndar bû û zivirî cihê xwe ku xelk jî hat û li dorê kom bû. Wan şûr 
kişand û derketin dora xanî ku pê re herder li hev ket. Wan [memlûkan] got: 

“Îsmaîlîyan ev kiriye.” Lê Melik Mi ezem Toranşah got: “Min ew nas kir.” û 
memlûkan jî ev bihîst. Ew ket cem Noşedar/ Nojdar [Cerah] serê destê xwe 
da hev û zivirî xanî, lê kesên li wê derê li ber [Melik Mi ezem] rabûn û şûr jê 
re kişandin, ew reviya birca darîn, wan tîr avêtê û ew li dora bircê gerand. 
Hingê pêl li leşker ket, wan dest pê kir zîn û berezînên hespên xwe şidandin 
û çekên xwe hildan. Pêşengên hêza koma Siltan jî li dora xelkê çember girti- 


م 


bûn, ew aram dikirin û digotin: “Tişt pê nayê baş çêbû. 


Mîrek û serdar jî çûbûn otaxên xwe li cem Mîr Hisamedîn ibn Ebî Elî 
civiyabûn ku li serê hêla rastê dima û ji dehlîzê dûr bû. Mîr Seyfedînê 
Qeymerî û Tewaşî Şehabedîn Reşîd jî ku ji giregirên serdaran bûn hatin cem 
bûyerê (lê guh nedanê] û dema ji xelkê re sistiya wan ya derbarê bûyerê û 
giringî pênedana wan eseyî bû, wan bi cih zanîbû ku Melik Mi ezem kuştîye. 


Herçi serdarên deryayî yên mezin î hişmend, dixwestin ku serdar û leşker 
rabin herin cem Melik Mi ezem û li bal bin, lê gava wan sistiya mîrên mezin 
û jihevketina rewşê dît xwe dan cem wan bîst û sê kesên ku li ser kuştina wî 
bûbûn yek û agir avêtin bircê. Wî [Toranşah] jî dikir gazî û digot: “Hûn bi 
Xwedê kin qencî bi min bikin, desthilata xwe [bi paş ve] bigirin, min bişêlî- 
nin ez dê tazî herim cihê ku ez jê hatime. Ey koma hêza dora siltanîyê, ey 
Hisamedîn ibn Ebû Elî, Ey Seyfedîn Qeymerî, ey Tewaşî Şehabedîn Reşîd ey 


gelî Mislimanan!” Lê tu kesî bersiva wî nedida. 


Komek ji kesên ku dengê hawar û gazîya wî dibihîst amade bûn û hawar 
û gazîya wî gihandin serdaran, lê tu kesî ji wan bersiv nedayê û weke senemên 
bêcan li wê derê rawestîyabûn, li hevdû dinihêrtin û ji devê yekî ji wan jî tu 
peyv dernediket. Micîredîn ibn Xweştirîn, Seyfedîn ibn Sabiqê Cizîrî û 
hinek şêxên helqeyê çûne cem wan û ji wan re gotin: “Gelî Misilmanan ma 
sond û peymana bi vî zilamî re ne di stuyê we de ye? Ma qey ew ne xwendka- 
rê(hunkarê) we û kurê xwendkarê we ye? Ma hûn ji Xwedê natirsin û ji 


Xwedê û evdan tev şerm nakin? Ma dê xelk derbarê we de çi bibêjin û kî dê 

we ewle bidêrîne û bawerî bi we bîne? Me bibin cem ka em li rewşa wî bini- 
hêrin, ji xwe ev leşkerê han hemî li pişta we ye.” Lê na herê mîna ku tu ji bere- 
kî hişk re bibêjî tu kesî xwe nedilivand.”“ 


Dema agir baş bi birca ku Melik Mi” سعد‎ tê de bû, ket ew jê daker û ji 
Farisidîn Aqtay hêviya parastinê kir, wî jî ew himêz kir lê yê ku pêşî lê dabû 
hat û derbeke din li sermila wî da ku milê wî jê ket û ew ber bi deryayê ve 
reviya. Wî ji torpîdoavêjekê re îşaret kir da lê siwar be, lê tîr lê reşandin, gelek 
tîr lê ketin û heya nîvî kete nav avê ku dû re wan ew kuşt. Ew li kevîya Nîlê 
serqot û ziktazî û heya nîvî jî di nav avê de avêtî ma. Sibhan ji Xwedê re ku 
çi tevdîrê bivê wê ji afirandîyê xwe re dike. 


Hêzên Deryayî siwar bûn û gelek kes jî li wan civiyan, ew rawestiyan û 
qasid şandin cem mîr û serdaran û ji wan re gotin: “Xwedê dizane ku ne ji bo 
qenciya Misilmanan bûya me ew nedikuşt û bêşik mebesta wî jî bi tenê ew 
bû ku me û we tev bikuje, lê niha tiştê ku bû, qewimî. Ger hûn mana me 
bivên ji xwe em koleyên we ne û kê bivê bila li cihê wî bibe siltan û em dê di 
xizmeta wî de bin, lê ger hûn me nevên jî em dê dest ji we berdin û berê xwe 
bidin Şamê û herin wê dera ku Xwedê qismetê me pê ve bibe.””” 


Serdaran got: “Em û hûn em xuşdaş/hevrê/hevxizmet”** in û hûn kê 


bivên em dê hevkar bin.” Wan jî got: “Sîtîya Şecer ed-Dur jina serwerê me ye 
ku berê tevdîrdara desthilata wî bû û tu razên wî yên jê veşartî tunebûn; ew 
bila bibe siltan û rêberê karûbarê wê jî Tewaşî Şehabedîn Reşîd be.” 
Şehabedîn Reşîd got: “Ez nikarim vî karî bikim.” Ew bi hev şêwirîn û biryar 
li ser Mîr Ezedîn Aybekê T'irkmenî dan û jê pirsîn ku wî jî erê kir û ew di ber 
xizmeta wî de pê re çûn dehlîzê. 


Bi rastî ev bêxîretîya van mîrek û serdarên Kurd li vê derê gelekî ecêb û balkêş e ku bi rastî divê sedemekî pir 
girîng yan jî tirseke pir dijwar hebe ta ku ew ketibin vê rewşê, nexwe meriv vê bêxîretîyê ji tu mêrxasên Kurd yên 
wê serdemê hêvî nake. Jixwe ev bêdengî û bêtevgerîya wan li pêşberî vê qetla kirêt û vê gazîya dilşewat ne tenê bû 
sedemê kuştina Melikekî Kurd û desthiladarîya Memlûkan, lê belê bû sedem û destpêka têkçûna Dewleta Eyûbî û 
pê re jî ya hemî Kurdan. Lê herweha dev ji kuştina kurê siltanê wan berde, wan pêşnîyaza Memlûkîyan ku bila ser- 
darên Kurd yên azad dest deynin ser desthilatê jî nepejirand û desthilat bi destê xwe spartin Memlûkîyan. Ji bo 
sedemên biryara kuştina Tûranşah/Torinşah/Toranşah û bêdengî û desthilnedana mîrek û serdarên Kurdan û yên 
din, bnr. Dewadarî, Kezzz #4d-Durer, 7/381-383. 

7 Çawa ku dixwiyê û xwendevan jî dibînin heya dawî jî tu desthilanîn ji tu serdaran ne yên Kurd û ne jî yên din 
çênebûye û pêşnîyaza Kolemenîyan ya ku bila hinek ji mîrekên azad dest deynin ser siltanîyê jî ji hêla serdaran ve 
nehatiye pejirandin ku ev jî qelsî û kêmasîya wan û heya radeyekê riswayîya wan nîşan dide. Jixwe Kolemen ji kirê- 
nên xwe bi tirs bûn û ji bo kirina xwe ya kirêt zahf fikar dikirin ku dê ji wan re nemîne, lê mixabin mêranî û 
xweşmêrî li kesî nexist û desthilanîn jî ji tu kesên hazir çênebû. 

”* Xuşdaş/Xûcdaş/Xucdaş ji peyva Farisî ya “Xwacataşî” hatiye Erebîzekirin ku bi maneya hevalê xizmetê, bende 
û koletîyê ye. Bnr. Yûnînî, Zey/a Mî» 'atê, 1/102, not 1. 

Ew li ber derîyê dehlîzê di nav civakê de rûnişt û serdaran hemî, giregirên 
helqeyê û hêzên deryayî hemî jê re sond xwarin û wî jî mal da wan û leşker 
xelat kir. Ew bi nasnavê Melik Mu'iz?? hat navdan û payeya Farisidîn Aqtay 
jî pê re bilind bû û hemî deryayî ber pê ve çûn ku pê re siwar dibûn û pê re jî 
peya dibûn û ji ber fermana wî dernediketin. 


[Heya hingê jî] Frensîs li ser rewşa xwe girtî bû û çavdêrê ser rûmet û şeref 
didayê ku hingê Hisamedîn ibn Ebî Elî ji Melik Mu'iz re got: “Ez dibînim 
ku hûn li karê xwe difikirin, lê haya we ji rewşa Dimyatê û Frensîs nemaye, 
lê ez ditirsim ku qralekî din yê Frengan bê ser Demyatê û têkevê ku êdî ne 
Frensîs û ne jî tu kesî din venagere û wê teslîmî me nake. Hingê rewş jî dê ji 
ya vêgavê mezintir û zortir bibe û jixwe heya ev zilam bi vî awayî rûmetgirtî 
û şerefdayî be ew tu carî Dimyatê teslîmî me nake.” 


Melik Mu'iz rabû bûyer û rewşa Fransîs sparte Mîr Hisamedîn û got: “Çi 
gava te xwest tu li ser rewşê kar bike û ez bi tiştê ku tu bikî qayil im.” Ew çû 
cem û silav lê kir lê ew ji cihê xwe nelebitî, hingê Hisamedîn rabû ji tercuman 
re got: “Ji vî papûkî re bibêje; min digot qey tu hişmend î lê niha ez dibînim 
ku tu kêmhiştirînê merivan î, çunkî em li ser gotina Pêxemberê xwe ne ku 
, gotiye “Gava mezinekî xelkê hat cem we qedir bidinê, lê tu nemerd bûyî me 
qedrê te girt tu hê nemerdirtir bûyî. ” û gelekî ew kêm xist ku hindik mabû 
nigên wî qeyd û lele bike, ebayekê lê bike û wî têxe kilsê. Vêca dema ku dît 
rewş zor dibe rabû xwe da ber teslîmkirina Dimyatê û soz da ku pêncsed 


hezar dînarî jî ji Misilmana re bîne.” 


Wan ew li hêstirekê siwar kir, leşker jî siwar bûn û ew birin ku çawa gihan 
raserî Dimyatê, Misilman hilkişiyan ser sûrên wê, dest bi xwendina tehlîl û 
tekbîran kirin û ji her hêlê ve zikrê Xwedê û Resûlê wî hat kirin. Ew Frengên 
ku li Dimyatê mabûn bi qasî ku dikaribûn hilgirin, bi qumaş ve derketibûn, 
çûbûn keştîyan û Misilman jî ketibûn nav berazazan û ew dikuştin û belkî jî 
ji bo ku tadeyî bidin Frengên ji Dimyatê derketî. Gava Frensîs Misilman li 
Dimyatê dîtin ew ji tirsa behitî û rengê wî qulipî, zer bû, lê ew di destê 
Misilmanan de girtîbû û texmîn dikir ku ew tu carî wî bernadin. Mîr 
Hisamedîn ji Melik Mu'iz re got: “Armanca me ku sitandina Dimyatê bû, 


* Piştî destdanîna Melik Nasir Yûsuf ser Dimeşqê û derxistina desthilatê ji destê Şecer ed-Durê, Serdar Ezedîn 
Aybeg bi Melik el-Mu“iz hat bernavkirin. Bnr. Ibn Wasil, b. n., 6/140, Eb ul-Fîda, Mxzeser, 2/289-92, 297. 
ıo J; bo axaftina Mîr Hisamedîn bi Qiral Luis re, bnr. Ibn Wasil, b. n., 6/133-34. 

pêk hat, lê tu qet destûra berdana vî qralî nede, çunkî ev merivekî mezin e û 
min yekî ku ray û tevdîra wî ji ya vî rasttir be nedîtiye.” Melik Mu'iz jî got: 
“Ev desthilata min a pêşî ye û min jê re sond xwariye; ez baş nabînim ku pê 


re bêbextî bikim.” 


Frengan jê re şêneyeke mezin ku perdeyên etlesî yên honayîyê bi zincîrên 
rengzêrîn li ser bûn, anî. Wî xatir ji Melik û serdarên mezin xwest, lê hê jî ji 
tirsa rengê wî zer bû. Dema ew li şênîyê siwar bû, wan [heya ku ji wan hat] 
hijbirî ew dahfand ku berbiçav te digot qey ew di avê de difiriya, gava ku 
gihîşt ava şor [tirsa wî ji ser rabû] ew vegeriya ser rewşa xwe ya hercarîn û got: 
“We sonda xwe şikand û qumaşê ku hevalên min ji Dimyatê deranîbûn talan 
kir, we hinek ji wan [hevalên min] û berazan jî kuşt.” Lê wî ew dînarên ku 
biryar li ser hatibû dayinn, neşand. 


Mîr Hisamedîn got wî hejmara leşkerên ku pê re ji deryayê derketibûn, 
pirsiye û wî jî gotiye: “Bi min re heft hezar û pêncsed siwar û sed û sih hezar 
jî şerkarên belavbûyî hebûn, ji bilî bazirgan, kole û tîmên keştiyan û cihgirên 
wan ku berê hejmareke siwaran ya ewqas pir heya niha bi tu qralên Frengan 
re derneketiye.” 


Misilmanan Dimyatê teslîm girt û Melik Mu'iz û leşker zivirîn 
Qahîreyê; Melik Mu'iz li Keleya Cebel/Çiya'”" daket, lê statuya Mîr 
Farisidîn Aqtay"%* xurt û desthilata wî zêdetir bûbû. Wî jî mal da û hemî 
hêza Behrîye û ya memlûkên mîran hemla xwe dan ser ta ku belkî desthilata 
wî ya nihênî ji ya Melik Mu“iz derbas bû. 


Melik Mi”ezem berê Muxîsê'% kurê Melik Adil ku temenpiçûk bû, şan- 
dibû keleya Şewbekê û ew lê. dabû girtin; ew weha girtî lê ma heya ku tiştê 
em dê bibêjin qewimî. 


%! Keleya Cebel (Çiya) ku li ser fermana Selahedînê Eyûbî ya sala 572/1176'an bi serpereştîya Behaedîn Qereqûşê 
Tewaşî hatibû avakirin û dû re bûbû saraya deshilatdarîyê; ew keleyeke ser çiyayekî ye ku digihîje çiyayê Miqetemê 
û dikeve raserî Qahîre, Misir, Nîl û Qerafeyê. Qahîre dikeve hêla wê ya deryayê û bajarè Misrê Qerafeya Mezin û 
Birk el-Ceyş jî li pêşberî wê dimînin, Nîlê mezin jî li rojavayê wê dimîne û çiyayê Miqetem jî ji hêla rojhilat ve li 
pişt wê dimîne. Meqrîzî, 116 3/327 

"* Serdar Farisidîn Aqtay ji bo mayîna Melik Eşrefê kurê Melik Mesûdê Eyûbî li ser desthilatê han dida da hikim 
neketa destê Melik Mu 'iz û dû re tiştê bivaya ji xwe re temam bikira. Jixwe ji bo vî karî jî ji ber bûyerên Misrê û 
dijrabûna li hember Eyûbîyan li hêla Şamê û têkbirina wî ya serîhildana Se”îdê ya sala 651/1253”yan jî hêza wî xurt 
bûbû û payeya wî bilind bûbû. Ji bo agahiyên bêhtir li ser kuştina wî bnr. Ebû Şame, Zey/, r. 289-290; Ibn Emîd, 
Exbar, r. 164: Ibn Wasil, b. n., 6/178; Dewadarî, Kezaz, 7/385, 8/24-26; Ebu l-Fîda, Muxteser, 2./3277-329; Ibn 
Kesîr, b. n., 13/197; Ibn Texreberdî, b. n., 6/333, 7/10. 

0 Ew Fethedîn Melik Muxîs Emer ibn Melik Adil Ebû Bekir Mihemed ibn Eyûb ibn Şadî bû ku Bedredîn Sewabê 
Salihîyê cihgirê Melik Salih yê Kerek û Şewbekê piştî mirina Melik Mi ezem ew berdabû û Kerekê dabûyê û lê mabû 
heya ku Melik Zahirê Bindeqdarî ew girtibû. Bnr, Ibn Wasil, b. n., 6/360-361; Ebu l-Fîda, MMzaxfeser, 2/327-329: Ibn 
Texreberdî, b. n., 7/41; Dewadarî, b. n., 7/385, 8/13; Yûnînî, Zeyla Mîratê, 2/297: Henbelî, Şîfa, r. 431-432. 

Ji Helebê Kemeledîn ibn el-Edîm!”“ û Şehbedîn ibn Ferec bi qasidî ji 
Helebê ji bo Melik Mi ezem gihabûn Misrê, lê wan dît ku kar lê fewitî ye 
Melik Mu'iz qedrê wan girt, ew xelat kirin û ew bi rê kirin. Melik Mu'iz 
yekî ku cihgiriya wî bike jî şand Dimeşqê da xelk ji Banûya Şecer ed-Dur û jê 
re sond bixwe; ew [Dimeşqî] pêşî rawestiyan lê dû re sond xwarin lê ne li gorî 
ku dihat xwestin. 


Agahiyên bûyera ku hatibû serê Melik Mi ezem li welatan belav bû û xelk 
xemgîn bûn. Mîr Hisamedînê Qeymerî li Helebê di ber xizmeta Melik Nasir 
de bû ku bi mîrekên Qeymerîyan yên Dimeşqê re, mîna birayê wî Diyaedîn 
Musik, birazîyê wî Nasiridîn û kurê wî Şehabedîn û yên din xeberda û li hev 
kirin ku Dimeşqê bidin Melik Nasir. Melik Nasir yekî pêbawer, ji wan re 
şand û Melik Nasir digel Mîr Şemsedîn Lu'lu” û Melik Salih Îsmaîl!?% bi leş- 
kerê Helebê ve çûn û gihan Qarayê.'"” Lêbelê Mîrên Qeymerî ji Tirkên 
Dimeşqê ku mîrê çek û cebilxaneyê, yên Mihemedî, Hemewî, Şeqîrî, 
Fexredîn Caşnegîr, Risasî û serdarên din yên Salihî jî di nav wan de bûn tir- 
siyan ku dekekê li wan bikin. Çunkî ew li hev civiyabûn û ji ber vê jî mîrekên 
Kurdan ji bo canê xwe ji wan tirsiyan û dijî wan derketin. 


Hingê cihgirê siltanîyê li Dimeşqê Mîr Cemaledîn ibn Yaxmûr bû, dema 
dît ku ew weha li ber hev in, rabû ew li hev civandin, navbera wan çêkir û 
wan ji hev re da sondê û li ber her yek ji derîyên Şamê mîrekî Kurd û yekî 
Tirk danî. Li ber derîyê Cabîyeyê Mîr Nasiridîn Qeymerî û Mîr Fexredînê 
Sîlahdar bû, li ber derîyê Piçûk Mîr Diyaedînê Qeymerî û Şeqîrî/Şuqeyrî bû 
û li ber derîyên din û li ser bircan jî weha kir û ji Melik Mu'iz re xeber şand 
û ew li ser hatina Melik Nasir heya Qetîfeyê bi leşker ve agahdar kir. 


Mîrên Qeymerî jî teşrîfdarê Mîr Nasiridîn, Bedredîn Xizirê kurê Cûdî bi 
nihênî bê ku tu kes ji afirandîyên Xwedê pê zanibe, şand cem Melik Nasir û 


ul-Xeleb min tarîxî Heleb û yên‏ عدار Ew Kemaledîn Emer ibn Ebd el-Ezîz ibn Edîmê nivîskarê kitêba bi navê‏ ندم 
din e ku yek ji serekên navdar û zanayê bi navûdeng yê Helebê bû, lê piştî hatina Moxolan çûbû Misrê û bûbû sere-‏ 
kê koma Henîfîyên Misrê. Bnr. Yaqût, Mz “cem el-Udeba, 16/5-57; Ebû Şame, Zeyl, r.331; Ibn Wasil, b. n., 6/347-‏ 
Ebu l-Fîda, AZaxzeser, 2/326-27; Ibn Kesîr, 13/176; Ibn Texreberdî, b. n., 7/183; Yûnînî, b. n. 2/1177-179.‏ ;348 
Emîr Cemaledîn Yaxmûrê cihgirê Siltan yê Dimeşqê û mîrekên Qeymerî yên li Şamê jê re sond nexwarin û ji‏ 5ه 
Ebu l-Fîda, Mwfesêr,‏ ;6/135-136 ريص bo şaşîyên wî ew tawanbar kirin. Ji bo agahiyên bêhtir bnr. Ibn Wasil, b.‏ 
Ibn Kesîr, b: n., 13/135.‏ ;2/288-289 

'% Ew Melik Salih Emadedîn Ebu l-Ceyş Îsmaîl ibn Melik Adil Ebû Bekir Mihemed ibn Eyûb ibn Şadî ku li 
Ba“ albek, Busra û Dimeşqê desthilatdarî kiribû. Ebû Şame, Zey/, r. 286; Ibn Wasil, b. n., 6/165-67; Ebu l-Fîda, 
Muxteser, 2/292, Ibn Kesîr, b. n., 13/135-136; Ibn Texreberdî, .حا‎ n., 7/8-9; Ibn Emîd, Ex^zar, r. 163. 

' Qara devereke ku dikeve ser riya navbera Hims û Dimeşqê. Yaqût, بط‎ n., 4/334 

jê sozê pêbawer yê ewleyîyê sitand bi şertê ku [têra] hêza dused siwarî [mîr- 
geh/mal] bide Mîr Dîyaedîn, ya dused siwarî jî bide Mîr Nasiridîn, ya sed û 
pêncî siwarî jî bide Şehabedîn ibn Hisamedîn, ya sed siwarî jî bide Bedredîn 
Xizirê kurê Cûdî, ya sed û bîst siwarî jî bide Mîr Şehabedînê birayê Nasiridîn 
û her weha yên din jî [ku li ser vê li hev kirin]. 


Melik Nasir çû heya Qesîreyê, dû re çû Darîya û yekşema Rebîelaxerê 
avête ser Dimeşqê. Jixwe berê li Dimeşqê biryar hatibû dayîn ku gava êrîş bê 
ser wê dê serdarên Tirk derkevin dervayê bajêr û bi wan re şer bikin da nehê- 
lin nêzîkî sûran bibin. Îcar dema êrîş di roja ku me got de hat ser wan Tirk li 
gor biryarê derketin û Helebî jî çûne ser wan û ew bi hev ketin, gelek şer û 
kuştin çêbû û telpên Helebîyan dane pey wan heya ku wan ajotin sûrên 
bajêr. Dema ew zivirîn û berê xwe dan ber bi bajêr ve da wan têxin pişt xwe 
tîr û kevir ji sûrên bajêr hatin wan û li wan kirin gazî: “Heya kû derê ji we re 
ey xwînmijên mîna zêlûyan?” Û pê re jî diruşmên “Melik Nasir serkeftî ye!” 
bang kirin. *%* 

Şuqeyrî/Şeqîrî li ber Derîyê Biçûk bû û bi hevrêyên xwe re neçûbû şer, 
Dîyaedînê Qumeyrî xwe avêt ser, ew girt û qeflên Derîyê Piçûk şikand û ew 
vekir. Mîr Nasiridînê Qeymerî jî li Derîyê Cabîyeyê wisa kir û Helebî ketin 
bajêr; piştî ku Mîr Cemaledîn ibn Yaxmûr kete bajêr, derîyên wê hatin 
radan ku hingê Micahîdedîn Îbrahîm ibn Edîna es-Sewabî jî li wê de bû. 
Xanîyên serdarên Tirk û mal û heremên wan digel xanîyê Mîr Cemaledîn 
ibn Yaxmûr hat talankirin ta ku guharên guhên jinan jî hatin derxistin. Wan 
tiştên herî kirêt kirin û rûyên Kurdan li her derî reş kirin ta ku Melik Nasir 
şand ser wan, nehişt talanan bikin û meriv danîn ber derîyan da nehêlin 
Helebî têkevin Dimeşqê. Wî Mîr Seyfedîn ibn Sebre kir walîyê Dimeşqê û 
serdarên Tirk girt ew birin li keleyê desteser kirin, dû re şand pey Mîr 
Cemaledîn ibn Yaxmûr û Micahîdedîn Îbrahîm da keleyê teslîmî wî bikin. 
Dema Cemaledîn ibn Yaxmûr derket cem, serê pêşî wî ji tirsa Qeymerîyan 
ew qebûl nekir. 

Heçî Melik Mu'iz jî gava nameya Mîr Cemaledîn Yaxmûr ya gihiştina 
Helebîyan bo Dimeşqê gihayê, mîrek vexwendin keleya Qahîreyê, bi wan 
şêwirî û bi hev re biryar dan ku nijdeyekê ji bo deh rojan bişînin Dimeşqê da 


ıe Li ser ketina Melik Nasir ya Dimeşqê bnr. Sibt ibn Cewzî .حا‎ n., 8/779-780; Ibn Emîd, Ex zar, r. 161; Ibn Wasil, 
b. n., 6/137-138; Ebu l-Fîda, Mxtesey, 2/289; Ibn Kesîr, b. n., 13/135. 

keşfa wê bikin. Wan ferman li çawîşan(serkarên leşkerî) kir ku gazî nijdeyek 
leşker bikin da esirkîyeke zû bê birina barê giran derkevin rê. 


Mîr Seyfedînê Qeymerî ji wan re got: “Ger hûn min bi tiştê ku kurapên 
min li Dimeşqê kirine tawanbar bikin a niha min bigirin, çunkî ez dizanim 
ku pismamên min Dimeşqê teslîm kirine.” Mîr Hisamedîn ibn Ebû Elî got: 
“Ez baş dibînim ku hûn di vê tevgerê de hêdî bikin, çunkî leşkerê we yê 
Dimeşqê jî bi hejmar weke yê Helebê ye û zêdetir jî û ger sêqatên wan jî 
hebin nikarin Dimeşqê dorpêç bikin. Di van rojan de dê agahiyên ser rastîya 
wê bigihîjin we, vêca ger leşkerê Dimeşqê pêkve hevkar bin û li nik wan tev- 
lîhevî tunebe, Helebî tu carî nikarin herin ser [Dimeşqê]. Em texmîn dikin 
ku ew bi hevkarî daketine ser, nexwe ma qey dibe ku li cihekî weke Dimeşqê 
sê hezar leşker hebe û bi sê hezaran herin dora wê bigirin. [Ji ber vê jî] ya baş- 
tir ew e ku hûn bisekinin heya ku agahî li ser mezinayîya rewşê bigihên we, 
îcar ger gihîştina Helebîyan li ser hevkarîyeke navbera wan û leşkerê 
Dimeşqê be hingê rewş ji dest çûye û tu fêde di çûna me de nîne. Lê ger li wê 
derê yekîtî çênebûbe tu hêza wan ya ku karibin nêzîkî Dimeşqê bibin tune û 
ku çûbin jî bêguman leşkerê Dimeşqê û xelkê wê dê derkevin herin wan û 
bidin ser pişta wan ta ku têkçûyî [birevin] herin. 

Hişmendên wan ev fikir qenc dît û çûna ber bi Dimeşqê ve betal kir, hê 
dû roj neçûbûn nûçe hatin ku Qeymerîyan Dimeşqê teslîmî Melik Nasir 
kiriye û ew tiştên ku me li jor got hatiye serê Tirkan. Hingê Melik Mu'iz 
Mîr Farisidîn Aqtay û komek behrî şand ku Mîr Seyfedîn Qeymerî, mîrên 
Kurdan yên din, zarûyên xelkê û hinek jî ji giregirên hêza taybet (helqeyê) 
girtin û ew avêtin zindan û bîran, ji bilî Mîr Hisamedîn ibn Ebî Elî. Ji ber ku 
wan bi êminî û tirsinakîya wî û cihê wî yê qedirgiran li cem Melik Salih zanî- 
bû, ew derneketin pêşberî wî û [di ser re jî] Melik Mu'iz Farisidîn Aqtay 


şand cem, dilê wî xweş kir, ew xelat kir û hezar dînar jê re şand.” 


ıo Li vê derê dîyar dibe ku gelşa navbera Kurd û Tirkan berdewama gelşa navbera wan bû ku piştî sala 
564/ 1168'an dema wefata serekleşker û wezîr Esededîn Şêrkoh li ser wezîrtîyê derketibû û di encamê de Selahedîn 
bûbû wezîrê Dewleta Fatimî li Misrê. Çawa dixwiyê heman gelş careke din bi awayekî dijwartir rûdabû. Îcar tev- 
gera Hisamedîn ibn Elîyê Kurdî yê Hezbanî li ser tevger û şêwra kolemenan ji xwe dîyar bû ku wî digel ku karibû 
wan asteng bike jî lê tu lebt jê derneketibû ku ji ber wê jî li vê derê jî Mu“iz Aybeg jê dixwest ku hê bêhtir lê ewle 
bibe, heta belkî dixwest ku wî bikişîne hêla xwe da pê xurtir bibe û tiştê bixwaze bike. Lê belê li hêla din jî çawa ji 
gera bûyeran jî dixwiyê rêwş çi di nav xelkê de be û çi jî di nav hêzên leşkerî de be her di lehê malbata Eyûbîyên 
Kurd de bû ku herkesî ew xwedîyê mafê hikim û desthilatê didît û ji xwe dijberîya navbera hêzên Memlûkî bi xwe 
jî li fêdeyê wan bû. 

Lê ya rastî kêmasî di nebûna kesayetîyeke Eyûbî ya serokatîyeke saxlem de hebû ku karibe sîyaseteke bi zaneyî 
û pêşengîyeke şarezayî xurt bimeşîne. Lê piştî destdanîna Melik Nasir ya ser Şamê û hinek girtin û berdanên li 

Heçî Melik Muxîs ibn Adil e ew koma ku ji bo Şewbekê hatibû şandin bi 
Tewaşî Bedredînê Sewabî yê cigirê Kerekê re li hev kirin û ew birin Kerekê. 
Ew [Tewaşî] çû pêşwazîya wî, Kerekê digel malê tê de dayê ku di gencîneya 
wê de pêncsed hezar dînarê misrî hebû. Ew jî bi direfşan û alayên siltanîyê ve 
pê re siwar bûn ku digel temenê xwe yê piçûk jî pê re xîrereke mezin hebû û 
hejmareke pir jî li cem bûn. 


Melik Mu'iz serdar û helqe kişand Xezeyê û li qeraxê Saihê daketin, lê di 
nav wan [Muz'iz û serdaran] de dijberî derket û bûne yek ku bişînin Melik 
Muxîs ji Kerekê bînin û li Misrê bikin siltan. Ev yek jî bi hevkariya mîrên 
mezin yên mîna Tewaşî Şehabedîn Reşîd, Xass Turk û çel serdarên din digel 
koma helqeyê pêk dihat ku ji bilî hêza Behrîye û mêrxasên Melik Mu'iz tu 
kes ji dervayê vê hevkarîyê nemabû. 


Lê belê ew xwedî daxwazîyeke xurt û xîreteke zêde bû ku dest bi belavki- 
rina mal kir û gelek pere rêtin ta ku komeke pir ji serdaran û gelek kes ji hêza 
helqeyê lê vegeriyan û dû re jî gelek ji hevalbendên serdaran jî gihanê. Gava 
Tewaşî Şehabedîn Reşîd û Xasse Turk ev yek dît û ji hinek kesên hindik pê 
ve tu kes bi wan re nema, ew ji xwe tirsîyan û berê xwe dan Kerekê û xwedîyê 
wêِ ji bo Misrê tima kirin. Ew rabû mal da û xelkê ji Dimeşq û Misrê qesda 
wî kir, wî xizmetkar girtin, lê gencîneyên wî qedîyan û bi kêrî tu tiştî 


nehat an 


Melik Mu'iz giha Mîr Cemaledîn Necîbî û Cemaledîn Eqişê Ecemî, heşt 
rojan dîwarek li hemberî wan çêkir ta ku ew vegirt. Wî di kêlîka dawî de 
Necîbî dît, lê ew berda û jixwe Cemaledîn Eqişê Ecemî jî miribû. 


Tê (di vê sala 648/1250'î) de Melik Mu'iz Îskenderîyeyê bi mîrgehî da 
Farisidîn Aqtay ku wî jî xuyê xwe lê xweş kir û ji bazirganên ku dihatin wê 
derê re dadimendî kir. Wî sed siwar ji mezinên helqeya Kurdan bi nanê wan 


Dimeşq û Qaîreyê hingê paxav kirin û têgihan ku bi jinekê ev kar nameşe, divê mêrekî xwedî gotin û şareza bi vî 
karî ve rabe û li ser vê desthilat ji Şecer ed-Dur hat sitandin û bo Melik Mu'iz hat dayin û dû re jî bi yekdengî biryar 
dan ku yekî ji malbata Eyûbî rakin ser hikim û hemî têkevin ber fermana wî. Wan biryar li ser Melik Eşref 
Mizaferedîn Mûsa ibn Yûsuf ibn Mihemd Ebû Bekir ku hêj zarok bû da û Ezedîn Aybegê Tirkmanî jî kirin 
Atabegê wî. Jixwe armanc jî digel tiştên me got ew bû ku navê siltanîyê li ser Melik Eşref be, lê ew bi xwe karûbarê 
desthilatê bixin destê xwe û bi navê wî bixwin. Ibn Wasil, b. .ص‎ 6/141-142; Ebu l-Fîda, AMsxzeser, 2/288-290; 
Dewadarî, Kenz, 8/13-14, Yûnînî, Zey/a Mîr 'atê, 1/55: Ibn Xeldûn, Tarîx, 5/809; Henbelî, Şîfa, r. 450; 
Hesneyanî, b. n., r. 178-195. 

"0 Li ser handana Melik Muxîs ya vegerandina Misrê û têkçûna wî bnr. Ebû Şame, Zey/, r. 286; Ibn Wasil, b. n., 
6/ 142-143; Ebu l-Fîda, Miwteser, 2/289-303; Dewadarî, Kezaz, 8/30; Ibn Texreberdî, 7/19-20; Henbelî, 9z, r. 450. 

“ 


ve dayê, lê ew ditirsiyan ku ew nanê wan bibire û bide koleyên xwe. Bes wî 
qencî bi wan kir, ew xelat kirin, zêde qedrê wan girt û qedrê behrîyeyan jî 
bilind bû, hêza wan xurt bû û ew ber bi jor ve hilkişiyan û Melik Mu'iz jî ew 
xweş birêve dibirin. 


Melik Nasir jî qencî bi gelê Dimeşqê re kir, mezinên wê xelat kir û karû- 
barên wî jî ew çend bi Şemsedîn Lu lu“ ve girêda ku qet nikaribû ji dîtina wî 
derketina, lê Melik Nexweş ket û ji bo paqijiya hewaya wê rabû çû el- 
Mezeyê. 


Wî xwedîyê Kerekê Melik Nasir Dawidê kurê Melik Mi”ezem girt û ew 
şand Keleya Himsê û ew lê da girtin. 


Heçî Melik Salih Îsmaîl e wî hêvî dikir ku gava Melik Nasir Dimeşqê 
vegire dê Busra, Sewad û cihên ku berê yên wî bûn lê vegerîne, lê wî tu der 
nedayê û ji ber vê dilê wî sekinî. 


Mîr Şemsedîn Lu "lu girîngî da çûna ser Misrê û vegirtina wê ku ji bo vê 
jî leşker civand û hawar xwest, kurê xwedîyê Mûsilê bi leşkerê bavê xwe û yê 
Mêrdînê ve, Eşrefê xwedîyê Tilbaşerê jî digel hawara Hemayê gihanê û ew bi 
leşker ve derket û qesta Misrê kir. Ew giha Xezeyê, komek ji mîrekên Misrê 
û helqeya wê jî gihanê û ew jî ket Remleyê ku fermandarî tev di destê 


^ 


Şemsedîn “نط دآ‎ de bû û texmîn dikir jî ku Misir di destê wî de ye û tu 


asteng jê re nîne." 


Lê belê leşkerê Misrê jî derket û li qeraxê daket û Melik Mu'iz jî ji xwe re 
li keleya Qahîreyê bû ku leşkerê Misrê bi hev ketin û bûn perçe perçe. Xelkê 
texmîn dikir ku Melik Mu'iz ji Qahîreyê dernakeve û ger sê rojên din jî 
dereng bimana dê bêhtirê xelkê biçûya cem Melik Nasir û welatê Misrê dê 
bê şer û pevçûn bispartina wî. 


Gava ev yek giha Melik Mu'”iz wî berê xwe da qeraxê ku leşker çû pêşîya 
wî û wî jî ew xelat kirin, çav dan wan, pir mal li wan belav kir û bi şev li ber 
rohnîya momê nefeqe da heya serê sibe ku çekên wî jî li ber bûn. Wî leşker li 


Li ser vê êrîşê û encama wê ya xerab î nedipayî, bnr. Sibt ibn Cewzî, b. n., 8/780-781; Ebû Şame, Zey/, r. 286;‏ لمر 
Ibn Emîd, Ex2az, r. 161-162; Ibn Wasil, b. n., 6/154-165; Dewadarî, Xezız, 8/ 16-17; Ebu l-Fîda, Mwteser, 2/291-‏ 
Ibn Kesîr, b. n., 13/136; Ibn Texreberd, b. n., 7/19-21; Hesneyanî, b. n., 201-204.‏ ;292 

gor rêza cengê li hêla rast û navendê telp bi telp rêz kir, lê nûçe gihayê ku leş- 
kerê Şamê qesta riya Xeşebeyê"" kiriye. Wî mebesta wan fahm kir û çû li 
qilîçê avê yê navbera Ebase û Xeşebeyê daket. Leşkerê Şamê li Kera “لغ‎ şeva 
xwe derbas kir û Melik Muz'iz jî bi leşkerê xwe ve li ber Qilîçê ku ji ava Nîlê 
zêde bûbû, şeva xwe derbas kir. Her yek ji wan li cihê xwe û çekkirî heya roja 
pêncşema heftê zilqadeyê ma, lê nîvrokî leşkerê Şamê berbi armancê ve siwar 
bû, daholên Melik Muz'iz jî lê ketin û ji bo cihê armancê siwar bûn. 


Mîr Şemsedîn Lu lu” giregirên helqeyê û yên ku bi çelengîyê navdar bûn 
bi qasî hezar kesî girt û di sancaqîyê de rawestîya, Melik Nasir jî bi hinek 
kesên hindik ve di bin sancaqan de ma û pê re jî Melik Salih Îsmaîl, 
Mucîredîn û Teqyedînê kurên Melik Adil û hêzeke hindik ji ixtîyarên hel- 
qeyê û koleyên wî diman. 


Herdu sipah çûne hev û li hev qelibîn, Mîr Şemsedîn Lu'lu” digel yê bi 
xwe re çû ser sancaqdarîya Misrîyan û ew hemî şikandin, lê weha qewimî ku 
Melik Mu'iz ne li pêşberî wî bû. Mîr Şemsedîn Lu lu” sancaqdarîya Misrê û 
helqeya pêşberî xwe girt û çû û herweha hêza rastê Melik Nasir û ya çepê wî 
jî êrîşî ser rastê Misrîyan û çepê wan kirin ku tu şop ji wan nema û bi pîstirîn 
awayî şikiyan û heya Ebaseyê dan dû wan. 


Ji bilî Melik Mu'iz ku xwe ragirt û pê re jî ji sed siwarî kêmtir mabûn, ew 
bi wan ve çû û rastî Melik Nasir hat ku li bin sancaqa xwe bû û ji bilî kesên 


^ * 


me got û hinek xweyşaşik""“ û nivîskar pê ve tu kes li cem tunebû. Ew çûne 
ser heya ku şûr gihan berê û ew bêgav ma ku bi Bedredîn Tîdmir Ehwesê 
“Ezîzî û Newfelê Zebîdî re reviya û wan jî da pey û dest danîn ser sancaq, 
gencîne û malê wî yê giran hemî. 


1015 


Komeke pir ji Tirkên ezîzî," nasirî û yên behrî gihîştin Melik Mu'iz, 
Melik Eşrefê kurê xwedîyê Himsê, Melik Mi”ُezem û Nisretê kurên 
Selahedîn dîl bûn. Sadedînê Himeydî, Hisamedîn ibn Merzuban û Esed/Şêr 


ıı? Xeşbe destpêka navrasta herêma Misrê ye û xelaseka herêma Şamê ye ku di navbera wê û Fistatê de sê qonax in. 
Yaqût, b. n., 2/415. 

Kera dikeve navbera Ebase û Sedîrê. Meqrîzî, 51/4, 1/375, not 1.‏ ذلا 

"4 Mebest jê şêx û zana û qazî ne ku bi şaşik û tac û şemil digerin. 

11 Ezîzî nisbeta bi bal Melik Ezîz Mihemedê bavê Melik Nasir Yûsuf e ku piştî mirina bavê wî ya sala 634/1236'an 
çûbûn ketibûn ber xizmeta wî. Bnr. Ehmed Mixtarê Ebadî, عرزتو‎ dewi el-Memalik f! Misr we ş-Şam/Rabûna 
Dewleta Kolemenan li Misrê û Şamê, r.126, not 2; Sibt ibn Cewzî, b. n., 8/782; Ibn Wasil, b. n., 6/158, 160, 162- 
163; Ebu l-Fîda, M*teser, 2/291; Dewadarî, Kezaz, 8/17. 

Îsayê Himeydî jî hatin kuştin û Melik Mu'iz bi hêzeke hindik ve vegeriya ku 
leşkerê wî hemî şikiyabû, lê Farisidîn Aqtay jî pê re mabû. 


Helebî bi pey Misrîyan ketin heya Ebaseyê û alaya Melik Nasir li ser azan- 
geha Ebaseyê çikandin, serdarên Melik Nasir li Ebaseyê daketin, kon vedan, 
xwarin pahtin, cih girtin û li hêvîya ku Melik Nasir jî here bigihê wan, man. 


Melik Mu'iz vegeriya lê nizanibû bê bi kû ve here û leşkerê Helebê jî bi 
qasî çar hezar kesî li çepê wî bûn, ku bi hev re li ser sifran civiyabûn. Vêca 
dema Şemsedîn Lu'luُ” û Diyaedîn Qeymerî ku bi wan re hêzeke hindik 
mabûn, bi nûçeya têkçûna Melik Nasir û tiştê ku Melik Mu'iz û behrîyeyan 
kiribû hisiyan, ew çûn ser Melik Mu'iz ku pê re bi qasî sed siwarî hebûn, lê 
ew yekî mêrxas bû, fikar ji tu kesî nedikirin û ew hesab nedikirin. 


Çendî ku leşkerê Helebê bi hêzeke zahf ve li hêla wî ya çepê bû jî lê wî kes 
bi xwe re nebir û ew bi wê hêza xwe ya hindik ve çû wan ku pêşî ew ji ber wan 
şikiya, lê dû re li wan vegeriya. Dîyaedînê Qeymerî xwe kir pir, lê di cih de 
mir, wan Mîr Şemsedîn Lu lu” jî xist û bi qirika wî girtin, ew peya anîn ber 
destê Melik Mu'“iz. Wî berê xwe neda wan ku hingê Mîr Hisamedîn ibn Ebî 
Elî jê re got: “Ey Mezinê me ev ixtîyarekî ku heqê wî li ser Îslamê heye, ji bo 
spasiya vê rojê jî bila bexşandî be.” lê di cih de li stuyê wî dan. 


Dû re Melik Salih Îsmaîl dîtin çûne cem, ger bixwesta ku wî bişikêne dê 
biçûya, lê mebesta wî tiştekî din bû û çû hêla Melik [Mu'iz], ew çûn li 
Ebaseya ku diket çepê wan daketin û sibehê çûne Bilbîsê, lê daketin û dehlî- 


zên xwe vedan. 


Dema nûçeya têkçûnê gihîşt Qahîreyê û behrîye û leşkerên têkçûyî jî roja 
înê gihanê xelkê li kele, Qahîre û Misrê kirin gazî û gotin: “Melik Nasir ser- 
keftî ye.”'*'“ Mîr Seyfedînê Qeymerî, Mîr Cemaledînê Necîbî"”” û serdarên 
din ji bîrê berdan, çekên xwe girtin û çi kesên ku li keleyê bûn ji Melik Nasir 
re sond xwar; bi navê wî li kelê û li hemî mizgeftên Qahîre û Misrê xutbe hat 


Heçî Eyûbî qet ranediwestiyan û her beşdarî xurtkirina Misrê dibûn, ji bo agahiyên zêde bnr. Ibn Texreberdî,‏ كنم 
b. n., 7/8-9; Gibb Hamilton, Saladîn, r. 232; Dema yên têkçûyî di 11'ê adarê de ketin Misrê roja înê bû ku lê xutbe‏ 
li ser navê Melik Nasir hat xwendin. Ibn Emîd, Ex^ az, r. 163; Ebu l-Fîda, Mıxreser, 2/292.‏ 

ı” Ew Mîr Cemaledîn Aqûşê Necîbîyê Salihî bû ku yek ji memlûk û serdarê Melik Salih bû û piştî wefata wî kurê 
٠ wî Torinşah/Toranşah ew danîbû cihê Mîr Hisamedîn ibn Ebû Elîyê Kurd. Ew piştî ku desthiltdarîya Misrê giha- 
bû Eb ul-Feth Bibirsê Memlûkî ketibû ber xizmeta wî û di vegirtina Qeysarîyê de yek ji wan serdaran bû ku ji ber 
mêrxasîya xwe di cengê de hatibû perûkirin. Dewadarî, Kezzz, 7/381, 8/113. 

xwendin. Wan li defa mizgînîyê xist û Emîn ed-Dînê/Emîn ed-Dewleyê 
wezîrê Salih Îsmaîl û Nasiridîn Yaxmûrê ustadarê wî li ber menesatirê rûniş- 
tin û xelk jê [Melik Nasir] re dane sondê. 


Heçî Seyfedînê Qeymerî yekî hişmend bû ku çawa ji bîrê hat berdan, 
rabû yekser çû saraya Şecer ed-Durê û ya jina Melik Mu-'iz, selam ji wan re 
şand, dilên wan xweş kir û li pêwîstîyên wan pirsî. Serdarên din jî çekên xwe 
hilanîn û li ser birca li ber derîyê keleyê rawestîyan, wan defên mizgînîyê 
gerandin û diruşmên Melik Nasir qîrîyan. Wan çi behrîyeyê şikiyayî didît ku 
di ser wan re derbas dibû, wan lê dikir gazî, ew dibirin ser kevirên qeraxê, ew 
ji hespê wî dadixistin, tazî dikirin û ber bi karekî ku hesabê encama wê nedi- 
kirin ve diajotin. Wan ji keleyê kaxez di bin baskên teyran/kevokan de ji 
Melik Nasir re şandin Birca Bilbîsê ku naveroka wan ev bû: “Herdu koleyên 
te Eb ul-Hesenê Qeymerî û Eqişê/Aqûşê Necîbî erdê radimîsin û pîroz 
dikin ku me ji mezinê xwe Siltan re xutbe xwendîye û gencîne û mal parastî- 


و2 


ye. 


Hingê Melik Mu-'iz jî daketibû Bilbîsê û li cem wî ji Behrîye û leşkerê 
Misrê bi qasî pêncsed siwarî pê ve tu kes nemabû, lê li Bilbîsê ji leşkerê 
Helebê ji hezar siwarî bêhtir mabû. Melik Muz'iz jî di dehlîza ku li pişta 
Bilbîsê danîbû rûniştibû û Melik Salih Îsmaîl, Hisamedîn ibn Ebû Elî, 
Farisidîn Aqtay jî li cem bûn. Dema ew bi nameya Seyfedîn Qeymerî û 
Necîbî ku ji Melik Nasir re şandibûn hisiyan rabûn siwar bûn û çûn 


Qahîreyê. 


Heçî ew mîrên navbihurî ku ji keleya Çiya hatibûn berdan û tiştên ku me 
got kiribûn, hê piştî esirkîya roja ku tê de li ser navê Melik Salih xutbe dabûn 
xwendin, bihîstin ku bûyer berevajîyê zanîna wan e. Ew pê hisiyan ku beh- 
rîyeyan Melik Nasir têk biriye, Melik Salih, Eşrefê xwedîyê Himsê, Melik 
Mi ezem û Melik Nusretê kurên Selahedîn dîl bûne û Tac ul-Milûkê kurê 
Mi'ezem hatîye kuştin û ji mîrekan jî Hisamedînê Qeymerî, Diyaedînê 
Qeymerî, ع5‎ dedînê Himeydî û Mîr Şemsedîn Lu'lu” jî di nav kuştiyan de 
ne. Komek ji leşkerên Helebê yên Ezîzî yên mîna Îduxdî (Îyî Doğdu), 
Şemsedîn Eqişê Berlî û hinekî din jî pê re gihane wê derê, hingê ewên [ji zin- 
danê berdayî] rabûn zivirîn cem serdarên ku ew berdabûn û wan jî ew zivi- 
randin bîrê.""* 


5 Li gor ibn Wasil ku hevdemê bûyerê bû, ev xerîbtirîn û ecêbtirîn bûyer bû ku di tarîxê de tiştikî weha neqewi- 
mîbû, çunkî hinek ji leşkerên herdu sipahan serkeftî bûn û hinek jî têkçûyî bûn û ji herdu beran yên serkeftî 
têkçûyên bera din talan dikirin. Bnr. Ibn Wasil, b. n., 6/161; Ibn Emîd, Ex2zy, r. 163. 

“ 


Melik Mu'iz giha [Qahîreyê] di navbera herdu sarayan de derbas bû û 
Salih Îsmaîl jî li kêleka wî û sancaqa/direfşa Melik Nasir jî pê re serberjêr bû. 
Wî sancaq li Derîyê Zewîletê serberjêr daleqand û kete keleyê û Melik Salih 
jî daxist cem zaruyên wî ku ji dema Melik Salih Necmedîn ve heya hingê gir- 
tîbûn. Giregirên behrîyan ku roja têkçûnê reviyabûn, çûbûn heya ء5‎ 106, wî 
meriv şandin pey wan da mizgînî bidin wan û wan vegerînin. 


Komek ji zarokên Behrîyan dema şikestinê çûbûn xwe avêtibûn 
Bihtîtê!”” û cihekî din li rexê wê ku xelkên wan deveran wehşeteke nayê goti- 
nê anîbûn serê wan. Melik Mu'iz yek şand ser wan ku ew talan kirin, xanî- 
yên wan wêran kirin, hêzên wan dêrdexan kirin û komek ji wan xeniqandin. 
Wî Emîn ud-Dewleyê wezîrê Salih Îsmaîl û Ibn Yaxmûrê Ustadarê wî jî li 


1020 


ber derîyê keleyê bi dar ve kirin. 


Heçî leşkerê Helebê dema Melik Nasir li ser Semûtê şikiya, ew bi hêza 
xwe ya pir ve li ser xwe man, xwe gihandin hevûdû û bi riman dehlîzek danîn 
û Tac-ul-Milûkê kurê Mi”ezem Tîorinşah/Tûranşah (li cihê wî] rakirin. 
Hingê Mîr Cemaledîn ibn Yaxmûr ji wan re destnîşan kir ku ew zû [kinc û 
çekên xwe] wergirin û xwe bikin telp û herin Misrê ku nêrînan baş ya wî bû. 
Çunkî bi Melik Mu'iz re tu hêzeke ku şerê wan bike û nehêle herin nemabû 
û wî ji wan re got: “Leşkerên Misrê şikiyaye û belav bûye û em li vê derê heşt 
hezar siwarên xwiyayî ne ku welatê Misrê di destê me de ye. Gava em bime- 
şin tu kes li pêşberî me xwe ranagire, ger em têkevinê jî em dê Siltan bi sîle- 
kanê bikujin û rûyê me jî dê li nik mezinê me û herkesên din spî bibe.” 
Helebî li ser vê yekê pê re nebûn yek û jê re gotin: “Em loma ji te nakin, hez- 


kirina welat ji îmanê ye.” û berepaş vegerîyan Şamê.” 


Ecêbtirînê tiştê ku qewimî ew bû ku herdu sipahan jî hevûdû talan kirin 
û vegerîyan û talanê malê herdu sipahan jî giha gundî û koleyan. Çunkî kole- 
yên leşkerê Misrê hespên xwedîyên xwe girtin û xulamên navmalê yên qes- 
ran jî sindoq vekirin, çûne Şamê û koleyên leşkerên Şamê jî wisa kirin û çûne 


Misrê. 


Bihtît gundek e li hafa Misrê. Yaqût, b. n., 1/415‏ فس 

ıe Ti ser bûyera tolhilanînê ku Melik Mu'iz pêk anî, bnr. Sibt ibn-Cewzî, b. n., 8/781; Ebû Şame, zey/, r. 286 ; Ibn 
Emîd, ZxÞar, r. 163; Ibn Wasil, b. n., 6/160, 164-66; Dewadir, Kezaz, 8/17-18; Ebu l-Fîda, Muxteser, 2/291-292; 
Ibn Texreberdî, b. n., 7/7-10, 21-22; Henbelî, $, r. 414. 

1521 Ger bi serketina dê biçûna Misrê û dest danîna ser ku bêparastin bû û kesî nehêle jî lê tunebû. Ibn Wasil, و‎ 
6/160-161: Dewadarî, Xezaz, 8/18; Ebu l-Fîda, AM#xfeser, 2/ 291-92: Henbelî, $, r. 414. 

Leşkerên Misrê tazî û şêlandî vegerîyan û hinek ji yên Şamî jî weha bûn, 
Qeymerî hatin birin ku cendekê Diyaedîn Qeymerî yê bêserî bi wan re bû û 
Hisamedînê Qeymerî jî birîndar û nexweş di mehafê de bû ku li Xezeyê 
wefat kir. Ew û birayê wî Diyaedîn li Qudsê hatin veşartin, Melik Nasir jî 
vegerîya Dimeşqê û mal belav kir, xizmetkar girtin û mîr û serdar û helqeyan 


ji her hêlê ye qesta wî kir, “^ 


Muxîsê xwedîyê Kerekê bi Riknedîn Xassê Tirk re leşker şand Nablusê û 
lê ma da Melik Nasir bi tiştê ku tê de ye bilebikîne, giringî bide mana leşkerê 


wî û wan li hev rast bike da ji belawelayiyê xelas bibin. 


Melik Mu'iz pêşwazîyeke xweş li Cemaledîn Îduxdîyê Ezîzî û Şemsedîn 
Berelî kir û ew daxistin xanîyên mezin û hesp, mal û cilûbergên ku hêvî nedi- 
kirin, ji wan re bir. 


Heçî Melik Emadedîn Îsmaîl, ew demeke hindik li cem zaroyên xwe ma 
dû re ew birin birceke din ku ew bi şev hatin derîyên keleyê yê hêla Qerafeyê 
vekirin, Ezedîn Aybegê Rûmî bi komek Behrîyan ve girtin, bêyî ku tu kes pê 


bihise ew xeniqandin û veşartin, lê gora wî jî nedan nasîn.” 


Me berê dîyar kiribû ku sala bûna wî şeşsed û sisê bû û ew yekî mêrxas, 
hişmend, xweyray û bîrewer bû. Ew nêzî xelkê û devliken bû, ji xwarin û vex- 
warinê û cilûbergên spehî hez dikir, ew ji çêşxweşk û tamxweşkan re bênefsê 
bû û ji xweşî û şadîmaniyê hez dikir. Di destpêka karê wî de bavê wî Melik 
Adil Busra û Sewadê dabûyê û Kerîmidînê Xelatî jî kiribû serkarê wî. 


Birayê wî Melik Mi ezem jê aciz bû û dilê wî bi ser birayê din Melik Ezîz 
ve bû, ji ber vê yekê jî ew ji Şamê derket û çû li Busrayê ma heya ku Melik 
Mi ezem wefat kir û kurê wî Nasir Dawid ket ciyê wî ku hingê Melik Kamil 
û Melik Eşref dora Dimeşqê pêçan. Melik Eşref jî Salih baş didît, hemla wî li 
ser bû û kuftê wî ji Ezîz diçû, ji ber vê jî dema Dimeşq kete destê Melik Eşref 
ew jî çû ber xizmeta wî, wî ew kir serekleşkerê xwe û ew şand ser Ba albekê 
ku çû dora wê pêça û ew ji Melik Emced sitand. 


2 Tiştê ku li Ebaseyê qewimî ne dawîya pêşketin û bilindbûna gelşa navbera Misir û Şamê bû, ji ber vê jî meriv ne 
li bendê bû ku Melik Nasir li ser windakirina Misrê raweste û çawa zivirî Dimeşqê jî yekser rabû mal belav kir û ji 
bo amedeyîya êrîşeke di pêş de leşkerê xwe bi rêkûpêk kir. Ibn Wasil, b. n., 6/167; Dewadir, Kezsz, 8/20. 

we Li ser kuştin û xeniqandin yan jî li gorî Dewadarî serjêkirina Melik Salih Îsmaîl mîna ya pezekê, bnr. Ebû Şame, 
Zeyl, r. 286; Ibn Emîd, xay, r. 163; Ibn Wasil, b. n., 6/165-66; Dewadarî, Kessz s#d-Durey, 8/18; Ebu l-Fîda, 
Muxteser, 2/292; Ibn Kesîr, b. n., 13/91; Ibn Texreberdî, b. n., 7/8-9. 


430 


Vêca dema Melik Eşref çû nobeta Esîcman"*“ û Xwarizmşah şikand, 
hingê wî ew kir cihgirê Siltan yê Dimeşqê û ew weha ma heya wefata Melik 
Eşref ku hingê Dimeşqê dayê, lê Melik Kamil ew xist hesarê û Şam jê sitand. 
Piştre gava ku mêrxasî himetbilindî û tevdîrgêrîyeke baş nîşan da hingê ji ber 
van xuyên qenc cihê wî li cem Melik Kamil bilind bû û ji dêla Dimeşqê ve 
rabû Baُ albekê û deverên pê ve, Çiyayê Yebûs, Beqa a Ezîzî, Rehbeya 
Zebdanî"? û Wadî (Newala) Teymê'% danê. Ew li 82 albekê li kêf û xweşi- 
yên xwe kol bû û wisa ma ta ku Melik Salih Necmedîn Eyûb dest danî ser 
Dimeşqê û êrîşî ser wê [Ba albekê] kir û ew jê sitand ku Melik Salih hingê li 
Nablusê bû. 


Dema Melik Salih welatê Misrê sitand jê tirsiya, çû xwe avête Frengan, bi 


wan re li hev kir û Sefed, Teberîye, Şeqîf û gelek deverên din da wan ku bi vê 


hevkariya bi Frengan re kete kirêtîyeke mezin û bû beniştê devê xelkê.” 


Ji bilî vê jî gava wî wezîrê xwe Emînudewle'** kir berpirsiyarê hemî karû- 
barên xwe û wî jî qazîyê Dimeşqê Refî ê Gêlî/Geylî kir walî ku gelek karên 
dijî şerîetê dikir û serekê asayişa wî jî pê nedihisiya; xelk bêhtir jê kerixî û 
navê wî bi kirêtî derket. Jixwe haya wî ji gelek zordarîyên ku diqewimîn 
çênedibû çawa ku berê jî me ev hemî dîyar kirin û zeman jî lê qulipî ta ku hat 
kuştin. Li Dimeşqê katibekî/debîrekî wî hebû ku ev risteyên jêrî jê re şandi- 
bûn: 


Ey xwedîyê ku min ji şîretên wî par negirt 
Û ditirsim jê ku xwîna min tê de bê rêtin 


ıo Ev êrîşa wî ya ser Esîcmanê di sala 627/1229”an de bû. Nesawî, b. n., r. 330. Ev Esîcman di bûyerên sala 627'an 
de “Basîcman” derbas dibe ku li gorî Ibn Wasil cihekî navbera Melazgir û Xelatê ye. Bnr. li jor r.313, têbinî 827. 
كته‎ Devereke herêma Zebdana navdar e ku dikeye navbera Dimeşq û Ba albekê û çemê Dimeşqê jî jê derdikeve. 
Yaqût, b. n., 3/130 
ı Wadî Teym newaleke Libnanê ye û dikeve herêma Cebel Şeyxê. Îsfehanî, Fer el-Qisî, 614, not 2 
ıo" Ew di sala 638/1240: de bû ku Melik Salih Îsmaîlê mezinê Şamê dijî birazîyê xwe Melik Salih Eyûb û Melik 
Nasir Dawid bi Erengan re yekîtî çêkiribû û gelek dever pêşkêşî wan kiribûn. Ji bo wan hevpeyman, pêşkêşî û enca- 
ma wan bnr. Sibt Ibn Cewzî, AZ: 'ar, 8/732; Ebû Şame, Zey/, r. 261; Ibn Şedad, e/-E /aq el-Xetîre, beşa tarîxa 
Lubnan, Urdin û Filistînê, r. 153; Ibn Emîd, Exbar, r. 155; Ibn Wasil, b. n., 5/297, 301-302; Ibn Texreberdî, 
6/307: Ibn Kesîr, b. .ص‎ 13/-136; Henbelî, $a, r. 325. 
1028 Ew Sahib Ebû Hesen Samirîyê Misilmênî bû ku di sala 648/1250'î غ4‎ bi ustaddarê Melik Salih Îsmaîl Nasiridîn 
ibn Yaxmûr ve berî kuştina Melik Salih Îsmaîl li Misrê hatibûn daleqandin. Sibt ibn Cewzî, b. n., 8/784-785; Ibn 
* Wasil,; b. n., 6/164-65; Ibn Emîd, Zx24az, r. 163; Ebu l-Fîda, JMww/eser, 2/292; Ibn Kesîr, b. مه‎ 13/136 ; Ibn 
Texreberdî, b. n., 7/9. 

Tu guh bide şîretên wî yê destpêkqenc 


Ku ji inkara wê ditirse jê neqere ne dest jê berde 


Bi Xwedê ez hikmê wî xwedîyê ku tora 
Zilmê danîye ser gelê xwe, dirêj nakim 


Hesûdê pê jî dibîne ku kêfxweş û şad e 


Lê şaşmayîyê newalan jî rewşa wî ya kenê dibîne 


Wezîrê wî Îbn Xezal û Refî e pê ve 
Serekqazî û walîyê cenga wî ibn Beka 


Û Su leb û Fideyl kê ne herdu 


Mişawirên dema tengî û tangasîyê 


Komeke ku bi wan ewleyî belav bûye 
Şerîet miriye û Îslamîyet jî çûye helakê 


Ew eşkere û bi nihênî ji Xwedê natirsin 
Lê ew ji stêrk û çerxa felekê ditirsin 


Niha ew hukim dikin û bawerî dixwazin 
Wan di nêçîra xwe de te xistiye dafikê 


Ger xweşî û rizqekî fireh be ji wan re ye 
Lê ger xirabî yan karekî kirêt bi ji te re ye 


Min şîret kirine, rabe were ber nesîhetên yê 
Ku di gotina wî de herfeke vir û derew tuneye 


Tu rewşê telafî bike û qambûra wan veşêre 


Tu dê ruşdê bavêjî ger li kêf û şahîyê bikudînî 


Ji nêzîk ve tu dê berên karên wan bibînî 
Ji te û wan tev re hetk e gava neveşêrin 

Sala Şeşsed û Çel û Nehan (649/1251) 


Sy“? 


Tê (di vê sala 649/1251'ê) de Melik Mu'iz bi Mîr Farisidîn Aqtay re leş- 
ker û komek Behrîye kişand ser Nablusê, ew lê daketin û Xaseyê Tirk jî zivirî 
Kerekê ku Mîr Nasiridîn Qeymerî jî bi leşkerê Dimeşqê ve kişiyabû 


ا 


Bi daketina Farisidîn Aqtay ji Mîr Nasiridîn re tirseke mezin çûbûbû ku 
ditirsiya ew bi hevkariya koleyên Tirk ku di nav leşkerê wî de bûn pêk 
hatibe." Ew rabû ji bo hawarê û leşker name û qasid şandin Hema, Heleb, 
Heran, Mêrdîn û Mûsilê, wî mal belav kir û peya girtin ber xizmeta xwe. Wî 
şeşyeka milkê gel da hev û ji xişrê jinan xerac sitand û leşker jî ji her hêlê ve 
jê re hat, wî Melik Emced Ebasê kurê Melik Adil kir serleşkerê xwe û dehlîza 


xwe û bi leşker ve li Fewarê daket. 


Mîr Farisidîn Aqrtay siwar bû, êrîş birin ser Golanê û derbasî Newayê bû 
ku dinya Melik Nasir li Demeşqê, ya Melik Emced li Fewarê û ya Mîr 
Nasiridînê Qeymerî jî li Eclûnê qelibî û ew tirsiyan ku her yek ji wan texmîn 
dikir dê here wî. Şêxê hêla Merayê Mîr Emadedîn Hacî ibn Berîd jê [aqtay] 
re nivîsî û serwer û pêşengên welatan qesta wî kirin, wî jî xelat belav kirin û 
mal da; wî belgename ji yên ku hatibûn cem re nivîsî û vegeriya Nablusê. 
Melik Nasir bêgav bû ku bi Muxîsê xwedîyê Kerekê re li hev bê û Belqayê, 
bajarê Seltê bê kele û Xelîlê dayê. 


525 Ev bûyer di sala 648/1250'î de bû ku Melik Mu'iz Serdar Farisudîn Aqtayê Cemdar bi sê hezar leşker ve şand 
ser Xezeyê ku dest danî ser wê û derûdorên wê û zivirî Qahîreyê. Bnr. Ibn Wasil, b.n., 6/167; Ebu l-Fîda, Mr ~eser, 
2/292; Ibn Kesîr, b.:n., 13/136; Ibn Texreberdî, م.ق بط‎ 

ıo Ev destnîşaneke girînge ku memlûk hemî ne Tirk bûne û ew ne yê ewleyîyê bûne jî, çunkî ew zû dihatin guher- 
tin û destê xwe dixistin nav siyasetê heta nav guhertina siltanan, kuştin û girtina wan û anîna wan ya ser hikim, 
mîna avêtina wan ya Melik Adilê II'em ji desthilatê di sala 637/1239'an de û danîna Melik Salih Eyûb ser siltanîya 
Misrê û yên din. Ji bo zêdetir bnr. Sibt ibn Cewzî, b..n., 8/728; Ibn Wasil, 5/263; Dewadarî, Kezzz, 7/338; Zehebî, 
Îber, b. .ص‎ 3/229; Hesneyanî, b. n., 93-105. 

Hawara wî jî bi pêşengîya Tewaşî Şehabedîn Reşîd gihayê û şand cem leş- 
kerê Fewarê ku Mîr Hacî ibn Berîd desteser bikin, wan ew girt û avêt keleya 
Dimeşqê û tê de ma heya ku mir. 


Leşkerê Melik Nasir gihîştin hevûdû û çûne Nablusê ku gelekî pir bûn, 
Mîr Farisidîn Aqtay zivirî Sayihê û Melik Muz'iz jî bi leşkerê Misrê ve derket 
û çû li qeraxê Sayihê daket. Leşkerê Melik Nasir jî giha Til “ecûlê ku Melik 
Muz'iz qilqilî û bawer kir ku ew dê têkevin Remleyê, lê ew li Til ecûlê man 


û li wê derê xanî, hemam û xan ava kirin.'*' 


Tê (di vê sala 649/1251'ê) Mîr Şehabedîn Silêman ibn Ferec wefat kir.'”? 


Tê (di vê sala 649/1251'ê) de şerîetnas Behaedîn Elî ibn Cimeyzî"* ku 
şêxekî mezin î xuynerm û qenc bû, li cem şah û mîrekan bi rûmet bû û şare- 
zayê mezhebê Şafı “î bû, wefat kir. Melik Kamil ew bi Şecaedîn ibn Ebî Zikra 
re bi qasidî şandibû Bexdayê û cem Melik Eşref ku bûna wî jî sala pêncsed û 
pêncî û nehan (559/1163) bû. 


Tê (di vê sala 649/1251'ê) de Şahbanûya Şecer ud-Dur bi Melik Mu'iz 


re zewicî û mal da wî. 


' Li ser vê bûyerê, bnr. Sibt ibn Cewzî, b. n., 8/785; Ibn Wasil, b. n., 6/167-168; Ebu l-Fîda, Muxteser, 2./291- 
292; Ibn Kesîr, .حا‎ n., 13/135-36; Ibn Texreberdî, b. n., 7/6; Ibn Emîd, Ex2ay, r. 164; Dewadarî, K'ez, 8/20. 
ıe? Ji bo nasandina wî bnr. Sibt Ibn Cewzî, Mizar ez-Zeman, 8/786. 

ı% Ew Behaedîn ibn Hibetullah ibn Selamê Cimeyzî bû, li gorî Ibn Kesîr û Ebû Şame Himeyrî ye, ji bo agahiyên 
bêhtir bnr. Sibt ibn Cewzî, b. n., 8/787; Ebû Şame, Zey/, r. 287; Ibn Wasil, b. n., 6/169; Ibn Kesîr, b. n., 13/137; 
Ibn Texreberdî, b. n., 7/21. 

Sala Şeşsed û Pêncî (650/1252) 


Tê (di vê sala 650/1252'yan) de Tatar"* gihîştin Cezîreyê/Giravê, 
Diyarê Bekir talan kirin û pê ve çûn heya gihan Serê Kanîyê, Heran û 
Sirûcê/Pirsûsê û [li wan deran] rastî karwanekî mezin hatin ku şeşsed hêştir 
û malekî pir bi wan re bû. Wan ew girt û ji karwan û ji xelkê wan herêman ji 
deh hezarî bêhtir kes kuştin û zivirîn Xelatê." 


Tê (di vê sala 650/1252'yan) de Sahib Cemaledîn Yehya ibn Metrûh di 
meha Şabanê de wefat kir, ew şairekî qenc î hêja, xêrhiz, dîndar û ji pêkanîna 
pêwîstîyên merivan hez dikir û kubar bû. Melik Salih Necmedîn Eyûb ew 
şandibû ku di nav Xwarizmîyan de bimîne, îcar kurekî Berdî/Burdî Xan'”“ 


.yê pir spehî hebû ku li ser wî gotiye: 


Ger wî bi heyvê bişibînim bêwijdanî dikim 
Yan jî bi xezalê ez wî zorlêbûyî dibînim 


Ev kurê spehîtîyê ji we re hişk e 
Mihrîbanî bikin û aştî jê re bixwazin 


Dîsa jê, gava ku kinc diyarî dabûnê: 


Ey mezinê min koleyê te ji pêşkêşîya 
Hatinî û biratîya te re pêbawer e 


ıo piştî ku Mengûxan dijraberên xwe xistin bin hukmê xwe, di sala 650/1252'yan de di împaratorîya xwe de karû- 
barên îdarî li hev rast kir, leşker bi rêkûpêk kir, birayê xwe Hulagû danî ser beşa rojava û Mîr Arxûn Axa jî kir ber- 
pirsîyarê civandina mal ji welatê Şamê û cihên din. Bnr. Ibn el-Îberî, Tarîx Mwxtesey ed-Diwel, ı. 459. 

Serdarîya vê êrîşê Baycûniwîn dikir ku ew jî li ser fermana Batûxan ya berî mirina wî ya sala 652/1254'an bû. Ji‏ تنك 
bo zêdetir bnr. Sibt Ibn Cewzî, b. n., 8/787; Hesneyanî, b. n., r. 419-420.‏ 

Birdî Xan yek ji pêşengên Xwarizmîyan yê naskirî bû heta girîngtirînê wan bû. Ibn Wasil, b. n., 5/336; Meqrîzî,‏ “د 
Silûk, 1/2/316.‏ 

Ji ber vê jî ez diyarîya layiq 
Di zivistanê de dişînim 


Bi rastî tu dostê xalis î ku himet 
Û rapêçana te şerefê civandîye 


Wî xanîyek li Misrê ava kir û li ser ev nevîsî: 


Xanîyê avedanîya wê bi qencî yê ku 
Tu carî xanî ji para wî vala nemaye 


Melik Salih xwedîyê bilindîyê Eyûbê 


Ku Xwedê rûmeta wî zêde bike 


Ew fena bû ku wî qencîya Xwedê ya 
Cem me û ya cem xwe tevde bir 


Serkeftin û qewîkirin ji partîya wî 
Camêrî û tevdêrî jî ji xebata wî 


Tu ji hesûdê min re bibêje: ma qey 
Xwedî bi koleyê xwe re weha dike? 


Dîsa jê, dema ku Melik Salih Îsmaîl ew ji Dimeşqê derxist: 


Dibêjin, ji Dimeşqê bi rê keve û lê nemîne 
Eva han fermaneke ku tu tirsa min jê nîne 


Min got, li ser sera û li ser çavê min 
Ne we cîhan afirandiye û ne jî merivîn 


Dîsa jê, gava ku dilketiya wî jê re nêrgiz û gul şandibûn: 


Ji min re nêrgiz û gul hatine şandin 
Ez bi ber rastîya mebesta wê de ketim 

Dema ji bo seredanê lêborîn xwest 
Mîna çav û dêmên xwe bi bal min ve 


Dîsa jê: 


Çêtirîn mafê ku min girt nêrîneke ajo bû 


Çav derbas dibe gava cil wernegirtibe 


Şûrek stuyan dibire na belkî 
Çavan kor dike gava nekêşayî be 


Ya sêyemîn bigerîne dilekî bi tebat` 
Xwe ji eybê biparêze û ji starê metirse 


Wî ferman kiribû ku [risteyên jêr] li ser gora wî binivîsin: 


Min çala gora xwe hew bi gerew girt 
Û ji cîhanê jî ji kefen pê ve tiştek negirt 


Ey yê ku rehmeta wî evdên wî dihewîne 
Nav xwe, ez jî ji bendeyên te yên xerab im 


Di destpêka rewşa xwe de ew weke debîr di ber xizmeta Benî Lîtîyan de 
bû, bû katibê/debîrê Siltan Melik Salih û li cem bi pêş ket ta ku payeya wî 
bilind bû. Wî şêst siwar û def û trampet danê û eba û kincên esker li ber kir 
û ew bi Tewaşî Şehabedîn Reşîd re kir hevbeşê desthilatdariya Dimeşqê, lê 
dû re berê xwe jê guhart û nanê wî birrî. 

Dema gihîşt Melik Mi ezemê kurê Salih hingê ji binî rûyê xwe jê guhest 
û ew jî li mala xwe rûnişt û di dawiya temenê xwe de kor bû ku di vê salê 


(650/1252) de wefat kir. 


Tê (di vê sala 650/1252'yan) de qasidê dîwana Ezîz Şêx Necmedînê 
Badêrayî çû Sayihê cem Melik Mu'iz, pê re rûnişt û li ser aştîya navbera wî 

û Melik Nasir li hev kirin. Ew bi qasidê Melik Mu“iz, Îzedîn Seyfî û 
Elemedîn Xeznedar ve zivirî Şamê'*” û derbasî T'il'Ecûlê bû ku Melik 
Emced bi leşker ve ew pêşwazî kirin û gava ew gihan konan ew daketin û 
dehlîz danîn ku ji ber wê jî ji xulaman re tengasîyeke mezin çêbû. Ew çû cem 
Melik Nasir ku daketibû “Etmelxûrê û biryar dan ku Xeza, Darûm û qeraxa 
girêdayê bi Canînê ve ji bilî Nablusê ji Melik Mu'iz re “عط‎ Li ser vê li hev 
kirin û Şêx Necmedîn bi Mîr Şerefedîn ibn Eb ul-Qasim û Nîzamedîn ibn 
Mewla ve wek qasidê Melik Nasir zivirî û berê xwe dan Misrê. 


"*” Memlûkan peyman bi Xaçparêzan re çêkiribû û bûbûn yek ku li hemberî dijîtîya Dimeşqê û rakirina desthilata 
Eyûbîyan ji Şamê, Qudsê bidin Xaçparêzan. Lê dema Melik Nasir ev peyman bihîst rabû bi lez berî wan çû giha wê 
derê da nehêle hêzên wan bigihîjin hev û planê xwe pêk bînin. Ibn Kesîr, b. n., 13/139; Ebadî, b. n., r. 127; 
Rensiman, b. n., 3/477. 

08 Ji bo agahên bêhtir bnr. Sibt ibn Cewzî, b. n., 8/789; Ibn Emîd, xar, r. 164; Ibn Wasil, b. n., 6/174-75; Eb 
ul-Fîda, Mxteser, 2/293; Ibn Kesîr, ,حا‎ n., 13/196; Ibn Texreberî, b. n., 7/23; Dewadarî, Kezzz, 822-23; Hesneyanî, 
b, n„ r. 217-224 

Sala Şeşsed û Pêncî û Yekê (651/1253) 


> X` di ¬ s9) 


Tê (di vê sala 651/1253'yan) de Şêx Necmedînê Badêrayî bi qasidên 
Melik Nasir ve giha cem Mu'iz, Melik Mu'iz sond xwar û leşker zivirî 
Qahîreyê; gelek mal da Şerefedîn ibn Eb ul-Qasim û Nîzamedîn ibn Mewla. 


Wî mîr û serdarên Melik Nasir yên li cem wî girtî mîna Melik Mi ezemê 
kurê Selahedîn û birayê wî Nisret, Melik Eşrefê kurê xwedîyê Himsê, 
Şehabedîn ibn Hisamedînê Qeymerî û yên din berdan. Ew bi Necmedîn 
Baderayî re derketin çûn Şamê û wî zarûyên Melik Îsmaîl jî ji zindanê ber- 
dan.!?? 

_ Melik Nasir zivirî Dimeşqê û leşkerê Melik Nasir jî ji Til 'ecûlê vegeriya 
qeraxê û welatên Frengan talan û wêran kirin, hingê Frensîs jî li Yafayê dima 
û sûrek li dora wê ava kiribû û wî sûra Qeysarîye û Seydayê jî ava kiribû.” 


Leşkerê Melik Nasir giha Ekayê, Freng jî derketin çûn Tilfizûlê û 
Misilmanan jî avêt ser Kirdaneya [navbera Eka û Seydayê], ew sitand, 
Tewahînê jî şewitand û çûn Seydayê, êrîşî wê kirin û bi zora şûr ew vegirtin. 
Hin kesên lê hatin kuştin, hin dîl hatin girtin û komek ji wan jî reviyan kele- 
ya deryayê ku hinek ji wan xeniqîn û leşker jî zivirî Dimeşqê. 


Melik Nasir derket çû pêşwaziya herdu apên xwe, wî xelat dan mîrekan, 
nefeqe belav kir û destûr da nijdeyê û leşkerê Heranê ku ew bi xwe li 


Dimeşqê ma. 


'% Berdana girtîyan li Misrê li ser mercên lihevhatinê bû. Bnr. Sibt ibn Cewzî, 8/789; Ibn Emîd, Ex^4?, r. 164 ; 
Ibn Wasil, 6/175; Dewadir, K@zaz, 8/23: Ibn Kesîr, b. n., 13/139. 

Bêguman Luisê IX'em gava piştî têkçûna Dimyatê û dîlgirtin û berdane xwe bi soz û bextê xapînok ji destê‏ م 
Misrîyan filitî ew venegeriya welatê xwe yê Fransa lê yekser berê xwe da hêla Şamê û li Ekaya ku ji wan re pir giring‏ 
bû daket, bi hêvîya ku ji nakokîyên navbera melikên Eyûbîyan û yên navbera wan û Memlûkîyan û herweha ji yên‏ 
navbera Kolemenan bi xwe fêde wergire û ewêzîya têkçûna xwe ya Dimyatê bi paş ve bistîne û li welatê xwe yên‏ 
Ewrûpa ji xwe re av û rûyekê derxe. Ji bo vê bnr. Ibn Cibeyr, Rz//er, 303; Ebadî, b. n., r. 156-157.‏ 

Tê (di vê sala 651/1253'yan) de Mîr Hisamedînê kurê Ebû Elî bi destûra 
Melik Mu'iz ji Qahîreyê çû Dimeşqê, ku ji kubra/nefsmeziniya xwe daketi- 
bû, Melik Nasir ew pêşwazî kir, xelat kir û li Dimeşqê betal ma.“ 


Bi rastî çawa Hesneyanî jî diyar dike, sedem û berpirsyarê bingehîn yê serkeftina tevgera Memlûkîyan û têkçûna‏ اكد 
desthilata Eyûbîyan li Misrê ev Mîr Hisamedîn ibn Ebû Elîyê Hezbanîyê Kurd bû ku mîrê mezintirîn û cihgirê‏ 
Siltan yê wê derê bû. Lewra hemî derfetên leşkerî, malî digel pêbawerî û giramî li cem wî bû, lê digel vê jî li hemberî‏ 
kirinên Memlûkîyan bi Melik Mi ezem Toranşah re bê lebt û tevdîr û bêdeng ma û bi tenê li wan temaşe dikir. Ji‏ 
bilî vê jî gava Memlûkan Toranşah kuşt jê xwestin yan jî pêşnîyar kirin ku ew dest deyne ser desthilatê lê wî nekir‏ 
û desthilatî ji wan re berda ta ku dawîyê pêwîstîya wan pê nema û tu rû jî nedanê, bêgav ma û zivirî Şamê cem‏ 
Eyûbîyan lê piştî xerabûn û teslîmkirina Misrê. Bnr. Dewadarî, Kezaz, 8/25-26; Hesneyanî, b. n., r. 223-224.‏ 

Sala Şeşsed û Pêncî û Diduyan (652/1254) 


Sy)? 


Tê (di vê sala 652/1254'an) de ji Mekê agahiyên pir hatin ku li ser hinek 
çiyayên "Edenê çirîskên ku bi şev firiyane û gihane heya deryayê, hatine 


dirin... 


Tê (di vê sala 652/1254'an) de Farisidîn Aqtay çû heya Se'îdê" û li 
Derweta/ Zerweta Siryana/Siryama Şerîf ibn Su leb daket ku gundîyên ber- 
rîya wê derê ji ber şikiyan, wî jî da pey wan, gelek kes ji wan kuştin û bi dîlan 
ve zivirî Qahîreyê ku Şerîf ibn Su leb jî di nav wan de bû û ew li ber keleya 


Çiyê hat daleqandin. 


Tê (di vê sala 652/1254'an) de Melik Nasir qîza Elaedîn Keyqubadê xwe- 
dîyê Rûmê ji xwe re xwest û pê re zewicî ku balyozê wî jî Şerîf Murtezayê 
neqîbê/serekê Elewîyên Helebê bû. Wî ew şand ku here wê ji Rûmê bîne û 
[dema ku hat] pêşî leşkerê Helebê ew bi rêûresmeke pir pêşwazî kir û dû re 
gihan Dimeşqê. [Li wê derê jî] leşker kincên telpan li xwe kirin û lîstin, kum- 
beta konî danî û şahîyeke zêde li dar xist. Wî serdar, hêza dorparêz, giregirên 
Dimeşqê û defterdar xelat kirin û sifreyeke ku weke wê nehatiye dîtin, rast 


kir û pê (bi bûkê) re ket keleya Dimeşqê. 


Tê (di vê sala 652/1254'an) de qedrê Mîr Farisidîn Aqtay zêde bû, camê- 
rî, xelat û dana wî bêhtir bû ku vê yekê jî hestên baş yên hemberî Melik 
Mu'iz kêmtir kir. Wî [Aqtay] dest pê kiribû ji gencîneyê mal dixwest û 
dişand Îskenderîyeyê û komeke mezin ji serdaran û xwiyaniyên hêza dorpa- 
rêz hevaltiya wî dikirin û wî jî xelat û camêrîya xwe li hemiyan belav dikir. Ji 
ber vê jî gava siwar dibû pirên serdaran diketin ber xizmeta wî û gava ji Melik 


!%4 Ji bo bûyera agirê volkanê bnr. Sibt ibn Cewzî, b.n., 8/790-791; Dewadarî, معدل‎ 8/23; Ibn Kesîr, b. n., 13/139; 


Ibn Texreberdî, b. n., 7/28. 
قمر‎ Se'îd welatekî fireh î sê beş e û destpêka wê ya hêla başûr bajarê Uswanê ye. Yaqût, b. n., 3/463 

3/1 12 vediqetiya kesên ber xizmeta wî ji yên Melik Mu'iz bêhtir bûn. Melik 
MuzZ'iz pê dihisiya, lê ji îdarekirinê pê ve tu tişt jê nedihat.“ 


Farisidîn Aqtay meriv şand cem Melik Muzaferê xwedîyê Hemayê ku jê 
re qîza wî bixwaze, rewş li hev hat û wî leşker bi ustadarê xwe re şand 
Hemayê da wê bi xemleke pir, bi cihêzekî giran û ihtîşameke pir amade 
bikin. Melik Nasir derket pêrgî wan ku bi wan re mehafeyek li ser hêstiran 
hebû û perdeyeke etlesî ya avzêrkirî û gewherîn jî li ser bû û hêstirên bin 
mehafeyê jî nalzêrîn, xilxalzêrîn û xilxalgewherîn bûn. Ew li Dimeşqê dake- 
tin ku Melik Nasir qencî bi wan re kir û ew rabûn berê xwe dan Hemayê. Ew 
bi bûkên ve zivirîn û diya wê qîza Melik Kamil jî pê re bû ku di Dimeşqê re 
derbas bûn û berê xwe dan Qahîreyê.“ Ev zewac li zora Melik Nasir çû ku 
her texmînên. xerab hatin bîra wî û li xwedîyê Hemayê jî kete gumanê. 


Dema nûçeya derketina wan ji Dimeşqê û hatina wan ber pê ve gihîşt 
Farisidîn Aqtay, wî dest bi belavkirina xelatê li serdarên din û ji erbabên/tev- 
gerdêrên dewletê û mezinên helqeyê kir û alavên dawetê û siwarên xêlîyê 
amade kirin. Serdar û leşker jî giringî dan karê xemilandinê, rêzkirina aletên 
çêkirina konê qubikî û lîstika riman û Mîr Farisidîn jî meriv şand cem Melik 
Muz'iz ku jê re li keleyê xanîyekî vala bike. 


Melik [Mu'iz] fêm kir ku mebesta zilam desthilat e û rabû bi koleyên 
xwe Mîr Seyfedîn Qutiz û Behaedîn Behadir re li hev kir ku ew Farisidîn bix- 
waze cem xwe û dema li dehlîzê derbas bibe hingê Seyfedîn Qutiz bigihîjê û 
bi şûr lêxe wî bikuje. Wan gazî Farisidîn kir, ew bi du koleyên xwe ve hat ku 
ji xwe ji kesî tu hesab nedikirin û di çavên wî de tu kes, yan tiştek nînbû. 


Dema ew li dehlîzê derbas bû ku yeke teng bû, Seyfedîn Qutiz derbekê bi 
şûr lê da, milê wî ket, dû re bi şûr tade lê kir ta ku Aqtay jê re got bes e tu 
gihayî [armancê]. Melik Mu'iz bi kole û mêrxasên xwe ve derket û bi hev re 
li ber derîyê kelê rûniştin, behrîyên din jî siwar bûn û bi kincên xwe ve çûn 





ıo4 Li ser rewşa wî û pêşketina deshilata wî û dû re kuştina wî, bnr. Sibt ibn Cewzî, b. n., 8/792; Ibn Wasil, بط‎ n., 
6/176-178; Dewadarî, Kezaz, 8/24-26; Ebu l-Fîda, Mi«xteser, 2/297-298; Ibn Kesîr, b. n., 13/140; Ibn Texreberdî, 
ben. 7/10: 

' Bi tenê nivîskarê me li ser van agah û hûrgilîyên berfireh û qedirgirtina Melik Nasir ji wan re radiweste digel 
ku xelk hemî dijî vê zewacê bû. Ji xwe xelk ji qîza Melik Kamil şaş ma ku çawa digel bêhinkûfîyê jî ev zewac peji- 
randiye. Ji bo şaşmayîna xelkê li vê zewacê û dijderketina wan û rewşa Farisidîn Aqtay û qurekirina bi zewaca keça 
Melik Kamil re digel îmaya doza beşdarîya wî di desthilata Misrê de û kuştina wî, ji hêla Ezedîn Aybeg ve. Bnr. 
Dewadarî, Kezız, 8/25-26. 

bazara hespan ya bin keleyê bi hêviya ku dê tiştekî bikin. Serdar û hêza dor- 
parêz hatin ber xizmeta Melik Mu'iz, hêzên behrîye jî berê xwe dan Şamê û 
leşker jî da pey wan û wan xanîyên xwe jî bi mal, herem, berhem/mehsûl û 
giranîyên tê de tev bi halê xwe ve hişt ku Melik Mu'iz jî ew ji serdaran re ber- 
dan. Hingê ew bi sancaqan ve siwar bû û siltanîya xwe eşkere kir û li ser dest- 


hilatê bi cih bû. 


Dema xeber giha Melik Nasir wî şêwirmendê xwe civand û axivîn, gihan 
wê biryarê ku Siltanîya Misrê dê ji Melik Eşrefê kurê Melik Mesûd re bûya û 
Muz 'iz jî dê atabegê wî bûya ku sond [û peymana nav wan jî] hew ji bo xatirê 
Melik Eşref bû. Lê niha dixwiyê ku tu bawerî di nav wan de nemaye û ji ber 
vê jî wan biryar da ku ew [Melik Nasir] meriv bişîne Xezeyê, dilê Behrîyan 
xweş bike û wan bixwaze cem xwe, qencî bi wan re bike û welatê Misrê bi 
wan bistîne. 


Wî weha kir û şand ji Heran û Helebê jî leşker xwest û di wê rewşê de 
qasidê Melik Mu 'iz giha cem, ew bi bûyerê hisand û ji bo nêzîkbûna behrî- 
yan ew hişyar kir û weha digot: “Evên han gencîneyên Misrê û welatên wê 
girtine, lê dîsa jî dilbicih û têr nebûne û bi kêrî tu tiştî nayên.” Wî gotinên 
Wî nepejirand û komên leşker civand, behrîyan girt ber xizmeta xwe û qesta 
welatê Misrê kir. 


Qasidên behrîyan"“ gihane cem, jê re sond xwarin û dû re ketin ber xiz- 
meta wî ku pêşengên wan Seyfedîn Reşîdî û Mîr Riknedîn Bindeqdarî bûn, 
ew ciwanên baş î hêjayî yên xweragir û komek memlûk û hejmareke siwaran 
bûn. 

Melik Nasir çû pêşîya wan, ew daxistin, qencî bi wan re kir“ û gelek mal 
û xelat dan wan û dehlîza xwe derxist cem piran ku ji her derî ve gelek hawar 
û leşkerê wî hatin cem. Ew nêzî meh û nîvekê li ser piran ma ku behrîyan ew 
ji bo çûna lezgîn han dida û digotin: “Ger tu ji bo çûna ser welêt lez nekî ku 


ıo Aybeg lê xebitî da ew yekîtîya ku belkî li welatê Şamê di navbera neyarê wî Melik Nasir û memlûkên ku jê 
reviyabûn de çêbibe, bifeşkilîne û wan koleyan li ber çavê Melik Nasir bêbext û nepêbawer bide xwiyakirin. Bnr. 
Ibn Texreberdî, b. n., 7/30-31. 

047 Vê kuştina Farisidîn Aqtay Memlûk kirin du beş ku hinek bûne Mi ezî û hinek jî bûne behrîyên reviyayî û ew 
jî bûne çend ber û li welatên mîna Şam, Kerek, Seîd û yên din belav bûn û xerabî kirin ku yên Kerekê gihan cem 
Melik Mûxîs (648-661/1250.1262) û wî ew xweş pêşwazî kirin û qencî bi wan kir. Bnr. Dewadarî. Xezzz, 8/26-27. 
Ibn Şedad, e/- E elaq el-Xetîre, Beşa Lubnan, Urdin: û Filistînê, r. 126. 

Wî gelek mîrgeh dan mezinên wan. Bnr. Dewadarî, K'ezzz, 8/29; Ibn Texrebedî, b. n., 7/30-31.‏ تنه 

niha qels û kêmpeya ye, dê piyê Melik Mu'iz erd bigirin û dê dest deyne ser 
yên ku ji wan ditirse. Herweha ew dê ji nav wan hinekan hilbijêre, bigire ber 
xizmeta xwe û hêza xwe bi wan xurt bike [ku hingê dê rewş biguhere].” Wî 
guh neda wan, lê roj bi roj sozê çûnê dida ta ku rewş bû mîna gotina wan.” 


Melik Muz'iz li ser desthilatdariya xwe bi cih bû, di welatê xwe de kesên 
ku ji wan ditirsiya girt, berê xwe da tevgerdêrên dewleta xwe yê pêbawer û 


qencî bi hêzên Nasirî û Ezîzîyên ku di xizmeta wî de bûn, kir." 


Dû re Melik Nasir, Melik Mi ezem Fexredîn Toranşahê kurê Selahedîn 
kir serekleşkerê xwe û bi leşker ve çû li ser ava pirşor daket. Berbiçav Melik 
Mi ezem fermandarê leşker bû, lê di rastîyê de karûbar hemî bi ustadar Mîr 
Seyfedîn Bektût ve girêdayî bû û hew nav li ser Melik Mi دمعي‎ bû. Baran bi 
ser wan ve wisa hat ku lehîya wê gihîşt heya ava şor û heya sê rojan tu kesî 
nikaribû lêmiştê bibirrin û lê derbas bibin ta ku piştî xebat û kêşana zehme- 
tîyeke zêde ji ber herîyê, ew derbas bûn û gihîştin qesra Mu'înedîn ya Xûrê. 
Meha Adarê hemî baranê bi şev û bi roj li ser hev lê kir ta ku leşker ji ber zah- 
fîya herîyê bar kir ser gir û deverên bilind. 


Giya ewqas pir bû ku hespên wan lê diçêriyan û qelew dibûn û şopên avên 
çeman ewqas dirêj dibûn ku ji Firatê mezintir dibûn. Di nav çêreya qesrê de 
giyayek hebû ku dema hespan dixwar pirç û dûvê xwe diavêtin ku merivan 
bi vê yekê derew li hev dikirin û digotin: “Hesp lê çêriyan ta ku dûv û pirça 
hespên xelkê hemî ketin û simên gelek hespan reng vedan.” 


Di demeke Nîsanê de avên çeman danîn ku leşker jî zivirî û berê xwe da 
çemê ُ'Ewcayê,'*!' ew lê daketin û heya havîn û payiz qediya jî lê man û di 
destpêka zivistanê de jî çûn li Xezeyê daketin. 


Heçî Melik Mu'iz, gava nûçe gihanê ku Melik Nasir bi israr diçe Misrê 
rabû mal rêt, leşkerê ber xizmeta xwe zêde kir, dilê xelkê xweş kir û ji 
Qahîreyê derket çû li Barîdeya navbera Sayih û Ebaseyê daket, bazara çolane 
di navbera hêza Melik Nasir û Melik Mu'iz de hêsa û şên bû. 


!% Ji xwe Melik Nasir hewceyî serdarîyeke erbab î serkeftî bû, çunkî ew naskiriyê bi kesayetîyeke qels î dudilî bû 
ku nikaribû biryarên qutûbirr bide. Bnr. Yûnînî, Zey/a Mîratê, 1/463: Ebu l-Fîda, Muxteser, 2/323: Henbelî, Şîfa, 
r. 420. 

55” Melik Mu 'iz fersenda xelasiya ji dijberê xwe dît û dest bi tevdîrên dijî wan kir, wî hinek kuştin, hinek girtin û 
dest danî ser jin û zaroyên wan. Ibn Wasil, b. n., 6/179. 

“Ewca çemekî navbera Ersûf û Remleyê ye li qeraxê Filistînê. Yaqût, b. n., 4/188‏ اتا 

Melik Nasir ji koleyên xwe û yên bavê xwe Melik Ezîz û Nasirîyên ku li 
Misrê di ber xizmeta Melik Mu'iz de bûn re name şand û xwest ku dilê wan 
bi ser xwe ve bide. Ew û yên ku nanê wan dixwarin du hezar siwar bûn, wan 
bi Melik Nasir re li hev kir ku Melik Mu'iz bigirin û tiştê ku Tirkan û xiz- 
metkaran anîbû serê Melik Adilê kurê Melik Kamil, bînin serê wî jî. Lê 
Melik Mu-'iz ku yekî şareza û di rewşên lezgîn de destsivik bû, bi rewşa wan 
hisiya û roja sêşemê siwar bû ku bi lîstika poloyê/kaşûyê bilîze û serdar û leş- 
ker jî di ber xizmeta wî de bûn. Ew çû cem koma Ezîzîyan ku Cemaledîn 
Êduxdî/Îyîdoxdu û Şemsedînê Berîlî texmîn kirin ku ew çûye cem wan da 
xwe nêzî wan bike û wan bibe têxe lîstika poloyê/çewganê. Ew bi lez derke- 
tin, wan hesp kişandin da jê re bibin pêş, lê wî ferman kir ku wan bigirin û 
ötaxên wan talan bikin. Bazirgan, leşker û şerxwaz hahakê rabûn, hesp û 
konên wan û tiştên tê de birin û di bin rêçê de ew birin Qahîreyê û nanê wan 


Dirrî nî. 2 


Xelkê digot ku ustadar Mîr Seyfedînê Begtûtîyê Ezîzî ew [Mu'iz] bi vê 
hevkariya wan û Melik Nasir hisandibû, çunkî ji Melik Mu'iz malekî pir 
gihabûyê ku ji xwe wî Melik Nasir ji vegirtina Misrê bi paş dixist. Wî nedix- 
west Melik Nasir bibe xwedîyê Misrê ji tirsa ku dê dewlet bibe ya Kurdî"? û 
ya Tirkan dê têkbiçe, çawa ku nedixwest Melik MuZ'iz jî li pêşberî Melik 
Nasir xurt bibe ji bo parastina mala serwerê xwe; lê bêhtir dîtina wî ew bû ku 
desthilat di navbera herduyan de bimîne. Jixwe di navbera wî û Cemaledîn 
Îyîdoxduyê Ezîzî û Şemsedîn Eqeşê Berelî de dijberiyeke pir û xeydeke kevn 
hebû ku ew jê dihesidîn û aciz dibûn ku di ser wan re dihat girtin. Vêca dema 
nûçeya girtina Ezîzîyan giha Melik Nasir hingê ji bo vegirtina Misrê ya niha 
jê re tu hêvî û pêdiviya amadeyîyê nema, jixwe tu kesê ku Melik Muz'iz jê 
bitirse jî nemabû û leşkerê wî jî ji xwe ji ber dirêjiya bêpergalîyê qels bûbû. 


"2 Li gor Ibn Wasil û Ibn Texreberdî koleyên Ezîzî bûn ku ji Melik Nasir re nivîsî bûn û xwestibûn dest deynin 
ser Melik Mu'îz ku Cemaledîn Iyîdoxduyê Ezîzî bi wan re nebûbû yek, lê ew jî ji girtin û tiştên ku bi serê yên din 
ve hat nefilitî ku sala din ew jî hat kuştin çendî ku ew beşdarî tevgerên dijî Melik Mu “iz nebûbû jî. Ibn Wasil, b. 
n., 6/181-182; Ibn Texreberdî, b. n., 7/30-31. 

ı3 Çendî ku dîroknasên hevdem ji ber gelek sedeman newêrin navê Dewleta Eyûbî bi navê Dewleta Kurdî bi nav 
bikin jî lê di gelek çavkanîyên hingê de eşkere bi navê Kurdî hatine navdan çawa ku navê vê kitêbê bi xwe jî Tarîxa 
Dewleta Kurdan e. Mîna ku “Usamîyê Mekî jî dibêje, bi ketina Melik Eşref Mûsayê Eyûbî, Dewleta Eyûbî ya Kurdî 
bi dawî hat. 

Sala Şeşsed û Pêncî û Sisiyan (653/1255) 


Sy _ÎlA? 


Tê (di vê sala 653/1255'an) de Mîr Seyfedînê Qeymerî nexweş ket ku ew 
birin Nablusê û lê wefat kir, mîrekên Qeymerî di konê Seyfedîn de serxwe- 
şiya wî kirin lê reş girênedan. Mîr Seyfedîn xwedîyê Keleya Qeymerê'”“ bû 
ku merivekî mêrxas, rastbîn î saxlem, xwedî nêrînên tuj, ezimdar, tevdîrdêrê 
rewşa xwe û di desthilatê de xwedî peyv bû. Wî ji xwedîyê Rûmê re xizmet 
kiribû ku pê dihat şêwirîn û ji Melik Eşref, Bedredîn Lu`lu`ê xwedîyê 
Mûsilê û ji Melik Salih Necmedîn Eyûb re xizmet kiribû ku timî berpirsiyar 
bû û di karûbarê dewletê de pê dihat şêwirên. Dema mir ew veguhestin 
Dimeşqê û di gora wî ya li Qasyûnê ya pêşberî maristana [bîmaristana/nex- 
weşxaneya] ku lê ava kirbû, hat veşartin. Wî ji bo avakirina vê maristanê 


gelek mal xerc kiribû û gelek weqif jî danîbûn ser. 


Tê (di vê sala 653/1255'an) de Tewaşî Şehabedîn Reşîdê"* Mezin yê 
Salihî jî wefat kir û li Nablusê hat veşartin, ew merivekî hişmend bû û ji 
qencî û dadmendiyê hez dikir. Ew ji hêla xizmetdarê xwe Melik Salih 
Necmedîn Eyûb ve cihgirê siltanîyê yê Dimeşq û der û dorên wê bû ku karên 
bilindtirîn sipartibû wî û li kî bixwesta ferman lê dikir û kî biviya jî dibirrî. 
Wî ji melikan re dinivîsî û wan jî jê re ku pêbawerê neqîban, zimanpak û xêr- 
hez bû, dilê wî bi ser esker ve bû û nanekî pir dida wan û li ser wan gelek 
hesab nedikir. Ji jina xwe re xemilandî bû û koleyên wî yên delal hebûn, mîr- 
geha wî ya dused siwaran bû, lê Melik Salih berê xwe jê guhert û Cemaledîn 
Yaxmûr li dewsa wî li Şamê kir cihgirê siltanîyê. Wî ew vexwend Mensûreyê 
û sed siwarî dayê, lê piştî mirina Melik Salih rewş jê re qulipî ta ku çû Kerekê 


û qesta xizmeta Tewaşî Bedredînê Sewabî kir, lê Tewaşî cira xwe jê re nexweş 


%4 Keleya Qeymerê dikeve çiyayê bakurê Mûsilê [nav deverên herêma başûrê Kurdistanê] ku xelkê wê Kurd in, 
Yaqût, b. n., 4/381 

35 Tewaşî Şehabedîn Reşîdê Mezin yê Salihî yek ji wan koleyê Melik Salih Necmedîn Eyûb bû ku li hemberî 
Ezedîn Aybegê Tirkmanî bi Melik Muxîsê xwedîyê Kerekê re peyman girêdabûn û jê re sond xwaribûn. Dewadarî, 
Kenz, 4 

kir û ew jî ji Kerekê derket çû Şamê cem Melik Nasir ku wî ew girt cem xwe 
û heftê siwar danê ta ku wefat kir. Rehma Xwedê lê be, ew merivekî bi hiş û 
zilamekî camêr bû. 

Sala Şeşsed û Pêncî û Çaran (654/1256) 


فيجصرااحجيه 


Tê (di vê sala 654/1256'an) de leşkerê Melik Nasir ji Xezeyê çû Til 'ecûlê 
û dîyar kirin ku dê têkevin Misrê, lewra ji Bexdayê xeber hatibû ku dîwana 
xelîfetîyê dê şêxê pêşewa Necmedîn ibn Badîrayî ji bo lihevanîna Melik 
Nasir û Melik Mu'iz"*“ amade bike, ji ber wê jî wan xwest hêza xwe nîşan 
bidin û têkevin Misrê ji bo nefeqeyê leşker. 


Dema Şêx Necmedîn giha Dimeşqê Melik Nasir ew pêşwazî kir û ew li 
Dar us-Seُ adetê daxist ku mana wî ya Dimeşqê dirêj ajot û di vê demê de wî 
qasidên xwe bi biryarên ku li ser fermana Xelîfe bi Melik Nasir re hatibûn 
girtin, ve şande Misrê. Peyambir zivirîn, leşkerê Şamê ji ber mana zêde li 
Xezeyê aciz bû û yê Misrê jî ji ber mayina li Barîdeyê. Her yek ji wan çavenê- 
rê hatina peyambir bû û xebergerên jî her roj digotin; “Ew ji Dimeşqê der- 
ket.” û dû re digotin; “Ew gihîşt Xûrê.” lê tu rastiya wan dernediket. Li ser 
vê yekê Şehabedîn Xazî gotiye: 


Ez agahên ser hatina peyambir dixwazim 
Bi zanîna ku dê şik û gumanên min rake 


Min dixwest ji saloxdêrekî bibihîsta 
Lê ne ji Misilmanekê, ji Misilmanekî 


Emadedînê Xelatîyê Salihî jî gotiye: 


Gotin ku qasid hat û gotin ku wî 
Rojekê ji Dimeşqê qesta dûrîyê nekir 


1056 


Xelîfetîya Ebasîyan digel ku li ber ketinê bû û hesasîyeta wê ya berpirsyarê jî kêm bû, lê ji ber talûkeya 
Moxolîyan dixwest ku hikmê xwe yê rûhanî û manewî li ser wan bi kar bîne, çendî ku li ser desthilata wan hikmê 
wêِ yê yekser tunebû jî. Zehebî, Îber, 3/272; Yûnînî, Zeyla Mîratê, 2/12. 

Cudayî pir bû û ez rastî Misilmanekî ku ji 
Qasidekî rast bûyerê salox bide, nehatim 


Şêx Necmedîn ranebû ta ku biryara lihevhatinê di navbera Melik Nasir û 
Melik Mu'iz de dernexist û li ser wê biryarê rabû peyambirên xwe şandin 
Misrê. Aştî li ser vê çêbû ku Şam ji “Erîş û qeraxê ve ji Melik Nasir re be û ji 
Şamê tu der negihîje Melik Mu'iz,'* qasid ji Misrê hatin û biryar hat dayin 
ku Şêx Necmedîn ji Dimeşqê derket, berê xwe da Misrê û gihîşt Til ecûlê, 
leşker ew pêşwazî kir û ew bi çûna wî pir şabûn ku Ibn el-Mî” mar li ser vê 


weha gotiye: 


Ji pêşewayê rêrastkar qasid hat 


Min navê rehmet û şîretan lê kir 


Hemî meriv pêbawer in 


Ger ku nîşanên wî aştî be 


Şêx Necmedîn ji Til 'ecûlê berê xwe da Remleyê û giha leşkerê Misrê ku 
Melik Mu'iz ew pêşwazî kir û pir qedrê wî girt. Rewş ji hev qetiya û ew zivirî 
Şamê û pê re jî Mîr Farisidîn Aqtayê Atabeg bi qasidî ji Melik Mu'iz çû cem 
Melik Nasir. Ew gihîşt Til ”ecûlê dehlîz danî, leşker vegerand û çû giha 
Dimeşqê, Melik Nasir li ser biryara [ku dabûn] sond xwar û Mîr Nûredînê 
kurê Micelayê Hekarî bersiv bir û giha Misrê. Melik Mu'iz jî sond xwar û 


zivirî Qahîreyê û li ser desthilatdariya xwe qenc rûnişt. 


Leşkerê Melik Nasir hat Dimeşqê, ew derket çû pêrgî wan, ew xelat kirin 
û destûr da wan ku belav bibin, herin welat û mîrgehên xwe û Melik Nasir jî 


li keleya Dimeşqê ma. 


' Çendî ku nivîskarê me dibêje tu der ji Şamê negihaye Melik Muz'iz jî lê di hinek çavkanîyan de mercên lihev- 
hatinê ew bûn ku digel Misrê ji qeraxê welatê Şamê jî cihê ku ji Melik Salih Necmedîn Eyûb re bû ji Melik Mu'iz 
re be û Melik Nasir tu memlûkên behrî ku dijî Melik Mu'”iz rabûbûn, nehewîne. Li gorî Ebu l-Fîda lihevhatina 
wan sala 653/1255'an bû, lê li gorî Texreberdî îsal (654/1256) bû. Bnr. Ebu l-Fîda, MMaxfeser, 2/298; Henbelî, 
Şifa, 1. 415; Ibn Texreberdî, b. n., 7/11-12. 

Tê (di vê sala 654/1256'an) de lanetî Hulawûn'”* ji ordugehê/sipahgehê 
bi Moxolan ve derket ku Baycû'* jê tirsiya û ji Bexdayê re çend caran nivîsî 
ku pê re bibin yek da bibe Misilman û here pêşiya wî, lê ji tirsa ku dek be ber- 
siva wî nehat dayin, digel ku ji Melik Nasir jî alîkarî xwestibû. 


Hulawûn/Hulagû dest bi keleya Alamûtê û derûdorên pê ve û welatên 
Îsmaîlîyan yê cîranên wê kir û şûr xist nav wan û ji bilî yên di keleyê de tu kes 
ji wan nehişt. Wî Alamût û keleyên wê di hesarê de girt û ew xist tengasîyê 
heya ku ew vegirt, wî xwedîyê wê'%% û hemî Îsmaîlîyên ku lê bûn kuşt. 

Ji ber vê jî bizdeke mezin kete dilê Bexdayê, Şamê û melikên Îslamê yên 
din û nameya cihgirê Xelîfe yê Erbîlê Seyid Şerîfê Sahib Tacedîn ibn Selaya 
gihîşt Melik Nasir. Wî ew ji bo yekîtî, kombûn û zêdekirina leşker han dida 
û jê dixwest ku leşkerê Misrê jî bi xwe re hilîne û bi leşkerê Rûm, Cezîre, 
Bexda û Mûsilê re jî yekîtî çêke û pêkve bi lez herin ser Hulawûn/Hulagû 
berî ku ew here ser wan ku hingê dê nikaribin bibin yek û bigihîjin hev. Wî 
di nameya xwe de digot: “Ger ew yekîtîyeke weha çênekin, hingê bila keleyan 
asê bikin û girîngî bidin parastina wan, nexwe rewş ji texmîna we xetertir e. 
Lewra tu hêz û tevgerên yeke yek pê nikarin û bi tu kesên din re nayê pîvan, 
çunkî çi hikimdarên ku li erdê hene, hemî pêkve bibin yek û herinê jî belkî 


[incex pê karibin]. 
Lê ji ber karekî ku Xwedê weha dixwest bêhişîyê xwe dabû ser hemî dilan. 


Baycû û Tatarên ku li Derbabekê bûn çûne cem û wî ew ji Rûmê re bi çek 
kirin û şandin ku dema ew gihîştin Rûmê, xwedîyê wê reviya welatê 
Eşkerê/Elaşgirê û wan bêastengî û bêberxwedan dest danî ser. 


Ew Hulagû Xanê kurê pêncemîn yê Tiwala Xan bû ku li ser pêşniyazîya birayê xwe Mengû Xan bûbû serekfer-‏ 5د 
“جه mandarê hêza Moxolî ya êrîşkar berbi rojavayê Asya ve. Ew di sala 664/1265'an de miribû. Bnr. Hemedanî,‏ 
et-Tewarîx, ı. 162; Ibn "Îmad, $#zazaf, 5/316.‏ 

3 Ew Mîr Baycû bû ku serdarê hêzên Moxolî yên ku di dema Xelîfe Mustensir Billah (m. 640/1242) de êrîşî 
Bexdayê kiribû ku berî wê piştî dorpêçan û cengeke dijwar dest danîbûn ser Erbîlê/Hewlêrê jî. Ji bo agahiyên bêhtir 
bnr. Hemedanî, تبه‎  et-Tewarîx, r. 191; Ibn el-Edîm, Z#24er el-Heleb, 3/268-269; Ibn Wasil, b. n., 5/313-14, 
326-27; Dewadirî, Xezzz, 7/353; Ebu l-Fîda, AMzxfeser, 2/276. 

ıe Ew Riknedîn Xwirşah bû ku di sala 655/1257'an de piştî ewleyîdanê teslîmî Hulagû bûbû ku dû re Hulagû ew 
şandibû cem Mengû Xan û wî jî ew bi zarok û malbata wî hemî ve kuştibû, digel alîkarîya wî bi Hulagû re ku keleyê 
dabûyê jî. Hemedanî, Czza:“ et-Tewayîx, m 2, c. 1/255-258. 

Ew zivirîn ser Xelatê û çûn gihan heya Meyafarqînê ku di destê Melik 
Kamilê kurê Şehabedîn Xazî de bû, ew çû cem Hulagû û kete ber xizmeta wî, 
qedir dayê û belgeya ku ew raspêriya Hulagû dipejirîne nivîsî û vegeriya 
welatê xwe. 


Tê (di vê sala 654/1256'an) de Bexdad bi awayekî gelekî xerab ku kesî 
nebînabû di bin lehîyê de xerq bû ku Xelîfe bêgav ma bar bike here xanîyê 
ser sikrê/bendavê; av ket seraya Xelîfe û Wezîr û gencîneyên Xelîfe û minber 
hemî bin av bûn.!“! 


Tê (di vê sala 654/1256'an) de Melik Nasir Yûsuf ibn Melik Ezîz medre- 
seya xwe ya navdarê bi Dar us-Sarimidîn Re'”îş ya cem Derîyê Feradîsê vekir 
ku di dêlindêza vekirinê de Melik Nasir, mîr û serdar, hiqûqnas, giregirên 
Demeşqê û qazî jî amade bûn ku rojeke hêjayî ditinê bû. Qazî Sedredîn ibn 
Senîy ud-Dewleyê Şafı'”î jî lê ders dabû." 


Herweha tê (di vê sala 654/1256'an) de Melik Nasir avakirina tirbeya 
mezin ku li rexê Çemê Yezîd li navsera çiyayê Qasyûnê ava dikir û pir girîngî 
didayê, temam kir. Ew bi xwe digel serdar û mezinên hêza dorparêz diçû ser 
karûbarê wê ku serdar bi xwe jî tê de dişixulîn û wî jî ji wan û ji kesên pêşesaz 
yê amadekirina sifrê û çêkirina helawê re sifre datanî. Wî li tirbeyê xanî, 
salon û mûzeyên ku li Qasyûnê ji kesî din re nehatibûn avakirin, saz kir ku 
paşê ew bû zende/ibret ji yên zendegir re, çunkî ew jî mîna hinek kesên din 
hat kuştin û avêtin, lê gora wî nayê zanîn. 


Lj ser niqobûna Bexdayê ya vê salê (654/1256) bnr. Sibt ibn Cewzî, b. n., 8/794; Ebû Şame, Zey/, 295; Ibn‏ كم 
Kesîr, b. n., 13/143; Ib texreberdî, b. n., 7/31.‏ 
ı J; bo agahiyên bêhtir li ser vekirina vê medreseyê, bnr. Ibn Kesîr, b. n., 13/146; Ibn Texreberdî, b. n., 7/3; en-‏ 


Ne'îmî, ed-Dayis, 1/459. 

Sala Şeşsed û Pêncî û Pêncan (655/1257) 


9“ yNdÎAA? 


Tê (di vê sala 655/1257'an) de Melik Nasir Selahedîn Dawid" ibn 
Melik Mi”ezem Îsa ibn Ebûbekir ibn Eyûb li nêzîkî Biweydaya kûrana pêş- 
berî Dimeşqê wefat kir. Ew di tineyî û rebenîyeke pir de bû ku di vê nexwe- 
şiya xwe de qels bû, lê nikaribûn jê re xiftanekî bianîna da dilê wî şa bikin. 
Melik Nasir Yûsuf beşdarî cenazeyê wî bû, lê tu kes ji xelkê Dimeşqê beşdar 
nebû ku ew vegihestin Qasyûnê û di goristana bavê xwe de hat veşartin. Ew 
yekî hêja, zana, şair, edîb, jîr û camêr bû, ji xêrê hez dikir, qedir dida feqîr û 
zanayan û di zanista agahên pêşîyan, di mentiq, siruşt û zanîna xwedayî de 
pir şareza bû û beşdarîya wî di hemî tiştên ku di kitêba Iqlîdes/ Euklidus de 
hatibûn çareserkirin hebû. Şêx û seydayê wî jî Şêx Şemsedînê Xwisroşahî bû 
û gelek honrawe ji ber zanibû û agahdar û serwextê bi tarîx û heyamên 
Ereban bû. Wî ji ferhengê jî vedigusat, ew nehwî/rêzimanas bû û ji mezhebê 
îmamê Henefî jî baş serwext bû ku di xeberdanê de hiqûqnasên naskirî hemî 


disekinand. 


Dem lê qulipî û gelek caran ji welatê xwe dûr ma, demekê bavê wî ew şand 
Erbîlê/ Hewlêrê ku du salan lê ma, çunkî Mizaferedîn ibn Zeynedîn bi 
Melik Mi “ezem re li hev kiribû û ya wan bûbû yek ku ew here cem wî. Ji ber 
ku temenê Mizaferedîn mezin bûbû, wî ji Melik Mi” ezem Şerefedîn Îsa 
xwestibû ku kurê xwe jê re bişîne Erbîlê da dema wefat bike ew Erbîlê bispê- 
.ابرعم‎ Mizaferedîn qedrê wî girtibû û Piştder û Raneyê [Ranyaya niha] bi 
mîrgehî dabûnê û mehaneyeke pir jê re terxan kiribû, lê digel vê jî wî bêrîya 
Dimeşqê û xweşîya wê dikir. 
© Ew Siltan Melik Nasir Selahedîn Ebu l-Mefaxirê (606-655/1209-1257) kurê Siltan Melik Mi” ezem Şerefedîn 
Îsayê kurê Melik Adilê kurê Eyûbê kurê Şadîyê kurê Merwan bû ku di sala 606/1209”an de hatibû dinê. Ebû Şame, 
Zeyl, 306; Ibn Xelîkan, b. n., 2/217, 3/11, 42, 44, 166,167, 324; Ibn Wasil, b. n., 6/188, 191-193, 202, 219-238; 
Ebu l-Fîda, Muxteser, 2/298-99, 303; Dewadarî, ,هدع‎ 836-37; Ibn Kesîr, b. n., 13/149; Ibn Texreberdî, b. n., 


7/58; Henbelî, مقي‎ r. 346-358. 
%4 Çunkî tu zaroyên Mizaferedîn Gokbûri tunebûn. Ebu l-Fîda, AMı«xfeser, 2/254 

Bavê wî şandibû pey û ew xwestibû cem xwe ku ew di sala şeşsed û bîst û 
sisiyan (623/1226) de vegeriyabû Dimeşqê û heya sala şeşsed û bîst û çaran 
lê mabû. Ji ber ku hingê bavê wî miribû ew li dewsa bavê xwe heya sala şeşsed 
û bîst û pêncan li ser karê siltanîyê mabû. Lê dû re Melik Kamil û Melik 
Eşref çûbûn avêtibûn ser, Dimeşqê jê sitandibûn û ji dêla wê ve Kerek, 
Şewbek, Xelîl, welatê Qudsê, Nablus, Beysan, Xûran, Belqa û Seltê dabû- 


nê.,!%5 


Wî barkir çû Kerekê lê dû re gava ji Melik Kamil re hate gotin ku wî ji 
xwedîyê Rûmê" re name şandîye, di derbarê wî de fikrê Melik Kamil hat 
guhertin û ew jî ji tirsa apê xwe Melik Kamil rabû berê xwe da Bexdayê. Ew 
demekê lê ma, lê ji bilî ku li nik Melik Kamil mehderîya wî hat kirin, ew 


negiha armanca" xwe û vegeriya Kerekê. 


Dema ku di navbera Melik Kamil û Melik Eşref de dijîtî derket hingê 
Melik Kamil Qazî Eşrefê kurê qazî Fazil şande cem û Melik Eşref jî Sefyedîn 
ibn Merzûq şande cem ku heryek ji wan dixwest wî bikişîne cem xwe. Ew çû 
hêla Melik Kamil" û jê re nameyek nivîsî ku serê wê weha bû: 


“Min ji bilî ku ez erzbirina xwe kêm bikim da tu bibînî ku ez bi hezkirina 
te dimirim, tu tişt nedixwest. Û ez qewmekî dinasim ku ji min veqetiyan, li 
hev ketin û ez jî derketim xerîbîyê û rastî xesarê hatim.” 


Melik Kamil ev [gotinên wî] ecibandin, ew gazî ber xizmeta xwe kir û ew 
jî çû li cem wî ma heya dema bûyera wî ya bi Melik Salih Necmedîn Eyûb re 
çawa ku me qal kir." Piştî hingê wî berê xwe da Helebê ber xizmeta Melik 
Nasir û Kerekê da zaroyên Melik Salih. Ew demekê di ber xizmeta Melik 
Nasir de ma, lê wî dest danî ser û dû re ew derxist ku wî jî berê xwe da 
Bexdayê lê wan ew qebûl nekir û dîsa vegeriya Şamê. Di pey de ew çû xwe 
avêt welatê Şewbekê cem hinek Erebên wê derê ku berê qencî bi wan kiribû. 


1065 Li ser van bûyeran bnr. Sibt ibn Cewzî, b. n., 8/644-657; Ibn Emîd, Ex az, r. 137-138; Ibn Wasil, b. n., 4/257- 
258; Ebu l-Fîda, b. ,نه‎ 2/238-241; Ibn Kesîr, b. n., 13/94; Henbelî, $a, r. 346-348. 

0566 Ew di sala 631/1233?”yan de bû. Ibn Wasil, b. n., 5/82-83, 100-114 

0 Di destpêkê de Xelîfe Mustensir Billah ji bo xatirê Melik Kamil zêde xweşbînî nîşanî wî nedabû, lê dû re qedrê 
wî girtibû û ew xweş pêşwazî kiribû û ji bo lihevanîna wan xebitîbû. Ibn Wasil, b. n., 5/106 

ıo6 Ji bo vê rewşê, bnr. Ibn Wasil, b. n., 5/125-126; Ebu l-Fîda, b. n. 2/261; Henbelî, $2, r. 316. 

ı% Bnr. li jor beşa desthilata Melik Salih Necmedîn Eyûb, r. 354, sal 637/1239. 

Wî Melik Muxîsê kurê Melik Adil şand, ew çû ew [Melik Nasir] girt lê dû 
re ew berda ku ew heya mirina xwe di kêmtirîn rewşê de jiya, çawa ku me 


dîyar kir. 


Tê (di vê sala 655/1257'an) de Melik Mu'”iz Ezedîn Aybegê Tirkmanîyê 
Salihî ku hikimdarê Tirkan yê pêşî bû, wefat kir. Ew memlûkê Melik Salih 
Necmedîn Eyûb bû ku li cem wî bi pêş ketibû û bûbû xwedîyê nanê sed û 
bîst siwarî. Ew yekî hişmend î bihêz, camêr, qenc, mêrxas û pêşeng bû; çawa 
ku jixwe berê me awayê destdanîna wî ya ser welatê Misrê gotibû ku dema 
Melik Mi”ezemê kurê Melik Salih hatibû kuştin ew jî bi wanên ku biryara 
kuştina wî dabûn, re bû. Wan ew (Melik Mu'iz) kiribû atabegê xatûna welat 
Şecer ed-Durê û wî jî mal û milk dabû, rû dabû behrîyeyan û destê wan dirêj 
kiribû. Dû re wî dîtibû ku karûbar bi siltanîya Şecer ed-Durê nameşe çendî 
ku xutbe jî li ser mînberan bi navê wê dihat xwendin û navê wê li ser dînar û 
dirheman dihat nivîsîn jî. 


Ev reng desthilat xerab dihat bihîstin ku loma rabûn siltanîyê dan ser 
navê Eşrefê kurê Selahedîn Yûsufê kurê Melik Mesûdê kurê Melik Kamil ku 
êdî eşkere xutbe jê re hatin xwendin, dînar û dirhem jî li ser navê wî hatin 
derbdan. Lê belê di rastîyê de jê re tu hikim tunebû û wî nikaribû bê fermana 
Atabeg Melik Mu'iz gepa xwe jî daqurtîne. 


[Rewş weha ma] heya ku li pêşberî Melik Nasir rabû û li ber hev rêz û 
pahn bûn çawa ku li pêş me qala bûyerê kir, hingê Melik Muz'iz li ser desthi- 
latê bi cih bû û bi Şecer ed-Durê re zewicî. Wê gencîneyên Melik Salih û 
malê wî ku jê pê ve tu kesî pê nizanibû, nîşanî wî da û pê jî hê bêhtir li ser 
desthilatê rûnişt û Mîr Farisidîn Aqtay jî jê dûr bûbû. Hingê ew bi sancaqê 
ve siwar bû, siltanîya xwe eşkere kir, destê wî qewî bû û karê wî mezin bû. Dû 
re ew li jina xwe ya diya kurê xwe Melik Mensûr Nûredîn Elî vegeriya ku 
berê ji bo xatirê Şecer ed-Durê ew mahcir kiribû. 

Îcar dema Faris Aqtay jî deshilata wî pejirand û dengê sipaha Melik Salih 
jî ji ser rabû hingê berê xwe ji Şecer ed-Durê guhart ku berî hingê wê xwe li 
ser mezin dikir û dida zanîn ku di rastîyê de desthilat ya wê ye. 


Şecer ed-Dur ji bo ku Melik Mu'iz rû û guh nedayê jê hêrs bû û rabû bi 
dizî ji Melik Nasir re nivîsî û di navbera wan de yekîtî çêbû ku ew lê bixebite 


da Melik Mu'iz bikuje û dest deyne ser welat heya ku Melik Nasir jî here 

bigihîjê da welêt teslîmî wî bike û pê re bizewice. Ew her ji bo kuştina wî 
dixebitî ta ku fersend jê re çêbû û ew kete hemama xanîyê wê ku hingê wê 
Sencerê koleyê Aqtay'”” xiste cem. Dema Mu'iz ew dît pir hêrs bû ku yekî 
weke wî ketîye hemama jinan û lê kir qêrîn lê ew neçû û kulmek avêtê, ew 
ket û serê wî li erdê ket, carîyeyan jî bi qapqapkan lê da heya ku ew kuşt. Wê 
[Şecer ed-Durê] bûyer veşart, [dû re] li Şecere ud-Durê jî komplo hat kirin 
ta ku memlûkên wî [Mu' iz] ew kuştin û avêtin binê keleyê ku dû re ew ji bo 
şûştinê birin û hat veşartin. 


Hemd bi tenê ji Xwedê re û selat û selam li ser serwerê me Mihemmed û 
malbat û hevalên wî be!!! 


! Li gorî Ibn Wasil û Ebu l-Fîda ew memlûkê Tewaşî Mihsinê Cewcerîyê Salihî bûye ku bi hinek xizmetakarên 
Selahî yên din ve ketinê û lê xistine ew dane erdê. Herweha ibn Wasil behsa vê yekîtîya navbera wê û Melik Nasirê 
Eyûbî jî nake û li gorî wî sedemê hêrsbûna Şecer ed-Durê jî neku vegera wî li jina wî ya kevn bûye, lê ji ber ku wî 
birayar dabû dê bi qîza Bedredîn Lu lu ê xwedîyê Mûsilê re bizewice. Li gorî Dewadarî jî ew xizmetkarê ber destê 
Farisidîn Aqtay bûye û navê wî jî Belkan bûye û hinek hevalên Aqtay dema ku Melik Mu'iz dest danîye ser wan 
ku wan biavêje zindanê hingê wan Şecer ed-Durê bi helwesta wî ya zewaca bi qîza Bedredîn re hisandiye. Lê li gorî 
Ebû Şame koleyekî Melik Salih ji ber kuştina kurê wî Melik Mi`ezem Toranşah/Torinşah ve pêşî bi dizî Farisidîn 
Aqtay û dû re jî ew [Melik Mu'iz] kuştiye, lê guman ji Şecere ud-Durê jî hatiye kirin ku ji bo vê yekê dû re ew jî 
idam kirine. Ibn Wasil, b. n., 6/194-195; Ebu l-Fîda, AMMaxfeser, 2/200-201; Dewadarî, Kezaz, 8/30-32. Ebû Şame, 
Zeyl, 300-301. 

'! Ev rûpelê dawî ji rêza “- - çendî ku li ser mînberan bi navê wê xutbe dihat xwendin” û pê ve heya dawîyê ji destx- 
etên zana û dîroknas û hedîszan el- Urfayî el-Me rûf/el-Mexribî ne, rehma Xwedê lê be. [Ev nota bin rûpelê paşî 
ye]. Herweha hem ev rûpelê ku ji destxeta Urafayî ye û rûpelê berî wî jî ji rista paşî ji şira Melik Nasir Selahedîn 
Dawid ibn Melik Mi”ezem Îsa pê ve heya paşîya destnivîsê ji çapa Erebî kêm e ku çawa dibêje di kopya destê 
Hesneyanî de kêmasî hebûye û nehatîye xwendin. 

